
APPROBATIO  ILLmi*  AC  REVMI'  DOMINI  EPISCOPI  LEODIENSIS. 


Eximie  Domine, 

Jampridem  nobis  significaveras,  te  valde  cupere,  ut  in  manus  discipulo 
rum  tuorum  liber  de  disciplinis  philosophicis  ratione  scholastica  digestis 
traderetur,  qui  his  dotibus  excelleret,  quibus  ejus  generis  tractatus  prae- 
cipue commendantur.  Ut  his  luis  votis  respondeamus,  Institutiones 
R.  P.  Tongiorgi  in  Collegio  Romano  professoris,  cujus  ipse  lectiones  non 
sine  emolumento  ac  laude  per  tres  annos  hausisti,  prae  caeteris  optavimus, 
quia  praeclari  hujus  auctoris  scripta  philosophica  eas  omnes  dotes,  quas 
nobis  enumerasti,  exhibent,  eruditorum  quidem  virorum  et  nominatim 
doctissimi  DD.  Malou,  episcopi  Brugensis,  sententia,  quorum  consilio  usi 
sumus.  Praestant  enim  illae  Institutiones  facilitate  sermonis,  ratiocinii 
perspicuitate  et  firmitate,  sana  atque  eximia  doctrina  ; eas  opiniones  psy- 
chologicas et  ontologicas  exhibent,  non  quae  Vanam  novitatem  redolent, 
sed  quas  docta  scholae  catholicae  corona  tradit,  tacente  vel  approbante 
Ecclesia.  Clarissimus  auctor,  ut  qui  in  nulla  re  philosophica  peregrinus, 
quaestiones  cosmologicas  erudite  enodat ; et  eos,  quos  movet  incredulitas 
hodierna,  errores  praecipuos  summa  perspicuitate  retegit,  summa  rationis 
vi  insectatur  ac  perstringit. 

Itaque  spero  fore  ut  discipuli  tui,  his  Institutionibus  imbuti,  te  duce 
veram  solidamque  philosophiam  adipiscantur. 

Datum  Leodii  hac  10  maii  1862. 


Reverendo  admodum  Domino  J.  Saal,  S.  Theologice  ac  Philosophicr 
doctori , in  Seminario  minori  Trudonopolefisi  disciplinarum  philosophica- 
rum, professori. 


t THEODORUS,  Episc.  Leodien. 


INSTITUTIONES  METAPHYSICJ5. 


PR^NOTIONES. 

1.  Metaphysica,  si  ex  etymo  Q«6t«  t«  <pwirix«)  vocis  quaeras 
significationem,  idem  sonat  ac  post  physica,  vel  ultra  physica. 
Hinc  ex  vi  nominis  metaphysica  est  : scientia,  quae  phy  sicce 
succedit;  vel  scientia,  quae  naturam  sensibilem  transgreditur. 

Prima  interpretatio  ad  historiam  hujus  scientiae  pertinet : 
quae  enim  de  illa  scripsit  Aristoteles,  post  physicorum  libros 
collocata  sunt,  sive  ab  ipso  Aristotele,  sive,  ut  eruditi  volunt, 
abiis  qui  Stagiritae  scripta  in  ordinem  classesque  redegerunt; 
ex  quo  deinceps  factum  est,  ut  ab  Aristotelicis  omnibus  haec 
doctrina  ultimo  loco  inter  philosophicas  traderetur ; id  quod 
cum  harum  quoque  subordinatione  scientiarum  optime  con- 
sonabat. 

Interpretatio  altera  definitionem  realem  exhibet.  Cum  enim 
philosophicae  omnes  scientiae  de  rerum  rationibus  diversi- 
mode ultimis  agant  (Prol,  VI),  scientia  haec,  si  consideretur 
intra  eos  limites,  quos  illi  veteres  assignabant,  eas  rerum  ra- 
tiones sibi  eligit  contemplendas,  quae  absolute  ultimae  sunt 
et  immateriales,  i.  e.  ab  omni  materia,  vel  re,  vel  mentis  con- 
sideratione abstractae,  et  a sensuum  experientia  maxime  re- 
motae; quaeque  propterea  sunt  revera  inter  omnes  altissimae 
ac  nobilissimae.  Quicunque  igitur  fuerit  nominis  hujus  au- 
' — ctor,  non  poterat  haec  scientia  aut  convenientiore  aut  oppor- 
tuniore vocabulo  designari. 

2.  Metaphysica  in  duas  partes  a veteribus  distinguebatur, 
quarum  altera  versabatur  circa  ens  immateriale  preeeisive, 
nempe  circa  intrinsecas  rerum  rationes,  quae  per  mentis 
praecisionem  ab  omni  materia  abstrahuntur;  altera  vero  circa 
ens  immateriale  positive,  i.  e.  circa  supremam  rerum  omnium 
causam  extrinsecam,  divinam  nempe  naturam,  quae  reipsa 
ab  omni  materiae  concretione  est  plane  exempta.  Hodierna 
autem  studiorum  distributio  ac  scientiarum  conditio  meta- 
physicae  limites  amplificavit ; ac  novam  propterea  scientia 
hujus  partitionem  induxit.  Primo  itaque  in  generalem  e t spe- 
cialem dividitur.  Generalis,  qua  Ontologia  appellari  solet, 

objectum  sunt  rationes  rerum  ultimae,  quas  mentis  praecisione 
a rebus  abstrahuntur.  Specialis  vero  in  tres  partes  distri- 
buitur. Prima  est  Cosmologia:  haec  quae  de  mundo  corporeo 
generaliora  sunt  et  maxime  abstracta,  quasi  quoddam  physicae 
complementum,  complectitur.  Altera  est  Psychologia,  quae  de 
animae  humanae  natura  et  facultatibus  agit.  Tertia  est  Theo- 
logia, quae  de  Deo  0.  M.  disserit.  Haec  metaphysicae  partitio 
a Wolflo  jaminvectaposterioribus  omnibus  arrisit,  eaque,ut 
supra  dixi,  pro  praesenti  scientiarumacstudiorum  conditione 
opportunissima  accidit.  Veteres,  qui  metaphysicae  nomine 
ontologiam  solum  nostram  ac  Theologiam  complectebantur, 
quae  nos  in  psychologia  et  cosmologia  disputamus,  ad  phy- 
sicam rejiciebant. 

3.  Potest  autem  secundum  hanc  amplitudinem  accepta  me- 
taphysica  et  suum  retinere  nomen,  et  definitione  a veteri  ilia 
non  multum  dissona  describi.  Veteres  enim, ut  diximus, me- 
taphysicae objectum  statuebant  ens  immateriale  seu  positive, 
seu  praecisive  (2).  Jamvero  anima  humana,  quanquam  cor- 
pori conjuncta,  natura  tamen  sua  immaterialis  est;  habet 
enim  ex  se,  ut  independenter  a materia  et  esse  et  operari 
possit.  Cosmologia  autem  in  mundo  corporeo  incorporeas 
rationes  ac  sensum  transcendentes  persequitur.  Adhuc  igitur 
rnetaphysica  est : scientia,  quae  ex  rerum  rationibus  diversi- 
mode ultimis,  eas  persequitur,  quce  vel  re  vel  mente  a materia 
sunt  magis  abstracta,  sensumque  transgrediuntur. 

Caeterum  vel  ex  hac  objectorum  nobilissimorum,  circa  quae 
rnetaphysica  versatur,  expositione  jam  videre  est,  scientiam 
hanc  inter  ipsas  philosophicas  disciplinas  fundamentalem  et 
praecipuam  esse.  Ipsa  enim  est,  quae  notiones  et  principia, 
quibus  scientiae  omnes  indigent  ac  passim  utuntur, illustrat; 
quae  veritates  in  omni  cognitionum  ordine  fundamentalescon- 
stituit;  quae  ipsa  cognoscendi  instrumenta  evolvit  et  explicat. 
Ac  proinde  merito  appellata  est  Philosophia  prima,  imo 
simpliciter  et  proprio  nomine  Philosophia  ac  Sapientia;  di- 
sciplina item  architectonica;  dignitate  demum  et  utilitate 
princeps  humanarum  scientiarum  ac  domina.  Quae  omnia 
tractatio  ipsa  rerum,  multoque  magis  usus  cuique  probabit. 


METAPHYSICA  GENERALIS 


SEU 

ONTOLOGIA. 

4.  Ontologia  est  scientia  rerum,  prouli  notionibus  maxime 
abstractis  exhibentur.  Hae  porro  notiones  in  hac  scientia  non 
considerantur  subjective,  i.  e.  ut  sunt  mentis  actus  ac  proles 
sed  objective,  i.  e.  in  eo  quod  repraesentant  et  continent  ex 
pressum.  Ideae  hoc  modo  spectatae  dicuntur  conceptus  obje- 
ctivi,  notce  seu  rationes  objectivce,  rerumque  conceplibilitates, 
per  quas  objecta  cognoscibilia  sunt  et  cognoscuntur,  quaeque 
ab  ipsis  objectis  mentis  praecisione  abstrahuntur. 

5.  Ex  his  objectivis  rationibus  eas  sibi  assumit  ontologia 
indagandas,  quae  sunt  maxime  abstractae,  nempe  tum  quae 
omnia  rerum  determinatarum  genera  transcendunt,  tum  quae 
ex  his  transcendentibus  emergunt  (Log.  56).  Quae  quidem  a 
caeteris  differunt  non  modo  quoad  amplitudinem  suam  et 
indeterminationem,  sed  etiam  quia  omnibus,  qui  ratione 
pollent,  communes  sunt,  et  ad  rationis  exercitium  plane 
necessariae;  id  quod  de  ideis  generum  et  specierum  dici 
nequit.  Invenire  enim  poteris  homines,  quibus  non  sit  idea 
quarumdam  arborum  et  animalium,  multoque  magis  domo- 
rum,  urbium,  navium,  rerumque  his  similium;  invenies 
imo  qui  propter  nativum  sensitivae  potentiae  defectum  ne- 
sciant quid  sint  colores  aut  soni,  et  nihilominusmultas  veri- 
tates cognoscunt,  ac  de  multis  ratiocinantur.  Sed  neminem 
invenies,  qui  ideis  entis,  veri,  boni,  unitatis  et  numeri, 
substantiae  et  causae,  possibilis  et  impossibilis  aliisque 
hujusmodi  sit  destitutus.  Quod  si  quis  his  careret,  in  eo 
ratio  vel  nunquam  evigilasset,  vel  extincta  plane  Ibret.  Qui- 
cunque enim  ratione  instructus  est,  naturalem  habet  ac 
necessariam  ad  has  ideas  efformandas  dispositionem.  Idcirco 
hae  ipsae  notiones  essentiales  humano  intellectui  merito 
dicuntur.  Quoniam  vero  notio  entis  ea  est  ad  quam  supremae 

istae  notiones  reducuntur,  idcirco  haec  scientia  onlologia, 
nimirum  entis  scientia  nuncupata  est. 

6.  Circa  supremas  hasce  notiones  duo  praestat  ontologia: 

eas  expendit,  illustrat,  earumque  objectivum  valorem,  ubi 

opus  fuerit,  tuetur  et  explicat : 2°  principia  prima,  quae  ex 
iis  efflorescunt,  constituit,  declarat  atque  confirmat.  Atque 
hinc  manifestum  est,  quanta  sit  ejus  dignitas,  utilitas  et 
necessitas.  Profecto  quamcunque  scientiam  quis  excolat,  in 
ea  saepe  haerebit,  saepe  minus  accurate  loquetur  et  confuse 
disputabit,  qui  disciplinae  hujus  ignarus  est;  neque  is  vere 
sapiens  unquam  esse  aut  dici  poterit.  Hinc  Aristoteles  hanc 
scientiam  unam  sapientiae  nomine  insignivit. 

7.  Fallax  illa  ac  levis  empiricorum  elapsi  saeculi  schola, 
cum  sensistis  omnibus  et  materialistis,  omnem  de  rebus 
abstractis  quaestionem,  imo  et  considerationem  a philoso- 
phia eliminatam  voluit  ut  prorsus  inutilem,  et  facti  solum- 
modo cognitionibus  inhaerens,  eas  unice  philosophi  studio 
dignas  atque  utiles  esse  docebat.  Id  saneerat  ipsam  perimere 
philosophiam.  Quomodo  enim  facta,  a principiis  abstractis 
divulsa,  scientiam  constituant,  cum  neque  observare  ut  par 
est  facta,  neque  sagaciter  experientiam  adhibere,  neque 
causas  investigare,  neque  ad  generales  naturae  leges  per 
inductionem  ascendere  sine  aliquo  principio  possimus? 
Atque  ut  haec  missa  faciam,  anne  praeter  ea,  quae  sub  expe- 
rientiam cadunt,  nihil  praeterea  aliud  sciendum  est?  Haec 
scilicet  iis  solum  cadere  in  mentem  possunt,  qui  intelligen- 
tiam  cum  sensu  et  scientiam  cum  experientia  confundant, 
quique  sensibilia  solum  atque  animalis  vitae  commoda  in 
pretio  habentes,  hominis  dignitatem,  veritatis  jura,  sapien- 
tiae pulchritudinem  in  minimis  habeant.  Sed  jam  vix  reli- 
quiae ejus  sectae  exstant; ipsa  enim  docuit  experientia,  quam 
multae  ac  magnae  calamitates  et  tenebrae  ex  ea  philosophandi 
ratione  emergant. 

8.  Supra  jam  dixi  (5)  cur  ontologiae  nomen  huic  scientiae 
factum  sit.  Placuit  tamen  recentioribus  nonnullis  philoso- 
phis illam  appellare  ideologiam.  Ac  potest  profecto  ita  appel- 
lari. Nihilominus  vetustiorem  illam  appellationem  potius 

retinendam  existimaverim  ; primo  quidem  quia  hoc  Ideolo- 
giae  nomen  a sensistis  praeteritae  aetatis  translatum  est  ad 
rem  plane  diversam,  videlicet  ad  descriptionem  quamdam 
potius  quam  scientiam  facultatum  cognoscendi  significan- 
dam ; secundo  vero  quia  scientia  quam  persequimur,  non 
proprie  ideas,  sed  objectivas  rationes  et  entitates,  quas 
ideae  repraesentant,  pro  objecto  habet.  Sed  de  bis  satis.Onto- 
logiam  trifariam  dividemus.  Primo  de  ente  et  de  communi- 
bus ejus  affectionibus;  secundo  de  entium  generibus  supre- 
mis, seu  de  categoriis;  tandem  de  entium  realitate  ac 
nerfectione  agemus. 


LIBER  PRIMUS. 

CAPUT  I. 

DE  ENTE  IN  GENERE. 

ARTICULUS  1. 

De  entis  notione. 

9.  Entis  notio,  cum  unicuique  clarissima  sit,  proprie  tamen 
definiri  non  potest.  Primo  quidem  propter  ipsam  ejus  clari- 
tatem; nequit  enim  per  clariores  conceptus  explicari,  ut 
postulat  definitio;  deinde  vero,  quia  notionum  omnium 
abstractissima  est  et  simplicissima;  postremo  ex  eo  quod 
quidquid  cogitemus,  quidquid  dicamus,  entis  rationem  con- 
tinet, quia  omnia  per  talem  rationem  naturaliter  primo  per- 
cipiuntur. Igitur  nullus  potest  ad  ens  definiendum  afferri 
conceptus,  qui  entis  rationem  non  comprehendat. 

10.  At  declarari  saltem  potest,  imo  et  debet,  in  quo  entis 
ratio  consistat,  et  quid  entis  nomine  significemus.  Ut  hoc  fiat, 
adverte,  id  quod  in  logica  docuimus  (L.  152,  153),  verbum 
est  significare  semper  actum  rei  cogitatae,  quem  mens  con- 
templata est  et  in  se  exprimit;  hunc  autem  actum  vel  esse 
existentiae  vel  essentiae  ; nempe,  ut  ibidem  explicavimus, 
esse  actualitatem  subjecti,  vel  a quacunque  determinatione 
praecisam,  vel  ut  determinato  genere  continetur.  Actus  autem 
essentiae,  quanquam  multiplices  sint  et  diversi,  hac  tamen 
unica  idea  maxime  communi  comprehenduntur,  videlicet 
esse  determinati,  quod  idem  est  ac  entitas,  seu  realitas. 

tl.  Hinc  colligitur  1°  quid  entis  nomine  veniat.  Ens  est 
quod  habet  esse.  Esse  autem  vel  est  existentia  simpliciter,  vel 
realitas  aliqua,  ut  modo  diximus.  Ens  igitur  duo  significat: 
a)  id  quod  cxistit;  b)  id  quod  habet  aliquam  realitatem ; et 
hoc  sensu  idem  est  ac  res.  Res  enim  (quae  notio  una  est  ex 
transcendentibus)  est  id  quod  habet  esse  ratum,  nempe  esse 
determinatum  (10).  In  hac  altera  potissimum  acceptione  onto- 
logia  ens  considerat. 

* 2°  Ex  duabus  hisce  entis  acceptionibus  prima  exhibet  id. 

quod  primo  in  rebus  percipimus.  Existentia  enim  est  mi- 
nimum, quod  de  rebus  cognosci  possit;  ac  proinde  prima 
nota  est,  quam  res  menti  praeferunt.  Altera  vero  ultimum 
reflexionis  et  abstractionis  terminum  exhibet.  Nam  post  co- 
gnitas realitates  diversas,  et  abstractionibus  omnibus,  quae 
fieri  possunt,  effectis,  conceptus  qui  superest  ultimus,  est 
conceptus  realitatis  indeterminatae  (10).  Igitur  ens  secundum 
primam  acceptionem  est  primum  objectum  cognitionis 
directae,  secundum  alteram  est  ultimum  objectum  cogni- 
tionis reflexae. 

* 3°  Quum  cogitamus  id,  quod  secundum  hanc  alteram 
acceptionem  nomen  ens  significat  illud  non  sejungitur  ab  eo, 
quod  idem  nomen  significat  secundum  acceptionem  pri- 
mam. Quidquid  enim  intelligitur  ut  aliquam  realitatem 
habens,  id  vel  cogitatur  ut  actu  existens,  vel  saltem  ad  mo- 
dum habentis  existenliam;  quia  nempe  tale  est,  ut  ei  non 
repugnet  existere  : imo  quidquid  mente  cogitatur,  hoc  ipso 
existentiam  quamdam  habet,  ut  veteres  aiebant,  inlentxona - 
lem,  nempe  in  ordine  logico  cognitionis  (L.  155,  3°). 

w 4°  Deduces  ex  dictis,  ens  seu  rem,  dici  primo  de  rebus 
existentibus,  quae  actu  realitatem  habent;  secundo  per  ana- 
logiam attributionis  de  iis,  quae  possunt  existere  : haec  nam- 
que realitatem  habent  solummodo  abstractam.  Propterea 
ens  possibile  non  esse  primum,  quod  cognoscitur  aut  voca- 
tur ens. 

12.  Ens  dicitur  intellectus  objectum:  nempe  objectum  mate- 
riale (L.  13);  non  vero  semper  et  in  omnibus  formale.  Quod 
1°  sit  objectum  materiale,  per  se  patet.  Quidquid  enim  est, 
intelligibile  est,  et  tantum  intelligibile  est,  quantum  est. 
Ergo  quidquid  est,  aptum  est  ad  hoc,  ut  intellectivi  actus  sit 
objectum.  Nota  tamen,  ens  non  esse  objectum  materiale 
intellectus,  solum  ut  dicit  aliquid  existens,  sed  generatim 
ut  dicit  aliquid  realitatem  habens. 

2°  Si  ens  esset  semper  et  in  omnibus  objectum  formale 
intellectus,  dicendum  foret,  intellectum  nihil  aliud  perci- 
pere posse  in  rebus,  nisi  rationem  indeterminatam  existen- 
tite  aut  realitatis;  id  quod  est  omnino  falsum.  Nihilominus 

ratio  entis  ea  est,  quae  primo  ab  intellectu  in  rebus  percipi- 
tur : atque  insuper  in  omni  conceptu  latet  tanquam  primum 
elementum  intelligibilitatis  (9),  omnisque  cogitationis  con- 
ditio (11). 

ARTICULUS  II. 

* De  mtis  analogia. 

13.  Propositio  I.  Ens  non  est  univocum  nomen,  sed  ana~ 
logum  analogia  attributionis . 

Expedienda  est  hoc  loco  quaestio  illa  : utrum  hoc  nomen 
ens  univocum  sit,  an  secus  (L.  64)  : quae  quidem  quaestio  in 
hac  materia  praecipua  est,  et  multo  majoris  momenti,  quam 
prima  fronte  videri  possit.  Ut  nomen  aliquod  univocum  vere 
sit,  duo  requiruntur,  ut  ex  dictis  in  logica  colligitur  : 1°  ut 
idea  nomini  respondeat  una,  et  quae  pluribus  conveniat;  2°u 
huic  ideae  non  respondeant  in  pluribus  illis  rationes  diversae, 
sed  una  ratio,  quae  uniformiter  iis  insit.  Sic  v.  gr.  nomen 
animal  univocum  est,  quia  huic  voci  una  respondet  idea,  et 
huic  ideae  una  ratio,  quae  in  homine  et  bruto  eodem  modo 
invenitur. 

14.  Jam,  quod  ad  primum  spectat,  certe  huic  voci  ens  una 
respondet  idea,  quae  exprimit  aliquid  unum  et  omnibus  con- 
veniens, sive  ens  accipiatur  tanquam  existens,  sive  tanquam 
res  : et  hoc  est  omnino  manifestum.  Omnia  enim  quae  exi- 
stunt,  omnia  quae  aliquam  habent  realitem,  in  hoc  quod 
existunt,  vel  aliquam  habent  realitem,  similia  sunt,  et  hoc 
entis  conceptu  repraesentari  possunt. 

13.  Sed  illud  alterum  quod  ad  univocationem  requiritur, 
in  entis  conceptu  deficit:  quia  huic  conceptui  -ion  respondet 
ex  parte  rerum  una  eademque  ratio,  sed  rationes  respondent 
diversae.  Substantia  enim  et  accidens,  ens  finitum  et  infini- 
tum in  ipsa  entis  ratione  objective  discrepant.  Substantia 
enim  est  ens  per  se,  accidens  ens  in  alio  : ens  infinitum  est 
a se,  finitum  dependenter  ab  alio.  Neque  dicas,  modos  hosce 
essendi  esse  differentias  quasdam  enti  adjectas,  cujusmodi 
est  rationale  et  irrationale  respectu  animalis.  Nam  modi  ilii 
cum  sint  reales,  jam  sunt  entia,  adeoque  non  sunt  extra 

entis  conceptum  (L.  46) : quapropter  non  sunt  differentiae 
rationi  entis  adjectae,  sed  differentiae,  quae  ipsam  entis  ra- 
tionem in  diversis  diversam  faciunt.  Ens  igitur  et  hic  modus 
essendi  per  se  non  sunt  duae  rationes  objective  distinctae  ac 
diversae,  quae  simul  componantur,  sed  una  tantum  ac  simplex 
ratio,  quam  mens,  quia  aliter  non  potest,  ad  modum  compo- 
sitorum explicat,  distinguens  diversis  conceptibus,  id  quod 
est,  et  modum  quo  est.  Item  dicito  de  ente  a se  et  ab  alio. 

16.  Quaeres  quomodo  rationes  objective  diversae  uno  con- 
ceptu exprimi  possint.  Respondeo,  humanam  mentem  du- 
plici modo  rerum  rationes  apprehendere:  determinate  vi- 
delicet, et  altera  ab  altera  distincta,  vel  indeterminate  atque 
alteram  ab  altera  non  distinguendo.  Igitur  si  primo  modo 
entitates  diversas  mens  intelligit,  profecto  diversos  habet 
conceptus,  puta  entis  finiti  et  infiniti,  substantiae  et  acci- 
dentis; qui  cum  hac  determinatione  expressi  in  unum  conce- 
ptum componi  non  possunt.  Si  vero  res  non  concipit  secun- 
dum proprium,  quem  habent  in  se,  ac  determinatum  enlita- 
tis  modum,  sed  inderterminate  solum  et  confuse,  prout  sunt 
aliquid  a nihilo  distinctum,  atque  aliquid  intelligibile,  tunc 
unum  entis  conceptum  efformat ; quia  nempe  rationes  entium 
diversae,  prout  cum  hac  indeterniinatione  et  abstraclione  in- 
telliguntur,  convenientiam  inter  se  habent,  et  in  unam  ideam 
coalescunt. 

17.  Sed  ut  entis  conceptus  sit  unus,  ratio  tamen  obje- 
ctiva  entitatis  non  est  una  in  omnibus  quae  sub  entis  notione 
comprehenduntur  ; ac  propterea  entis  notio  neque  univoca 
est  neque  proprie  universalis,  sed  omnia  genera  transcen- 
dens. Quid  ergo?  dices,  eritne  hoc  nomen  ens  aequivocum? 
Respondeo:  non  sane  aequivocum  casu,  ita  ut  fortuito  com- 
mune sit  pluribus,  sed  aequivocum  consilio,  i.  e.  analogum 
(L.  65). 

18.  Ad  hanc  porro  analogiam  recte  intelligendam  notan- 
dum est  1°  in  iis  quae  analoga  sunt,  communiter  unum  ex 
analogis  habere  sibi  intrinsecam  formam  voce  significatam; 
caetera  vero  non  ita,  sed  habere  solum  relationem  ad  illud, 
vel  proportionem  cum  illo  (L.  66,68).  Quare  eadem  vox  ita 

pluribus  significandis  imposita  est,  ut  et  rationes  diversas 
significet,  et  diversos  conceptus  exprimat.  Sed  in  analogia 
entis,  forma  quae  per  vocem  significatur,  quanquam  sit  in 
utroque  analogo  diversa,  est  tamen  utrique  analogo  intrin- 
seca et  propria;  nam  v.  gr.  ens  finitum  dicitur  ens  a propria 
entitate, non  ab  entitate  entis  infiniti,  quemadmodum  medi- 
cina sana  dicitur  ab  animalis  sanitate.  Hinc  est  quod  ens, 
quanquam  rationes  diversas  significet,  non  tamen  diversos 
exprimit  conceptus,  sed  unum,  ut  supra  declaratum  est 
(14,16).  Hoc  ipsum,  ut  alibi  videbimus,  locum  habet  in  no- 
minibus, quae  Deo  tribuuntur  et  rebus  finitis  (i). 

Notandum  2°  analogiam  quam  habent  ad  invicem  rationes 
diversae  entis  nomine  significatae,  proprie  non  esse  eam  quam 
dicunt  proportionis  (L.  68) ; nam  omnes  dicuntur  entia  pro- 
prie et  absolute,  non  vero  altera  proprie  et  absolute,  altera 
improprie  etproportionaliter : sed  esseanalogiam  attributio- 
nis (L.  66),  et  quidem  unius  ad  alterum.  Substantia  enim 
est  ens  per  se,  accidens  per  habitudinem  ad  illam;  et  ens 
infinitum  absolute  est  ens,  finitum  vero  dependenter  ab  illo; 
eatenus  enim  est  ens,  quatenus  aliquod  modo  imitatur  Dei  es- 
sentiam, ab  eoque  producitur. 

Notandum  3°  in  analogia  entis,  si  spectetur  id  quod  hoc 
nomine  significatur,  analogum  princeps  esse  ens  infinitum, 
secundarium  autem  entia  finita  : nam  haec  ab  illo  habent  ut 
sint.  Si  vero  spectetur  ipsa  nominis  significatio,  ens  prius 
de  entibus  finitis  dicitur,  quam  de  infinito:  illa  enim  prius 
a nobis  cognoscuntur. 

Propterea  4°  a veritate  longissime  abesse  Gioberti,  quum 
negat,  hoc  nomen  ens  rebus  creatis  tribui  posse,  ac  soli  Deo 
tribuendum  esse  contendit. 

ARTICULUS  III. 

De  negatione  entis. 

19.  Non  solum  ens  concipimus,  sed  etiam  entis  negatio- 
nem, tum  absolutam,  quae  est  negatio  existentiae  (10 : L.  155), 
-ut  quum  intelligimus  centaurum  non  existere;  tum  relati- 

vam,  quae  est  negatio  certae  cujuspiam  realitatis,  ut  quum 
apprehendimus  lapidem  non  esse  sensitivum.  Porro  negatio 
est  proprie  mentis  actus  unam  ideam  ab  alia  separantis 
(L.141).  Sed  fundamentum  ejus  objectivum  est  in  ipsa  distin- 
ctione unius  rei  ab  altera,  quae  quasi  remotio  quaedam  est, 
quam  in  se  invicem  res  exerunt.  Et  revera,  ut  in  logica  di- 
ctum est  (L.  142),  negandi  actus  aequivalet  affirmationi  di- 
stinctionis inter  duo.  Ex  hoc  manifestum  est,  non-ens  neque 
percipi,  neque  ullo  modo  intelligi  per  se,  sed  duntaxat  per 
respectum  ad  ens,  videlicet  ut  remotionem  illius  (12).  Ex  quo 
sequitur,  non-ens  intelligi  ab  eo  nullomodo  posse,  qui  entis 
idea  careret. 

20.  Negationem  puram  entis  (purum  non  esse)  nihilum  vo- 
camus. Et  quemadmodum  ens  sumi  potest  et  pro  existente, 
et  pro  omni  eo  quod  realitatem  habet  (11),  ita  et  nihilum 
accipitur  tum  pro  negatione  omnis  existentiae,  tum  pro  ne- 
gatione omnis  realitatis.  Si  primo  modo  accipiatur,  dicitur 
nihilum  positivum  vel  primitivum;  si  altero,  nihilum  negati- 
vum. 

* 21.  Propositio  II.  Nihilum  etiam  negativum  concipi  potest , 
sed  affirmari  nequit,  nisi  cum  aliqua  limitatione. 

Sane  nemo  negabit,  nihilum  percipi  non  posse  per  pro- 
priam realitatem,  eodem  pacto  ac  si  esset  aliquid.  At  certum 
ex  aequo  est,  nihilum  concipi  posse  per  entis  totalem  nega- 
tionem. Quemadmodum  enim  uno  conceptu  omnia  quae  sunt 
complecti  possumus,  ita  omnis  realitas  cogitatione  una  re- 
moveri potest,  et  sic  remota  concipi,  nihil  de  illa  affirmando, 
nihil  negando. 

Neque  dicas,  perinde  esse  concipere  nihilum  ac  non  con- 
cipere quidquam.  Hoc  enim  omnino  falsum  est.  Nam  lapis 
v.  gr.  non  concipit  quidquam,  et  tamen  nihilum  non  conci- 
pit. Quum  non  concipis  quidquam,  actu  intelligendi  cares, 
at  quum  nihilum  concipis,  actum  intelligendi  exerces.  Qui 
nihilum  concipit,  nullam  profecto  sibi  repraesentat  realita- 
tem, et  in  hoc  convenit  cum  eo  qui  non  cogitat  quidquam; 
sed  insuper  omnem  realitatem  remotam  intelligit,  et  in  hoc 
cum  illo  non  convenit. 


14 


0NT0L0G1A. 


* 22.  Quum  vero  nihilum  affirmamus,  aut  nihilum  de 
seipso  affirmamus,  aut  aliquid  de  nihilo,  aut  nihilum 
de  aliquo,  aut  denique  omnem  absolute  realitatem  nega- 
mus. 

In  primo  casu  nihilum  non  affirmamus  proprie,  sed  so- 
lum dicimus,  exclusionem  entis  ens  non  esse,  quae  affirmatio 
recidit,  ut  ex  dicendis  patebit,  in  contradictionis  princi- 
pium. 

In  secundo  et  tertio  casu  evidens  est  affirmationis  absur- 
ditas,  nisi  nihili  conceptus  aliquo  modo  limitetur.  Quo- 
modo enim  aliquid  et  nihilum  absolutum  identica  esse  pos- 
sint? 

Limitatur  autem  nihili  conceptus  vel  explicite,  ut  quum 
dicimus:  nihil  est  in  vacuo;  vel  implicite,  ut  quum  dicimus: 
ego  antequam  essem  eram  nihil,  nempe  nihil  in  ordine  exi- 
stentiae,  non  vero  in  ordine  possibilitatis,  vel:  circulus  qua- 
dratus est  nihil,  nempe,  est  idearum  combinatio,  quae  nullam 
realitatem  compositam  exhibet. 

In  tertio  demum  casu,  haec  affirmatio:  nihil  est,  aperte 
contradictionem  implicat  (L.  428).  Propositio  quoque:  nihil 
aliquando  fuit,  absurda  est,  quia  si  aliquando  nihil  fuis- 
set, etiam  nunc  nihil  esset:  quia  ex  nihilo  nihil.  Propositio 
denique  haec:  nihil  aliquando  erit,  absurda  est  et  ipsa  ; quia 
inter  ea  quae  sunt  est  ens  necessarium,  quod  nunquam  po- 
test non  esse, 

23.  Ex  idea  negationis  relativa  (19),  cum  idea  entis  con- 
juncta, fundamentales  illae  oriuntur  ideae  limitis,  privationis 
seu  defectus,  distinctionis,  determinationis , aliaeque  de  quibus 
postea;  ct  ipsum  contradictionis  principium.  Porro  limis 
est  negatio  realitatis  ulterioris  in  ente:  privatio , negatio  rea- 
litatis  in  ente  apto  ad  illam  habendam : distinctio,  negatio 
unius  de  altero:  determinatio,  realitas  per  quam  ens  fit  tale 
et  non  aliud. 

i ARTICULUS  IV. 

( De  ente  rationis. 

24.  Adeo  verum  est  intellectus  objectum  esse  ens,  ut  in- 

telleclus  tunc  quoque  quum  non-ens  cogitat,  ad  modum  entis 
concipiat  iliud  ac  fingat.  Exinde  ens  rationis  ; quod  genera- 
tim  definitur  : id  quod  a ratione  cogitatur  ut  ens,  cum  tamen 
in  sc  enlitatem  non  habeat.  Quum  v.  gr.  intellectus  concipit 
aerem  luce  non  illuminari,  nihil  concipit  per  modum  entis, 
sed  solum  negationem  unius  de  altero  apprehendit ; sed 
quum  negationis  hujus  conceptum  simplicem  efformare 
nititur,  tunc  de  tenebris  cogitat  tanquam  de  quadam  aeris 
affectione,  ac  puram  negationem  respicit  tanquam  ens,  cui 
ad  modum  entium  realium  subjecti  vel  praedicati  partes  in 
propositione  attribuit  ; ut  fit  v.  gr.  quum  dicimus  : tenebras 
erant,  vel : aer  est  tenebrosus.  Negatio  ita  concepta  est  ens  ra- 
tionis. 

* 25.  In  hoc  autem  concipiendi  modo  nulla  est  falsitas  : 
quum  enim  hos  conceptus  effingimus,  nullatenus  affirmamus 
esse  reipsa  quae  non  sunt,  sed  solum  cogitamus  de  iis  quae 
non  sunt  ad  modum  eorum  quae  sunt  : qui  quidem  conci- 
piendi modus  est  utique  metaphoricus  et  improprius,  non 
tamen  falsitati  obnoxius. 

*26.Ens  rationis  non  habetcum  entibusrealibuscommunem 
conceptum,  sed  hic  conceptus  illi  applicatur  ex  quadam  pro- 
portionis analogia  cum  ente  reali  ; quia  videlicet  ad  modum 
entis  realis  cogitatur,  et  in  rationisoperationibus  adhibetur. 
Hoc  pacto  dicitur  ens.  Dicitur  vero  ens  rationis,  quia  nullum 
habet  esse  reale  et  a ratione  independens,  sed  solum  per 
actum  intellectus  objectivum  quoddam  esse  in  ipso  intellectu 
acquirit. 

27.  Entium  rationis  triplex  est  classis.  Ad  primam  per- 
tinent ese  combinationes  idearum,  quse  aliquid  impossibile 
exhibent,  quodque  nullam  reaiilatem  habet  neque  physicam 
neque  melaphysicam  : ad  alteram  negationes  et  privationes: 
ad  tertiam  relationes  quaedam,  quae  vel  ex  toto  vel  ex  parte 
finguntur  ab  intellectu,  ut  est  ex.  gr.  relatio  identitatis  cum 
seipso.  De  his  relationibus  suo  loco. 

articulus  v. 

De  principiis  quae  ab  entis  notione  dimanant. 

28.  Quum  intellectus  ens  considerat,  actum  essendi  (10), 

quem  in  illo  contuetur,  in  seipso  per  judicium  reproducit. 
Judicium  vero  quod  tunc  efformat,  est  hoc:  ensest , seu:  quod 
est , esL  Hoc  dicitur  principium  identitatis:  quod  principium 
formam  quoque  assumit  negativam  : quod  non  est , non  est ; 
nihilum  non  est. 

29.  Si  intellectus  comparet  ens  cum  non-ente,  statim 
agnoscit,  alterum  alterius  exclusionem  esse:  hinc  judicium; 
ens  non  est  non-ens  ; et  non-ens  non  est  ens , seu:  esse  excludit 
non  esse,  et viceversa.  Cujus  exciusionisnecessitate  perspecta, 
judicium  in  modale  transformatur,  videlicet  in  hoc:  impossi- 
bile est , esse  et  non  esse  se  invicem  non  excludere , seu  : id<m 
nonpotest  simul  esse  et  non  esse.  Hoc  dicitur  principium  con- 
tradictionis, quia  enuntiat  duo  contradictoria  esse,  non  esse , 
consistere  simul  non  posse.  Idem  principium  aliis  verbis 
Logici  sic  efferunt : impossibile  est  duas  contradictorias  esse 
simul  veras  (L.  190). 

50.  Postremo  ex  immediata  oppositione  entis  cum  ejus 
negatione,  tertium  dimanat  principium  : qualibet  res  aut  est 
aut  non  est : quod  dicitur  principium  exclusi  medii , et  est 
idem  ac  illud  Logicorum  : impossibile  est  duas  contradictorias 
esse  simul  falsas . 

31.  Sed  principium  contradictionis,  quoniam  adeo  fun- 
damentale est,  accuratius  est  declarandum. 

In  hoc  principio  subjectum  effertur  vo ce  idem,  quae  hic 
valet  : eadem  res  (11)  ; res  quidem,  quia  quidquid  cogitari 
potest,  hoc  principio  complectimur,  sive  actu  existat  sive 
non  ; eadem  vero  res  dicitur,  quia  contradictio  identitatem 
subjecti  in  utraque  propositione  requirit. 

32.  Verbum  esse  utramque  suam  potestatem  (10)  in  hoc 
principio  retinet,  ita  ut  accipi  possit  ac  debeat  tum  absolute 
ei  indeterminate,  tum  relative  et  determinate.  Asseritur  nimi- 
rum repugnare,  tum  quod  aliquid  eodem  tempore  existat  et 
non  existat,  tum  quod  certam  aliquam  realitatem  habeat  ac 
simul  non  habeat.  Quum  verbum  esse  hac  secunda  signi- 
ficatione sumitur,  principium  contradictionis  sic  quoque 
enuntiatur  : non  potest  eadem  res  attributis  constare  contradi- 
ctoriis. Principium  igitur  contradictionis  tum  in  rerum  exi- 

stentia  statuenda,  tum  in  essentiis  proprietatibusque  illarum 
investigandis  primitivum  fundamentum  est. 

33.  Quaerendum  superest,  cur  notio  temporis  in  hoc  prin- 
cipio locum  habeat : cur  videlicet  non  satis  sit  dicere  : idem 
non  potest  esse  et  non  esse:  sed  addendum  sit:  simul,  i.  e. 
eodem  tempore. 

Propositio  III.  Principii  contradictionis  nec  universalitas 
permaneret  nec  veritas,  si  notio  temporis  ab  illo  excluderetur. 

Ratio  generalis  est,  quod  cum  principium  contradictionis 
omnia  complectatur  quae  existere  et  cogitari  possunt,  sine 
hoc  addito  falsum  esset. 

Primo  igitur  notio  temporis  in  hoc  principio  requiritur, 
ut  complecti  possit  omnia  quae  existunt.  Sane  si  quaecun- 
que sunt  necessario  essent,  mentio  temporis  in  hoc  princi- 
pio redundaret.  Quod  enim  necessario  existit,  non  solum 
supposito  quod  existat,  sed  absolute  non  potest  non  exi- 
stere. Ast  objecta  omnia  quae  nos  intuemur,  contingentia 
sunt,  et  in  tempore  existunt ; a non  esse  transeunt  ad  esse,  et 
ab  esse  ad  non  esse.  Non  igitur  repugnat  simpliciter,  Caesarem 
ex,  gr.  esse  et  non  esse;  potest  enim  hodie  esse,  et  cras  non 
esse  : illud  solum  repugnat,  ut  quum  est  non  sit  ; videlicet 
ut  eodem  tempore  sit  et  non  sit.  Igitur  quum  verbum  sub- 
stantivum existentiam  significat,  simultaneitatis  notio  ad 
contradictionem  constituendam  necessaria  est : ea  enim 
sublata,  contradictio  cessat. 

34.  Secundo  est  etiam  necessaria  haec  notio,  quum  ver- 
bum est  relative  accipitur.  Quod  quidem  facile  intelligitur, 
si  sermo  sit  de  singularibus  ; haec  enim  possunt  diversis 
temporibus  habere  quasdam  qualitates  easque  non  habere, 
et  quosdam  actus  exercere  vel  secus. 

Si  vero  sermo  sit  deuniversalibus, animadverteresufficiet, 
universalia,  quoad  quaedam,  indeterminata  esse  ; nimirum 
quoad  differentias  specificas  vel  individuales;  ita  tamen  ut 
omne  universale  possit  successive  concipi  determinatum  dif- 
ferentiis contradictoriis.  Sic  angulus  potest  esse  acutus,  et 
potest  esse  non  acutus,  animal  rationale  et  irrationale,  cor- 
pus quiescens  et  non  quiescens.  Jam  h*  omnes  determina-» 

tioncs,  si  diversis  temporibus  supponantur,  nullam  offerunt 
contradictionem.  Contradictio  tunc  solum  exsurgit,  quum 
quis  supponat  unam  eamdemque  rem  differentiis  determi- 
natam contradictoriis  eodem  tempore  ; angulum  ex.  gr 
eodem  tempore  acutum  et  non  acutum,  animal  eodem  tem- 
pore rationale  et  irrationale,  etc. 

35.  Tunc  solum  simultaneitatis  notio  ad  contradictionem 
constituendam  memoranda  non  est,  quum  alterum  ex  con- 
tradictoriis prtedicatis  in  subjecti  essentia  explicite  vel  im- 
plicite continetur.  Tunc  enim  subjectum  necessario  tale  est, 
nec  potest  unquam  aliter  esse  (L,  555).  Inde  fit  ut  dicamus 
sine  ulla  temporis  adjecta  conditione  : angulus  acutus  non 
potest  esse  non  acutus;  animal  non  potestesse  insensitivum; 
et  similia. 

Ad  hunc  tantummodo  casum  pertinet  principium  illud 
Kantii  : praedicatum  quod  rei  repugnat,  illi  non  convenit  (t), 
quod  principium  contradictionis  principio  surrogandum 
perperam  Kautius  existimavit  (2). 

articulus  vt. 

* Principia  de  ente  inter  se  comparantur. 

36.  Propositio  IV.  Principium  contradictionis,  et  primum 
principium  quod  ex  entis  notione  efflorescat  , et  prima  affir- 
matio est. 

Tria  principia  supra  declarata  diversarum  in  entis  ideam 
reflexionum  effectum  exprimunt.  Potest  autem  fieri  quajstio 
de  ordine  successionis  ac  dependentiai,  quo  hujusmodi  re- 
flexiones et  principia  subordinantur.  Et  ego  quidem  facile 
concedam,  in  ordine  apprehensionis  primum  esse  principium 
identitatis,  subsequi  principium  contradictionis,  ac  tertio 
principium  exclusi  medii.  Sed  in  ordine  affirmationis  et  judi- 
cii principem  obtinet  locum  principium  contradictionis:  illo 
enim  non  supposito,  nec  primum  nec  tertium  judicium  pro- 
dire possent.  Et  quoad  principium  exclusi  medii,  res  est 
manifesta  : hoc  enim  principium  illatio  immediata  est  ex 

(1)  Log . Transc . Lib.  II,  c.  II.,  sect.  1. 

(2)  CL  Jac.  Balmes,  Fil.  fundamenta  Lib.  I,  c.  XX. 

principio  contradictionis.  Si  enim  esse  et  non  esse  se  invicem 
excludunt,  positio  unius  est  negatio  alterius,  et  viceversa  ; 
adeoque  nullum  inter  ipsa  medium  datur. 

Quod  vero  ad  principium  spectat  identitatis,  illudsatestani- 
madvertere,  hoc  certo  affirmari  quia  evidens  est;  quia  nempe 
necessitas  ejus  cognoscitur  (L.  685).  Atqui  omnis  necessitas 
per  principium  contradictionis  constituitur  (687).  Ergo  ante- 
quam principium  identitatis  affirmatione  ratum  habeatur, 
contradictionis  principium  praecedat  oportet. 

37.  Exinde  infero,  principium  identitatis  esse  ipsum  con- 
tradictionis principium,  incomplete  tamen  expressum.  Si 
enim  certam  mentis  affirmationem  exprimit,  nec  inanis  tau- 
tologia  dici  velit,  alterum  illud  esi  aliquid  amplius  complecti 
debet,  quam  id  quod  significamus,  quum  primo  dicimus  ; 
quod  est.  Hoc  autem  amplius  est  ipsum  affirmationis  pondus, 
ipsa  objectiva  necessitas  expressa;  nimirum  dicimus  : Aoe 
certo  est;  seu  (quoniam  objectiva  necessitas  alia  absoluta  est, 
alia  hypothetica)  dum  est,  necessario  est.  Principium  igitur 
identitatis  ad  hoc  reducitur  : quod  est,  dum  est,  necessario 
est.  At  quid  sibi  vult  illud : necessario  est,  nisi  hoc : non  potest 
non  esset  Et  ecce  tibi  contradictionis  principium. 

Itaque  principium  contradictionis  ab  identitatis  prii.ci,  • 
non  differt,  nisi  quod  illud  perfecte  et  signate  (L.  392)  ex- 
primit id,  quod  in  altero  concise  atque  exercite  exprimi- 
tur. 

Dicendum  igitur,  ab  intellectu  1°  apprehendi  in  ente 
essendi  actum;  2°  cognosci  exclusionem  oppositi,  quam  ilie 
actus  exercet;  3°  cognosci  exclusionis  mutuae  necessitatem  ; 
ac  4°  poni  judicium,  quod  est  principium  identitatis,  seu 
contradictionis. 

38.  Ex  his  1°  confirmatur  quod  in  logica  (L.  555)  statui- 
mus, contradictionis  effatum  primum  esse  principiorum 
omnium. 

2°  Imo  manifestum  est,  idem  principium  affirmationem 
primam  es$p. 

39.  Opponi  posset : principium  contradictionis  primam 
affirmationem  non  videri.  Nam 

1°  Prima  veritas  certa  haec  esse  videtur  : ego  sum. 

2°  Judicium  negativum  est  posterius  affirmativo,  et  mo- 
dale  posterius  simplici.  Sed  principium  hoc  negativum  est 
et  modale.  Ergo  posterius  est  aliquo  judicio  affirmativo  et 
simplici. 

3°  Ante  omnem  certam  affirmationem  supponi  debet  evi- 
dentiae principium  : quod  est  evidens,  verum  est. 

Resp.  Neg.  ant.  Ad  lm  Nego.  Nam  quanquam  factum  pri- 
mum, ut  factum  est,  ejusque  experientia  suam  firmitatem 
habeant  ab  omni  principio  independentem,  omnemque 
affirmationem  praecedant,  nihilominus  factum  idem,  prouti 
propositione  exprimitur,  suam  objectivam  certitudinem  a 
principio  contradictionis  haurit,  ut  alibi  explicatum  est 
(L.  437,  5»  ; 689,  2°). 

Ad  2m  Dist.  maj.:  In  ordine  apprehensionis,  eonc. ; in  or- 
dine certae  affirmationis,  nego.  Tr.  min.,  et  eodem  modo  dist. 
cons.  Prima  affirmatio  ea  esse  debet,  sine  qua  nullum  enun- 
tiabile  certum  esse  potest.  Atqui  omne  enuntiabile  ex  eo 
certum  est,  quod  impossibile  sit  idem  esse  et  non  esse.  Ergo 
hanc  impossibilitatem  ipsam,  quae  omni  certae  affirmationi 
implicita  est,  prima  affirmatio  constituere  diserte  debet. 
Recolantur  quae  modo  diximus. 

Ad3m  Dist.:  Supponi  debet  mutua  habitudo  inter  objectum 
evidens  et  mentem,  ut  illo  proposito  mens  assentiatur.  cone.; 
supponi  debet  propositio,  quae  dicitur  principium  evidentiae, 
nego.  Vide  dicta  in  logica  (L.  689,  3°). 

CAPUT  II. 

DS  ESSENTIA  ENTIUM 
ARTICULUS  I. 

Quid  sit  essentia. 

40.  Essentia  est  id  quo  res  est  id  quod  est.  Sane  in  qualibet 
re  sunt  quaedam  notae,  ex  quibus  ipsa  habet,  ut  in  hanc 
speciem  aut  in  illam  ordinetur,  et  cognoscatur  quid  sit ; 
quibus  sublatis,  rei  conceptus  constare  amplius  non  potest. 
Quaedam  vero  aliae  notae  sunt,  quibus  cogitatione  praecisis,  vel 

etiam  reipsa  deficientibus,  adhuc  tamen  intelligitur  quid  res 
sit.  Illae  igitur  notae,  non  istae,  rei  essentiam  constituunt.  Sic, 
ut  exemplo  utar,  parum  refert  an  circulus  sit  majoris  vel 
minoris  magnitudinis,  sit  ex  lapide  aut  papyro  etc.;  quocum- 
que enim  modo  haec  se  habeant,  circuli  ratio  non  mutatur. 
Circuli  enim  propria  ratio  his  omnibus  non  continetur,  sed 
in  eo  quod  omnia  peripheriae  puncta  a centro  aequidistent. 
Idcirco  si  ab  hac  essentiali  determinatione  praescindis,  circu- 
lum amplius  non  concipis. 

Ex  rei  porro  essentialibus  constitutivis  quaedam  aliae  de- 
terminationes seu  qualitates  dimanant,  aliae  necessario,  aliae 
contingenter.  Illae,  ut  in  logica  dictum  est  (L.  37),  proprie- 
tates essentiae,  haec  accidentia  essentiae  dici  solent. 

41.  Essentia  hoc  nomine  appellatur,  quia  est  id  quod  per 
essendi  actum  in  unaquaque  re  primo  esse  intelligitur.  Ab 
antiquis  vocabatur  quoque  quiddilas ; interrogandi  enim  quid 
res  sit,  respondemus  subjiciendo  illius  essentiam,  significa- 
tam vel  per  nomen  rei  proprium,  quod  respondet  notioni 
essentiae  confusae,  vel  per  definitionem,  quae  distinctam  essen- 
tiae notionem  significat  (L.  118).  Definiri  quoque  solet  essen- 
tia : id  quod  primo  de  re  concipitur;  quia  si  essentia  rei 
non  percipitur,  non  cognoscitur  quid  res  sit;  si  autem  non 
cognoscitur  quid  res  sit,  res  profecto  non  cognoscitur.  Ex 
eadem  ratione  essentia  dicitur  principium  eorum  omnium  quae 
enti  necessario  insunt;  nam  haec  omnia  ab  essentia  dimanare 
concipiuntur  jquatenus, intellecta  essentia,  intelligiturquoque 
curattributa  in  ente  sint.  Unde  attributa  demonstrantur  per 
essentiam;  essentia  vero  nihil  habet  se  prius, per  quod  demon- 
strari possit  (L.  296).  Sic  ex  gr.  demonstrare  non  potes,  cur 
homo  sit  homo,  et  triangulum  sit  triangulum,  sed  intellecta 
horum  essentia, proprietates  eorum  omnes  demonstrare  potes. 

42.  Demum  essentia,  si  consideretur  ut  est  principium 
activitatis  qua  ens  pollet,  et  actionum  quae  ab  ipso  eliciun- 
tur, idem  est  ac  natura.  Natura  enim  est  entis  ad  certo  quo- 
dam modo  operandum  dispositio  atque  tendentia ; quae  idcirco 
ab  Aristotele  vocatur  principium  motus  (t). 

(1)  II  Phys.,  lex.  5. 

43.  Rerum  essentia,  ex  duplici  modo  quo  considerari  et 
explicari  potest,  in  physicam  et  metaphysicam  dividitur. 

Essentia  dicitur  physica,  quum  essentialia  constitutiva  ut 
in  re  sunt  considerantur,  nulla  abstractione  aut  artificiali 
partitione  adhibita. 

Dicitur  vero  metaphysica,et  etiam  notionalis,  quumconsti- 
tutivaentismetaphysice  considerantur ; essentia  nempe  divisa 
in  partem  communem,  quae  genus  est,  et  in  partem  propriam, 
quae  est  differentia.  Vide  dicta  inlogica  (L.  423,  4°  107). 

44.  Manifestum  porro  est,  essentiam  metaphysicam  seu 
notionalem  a physica  non  distingui,  nisi  ex  diverso  modo, 
quo  eadem  res  consideratur.  Nam  quum  essentiam  per  phy- 
sica elementa  describimus,  eam  absolute  respicimus;  quum 
vero  per  elementa  metaphysica,  eam  consideramus  compa- 
rate ad  alii,  c m quibus  aliquid  commune  et  aliquid  non 
commune  habet.  Hinc  si  physica  essentia  realis  est,  notiona- 
lis non  est  arbitraria,  nec  purum  mentis  figmentum ; sed 
realis  et  ipsa  quoad  rem  quam  representat ; licet  realis  non 
sit  abstractionis  modus,  per  quem  illam  repraesentat.  Hinc 
per  se  ruit  error  Locqui,  qui  essentiam  realem  opponit  no- 
tionali,  contendens,  notionalem  essentiam  esse  ut  plurimum 
arbitrariam,  incertam,  et  solum  idea  aliqua  abstracta  conti- 
neri, cui  certum  nomen  fuerit  applicitum,  ut  ejus  ope  res 
colligere  in  quasdam  classes  possemus  (i). 

ARTICULUS  II. 

De  essentiarum  cognitione. 

43.  Ut  certum  est  res  esse,  ita  certum  quoque  est  essen- 
tias reales  dari.  Sed  quaeri  potest,  utrum,  et  intra  quos  limi- 
tes eas  cognoscamus.  De  hoc  breviter. 

Assertio.  I.  Nulli  dubium  quin  probe  cognoscamus  rerum 
illarum  essentias,  quarum  constitutio  ab  intellectu  dependet 
humano.  Non  enim  potest  intellectus  humanus  ignorare,  quae- 
nam  sint  constitutiva,  quae  ipse  excogitat  et  conjungit. 

Hujusmodi  sunt  1°  artefacta  omnia,  ut  est  v.  gr.  navis, 
aratrum,  liber,  clavis,  et  generatim  machinae  quaecunque  et 

(1)  De  humano  intellectu , Lib  III  c.  III  § 14, 15, 

instrumenta  ad  certos  fines  atque  usus  constructa:  2»  quae- 
cunque intellectus  construit  in  ordine  ideali  et  abstracto, 
quae  iis  constant  essentialibus  determinationibus,  quas  mens 
ipsis  assignat. 

46.  Assertio  II.  Essentias  earum  rerum  quarum  constitutio 
ab  intellectu  humano  non  dependet,  cujusmodi  sunt  res  natu- 
rales, imperfecte  admodum,  et  exterius  potius  quam  intime 
cognoscimus.  Etenim  intellectus  non  potest  eas  cognoscere, 
nisi  quantum  ad  id  sensitiva  intuitioneaut  intimo  sensu  juva- 
tur, ac  propemodum  manuducitur.  Sensitiva  autem  cognitio 
intima  rerum  constitutiva  non  attingit,  sed  solum  quasdam 
earum  qualitates  aut  quosdam  effectus.  Non  aliam  igitur  es- 
sentiarum hujusmodi  notionem  intellectus  habet,  nisi  eam 
quam  notae  istae  praebere  possunt,  cum  indeterminatis  notio- 
nibusentis,  realitatis,  causae,  subjecti  conjunctae.  Unde  essen- 
tiam omnem  primo  concipimus  obscure  per  indeterminatum 
realitatis  conceptum, ac  deinde  ulteriori  accedente  experientia 
et  comparatione  rerum  ad  invicem,  ut  realitatem  quae  per 
determinatas  qualitates  certosque  effectus  se  manifestat. 

Sic  corporis  essentiam  concipimus  ut  realitatem,  quae  se 
manifestat  extensione  ac  vi  resistentiae ; essentiam  spiritus 
ut  realitatem,  quae  vi  pollet  cogitandi  et  volendi;  essentiam 
lucis  ut  realitatem,  quae  determinatam  in  nobis  sensationem 
excitat.  Ita  reliquis. 

47.  Hinc  1°  liquet  essentias  reales  non  esse  nobis  omnino 
ignotas,  quemadmodum  Lockius  existimavit.  Sunt  enim 
nobis  rerum  essentiae  cognitae,  non  quidem  in  se,  sed  in  suis 
manifestationibus  propriis  atque  constantibus,  quae  quid 
illae  sint  satis  in  conceptu  nostro  determinant. 

2°  Hoc  pacto  conciliantur  binae  veterum  assertiones,  quae 
prima  fronte  sibi  contradicere  videntur.  Prima  est:  essen- 
tias rerum  cognosci  immediate  ab  intellectu  tanquam  pro- 
prium objectum.  Altera:  essentias  rerum  esse  nobis  magna 
ex  parte  ignotas.  Utraque  sane  assertio  vera  est.  In  prima 
enim  sermo  fit  de  cognitione  illa,  quae  obtinetur,  quum  uni- 
versaliores atque  indeterminatas  notiones  (ens, subjectum  etc.) 
per  notas  qualitatum  et  effectuum  determinamus  (46).  In  altera 

vero  decognitione  eorum,  quae  esse  rerum  intime  constituunt. 
3°  Caeterum  ea  essentiarum  cognitio  quae  homini  possibi- 
lis est,  potest  iteratis  observationibus,  diligenti  experientia 
et  ratiocinio  magis  minusve  perfici;  quod  munus  in  primis 
scientiarum  est.  Hoc  pacto  notionem  essentiae  spiritus  meta- 
physica  perficit,  ostendens  ipsum  esse  substantiam  simpli- 
cem, a materia  independentem  et  immortalem.  Sic  physica 
cognitionem  perficit  corporum  mixtorum  et  lucis,  soni  etc. 
Sed  haec  quoque  perfectior  cognitio  semper  inadaequata 
est  (46 ; L.  47,  4»). 

ARTICULOS  III. 

Theoremata. 

48.  Propositio  I.  Rerurn  essentiae  sunt  indivisibiles. 

Scilicet  nec  minui  possunt  nec  augeri  datae  rei  constitu- 
tiva. Si  enim  minui  haec  concipiantur  vel  augeri,  jam  non 
amplius  rem  illam  habebis,  sed  aliam;  illa  enim  ex  his,  et 
non  pluribus  neque  paucioribus  elementis  constat.  Plane  ut 
in  numeris,  quae  est  Aristotelis  similitudo.  Quaternario  v.  gr. 
si  unitatem  addas  vel  demas,  habebis  quinarium  vel  terna- 
rium, sed  non  amplius  quaternarium. 

49.  Propositio  II.  Omne  ens  suam  habet  essentiam. 

Ens  enim  sine  sua  essentia  esset  ens  sine  suo  esse;  nempe 
ens  sine  eo,  quod  constituit  ipsum  ens  (40) ; quae  quidem  est 
aperta  contradictio. 

50.  Propositio  III.  Nulla  res  suam  essentiam  potest  amittere. 

Secus  posset  aliqua  res  non  esse  id  quod  est.  Si  enim  quas- 
dam res  suam  amitteret  essentiam  jam  et  esset  illa  res  quae 
prius  erat,  quia  talis  dicitur,  et  simul  non  esset  amplius  illa 
res,  quia  amisit  id,  quo  res  illa  constituitur. 

51.  Propositio  IV.  Essentice  sunt  immutabiles. 

Si  enim  posset  ens  suam  essentiam  in  aliam  mutare,  jam 
quia  suam  amitteret  essentiam,  non  esset  id  quod  est  (50); 
et  insuper  esset  id  quod  non  est,  quatenus  essentiam  susci- 
peret alienam. 

52.  Oppones  mutationes  perpetuas,  quae  in  rerum  natura 
fiunt,  per  quas  una  res  in  aliam  convertitur;  v.  gr.  lignum 

in  flammam,  rectangulum  in  triangulum,  aqua  in  glaciem. 

Respondeo  negando  in  his  omnibus  mutationibus  mutari 
essentias;  etenim  solummodo  quaedam  essentiae  singulares 
cessant  existere,  aliaeque  illis  succedunt,  quae  prius  non 
existebant. 

Quod  ut  melius  intelligas,  adverte  mutationes  illas,  per 
quas  unam  rem  in  aliam  transiisse  dicimus,  accidere  tantum- 
modo in  compositis,  quorum  essentia  ex  determinatarum 
partium  conjunctione  constat.  Quum  igitur  haec  conjunctio 
dissolvitur,  compositi  essentia  totaliter  cessat  existere,  ac  res- 
tant componentia;  quae  vel  separata  manent,  et  suam  singilla- 
tim  habent  essentiam  a totius  essentia  diversam;  vel  cum  aliis 
coalescunt  elementis,  et  sic  novam  actu  constituunt  essen- 
tiam. In  hoc  casu  compositum  primitivum  in  aliud  mutari 
dicimus,  non  quod  ejus  compositi  essentia  mutetur  sed  quia 
quaedam  sui  elementa  alterius  compositi  partes  fiunt.  Huc 
spectat  mutatio  combustibilis  in  flammam. 

Fiunt  quoque  mutationes  in  compositis  detractione  vel 
additione  partium  integrantium,  ut  quum  rectangulum  muta- 
tur in  triangulum  et  e converso:  in  hoc  quoque  casu  cessat 
rectangulum,  sed  essentia  utriusque  semper  eadem  manet. 

Postremo  fiunt  mutationes  unius  rei  in  aliam  mutata  solum 
ratione  conjunctionis  inter  eadem  elementa:  ut  quum  aqua 
mutatur  in  glaciem;  tunc  enim  cessat  prima  conjunctionis 
ratio,  atque  incipit  secunda. 

53.  Propositio  V.  Essentia  sunt  aeternae. 

Videlicet  in  statu  intelligibilitatis,  non  vero  existenti* 
(L.  296,  549).  Quia  nempe  certae  ac  determinatae  rei  consti- 
tutiva haec  esse  et  non  alia,  non  aliquando  coepit  esse  verum, 
sed  semper  verum  fuit,  ac  necessario  verum  est.  Intelligibi- 
litas  insuper  rerum  et  possibilitas  non  in  tempore  esse  coepe- 
runt, sed  ante  omne  tempus  objectum  necessarium  divinae 
intelligentise  exstitere,  id  quod  melius  ex  dicendis  intelli- 
getur. 

54.  Binae  supersunt  assertiones  explicandae  potius  quam 
probandae. 

1*  Essentiae  sunt  necessariae.  Nempe  1®  necessario  possi- 

biles:  possibilitas  enim  necessaria  est, ut  infra  demonstrabi- 
tur. Non  sunt  autem  essentiae  necessario  existentes,  ut  patet : 
quia  rerum  finitarum  existentia  contingens  est.  2°  Necessario 
sunt  tales  cujusmodi  sunt:  cujus  quoque  necessitatis  ratio 
inferius  afferetur. 

2°  Essentia  sunt  infinita.  Videlicet  quoad  extensionem, 
non  vero  quoad  comprehensionem.  Etenim  notarum  quibus 
constant  complexio  perfectionem  aliquam  finitam  exhibet, 
sed  in  individuis  indefinitis  existentiam  nancisci  potest. 

CAPUT  III. 

DE  EXISTENTIA  ET  POSSIBILITATE 
ARTICULUS  I. 

De  existentia  notione. 

55.  Quidquid  realitatem  aliquam  habet  (H)  per  quem  co- 
gitari possit,  vel  actu  illam  habet  et  extra  mentem,  vel  non 
habet  quidem  actu,  sed  habere  potest.  Hinc  entis  divisio  in 
existens  et  possibile , seu  ens  in  actu  et  ens  in  potentia.  Quae 
duo  in  hoc  conveniunt,  quod  sunt  proprie  ens,  quatenus  ens 
dicit  rem  (11),  praecisione  facta  ab  existentia  vel  non  existen- 
tia: in  hoc  autem  differunt,  quod  ens  in  actu  includitexisten- 
tiam,  ens  in  potentia  negationem  ejus ; adeoque  opponuntur 
inter  se  negative,  vel  potius  privative,  ut  existens  et  non 
existens.  Ens  in  potentia  est  duntaxat  in  ordine  intelligibili 
et  metaphysico;  ens  actu  non  in  hoc  solum,  sed  etiam  in  or- 
dine physico  et  actualitatis. 

Existentia*  notionem  simplicissimam  simul  et  clarissimam 
frustra  quis  verbis  illustrare  tentet.  Cogita  quid  de  te  dicas, 
quum  dicis:  ego  sum;  et  quid  sit  existentia  optime  intelli- 
ges.  Solet  tamen  fere  his  modis  existentia  describi : actualis 
rei  prasentia  in  ordine  physico  — complementum  possibili- 
tatis — actualitas  essentia  — ultima  rei  actualitas  — id  quo 
res  constituitur  extra  suas  causas.  Sed  haec  omnia  nihil  revera 
exhibent  clarius,  quam  haec  unica  vox  existentia. 

56.  Haec  porro  vox,  si  ejus  etymologiam  species,  significat 

rei  ex  alia  emersionem  quamdam  atque  apparitionem.  At  si 
usum  sequaris,  idem  est,  ut  diximus  (10), ac actualitas subjecti 
a quacunque  determinatione  praecisa.  Hinc  usurpatur  haec  vox 
etiam  quum  de  Deo  loquimur.  Neque  hic  loquendi  usus 
improbari  potest  cum  Gioberti  ; nam  significatio  huic  voci 
attributa  dimanationis  notionem  nullatenusjam  comprehen- 
dit, saltem  explicite ; quod  si  implicite  eam  comprehendit, 
ea  notio  pertinet  non  ad  id  quod  significat  vox,  sed  ad  mo- 
dum significandi ; secundum  quem  modum, non  haec  tantum- 
modo vox,  sed  omnia  quae  de  Deo  dicuntur,  ipsaque  entis 
denominatio,  de  eo  dici  nequeunt  (i). 

*57.  Controversum  fuit  inter  scholasticos,  utrum  existentia 
ab  essentia  distinguatur.  Controversiam  hanc  plenissime  ex- 
positam et  solutam  reperies  apud  Suarez  in  disputationibus 
metaphysicis  (a).  Ut  breviter  ea  resolvatur,  haec  duo  in  pri- 
mis statuenda  sunt : 

1°  Conceptus  essentiae  et  existentiae  esse  certe  distinctos. 
Possumus  enim  cogitare  de  rei  essentia,  quin  ejus  existen- 
tiam  attendamus,  et  de  existentia  in  genere,  quin  de  ulla  par- 
ticulari essentia  cogitemus.  Cujus  distinctionis  fundamentum 
invenit  mens  in  rerum  contingentia,  quae  ex  se  et  in  suo 
conceptu  existentiam  non  includunt,  quam  tamen  ab  alio 
recipere  possunt. 

2°  Essentiam  existentem  ab  essentia  abstracta,  et  in  statu 
realitatis  metaphysicae  realiter  distingui,  distinctione  nega- 
tiva, ut  ens  a non  ente  (54).  Atque  hoc  pacto  intelligendus 
videtur  S.  Thomas,  quotiescunque  docet,  essentiam  ab  ex- 
istentia realiter  distingui  (3). 

Ex  hujus  praesertim  animadversionis  neglectu  tota  hffie 
quaestio  orta  est.  Quae  enim  de  essentia  abstracta  et  idealt 
dici  debent,  ac  nemine  negante  dicuntur,  ad  essentiam  rea- 
lem  et  iu  statu  physico  a quibusdam  translata  sunt. 

* 58.  Propositio  I,  Essentiae  realis  entitas , ejusque  existentia 
re  non  distinguuntur. 

(t)Cf.  S.  Th.S«m.iA.,p.I,  q.  XIlI.arUH,  <-  ■ ^ 

(3)  Disp.  XXXI.  ;j|'  uij. ; i.,./'  p. 

t?)  Cf.  Sum . th.,  p.  I,  q.  III,  art.  IV  .. 

te&tmnomz,  etc,  u*  v ' "... . $ 

Quum  essentia  extra  causas  suas  constituitur,  et  ad  exi- 
stendi  «actum  traducitur,  contendunt  adversarii  produci 
quoddam  compositum  ex  entitate  reali  ac  physica  essentiae, 
et  existentia  ; illamque  se  habere  ut  potentiam  physicam 
ad  esse  actuale  recipiendum,  hanc  vero  ut  actum,  quo  haec 
potentia  determinatur  atque  completur. 

Jam  1°  quod  enlitas  essentiae  physicae  sit  potentia  quaedam 
ad  actum  existentiae,  gratis  asseritur.  Nam  : 

a)  Omnia  quae  ad  id  probandum  afferuntur  argumenta,  si 
quid  probant,  hoc  unum  probant,  essentiam  creaturae  intel- 
ligibilem  non  continere  in  suis  constitutivis  existentiae  no- 
tam, sed  potius  indifferentiam  ad  existendum  ; ac  propterea 
existentem  essentiam  ab  essentia  praecisa  et  ideali  distingui, 
ut  ens  in  potentia  ab  ente  in  actu  : quam  distinctionem  rea- 
lem  esse  nemo  negat,  ut  modo  diximus. 

b)  Aliunde  vero  nescio  an  unquam  suaderi  poterit,  entita- 
tem  rei  physicam  ab  ejusdem  existentia  distingui.  Hoc  enim 
tantumdem  est  ac  si  dicas  : id  quo  aliquid  est  physice  haec 
res,  differre  ab  eo  quo  est  physice  hoc  ens.  Praeterea  qui  hoc 
contendit,  assumit  dari  aliquod  medium  inter  ens  possibile 
et  ens  existens. 

2°  Probatur  entitatem  realem  essentiae  non  esse  potentiam 
physicam  ad  existentiam  recipiendam  ; sed  esse  existentem 
hoc  ipso  quod  entitas  realis  est.  Unum  tantummodo  brevita 
tis  gratia  afferam  argumentum. 

Realis  essentiae  entitas  habet  omnia  quae  nos  intelligimus 
existentiae  nomine.  Ergo  nihil  praeterea  requiritur,  ad  hoc 
ut  existens  dici  possit. 

Prob.  ant.  Existentiae  nomine  in  rebus  creatis  intelligi- 
mus aliquid,  per  quod  eae  desinunt  esse  nihil,  distinguuntur 
a mere  possibilibus,  nec  in  ordine  amplius  ideali,  et  in  cau- 
sarum suarum  activitate  continentur,  sed  extra  causas  rea- 
litatem  physicam  obtinere  incipiunt ; aliquid  quod  non  aeter- 
num est,  sed  temporaneum,  quod  iis  non  necessario  conve- 
nit, sed  contingenter,  quodque  idoneae  causae  efficientiam 
requirit.  Profecto  ubi  htec  omnia  habentur,  ibi  existentiam 

agnoscunt  omnes.  Atqui  omnia  haec  realis  essentiae  entitati 
conveniunt,  ut  manifestum  est.  Ergo. 

* §9.  Hinc  colliges  1°  Essentiam  esse  inseparabilem  ab 
existentia,  per  quam  ipsa  actu  est ; videlicet  non  posse  in  or- 
dine realitatis  alteram  manere  sine  altera. 

2°  Nihil  exislere  posse  existentia  aliena  absque  existentia 
propria. 

3»  Compositionem  ex  essentia  reali  et  existentia  esse  me- 
taphysicam,  nempe  ex  partibus  ratione  sola  distinctis  (L.107), 
cum  fundamento  tamen  in  re  (37,1°). 

* 60.  Ex  dictis  facile  refutabis  quae  opponi  solent. 

Opp.  I.  Si  existentia  idem  est  ac  essentia,  consequitur 
existentiam  finitis  quoque  entibus  esse  essentialem.  Unde 
dicendum  foret,  emia  finita  necessario  exislere  ; quod  enim 
pertinet  ad  essentiam  necessarium  est. 

Resp.  Neg.  ant.  Non  enim  existentia  est  constitutivum  in- 
telligibilis  essentiae  in  entibus  finitis,  sed  est  ipsa  essentia 
producta.  Non  est  igitur  entibus  fluitis  essentiale  ut  actu  sint, 
nec  necessario  illa  existunt,  sed  hoc  unum  necessarium  est, 
ut  finita  essentia,  si  producatur,  sit  quaedam  existentia,  et  ut 
existentia  omnis  sit  quaedam  essentia. 

Opp.  II.  Res  creatae  habent  esse  receptum  et  participa- 
tum : quod  vero  recipitur,  in  alio  recipitur.  Sed  hoc  in  quo 
esse  recipitur,  nihil  aliud  esse  potest  quam  essentiae  entitas. 
Ergo. 

Resp.  Dist.  I0"1.  part.  maj.  : Res  creatae  habent  esse  rece- 
ptum ab  aliqua  causa,  conc.;  in  aliquo  subjecto,  subd.:  vere 
ac  physice,  neg. ; metaphorice,  quatenus  essentia  intelligi- 
bilis  existentiam  inter  suas  notas  non  continet,  conc. 

Dist.  quoque  25,m.  part . maj. : Quod  recipitur,  in  alio  recipi- 
tur, i.  e.  quod  recipitur  physice,  conc.;  quod  recipitur  me- 
taphorice, ut  supra,  nego. 

Et  omissa  min.,  neg.  cons. 

Ex  hac  distinctione  patet,  quo  sensu  res  creatae  esse  rece- 
ptum habere  dicantur.  Quid  si  quis  urgeat  : si  res  creatae 
habent  esse  participatum,  aliquid  sit  oportet  quod  hoc  esse 
participet ; respondebis  cum  Alexandro  Alensi : « non  esse 

» imaginandum,  quod  una  res  sit  quae  participat,  sicut  es- 
» sentia,  et  alia  quae  participatur,  sicut  esse;  sed  quia  una  et 
» eadem  res  est  realitas  modo  participato,  et  per  vim  alte- 
> rius,  sicut  per  vim  agentis  : haec  enim  realitas  de  se  non 
» est  nisi  sub  modo  possibili  ; quod  autem  sit  et  possit  vo- 
» cari  actus,  hoc  habet  per  vim  agentis  (i).  » 

Opp.  III.  Quod  est  indifferens  ad  alterum,  ab  illo  realiter 
distinguitur.  Sed  res  contingentes  sunt  indifferentes  ad  exi- 
stendum  vel  non. 

Resp.  Dist.  maj.:  Quod  est  indifferens  physice,  trans.;  lo- 
gice, nego.  Et  contradist.  tnin. 

Physice  indifferens  ad  aliquid  dicimus  id,  quod  in  statu 
physico  constitutum  potest  illud  habere  et  potest  non  habere. 
Hoc  pacto  homo  indifferens  est  ad  virtutem  vel  ad  doctrinam. 
Indifferens  vero  logice  id,  quod  potest  sine  altero  cogitari, 
etiamsi  non  possit  esse  sine  illo.  Sic  se  habet  virtus,  ex.gr. 
ad  hominem,  qui  est  ejus  subjectum. 

Jamvero  essentia  actualis  non  est  physice  indifferens  ad 
existentiam,  sed  logice  tantum,  quatenus  cogitatur  praeci- 
sione facta  ab  existentia,  vel  etiam  negatione  inclusa  existen- 
tiae,  ut  quum  de  essentia  cogitamus  ut  est  in  potentia  (54). 

Opp.  IV.  1®  Essentia  est  immutabilis,  existentia  vero  mu- 
tabilis : 2°  essentia  est  aeterna,  existentia  producta.  Ergo. 

Resp.  ad  1““. Dist.  lam  partem.  .'Essentia  est  immutabilis  in 
eo  quod  essentia  talis  est,  conc.;  in  eo  quod  physice  est, 
nego.  Transit  enim  a non  esse  ad  esse,  et  potest  transire  ab 
esse  ad  non  esse. 

Conc.  2“  partem.  Sed  existentiae  mutabilitas  eadem  plane 
est  ac  mutabilitas  essentiae  in  eo  quod  physice  est. 

Ad.  2>m  Dist.  lam  partem.  : In  statu  intelligibili,  quatenus 
physice  nihil  est,  conc.;  in  statu  actuali,  negoi  et  conc. 
2a“  partem. 

■ 

(t)  m ?lt  tcxt.  «k  \ h 

ARTICULUS  II. 

Ve  possibilitate. 

61.  Possibilitatis  notio  ex  ipsa  rerum  existentium  cogni- 
tione efflorescit.  Quidquid  enim  existit,  existendi  capax  est, 
prouli  existendi  capax  erat  antequam  existeret.  Hinc  intelli- 
gimus,  non  id  solum  quod  actu  existit,  existendi  capacitatem 
habere,  sed  alia  quoque  multa  quae  non  existunt,  ad  existen- 
dum  esse  idonea.  Sic  possibilitatis  purae  notionem  acquiri- 
mus ; id  enim  quod  non  est,  et  esse  potest,  possibile  purum 
dicitur.  Quum  vero  de  possibilibus  cogitamus,  ac  varias  idea- 
rum combinationes  exsequimur,  quaedam  in  his  occurrunt, 
quae  ad  existentiam  devenire  non  posse  cognoscimus.  Et  ex- 
inde impossibilitatis  notio  consurgit. 

62.  Possibilitas  porro  duplex  distingui  debet,  intrinseca 
et  exlrinseca.  Illa  dicitur  quoque  formalis  et  absoluta,  haec 
causalis  et  relativa. 

Possibilitas  intrinseca  est  habilitas  ad  existendum,  orta  ex 
eo  quod  rei  constitutiva  repugnantiam  ad  invicem  non  habent ; 
ut  possibilitas  statuae  ex  auro. 

Possibilitas  extrinseca  est  habilitas  ad  existendum , proce- 
dens ex  virtute  causce,  qum  idonea  sit  ad  rem  producendam;  ut 
v.  gr.  possibilitas  extrinseca  statuae  est  ab  artifice. 

Possibilitas  adcequata  utramque  complectitur.  Utraque 
enim  requiritur  conditio,  ut  ens  venire  ad  existentiam  possit  . 

Huic  duplici  possibilitati  duplex  respondet  impossibilitas. 
Nimirum  dicimus  intrinsece  impossibile  id,  quod  in  suis 
constitutivis  contradictionem  continet,  ut  triangulum  qua- 
drilaterum.  Et  haec  intrinseca  impossibilitas  alia  absoluta 
est, alia  hypothetica,  ut  ex  dictis  in  logica  colligitur  (L.  407. 
405).  Extrinsece  impossibile  est  id,  ad  quod  producendum 
proportionata  causa  non  adest. 

63.  Possibilitas  intrinseca  est  absoluta,  ac  limites  non  ha- 
bet, nisi  contradictionem ; sed  extrinseca  relativa  est : quod 
enim  unius  causae  vires  superat,  alterius  non  superat:  ita 
quod  illi  impossibile,  huic  possibile  est.  Certe  omnia  quae 
intrinsece  possibilia  sunt,  extrinsecam  quoque  possibilitatem 

habent,  si  infinita  Dei  virtus  spectetur.  Si  autem  vis  causa- 
rum creatarum,  quaedam  nulli  causae  creatae  possibilia  sunt, 
quaedam  vero  aliis  possibilia,  aliis  impossibilia,  ut  patet. 
Quae  ab  aliqua  causa  creata  fieri  possunt,  physice  possibilia 
dicuntur;  quae  a nulla  possunt,  physice  impossibilia : talis  est 
v.  gr.  creatio  ex  nihilo. 

64.  Quum  agitur  de  quibusdam  actionibus  ab  homine  po- 
nendis, attendenda  est  etiam  moralis  possibilitas  vel  impossi- 
bilitas. Moraiiler  possibile,  ut  jam  in  logica  (L.  407,  3°;  635) 
statuimus,  est  id  quod  communibus  hominum  moribus  non 
repugnat;  impossibile  quod  repugnat.  Radix  autem  moralis 
hujus  possibilitatis  vel  impossibilitatis  hoc  principio  conti- 
netur: quod  quum  ad  aliquid  agendum  difficultas,  praeser- 
tim magna,  superanda  est,  homo  quanquam  physica  potentia 
agere  possit,  agere  tamen  non  solet,  nisi  bonum  aliquod 
apprehendat,  quod  ipsum  exstimulet  ad  agendum,  et  diffi- 
cultatis pondus  sufficienter  compenset.  Quum  igitur  difficul- 
tas est  nulla,  imo  etiam  quum  ea  levis  est,  vel  absolute  vel 
saltem  relative,  atque  insuper  bonum  ab  actione  consequens, 
quantum  satis  est  ut  sufficiens  apprehenditur,  tunc  actio  est 
moraliter  possibilis ; quia  dici  nequit  in  more  esse  homi- 
num, ut  in  talibus  adjunctis  difficultatem  non  superent. 
Quum  autem  difficultas  est  omnino  magna,  bonum  autem 
vel  exiguum  est  vel  parum  apprehenditur,  actio  est  morali- 
ter impossibilis;  tunc  enim  communiter  homines  agere  non 
solent. 

65.  Porro  si  quaeras,  utrum  possit  in  specie  determinari, 
quaenam  sint  censenda  moraliter  possibilia  vel  impossibilia, 
respondeo  esse  quaedam,  in  quibus  exsequendis  communiter 
moralis  possibilitas  vel  impossibilitas  habetur;  sed  non  ita 
ut  exceptiones  omnino  desini,  aut  deesse  possint.  Nam  primo 
difficultatis  gravitas,  magna  ex  parte,  crescit  vel  minuitur  ex 
propensionibus,  dispositionibus,  apprehensionibus  et  caete- 
ris  adjunctis  subjecti : potest  igitur  fieri,  ut  difficultas  alicui 
gravis,  alteri  levis,  sit,  et  e converso.  Deinde  bonum  alicui 
vel  etiam  communiter  sufficiens,  alicui  potest  esse  insuffi- 
ciens vel  e contrario;  ac  demum  difficultas  etiam  magna. 

propter  bonum  etiam  insufficiens,  quamquam  communiter 
non  superetur,  physice  tamen  superari  potest. 

66.  Igitur  quum  de  multitudine  aliqua  hominum  agitur, 
poterit  cum  certitudine  determinari,  utrum  datae  conditiones 
moralem  impossibilitatem  constituant  vel  secus.  Si  enim  in 
iis  conditionibus  1°  hominum  propensiones,  et  caetera  ad- 
juncta, ex  quibus  difficultatis  gravitas  relativa  pendet,  sunt 
communiter  eadem,  et  gravem  difficultatem  communiter 
faciunt;  2°  si  bona  quae  in  iis  conditionibus  homines  sibi 
proponere  possunt,  communiter  non  apprehenduntur  ut 
sufficientia;  tunc  certe  communiter  difficultas  non  superatur, 
adeoque  moralis  impossibilitas  obtinebit.  Exemplum  vidi- 
mus, ubi  de  testium  veracitate  aestimanda  actum  est  (L.  628, 
5° ; 632,  seq.). 

Quum  vero  de  singulis  agitur  individuis,  certitudo  de  mo- 
rali possibilitate  vel  impossibilitate,  in  iisdem  conditionibus, 
erit  semper  hypothetica  (L.  408,  5°)  ; nempe  posito  quod 
individuum  et  difficultatem  sentiat  ut  communiter  sentitur, 
et  de  bonis  aestimet  ut  communiter  aestimatur,  atque  ita  se 
gerat  utcommuniter  homines  se  gerere  solent.  Utrum  autem 
hypothesis  haec  verificetur,  hoc  fere  semper  intra  probabili- 
tatis limites  continebitur  (L.  408,  6°). 

articulus  ni. 

De  possibilibus . 

67.  Propositio  II.  Quod  possibile  est  non  est  omnino  nifixi. 

Etenim  quod  possibile  est  existentiam  acquirere  potest, 

et  esse  aliquid  physice:  nihilum  autem  non  potest  existen- 
tiam acquirere,  nec  unquam  aliquid  esse.  Praeterea  possibile 
concipitur  per  se,  non  per  negationem  realitatis  ; nihilum 
autem  ex  opposito.  Insuper  res  possibiles  et  existentes 
eodem  conceptu  repraesentantur;  at  nihilum  cum  nulla  re 
existente  communem  conceptum  habet.  Postremo  unum 
possibile  ab  alio  differt  per  se,  et  alterum  ab  altero  saepe 
exoritur ; nihilum  vero  a nihilo  non  differt  per  se,  quanquam 
restrictive  accipiatur  (22) ; sed  solum  ratione  diversarum 


34 


ONTOLOGU. 


realitatum,  quarum  negationes  concipiantur;  et  non  gignitur 
proprie  neque  gignit,  quia  nihil  est. 

68.  Igitur  quanquam  possibilia  physice  nihil  sint  (54), 
habent  tamen  suam  realitatem  objectivam  atque  esse  suum. 
Realitas  possibilium  est  entitas  metaphysica  et  abstracta , vi- 
delicet ipsa  eorum  intelligibilia  constitutiva.  Haec  autem 
entitas  metaphysica  et  abstracta  quum  concipitur,  actu  est 
in  statu  logico  sive  ideali,  nimirum  in  intellectu,  qui  actu  illam 
apprehendit:  nec  actualitatem  habere  potest  per  se;  sed  vel 
est  concreta  in  rebus  vel  concepta  in  intellectu  ; ita  ut  si 
nullae  res  essent,  et  nullus  praeterea  esset  intellectus,  realitas 
quoque  illa  amplius  non  esset. 

69.  Propositio  III.  Possibilia  non  sunt  ea  solum , quae  in 
serie  temporum  existentiam  obtinent. 

Est  contra  fatalistas  et  Hobbesium,  qui  in  eo  errant,  quod 
intrinsecam  possibilitatem  cum  extrinseca  permisceant,  et 
praeterea  de  summa  rerum  causa  pessime  sentiant. 

{"  Possibile  est  id  quod  in  suis  constitutivis  idealibus  re- 
pugnantiam non  continet.  Jam  quis  non  videt  infinita  alia, 
praeter  ea  quae  existentiam  in  tempore  nanciscuntur,  repu- 
gnantiam nullam  continere?  Quidquid  enim  cogites  dato 
tempore  existere,  infinita  alia  illi  similia  in  diversis  tem- 
poris differentiis  existere  posse  concipies.  Ita  quidquid  acci- 
dat uni  individuo,  quidquid  agatur  ab  illo,  aliis  accidere  et 
ab  aliis  agi  vel  eodem  tempore  vel  diverso  nullatenus  repu 
guat.  Idem  dicito  de  relationibus,  quas  unum  individuum  ad 
alia  habet. 

2°  Perfectionum  gradus  in  entibus  finitis,  magnitudo 
quoque  corporum  certos  nullos  limites  habent ; igitur  sem- 
per  poterit  concipi  aliquid  perfectius  vel  minus  perfectum 
iis  quaj  sunt,  aliquid  majoris  molis  vel  minoris.  Figurarum 
item  varietas,  ut  quai  a numero  laterum  pendet,  quemadmo- 
dum numerorum  series,  finem  non  habet. 

3*  Impossibile  est,  omnia  quae  intrinsece  possibilia  sunt, 
ad  existentiam  venire.  Multa  enim  possibilia  contradicto- 
ria sunt,  atque  adeo  contraria ; adeoque  simul  existere 
non  possunt : v.  gr.  hoc  momento  possibile  est,  Petrum 

scribere  et  non  scribere,  bene  valere  et  aegrotare.  Et  tamen 
impossibile  est,  ut  scribat,  hoc  momento  ac  simul  non  scri- 
bat, utque  bene  valeat  ac  simul  aegrotet.  Si  ergo  scribit,  si 
bene  valet,  sane  non  transiit  ad  existentiae  statum  nec  tran- 
sibit unquam  id  quod  ex  aequo  possibile  erat,  Petrus  nempe 
hoc  momento  non  scribens,  Petrus  hoc  momento  aegrotans. 

70.  Propositio  IV.  Possibilia  eelerna  sunt. 

Possibilium  realitas  duntaxat  in  intellectu  actualitatem 
sibi  propriam  nancisci  potest  (68).  Igitur  possibilium  esse 
aeternum  dici  poterit,  si  sit  intellectus  aeternus,  qui  possibi- 
lia omnia  semper  cognoverit.  Atqui  intellectus  divinus  et  est 
aeternus,  et  omnia  possibilia  semper  cognovit.  Ergo  possibilia 
in  intellectu  divino  aeternitatem  habent.  Sunt  ergo  aeterna. 

ARTICULUS  IV. 

De  possibilitatis  origine. 

71.  Duae  sunt  de  possibilitate  intrinseca  sat  graves  quae- 
stiones. Prima,  unde  ipsa  possibilitas  originem  ducat; altera 
de  illius  realitatis,  quae  possibilium  propria  est  (67),  funda- 
mento. Nunc  de  prima. 

72.  Propositio  V.  Intrinseca  possibilitas  nec  a rerum  exi - 
stentia  pendet , nec  ab  humano  intellectu. 

Prima  pars  vix  aliquam  exigit  declarationem.  Quanquam 
enim  mens  humana  a rebus  existentibus  possibilium  no- 
tiones desumat,  nihilominus  ipsa  possibilitas  manifeste  est 
ab  existeritia  rerum  independens.  Non  enim  ideo  res  potest 
esse  quia  est,  sed  e contrario  ideo  est  quia  potest  esse.  Ut 
enim  potentia  actum  antecedit,  ita  capacitas  existenti  ante- 
cedit existentiam.  Revera  anne  rerum  conceptus,  antequam 
illae  existerent,  contradictionem  includebant?  Si  include- 
bant, nunquam  res  illae  potuissent  existere;  si  non  inclu- 
debant, erat  profecto  possibilitas  ante  existentiam.  Ergo  ab 
hac  ilia  non  dependet. 

Denique  multa  sunt  possibilia,  quae  adhuc  non  existunt, 
imo  quae  nunquam  exstitura  sunt  (69).  Ergo 

73.  Altero  quoque  pars,  nisi  perperam  intelligatur,  nul- 
lam patitur  difficultatem.  Ne  putes  igitur  hic  negari  quod 


ONTOLOGIA. 


36 

paulo  ante  affirmatum  est  (68) ; videlicet  possibilia  suam 
actualitatem  nancisci  non  posse  nisi  in  intellectu ; neque, 
quod  in  logicae  exordiis  statuimus,  esse  ideas  factitias,  quas 
intellectus  sibi  format,  etiam  ad  arbitrium  (L.  22).  Non  haec 
dicimus,  sed  hoc  unum,  videlicet  ab  intellectu  minime 
pendere,  ut  quaedam  ideae  inter  se  habeant,  quaedam  non 
habeant  repugnantiam;  ita  ut  illae  in  unum  conceptum 
componi  nequeant,  hae  vero  possint.  Hoc  autem  est  plane 
manifestum  : intellectus  enim  apprehendit  utique  socia- 
bilitatem  vel  repugnantiam  idearum  (L.  51),  sed  illam 
non  facit;  haec  enim  pendet  ab  ipsius  ideae  conditione  at- 
que elementis.  Unde  etiam  quum  ad  arbitrium  ideas  facti- 
tias effingit  intellectus,  huic  normae  necessario  subjicitur 
(L.  24). 

74.  Propositio  VI.  Intrinseca  possibilitas  admittenda  ert , 
qua;  nec  a potentia  nec  a voluntate  Dei  originem  ducat. 

Prima  opinio  a quibusdam  scholasticis  invecta  fuit,  al- 
tera a Cartesio.  Illi  cum  intrinsecam  possibilitatem  ab  ex- 
trinseca  non  distinguerent,  totam  quae  in  rebus  est  exi- 
stendi  capacitatem  a causa  repetebant,  ita  ut  aliquid  ex  eo 
solum  possibile  dicerent,  quia  Deus  illud  producere  potest. 

Cartesius  vero  existimavit,  possibilitatem  omnem  et  im- 
possibilitatem libera  Dei  voluntate  determinari , adeo  ut  ali- 
quid possibile  sit,  quia  Deus  sic  voluit,  impossibile  futurum, 
si  aliter  voluisset. 

75.  Refutatur  prima  opinio. 

4*  Si  unica  ratio  cur  aliquid  possibile  habendum  sit,  haec 
est,  quia  Deus  illud  producere  potest,  sane  unica  ratio,  qua 
aliquid  impossibile  est,  haec  esset,  quia  Deus  illud  efficere 
non  potest.  Nimirum  quaedam  essent  impossibilia,  non  quia 
divinae  actionis  terminus  esse  nequeunt,  sed  quia  divina  po- 
tentia ad  illa  se  extendere  nequit.  Quod  quidem  absurdum 
est,  et  divinae  omnipotentiae  conceptum  tollit. 

2°  Si  haec  sententia  vera  esset,  nullo  jure  posset  aliquid 
absolute  impossibile  dici.  Praescindendo  enim  ab  intrinseca 
contradictione,  nemo  potest  probare,  Deum  aliquid  facere 
non  posse. 

Quod  si  dicant,  ea  quae  Deus  facere  nequit,  cognosci  ex 
contradictione  quam  includunt,  jam  ipsi  concedunt  esse  ali- 
quam intrinsecam  impossibilitatem,  sine  ullo  ad  divinam 
potentiam  respectu;  adeoque  concedere  debent,  indepen- 
denter  quoque  a divina  potentia,  ea  quae  contradictoria  non 
sunt,  esse  possibilia. 

76.  Refutatur  opinio  altera. 

1®  Si  interna  possibilitas  a voluntate  divina  penderet,  ab  ea 
quoque  penderet  quoad  rerum  cognitionem  divinus  intelle- 
ctus : cognitio  enim  supponit  objectum  : ante  possibilium 
autem  essentiarum  constitutionem  nullum  erat  objectum  in- 
telligibile.  Atqui  plane  repugnat  divinum  intellectum  quoad 
rerum  cognitionem  a voluntate  pendere:  nam  potius  volun- 
tatis est,  ut  pendeat  ab  intellectu,  quia  nihil  volitum  quin 
praecognitum;  et  praeterea  quia  ad  intellectum  pertinet,  ut 
voluntatem  dirigat  juxta  sapientiam.  Ergo  dici  nequit,  inter- 
nam possibilitatem  a divina  voluntate  pendere. 

2°  Juxta  Cartesium  idcirco  solum  quaedam  possibilia  non 
sunt,  quia  talia  illa  esse  Deus  non  voluit.  Si  ergo  Deus  aliter 
voluisset,  illa  essent  possibilia;  nempe  existendi  haberent 
capacitatem,  adeoque  divina  virtute  effici  possent.  Atqui  hoc 
plane  repugnat. 

Nam  repugnat  terminum  divinae  virtutis  operantis  esse 
nihilum  absolutum  ; absurdum  est  enim  Deum  operari,  et 
operando  producere  nihilum. 

Atqui  si  dicas  Deum  efficere  posse  quae  possibilia  modo 
non  sunt,  dicis  terminum  divinae  virtutis  operantis  esse 
posse  nihilum.  Quae  enim  modo  possibilia  non  sunt,  ele- 
mentis constant  sibi  contradicentibus.  Jam  quae  contradicto- 
ria sunt,  se  mutuo  destruunt,  cum  non  possit  alterum 
illorum  existere,  nisi  altero  excluso.  Igitur  si  Deus  vellet 
utrumque  simul,  nollet  simul  utrumque,  adeoque  nihil  vel- 
let. Fac  v.  gr.  Deum  velle  circulum  quadratum.  Quid  vellet 
in  hac  hypothesi?  Vellet  circulum  non  circulum,  et  quadra- 
tum non  quadratum ; nimirum  nec  circulum  vellet  nec  qua- 
dratum. 

3®  Si  Deus  posset  efficere,  ut  essent  possibilia  quae  modo 

intrinsece  impossibilia  sunt,  posset  aliquando  efficere,  ut  non 
repugnaret  amplius  Deum  non  esse,  aut  Deum  destrui; 
ac  propterea  semetipsura  annihilare  posset;  ac  generatim 
efficere  ut  aliquando  non  repugnaret  idem  simul  esse  et  non 
esse.  Quo  semel  posito,  non  modo  certitudo  de  Dei  existentia 
ac  potentia,  sed  omnis  omnino  certitudo  ruit.  Cum  enim 
liberam  Dei  voluntatem  nemo  perscrutari  valeat,  semper 
ambigendum  esset,  num  forte  veritati  principii  contradi- 
ctionis aliqua  derogatio  facta  esset.  Jam  quid  amplius  ad 
scepticismum  requiras! 

77.  Propositio  VII . Intrinseca  possibilitas  et  impossibilitas  ex 
ipsis  rerum  essentiis  emergit. 

Nam  possibilitas  haec  tota  continetur  sociabilitate  idearum 
diversas  entitates  exhibentium.  Cur  autem  quaedam  ideae 
sociabilesexistunt?  Profecto  quia  entitates  quas  ipsae  reprae- 
sentant, sunt  id  quod  sunt;  si  enim  aliter  se  haberent,  pos- 
sent insociabiles  esse.  Ergo  interna  possibilitas  et  impossibi- 
litas ex  rerum  essentiis  dimanat.  Ut  exemplo  utar,  unde 
exsurgit  possibilitatis  circuli  aurei?Sane  ex  eo  quod  essentia 
circuli  nihil  habet  quod  excludat  esse  aureum.  E contrario 
quid  est  quod  facit  circuli  quadrati  repugnantiam?  Nihil 
aliud  quam  hoc,  quod  circulus  est  circulus,  et  quadratum 
est  quadratum. 

78.  Corollaria.  lm  Possibilitas  intrinseca  immutabilis  est. 
Nam  cum  essentiae  sint  immutabiles  (51),  earum  quoque 
relationes  inter  se  immutabiles  sint  oportet. 

2m  Est,  aeterna , quia  nempe  essentiae  sunt  aeternae  (55). 

3m  Est  necessaria.  Nam  non  pendet  a rebus  contingentibus 
(72),  nec  a libera  creatoris  voluntate. 

4m  Est  incrementi  ac  decrementi  incapax.  Ad  hoc  enim  ut 
incrementum  acciperet,  necesse  foret  aliquam  novam  essen- 
tiam exsurgere  (77);  id  quod  fieri  nequit  cum  essentiae  sint 
aeternae.  Ut  vero  decrementum  subiret,  necesse  esset  utaliqua 
essentia  mutaretur;  id  quod  pariter  impossibile  est  (50,  51). 

79.  Objicunt  I.  1°  Possibile  est  quod  potest  existere.  Sed 
nihil  potest  existere,  nisi  per  divinam  potentiam.  Ergo  nihil 
est  possibile,  nisi  per  divinam  potentiam. 

Revera  2®  si  fingas  Deum  omnipotentem  non  esse,  tollitur 
omnis  possibilitas.  Ergo. 

Resp.  ad  1™  Cone.  maj.  et  dist.  min.  : Quatenus  divina  po- 
tentia est  radix  possibilitatis  extrinsecae,  cone.;  intrinsecae, 

nego. 

Dist.  cons. : Nihil  est  possibile  nisi  per  divinam  potentiam, 
possibilitate  nimirum  extrinseca,  conc.;  intrinseca,  nego. 

Ad  2®  Dist. : Tollitur  possibilitas  extrinseca,  conc.;  intrin- 
seca, nego. 

Inst.  Tollitur  quoque  possibilitas  intrinseca,  si  fingas  Deum 

non  existere. 

Resp.  Dist. : Tollitur,  quia  essentia  divina  fundamentum 
est  omnis  inteiligibilitatis,  adeoque  et  intrinsecae  possibi- 
litatis, ut  mox  videbimus,  conc.;  quia  tale  fundamentum  est 
omnipotentia,  nego. 

80  Obj.  II.  1°  Voluntas  omnipotens  potest  omnia  facere. 
Ergo  potest  etiam  facere,  ut  impossibilia  sint  possibilia. 

2°  Secus  omnipotentia  limitibus  coarctaretur. 

3"  Ut  statuatur  quid  Deus  possit  facere,  quid  non  possit, 
totam  divinae  potentiae  amplitudinem  perspectam  habere 
oporteret.  Sed  haec  infinite  superat  mentis  humanae  captum. 
Ergo. 

Resp.  Ad  i®  Dist. : Potest  omnia  facere  quae  potest  velle, 
et  quae  possunt  fieri , conc. ; quae  non  potest  velle,  et  quae  non 
possunt  fieri,  neg.;  et  neg.  cons.  (76,  2°). 

Ad  2m  Nego.  Impossibile  enim  non  est  aliquid,  sed  plane 
nihil.  Nullis  autem  limitibus  circumscribitur  divina  poten- 
tia, quum  dicimus  ipsam  non  posse  facere  nihilum;  quia  non 
nihilum,  sed  ens  actionis  terminus  esse  potest.  Potentia 
porro  divina  se  extendit  ad  omnia,  quae  entis  rationem  ha- 
ben,  et  in  hoc  nullis  limitibus  continetur. 

Ad  3®  Dist.  :Si  positive  et  singillatim  id  statuendum  esset, 
conc.;  'si  negative  et  universim,  nego.  Eodem  modo  dist.  min. 
An  opus  est  ut  immensurabilem  potentiam  mensuremus,  ad 
hoc  ut  statuamus  universim,  Deum  facere  non  posse  quod 
prorsus  nihil  est  ? 

81.  Inst.  Si  ita  est,  voluntas  Dei  ab  instrinseco  possibilitate 

dependens  est.  Sed  hoc  dicere  nefas.  Deus  enim  nequit  esse 
dependens  a norma  sibi  extrinseca. 

Resp.  Dist.  maj.:  Tanquam  a norma  sibi  intrinseca,  conc.; 
extrinseca  sibi,  nego.  Contradist.  min.,  et  conc.  rat.  add.  Om- 
nis possibilitas  fundatur  in  divina  essentia,  prouti  ab  intelle- 
ctu divino  comprehenditur,  uti  mox  declarabimus.  Non  est 
ergo  norma  Deo  extrinseca. 

articulus  v. 

* Unde  sit  possibilium  intelligibilitas. 

82.  Quaeritur  nunc  unde  possibilia,  quae  aeternae  cogni- 
tionis terminus  existunt  (70),  aeternam  suam  habeant  intelli- 
gibilitatem:  videlicet  utrum  in  hoc  ipso  quod  metaphysi- 
cam  quamdam  atque  intelligibilem  realitatem  habent  (68), 
sint  a Deo  independentia,  an  secus.  Quaestioni  satis  facit  se- 
quens 

Propositio  VIII.  Omnis  possibilium  intelligibilitas  a divina 
essentia  dependet , quatenus  hac  divini  intellectus  objectum  est. 

83.  Duo  praemittenda  ad  assertionis  intelligentiam. 

4®  Deum  possibilia  non  cognoscere  abstrahendo  unum  con- 
ceptum ab  alio,  aut  plures  conceptus  componendo,  aut  aliud 
ex  alio  concludendo:  Dei  enim  cognitio  nec  successiva  est 
nec  perfectibilis.  Cognoscit  igitur  possibilia  per  simplicem 
intelligentiam,  qua  rerum  omnium  essentias  perfectissime 
comprehendit.  Deus  enim,  qui  rerum  essentias  comprehen- 
sive intelligit  (L.  48.),  cognoscit  quaecunque  iis  accidere  pos- 
sunt, omnes  videlicet  perfectionis  gradus,  omnesque  deter- 
minationes ac  relationes,  quarum  unaquaeque  essentia  capax 
est.  His  autem  omnia  possibilia  continentur. 

2°  Quomodo  autem  uniuscujusque  rei  essentiam  intelligat 
Deus,  clarissime  explicat  S.  Thomas  (t),  inquiens:  « Deus 
» essentiam  suam  perfecte  cognoscit:  unde  cognoscit  eam 
» secundum  omnem  modum,  quo  cognoscibilis  est.  Potest 
» autem  cognosci  non  solum  secundum  quod  in  se  est,  sed 
» secundum  quod  est  participabilis  secundum  aliquem  mo- 
# dum  similitudinis  a creaturis.  Unaquaeque  autem  creatura 

(1)  Summa  theol.,  1.  p.  q.  XV,  a.  II.  Cf.  quoque  in  eadem  1.  p.  q.  XIV,  a.  VI. 

» habet  propriam  speciem  (i.  e.  notas  intelligibiles  quibus 
» exhibetur  ejus  essentia)  secundum  quod  aliquo  modo  par- 
» ticipat  divinae  essentiae  similitudinem.  Sic  igitur  in  quan- 
» tum  Deus  cognoscit  suam  essentiam,  ut  sic  imitabiiem  a 
» tali  creatura,  cognoscit  eam  ut  propriam  rationem  (i.  e. 
» essentiam  intelligibilem),  et  ideam  (i.  e.  exemplar)  hujus 
» creaturae ; et  similiter  de  aliis.  » Ita  s.  doctor.  Et  hae  exem- 
plares rerum  omnium  ideae  sunt  universalia  illa  Platonis 
(L.  535)  extra  res  posita,  non  in  statu  reali  sed  intelligibili, 
quae  sublimioribus  omnibus  intelligentiis  mirifice  semper 
placuerunt. 

Divina  igitur  essentia,  vari  is  innumerisque  modis  imitabilis 
per  creaturas,  divino  intellectui  eam  perfecte  comprehen- 
denti, omnes  rerum  essentias  in  intelligibili  statu  proponit 
et  explicat.  In  his  autem  ideis  divinus  intellectus  omnia  pos- 
sibilia cognoscit  (l). 

84.  Probatur  propositio  : 

1°  Ex  adductis  S.  Thomae  verbis.  Deus  enim  omnis  possi- 
bilis essentiae  perfectionem  in  sua  essentia  perfectissima 
certe  praecontinet.  Cum  ergo  seipsum  perfecto  cognoscat,  co- 
gnoscere quoque  debet  omnes  modos,  secundum  quos  ejus 
essentia  infinita  per  finitas  quascunque  essentias  imitabilis 
est.  Ergo  essentiae  omnes  finitae  intelligibiiitatem  habent, re- 
spectu Dei,  ex  divina  essentia,  prouti  haec  intellectui  objici- 
tur. 

2°  Neque  aliunde  eam  accipere  possunt.  Nam  omnis  rea- 
litas  metaphysica  et  abstracta  actuaiitatem  habere  nequit, 
nisi  vel  physicam  in  rebus  existentibus,  vel  logicam  in  in- 
tellectu (68).  Actuaiitatem  porro  logicam  habere  non  potest, 
nisi  prius  aliquo  modo  physicam  actuaiitatem  habeat.  Ete- 
nim logicam  actuaiitatem  habere  nequit,  nisi  in  intellectu. 
Sed  intellectus  supponit  objectum;  non  enim  facit  id  quod 
intelligit,  sed  reperit  ac  deprehendit.  Porro  intellectus  rea- 
litatem  metaphysicam  et  abstractam  in  seipsa  deprehendere 
nequit;  quia  haec  in  se  ipsa  actuaiitatem  non  habet.  Ergo 

(1)  Haec  quae  de  divina  scientia  hoc  loco  attigimus,  melius  intelligenlur  a tyroni» 
bus,  quum  in  theologia  fusius  pertractabuntur. 

oportet  ut  illam  reperiat  in  aliqua  re  physica,  in  qua  sit  ali- 
quo modo,  et  physicam  actualitatem  habeat. 

Igitur  omnis  realitas  metaphysica  et  abstracta,  antequam 
actualitatem  logicam  in  intellectu  aliquo  sortiatur,  aliquam 
essentiam  realem,  tanquam  sui  fundamentum,  supponit. 
Possibilia  autem  actualitatem  logicam  aeternam  in  divino  ha- 
bent intellectu  (70).  Ergo  eorum  intelligibilitas  ab  aliqua 
physica  essentia  eaque  aeterna  procedat  necesse  est.  Talis 
autem  essentia  nulla  est,  praeter  divinam.  Ergo. 

3°  Ex  absurdo.  Si  enim  possibilium  intelligibilitas  a Deo 
esset  independens,  divinus  intellectus,  quum  illa  cognoscit, 
perficeretur,  et  quasi  complementum  acciperet  a realitate 
sibi  extranea,  immutabili,  aeterna  et  quae  ab  ipso  nullo  modo 
dependet;  quaeque,  quod  magis  mirandum,  nullam  habet 
actualitatem.  Quae  quidem  omnia  plane  absona  sunt. 

83.  Concludam  pulcherrimis  hisce  Lessii  verbis,  quae  hac 
de  re  disputantibus  semper  ob  oculos  esse  debent.  « Omnia 
» possibilia  continentur  in  essentia  divina,  tanquam  in  ori - 
» g in  ali  radice,  et  quasi  in  exemplari  virtuali  et  radicali;  in 
» sapientia  tanquam  in  exemplari  formali,  in  quo  etiam  exi- 
» stunt  objective  modo  perfectissimo  et  illustrissimo ; magis 
» enim  ibi  fulgent,  quam  in  suis  naturis  creatis;  in  potentia, 
» tanquam  in  causa  effectrice  (i).  » 

Animadverte  igitur  diverso  plane  modo  possibilia  esse  in 
essentia  divina  et  in  intellectu.  In  essentia  non  sunt  tanquam 
in  exemplari  formali;  secus  divina  essentia  rerum  omnium 
formas  in  se  vere  praeferret,  essetque  v.  gr.  vere  animal,  vere 
arbor;  id  quod  horribile  cogitatu  est,  et  Deum  monstrum 
facit.  Sunt  ergo  possibilia  in  divina  essentia  tanquam  in 
exemplari  virtuali  et  radicali;  quia  divina  essentia  simplicis- 
sima et  perfectissima  imitabilis  est  pluribus  modis,  licet  im- 
perfectis et  ab  ejus  perfectione  toto  genere  diversis;  hi 
autem  diversi  imitationis  modi  essentias  possibiles  consti- 
tuunt. Sunt  vero  essentiae  istae  possibiles  tanquam  in  exem- 
plari formali,  in  divino  solum  intellectu,  quatenus  divinus 
intellectus  diversos  istos  imitationis  modos  cognoscit;  nam 

(1)  De  perfect . moribusque  div lib.  V,c.  II,  § 10. 


43 


UBER  PRIMUS,  CAPUT  III. 

ex  hac  cognitione  fit  ut  intelligibiles  rerum  essentiae,  quate- 
nus divinae  cognitionis  termini  existunt,  archetypas  rerum 
ideas  constituant. 

86.  Corollaria.  lm  In  absurda  hypothesi  Dei  non  existen- 
tis  nihil  esset  possibile,  quia  nihil  intelligibile  esset.  Sed 
nihil  ex  aequo  esset  impossibile.  Nam  contradictio  est  inter 
ens  et  non-ens.  Sublatis  autem  omnibus  intelligibilibus,  ens 
nullum  esset  intelligibile,  adeoque  non-ens  nullum  haberet 
oppositum. 

2“  Omnis  necessitas,  immutabilitas  et  aeternitas,  quam  re- 
rum possibilitas  prae  se  fert,  a necessitate,  immutabilitate, 
et  aeternitate  divinae  essentiae  promanat. 

5m  Esse  objectivum  possibilium,  si  haec  spectentur  re- 
spectu humani  intellectus,  in  ipsis  rebus  existentibuS  earum- 
que  proprietatibus  fundamentum  immediate  habet  (61).  Sed 
quoniam  res  omnes  ex  quibus  possibiliumcognitionemacci- 
pimus,  sunt  quaedam  divinaeessentiae  assimilationes  et  imita- 
tiones (83,  2°) ; hinc  mediate  et  remote  esse  objectivum  pos- 
sibilium, etiam  quoad  nos,  in  divina  essentia  fundamentum 
habet. 

4m  Noster  intellectus,  quum  res  sive  existentes  sive  possi- 
biles apprehendit,  ideas  Dei  archetypas  contemplatur  ; non 
quidem  in  seipsis,  nec  per  radios,  ut  ita  dicam,  directos,  sed 
per  radios  reflexos ; nempe  in  rebus  creatis,  quae  summi 
opificis  ideas  in  se  referunt,  quantum  nempe  exemplarper- 
fectissimum,  ex  iis  quae  juxta  illud  facta  sunt,  utcunque 
cognosci  potest. 

ARTICULUS  VI 

Difficultates. 

87.  Obj.  I.  De  possibilitate  cogitare  possumus  omnino 
praescindentes  ab  essentia  et  intellectu  divino.  Ergo  iiian  on 
pendet  ab  essentia  et  intellectu  divino. 

Resp.  Dist.  ant. : Si  de  possibilitate  cogitemus  et  non  de 
ejusdem  natura,  conc.;  si  simul  cogitemus  de  ejusdem  natura, 
nego.  Etiamsi  duo  sint  arctissime  connexa,  possumus  tamen 
de  uno  absolute  cogitare,  quin  de  altero  cogitemus;  utquum 


ONTOLOG1A. 


v.  gr.  de  statua  cogitamus  ignorantes  sculptorem,  aut  de 
creaturis,  quin  de  creatore  cogitemus.  Hoc  autem  solum 
ostendit  alterum  connexorum  posse  aliter  cognosci  quam 
per  relationem,  quam  habet  ad  alterum  ; non  vero  alterum 
cum  altero  connexum  non  esse,  aut  ejusmodi  connexionem, 
ratiocinando  saltem,  cognosci  non  posse.  Talia  sunt  possibi- 
lia, quae  a nobis  cognoscuntur  non  in  ideis  Dei  archetypis, 
sed  in  rebus  existentibus:  et  nihilominus  eorum  intelligibi- 
litas  a divina  essentia  ultimato  dimanare  ratiocinando  de- 
prehenditur. 

Unde  dist.  cons.:  Possibilitas  non  pendet  ab  essentia  et  in- 
tellectu divino,  in  se  et  ultimato,  nego  ; quoad  cognitionem 
nostram,  subd.:  immediate,  conc.;  mediate,  nego  (86,  3°). 

88.  Obj.  II.  In  hac  sententia  1°  essentia  divina  contineret 
essentias  omnes,  vel  saltem  2°  res  omnes,  quum  fiunt  exi- 
stentes,  e divina  educerentur  essentia.  Nam  quum  res  fiunt 
existentes,  possibilia  ipsa  existentiam  acquirunt : possibilia 
autem  sunt  in  divina  essentia.  Jam  haec  omnia  absurda  sunt. 
Ergo. 

Resp.  ad.  1“  Dtst.;Realiter,  neg  ; tanquam  exemplar, subd.: 
tanquam  exemplar  virtuale  et  radicale,  conc. ; formale , nego. 
Formale  enim  rerum  exemplar  continetur  ideis  divini  intel- 
lectus ; nec  profecto  iis  continetur  secundum  realitatem, 
ut  ita  dicam,  subjectivam  idearum  ipsarum,  quae  realitas 
idem  est  ac  divina  essentia,  sed  secundum  terminum  quem 
ideae  repraesentant  (83). 

Ad  2ra  Dist. : Quatenus  creantur  in  similitudinem  divinae 
essentiae  cognitae  ab  intellectu,  ut  est  imitabilis  extra  se, 
conc.;  quatenus  aliquid  rerum  ex  divina  ipsa  essentia  educe- 
retur, nego. 

Ad  rat.  add.  Dist.maj. : Hoc  sensu  quod  res  fiant  ad  instar 
possibilium,  conc.;  quod  possibilitas  ipsa  sit  quasi  materia 
ex  qua  res  formantur,  nego. 

89.  Obj.  III.  Saltem  ex  hac  sententia  haec  duo  consequun- 
tur : 1°  Deum  cognoscere  per  abstractionem  : 2°  esse  in  Deo 
plures  ideas.  Sed  primum  Dei  perfectioni,  alterum  simplici- 
tati adversatur.  Ergo. 

Resp.  ad  I1".  Nego. : Non  enim  per  abstractionem  rationum 
diversarum  ab  essentia  sua  Deus  possibilia  cognoscit,  sed 
per  essentiae  suae  perfectissimam  comprehensionem,  qua  fit 
ut  non  solum  eam  cognoscat  ut  est  in  se,  sed  etiam  secun- 
dum quod  participabilis  est  per  plures  ac  diversas  sui  simi- 
litudines (83,  2°). 

Ad  2m.  Dist.maj. : Plures  ideas,  nempe  plures  perceptiones 
et  modificationes,  neg.;  nempe  plures  terminos  unius  ac  sim- 
plicissimae cognitionis,  conc.  Et  contrad.  min.  Nam  una  ac 
simplicissima  cognitione,  quae  realiter  est  ipsa  essentia  di- 
vina, Deus  et  se  et  possibilium  omnium  rationes  cognoscit. 

90.  Obj.  IV.  Intelligibilitas  rerum  non  promanat  a cogni- 
tione. Ergo  possibilia  non  pendent  a divino  intellectu. 

Resp .Dist.ant.  : Intelligibilitas  divinae  essentiae, conc.;  in- 
telligibilitas possibilium,  subd.:  respectu  Dei, conc.;  respectu 
mentium  finitarum,  subd.:  proxime,  conc.;  remote, nego. Mens 
enim  divina  constituit  intellectione  sua  in  statu  ideali  exem- 
plaria rerum  formalia;  haec  autem  nobis  intelligibilia  sunt 
in  rebus,  quae  creatae  sunt  ad  eorum  exemplarium  similitu- 
dinem (86,  3°). 

Dist.  cons.  : Possibilia  non  pendent  ab  essentia  divina  ut 
est  objectum  intellectus;  nempe  quatenus  in  essentia  virtua- 
liter  continentur,  conc.;  in  suo  esse  formali,  nego. 

CAPUT  IV. 

BE  UNITATE  ENTIUM. 

ARTICULUS  I. 

De  unitatis  conceptu. 

91.  Agendum  nunc  de  communibus  entis  affectionibus, 
quae  videlicet  enti  per  se  ac  proprie  conveniunt,  non  ita 
tamen  ut  ex  rei  natura  ab  ipso  distinguantur.  Sunt  enim  in 
re  ipsum  ens,  sed  sub  diverso  respectu  a ratione  considera- 
tum. Hae  autem  affectiones  sunt  tres:  unitas,  veritas,  bonitas. 
Et  quoniam  oppositorum  eadem  est  scientia,  de  oppositis 
quoque  notionibus  erit  dicendum,  quaesunt  multitudo,  falsi  - 
tas , malum.  Primo  de  unitate. 

92.  Unum  definitur  : quod  est  indivisum  in  se.  Quare  unitas 
neque  est  aliquid  ab  ente  distinctum,  neque  aliquid  positivi 
addit  enti,  sed  solummodo  notat  negationem  divisionis  in 
ipsomet  ente  : quum  enim  divisio  in  ente  concipitur,  unius 
entis  conceptus  tollitur,  eique  succedit  notio  opposita  multi- 
tudinis. Non  tamen  sola  negatio  divisionis  unitatem  facit,  sed 
ratio  entis  indivisa. 

93.  Quidam  opinati  sunt  in  conceptu  unitatis  includi  prae- 
terea divisionem  seu  distinctionem  a quolibet  alio,  censue- 
runtque  unum  definiendum  esse  : quod  est  indivisum  in  se  et 
divisum  a quolibet  alio.  Verum  in  primis  non  est  hoc  ita  in- 
telligendum,  ut  unitatis  conceptus  realem  ab  aliis  entibus 
existentibus  distinctionem  includat.  Etenim  cum  haecrealis 
distinctio  multitudinem  supponat,  jam  conceptus  unitatis  a 
multitudine  penderet ; id  quod  dici  nequit ; potius  enim 
multitudinis  conceptus  unitatis  conceptum  supponit,  ut 
infra  dicemus,  ac  satis  per  se  patet.  Deinde  antequam  mun- 
dus esset,  Deus  erat  perfecte  unus,  et  perfecte  unus  esset, 
etiamsi  cuncta  in  interitum  ruerent.  Ergo  unitas  realem  ab 
aliis  entibus  distinctionem  non  includit,  sed  solummodo  per 
accidens  haec  illi  convenit. 

Quod  si  divisio  ab  aliis  intelligatur  per  modum  negatio- 
nis, ut  omne  quod  unum  est,  non  sit  aliud  neque  existens 
neque  possibile,  hoc  certe  omni  enti  convenit ; nullum  enim 
ens  potest  esse  aliud  a se ; nihilominus  neque  hoc  in  unitatis 
conceptu  continetur,  sed  potius  ab  unitatis  conceptu  necessa- 
rio consequitur. 

Igitur  unum  est  quod  est  indivisum  inse:  si  addasrdivisum 
ab  aliis,  alium  habebis  conceptum,  nempe  unum  ex  multis, 
unum  indeterminatum,  qui  conceptus  voce  aliquid  exprimitur. 

94.  Propria  haec  unius  ratio  valde  differt  ab  alia  hujus 
vocis  significatione  quam  intendimus  quando  unum  vocamus 
quod  unicum  est,  ut  quum  dicimus  unum  Deum  unamve 
Ecclesiam.  Est  porro  umcumqnod  ita  est  unum, ut  in  aliqua 
ratione  cum  nullo  alio  similitudinem  habeat.  Unde  unici- 
tas  est  negatio  consortis  in  aliquo  genere,  neque  est,  ut  patet, 
communis  entis  affectio. 

95.  Indivisio  entis  in  se  unitatem  constituit  transcendm - 
talem , quae  et  omnem  unitatis  rationem  sub  se  complectitur, 
111 1 et  omnia  prorsus  enti  convenit:  quae  tamen  diversos  habet 
os  gradus,  prouti  magis  minusve  ens  divisionem  a se  arcet. 

1°  Unitas  perfectissima  ea  est  quam  dicunt  indivisibilitatis, 
qua  unitate  ea  distinguuntur  entia,  quae  non  modo  actu 
divisa  non  sunt,  sed  nec  dividi  in  plures  partes  possunt. 
Hujusmodi  sunt  entia  simplicia,  ut  est  animae  humanae  sub- 
stantia, actus  item  affirmandi,  eligendi  et  similes.  In  hos 
1 porro  actus  dum  reflectimus,  unitatis  hujus  notionem  adipi- 

I scimur. 

2°  Unitas  huic  succedit  compositionis,  quae  prodit  ex  con- 
junctione plurium,  quae  ad  unum  compositum  constituendum 
natura  ipsa  ordinantur.  Talia  sunt  v.  gr.  corpora  omnia. 

3*  Proxima  est  unitas  artificialis,  ex  iis  constans  quae  phy- 
sice inter  se  non  copulantur,  nec  ad  talem  unitionem  natura 
ordinantur,  habent  tamen  ordinem  aliquam  nexumque  inter 
se.  Hujusmodi  unitas  est  v.  gr.  in  domo,  vestimento,  horo- 
logio et  in  toto  morali  (L.  109). 

4°  Unitas  infima  est  quae  dicitur  aggregationes,  quae  habe- 
tur quum  plura  entia,  nulla  physica  unitione  nulloque  inter 
se  ordine  conjuncta,  solummodo  contigua  sunt,  quia  temere 
congesta.  Sic  unus  est  lapidum  acervus. 

96.  Unitas  porro  indivisibilitatis  atque  compositionis  facit 
ens  unum  per  se;  unitas  vero  artificialis  et  aggregationis  unum 
per  accidens.  Unum  per  se  dicitur  ens  simpliciter,  unum  per 
accidens  ens  secundum  quid;  magis  enim  est  entium  multi- 
tudo, quam  ens. 

97.  Haec  sufficiunt,  ut  demonstrari  possit  unumquodque 
ens  esse  unum.  Nam  unumquodque  ens  vel  est  simplex  vel 

I compositum.  Si  est  simplex,  non  modo  est  indivisum  sed 
etiam  indivisibile  (95,  1°).  Si  est  compositum,  hoc  ipso  in- 
divisum est;  si  enim  sit  divisum,  non  erit  amplius  composi- 
tum, non  erit  amplius  ens  ullo  modo,  sed  entia. 

ARTICULOS  II. 

De  conceptu  multitudinis. 

98.  Multa  sunt  qua  in  aliquo  entitatis  genere  divisionem 
habent:  unde  multitudo  est  entium  divisio.  Quae  divisio  non 
hoc  modo  est  intelligenda,  quod  multa  sint  ea  duntaxat,  quae 
separata  sunt  et  nullo  inter  se  nexu  conjuncta,  sed  ita  sane 
quod  multa  sint  ea,  quorum  unum  non  est  aliud.  Sic  v.  gr. 
partes  quae  totum  constituunt  conjunctae  sunt  et  simul  cohae- 
rent, et  nihilominus  sunt  multae  partes,  quia  una  pars  non 
est  altera, 

* 99.  Quaeri  potest,  et  attentione  digna  quaestio  est,  quid 
prius  mens  cognoscat,  an  unitatem,  an  vero  multitudinem. 
Nam  certe  multitudo  ex  unitatibus  constat,  sed  contra 
divisio  ante  divisionis  privationem  cognosci  debet.  Gum  igi- 
tur unitas  divisionis  privatione  contineatur,  et  multitudo 
divisione  constet,  multitudo  ante  unitatem  cognosci  debere 
videtur. 

Respondendum  cum  S.  Thoma,  natura  sua  et  in  ordine 
realitatis  prius  esse  unum  quam  multa,  et  indivisionem 
divisione;  sed  secundum  apprehensionem  nostram  divisio- 
nis quidem  conceptum  antecedere  conceptus  indivisionis 
et  unitatis;  unitatem  nihilominus  cognosci  ante  multitudi- 
nem. « Oportet,  ita  ipse,  quod  divisio  sit  prius  unitate,  non 
» simpliciter,  sed  secundum  rationem  nostrae  apprehen- 
» sionis.  Apprehendimus  enim  simplicia  per  composita. 
i>  Unde  definimus  punctum,  cujus  pars  non  est,  vel  princi- 
» pium  linea.  Sed  multitudo,  etiam  secundum  rationem, 
* consequenter  se  habet  ad  unum:  quia  divisa  non  intelli- 
» gimus  habere  rationem  multitudinis,  nisi  per  hoc  quod 
» utrique  divisorum  attribuimus  unitatem:  unde  unum  po- 
® nitur  in  definitione  unius.  Sed  divisio  cadit  in  intellectu 
» ex  ipsa  negatione  entis,  ita  quod  primo  cadit  in  intellectu 
» ens,  secundo  quod  hoc  ens  non  est  illud  ens,  et  sic  secundo 
» apprehendimus  divisionem,  tertio  unum,  quarto  multilu- 
» dinem  (l).  » 

ilj  Sum.  Th„  p.  4,  q.  XI,  art.  II,  ad  4. 

100.  Haec  nunc  facile  intelliges. 

1«  Eadem  res  potest  esse  secundum  aliquam  rationem 

una,  secundum  aliam  multa.  Sic  spectata  rei  essentia,  res 
est  una;  spectatis  partibus  essentialibus  vel  integralibus, 
sunt  in  re  multa.  Itemque  universale  unum  est  actu,  mulla 
in  potentia  etc. 

2°  Quod  est  unum  per  se,  est  unum  simpliciter  (96),  et 
potest  esse  multa  secundum  quid;  ut  homo  qui  est  unus  es- 
sentia, et  multa  secundum  partes  essentiae  vel  secundum  po- 
tentias. Quod  vero  est  unum  per  accidens,  est  mulla  simpli- 
citer et  unum  secundum  quid ; ut  familia  quae  simpliciter  est 
multitudo,  connexione  vero  morali  multorum  una  est. 

3°  Hincintelligitur  quomodo  ens  dividi  dicatur  in  unum  et 
multa.  Nempe,  ut  docet  S.  Thomas  (l),  quasi  per  unum  sim- 
pliciter, et  multa  secundum  quid.  Ita  igitur  ens  dividitur  in 
unum  et  multa,  ut  unius  nomine  intell igatur  quod  est  vere 
unum,  adeoque  ens  simpliciter  (96),  et  nomine  multorum,  quae 
sunt  unum  per  accidens,  adeoque  ens  secundum  quid.  Nam 
quatenus  multa  sunt  multa,  et  nullo  modo  unum,  non  sunt 
ens  sed  entia,  adeoque  sub  ente  contineri  non  possunt.  Patet 
itaque  divisionem  entis  in  unum  et  multa  recidere  in  divi- 
sionem ipsius  entis  in  unum  per  se,  et  unum  per  accidens. 
Idcirco  divisio  iila  non  officit,  quominus  omne  ens  unum  sit 
uno  modo  vel  altero. 

4°  Intelligitur  etiam  quomodo  unum  et  multa  opponantur. 

a)  Ratio  unius  simpliciter  et  unius  secundum  quid  oppo- 
nuntur tanquam  perfectum  et  imperfectum.  Quod  enim  est 
unum  secundum  quid,  est  imperfectum  in  ratione  unitatis 
(96,95). 

b)  Unum  simpliciter  et  multa  simpliciter  opponuntur  ad 
modum  privationis,  ut  indivisum  diviso.  Idem  dicendum  de 
uno  secundum  quid,  et  de  multis  secundum  quid. 

ARTICULUS  111. 

De  numero. 

101.  Quum  mens  multitudinem  percipit  et  in  unum  col- 
li) Sum,  Th„  p.  I,  q.  XI,  ari.  I ad  "2. 

ligit,  ideam  numeri  efformat ; numerus  enim  est  collectio 
unitatum.  Elementa  porro  quibus  numeri  idea  constat,  baec 
tria  sunt:  l°untfas ; nam  unitatum  aggregatio  intelligi  nequit, 
nisi  idea  praecedat  unitatis:  2°  divisio;  etenim  ea  solum  quas 
aliquo  modo  divisa  sunt  ab  invicem,  multa  sunt  (98) : 3"  si- 
militudo aliqua  seu  unitas  logica  (L.  543,  527)  multorum,  ve! 
secundum  aliquam  rationem  determinatam,  vel  saltem  se- 
cundum indeterminatam  entis  rationem  ; sine  hac  enim 
similitudine  unitates  non  possent  in  unum  colligi.  Quum 
similitudo  determinata  consideratur,  numerus  appellari 
solet  concretus,  ut  duo  homines,  tres  equi:  quum  indeter- 
minata est  similitudo,  nempe  quum  plura  considerantur 
sub  transcendenti  notione  entis  et  rei,  numerus  abstractus 
nuncupatur. 

* 102.  Quum  igitur  collective  percipimus  unum  et  alte- 
rum, sed  unum  quoad  aliquid  alteri  simile,  htec  collectiva 
perceptio  ideam  praebet  numeri  duo.  Hoc  pacto  tria  et  qua- 
tuor  simul  percipimus,  si  vis  menti  suppetat  ad  haec  plura 
simul  et  distincte  complectenda.  Quum  vis  haec  deficit  (deficit 
autem  ut  plurimum  ubi  ad  quinque  vel  sex  perventum 
fuerit)  multitudinem  in  numeros  jam  notos  dividimus,  et  ex 
horum  additione  altiores  numeros  concipimus,  conceptosque 
signis  commendamus.  Sine  signis  enim  nec  valde  nume- 
rando progredi,  nec  numerorum  relationes  cognoscere  lice- 
ret. Hoc  pacto  v.  gr.  quinque  concipimus  ut  quatuor  plus 
unum,  sex  ut  quinque  plus  unum,  et  ita  de  caeteris  (i). 

* 403.  Ex  his  deduces  1*  Numerum  esse  in  rebus  tanquam 
in  sui  fundamento,  nempe  quatenus  res  sunt  numerabiles. 
Res  enim  sunt  numerabiles,  quatenus  altera  ab  altera  distin- 
guitur, et  altera  alteri  similis  est : quae  quidem  duo  res  ex  se 
habent.  Sed  illa  unitas  collectionis,  qua  numeri  conceptus 
absolvitur,  extrinseca  est  rebus,  et  a mente  prodit,  quum 
plura  collectim  et  sub  similitudine,  quam  prae  se  ferunt, 
perci  pit. 

2°  Numerum  a sensu  non  percipi.  Quanquam  enim  suo 
modo  sensus  quae  plura  sunt  percipere  possit,  nequit  tamen 

{i}  Ct.  Balmes,  Fil.jmd.*,  lib*  VI?c.  V?se<|. 

ideis  unitatis, distinctionis,  similitudinis  informari  ;est  enim 
illarum  plane  incapax. 

3°  Numerandi  actum,  quo  determinata  rerum  multitudo 
cognoscitur,  contineri  simultanea  vel  successiva  (98)  perce- 
ptione plurium,  eorumque  comparatione  et  commensuratione 
cum  idea,  qua  id  exprimitur  in  quo  singula  conveniunt  inter 
se.  Hinc  numerus  definitur  : multitudo  mensurata  per  unum, 
ac  proinde  : multitudo  determinata.  Unum  hoc  est  illa  entis 
ratio,  in  qua  res  numera-tae  conveniunt. 

4°  Unitatem  mathematicam,  nempe  unitatem  ut  elemen- 
tum numeri  est,  addere  aliquid  unitatis  transcendentalis 
conceptui;  nempe  quod  sit  unitas  in  genere  quantitas. 
Cujus  peculiaris  unitatis  ratio  in  hoc  esse  videtur,  quod  ens 
indivisum,  adeoque  unum,  sit  praeterea  pars  extensionis  vel 
physicae  vel  logicae  (L.  14,  45,  2°),  quae  per  analogiam  exten- 
sio appellatur. 

3°  Hinc  sequitur,  numerum  concretum  (101),  quum  oritur 
ex  divisione  quantitatis  continuae,  quae  est  extensio  physica, 
proprie  vocari  quantitatem  discretam  (divisam) ; numerum 
vero  qui  resultat  ex  unitatibus  quae  sint  partes  subjectivae  to- 
tius logici  (L.  45,  2°),  ita  appellari  solum  analogice;  nume- 
rum denique  abstractum  (101)  quantitatem  dici  adhuc  ma- 
gis improprie;  proprie  esse  numerum  transcendentem.  Nota 
tamen,  veteres  transcendentem  appellasse  numerum  omnem, 
qui  quantitas  proprie  dicta  non  esset. 

6°  Omnem  multitudinem  actualem,  quoniam  secundum 
aliquam  unitatem  multitudo  est,  sub  aliquo  numero  conti- 
neri. 

ARTICULUS  IV. 

Quotuplex  sit  unitas  in  rebus. 

104.  Statuendum  in  primis,  aliam  esse  unitatem  quae  con- 
venit rebus  ex  se  et  ante  omnem  intellectus  operationem, 
aliam  quae  iisdem  tribuitur,  ut  quibusdam  intellectus  opera- 
tionibus subsunt.  Illa  realis  unitas  est,  haec  rationis,  quae  uni- 
versalium propria  est,  nec  extra  mentem  invenitur  in  rebus, 
sed  fit  ratione  per  cognitionem  abstractivam  et  comparati 

vam,  ut  in  logica  declaravimus  (L.  538) ; ac  definiri  potest : 
unitas  conceptus  repraesentantis  naturam  plurium.  Adverte 
porro  unitatemhanc  esse  et  dici  unitatem  rationis  comparate 
ad  res  quibus  est  extrinseca  ; sed  si  spectetur  ipse  conceptus 
in  se,  habet  ipse  unitatem  sibi  intrinsecam  ac  realem,  ut 
patet. 

105.  Unitas  realis  iterum  vel  est  unitas  in  genere  quanti* 
tatis,  unitas  nempe  mathematica , de  qua  paulo  ante  dictum 
est  (103,  4°),  vel  transcendens , et  omnibus  rebus  conveniens. 
Et  haec  est  alia  individualis,  alia  formalis.  Utrum  aut  quo- 
modo hae  differant  inter  se,  mox  videbimus. 

1°  Unitas  individualis,  quae  et  physica  et  numerica  latiore 
saltem  sensu  appellari  solet,  est  in  hoc,  quod  individuum 
secundum  eam  entis  rationem  qua  unum  dicitur,  non  sit 
communicabile  multis,  tanquam  inferioribus  (L.  33). 

Unde  individuum  definitur  : id  quod  in  plura  talia,  quale 
ipsum  est,  dividi  nequit.  Per  hocindividui  unitas  universalium 
unitati  opponitur  : natura  enim  universalis  communicabilis 
est  pluribus,  et  dividitur  in  plura,  quae  talia  sunt  qualis  est 
ipsa.  V.  gr.  hic  conceptus  homo,  est  multis  hominibus  com- 
munis,in  quorum  singulis  tota  hominisratio  reperitur  : non 
ita  individuum,  quod  potest  utique  dividi  in  partes  essentia- 
les aut  integrales,  non  vero  in  partes  subjectivas. 

2°  Unitas  formalis  seu  essentialis  est  indivisio  ipsius  essen~ 
tice,  nempe  in  plures  essentias.  Praedicata  enim  essentialia 
rei  determinatae,  hoc  ipso  quod  illius  rei  essentiam  consti- 
tuunt, unam  constituunt  essentiam  non  plures.  Sic  essentia 
hominis  v.  gr.  ex  suis  constitutivis  una  resultat,  non  plures. 

* 106.  Propositio  I.  Omne  ens  quod  existit  velexistere  potest, 
est  singulare. 

Hoc  est  jam  demonstratum  in  logica,  ubi  universalia  sepa- 
rata et  universalia  a parte  rei  rejecimus  (L.  531-535).  Si  quid 
enim  existeret,  quod  singulare  non  esset,  hoc  in  plura  talia, 
quale  ipsum  est,  realiter  divisum  foret  (105,  1°) ; videlicet 
esset  realiter  universale.  Si  ergo  repugnat,  aliquid  esse 
realiter  universale,  repugnat  quoque,  aliquid  singulare  mn 
esse. 

Propositio  II.  Est  in  rebus  omnibus  unitas  formalis. 

Assertio  haec  vix  declaratione  eget.  Est  enim  manifestum, 
omne  individuum  non  solum  esse  unum  numero,  sed  unum 
etiam  secundum  essentiam. 

Quemadmodum  autem  unitatem  individualem  unumquod- 
que habet,  non  ex  mentis  operatione,  sed  reipsa,  ita  et  uni- 
tatem essentialem.  Vere  enim  unam  habet  essentiam,  non 
plures. 

* Propositio  III.  Unitas  formalis  ab  individuali  distinguitur, 
non  tamen  realiter,  sed  solum  ratione. 

Prima  pars  theorematis  patet  ex  eo,  quod  essentia  intelligi 
potest  praecisione  facta  ab  unitate  individuali;  sed  intelligi 
nequit  quin  in  illa  formalis  unitas  se  prodat.  Imo  essentia, 
etiam  quum  cogitatur  ut  universalis,  formalem  unitatem  re- 
tinet; quanquam  unitati  individuali  sit  eo  modo  opposita. 
Ergo  unitas  formalis  ab  individuali,  saltem  conceptu  mentis, 
distinguitur; 

Non  tamen  distinguitur  realiter  et  ex  rei  natura.  Etenim 
essentia  omnis  ex  rei  natura  non  est  realis  nisi  in  individuis. 
Ergo  realem  unitatem  formalem  non  habet  nisi  in  unitate 
individuali.  Porro  essentia  rei  individuae  est  rei  ipsi  intrin- 
seca et  essentialis.  Ergo  et  unitas  formalis  essentiae  hujus  est 
illi  essentialiter  intrinseca.  Sed  quod  intrinsecum  est  essen- 
tialiter rei  individuae,  ab  ipsa  realiter  non  distinguitur.  Ergo 
unitas  formalis  essentiae  non  distinguitur  reipsa  ab  ejusdem 
unitate  individuali. 

* 107.  Corollaria.  1°  Formalis  naturae  unitas  multipli- 
catur, prouti  multiplicantur  individua.  Etenim  natura  nulla 
est  realiter  una  in  pluribus  ; sed  multiplicantur  naturae  pro 
numero  individuorum.  Ergo  et  unitas  formalis,  quae  naturae 
realis  intrinseca  proprietas  est,  cum  natura  reaii  multiplica- 
tur. 

2°  Hinc  individua  quae  ejusdem  naturae  esse  dicuntur,  non 
habent  unam  et  eamdem  unitatem  formalem  omnibus  com- 
munem, nec  habere  possunt : sed  per  mentis  operationem 
qua  natura  universalis  concipitur,  eorum  unitates  formales 
in  unam  coalescunt. 

3»  Individua  certae  speciei  per  suas  unitates  formales  si- 
milia sunt,  ac  per  hoc  fundamentum  praebent  conceptui 
mentis,  quo  natura  formaliter  una,  omnibus  communis  ap- 
prehenditur 

articulus  v. 

De  principio  individuationis. 

108.  Vocant  individuationis  principium  id,  quod  facit  ut 
individua  similis  naturae  inter  se  realiter  distinguantur.  De- 
bet enim  esse  aliquid  in  ipsis  individuis,  per  quod  unum- 
quodque non  est  multiplicabile,  et  unum  non  est  alterum, 
quanquam  unum  alteri  natura  simile  sit. 

109.  Opinio  fuit  Aristotelis  (i),  quem  S.  Thomas  (2)  ejus- 
que  schola  secuti  sunt,  individuationis  principium  esse  ma- 
teriam, ut  aiebant,  signatam , nempe  materiam,  ut  quantitati 
subjicitur.  Ex  quo  concludebant  in  substantiis  immateriali- 
bus essentiam  ab  individuo  non  distingui,  ac  propterea  tot 
esse  earum  species  quot  individua  (s). 

Quamvis  S.  Thomse  auctoritas  magni  semper  facienda  sit, 
nihilominus  verum  est  quod  de  opinione  hac  scribit  Sua- 
rez  ( i ) : « Fundamentum  hujus  sententiae,  si  rationem  spe- 
» ctemus,  fere  nullum  invenio,  quod  ad  Aristotelis  auctori- 
» tatem  non  revocetur. » Non  est  itaque  cur  in  ea  nominatim 
refutanda  immoremur.  Adi,  si  placet,  citatum  auctorem, qui 
eam  solide  refellit,  ostendens  neque  generatim  neque  in 
ipsis  rebus  corporeis  individuationis  principium  materiam 
eo  sensu  dici  posse  (s).  Multo  minus  in  praesenti  hoc  dici 
potest  a nobis,  qui  aristotelicum  materiae  primae  conceptum 
rejecimus. 

H0.  Propositio  IV.  Id  quod  naturam  individuam  consti- 
tuit, non  est  aliquid  re  distinctum  a natura  quae  fit  indivi- 
dua. 

Etenim  si  id  quod  naturam  individuam  facit,  re  ab  illa 

(1)  V.  Met.  c.  VI,  text.  42  et  alibi. 

(2)  Cf.  Summ.  theol .,  p.  1,  q.  III,  art.  III  et  alibi. 

(3)  Arist.  VII  Met.  c.  XI,  text.  41.—  S.  Tb.  I,  c.et  alibi. 

(4)  Disp.Met.V.  Sect.  III,  § IV. 

(3)  ibul.  § V.  Cf.  etiam  sect.  II,  § 23  seq. 

distinguitur,  jam  natura  ipsa  ab  hac  individuali  differentia 
re  praecisa  constat.  Haec  porro  natura  ita  praecisa  vel  singu- 
laris est  vel  universalis.  Si  singularis  dicatur,  natura  dicitur 
individua  ante  adjectam  differentiam  individualem.  Si  uni- 
versalis, habebimus  universale  a parte  rei,  id  quod  ex  dictis 
repugnans  est. 

111.  Propositio  V.  Natura  omnis  individua  per  suam  ipsam 
realitatem  individua  est. 

Id  sequitur  immediate  ex  propositione  praecedenti.  Si  enim 
fundamentum  unitatis  individualis  non  est  aliquid  re  distin- 
ctum a natura  quae  individua  denominatur,  sane  hoc  funda- 
mentum vel  nullum  est,  vel  est  ipsa  naturae  individuae  reali- 
tas. 

Praeterea  unaquaeque  res  est  una  numero  per  illud  ipsum 
formale  atque  intrinsecum  principium,  per  quod  est  ens  actu, 
atque  in  physico  rerum  ordine  constat.  Etenim  nullum  ens 
actu  est  aut  esse  potest,  nisi  quatenus  unum  numero  ac  sin- 
gulare est  (106).  Jam  omnis  res  per  suam  ipsam  realitatem 
est  ens  actu  (58).  Per  eamdem  igitur  una  numero  ac  singula- 
ris efficitur. 

112.  Corollaria.  1°  Essentia  seu  natura  communis  in  in- 
dividuis non  re  sed  solum  ratione  a differentia  individuali 
distinguitur.  Differentia  enim  individualis  est  id  per  quod 
natura  fit  individua;  hoc  autem  a natura  individua  non  dif- 
fert. 

2°  Hinc  differentia  individualis  essentialis  est  individuo, 
licet  speciei, ut  abstracte  concipitur,  accidentalis  sit.  Id  enim 
quod  intrinsece  hoc  vel  illud  individuum  constituit,  et  sine 
quo  ipsum  neque  esse  neque  concipi  potest,  profecto  est  illi 
essentiale. 

5°  Consequitur,  essentias  individuorum,  etiamsi  sub  eadem 
specie  contineantur,  pro  differentiae  individualis  diversitate 
diversas  esse.  Quapropter  si  prout  in  se  sunt  a nobis  conci- 
perentur, diversis  plus  vel  minus,  saltem  ut  plurimum,  ex- 
hiberenterconceptibus  (t).  Caeterum  differentiae  individuaies, 
ut  in  se  sunt,  sub  cognitionem  nostram  non  cadunt;  sed 

(1)  Cf.  Suarea  Disp.  Met . V,  sect*  II,  § 35. 

eas  solummodo  cognoscimus  per  externa  qufedam  indicia 
(L.  31). 

4“  Mens  humana,  juxta  proprium  cognoscendi  modum, 
attingit  in  individuis  ea  solum  quibus  essentia  constituitur, 
praecisione  facta  a modo  quem  in  singulis  haec  constitutiva 
obtinent,  qui  modus  differentia  est  invidualis  (1°,  L.  538). 
Hinc  quoniam  individua  multa  quoad  haec  constitutiva  plane 
similia  sunt,  specierum  ac  generum  notiones  emergunt,  in 
ipsis  rebus  fundamentum  habentes  (L.  539).  Hae  ideae,  pro 
mentis  humanae  modulo,  archetypas  divinae  mentis  ideas 
referunt  (86,  4°,  83). 

CAPUT  V. 

SE  VERITATE  ENTIUM. 

ARTICULUS  1.  . . 

Quid  sit  veritas  entium. 

143.  Veritatem  in  logica  (L.  370)  definivimus  : admquatio- 
nem  intellectus  et  rei.  Haec  definitio  nullatenus  mutanda  est, 
quum  de  rerum  veritate  quaeritur.  Quemadmodum  enim 
intellectus  veritatem  habetper  comparationem  ad  res,  ita  res 
per  comparationem  ad  intellectum;  cum  hoc  tamen  discri- 
mine, quod  quum  veros  dicimus  mentis  conceptus,  res  ad 
intellectum  referuntur  ut  mensura  ad  mensuratum;  quum 
autem  dicimus  veras  res, res  ipsae  rationem  habent  mensurati 
et  intellectus  mesurae.  Veritas  enim  rerum  est  in  hoc,  quod 
ipsae  alicui  intellectus  conceptui  cbnformes  existant. 

144.  Hujusmodi  vero  conceptus  vel  est  exemplar  ad  cujus 
similitudinem  res  effecta  est,  vel  est  criterium  secundum 
quod  de  rei  natura  fertur  judicium.  Hinc  res  duplici  modo 
verae  dici  possunt : 1®  per  se  et  absolute;  2®  per  accidens  et  se- 
cundum quid. 

Per  se  et  absolute  res  verae  sunt  per  comparationem  ad 
intellectum  illum,  a quo  dependet  earum  constitutio ; si 
videlicet  archetypas  ideas  adaequent,  ad  quarum  exemplar 
conditae  sunt.  Sic  res  omnes  naturales  verae  sunt  comparate 
ad  intellectum  divinum;  quia  aeternarum  simulitudinem 

idearum,  quae  in  mente  divina  sunt,  adamussim  assequuntur. 
Eodem  modo  res  artificiales,  quae  a creatis  agentibus  fiunt, 
verae  dicuntur  per  comparationem  ad  intellectum  artificis, 
si  praeconceptam  ab  illo  ideam  exacte  referant. 

Per  accidens  autem  et  secundum  quid  rebus  veritas  tribui- 
tur in  ordine  ad  intellectum  a quo  non  dependent,  quum 
sunt  id  quod  putantur  vel  dicuntur  esse;  seu  quum  habent 
entitatem  conformem  illi  ideae  ad  quam  referuntur.  Sic  dici- 
tur amicus  verus  ille  qui  habet  omnes  proprietates,  quae  in 
idea  tali  nomine  expressa  continentur.  Videlicet  hinc  tu 
consideras  ea  quae  constituunt  amici  ideam,  inde  mores 
actusque  ejus  qui  amici  opinionem  de  se  gignit:  ac  si  illi  hi 
congruant,  eum  non  solum  amici  speciem  praeseferre,  sed 
verum  amicum  esse  statuis. 

* 115.  Notanda.  1»  Hoc  altero  modo  res  verae  denominan- 
tur, ut  diximus,  per  accidens  et  secundum  quid.  Per  accidens 
quidem,  quia  per  accidens  est  quod  res  ideis  nostris  adae- 
quentur; non  enim  ideo  res  veritatem  per  se  habent,  quod 
ideis  nostris  adaequantur,  sed  quia  adaequantur  ideis  aeter- 
nis. Secundum  quid  autem,  quia  res  hoc  pacto  dicitur  vera 
secundum  aestimationem  quam  de  se  inducit  vel  inducere 
potest. 

2°  Quotiescunque  res  verae  a nobis  dicuntur,  verae  semper 
- dicuntur  per  comparationem  ad  intellectus  nostri  ideas  : 
non  enim  aeternas  ideas,  imo  nec  creatorum  artificum  ideas 
intuemur. 

3»  Patet,  non  posse  nos  aliquid  dicere  verum  respectu 
alicujus  ideae,  nisi  postquam  ideam  hancsatis  claram  habea- 
mus. Sic  quum  primo  aurum  quis  videt,  nequit  ille  decer- 
nere verum  illud  aurum  esse,  sed  solum  postquam  experien- 
tia cognovit,  quaenam  sint  auri  constitutiva,  ita  ut  aurum  ab 
aliqua  quavis  re  discernat. 

4°  Ex  his  tandem  colligitur,  rerum  veritatem  esse  ipsam 
earum  realitatem,  addito  respectu  ad  conceptum  intellectus, 
cui  haec  realitas  conformis  est.  Quocirca  verum  ab  ente  dif- 
fert per  solam  mentis  considerationem. 

ARTICULUS  II. 

De  falsilate. 

116.  Falsitas  rerum  est  di/formitas  rerum  ab  intellectu.  Di- 
cuntur res  falsae  per  se  et  absolute  in  ordine  ad  intellectum 
a quo  dependent,  si  abnormes  sint  ab  exemplari  artificis 
idea;  per  accidens  vero  et  secundum  quid,  comparatae  ad 
intellectum  a quo  non  dependent.  Et  hoc  dupliciter. 

1°  Quotiescunque  res  ejusmodi  sunt,  ut  judicii  falsi  occa- 
sionem praebeant.  Tales  sunt  illae  quae  cum  quibusdam  aliis 
externam  aliquam  praeferunt  simulitudinem  ; quum  enim 
res  illae  menti  objiciuntur,  apprehensionem  quidem  veram 
gignunt  (L.  378),  at  viam  parant  falso  judicio,  quo  quis  aesti- 
met rem  objectam  esse  eam  cujus  speciem  gerit  (L.  386,  3°). 
Sic  quia  stamnum  similitudinem  habet  cum  argento, dicitur 
falsum  argentum  ; et  assentator  blandiens,  quia  speciem  prae- 
sefert  amici,  dicitur  falsus  amicus.  Atque  hic  est  modus  po- 
tissimus, quo  res  falsae  dicuntur. 

2°  Dicitur  etiam  quandoque  falsum  in  rebus  id  quod  est 
falsum  in  mentis  judicio  : quum  videlicet  per  judicium  er- 
roneum conceptus  qui  rei  non  convenit,  ad  ipsam  refertur 
(L.  581),  secundum  hunc  conceptum  res  falsa  dicitur.  Sic 
idolum  dicitur  falsus  Deus,  et  diameter  bipedalis  falsus  dia- 
meter solis,  quia  idolum  falso  judicatur  Deus,  et  diameter 
bipedalis  falso  judicatur  diameter  solis. 

117.  Notanda.  1°  Quum  res  falsae  dicuntur,  id  non  intelli- 
gitur  de  falsitate  absoluta,  sed  de  falsitate  per  accidens.  Nam 
respectu  intellectus  divini  nihil  est  falsum  ; respectu  autem 
intellectus  humani,  quotiescunque  opus  ab  artificis  idea 
difforme  prodit,  solet  potius  dici  incongruum  esse,  aut  de- 
forme, aut  male  cessisse,  quam  falsum  esse.  Videlicet  ratio 
mali,  quae  magis  nos  afficit,  in  iis  plus  attenditur,  quam  ratio 
falsi : fortasse  etiam  quum  opus  malus  et  deforme  dicimus, 
ipsius  defectum  notamus;  si  vero  falsum  diceremus, imperi- 
tiam nostram  ac  limitationem  fateremur.  Non  tamen  desunt 
in  contrarium  exempla  (i). 

(1)  Passo  falso,  coipo  falso, gioco  falso ; un  faux  pas,  un  faux  coup,  un  faux  jcu 
et  similia . 


51* 


UBER  PRIMUS,  CAPUT  V. 

2®  Res  quae  falsae  dicuntur,  non  dicuntur  falsae  simplici- 
ter, quia  simpliciter  verae  sunt,  sed  solummodo  secundum 
quid;  videlicet  secundum  id  quod  non  sunt.  Praeclare  S.  Tho- 
mas  : « Res  comparata  ad  intellectum,  secundum  id  quod 
» est, dicitur  vera;  secundum  id  quod  non  est, dicitur  falsa. 
» Unde  verus  tragcedus  est  falsus  Hector,  ut  dicitur  in  2°  soli- 
» loq.  Sicut  igitur  in  his  quae  sunt  invenitur  quoddam  non 
» esse,  ita  in  his  quae  sunt  invenitur  quaedam  rati©  falsita- 
» tis  (i).  » 

3°  Non  tamen  secundum  omne  id  quod  non  est,  res  dici- 
tur falsa  (quis  enim  dicat  solem  falsum  hominem,  aut  leo- 
nem falsum  argentum?),  sed  duntaxat  secundum  id  quod  non 
est,  et  quod  judicatur  esse,  vel  judicari  potest;  praesertim  si 
cum  eo  quod  judicatur  esse,  similitudinem  habeat.  Audia- 
tur iterum  S.  Thomas : « Innatum  est  nobis  per  ea,  quae  ex- 
» terius  apparent,  de  rebus  judicare,  eo  quod  nostra  cogni- 
» tioasensu  ortum  habet  qui  primo  et  per  se  est  exteriorum 
» accidentium  ; ideo  ea  quae  in  exterioribus  accidentibus 
» habent  similitudinem  aliarum  rerum,  dicuntur  esse  falsa 
» secundum  illas  res  : sicut  fel  est  falsum  mei,  et  stamnum 
» est  falsum  argentum  (2).  » 

4°  Falsitas  in  rebus  nihil  est ; iis  enim  tribuitur  solum- 
modo quatenus  non  sunt  entia,  et  per  comparationem  ad 
conceptum  aliquem  intellectus. 

ARTICULUS  iu. 

Theoremata. 

i 18.  Propositio  I.  Est  in  rebus  veritas  mdependenter  a nostri 
intellectus  cognitione. 

Res  enim  per  se  ac  principaliter  veritatem  habent  secun- 
dum ordinem  ad  intellectum  divinum,  quatenus  illi  confor- 
mantur; eamque  habent  independenter  prorsus  a nostra 
cognitione. 

Praeterea  illo  quoque  veritas  quae  respectu  humani  intelle- 
ctus rebus  tribuitur,  independenter  ab  actuali  cognitione  iis 

(1)  Sum.  th.,  p.  I,  q.  XVII.  art.  I ad  1. 

(2)  Art.  cit.  c. 

convenit.  Habent  enim  entitatem  ei  quam  de  se  inducere 
possunt,  cognitioni  atque  opinioni  conformem.  Si  autem 
cum  hoc  conceptu  possibili  con formitatem  habent,  jam  nihil 
impedit  quominus  respectu  intellectus  humani  verae  dican- 
tur,  atque  talis  veritas  in  iis  a Deo  cognoscatur. 

119.  Propositio  II.  Nulla  res  falsa  est  respectu  intellectus  di- 
vini. 

Nam  unaquaeque  res  eam  habet  essentiam,  eas  proprieta- 
tes atque  individuantes  notas,  quae  divinam  de  ipsa  ideam 
omnino  adaequent.  Fieri  enim  nequit,  ut  Dei  operatio  defi- 
ciat ab  ideis,  quibus  ejus  voluntas  in  operando  dirigitur; 
haec  enim  defectio  impotentiam  in  operante  argueret. 

120.  Objicies,  in  iis  saltem  quae  Deus  naturae  ministerio 
operatur,  multa  a divinis  ideis  diflormia  censenda  videri,  ut 
sunt  monstra,  etquaecunque  in  iis  quae  ad  propriam  naturam 
perlinent,  aliquatenus  deficiunt. 

Respondeo  haec  quoque  supremi  artificis  ideis  accuratis- 
sime commensurari.  Etenim  supremus  artifex  possibilium 
omnium  ideas  habet,  adeoque  et  hujusmodi  imperfectorum. 
Aliunde  vero  haec  non  fortuito  fiunt,  sed  sciente  ac  volente 
Deo,  eaque  omnia  ad  suos  fines  dirigente.  Neque  imperfe- 
ctiones hujusmodi  impotentiam  arguunt  principalis  artificis, 
sed  solummodo  imperfectionem  agentis  naturalis,  quam 
Deus  tollere  non  vult. 

121.  Propositio  III.  Omne  ens  est  verum. 

Verum  primo  veritate  absoluta  (114);  quia  omne  ens  est 
actu  conforme  ideis  divini  intellectus,  a quo  cuncta  depen- 
dent. Neque  hoc  solum  de  naturalibus  rebus  intelligendum 
est,  sed  etiam  de  hominum  operibus;  quae  talia  sunt,  qualia 
a Deo  vel  in  causae  potentia,  vel  per  praevisionem  liberorum 
actuum  cognoscuntur. 

Verum  deinde  etiam  veritate,  quae  dicitursecundumquid. 
Omne  enim  ens  in  eo  quod  est,  cognoscibile  est,  habetque 
entitatem  aestimationi,  quam  de  se  causare  potest,  conformem 
(114,  118).  Ens  ergo  omne  verum  est  respectu  quoque  intel- 
lectus creati,  etiamsi  nullus  esset  intellectus  hujusmodi,  qui 
res  cognoscere  posset. 

122.  Corollaria.  1°  Intelligitur  ex  dictis  celebris  illa  veri 
definitio  a S.  Augustino  proposita  (i)  : verum  est  id  quod  est . 
Quae  definitio  nihilominus  subjectum  potius,  ut  ita  dicam, 
veritatis,  quam  ipsam  veritatis  rationem  determinat.  Etenim 
omne  quidem  ens,  hoc  ipso  quod  est,  verum  est:  atque  hinc 
verum  et  ens  re  non  distinguuntur ; nihilominus  ens  non 
dicitur  verum,  nisi  per  comparationem  ad  intellectum 
(115,  4°). 

2°  Etiam  non-ens,  ut  negationes  et  privationes,  verum 
dicitur,  sed  et  ipsum  in  quantum  est  quodammodo  ens 
videlicet  ens  rationis,  apprehensum  a ratione  et  cogitatum 
ut  ens. 

CAPUT  VI. 

DE  BONITATE. 

ARTICULUS  1. 

Bonitatis  notio  ac  partitio . 

123.  Bonitas  definitur  : quod  est  alicui  conveniens . Est 
autem  alicui  conveniens  id  quod  illius  tendentiae  seu  capaci- 
tati conforme  est  et  proportionatum.  Haec  porro  conformitas 
et  proportio  in  ipsa  rei,  quae  bona  dicitur,  entitate  ac  perfe- 
ctione fundatur.  Quocirca  quum  aliquid  bonum  dicimus, 
ipsam  rei  entitatemac  perfectionem  significamus,  connotando 
simul  inclinationem,  tendentiam,  capacitatem  naturalem  ad 
illam  in  aliquo  existentem.  Unde  sequitur 

1°  bonitatem  re  non  distingui  ab  entis  realitate  ac  perfe- 
ctione. 

2°  conceptum  bonitatis  a realitatis  ac  perfectionis  conceptu 
distingui  per  hoc,  quod  realitatis  ac  perfectionis  conceptui 
rationem  addit  convenientiae, 

3°  rationem  hanc  convenientiae  desumi  ex  inclinatione  seu 
capacitate  ad  ejusmodi  perfectionem,  quae  in  aliquo  in- 
veniatur. 

Animadverte  porro,  concretum  nomen  bonum  pro  abstracto 
bonitatis  frequenter  usurpari. 

(1)  II  Soliloq.c.  V. 

124.  Definitur  quoque  bonum : id  quod  omnia  appetunt  [i); 
bonum  enim  est  appetitus  objectum  : ex  quo  appetitus  om- 
nis ad  bonum  fertur.  Verum  definitio  haec,  uti  notavit 
S.  Thomas  (2),  ad  posteriori  sumitur;  ratio  enim  appetibilis 
non  est  proprie  id  quod  bonitatem  constituit,  sed  est  potius 
aliquid  illud  consequens  vel  concomitans.  Non  enim  ideo 
aliquid  bonum  est  quia  appetibile,  sed  ideo  appetibile  est 
quia  bonum  est.  Bonitas  autem  rem  appetibilem  facit,  quia 
est  perfectio  conveniens. 

Ex  hoc  etiam  intelligitur,  quo  sensu  bonitatis  ratio  sit  in 
ratione  finis  constituenda.  Scilicet  eodem  pacto  quo  bonum 
appetibile  est,  rationem  finis  habet  vel  habere  potest.  Ipsa 
igitur  ratio  finis  non  est  id  quod  bonitatem  constituit,  sed 
bonitatis  rationem  consequitur.  Bonitas  vero  est  id,  quod 
vim  tribuit  rei  movendi  ad  agendum  tanquam  finis. 

12o.  Bonum  dividi  solet  : 1°  in  verum  et  apparens.  Verum 
est  quod  tale  est  cujusmodi  existimatur;  apparens  quod  non 
est  bonum,  licet  existimetur.  De  hoc  eadem  dicenda  quae  de 
falsitate  rerum  dicta  sunt  (116,  seq.).  Quasnam  autem  bona 
vera  sint  vel  falsa,  id  ex  principali  entis  cujusque  ac  propria 
tendentia  judicandum  est.  Quamvis  enim  in  ente  plures  sint 
naturales  inclinationes  ac  tendentiae,  una  tamen  est  in  uno- 
quoque qua  ad  finem  ipsius  proprium  dirigitur;  et  haec 
praecipua  in  ente  est,  cui  caeterae  omnes  subordinantur.  Id 
igitur  quod  tendentiam  hanc  principem  explet,  hoc  affert 
enti  perfectionem  illi  vere  convenientem,  eam  nempe  perfe- 
ctionem ad  quam  natura  destinatur.  Hoc  ergo  est  bonum  entis 
verum.  Quae  vero  partialibus  ac  subordinatis  inclinationibus 
satisfaciunt,  si  principali  quoque  tendentiae  congruant,  et 
ipsa  bona  vera  sunt ; si  illi  contraria  sint,  falsa. 

126.2°  Bonum  ens  dicitur  vel  quia  secundum  se  bonum  est, 
vel  quia  alteri. 

Bonum  secundum  se  est  quod  perfectionem  habet  sibi 
convenientem.  Sic  homo  est  bonus  sibi  ratione  sanitatis, 
virtutis,  etc. 

(1)  Arist.  I.  Eth.  c,I. 

(2)  In  I Eth. 

Bonum  alteri  est  quod  habet  perfectionem  alteri  conve- 
nientem. Hoc  pacto  Deus  est  bonum  hominis. 

Manifestum  porro  est,  omne  id  quod  alteri  bonum  est,  in 
se  quoque,  aliquo  saltem  modo,  bonum  esse.  Nam  quod  al- 
teri bonum  est,  tale  est  propter  aliquam  sui  perfectionem. 
Omnis  autem  perfectio  est  bonitas  entis  in  quo  est. 

Hinc  intelliges,  perfectionem  seu  bonitatem,  qua  ens  sibi 
bonum  est,  esse  in  ipso  subjecto,  ac  mentis  operatione  ab  illa 
abstrahi ; id  vero  quod  bonum  est  alteri,  esse  rem  concretam 
reipsa  ab  illo  distinctam.  Atque  hinc  fortasse  factum  est,  ut 
ad  comprehendendum  uno  nomine  et  id  quo  subjectum  est 
in  se  bonum,  et  id  quod  bonum  est  alteri,  concretum  bonum 
pro  abstracto  bonitas  frequentius  usurparetur,  ut  supra  nota- 
vimus. Id  enim  quo  subjectum  est  in  se  bonum,  dici  potest 
bonum  subjecto;  sed  id  quod  bonum  est  alteri  dici  nequit 
bonitas  alterius,  quia  non  est  illius  forma. 

157.  5°  Pervulgata  maxime  est  boni  divisio  in  honestum , 
utile , delectabile;  qua  quidem,  ut  in  logica  obiter  monuimus 
(L.  116,  5°),  non  rerum  quae  bonae  sunt  classes  exhibentur, 
sed  ipsa  boni  ratio  in  rationes  subjectas  dispescitur.  Proprie 
autem  haec  divisio  est  boni  humani;  caetera  enim  entia  vel 
delectationis  capacia  non  sunt,  ut  omnia  quae  sensu  carent, 
vel  honestatis,  ut  bruta  animantia.  Nihilominus  divisio  haec 
extendi  solet  etiam  ad  bonum  in  genere,  ut  postea  in- 
nuemus. 

a)  Bonum  honestum  in  genere  est  quod  enti  convenit  per 
se  et  ratione  sui.  Animadvertendum  porro  est,  bonum  hone- 
stum latius  et  pressius  accipi. 

Latius  acceptum  est  quidquid  per  se  naturam  entis  perfi- 
cit, ut  sanitas,  integritas,  scientia,  vita  et  ipsum  esse:  et  hoc 
dicitur  bonum  naturce . 

Pressius  est  quod  per  se  habet  convenientiam  cum  natura 
rationali  qua  tali;  id  nempe  quod  rationali  naturae  perfe- 
ctionem ipsi  propriam  (125)  confert;  quae  in  eo  est,  ut  in 
agendo  aeternae  morum  regulae  se  conformet.  Et  hoc  com- 
muniter intelligitur  nomine  boni  honesti,  et  est  idem  ac  bo- 
num morale . Reperitur  autem  haec  bonitatis  ratio  tum  in  ac- 

tibus,  tum  in  habitibus,  tum  in  objectis  circa  quae  actus 
habitusque  versantur,  si  hominem  de'ceant  ratione  utentem. 

b)  Bonum  delectabile  est  id  quod  habet  cum  aliquo  con- 
venientiam, propter  delectationem  quam  ipsi  affert.  Delectatio 
autem  est  quies  appetitus  in  re  convenienti.  Nihil  vero  ap- 
peti potest,  nisi  aliquo  modo  cognoscatur.  Quapropter  de- 
lectabile bonum  ab  ea  solum  entia  pertinet,  quae  aliqua 
cognoscendi  facultate  pollent. 

c)  Tandem  bonum  utile  est  quod  convenit  enti  non  ex  se 
nec  propter  delectationem,  sed  ratione  alterius  boni  sive  ho- 
nesti sive  delectabilis,  quod  per  illud  obtineri  potest.  Talis 
est  v.  gr.  pecunia. 

1528.  Haec  boni  divisio,  quae,  si  omnia  ejus  membra  pro- 
prie ac  pressius  sumantur,  atl  bonum  solummodo  pertinet 
humanum,  extendi  quoque  potest,  ut  diximus,  ad  bonum 
in  genere.  Res  enim  omnes  ad  bonum  aliquod  natura  pro- 
pelluntur, quo  perfectio  cujusque  propria  continetur:  hic 
autem  naturae  impulsus,  qui  in  entibus  sensitivis  est  appe- 
titus sensitivus,  in  rationalibus  appetitus  rationalis,  in  rebus 
inanimis  potest  per  quamdam  analogiam  appetitus  naturalis 
denominari. 

Sic  igitur  id  quo  ultimo  tendit  appetitus,  bonum  hone- 
stum est;  id  quod  est  medium  ad  bonum  honestum  assequen- 
dum, est  bonum  utile;  et  quies  ipsa  in  suo  termino  bonum 
est  delectabile  (i). 

articulus  n. 

Theoremata. 

129.  Propositio  I.  Omne  ens  est  bonum. 

1°  Omne  ens  est  bonum  secundum  se  (126)  : quia  omne  ens 
necessario  habet  essentialem  suam  perfectionem,  qua  actu 
est,  et  tale  ens  est.  Perfectio  autem  omnis  est  bonitas,  qua 
ens  in  se  bonum  est.  Ergo. 

2°  Est  etiam  bonum  alteri.  Etenim  omne  ens  naturalem 
cum  aliquo  alio  proportionem  habet,  vel  ut  pars  cum  toto, 
vel  ut  accidens  cum  subjecto,  vel  ut  causa  cum  effectu,  et 
(1)  Cf.  S.  Th.  Sum.  th.  p.  I,  q.  V,  art.  VI. 

vicissim.  Item  nihil  est  quod  ad  alterius  entis  perfectionem, 
pulchritudinem,  usum,  delectationem  non  conferat,  uti 
consideranti  illico  patet,  quantumvis  rerum  bonitates  multas 
ignoremus. 

150.  Propositio.  II.  E converso  quidquid  bonum  est , ens  est . 

Nam  omne  id  quod  bonum  est,  perfectionem  habet  sibi 
convenientem.  Perfectio  autem  omnis  entitas  est. 

131.  Objicies,  quaedam  dici  bona,  quae  entia  non  sunt, 
sed  negationes  vel  privationes.  Sic  aliquid  non  habere  aut 
non  facere,  imo  quandoque  ipsum  non-esse  bona  dicuntur. 

Resp.  1°  Ha^c  omnia,  prouti  negationes  vel  privationes 
sunt,  proprie  esse  carentiam  alicujus  mali,  quae,  nisi  aliud 
addatur,  bonitas  non  est.  Nihilum  enim  malo  caret,  neque 
tamen  idcirco  bonitatem  habet.  Haec  igitur  bona  dicuntur, 
quia  vel  sunt  conditiones  ad  aliquod  bonum  acquirendum 
aut  conservandum,  vel  sunt  affectus  aut  signa  boni  possessi. 
Primo  modo  dicimus  bonum  non  affluere  divitiis,  ratione 
tranquillitatis  quae  inde  consequitur : altero  modo  dicimus 
bonum  non  agere  inhoneste,  ratione  positivae  voluntatis  ita 
non  agendi. 

Resp.  2°  Negationes  hujusmodi  et  privationes,  in  eo  quod 
bona  dicuntur,  entia  quoque  dici,  et  ad  eumdem  modum 
dici  bona,  quo  entia  dicuntur.  Cum  enim  haec  soleant  a ra- 
tione respici  ad  modum  entium  (27,  24),  idcirco  et  uni- 
tas et  veritas  et  bonitas  entium  propria  per  quamdam  analo- 
giam ipsius  tribuitur  (122,  2°).  Quapropter  possent  haec 
denominari  bona  rationis , sicut  denominantur  entia  ratio- 
nis. 

Non-esse  vero  dicitur  bonum,  quasi  minus  malum;  quia 
nempe  comparando  malum  quod  ens  patitur  cum  malo  non 
existentiae,  hoc  minus  malum  judicatur  prae  illo. 

132.  Duo  sunt  hoc  loco  de  bono  pronuntiata  celebria,  ex- 
plicanda potius  quam  probanda  ; indigent  enim  tantummodo 
explicatione  ut  recte  intelligantur : si  autem  recte  inteligan- 
tur,  facile,  praesertim  post  dicta,  suadentur. 

Primum  est:  bonum  est  diffusivum  sui.  Hoc  effatum  ita 
explicat  S.  Thomas : « Dicendum,  quod  bonum  dicitur  diffu- 

» sivum  sui  esse,  eo  modo  quo  finis  dicitur  movere  (t).  » 
Nempe,  quod  bonum  est,  appetibile  est,  et  rationem  finis 
habet,  aut  habere  potest  (124).  Quum  autem  bonum  appeti- 
tur ut  finis,  boni  rationem  in  alias  quoque  res  diffundit,  vi- 
delicet in  media  ad  talem  finem  assequendum  idonea:  facit 
enim  illa  amabilia  et  appetibilia  propter  seipsum.  Haec  ex- 
plicatio omni  bono  convenit,  et  veritatem  universalem  asserti 
tuetur. 

135.  Alterum : Deus  est  omnis  boni  bonum  (*).  Hoc  non  in- 
telligi  perinde  debet,  ac  si  rerum  bonitas  sitrealis  quaedam 
participatio  bonitatis  divinae,  id  quod  absurdum  foret  quam 
maxime;  sed  ita  duntaxat  ut  significet,  omnem  creaturae  bo- 
nitatem l°a  Deo  pendere  tanquam  a primo  principio  exem- 
plari (82) ; 2°  a Deo  produci  tanquam  a prima  causa  efficiente; 
3°  ad  Deum  ordinari  tanquam  ad  causam  finalem  ultirnam. 
Formalis  vero  creaturae  bonitas,  quanquam  a bonitate  divina 
realiter  distinguatur  infinitoque  secernatur  intervallo,  est 
nihilominus  ejusdem  bonitatis  quaedam  similitudo,  ut  supra 
(83,  2°)  explicatum  est  (3). 

ARTICULUS  III. 

De  malo. 

134.  Malum  qua  tale,  est  privatio  boni  seu  carentia  per- 
fectionis convenientis.  Non  est  itaque  aliqua  realitas  aut 
affectio  entis  positiva;  nam  realitas  omnis  qua  talis,  est  ali-, 
quid  bonum  (129)  non  malum.  Neque  est  mera  negatio  boni ; 
nam  secus  ea  quae  non  sunt,  essent  mala,  imo  omnia  quae 
sunt,  praeter  Deum,  mala  essent,  quia  perfectione  aliqua 
carent.  Est  igitur  malum  negatio  alicujus  boni,  in  subjecto 
cui  bonum  ejusmodi  convenit  ac  debitum  est,  ex  naturae  in- 
stituto. Hoc  pacto  negatio  visus  in  statua,  aut  negatio  pru- 
dentiae in  equo  mala  non  sunt,  sed  negatio  visus  in  animali, 
et  prudentiae  in  homine  mala  sunt. 

Hic  quoque  advertes  concretum  malum  pro  abstracto 

(1)  Sum . th.  p.  1,  q.  V,  art.  IV  ad  2. 

(2)  Ex  Augustino  VIII  De  Trin.  c.  III. 

(3)  V.S.  Th.Swm.  tk%  p,  l,q.  V,  art.  IV. 

malitia  usurpari,  ut  et  de  bono  ac.  bonitate  dictum  est 

(126). 

l';5.  Quoniam  malum  oppositum  est  bono,  consequitur 
quemadmodum  bonum  appetibile  est,  ita  malum  qua  tale, 
appetibile  non  esse,  sed  potius  a se  appetitum  avertere. 
Quamobrem  malum  ex  se  nec  finis  nec  medii  rationem  ha- 
bere potest.  Aliquando  tamen  malum  appetitur  per  acci- 
dens, quatenus  non  malum  ipsum  qua  tale,  sed  res  aliqua 
bona  in  qua  malum  est,  intenditur  ; ut  quum  ab  homine 
lucrum  quaeritur  injustum.  « Malum  autem,  ita  apposite 
» S.  Thomas,  quod  conjungitur  alicui  bono,  est  privatio 
» alterius  boni.  Nunquam  igitur  appeteretur  malum,  nec 
» per  accidens,  nisi  bonum  cui  conjungitur  malum,  ma- 
» gis  appeteretur,  quam  bonum  quod  privatur  per  ma- 
» lum  (i).  » 

136.  Malum  dividitur  1°  in  malum  inse  seu  secundum  se,  et 
malum  alteri. 

Malum  secundum  se  est  mera  privatio  boni  debiti  ad 
subjecti  perfectionem,  sicut  aegritudo  est  malum  anima- 
lis. 

Malum  alteri  est  quidquid  alterum  bono  illi  debito  pri- 
vat aut  privare  potest.  Sic  lupus  est  malum  agno,  justitia 
judicis  est  malum  sonti,  amici  mors  alteri  amico  malum 
est. 

137.  2®  Dividitur  communiter  malum  in  physicum  et  mo- 
rale. 

Physicum  est  privatio  boni  naturalis  (127). 

Morale  est  privatio  boni  moralis  (127).  Invenitur  hoc  ma- 
lum, ut  per  se  patet,  solummodo  in  agente  rationali  et  li- 
bero : continetur  enim  deficientia  liberae  actionis  a morum 
regula. 

Addi  solet  post  Leibnitzium  huic  partitioni  tertium  mem- 
brum scilicet  malum  metaphysicum,  quod  situm  dicitur  in 
defectu  ulterioris  perfectionis.  Sed  defectus  iste  improprie 
solum  et  abusive  vocari  potest  malum,  cum  non  sit  boni  de- 
biti defectus  : imo  vero  ipse  bic  defectus  est  essentialis  ac 

(1)  Sum , th „ p.  1,  q.  XIX,  art.  IX. 

debitus  omni  creaturae,  quia  creatura  nulla  perfectionem  in* 

finitam  habere  potest. 

* 138.  Quaeres  an  malum  dividi  posset  per  oppositionem  ad 
divisionem  communem  boni  in  honestum,  delectabile,  utile; 
et  cur  non  soleat  ita  dividi. 

Respondeo  posse  ita  dividi  malum,  sed  divisionem  hanc 
in  eam,  quam  nuper  commemoravimus  reipsa  recidere.  Ete- 
nim divisio  haec  erit  in  malum  inhonestum  seu  turpe,  contri- 
stans et  impediens.  Inhonestum  late  sumptum  (127)  est  pri- 
vatio boni  naturalis,  nempe  malum  physicum  : inhonestum 
stricte  acceptum  est  idem  ac  malum  morale.  Malum  contri- 
stans est  id  a quo  refugit  appetitus  propter  tristitiam  quam 
affert.  Tristitia  autem  est  passio  ex  conjunctione  cum  malo 
cognito.  Igitur  hoc  quoque  pertinet  ad  malum  physicum, 
quia  privat  bono  naturali,  quod  est  ab  hujusmodi  passione 
esse  immunem. 

Malum  impediens  est  id  a quo  abhorret  appetitus  non  ex 
se,  nec  ratione  tristitiae,  quam  affert  conjunctio  cum  ilIo;sed 
quia  obstaculum  est  quod  alterius  boni  assecutionem  impos- 
sibilem facit  vel  difficiliorem.  Quisque  videt,  et  hoc  reduci 
ad  malum  physicum  vel  morale. 

Hinc  patet  quare  partitio  haec  mali  non  sit  in  usu  ; quia 
nempe  reducitur  ad  illam,  quae  et  simplicior  est  et  faci- 
lior. 

* 139.  Quae  modo  dicta  sunt,  quaestionem  movent  de 
oppositione  quae  bonum  inter  et  malum  est.  Adverte,  bonum 
et  malum  comparari  inter  se  posse  dupliciter  : 1°  formali- 
ter,  nempe  spectatis  ipsis  rationibus  boni  ac  mali ; 2°  mate- 
rialiter, videlicet  secundum  res  ipsas  quae  bonae  vel  malae 
sunt. 

Adverte  iterum,  bonum  vel  esse  bonum  subjecto  in  quo 
est,  vel  bonum  alteri  (126);  ita  et  malum.  Igitur  : 

1°  Eonum  et  malum  ipsi  subjecto,  formaliter  considerata, 
privative  opponuntur  : bonum  enim  hujusmodi  est  perfectio 
subjecto  conveniens,  et  malum  ejusdem  privatio. 

2°  Bonum  et  malum  subjecto,  materialiter  considerata, 
possunt  habere  oppositionem  contrariam  (L.  52,  3°),  ut  dele- 

ctatio  et  tristitia  ; et  hoc  in  moralibus  magis  quam  in  nnlu- 
ralibus  ; « quia,  ita  S.  Thomas,  moralia  ex  voluntate  depen- 
» dent.  Voluntatis  autem  objectum  est  bonum  et  malum. 
» Omnis  autem  actus  denominatur  et  speciem  recipit  ab  ob- 
» jecto.  Sic  ergo  actus  voluntatis  in  quantum  fertur  in  ma- 
» lum,  recipit  rationem  et  nomen  mali,  et  hoc  malum  con- 
» trariatur  proprie  bono.  Et  haec  contrarietas  ex  actibus  in 
» habitus  transit, in  quantumactus  ethabitussimilantur(t). » 
Videlicet  actus  bonus  contrarius  est  actui  malo,  quia  et  unus 
et  alter  sunt  duo  actus  positivi,  secundum  tendentiam  ma- 
xime differentes. 

5°  Tandem  quod  alteri  malum  est,  bono  opponitur  contra- 
rie, vel  etiam  privative.  Potest  enim  fieri,  utsola  boni  privatio 
quae  in  uno  est,  alterius  sit  malum. 

ARTICULUS  IV, 

Theoremata. 

140  Propositio  I.  Malum  non  potest  esse  nisi  in  subjecto 

bono. 

Nam  malum  est  privatio  perfectionis  subjecto  debitae.Ergo 
malum  supponit  subjectum, cui  perfectio  aliqua  debeatur,  et 
in  hoc  solo  esse  posset.  Sed  hoc  subjectum  debet  necessario 
esse  aliqua  ex  parte  bonum. 

Etenim  1»  si  malum  esset,  deberet  et  ipsum  inesse  subje- 
cto, et  hoc  alterum,  nisi  bonum  sit,  in  alio  insit  oportet,  et 
ita  in  infinitum. 

2°  Subjectum  nulla  ex  parte  bonum,  esset  subjectum  nulla 
ex  parte  ens  (129,130)  : nimirum  nihil. 

141.  Corollaria.  lm  Nulla  res  est  absolute  ac  simpliciter 
mala,  sed  solum  secundum  quid, 

2m  Omnis  res  mala  est  aliqua  res  bona. 

3m  Quamvis  malum  sit  remotio  boni  sibi  oppositi,  non  po- 
test tamen  ex  toto  bonum  destruere. 

142.  Propositio  II.  Causa  mali  efficiens  non  potest  esse  nisi 
bona. 

Quod  malum  omne  causam  habeat,  et  quod  haec  causa 

4)  Quasst,  Di$p . De  malo,  ari.  1.  ad  4. 

bona  sit,  ita  probat  S.  Thomas  : « Malum  est  defectus  boni 
» quod  natum  est  et  debet  haberi.  Quod  autem  aliquid  de- 
» ficiat  a sua  naturali  et  debita  dispositione,  non  potest 
» provenire  nisi  ex  aliqua  causa  trahente  rem  extra  suam 
» dispositionem...  Esse  autem  causam  non  potest  convenire 
» nisi  bono  : quia  nihil  potest  esse  causa,  nisi  in  quantum 
» est  ens.  Omne  autem  ens,  in  quantum  hujusmodi,  bonum 
» est  (t).  » Hinc  veritas  elucet  pulcherrimae  illius  sententiae: 
malum  non  agit  nisi  virtute  boni  (2) . 

443.  Propositio  III.  Bonum  non  potest  esse  efficiens  mali 
causa  nisi  per  accidens. 

Praemittendum,  in  causae  sive  actione  sive  effectu  aliquid 
esse  per  se,  aliquid  per  accidens.  Per  se  fleri  dicitur  quod 
ex  virtute  et  intentione  agentis,  fit.  Per  accidens  quod  vel  non 
fit  ex  virtute  agentis,  vel  fit  praeter  ejus  intentionem. 

Hoc  posito,  malum  effici  potest  vel  in  ipsa  causae  actione, 
vel  in  ejus  effectu.  Rursus  actio  causae  vel  est  necessaria,  vel 
libera;  et  effectus  vel  est  proprius  effectus  causae,  vel  secus. 
Sed  in  omni  casu  malum  efficitur  per  accidens.  Ergo. 

144.  Nam  1°  malum  in  actione  causae  necessariae,  sive  haec 
principalis  sit  sive  instrumentalis,  profecto  non  provenit 
ex  illius  efficientia  ; nam  efficientia  causae  producit  aliquid 
quod  est  ens,  ac  proinde  bonum  ; sed  potius  ex  illius  defi- 
cientia. Sic  ex.  gr.  motus  imperfectio  procedit  in  animali 
non  ab  ipsa  vi  motrice,  ut  est  vis,  sed  solum  ex  ejus  debi- 
litate, vel  ex  membrorum  defectu.  Sed  quaecunque  sit  causa, 
sive  principalis  sive  instrumentalis,  esse  deficientem  non 
per  se  illi  convenit ; per  se  enim  illi  convenit  agere;  sed  so- 
lummodo per  accidens  potest  illi  convenire.  Ergo. 

2°  Idem  dicendum  de  actione  causae  liberae  ; nisi  quod 
actio  causae  liberae  differt  in  hoc  ab  actione  causae  necessariae, 
quod  causa  necessaria  eo  modo  agit  qui  sequitur  ex  praesenti 
ejus  dispositione,  vel  indispositione,  aut  defectu  ; adeoque 
non  potest  esse  defectus  in  ejus  actione,  nisi  ex  defectu  an- 
tecedente aut  impedimento  ipsius  causae  ; sed  causa  libera, 

(1)  Sum.  th.  p 1,  q.  XLIX,  arU  I. 

(2)  Lib.  de  div.  nom>  c.  IV. 

ratione  dominii  quod  habet  in  actus  suos,  non  semper  agit 
quantum  potest  et  debet,  ac  propterea  potest  in  actione  de- 
ficere, etiam  defectu  in  ipsa  causa  non  praesupposito.  Sic  in- 
honesta omnis  actio  est  a voluntate,  quae  posset  se  aeternae 
legi  subjicere,  ut  deberet,  sed  se  illi  subjicere  detrectat. 

5“  In  effectu  proprio  causae,  quem  videlicet  ipsa  intendit, 
causari  potest  defectus  vel  ex  ipsa  actionis  imperfectione,  ut 
quum  ex  mala  artificis  actione  opus  efficitur  deforme ; vel  ex 
materiae  circa  quam  causa  agit  indispositione,  ut  quum  ex 
marmoris  aut  ligni  defectu  statua  recipit  deformitatem.  Sed 
haec  omnia  se  habent  per  accidens  ad  causae  virtutem ; non 
enim  fiunt  ex  virtute  agentis,  sed  vel  ex  defectu  ipsius,  vel  ex 
impedimento  ipsi  apposito. 

4°  Tandem  ex  ipsa  virtute  agentis  oritur  quandoque  ma- 
lum, non  tamen  in  effectu  quem  agens  intendit,  sed  in  alio 
effectu  qui  cum  hoc  connectitur  : ex  quo  sequitur,  ut  effe- 
ctus in  se  bonus,  alteri  malus  accidat  (136) ; ut  quum  ignis 
virtute  propria  perfecte  agens,  domum  incendit  aut  manum 
ustulat;  vel  quum  judex,  actione  rectissima  perturbatum 
ordinem  restaurare  intendens,  sontem  poena  afficit.  Sed  ma- 
lum alterius,  conjunctum  cum  effectu  bono  quem  agens  in- 
tendit, per  accidens  ab  agente  efficitur.  Ergo. 


LIBER  SECUNDUS. 

CAPUT  [. 

DE  SUBSTANTIA  ET  ACCIDENTE. 

ARTICULUS  I. 

Divisio  entis  in  substantiam  et  accidens. 

145.  Propositio.  Substantia  et  accidentis  notiones  experien- 
tia cuique  obvia  suppeditat. 

Statim  ac  in  experientiam  sive  externam  sive  internam 
reflexionem  adhibere  incipimus,  substantiae  et  accidentis 
notionem  adipiscimur,  atque  unam  rem  ab  altera  distingui- 
mus, quanquam  haec  nomina  quibus  philosophi  utuntur 
ignoremus.  Revera  vel  ipsae  rerum  tam  multae  ac  sibi  perpe- 
tuo succedentes  mutationes  statim  ostendunt,  esse  aliquid 
quod  mutationes  recipit,  et  esse  aliquid  quod  in  his  muta- 
tionibus accedit  ad  illud  vel  ab  illo  amittitur.  V.  gr.  cera 
quam  manibus  contrecto,  modo  calida  est  modo  frigida,  dura 
primum  deinde  mollior  ac  mox  liquescens,  transit  ab  una 
manu  in  alteram,  et  pressione  digitorum  modo  unam  figu- 
ram accipit  modo  aliam ; semper  tamen  eadem  cera  est  quam 
primo  accepi.  Est  ergo  in  rebus  subjectum  affectionum,  et 
sunt  affectiones  sibi  succedentes  in  illo:  illud  unum  est,  hae 
plures:  illud  identicum , hae  diversae  inter  se;  illud  permanens, 
hae  successivae:  illud  potest  esse  sine  his,  secus  nulla  fieret 
mutatio;  hae  sine  illo  esse  non  possunt,  sunt  enim  illius  af- 
fectiones. 

Eodem  pacto  quae  intra  nos  accidere  sentimus  consideran- 
tes, in  affectionum  nostrarum  multitudine,  varietate, succes- 
sione aliquid  deprehendimus  unum,  identicum,  permanens, 
et  hoc  est  id  quod  eas  affectiones  recipit  atque  experitur.  Sic 
igitur  et  externa  et  interna  experientia  ideam  nobis  suppedi- 
tant rei  quae  per  se  constat , et  rei  qua  alteri  inest.  Illa  est  sub- 
stantia, haec  accidens. 

446.  Quod  vero  haec  entis  divisio  in  substantiam  et  acci- 

dens  adaequata  sit,  non  est  minus  manifestum,  si  accidentis 
nomine  intelligas  non  affectiones  tantum  variabiles,  sed 
quidquid  afficit  vel  modificat  alterum.  Profecto  quidquid 
est,  vel  per  se  constat  vel  non  per  se,  sed  in  alio.  Nihil  potest 
inter  haec  duo  medium  inveniri ; sunt  enim  immediate  op- 
posita, ut  quae  contradictionem  aperte  praeferunt.  Nullum 
ergo  est  ens,  cui  alterutrum  illorum  non  conveniat. 

* 147.  Porro  jam  in  primo  libro  ostensum  est  (17),  sub- 
stantiam et  accidens  in  ratione  entis  non  univoce,  sed  ana- 
logice convenire.  Unus  quidem  entis  conceptus  et  substantiae 
et  accidenti  communis  est ; ratio  quoque  hoc  conceptu  ex- 
pressa est  vere  ac  proprie  in  utroque,  sed  diversimode;  est 
enim  prius  absolute  in  substantia,  deinde  in  accidente  cum 
habitudine  ad  illam. 

* 148.  Patet  hinc,  ens  non  dividi  in  substantiam  et  acci- 
dens, quasi  genus  in  species;  neque  illa  duo, per  se  et  in  alio, 
esse  differentias  proprie  dictps  quae  genus  ad  species  deter- 
minent (15);  sed  solum  modos  essendi  diversos,  qui  ipsam 
entis  rationem  diversam  faciunt  in  diversis.  Quod  ut  melius 
intelligas,  scire  debes  1°  modum  entis  nihil  aliud  reapse  esse, 
quam  ipsum  ens  diverso  modo  consideratum.  Dicitur  enim 
rei  modus  « res  concepta  uno  modo,  respectu  suiipsius  ut 
» est  concepta  alio  modo:  qui  quidem  diversi  modi  consi- 
* derandi  non  sumuntur  ex  diversis  in  re  existentibus,  sed 
» ex  habitudine  ad  diversa,  sub  qua  habitudine  res  intelligi- 
» tur.  » Ita  antiquus  auctor  Opusculi  XLVIil  inter  Opuscula 
S.  Thomae  (l) ; nec  melius  dici  poterat.  2°  Animadvertere 
debes,  quosdam  modos  essentiales  esse,  ut  esse  per  se,  esse  in 
alio;  quosdam  vero  accidentales,  ut  substare  accidentibus,  esse 
alteri  unitum  et  similia.  Modos  vero  essentiales  alios  esse 
omni  enti  communes,  ut  esse  verum,  bonum,  etc. ; alios  esse 
proprios  quorumdam  entium ; ut  hi  de  quibus  modo  loqui- 
mur, esse  per  se,  et  esse  in  alio. 

Et  haec  in  praesenti  de  his  sufficiant.  Erit  certe  notio  haec 
tibi  perutilis,  ad  intelligendum  quid  sint  modi  essendi,  de 
quibus  saepe  mentio  occurrit  apud  metaphysicos ; quos  mo- 
ti) Tract.  U,c.  I. 

dos  ita  nonnulli  explicarunt,  ut  difficillimum  fecerint  ac  pene 
impossibile  concipere  mente  quid  sint. 

ARTICULUS  11. 

De  substantiae  notione. 

149.  Propositio  II.  Comparatione  instituta  inter  subjecti  af  - 
fectiones ipsumque  subjectum,  substantiae  notio  perficitur. 

Colligitur  ex  modo  dictis  nos  primo  cognoscere  substan- 
tiam ex  mutationibus  quas  in  illa  fiunt,  eamque  concipere 
ut  subjectum  constans  affectionum  mutabilium.  Atque  ex  hoc 
modo  concipiendi  ipsa  substantiae  denominatio  ortum  habuit. 
Substantia  enim  ex  vi  nominis  est  quod  substat  alteri.  Nimi- 
rum tale  nomen  substantiae  impositum  est,  quia  cum  acci- 
dentia sub  sensus  cadant,  non  vero  substantia,  hanc  conci- 
pimus quasi  substratum  quoddam  permanens,  accidentibus 
subjectum,  illaque  propemodum  sustentans. 

150.  Jam  si  iterum  affectionum  subjectum  cum  affectioni- 
bus comparemus,  deprehendemus  affectiones  omnes  ita  in 
sua  existentia  dependere  a subjecto,  ut  non  possint  ab  ipso 
avelli  et  existere  per  se,  sed  in  illo  existere  debeant;  subje- 
ctum autem  ab  illis  esse  independens  nec  indigere  iliis  ut  sit ; 
fuit  enim  sine  unaquaque  illarum,  et  esse  perstat  etiamsi 
illae  cessent.  V.  gr.mea  cognitatio  non  potest  esse  sine  mente 
mea,  nec  transire  a me  ad  alterum  ; ita  chartae  figura  aut 
albedo  sine  charta  et  extra  chartam  existere,  saltem  natura- 
liter, nequit.  Sed  mens  meas  potest  esse  sine  illa  cogitatione, 
et  charta  sine  illa  figura,  poteslque  mens  ab  una  cogitatione 
ad  aliam,  et  charta  ab  una  figura  ad  aliam  transire.  Igitur 
substantia  ita  existentiam  habet,  ut  per  se  sit,  nec  alio  indi- 
geat ut  sit  in  illo.  Affectiones  autem  ita  existentiam  habent, 
ut  non  per  se  sint,  sed  in  alio  ut  in  subjecto,  quo  indigent  ut 
sint. 

151.  Ex  his  eruitur  altera  substantiae  definitio:  ens  quod 
per  se  est,  neque  indiget  alio  tanquam  subjecto  cui  inhaereat.  Quae 
definitio  eo  melior  est  prima  illa,  quam  experientia  imme- 
diate suppeditat  (149),  quod  cum  libera  sit  a conceptu  muta- 
bilium affectionum,  id  solum  complectitur  quo  perfectio 

ipsa  substantiae  continetur;  adeoque  universalis  maxime  est 
et  divinam  ipsam  amplectitur  substantiam,  quae  vere  per  se 
est  et  non  in  subjecto,  quin  tamen  ulli  sit  obnoxia  mutationi. 
Nihilominus  prima  definitio  ad  omnem  creatam  substantiam 
se  porrigit. 

152.  Ad  cavendos  turpissimos  pantheismi  errores  sedulo 
notandum  quid  importent  illa  : per  se  esse , et  alio  non  indi- 
gere, quum  de  substantia  dicuntur.  Substantia  est  per  se, 
nempe  independenter  ab  alio  subjecto,  et  non  indiget  sub- 
jecto ut  sit.  Excluditur  ergo  a substantia  dependentia  ab  alio 
tanquam  a subjecto  inhsesionis,  non  vero  dependentia  ab  alio 
tanquam  a causa.  Independentia  a subjecto  inhtesionis  facit 
ut  ens  per  se  sit  : independentia  a causa  facit  ut  ens  sit  a se. 
Illud  ens  est  omnis  substantia,  hoc  est  solummodo  substantia 
infinita. 

155.  Propositio  III.  Substantiae  idea  clara  est  ac  minime 

arbitraria. 

Sequitur  ex  hucusque  dictis  1®  nos  ideam  substantiae  cla- 
ram habere.  Si  enim  clara  non  esset,  substantiam  cum  acci- 
dente confundi  a nobis  oporteret.  Cum  enim  omne  ens  vel 
substantia  sit  vel  accidens  (146),  nihil  aliud  estquocum  sub- 
stantia confundi  possit,  nisi  accidens.  Jam  quis  dicat  nos 
confundere  cum  accidente  substantiam?  Anne  quispiam  est, 
qui  v.  gr.  rotunditatem  dicat  substantiam,  et  aurum  aut 
lignum  affectiones  rotunditatis? 

Sequitur  2°  substantiae  notionem  confictam  aut  arbitra- 
riam non  esse,  sed  ex  ipsis  rerum  naturis  depromptam. 
Sponte  enim  exsurgit  haec  notio  ex  interna  et  externa  expe- 
rientia. 

154.  Notandum  tamen  1°  nos  cognoscere  quidem  quid  sit 
substantia  universim  et  per  oppositionem  ad  accidens; 
minime  autem  compertum  habere  quid  determinatas  sub- 
stantias intrinsece  constituat  : latet  enim  nos  intima  rerum 
essentia  (46).  Hinc  est  quod  substantias  ab  invicem  distin- 
guimus non  per  intrinsecas  ipsarum  differentias,  sed  per 
affectiones  ipsarum,  perque  effectus  quos  percipimus.  Qua- 
mobrem  idea,  cujusvis  peculiaris  substantia  continetur 

notione  generali  et  indeterminata  entis  per  se,  cui  determi- 
natae qualitates  inhaerent,  et  ex  quo  certi  quidam  effectus 
dimanant, 

* 2°  Sensu  apprehendi  externas  solum  affectiones,  non  ta- 
men abstractas  sed  concretas ; adeoque  et  ipsam  substantiam 
attingi;  non  quia  ipsam  rationem  entitatemque  substantiae 
ullo  modo  sensus  percipiat,  sed  quia  externas  affectiones 
percipit  in  concreto  prout  in  re  sunt,  non  albedinem  v.  gr. 
sed  album ; quanquam  affectiones  per  se  sint  sensuum  obje- 
ctum, ac  substantia  per  accidens  (L.  461).  In  eumdem 
modum  intellectusnon  intelligitprimoaffectionem  a substan- 
tia abstractam,  aut  substantiam  praecisam  ab  affectione,  sed 
per  modum  unius  objecti,  accidens  in  subjecto;  nec  tamen 
accidens  sub  ratione  formali  accidentis,  nec  subjectum  sub 
ratione  formali  subjecti,  sed  utrumque  simul  sub  ratione 
entis  hoc  aut  illo  modo  sensibilis.  Formales  vero  ideae  sub- 
stantiae etaccidentis  comparationeetdeductione postea  acqui- 
runtur. 

5°  Hinc  ideae  affectionum  concretarum  sunt  intuitivae 
(L.  21),  adeoque  substantiarum  ideae  ut  sub  experientiam 
cadunt  sunt  et  ipsae  intuitivae,  non  quidem  quia  substantia 
in  se  sit  intuitionis  objectum,  sed  quia  substantia  in  suis 
affectionibus  se  intuendam  praebet  (quod  veteres  dicebant 
esse  intuitivas  denominative , non  quidditalive)  ; ipsi  vero 
conceptus  substantiarum  abstractarum  non  intuitivi  sunt, 
sed  factitii  per  deductionem  (L.  22). 

ARTICULOS  III. 

Lockii  de  substantia:  conceptu  sententia  refutatur. 

155.  Contendit  Lockius,  et  post  ipsum  caeteri  sensistae, 
omm  nos  substantiae  idea  carere  : voces  autem  quibus  sub- 
stantias significamus,  nihil  aliud  exprimere,  quam  qualita- 
tum quarumdam  quibus  constanter  simul  allicimur  conge- 
riem; de  quibus  qualitatibus  tanquam  de  re  una  loquimur, 
quia  supponere  solemus,  eas  ignoto  aliquo  substrato  susti- 
neri, in  eoque  subsistere.  Ita  ipse(i). 

11)  De  intell.  hum.  lib.  II,  c.  XXIII. 

156.  Propositio  IV.  Lockius  in  iis  quce  disserit  circa  sub- 
stantice  conceptum , ludit  in  ambiguo,  sibi  contradicit  et  errat 
manifeste. 

1°  Ludit  in  ambiguo  ; simul  enim  permiscet  generalem 
substantiae  notionem  cum  cognitione  substantiarum  in  spe- 
cie. Intima  quidem  particularium  substantiarum  constitu- 
tiva nos  latent  : at  minime  nos  latet  et  esse  substantiam  et 
quid  sit  (154,  153). 

2°  Sibi  aperte  contradicit.  Nam 

o)  Asserit  substantiae  vocabulum  nulla  mentem  idea  di- 
tare, ac  simul  dicit,  vocabulum  idem  excitare  in  nobis  notio- 
nem subjecti  qui  qualitates  inhaerent;  quae  quidem  notio 
profecto  aliqua  idea  est. 

b)  Praeterea  statim  ac  dixit  substantiae  nomine  nos  colle- 
ctionem exprimere  qualitatum,  illico  subjicit,  non  posse  nos 
qualitates  istas  concipere  subsistentes;  quocirca  necessario 
supponimus  substratum  aliquod  in  quo  subsistant.  At  qui 
sic  dicit,  nonne  hoc  dicit : quanquam  non  habeamus  ideam 
substantiae,  tamen  necessario  eam  habemus? 

c)  Ipse  Lockius  fatetur, substantiam  sermonis  humani  per- 
petuam esse  materiam.  Revera  quid  significant  nomina  sub- 
stantiva concreta?  quid  deficit  in  abstractis?  quid  connotant 
adjectiva?  At  si  nomina  sunt  quae  substantiam  significant,  est 
profecto  in  mente  humana  idea  substantiae.  Vides  habere 
hic  locum  argumenta  omnia,  quae  contra  nominales  afferun- 
tur (L.  523,  seq.).  Lockius  enim  in  hac  parte  prorsus  ad 
nominales  pertinet. 

157.  3°  Errat  insuper  manifeste  Lockius  1°  quum  arbi- 
tratur nomina  substantiarum  nihil  aliud  exprimere,  quam 
congeriem  qualitatum  quas  sensu  percepimus,  ignora  ratione 
coexistentium.  Nam  ipse  quoque  fateri  cogitur,  nos,  praeter 
qualitates  sensibiles,  illarum  quoque  subjectum  concipere. 
Revera  quis  dicat  in  pomi  v.  gr.  conceptu  nihil  aliud  com- 
prehendi, nisi  figuram,  colorem,  dulcedinem  coexistentes? 
Imo  figuratum,  coloratum  et  dulce  mente  apprehendimus, 
atque  ita  ut  quanquam  dici  nequeat:  figura  est  color  vel  dul- 
cedo; dici  tamen  possit : figuratum  est  coloratum  et  dulce. 

Quum  igitur  de  substantia  cogitamus,  aliquid  constans  et 
unum  cogitamus,  licet  qualitates  sint  mullae  et  variabiles. 
Nec  necessario  modos  attendimus,  quum  de  substantia  cogi- 
tamus; imo  possumus  substantiam  concipere  in  qua  nullae 
sint  qualitates,  ut  quum  substantiam  divinam  concipimus. 

Errat  2°  quum  asserit  qualitatum  subjectum  arbitrario  a 
nobis  supponi.  Ad  hoc  enim  ipsa  rerum  consideratio  nos 
adducit  (145).  Insuper  qualitatis  notio  supponit  id  quod 
quale  est.  Demum  si  qualitates  sunt  sine  subjecto,  jam  ipsae 
per  se  sum,  adeoque  sunt  totidem  substantiae. 

158.  Haec  Lockius  opponit.  I.  Nulla  sensatio  ideam  offert 
substantiae,  nec  reflexio  in  sensationes  eam  gignit.  Ergo. 

Resp.  1°  Exinde  consequitur  solum,  falsum  esse  Lockii 
systema  de  idearum  origine;  consequitur  esse  in  homine  ali- 
quid aliud  praeter  sentiendi  acreflectendi  vires;  et  sensationes 
cum  ideis  non  esse  confundendas  (L.  460.  462).  Idea  substan- 
tiae pertinet  ad  intellectum  qui  illam  efformat  occasione  sen- 
sationum, quum  in  earum  objectis,  et  directa  cognitione  et 
reflexa,  ea  attingit,  quae  ipse  solus  potest  cognoscere. 

Unde  resp.  2°  Dist.  lm  partem  ant. : Sensatio  pura,  trans.; 
sensatio  cum  intellectuali  cognitione  conjuncta,  nego. 

Simili  modo  dist.  2ra  part. : Reflexio  in  sensationes  puras, 
conc.;  in  ideas  formatas  occasione  sensationum,  nego. 

159.  Obj.  II.  Id  quod  idea  substantiae  exhibetur,  nihil 
aliud  revera  est  quam  congeries  qualitatum  ignota  ratione 
eoexistentium.  Ergo  praeter  ideas  qualitatum,  nihil  aliud 
continet  idea  substantiae. 

Resp.  Neg.  lotum,  et  Lockius  ipse  hoc  nobiscum  ne- 
gat (156,  2°). 

160.  Obj.  III.  Saltem  fatendum  est,  quod  quum  qualitates 
istas  respicimus  ut  subjecto  inhaerentes,  haec  suppositio 
gratuita  est  et  absurda.  Quidnam  enim  sit  hoc  sustentaculum 
plane  ignoramus. 

Resp.  neg. ant.  Ad  prob .Dist. : Ignoramus  quid  sint  parti- 
culares substantiae,  trans.;  quid  sit  substantia  in  genere,  nego 
(154,  156,  1«). 

Inst.  Ergo  haec  notio,  cum  indeterminata  sit,  est  inutilis. 

Resp.  Nego.  Secus  ideae  omnium  communissimae  inutiles 
essent,  et  idea  entis,  quae  omnes  transcendit,  inutilis  ma- 
xime. 

ARTICULUS  IV. 

Substantiae  divisiones  quaedam. 

161.  Divisit  Aristoteles  (i)  substantiae  rationem  in  pri- 
mam et  secundam.  Prima , quae  proprie  et  primo  substantia 
dicitur,  est  substantia  singularis,  ab  eoque  definitur:  quae 
neque  de  subjecto  aliquo  dicitur,  neque  in  subjecto  aliquo 
est:  nempe  non  praedicatur  de  ullo  sibi  inferiori,  quemad- 
modum universale,  nec  inhaeret  alteri,  quemadmodum  acci- 
dens. 

Secundae  substantiae  sunt  species  vel  genera,  seu  potius 
rationes  specificae  vel  genericae  (L.  540) ; quae  non  sunt  in  sub- 
jecto, et  per  hoc  ab  accidente  distinguuntur,  sed  dicuntur  de 
subjecto:  universale  enim  de  individuis  enuntiatur.  Vocantur 
secundae  substantiae,  quia  secundario  eis  convenit  ut  substent 
affectionibus  : non  enim  per  se  hoc  eis  convenit,  sed  per  in- 
dividua, quae  sunt  primae  substantiae.  Has  autem  denomina- 
tiones induxit  Aristoteles  ut  impugnaret  platonicos,  qui 
universales  substantias  per  se  primo  extra  singularia  subsi- 
stere opinabantur  (L.  530),  atque  idcirco  eas  appellabant 
primas,  singulares  vero  secundas. 

* 162.  In  hac  divisione  tria  sunt  advertenda. 

1°  Ejus  membra  non  re.  sed  ratione  distingui.  Univer- 
salis enim  natura  non  distinguitur  re  a natura  singula- 
rium. 

2°  Primam  substantiam  primo  ac  perse  substantiam  esse, 
secundam  autem  solum  ratione  primae,  quatenus  intime  est 
in  individuis,  et  non  potest  subsistere  separata. 

3°  Relationem  hanc  ordinis,  quod  nempe  subsistere  con- 
veniat primo  ac  per  se  primae  substantiae,  secundario  ac  per 
primam  secundae,  non  esse  relationem  realem,  sed  ex  nostro 
concipiendi  modo  consurgere. 


(1)  Caleg,  c,  V 

163.  Altera  substantiae  divisio  est  in  simplicem  et  compo- 
sitam. 

Substantia  quae  unitate  perfectissima  (93)  gaudet,  i.  e.  quae 
nec  partibus  physicis  (L.  107)  constat,  nec  in  physicas  partes 
resolvi  potest,  substantia  est  simplex.  Quae  physicis  constat 
partibus  certa  ratione  conjunctis,  et  in  plures  partes  resolvi 
potest,  substantia  est  composita. 

164.  De  substantia  tum  simplici  tum  composita  suis  locis 
instituetur  disputatio:  interea  haec  statuere  juverit. 

1°  Compositae  substantiae  essentia  ex  certa  certarum  par- 
tium conjunctione  consurgit.  Separatis  enim  partibus,  aut 
una  aliqua  earum  sublata,  aut  mutata  conjunctionis  ratione, 
tale  compositum  omnino  cessat  (52,  40). 

2°  Omnis  composita  substantia,  cum  in  partes  dividi  pos- 
sit, mutationi  ac  dissolutioni  per  se  est  obnoxia;  adeoque 
essentialiter  contingens. 

3°  Partes  physicae  quae  compositam  substantiam  con- 
stituunt, sunt  totidem  substantiae.  Non  possunt  ab  invicem 
actu  separari,  et  separatae  esse  perstant.  Ergo  per  se 
sunt. 

4°  Omne  corpus  est  substantia  composita ; ut  enim  expe- 
rientia constat,  corpus  omne  divisibile  est  saltem  in  partes 
homogeneas  (L.  108).  Quaedam  vero  corpora  coalescunt  ex 
corporibus  specie  diversis,  ut  ex.  gr.  aqua;  quaedam  non, 
aut  saltem  utrum  ex  diversis  constent  non  est  adhuc  ex- 
ploratum. Corpora  haec  vocantur  a chimicis  substantiae  sim- 
plices, non  eo  quod  partibus  careanl,  ut  patet,  sed  quatenus 
non  coalescunt  ex  substantiis  specie  diversis.  Caetera  vero 
corpora  vocantur  substantiae  compositae,  vel  antiquo  nomine 
mixta. 

5°  Experientia  demonstrat,  mirabilem  plane  et  incompre- 
hensibilem esse  numerum  partium,  nempe  substantia- 
rum (3°),  quae  in  modica  materiae  particula  continentur.  Sed 
certum  est,  in  harum  divisione  partium,  ad  primitiva  quae- 
dam elementa  deveniendum  tandem  esse,  quanquam  ad  illas 
experientia  pertingere  non  possit.  Haec  autem  elementa  sunt 
primitivae  substantiae,  quae  certe  simplices  sunt,  quatenus  ex 

pluribus  substantiis  actu  distinctis  non  coalescunt;  utrum 
vero  extensione  aliqua  continua  praedita  sint,  an  puncta  sint 
omnino  simplicia,  tunc  investigabimus,  quum  de  corporis 
essentia  deque  horum  elementorum  natura  plenior  institue- 
tur disputatio. 

165.  Ex  his  quae  de  composita  substantia  dicta  sunt,  facile 
Intel  liges,  quid  sit  substantia  completa  et  incompleta. 

Completa  substantia  est  ea  quae,  sive  simplex  sit  sive  com- 
posita, ex  se  non  ordinatur  ad  compositum  substantiale  con- 
stituendum. Hujusmodi  est  Angelus,  sol,  massa  auri,  homo, 
planta  etc. 

Incompleta  est  ea  quae  ex  se  ordinatur  ad  substantiale 
compositum,  ut  anima  hominis,  ejusque  corpus,  ramus  ar- 
boris, manus  etc. 

Sed  de  his  in  articulo  sequenti. 

ARTICULUS  V.  v 

De  supposito  et  persona. 

166.  Colligitur  ex  modo  dictis,  substantias  quasdam  partis 
rationem  habere,  quatenus  ad  aliud  perficiendum  ordinantur 
et  ad  alterum  accedendo  complentur,  ut  est  v.  gr.  corpus 
aut  anima  aut  manus  relate  ad  hominem:  quasdam  vero 
alias  partis  rationem  non  habere,  quia  non  sunt  addictae  al- 
teri perficiendo  nec  ab  altero  complentur,  s<  d sibi  relictae, 
sunt  aliquid  in  se  integrum  atque  completum,  ut  est  v.  gr. 
homo  totus.  Jam  substantiae  singulares,  in  quibus  haec  inte- 
gritatis et  proprietatis  ratio  invenitur,  supposita  dicuntur,  et 
graeco  nomine  hypostases.  Est  igitur  suppositum:  substantia 
singularis,  quce  per  se  integrum  quoddam  est  atque  comple- 
tum; videlicet:  quce  nec  alterius  pars  est,  neque  uti  pars 
spectari  potest.  Modus  hic  existendi  abstracte  consideratus 
dicitur  subsistentia. 

Definito  supposito,  habes  personce  definitionem.  Persona 
enim  est  suppositum  rationale;  adeoque  substantia  singula- 
ris, quae  ratione  pollet,  quaeque  per  se  integrum  quoddam  est 
atque  completum. 

167.  Aliis  verbis  persona  cura  Boetio  (i)  definiri  solet: 
naturae  rationalis  individua  substantia.  Sed  notandum  est, 
voces  illas:  individua  substantia,  non  significare  simpliciter 
substantiam  quacunque  physice  unam,  sed  substantiam 
completam  quae  per  se  ac  seorsim  cohaeret.  Vox  enim  sub- 
stantia ponitur  quasi  genus  commune  primae  ac  secundae 
substantiae  (161) ; vox  autem  individua  eam  determinat  ad 
substantiam  primam  ut  est  perfecta  substantia,  nempe 
divisa  ab  omni  alio  suique  juris,  non  pars  alterius  (2). 
Porrosi  definitio  haec  ita intelligatur  quemadmodum  intelligi 
debet,  a definitione  superius  tradita  nullatenus  discrepat. 

* 168.  Ex  data  suppositi  definitione  ejus  proprietates  eli- 
ciuntur. 

1°  Esse  convenit  supposito  primo  ac  per  se;  quia  totum 
est  id  quod  est;  partes  vero  sunt  id  quo  aliud  est.  Est  quidem 
et  partibus  suum  esse,  sed  ordinatum  ad  esse  totius;  quod 
et  de  natura  suppositi  dicendum.  « Esse  pertinet  et  ad  natu- 
» ram  et  ad  bypostasim:  ad  hypostasim  quidem  sicut  ad  id 
» quod  habet  esse : ad  naturam  autem  sicut  ad  id  quo  ali- 
» quid  habet  esse.  » Ita  S.  Thomas  (3). 

2°  Suppositum  est  maxime  per  se.  Nam  neque  est  in  alio 
ut  in  subjecto,  quod  est  accidentis;  neque  est  in  alio  ut  de 
subjecto,  quod  est  speciei  vel  generis  (161) ; neque  est  in  alio 
ut  in  toto,  quod  proprium  est  partis. 

3°  Habet  naturam,  et  quidquid  naturae  inest,  sive  neces- 
sario sive  contingenter.  Id  enim  in  ente  caetera  habet,  quod 
dignissimum  est  et  praestantissimum  in  composito;  reliqua 
habentur.  Jamvero  totum  est  dignius  partibus.  Totum  ergo 
habet,  partes  habentur.  Suppositum  autem  est  totum.  Ergo. 
Sic  dicimus  hominem  habere  animam,  corpus,  facultates, 
scientiam,  virtutem  etc.,  haec  autem  haberi  ab  homine. 

4°  Est  sui  juris,  non  alteri  addictum  nec  res  alterius.  Hoc 
enim  est  proprium  partis,  quae  non  sibi  est  sed  toti,  non  sua 
est  sed  totius. 

(1)  Lib.  De  duabus  nat . 

(2)  V.  S.  Th.  sum.  th . p.  I,  q.  XXIX,  a.  I ad 2. 

(3)  Sum.  th,  p.  1,  q.  XVII,  a II. 

8»  Est  id  quod  agit.  Ejus  enim  est  agere  cujus  est  esse. 
Esse  autem  est  proprie  totius  (1«).  Pars  vero  non  est  id  quod 
agit,  sed  id  quo  suppositum  agit. 

Hinc  intelliges  receptissimum  illud  axioma  : actiones  sunt 
suppositorum  : nempe  quia  suppositum  est  principium  quod 
agit,  natura  autem  principium  quo  actiones  fiunt.  Hincactio- 
nes  suppositis  imputantur  ab  iisque  denominantur.  Sic  ho- 
mini tribuuntur  actiones  mentis  et  manus,  et  Deo  Verbo 
actiones  humanae  Christi  naturae. 

6°  Hinc  patet  cur  substantia  ita  perfecta  et  completa  di- 
catur suppositum; nempe  quia  desubstantia  tali  praedicantur 
omnia  qu®  ad  ens  pertinent,  tanquam  de  subjecto. 

169.  Ex  datis  notionibus  hae  facile  assertiones  deducun- 
tur. 

1°  Substanti®  qu®  naturaliter  ordinantur  ad  hoc  ut  sint 
alicujus  compositi  partes,  rationem  suppositi  non  habent, 
sive  actu  compositum  constituant  sive  non.  Semper  enim 
partis  rationem  pr®  se  ferunt  partisque  imperfectiones  reti- 
nent. 

2°  Generatim  loquendo  una  eademque  substantia  potest 
esse  suppositum,  et  non  esse.  Erit  suppositum,  si  seorsum 
ac  perse  coh®reat  : non  erit,  si  tanquam  pars  alteri  unia- 
tur. 

3°  Hinc  substanti®  qu®dam  sola  additione  cessant  esse 
supposita  ; sic  bin®  aqu®  gutl®,  qu®  duo  supposita  sunt,  si 
conjungantur, unum  constituunt.  Ex  eadem  ratione,  sola  di- 
visione, ex  uno  supposito  plura  fiunt,  si  tamen  qu®  divisa 
sunt  ordinem  ad  aliud  adhuc  non  pr®ferant  (1°).  Sic  tabula 
marmorea,  in  duas  partes  dissecta,  in  duo  dividitur  suppo- 
sita, quia  separatio  dat  uirique  partium  totalitatem,  ut  ait 
S.  Thomas  (i). 

4°  Quum  bin®  substanti®  finit®  in  unum  coeunt,  ratio 
suppositi  nec  in  una  est  nec  in  altera,  sed  in  composito  ex 
utraque  : quia  utraque  substantia,  cum  in  toto  et  per  totum 
perficiatur,  partis  rationem  habet.  Patet  id  in  humano  com- 
posito. 

(1)  Itl  Setu,  D.  V.  q.  III,  a.  IU.  ad  3 

5«  Repugnat  absolute  substantiam  infinite  perfectam  sup- 
positum ac  personam  non  esse  ; substantia  enim  infinite 
perfecta  non  potest  unquam  carere  eo,  quod  substantiam  in 
suo  genere  maxime  perfectam  facit  (168). 

6°  Si  finita  substantia  ad  personam  infinitae  perfectionis 
accederet  ac  propria  illius  fieret,  hoc  ipso  suppositum  non 
esset.  At  persona  illa  infinita,  cum  perfici  non  possit  nec 
suam  amittere  integritatem  (5°),  personae  dignitatem  in  uni- 
tione hac  non  amitteret,  sed  assumptam  naturam  ad  suam 
traheret  personalitatem.  Quare  in  composito  hoc  personae 
ratio  non  exsurgeret  ab  utraque  natura,  ut  quum  binae  sub- 
stantiae finitae  simul  componuntur  (4°),  sed  a solo  assu- 
mente ; ac  propterea  compositum,  servata  duplicis  naturae 
distinctione,  esset  persona  ipsa  assumentis.  Haec  in  incarna- 
tione divini  Verbi  ita  omnino  facta  esse,  christiana  fides  do- 
cet. Et  exinde  est,  quod  unio  divini  Verbi  cum  humana 
natura  hypostatica  dicitur  ; non  enim  in  unam  naturam  Deus 
et  homo  coaluerunt,  sed  unica  hypostasis  Verbi,  quae  divi- 
nam habebat  naturam,  humanam  quoque  coepit  habere. 

7°  Ubi  duae  sunt  naturae,  ibi  duo  quoque  sunt  operatio- 
num genera.  In  Christo  duae  naturae  sunt  et  una  persona. 
Idcirco  duo  sunt  operationum  genera,  operatio  autem  utra- 
que personae  propria  est  (198,  5°).  E converso  in  sancta 
Trinitate  una  est  operatio  externa  trium  personarum,  quia 
una  est  earum  natura. 

8°  Si  haec  vera  sunt,  concludere  necesse  est,  quanquam 
aliis  aliter  visum  fuerit,  personalitatem  non  addere  naturae 
existenti  aliquam  novam  realitatem,  sed  statum  solummodo 
quemdam  ac  modum  existendi  (148).  Unde  si  naturam  sub- 
sistentem consideres,  natura  et  suppositum,  seu  persona, 
sola  ratione  conceptuque  mentis  differunt.  Conceptus  enim 
naturae  praescindit  ab  integritatis  et  proprietatis  conceptu  ; 
conceptus  autem  personae  hunc  continet  (t). 

1 

4 (1)  Cf.  praeclarum  oppido  atque  in  hac  materia  classicum  opus  Claudii  Ti- 

phani  S.  J , cui  titulus  : Declaratio  ac  defensio  scholastica  doctrinae  SS.  Patrum 
PoctQrisque  angelici  de  hypostasi  et  persona. 

ARTICULUS  VI. 

De  accidentibus  generatim. 

170.  Accidentis  notionem  una  cum  notione  substantia* 
jam  utcunque  declaravimus  (145, 146).  Est  videlicet  ens  quod 
est  in  alio  tanquam  in  subjecto.  Ad  quam  definitionem  melius 
intelligendam,  animadverte  pluribus  modis  unum  esse  in 
alio;  est  enim  pars  in  tolo  ; est  effectus  in  causa  ; corpus  in 
loco  ; contentum  in  continente  etc.  Ab  his  omnibus  modis 
essendi  in  alio,  differt  esse  in  alio  ut  in  subjecto  : quod  quid 
sitita  exponit  Aristoteles.  « In  subjecto  esse  dico,  quod  ita 
» est  in  aliquo,  ut  non  sit  ejus  pars  ; quodque  impossibile 
» est  esse  sine  eo  in  quo  est  (4).  » Accidens  igitur  est  in  alio, 
sed  non  ut  pars  in  toto;  non  enim  accidens  pars  est  sub* 
jecti,  nec  potest  ab  eo  in  quo  est  separatum  existere,  quem- 
admodum effectus  potest  esse  extra  causam,  corpus  extra 
datum  locum,  et  contentum  extra  continens.  Nihilominus 
accidens  est  ens,  ac  vere  dicitur  ens  et  res  (11);  quia  non  est 
nihilum,  sed  realitas  determinata  quae  actu  existit ; tamen 
est  ens  quod  habet  esse  in  alio,  et  res  est  realitatis  alterius, 
seu,  ut  dixit  idem  Aristoteles  (2),  ens  entis.  Unde  accidens 
non  definitur,  nisi  per  substantiam  (L.  134,  2°). 

171.  Sed  nota  1°  accidens  latius  et  strictius  accipi  posse. 
Latius  accipitur  per  oppositionem  ad  substantiam,  et  est 
quidquid  aliquo  modo  afficit  subjectum  ex  ( jusque  essentia 
dimanat,  sive  necessario,  ut  v.  gr.  proprietates  et  potentiae 
naturales,  sive  contingenter,  ut  habitus  et  actus.  Strictiusest 
quidquid,  salva  essentia,  potest  esse  vel  abesse.  Primum  ve- 
teres appellabant  accidens  prwdicamentale  vel  etiam  logicum 
quia  in  Aristotelis  praedicamentis  (L.  43)  utriusque  genens 
accidentia  collocantur  ; alterum  prcedicabile,  quod  opponitur 
proprio  (L.  37,  5°). 

2°  Quaedam  accidentia  intrinsecus  afficere  proprium  sub- 
jectum illudque  modificare,  ut  sunt  v.  gr.  potentiae,  actus  et 
similia:  haec  vocabantur  a veteribus  accidentia  physica. 

(1)  Anlcprced.  c.  II. 

(3)  VII  Met.  texta  3. 

Quaedam  vero  non  intrinsecus  afficere  subjectum,  nec  proprie 
inesse  illi ; sed  potius  esse  circa  illud,  vel  aliquo  alio  modo 
ad  illud  extrinsecus  referri,  ut  locus  aut  vestis.  Hinc  deno- 
minationes quas  ex  his  subjectum  accipit,  dicuntur  denomi- 
nationes extrinsecce. 

Ex  his  concludes  accidentis  notionem  univocam  non  esse, 
sed  analogam  : ac  primo  quidem  convenire  accidentibus 
physicis,  quae  vere  insunt  subjecto,  secundario  vero  ac  per 
proportionem  denominationibus  extrinsecis. 

Nota  adhuc  3»  quaedam  accidentia  ipsam  immediate  affi- 
cere substantiam,  ut  v.  gr.  potentiae;  quaedam  alia  mediate 
solum  substantiam  afficere,  immediate  alia  accidentia.  Sic 
v.  gr.  actus  immediate  modificant  potentias,  et  his  median- 
tibus substantiam. 

172.  Duae  quaestiones  acutae  satis  et  implexae  superessent 
hoc  loco  tractandae  : 1’  de  distinctione  quae  intercedit  inter 
accidens  et  ejus  subjectum  : % utrum  absolute  sit  de  acci- 
dentium essentia  ut  inhaereant  subjecto.  Sed  utraque  quaestio 
non  potest  hoc  loco  pro  dignitate  resolvi.  Pendet  enim  solu- 
tio a perfectiori  cognitione  ipsorum  accidentium  in  specie  : 
idcirco  quum  de  singulis  agetur,  duplicem  hanc  quaestionem 
distincte  enodabimus. 

Quoad  lm  igitur  dicere  in  praesenti  sufficiat,  siacciden. 
latiori  sensu  accipiatur  (171,  1°),  non  necessario  omne  id 
quod  hac  ratione  dicitur  accidens,  a substantia  distingui. 
Multa  enim  accidentia  hujusmodi  sunt  duntaxatmodi  (148) 
sui  subjecti,  ut  sunt  extrinsecae  denominationes,  et  quaedam 
alia  de  quibus  postea. 

Si  vero  ad  accidens  physicum  quaestio  coarctetur,  hoc  est 
quod  alibi  inquirendum  esse  diximus. 

Quoad  2m  scholastici  veteres  dividebant  accidentia  in  mo- 
dalia  et  absoluta;  dividebant  pariter  inhaesionem  in  actualem 
et  aptitudinalem.  Modalia  porro  aiebant  non  posse  unquam 
, non  inhaerere  subjecto  inhaesione  actuali  ; absoluta  vero  ha- 
. bere  sibi  essentialem  inhaesionem  aptitudinalem,  quatenus 
* et  ex  se  apta  sunt  ad  afficiendam  substantiam,  et  hoc  illis 
convenit  secundum  propriam  naturam  ; at  posse  per  divi- 

nam  virtutem  couservari  a subjecto  separata.  Quae  postrema 
assertio  an  possit  cum  physicae  scientiae  placitis  componi,  et 
quomodo,  et  intra  quos  limites,  h'aec,  inquam,  omnia  inve- 
stigare, ut  jam  diximus,  alterius  est  loci. 

173.  Entis  affectiones  latissimo  sensu  acceptae  (171,  !•) 
aliae  absolute  illud  afficiunt,  nempe  sine  respectu  ad  aliud, 
aliae  secundum  respectum  ad  aliud.  Primum  genus  continet 
qualitatem  et  quantitatem ; alterum  relationes  omnes  sive  in- 
trinsecas sive  extrinsecas.  De  quantitate  loquemur  ubi  de 
corporibus  erit  sermo.  Nunc  primo  de  qualitate,  deinde  de 
relatione. 

CAPUT  II. 

• - . - 1 

* DE  QUALITATE. 

ARTICULUS  I. 

De  qualitatis  notione  ac  partitione . 

174.  Qualitas,  prouti  species  est  accidentis  quae  peculiari 
modo  substantiam  afficit,  definiri  potest  juxta  Albertum  ma- 
gnum (i) : accidens  complens  ac  perficiens  substantiam  tam  in 
existendo,quamin  operando . Quae  definitio  vel  ex  eo  se  probat, 
quod  qualitatem  a caeteris  accidentium  speciebus  (173)  satis 
distinguit ; nam  nec  quantitas  nec  relatio,  sive  intrinseca  sive 
extrinseca,  substantiam  complent  ac  perficiunt ; et  praeterea 
nihil  est  quod  qualitatis  nomine  veniat,  cui  eadem  definitio 
optimenon  conveniat.  Ex  ea  porro  definitione  illico consequi- 
tur qualitatem  proprie  dictam  substantiis  solummodo  finitis 
inesse  posse.  Etenim  hae  solum  compleri  ac  perfici  possunt, 
ac  ut  perficiantur  indigent;  infinita  vero  substantia  acciden- 
talem perfectionem  non  habet,  sed  essentialem. 

175.  Ex  his  intelligitur  1°  cur  qualitas  dicatur  a veteribus 
accidens  quod  formam  consequitur . Nam,  inquit  Suarez: 
» quia  forma  est  quae  complet  ac  perficit  essentiam  rei,  et 
s>  confert  principalem  vim  agendi  ; ideo  qualitas  quae 
» adjungitur  ad  complementum  utriusque  perfectionis,  di- 


ti) In  praedicam  c.  I. 

» citur  consequi  formam  sive  per  dimanationem,  sive  per 
» quamdam  convenientem  proportionem  (i).  » 

Intelligitur  2°  descriptio  illa  altera  qualitatis,  qua  dicitur : 
determinatio  subjecti  ad  aliquod  esse  accidentale  secundum 
debitam  mensuram  (2).  Quia  videlicet  determinat  substantiam 
perficiendo  illam  secundum  formam  principalem,  quae  est 
caeterorum,  quae  in  ente  esse  debent,  mensura. 

Intelligitur  5°  cur  differentiae  rerum,  quando  earum  igno- 
ratur essentia,  per  qualitates  communiter  assignentur.  Nempe 
quia  per  qualitates  res  in  suo  esse  complentur. 

Patet  imo  4°  cur  ipsae  specificae  generum  differentiae,  eorum 
qualitates  appellentur;  ut  quum  interroganti : quale  animal 
sit  homo,  respondemus  esse  rationale  (L.  59).  Nam  quemad- 
modum accidentales  qualitates  complent  ac  perficiunt  sub- 
stantiae essentiam,  ita  essentialis  differentia  genus  complet 
ac  perficit.  Proportione  igitur  quadam  haec  quoque  essen- 
tialis perfectio  qualitas  appellatur. 

176.  Qualitas  omnis,  ut  ex  definitione  immediate  colligi- 
tur, vel  ad  ipsum  esse  substantiae  perficiendum  ordinatur, 
vel  ad  ejus  operationem.  Sub  prima  specie  continentur: 
1°  figura,  quae  modus  est  seu  terminatio  quantitatis,  quaeque 
forma  rei  externa  dicitur,  prouti  consideratur  ut  est  in  sub- 
jecto corporeo : 2°  sensibiles  qualitates,  saltem  quatenus  ex 
ipsa  corporum  sive  permanenti  constitutione  sive  transeunte 

, immutatione  resultant:  3°  demum  omnis  alia  qualitas,  si 
qua  sit,  quae  neque  operatio  sit  nempe  ad  operationem  per 
se  primo  ordinetur,  sed  ad  perficiendam  exornandamque 
substantiam.  Praeterea  4°  quaedam  sunt  qualitates  ex  pluribus 
aliis  resultantes , ut  sanitas,  quae  ex  humorum  temperamento; 
et  pulchritudo,  quae  ex  partium  dispositione,  figura  et  colo- 
ribus coalescit;  ac  status  corporum  diversus,  ex  quo  vel  so- 
lida sunt  vel  liquida  vel  aerea,  qui  varii  status  ex  diversarum 
virium  temperamento  consequuntur. 

177.  Altera  species  comprehendit  quidquid  substantiae  ac- 
cedit, tanquam  proximum  operationis  principium.  Sub  hoc 

(1)  Met.  Disp.  XLII,  sccl.  1,  § VI. 

(2)  Cf.  S.  Tb.  Sum.  th.  1.  2.  p.  q.  XLIX.  a.  II. 

continentur  1®  potentias  naturales:  2°  dispositiones  et  habitus. 
Nam  vel  proximum  operandi  principium  a natura  insitum 
est,  vel  ei  quod  natura  tribuit  adjungitur.  Jam  vero  primum 
est  naturalis  potentia,  alterum  est  habitus  vel  dispositio : ha- 
bitus quidem  si  ex  se  sit  permanens  et  durabile,  ut  scientia 
vel  virtus:  dispositio  vero  si  facile  transmutabile  sit,  ut  est 
sensatio  vel  appetitio. 

178.  Hanc  qualitatis  partitionem,  quae  ex  ipsa  definitione 
sponte  fluit,  omnium  optimam  in  praesenti  existimo:  nihil 
enim  in  ea  esse  videtur,  quod  cum  physicorum  recentiorum 
placitis  congruere  non  possit.  Caeterum  de  qualitatibus  qua? 
ad  esse  substantiae  perficiendum  pertinent,  non  est  nunc  dis- 
serendum ; aliquid  solum  dicemus  de  specie  altera;  quia 
conceptus,  quos  ea  continet,  abstractionem  metaphysicae  ge- 
neralis propriam  participant. 

ARTICULUS  II. 

De  potentia. 

179.  Potentiae  nomen  latissime  accipitur  ad  possibilitatem 
significandam;  et  secundum  hanc  acceptionem  dicimus  ens 
aliud  esse  in  actu,  aliud  in  potentia  (54).  Non  in  hac  latitu- 
dine significationis  nunc  de  potentia  loquimur,  sed  ut  pres- 
sius accepta  certam  qualitatis  speciem  designat.  Sic  autem 
accepta  definitur:  principium  proximum  alicujus  operationis, 
ad  eamque  natura  sua  institutum  et  ordinatum.  In  qua  defi- 
nitione haec  advertenda  sunt. 

1°  Potentiam  dici  principium  proximum  operationis.  Prin- 
cipium enim  principale  est  ipsa  substantia,  quae  per  poten- 
tiam operatur. 

2°  Operationis  nomine  venire  actum  qui  a potentia  dima- 
nat, sive  transeat  in  alterum  subjectum,  ut  percussio,  sive 
maneat  in  ipsa  potentia,  ut  cogitatio. 

5°  Dici  potentiam  principium  operationis,  spectata  ipsa 
operatione  in  se,  non  vero  spectato  ejus  modo  ; nam  quoad 
modum  operatio  ab  aliis  quoque  principiis  dependet,  ut  v. 
gr.  ab  habitu. 

4°  Tandem  potentiam  dici  principium  quod  ad  operatio» 

nem  natura  sua  institutum  et  ordinatum  est.  Si  enim  quali- 
tas ad  hoc  per  se  primo  non  sit  instituta,  sed  ad  perficiendum 
aut  conservandum  subjectum,  proprie  non  videtur  appel- 
landa potentia,  licet  consequenter  vel  per  accidens  operetur. 
Certum  autem  indicium  erit,  qualitatem  ad  aliquam  ope- 
rationem ita  ordinari,  quando,  necessitate  illius  operationis 
seposita,  non  necessariam  illam  aut  etiam  superfluam  exi- 
stimari oporteret;  ut  v.  gr.  voluntas  sine  suis  actibus  esset 
plane  supervacanea,  imo  neque  concipi  posset.  Contra  autem 
quum  qualitas,  etiam  certa  aliqua  operatione  seclusa,  adhuc 
necessaria  vel  utilis  est  ad  substantiae  perfectionem,  hoc  in- 
dicio erit,  eam  propter  operationem  illam  non  esse;  ut  v. 
gr.  vis  radios  luminosos  reflectendi  aut  absorbendi  aut  re- 
fringendi, quae  vires  ex  ipsa  natura  corporum  eorumque 
constitutione  consequuntur. 

180.  Celeberrima  est  potentiae  divisio  in  activam  et  pas- 
sivam. Potentia  activa  est  principium  mutationis  in  alio. 
Passiva  autem  principium  recipiens  mutationem  ab  alio.  Quae 
divisio  melius  intelligetur  ubi  sermo  erit  de  causis.  Nunc  haec 
breviter  notare  sufficiet : 

1°  Potest  eadem  potentia  esse  activa  et  passiva  saltem 
respectu  diversorum  actuum,  ut  v.  gr.  intellectus,  qua- 
tenus abstrahit  vel  attendit,  activa  potentia  est,  quatenus 
idea  informatur,  passiva. 

2°  Nomine  potentiae  passivee  non  intelligitur  potentia 
pure  passiva  (forte  enim  nulla  poterit  inveniri  in  genere 
qualitatis  potentia  hujusmodi)  ; sed  potentia  quae  non  agit, 
nisi  ab  alio  moveatur,  ut  est  v.  gr.  sensitiva  facultas. 

3°  Activae  potentiae  sunt  vel  pure  activae,  vel  activae  simul 
et  passivae.  Potentia  pure  activa  est  quae  elicit  suum  actum, 
sed  illum  non  recipit,  ut  est  facultas  locomotiva  in  animali : 
actus  enim  hujus  potentiae  non  in  ipsa  potentia  recipitur 
sed  in  membris.  Est  autem  activa  simul  et  passiva  quae  et 
elicit  suum  actum  et  illum  recipit,  ut  est  v.  gr.  voluntas 
humana. 

4°  Juxta  Leibnitzium  vis  a potentia  activa  in  hoc  differt, 
quod  « potentia  seu  facultas  nihil  aliud  est  quam  propinqua 

» agendi  possibilitas,  quae  tamen  aliena  excitatione  et  velut 
» stimulo  indiget,  ut  in  actum  transferatur.  Sed  vis  activa 
» autem  quemdam  seu  continet,  atque  inter  facul- 

» tatem  agendi  actionemque  ipsam  media  est,  et  conatum 
» involvit,  atque  ita  per  se  ipsam  in  operationem  fertur; 
» nec  auxiliis  indiget,  sed  sola  sublatione  impedimenti. 
» Quod  exemplo  gravis  suspensi  funem  sustinentem  inten- 
» dentis;  eut  arcus  tensi,  illustrari  potest  (l).  » Quae  distin- 
ctio, quidquid  sit  de  leibnitzianis  theoriis  circa  corporum 
vires,  rejicienda  sane  non  est,  imo  rerum  naturae  valde  con- 
sentanea videtur. 

5°  Vis  passivw  nomine  apud  recentiores  post  Keplerum 
venit  corporum  inertia,  seu  vis  qua  corpus  vi  activae  in  se 
exercitae  resistit. 

6°  Vis  activa  alia  dicitur  viva,  alia  mortua.  Viva  dicitur 
quae  cum  actuali  motu  conjuncta  est ; mortua  quae  cum  motu 
non  est  conjuncta. 

181.  Cum  potentia  ad  actum  ordinetur,  manifestum  est 
potentiarum  differentias  ab  actibus  desumi;  idcirco  non 
definiuntur  nisi  per  actus  (L.  134,  3°).  Differunt  igitur 
potentiae  secundum  actuum  diversitatem.  Actuum  porro 
diversitas  a diversitate  objectorum  desumitur.  Nam,  ut  ratio- 
cinatur S.Thomas:  «Omnis  actio  vel  est  potentiae  activae,  vel 
» passivae.  Objectum  autem  comparatur  ad  actum  potentiae 
» passivae,  sicut  principium  et  causa  movens...  Ad  actum 
» autem  potentiae  activae  comparatur  objectum,  ut  terminus 
» et  finis:..  Ex  his  autem  duobus  actio  speciem  recipit,  sci- 
» licet  ex  principio  vel  ex  fine  seu  termino  (2).  » Ita  v.  gr. 
actus  videndi  et  audiendi  inter  se  differunt,  quia  a diversis 
objectis,  luce  nempe  ac  sono,  determinantur;  itemque  actus 
loquendi  et  judicandi  inter  se  differunt,  quia  ad  diversa  ob- 
jecta, tanquam  ad  terminum  tendunt,  ille  ad  significationem 
idearum,  hic  ad  compositionem. 

182.  Notandum  autem  quod  subdit  idem  S.  Thomas,  vi- 

(1)  Be  primas  philosophice  emendatione . Inter  Leibnitzii  Opera  T.  II,  pag.  20 
edit.  Genevae  MDCOLXllI. 

(2)  Sum,  th.  p.  1,  q.  LXXYII,  a.  III. 

delicet:«  Non  quacunque  objectorum  diversitas  diversificat 
» potentias  animae  sed  differentia  ejus  ad  quod  per  se 
» potentia  respicit.  » Sensus  v.  gr.  per  se  respicit  qua* 
lilalem  sensibilem  quae  per  se,  quatenus  nempe  sensibilis 
est,  dividitur  in  colorem,  sonum  et  similes,  quae  sunt  diver- 
simode sensibiles,  et  idcirco  alia  potentia  est  coloris  et  alia 
soni.  Quod  autem  res  colorata  sit  magna  vel  parva,  homo 
aut  lapis,  haec  omnia  respectu  rei  sensibilis  se  habent  per 
accidens.  Ideoque  secundum  haec  potentiae  non  distin- 
guuntur. 

ARTICULUS  III. 

De  habilu. 

183.  Habitus  ab  habendo  secundum  tot  significationes  de- 
rivatur, quot  verbo  habere  tribuuntur.  Has  significationes 
enumerat  Aristoteles  (i). 

Generatim  tamen  duobus  modis  ab  habendo  habitus  de- 
nominatur (2). 

1° Secundum  quod  una  res  habet  aliam  rem;  sic  dicimur 
habere  qualitatem,  quantitatem,  amicum,  domum  ; et  conti- 
nens dicitur  habere  ea  quae  continentur  in  ipso,  et  totum 
habere  partes,  et  si  quae  sunt  similia.  Juxta  hanc  ergo  signi- 
ficationem habitus,  seu  potius  habitum,  est  res  quae  habetur. 

2°  Secundum  quod  una  res  aliquo  modo  habet  se  in  $e- 
ipsa,  ve!  ad  aliquid  operandum.  Et  secundum  hoc  habitus  est 
ipse  modus  se  habendi,  bene  nempe  vel  male,  sive  in  ordine 
ad  propriam  naturam,  ut  est  sanitas,  sive  in  ordine  ad  pro- 
priam operationem,  ut  est  virtus. 

184.  Sed  omissis  iis  quae  subjectum  bene  vel  male  in  suo 
ipso  esse  immediate  disponunt  (176),  strictius  dicitur  ha- 
bitus id  quod  subjectum  ad  operandum  bone  vel  male  dis- 
ponit. Nec  immerito : nam  perfectio  rei  uitima  in  operatione 
consistit;  est  enim  operatio  vel  finis  naturas,  vel  ad  finem 
naturae  perducens.  Tunc  ergo  maxime  res  bene  vel  male 

(1)  Culet)  th.  ult.—  V.  Met.  c.  XX,  XXXIII. 

(2)  Cf.  S.  Th.  Sum.  th.  1,  2.  p.  q.  XLIX,  ari.  I el  III. 

disponitur,  quum  ejus  potentiae  ad  operandum  bene  vel  male 
disponuntur.  Hoc  igitur  sensu  acceptus  habitus  definitur  ' 
qualitas  ex  se  stabilis  in  subjecto,  per  se  primo  ordinata  ad  /e* 
cultatis  operationem  adjuvandam  ac  facilem  reddendam.  Defi- 
nitio et  ex  dictis  clara  est  et  ex  dicendis  in  sequentibus  as- 
sertionibus magis  illustrabitur. 

18o.  Assertio  I.  Esse  hujusmodi  habitus  experientia  ipsa 
constat  tum  interna  tum  externa.  Constat  enim  actus  quosdam 
saepius  instauratos  relinquere  inanima  pronitatem quamdam 
facilitatemque  et  quasi  impulsum  quemdam  ad  operandum; 
quae  facilitas,  quasi  nova  quaedam  facultas,  in  ipsa  manet, 
etiamsi  ab  actibus  cesset.  Ex  qua  fit  ut  operationes  etiam 
difficillimae,  quaeque,  cum  magnam  industriam  attentionem- 
que ad  plura  requirant,  prolixamsatis  temporis  moram  primo 
expostulant, deinde  citissimeet  propemodum  sine  ulla  atten- 
tione exerceantur ; ut  videre  est  v.  gr.  in  iis  qui  cytharam 
pulsant  vel  scribunt  vel  legunt. 

186.  Assertio  II.  Subjectum  proximum  habituum,  saltem 
in  ordine  naturali,  de  hoc  enim  loquimur,  sunt  entis  potentue. 
Est  enim  habitus  perfectio  quaedam,  qua  principium  opera- 
tionis proximum  informatur  atque  inclinatur  ad  actum. 
Principium  autem  operationis  proximum  sunt  potentiae. 

187.  Assertio  III.  Non  tamen  omnis  potentia  habituum  est 
capax,  sed  ilice  solum  quce  non  sunt  natura  sua  ad  unum  tan- 
tummodo actum  determinatae,  sed  pluribus  modis  determinari 
possunt,  atque  ad  diversos  actus  sunt  indifferentes.  Hujusmodi 
namque  potentiae,  cum  sint  ad  singulas  actuum  species  inde- 
terminatae, capaces  sunt  ulterioris  illius  determinationis  quae 
ab  actibus  relinquitur,  quaeque  inclinatione  ac  promptitu- 
dine  ad  ejusdem  generis  actus  instaurandos  continetur.  Id 
quod  manifeste  perspicitur  in  humana  voluntate. 

Illae  vero  potentiae,  quas  natura  ipsa  ad  certam  actuum 
speciem  determinat,  omnis  plane  habitus  sunt  incapaces. 
Nihil  enim  est  quod  adejusmodi  determinationem  addi  pos- 
sit, quo  facilior  ac  promptior  potentiae  ad  agendum  inclina- 
tio fiat.  Nam  vi  determinationis  illius  potentia  prodit  in 
actum  naturali  necessitate  : nulla  autem  inclinatio  major 

necessitate  natur».  Ita  v.  gr.  videmus  vires  materiales  nulla- 
tenus exercitio  perfici. 

188.  Colliges  ex  dictis  1°  capaces  habituum  esse  in  primis 
facultates  rationales;  hae  enim  natura  sua  indeterminatae 
maxime  sunt.  Voluntas  quidem  humana  indeterminata  est, 
quia  gaudet  arbitrii  libertate,  adeoque  indifferens  est  ad 
operandum  vel  secus.  Intellectus  quoque,  licet  in  se  sit  po- 
tentia necessaria,  tamen  quia  non  modo  ab  objectis  ad  actum 
reducitur,  sed  etiam  ad  consideranda  tum  objecta  tum  pro- 
prias ideas  diversimode  applicari  potest,  ad  hanc  considera- 
tionem facilitatem  acquirit,  ut  experientia  demonstratin  arte 
v.  gr.  aut  scientia. 

2°  Vires  sensitivas  per  se  non  esse  habitus  capaces;  ex 
instinctu  enim  operantur  naturae ; sed  quatenus  in  homine 
imperio  rationis  subduntur,  ad  diversa  ordinari,  ac  proinde 
habitus  suscipere  posse,  ut  patet  in  virtutibus  et  vitiis. 

3°  In  brutis  animantibus  habitus  non  habere  locum,  si  illa 
sibi  relinquantur ; quia  tamen  bruta  rationi  hominis  sub- 
duntur, posse  ab  ipso  homine  disponi  ad  aliquid  certo  modo 
operandum  per  quamdam  consuetudinem.  Dispositio  autem 
haec  et  consuetudo  proprie  non  est  habitus  nec  inclinatio 
potentiarum  ad  actum,  sed  potius  in  eo  tota  contineri  vide- 
tur, quod  phantasma  quo  potentia  ad  actum  determinatur, 
imaginationi  firmius  inhaereat.  Sed  de  his  omnibus  commo- 
dius suis  locis. 

189.  Pauca  nunc  de  habituum  causa. 

Assertio  IV.  Habitus  alii  sunt  infusi,  alii  acquisiti;  sunt 
etiam  habitus  qui  naturales  dicuntur. 

Habitus  infusus  ille  est,  qui  inlluxu  ipsius  Dei  producitur. 
Qui  quidem,  quoad  ipsam  rem,  contineri  potest  intra  na- 
turae limites,  ut  fuit  v.  gr.  donum  linguarum  Apostolis  col- 
latum; vel  omnem  naturae  facultatem  excedere,  ut  est  v.  gr. 
habitus  fidei  vel  cliaritatis  supernaturalis.  Sed  de  his  theo- 
logi. 

190.  Habitus  acquisiti  generantur  per  actus.  Notandum 
porro  habitus  hoc  pacto  generari  solummodo  in  iis  potentiis, 
quae  ad  proprios  actus  eliciendos  aliquo  modo  moventur  ac 

passive  se  habent.  In  his  autem  quomodo  peractus  generetur 
habitus,  sic  exponit  S.  Thomas : « Omne  quod  patitur  et  rao- 
3>  vetur  ab  alio,  disponitur  per  actum  agentis : unde  ex  mul- 
» tiplicatis  actibus  generatur  quaedam  qualitas  in  potentia 
» passiva  et  mota,  quae  nominatur  habitus ; sicut  habitus  vir- 
» tutum  moralium  causantur  in  appetitivis  potentiis,  secun- 
> dum  quod  moventur  a ratione;  et  habitus  scientiarum  cau- 
» santur  in  intellectu,  secundum  quod  movetur  a primis 
» propositionibus  (i).  » 

191.  Postremo  quidam  habitus  naturales  dicuntur,  secun- 
dum inchoationem  quamdam  ipsus  habitus,  quae  ad  natu- 
ram pertinet  sive  speciei  sive  individui.  Hoc  pacto  in  ipsa 
natura  hominis  est  habitus  principiorum,  de  quo  in  logica 
diximus  (L.  554).  Et  in  individuis  sunt  quidam  habitus  in- 
choati ex  ipsa  corporis  complexione  atque  organorum  dispo- 
sitione, quibus  quidam  redduntur  aptiores  ad  cognoscen- 
dum, vel  promptiores  ad  virtutum  vitiorumve  actus,  quam 
alii ; quemadmodum  dicimus  esse  in  aliquibus  naturalem 
prudentiam  aut  artem,  et  quosdam  natura  ferri  ad  mansue- 
tudinem vel  ad  iram. 

Sed  notandum  est,  naturales  hasce  dispositiones  esse  po- 
tius inchoationes  habituum  quam  habitus;  ac  revera  ab  ipsis 
potentiis  non  distingui.  Quapropter  etiam  in  his  habitus  pro- 
prie dicti  exercitio  actuum  efiiciuntur. 

192.  Dispositio  (177),  ut  et  de  hac  aliquid  dicam,  1°  latis- 
sime accipi  potest,  et  sic  accepta  definitur:  ordo  habentis 
paries;  2°  accipi  potest  generice,  nempe  tanquam  genus  ha- 
bitus, et  est  qualitas  perficiens  aliquo  modo  potentiam;  3°  de- 
mum specifice,  et  sic  distinguitur  contra  habitum,  estque 
omnis  actus  immanens  potentiarum ; quia  solummodo  hi  actus 
subjectum  perficiunt,  ut  postea  dicetur.  Ab  habitu  autem 
differt,  quia  habitus  est  ex  se  permanens  ac  difficile  trans- 
mutabilis,  operatio  vero  fluens  ac  facile  transmutabilis,  ut 
quae  ab  actuali  influxu  potentiae  pendet  (2). 


(1  )Sum.  th . 1,  2.  p.  q.  LI.  a.  II. 

(2;  Ct.  Suarez.  Met.  Disp . XL1I.  Sect.  III.  § V,  seq.  et  Sect.  VII,  § XII  seq. 

ARTICULOS  IV. 

De  qualitatum  conlrarietate. 

193.  Tres  qualitatis  proprietates  recenset  Aristoteles  (i) : 
la  est,  in  qualitatibus  contrarietatem  propriam  inveniri : 
2a  qualitatem  intensionis  ac  remissionis  capacem  esse:  3“  se- 
cundum qualitatem  res  dici  similes  vel  dissimiles.  De  po- 
strema hac  in  sequentibus  nonnihil  dicemus:  nunc  aliquid 
de  primis  duabus. 

194.  Contraria  sunt,'juxta  ejusdem  Aristotelis  definitio- 
nem : quce  sub  eodem  genere  maxime  distant,  et  ab  eodem  sub  ■ 
jecto  mutuo  se  expellunt  (2). 

Sunt  igitur  1°  duae  res  positivae.  Nam  positivum  cum  ne- 
gativo, non  contrarie,  sed  contradictorie  vel  privative  pu- 
gnat (L.  52,  1°2°).  Sunt  autem  duo  positiva  non  subsistentia, 
sed  subjecto  apto  inhaerentia.  Substantiae  enim  qua  tales  nul- 
lam inter  se  contrarietatem  habent. 

2°  Sub  eodem  genere  continentur;  videlicet  vel  proximo 
vel  remoto.  Nam  contraria  eidem  subjecto  vicissim  insunt 
ex  rei  natura.  Transitus  autem  ab  uno  ad  aliud  non  fit  per  se 
inter  ea  quae  genere  differunt ; non  enim  v.  gr.  fit  transitus  a 
loco  in  qualitatem.  Ac  praeterea  si  subjectum  idem  capax  est 
divisim  utriusque  contrarii,  hoc  ideo  est,  quia  contraria 
convenientiam  aliquam  habent,  nempe  in  aliqua  ratione 
generica  coeunt.  Inductione  autem  ostendi  potest,  non  in 
genere  solum  summo,  sed  et  in  aliquo  genere  subalterno 
contraria  convenire. 

Non  possunt  autem  quae  vere  contraria  sunt,  ejusdem  esse 
speciei,  ut  patet;  secus  non  se  hoc  pacto  excluderent.  Ita 
caloricum  v.  gr.  corpori  additum  caloricum  praeexistens  non 
exstinguit,  nec  scientia  scientiam. 

3°  Inter  se  maxime  distant:  id  quod  primo  intelligitur  de 
differentia  quoad  naturam  et  essentiam,  eaque  maxima,  non 
absolute,  sed  sub  eodem  genere:  nulli  enim  dubium,  posse 
unum  contrariorum  differre  magis  a rebus  sub  alio  genere 

(t)  Categ.  Cap.  de  qualit. 

(2)  X,  Met-  c.  VI. 

contentis,  quam  a contrario  altero ; magis  enim  distat  v.  gr. 
error  a scientia,  multoque  magis  a colore  aliisque  disparatis, 
quam  ab  opinione  vera,  quae  est  ejus  contrarium ; nihilomi- 
nus in  suo  genere,  quod  est  opinionis,  opinio  vera  et  error 
maxime  differunt. 

Quod  autem  distantia  haec  maxima  sit  contrariorum  pro- 
pria, deduces  ex  eo,  quod  contrariorum  est,  ut  se  mutuo 
perfecte  expellant,  ita  ut  alterum  nihil  habeat  de  altero. 
Medium  autem,  ubi  datur,  aliquo  modo  de  extremis  partici- 
pat, adeoque  quatenus  medium,  est,  neutrum  extremorum 
perfecte  expellit. 

Secundo:  distantia  illa  maxima  intelligitur  de  distantia 
quae  est  inter  duo  extrema  alicujus  latitudinis,  quae  percurri 
possit;  ut  est  distantia  inter  duo  extrema  puncta  datae  lineae. 
Quae  duo  puncta  contraria  dicuntur,  quia  sibi  repugnant 
secundum  rationem  terminorum  motus,  qui  in  uno  incipit, 
in  altero  desinit,  et  viceversa. 

4°  Se  mutuo  expellunt  ab  eodem  subjecto.  Nota,  expulsio- 
nem esse  duplicem,  effectivam  et  formalem.  Effectiva  est, 
quando  actio  unius  in  subjectum  alterius,  hoc  alterum  ex- 
pellit, quemadmodum  actus  virtutis  oppositum  vitium 
excludunt:  formalis  est,  quando  duo  ex  ipsa  sui  essentia 
simul  esse  non  possunt,  quatenus  alterum  alterius  negatio- 
nem includit:  hoc  pacto  candor  nigredinem  expellit;  candor 
enim  est  qualitas  corporis  qua  fit  ut  colores  omnes  diffundat, 
nigredo  est  qualitas  qua  colores  omnes  absorbentur.  Ad  con- 
trarietatem  porro  non  effectiva  expulsio,  sed  formalis  per  se 
requiritur,  quae  omnium  oppositorum  proprietas  est  (L.  51) ; 
quanquam  contraria  quaedam  etiam  effective  se  expellant. 
Hinc  patet  quare  contraria  se  mutuo  expellere  dicantur; 
expulsio  enim  formalis  necessario  est  reciproca. 

Non  tamen  ita  se  expellunt  contraria,  ut  exclusio  unius 
alterius  positio  sit.  Hoc  enim  proprium  est  duntaxat  eorum, 
quae  contradictorie  opponuntur.  Concludes  contraria  posse 
simul  a subjecto  abesse.  Vide  dicta  in  Logica  (52,  3°). 

195.  Nunc  de  contrarietate  qualitatum. 

Assertio  1.  Certum  est , non  omnes  qualitate t contrarium 

habere.  Nam  et  potentiae,  si  proprie  accipiantur  (479,  4°), 
sinecontrario  sunt ; figura  item  ac  forma  et  habitus  nonnulli, 
ut  v.  gr.  habitus  principiorum,  contrarium  non  habent: 
quaedam  quoque  qualitates  sensibiles,  ut  v.  gr.  calor  prouti 
est  corporum  affectio;  qui  quanquam  ut  frigori  contrarius  a 
veteribus  haberetur,  tamen  non  contrarie  illi,  sed  privative 
opponitur,  uti  omnes  physicae  tirones  norunt ; est  enim 
frigus  caloris  seu  potius  calorici  subtractio.  Aliud  dicen- 
dum de  sensationibus  caloris  ac  frigoris,  quae,  quoniam 
utraque  positivum  quiddam  est,  contrarie  opponuntur. 
Actiones  item  quibus  calorem  aut  frigus  unum  corpus  alteri 
communicat,  contrariae  sunt,  quemadmodum  contraria  sunt 
dare  et  accipere. 

Assertio  II.  Inter  habitus  maxime  ac  dispositiones  interque 
qualitates  sensibiles  contrarietas  exercetur. 

Assertio  III.  Non  solum  qualitates  istce  contraria  dicun- 
tur, sed  etiam  ut  supra  notavimus  (194,  3°),  termini  extremi 
omnis  latitudinis  a quorum  altero  ad  alterum  transitus  fieri 
possit  eundo  ac  redeundo.  Nihilominus  solae  qualitates  pro- 
prie contrariae  sunt,  ut  quae  contrarietatis  notas  omnes  unice 
prae  se  ferunt. 

Assertio  IV.  Ratione  horum  quce  contraria  sunt,  alia 
quoque  multa  contraria  nuncupantur:  nempe 

1°  ea  quae  contrarias  qualitates  habent,  ut  v.  gr.  corpus 
album  et  corpus  nigrum,  homo  justus  et  homo  injustus  ; 

2°  quae  actu  vel  potentia  sunt  activa  principia  contrario- 
rum, ut  ignis  qui  excitat  caloris  sensationem  communicando 
suum  caloricum,  et  glacies  quae  excitat  sensationem  frigoris 
caloricum  subtrahendo;  vel  binae  vires  quae  ad  extrema  con 
traria impulsum  exercent; 

3°  quae  contraria  recipiunt  alterius  actione,  ut  corpus  quod 
sensatione  caloris,  et  corpus  quod  sensatione  frigoris  affici- 
tur; vel  duo  corpora  quae  ad  extrema  contraria  propelluntur. 

4°  Ipsi  motus  ac  mutationes  positivae  quaecunque  ad  con- 
trarios terminos  tendentes,  ut  actiones  omnes  quibus  con- 
trariae sensationes  cientur,  ascensus  et  descensus  corpo- 
rum, etc. 

ARTICULUS  V. 

De  qualitatum  intensione  ac  remissione. 

196.  In  omni  realitate  quae  incrementi  et  decrementi 
capax  est,  incrementum  hoc  aut  decrementum  triplici  potest 
modo  se  habere,  juxta  pulcherrimam  S.  Thomae  doctri- 
nam (t). 

1°  Secundum  ipsam  realitatem  seu  formam ; ut  videlicet  ipsa 
forma  in  se  ipsa  perfectior  sit  vel  imperfectior.  Hoc  pacto 
augetur  scientia  v.  gr.  geometriae,  in  eo  qui  aliquod  theorema 
geometricum  addiscit,  quod  antea  ignorabat. 

2°  Secundum  participationem  subjecti;  quum  nempe  realitas 
aliqua  magis  vel  minus  educitur  de  potentia  subjecti,  subje- 
ctumque reducitur  in  actum  illius.  Ita  assensus  v.  gr,  est 
assensu  intensior,  ita  quoque  scientia,  secundum  se  eadem, 
augetur  in  eo,  qui  expeditius  ac  promptius  scientificas  con- 
clusiones recolit. 

3°  Secundum  numerum;  nempe  secundum  pluralitatem  sub- 
jectorum, quae  certam  formam  participant.  Quod  incrementi 
genus  habetur  dupliciter,  nempe  vel  quum  subjecto  formam 
aliquam  habenti  aliud  simile  subjectum  accedit,  ut  quum 
corpori  luminoso  aliud  corpus  luminosum  adjungitur;  vel 
quum  aliqua  pars  unius  ejusdemque  subjecti  formam,  quam 
prius  nos  habebat,  recipit,  quemadmodum  calor  crescit  in 
homine  serpendo  per  membra,  quae  prius  frigebant. 

197.  Si  primum  modum  incrementi  forma  accipiat,  ipsa 
forma  dicitur  majot  vel  minor : si  secundum,  ipsum  subje- 
ctum dicitur  magis  vel  minus  sciens  v.  gr.,  aut  amans  aut 
fortis  etc. : si  tertium,  proprie  ita  loquendum  esset : plura 
vel  pauciora  esse  subjecta  luminosa,  calida,  etc.;  vel  idem 
subjectum  secundum  plura  vel  pauciora  calidum  esse  aut  fri- 
gidum, nempe  secundum  plures  vel  pauciores  partes. 

198.  Videndum  nunc  quaenam  sint  realitates  seu  formae, 
quae  uno  vel  altero  modo  incrementi  vel  decrementi  capaces 
existunt. 

Itaque  1°  forma  omnis  quae  secundum  seipsam,  et  non  per 

!t)Summ.  th.  1.  2.  p.  q.  LII.  art.  I.— ■ 2.  2.  p.  q.  XXIV.  a.  V.  , 

ordinem  ad  aliud,  speciem  aliquam  et  essentiam  constituit, 
incapax  plane  est  in  seipsa  incrementi  ac  decrementi.  Essen- 
tialia enim  constitutiva  nec  augeri  possunt  nec  minui,  quia 
essentiae  sunt  immutabiles.  Ita  v.  gr.  non  potest  esse  albedo 
per  se  major  altera  albedine,  aut  humanitas  major  altera 
humanitate,  aut  substantia  major  altera  substantia  in  ratione 
substantiae. 

2°  Quae  vero  speciem  recipiunt  secundum  aliquid  ad  quod 
ordinantur,  possunt  secundum  seipsas  incrementa  ac  decre- 
menta recipere.  Ita  scientia  v.  gr.  geometriae  est  extensive 
major,  quo  plura  sunt  geometrica  theoremata  quae  comple- 
ctitur; et  motus  v.  gr.  rectilineus  est  intensive  major  aucta 
velocitate,  idem  nihilominus  perstans  specie. 

3°  Si  spectantur  formae  secundum  quod  participantur  a 
subjecto,  possunt  eae  plus  minusve  participari,  duobus  ex- 
ceptis casibus : 

o)  Quod  subjectum  formam  participans,  secundum  eam- 
dem  formam  speciem  sortiatur.  Essentiae  enim  sunt  indi- 
visibiles (48) ; quocirca  si  subjectum  totum  id  habet  quod 
certam  speciem  constituit,  ad  illam  pertinet  speciem;  si  non 
totum  habet,  jam  ad  illam  speciem  non  pertinet.  Hoc  pacto 
quia  homo  speciem  sortitur  ab  humanitate,  non  potest  unus 
homo  esse  magis  homo  quam  alter.  Et  ita  omnes  sub- 
stantiae. 

b)  Quod  indivisibilitas  de  alicujus  formae  ratione  sit.  Tunc 
enim  necesse  est,  ut  si  subjectum  formam  participat,  indi- 
visibiliter  totam  participet.  Hinc  numerorum  species  gradus 
in  se  non  recipiunt,  non  enim  est  unum  quaternarium  ma- 
jus altero;  quia  omnis  numerus  est  certa  quaedam  collectio 
et  non  altera.  Idem  dicendum  de  speciebus  quantitatis  conti- 
nua; nam  hae  multiplicantur  secundum  numeros,  ut  bicubi- 
tum, tricubitum,  etc.  Item  de  relationibus  inter  quantitates, 
ut  duplum,  triplum,  etc.,  ac  postremo  de  figuris,  ut  triangu- 
lum, tetrangulum,  circulus,  etc.  Quamvis  enim  possit  esse 
unum  triangulum  majus  altero,  quia  determinata  magnitudo 
non  est  de  extensionis  ratione,  non  tamen  potest  esse  unum 
triangulum  magis  triangulum  quam  triangulum  alterum. 

499.  Ex  his  principiis  de  qualitatum  intensione  ac  remis- 
sione hae  facile  assertiones  eruuntur. 

Assertio  I.  Habitus  et  dispositiones  tam  secundum  se,  quam 
secundum  participationem  subjecti,  crescere  possunt  ac  minui. 

4°  Secundum  se;  nam  (198,2°)  habitus  et  dispositiones 
speciem  recipiunt  secundum  actus  et  objecta  ad  quae  ordi- 
nantur (484,  492,  481).  Crescit  autem  habitus,  prouti  ad 
plura  se  porrigit,  quae  intra  proprii  objecti  ambitum  conti- 
neantur, ut  jam  de  scientia  dictum  est.  Et  hoc  est  augmentum 
quod  dicunt  extensivum. 

Non  tamen  omnes  habitus  hujus  incrementi  sunt  capaces. 
Scientia  enim  et  ars  plus  minusve  circa  proprium  objectum 
extendi  possunt,  at  virtus  nequaquam.  Nam  « quicunque 
» habet  aliquam  virtutem,  puta  temperantiam,  habet  ipsam 
» quantum  ad  omnia  ad  quae  se  temperantia  extendit.  Quod 
» de  scientia  et  arte  non  contingit:  non  enim  quicunque  est 
» grammaticus,  scit  omnia  quae  ad  grammaticam  pertinent, 
» Et  secundum  hoc  bene  dixerunt  Stoici,  quod  virtus  non 
» recipit  magis  neque  minus,  sicut  scientia  et  ars;  eo  quod 
» ratio  virtutis  consistit  in  maximo.  » Ita  S.  Thomas  (i). 

2°  Secundum  participationem  subjecti.  Nam  (498,  3°)  nec 
habitus  nec  dispositio  subjecti  speciem  constituunt ; neque 
indivisibilitas  est  de  harum  qualitatum  conceptu:  imo  potius 
contrarium ; quod  et  experientia  probat.  Hoc  alterum  au- 
gmenti genus  inlensivum  appellant. 

200.  Assertio  II.  Potentiae  naturales,  omissa  quaestione  utrum 
in  diversis  individuis  ejusdem  speciei,  tam  extensive,  quam  in- 
tensive,  majores  minoresve  esse  possint,  non  videntur  in  eodem 
subjecto  esse  graduum  capaces.  Dimanant  enim  immediate  ab 
ipsa  essentia  substantiae:  essentia  autem  semper  est  eadem. 
Ad  agendum  tamen  quasdam  ut  plurimum  requirunt  condi- 
tiones, et  quaedam  possunt  contra  se  habere  impedimenta. 
Unde  actiones  earum  quoque  potentiarum  quae  ex  necessitate 
agunt,  non  eodem  semper  modo  sunt  intensae.  Multo  magis 
actiones  potentiarum,  quae  libertati  subduntur. 

(1)  Snmm.  th.  1.  2.  p.  q-  LXVI.  a.  I. 

Caeterum  nulli  dubium,  potentias  materialium  agentium 
crescere  additione  subjecti  ad  subjectum  (196,  3°)  ; ut  patet 
v.  gr.  in  attractionibus,  quae  sunt  in  massae  ratione  directa. 

201.  Assertio  III.  Qualitates  quce  ex  pluribus  resultant,  incre- 
menta admittere  posse  vel  decrementa,  facile  intelligitur  per  hoc 
ipsum,  quod  ex  pluribus  resultant  nec  in  indivisibili  consistunt . 
Qualitates  item  sensibiles  intendi  ac  remitti  experientia  cer- 
tissimum est.  Quomodo  autem  intensio  haec  et  remissio  ex- 
plicanda sit,  consule  physicos. 

202.  Ex  his  colliges,  gradum  esse  quamdam  propemo- 
dum  qualitatis  quantitatem;  ac  proinde  aestimari  gradus 
aliquo  gradu  jam  noto,  tanquam  unitate  mensurae,  as- 
sumpto. 

Ilujus  autem  mensurae  determinatio  arbitrio  ut  plurimum 
subjicitur.  Neque  possumus  in  se  qualitates  dimetiri,  sed 
solum  in  effectibus  : atque  hinc  est,  quod  qualitatum  sensi- 
bilium gradus  facilius  determinantur,  quia  certos  effectus 
ac  necessarios  habent. 

CAPUT  III. 

BE  RELATIONE. 

ARTICULUS  1. 

Quid  sit  relatio. 

203.  Relatio  est  habitudo  seu  respectus  unius  entis  ad  aliud. 
Ad  relationem  constituendam  tria  requiruntur: 

Subjectum,  quod  et  relatum  dicitur;  est  ens  quod  ad  aliud 
habitudinem  dicit. 

Terminus,  seu  corrclatum;  videlicet  ens  ad  quod  aliud  ha- 
bitudinem dicit. 

Fundamentum;  est  id  secundum  quod  unum  ad  aliud  ha- 
bitudinem dicit. 

V.  gr.  Quum  lineam  A dico  aequalem  lineae  B,  subjectum 
hujus  relationis  est  linea  A,  terminus  linea  B,  fundamen- 
tum longitudo  line®  A. 

204.  Propositio  I.  Relatio  a suo  fundamento  non  re  sed  ra- 
tione duntaxat  distinguitur. 

Nempe  aequalitas  v.  gr.  in  linea  A non  est  aliqua  entitas 
in  ipsa  linea,  distincta  ab  ejus  longitudine  absoluta,  sed  est 
ipsa  longitudo,  ut  se  habet  ad  aliam  longitudinem  B,  tan- 
quam  ad  terminum  quem  denominatio  aequalis  connotat.  Et 
idcirco  longitudo  ab  aequalitate  ratione  distinguitur,  quia 
primus  conceptus  longitudinem  absolute  considerat,  alter 
longitudinem  ut  haec  aliam  longitudinem  respicit. 

Hoc  autem  ita  esse  facile  comperies,  si  animadvertas  ; 

1°  Posito  in  re  fundamento  et  termino,  hoc  ipso  relatio- 
nem haberi,  imo  repugnare  plane  eam  non  haberi  aut  tolli 
manentibus  illis.  Est  enim  impossibile  v.  gr.  ut  positis  dua- 
bus quantitatibus,  hae  non  sint  aequales  nec  inaequales,  et  ut 
positis  duobus  quadratis  vel  duobus  albis,  haec  non  sint 
similia. 

2°  Rem  fieri  similem  vel  aequalem  alteri  citra  ullam  sui 
mutationem,  sed  posito  duntaxat  altero.  Ergo  relationes 
illae,  quanquam  de  novo  adveniant,  nihil  tamen  in  subjecto 
ponunt  novi.  Ergo  ab  ejus  absolutis  realitatibus  re  non  dif- 
ferunt. 

3°  Tandem  entitatulas  illas  relativas  quas  nonnulli  con- 
finxerunt, et  sine  ulla  necessitate  requiri,  et  satis  ridicule 
excogitatas  esse,  et  esse  prorsus  incredibiles. 

205.  Illa  porro  realitas  quae  relationis  fundamentum  est, 
potest  esse  tum  accidens  substantiae,  tum  ipsa  substantia. 
Primum  probant  relationessimilitudinisetiequalitatis.  Alte- 
rum relationes  identitatis  specificae  et  creationis  passivae.  Si 
relationis  fundamentum  sit  ipsa  substantia,  relatio  essentialis 
est  ; si  accidens,  accidentalis.  Quod  si  fundamentum  relatio- 
nis sit  aliquid  quod  non  in  subjecto  ejusdem,  sed  in  alio  con- 
sistat, relatio  dicitur  exlrinseca,  et  pertinet  ad  relationes 
rationis,  de  quibus  mox.  Tales  relationes  sunt  esse  cognitum 
et  honoratum;  quia  earum  fundamentum  sunt  actus  cogno- 
scentis vel  honorantis,  non  cogniti  et  honorati. 

AKTICULUS  II. 

Quoluplex  sit  relatio. 

200.  Dividitur  I.  relatio  in  realem  et  logicam. 

Relatio  realis  est  illa  quae  viget  inter  res  independenter  ab 
intellectus  consideratione  et  comparatione.  Talis  est  relatio 
causam  inter  et  effectum.  Causa  enim,  etiamsi  nemo  illam 
cogitatione  referat  ad  effectum,  habet  tamen  ad  illum  realem 
habitudinem. 

Relatio  logica  seu  rationis  est  quae  fingitur  ab  intellectu, 
quum  aliquid  quod  in  re  absolutum  est,  tanquam  formam 
ad  aliud  ordinantem  concipit.  Talis  est  relatio  identita- 
tis cum  seipso  : haec  enim  oritur  ex  eo  quod  « ratio  bis 
» apprehendit  aliquod  unum,  et  statuit  illud  ut  duo,  et  sic 
» apprehendit  quamdam  habitudinem  ipsius  ad  se  ip- 
» sum  (i).  » 

207.  Potest  autem  relatio  esse  1°  realis  in  utroque  relato, 
ac  tunc  dicitur  mutua.  JEqualitasv.  gr.  inter  duas  quanti- 
tates, et  connexio  inter  causam  et  effectum  sunt  relationes 
mutuae. 

2°  In  altero  relatorum  realis,  in  altero  logica ; et  haec  dici- 
tur relatio  non  mutua.  Hujusmodi  est  relatio  inter  scientiam 
et  scibile.  Nam  scientia  ad  suum  objectum  reipsa  ordinem 
dicit;  in  objecto  autem  non  est  relatio  realis  ad  scientem,  est 
enim  scientiae  objectum  aliquid  absolutum,  sed  solum  logica, 
secundum  quod  intellectus  illud  ut  scientiae  terminum  ap- 
prehendit. 

3°  In  utroque  correlato  logica.  Exemplum  habes  in  iden- 
titate rei  cum  seipsa,  ut  est  inter  subjectum  et  praedicatum 
propositionis. 

208.  Relatio  porro  mutua  potest  esse  tum  ejusdem  deno- 
minationis, tum  diversae.  Ejusdem  denominationisest,  quum 
fundamentum  relationis  est  ejusdem  rationis  in  utroque  re- 
lato, eodemque  modo  utrumque  denominat.  Talis  est  rela- 
tio similitudinis,  puta  inter  duos  homines  ; propter  hanc 
enim  uterque  dicitur  alteri  similis.  Diversae  vero  denomina- 
ti) S.  Tb.  Summ.th.  p.I.  <|.  XIII.  ari.  VII. 

tionis  est,  quum  fundamentum  relationis  est  in  utroque  re- 
lato diversum,  nec  eamdem  utrique  tribuit  denominationem. 
Hujusmodi  est  relatio  inter  causam  et  effectum. 

* 209.  II.  Usitata  erat  apud  veteres  altera  relationum  seu 
potius  relativorum  divisio,  nempe  in  relativa  secundum  esse 
et  in  relativa  secundum  dici ; quae  licet  versetur  potius  circa 
nominum  significationem,  est  tamen  utilis  ad  relationis  con- 
ceptum illustrandum  et  ad  veterum  inlelligentiam. 

Relativa  secundum  esse  dicuntur  ea  nomina  quae  ex  suo 
principali  significato  ipsas  relationes  significant,  ut  quae  ad 
eas  significandas  imposita  sunt.  Talia  nomina  sunt  paler, 
simile , dominus,  etc. 

Relativa  secundum  dici  ea  sunt  quae  ex  suo  principali  si- 
gnificato notant  aliquid  super  quod  fundatur  relatio,  ut  v. 
gr.  qualitatem  ; secundario  autem  relationem  connot^nt,  ut 
haec  nomina  : sensus  vel  scientia ; quorum  primum  significat 
ex  primario  significato  potentiam  quamdam,  alterum  habi- 
tum mentis  ; secundario  autem  respectum  ad  objectum  sen- 
sibile vel  scibile. 

* 210.  In  utroque  porro  genere  relatorum  inveniuntur 
relationes  reales  et  logicae.  Ita  pater  et  dominus  sunt  relativa 
secundum  esse,  nihilominus  pater  relationem  realem,  do- 
minus relationem  logicam  significat. 

E converso  scientia  et  creator  relativa  sunt  secundum  dici, 
ita  tamen  ut  scientia  relationem  significet  realem,  creator 
vero  relationem  logicam,  quae  divinam  actionem  conse- 
quitur. 

* 211.  III.  Congruit  fere  cum  praecedenti  altera  relationum 
partitio  et  ipsa  veteribus  acceptissima,  in  relationem  videli- 
cet transcendentalem  et  prcedicamentalem. 

Relatio  transcendentalis  est  entitas  absoluta,  in  qua  se- 
cundario reperitur  ordo  seu  habitudo  ad  aliquid  aliud.  Vo- 
catur transcendentalis,  quia  in  rebus  omnibus  reperiri  po- 
test ; non  quia  rerum  omnium  essentia  sit  tota  in  puro 
respectu  ad  aliud,  sed  quia  aliquis  respectus  ad  aliud  rerum 
omnium  essentiam  consequi  potest. 

Relatio  praedicamentalis  est  purus  ordo  seu  respectus  rei 

ad  aliquid  aliud.  Quae  relativa  definit  Aristoteles:  ea  quorum 
esse  est  ad  aliud  se  habere.  Nempe  quorum  tota  essentia  est 
ad  aliud  referri.  Ejusmodi  relationes  appellantur  praedica- 
mentales,  quia  peculiarem  categoriam  (praedicamentum)  con- 
stituunt. 

Vides  ergo  relationem  transcendentalem  esse  relationem 
secundum  dici  (209),  et  praedicamentalem  secundum  esse  ; 
quanquam  veteres  nomine  relationis  praedicamentalis  eas 
solum  relationes  complecterentur,  quae  et  secundum  esse 
sunt  et  reales. 

ARTICULUS  III. 

i 

De  relatione  reali. 

212.  Ut  relatio  realis  sit,  quatuor  haec  requiruntur  : 

1°  Ut  subjectum  sit  reale,  et  hoc  per  se  patet. 

2°  Ut  fundamentum  quoque  reale  sit  in  subjecto.  Relatio 
enim  aliam  realitatem  non  habet,  quam  fundamenti. Si  ergo 
fundamentum  reale  non  sit,  ipsa  relatio  realis  esse  non  po- 
terit. 

3°  Ut  terminus  sit  realis  et  realiter  existens.  Excipe  eas 
transcendentales  relationes,  quarum  subjectum  est  mens,  vel 
etiam  voluntas.  Actus  enim  harum  facultatum,  idemque 
dicendum  de  habitibus,  versari  possunt  circa  possibilia  et 
entia  rationis  ; et  nihilominus  ad  hos  quoque  terminos  ha- 
bitudines reales  ineunt.  At  res  aliae  quai  nec  possibilia  nec 
entia  rationis  objecti  loco  unquam  habent,  habitudines  rea- 
les, nisi  ad  entia  realia  realiterque  existentia,  suscipere  ne- 
queunt. 

4°  Ut  fundamentum  a termino  realiter  distinguatur.  Nam 
si  fundamentum  a termino  realiter  non  distinguitur,  jam  nec 
subjectum  distinguitur  a termino  ; adeoque  nullus  est  realis 
ordo  unius  ad  alterum,  sed  estduntaxat  unius  ad  seipsum, 
qui  quidem  ordo  mera  est  relatio  logica. 

Addi  posset  5m  ut  nempe  subjectum  habeat  aliquid,  per 
quod  aliquo  modo  ad  alterum  ordinetur.  Sed  hoc  revera  ad 
secundum  revocari  potest.  Tunc  enim  relationis  fundamen- 

tum  vere  est  reale,  quum  subjectum  ad  terminum  aliquo  modo 
ordinat. 

213.  Si  qua  ex  his  conditionibus  desit,  illamque  suppleat 
intellectus,  relatio  ad  logicas  pertinebit,  ut  qua*  ab  intellectu 
ponitur. 

Hoc  pacto  relationes  logicae  sunt  ex  defectu  primae  condi* 
tionis  relatio  identitatis  inter  universale  et  individua  ; ex 
defectu  secundae, relatio  inter  possidentem  et  rem  possessam, 
cujus  relationis  fundamentum  in  neutro  correlatorum  est 
aliquid  physicum;  omnes  item  relationes  extrinserae  (203); 
ex  defectu  tertiae,  relatio  similitudinis  inter  hominem  exi  • 
stentem  et  alterum  nondum  existentem  ; ex  defectu  quartae, 
relatio  identitatis  secum  ipso;  ex  defectu  quintae,  relatio  sci- 
bilis ad  scientem ; scientia  enim  ex  se  ad  scibile  ordinatur, 
non  vero  scibile  ad  scientiam;  et  relationes  omnes  Dei  ad 
creaturas,  ut  alio  in  loco  melius  declarabitur. 

214.  Propositio  II.  Existunt  in  rerum  natura  relatione 
reales. 

Non  est  cur  multis  assertum  hoc  demonstremus,  quod 
tanquam  per  se  notum  assumi  potest.  Sane  quanquam  unius 
rei  cum  altera  comparatio  sine  operatione  intellectus  habere 
locum  non  possit,  nihilominus  inest  saepe  ipsis  rebus  inde- 
pendenter  ab  intellectu  ordo  quidam  et  respectus  ad  aliquid 
aliud,  qui  hujus  comparationis  fundamentum  suppeditat.  Ut 
enim  nihil  dicam  de  relationibus  quibus  divinae  personae 
constituuntur,  quas  plane  reales  fateri  necesse  est;  certe 
seclusa  omni  operatione  intellectus,  vere  effectus  a causa 
dependet,  et  homo  v.  gr.  magis  cum  homine  convenit,  quam 
cum  equo  aut  planta.  Imo  totius  mundi  ordo  rerumque  har- 
monia ac  pulchritudo  relationibus  continetur.  Si  ergo  reali- 
ter  est  ordo  in  rebus  et  harmonia  et  pulchritudo,  existunt 
profecto  relationes  reales. 

215.  Relationes  omnes  reales  et  mutuae,  si  fundamenti 
diversitas  consideretur,  ad  duo  genera  revocantur,  quorum 
primum  continet  relationes  identitatis  et  differentiae,  alterum 
relationes  connexionis,  i.  e.  causalitatis  et  dependentiae.  De 
singulis  modo  agendum. 


6. 

CAPUT  IV. 

I)E  IDENTITATE  ET  DISTINCTIONE. 
ARTICULUS  I. 

De  identitatis  notione. 


216.  Identitas  est  unitas  aliqua  plurium  in  entitate ; plu- 
rium videlicet  sive  re  sive  ratione  distinctorum.  Differt  identi- 
tas ab  unitate  in  hoc,  quod  unitas  est  denominatio  absoluta, 
identitas  vero  relativa ; hfec  enim  supponit  plura,  quae  inter 
se  comparata,  ad  unitatem  quamdam  reducantur.  Est  porro 
identitas  relatio  realis,  quum  ens  refertur  ad  aliud  a quo 
reipsa  distinctum  est ; logica,  quum  ens  refertur  ad  seipsum. 

*217.  Adverte  1°  quum  identitas  relatio  est  realis,  plura 
objecta  esse  identica  secundum  unum  conceptum  communem 
(L.  537,  seq.),  ut  est  identitas  Petri  et  Pauli  quoad  naturam; 
quum  vero  identitas  est  relatio  logica,  plures  conceptus  esse 
idenlicos  secundum  unum  objectum,  ut  est  identitas  filii  Dei 
et  filii  Mariae  in  unica  Christi  persona.  Quocirca  identitatem 
hanc  logicam  vocavimus  alibi  objectivam  (L*  54.) 

2°  Aliud  proinde  esse  relationem  identitatis  inter  plura, 
aliud  unitatem  fundamenti  relationis  hujus.  Quum  identitas 
est  realis,  fundamentum  (in  rebus  finitis  de  quibus  loquimur) 
est  tantum  logice  unum  (104),  ea  nempe  unitate  quae  idearum 
universalium  est  propria;  quum  identitas  est  logica,  funda- 
mentum est  realiler  ac  numerice  unum. 

3°  Eorum  qua}  sunt  logice  identica,  alterum  de  altero  affir- 
mari posse  (1°L.  143.):  undeidentitas  logica  definitur  quoque 
aflirmabilitas  unius  de  altero.  Quae  vero  sunt  realiter  iden- 
tica, non  posse  alterum  de  altero  affirmari;  potius  unum  de 
altero  esse  negandum.  Cum  enim  sint  realiter  relativa,  rea- 
liter opponuntur,  adeoque  distinguuntur  realiter. 

Adverte  tandem  4»  unitatem  fundamenti  identitatis  (2°) 
vocari  ssepe  identitatem.  Hoc  pacto  dicimus  v.  gr.  Petrum 
esse  realiter  identicum  sibi  ipsi,  cum  proprie  dici  deberet 
esse  secum  ipso  realiter  unum  vel  reali  unitate  identicum. 

218.  Realis  identitas  diversa  est  pro  diversitate  fuuda- 
menti,  nempe  entitatis  in  qua  plura  conveniunt. 

1°  Si  conveniunt  in  essentia,  identitas  dicitur  essentialis  : 
quae  quidem  potest  esse  specifica , ut  est  Petri  identitas  cum 
fratre  suo;  vel  generica,  ut  est  Petri  identitas  cum  suo  equo. 

2°  Si  plura  conveniunt  in  aliqua  qualitate,  eorum  iden- 
titas dicitur  proprie  similitudo. 

3°  Si  in  quantitatis  ratione  conveniant,  haec  convenientia 
dicitur  aqualitas. 

Circa  aequalitatem  haec  duo  notanda  ; 

a)  Squalitatem  (idemque  dicito  de  inaequalitate)  versari 
tantum  inter  quantitates  ejusdem  speciei,  non  inter  quanti- 
tates specierum  diversarum.  Sic  linea  lineae,  et  superficies 
superficiei,  et  tempus  tempori  aequalia  esse  possunt. 

b)  Quemadmodum  duplex  est  quantitas,  altera  propria 
quae  in  extensione  consistit,  altera  impropria  quae  conti  netur 
perfectionis  sive  essentialis  sive  accidentalis  gradibus;  ita 
duplicem  esse  aequalitatem,  propriam  et  translatitiam. 

ARTICULUS  II. 

* De  principio  identitatis  comparata. 

219.  Principium  illud  : quce  sunt  identica  cum  uno  tertio 
sunt  identica  inter  se,  vocari  solet  principium  identitatis,  ac 
melius  fortasse  vocaretur  principium  identitatis  comparata,  ut 
a principio  illo  altero  : quod  est  est,  quod  pariter  identitatis 
appellatur  (28),  distingui  posset.  Quidquid  sit  de  nomine, 
quomodo  principium  ipsum  inteliigi  et  exponi  debeat,  ex 
modo  dictis  facile  deduces.  Quum  enim  identitas  duplex  sit 
et  realis  et  logica, tam  de  unaquam  de  altera  potest  inteliigi. 

Si  intelligatur  de  identitate  reali,  sensus  erit  (217,  1°)  : 
res  qua:  sunt  identica  cum  tertia  secundum  unum  conceplam 
communem,  sunt  identica  inter  se  secundum  hunc  ipsum  con- 
ceptum: v.  gr.  si  triangulum  A convenit  secundum  altitudi- 
nem cum  parallelogrammo  B,  itemque  triangulum  C secun- 
dum altitudinem  cum  illo  convenit,  duo  triangula  A et  C 
altitudinem  habent  communem. 

Si  intelligatur  de  identitate  logica,  sensus  erit  ut  in  tertio 
logicae  libro  explicatum  est  (L.  221,  2°)  : conceptus  qui  sunt 
identici  cum  tertio  secundum  objectum,  sunt  identici  inter  se 


ONTOLOGIA. 


no 

secundum,  hoc  ipsum  objectum  : id  quod  in  omni  affirmante 
ratiocinio  concluditur. 

220.  Dices  fortasse,  praeter  binas  hasce  expositiones,  duas 
alias  addi  oportere  ; nempe  1°  quod  duo  conceptus  conve- 
niant cum  tertio  secundum  notas  quibus  coalescunt;  quam 
identitatem  in  logica  (L.  54)  diximus  intrinsecam:  2°  quod 
duae  res  conveniant  cum  tertia  secundum  rem. 

Respondeo  non  posse  principium  hoc  alia  ratione,  praeter 
duplicem  expositionem  supra  positam,  explicari.  Revera 
expositio  quae  primo  loco  opponitur,  reducitur  ad  primam 
datam  (219)  : duo  enim  conceptus,  hoc  ipso  quod  ipter  se 
conveniunt  quoad  notas  quibus  constant,  sunt  duae  res  quae 
realem  inter  se  identitatis  relationem  habent: et  haec  relatio 
est  secundum  unum  conceptum,  nempe  secundum  conce- 
ptum repreesentantis  certum  objectum. 

Expositio  autem  altera  est  absurda  prorsus,  ut  quae  con- 
tradictionem includit.  Quid  enim  significat,  duas  res  conve- 
nire cum  tertia  quoad  rem,  nisi  quod  A et  B,  quae  sunt  duae 
res  sunt  simul  una  res,  itemque  quod  G et  B duae  res  sunt 
et  simul  una;  ita  ut  utrumque  par  et  realem  distinctionem 
et  realem  unitatem  praeferat?  Atqui  hoc  plane  repugnat 
(100,4*).  Neque  dicas  in  augustissimaTrinitate  singulas  per- 
sonas convenire  realiter  cum  essentia.  Nam  essentia  non  est 
quaedam  res  a personis  re  distincta,  sed  ratione  solum  a 
singulis  personis  distinguitur.  Ac  praeterea  identitas  perso- 
narum cum  essentia  dicitur realis,  non  quiaest  relatio realis, 
sed  quia  identitas  pro  unitate  usurpatur  (217,  4°).  Sed  de 
hoc  alia  mox. 

221.  Applicatio  principii  identitatis  nonnullam  quandoque 
facit  difficultatem ; quae  tamen,  si  dicta  probe  teneantur, 
nullius  negotii  erit. 

Adverte  igitur  1«  ad  recte  applicandum  principium  istud, 
quum  de  rebus  finitis  agitur,  tria  servanda  esse  : a)  ut  tres 
omnino  termini  assumantur,  : b)  ut  unus  et  alter  seorsum 
cum  tertio  et  sub  eodem  respectu  comparentur  ; nempe  si 
identitas  logica  est,  comparentur  tres  ideae  secundum  idem 
objectum ; si  identitas  realis  est,  tria  objecta  comparentur 

secundum  eamdem  ideam  : c)  ut  duorum  quae  cum  tertio 
conveniunt,  identitas  sub  eodem  respectu,  sub  quo  cum  ter- 
tio conveniunt,  inferatur, 

Adverte  2°  quum  identitas  logica  est,  tres  ideas  esse  obje- 
ctive  identicas  ; ac  propterea  respectum  sub  quo  conveniunt, 
esse  ipsummet  objectum  quod  ideae  exprimunt.  Hic  autem 
respectus  ipsa  affirmatione  unius  de  altero  significatur  (21 7, 3°) 
Quum  vero  identitas  est  realis,  tunc  quoniam  plures  res 
secundum  plures  diversasque  rationes  convenire  possunt, 
diserte  exprimendum  est  in  quo  conveniunt. 

Hinc  3°  in  primo  casu  principii  identitatis  applicatio  fit 
actu  exercito,  nulla  nempe  mentione  hujus  principii  facta, 
atque  ita  fit  in  omnibus  syllogismis  ; in  altero  vero  fit  actu 
signato  ; posito  nempe  majoris  loco  principio  identitatis,  ac 
deinde  in  minori  affirmando  copulative  duarum  rerum  se- 
cundum communem  aliquam  rationem  cum  tertia  conve- 
nientiam. Exemplum  quaeres  in  logica  (L.  240,  8°). 

222.  Majorem  difficultatem  prae  se  ferre  videtur  hujus 
principii  applicatio,  quum  ad  Trinitatis  divinae  mysterium 
transfertur.  Quae  difficultas  inde  oritur,  quod  divina  essentia 
non  logice  tantum,  sed  realiler  communis  est  pluribus  per- 
sonis, quae  nihilominus  realiter  ab  invicem  distinguuntur  : 
ex  quo  sequitur  hanc  vocem  Deum,  vel  essentiam  divinam  ita 
esse  terminum  singularem,  ut  vim  simul  habeat  termini 
communis  ; quatenus  una  ac  simplicissima  natura  diversi- 
mode in  pluribus  subsistit.  Idcirco  ubi  in  hac  materia  ap- 
plicatio principii  identitatis  fit  primo  modo  nuper  explicato 
(221,5°),  potest  haberi  fallacia  accidentis  in  iis  ratiocinationi- 
bus, quae  in  alia  materia  legitime  concludunt.  Ut  v.  gr.  in 
hoc  argumento  : Essentia  divina  est  Pater  : Essentia  divina 
est  Filius  : Ergo  Pater  est  Filius . Hac  animadversione  omnes 
hac  in  re  difficultates  solvuntur. 

Neque  inferas  : ergo  principium  identitatis  aliquando  nu- 
tat ac  falsum  est.  Non  enim  ex  dictis  hoc  sequitur,  quemad- 
modum nec  sequitur  syllogismi  formam  legitimam  esse 
aliquando  fallacem  ; sed  hoc  tantum  colligere  licebit,  prin- 
cipia esse  applicanda  diversimode  pro  materiae  diversitate, 

quemadmodum  pro  terminorum  diversitate,  modo  legitima, 
modo  prava  esse  potest  data  argumentandi  forma. 

223.  Pari  modo  disserendum  de  principio  illo  altero  huic 
affini  ; quacunque  sunt  idem  secundum  rem  (objective),  in 
quocunque  est  unumest  et  alterum.  Nempe  ut  explicat  S.  Tho* 
mas  (i),  secundum  quod  idem  sunt.  Essentia  autem  divina  et 
paternitas  v.  gr.  sunt  objective  idem  secundum  esse  absolu- 
tum, sed  ratione  differunt  ; non  enim  paternitas  id  solum 
dicit  quod  dicit  essentia  absolute  et  in  abstracto,  sed  relatio- 
nem insuper  quae  unius  tantum  personae  est  propria,  non 
aliarum.  Adeoque  non  licebit  concludere  ; in  quocunque 
est  essentia  divina,  in  eo  et  paternitatem  esse. 

ARTICULUS  111. 

De  distinctione. 

224.  Identitati  distinctio  opponitur,  ut  exclusio  illius  : ac 
propterea  describere  illam  licebit  (216)  : carendam  aliquam 
unitatis  inter  plura. 

Animadvertere  in  primis  necesse  est,  has  voces:  distinet  io, 
differentia , diversitas,  promiscue  ut  plurimum  usurpari  . 
nihilominus  si  pressius  accipiantur,  differentia  aliquid  addit 
supra  distinctionem,  et  diversitas  supra  differentiam,  ut 
modo  explicabitur. 

225.  Distinctio  igitur  potest  vel  absolute  dici,  vel  cum 
addito.  Distinctio  absolute  dicta  opponitur  unitati  (98)  et 
identitati  logicae  (216);estque  negatio  esse  relativi,  seu  nega- 
tio unius  respectu  alterius,  in  eo  simpliciter  posita,  quod  unum 
non  sit  aliud.  Haec  proprium  sibi  fecit  distinctionis  nomen, 
vel  etiam  appellatur  distinctio  numerica. 

Hinc  colliges,  distinctionem  hanc  absolute  dictam  non 
differre  a divisione  quaemultitudinem  constituit (98).  Notan- 
dum tamen,  divisionem  dupliciter  et  ipsam  accipi  : 1°  enim 
significare  potest,  quod  duo  vel  plura  habeant  esse  divisim, 
ita  ut  esse  unius  non  sit  esse  alterius  ; et  hoc  pacto  divisio 
coincidit  cum  distinctione:  2°significare  potest  statum  quem- 
dam seu  modum  essendi  duorum  vel  plurium,  quatenus 
(l)  In  1 Dist.  XXXIII.  q.l.  a,  1.  art.2. 

nexu  aliquo  quo  conjungi  possent,  non  conjunguntur  ; et 
hoc  pacto  divisio  idem  est  ac  separatio,  neque  unitati  am- 
plius aut  identitati,  sed  unitioni  opponitur.  Idcirco  in  defi- 
nitione unitatis  indivisio  potius  quam  indistinctio  ponitur, 
quia  multa  etiamsi  distincta,  si  tamen  sint  unita,  sub  hoc 
respectu  unum  constituunt  (95). 

226.  Distinctio  oum  addito  non  modo  significat  unum  non 
esse  aliud,  sed  insuper  vel  essentiam  vel  qualitatem  vel  quan- 
titatem unius  non  esse  essentiam,  qualitatem,  quantitatem 
alterius. 

Distinctio  quoad  essentiam  identitati  essentiali  (218,  1°) 
opponitur.  Dicitur  proprie  differentia,  si  et  unum  et  alterum 
quae  specie  distincta  sunt  sub  eodem  genere  contineantur  ; 
diversitas,  si  ne  in  genere  quidem  proximo  conveniant. 

Distinctio  quoad  qualitates  opponitursimilitudini(218,2°), 
ac  dicitur  dissimilitudo  vel  etiam  differentia. 

Distinctio  demum  quoad  quantitatem  opponitur  aequali- 
tati, ac  dicitur  inaequalitas.  Huc  pertinent  relationes  majoris 
et  minoris.  Item  denominationes  multipli  et  partis  aliquotae. 

articulus  tv. 

De  distinctione  reali. 

227.  Distinctio  absolute  dicta  (225),  de  qua  tantum  agen- 
dum est,  dividitur  in  distinctionem  realem  et  distinctionem 

rationis. 

Distinctio  realis  est  carentia  unitatis  inter  plura  objecta. 
Talis  est  individui  distinctio  ab  individuo.  Convenit  cum 
diversitate  objectiva,  de  qua  in  logica  (L.  54)  actum 
est. 

228.  Est  autem  1°  adaequata  vel  inadcequata : Adaequata, 
quam  dicunt  quoque  secundum  totum  esse,  estinterea  quorum 
unum  cum  altero,  secundum  nullam  sui  partem,  logica  iden- 
titateconvenit;  ita  ut  nihil  quod  ad  primi  esse  pertinet,  pos- 
sit de  aliqua  re,  quae  ad  esse  alterius  pertineat,  in  individuo 
affirmari  (217,  3°).  Sic  homo  ab  homine,  Iapis  ab  arbore  di- 
stinguitur. 

Inadaequata  inter  ea  est,  quae  secundum  aliquid  sunt  lo- 

gice  identica,  secundum  aliquid  non  sunt.  Hoc  pacto  totum 
a parte  distinguitur;  nam  totum  importat  plus  quam 
pars. 

2°  Alia  est  distinctio  stricte  realis , quam  quidam  vocantrro- 
lem  absolutam , vel  realis  simam,  vel  realem  majorem  : alia 
realis  modalis  ( realis  minor).  Postrema  haec  versatur  inter  sub- 
stantiam ejusque  modificationes,  quae  salva  essentia  possunt 
esse  vel  abesse  (171);  ut  v,  gr.  inter  mentem  et  actum  affir- 
mandi, inter  planetam  ejusque  motum.  De  hacsuis  locis  age- 
mus. Prima  illa  omnem  aliam  realem  distinctionem  comple- 
ctitur. 

3°  Ratione  terminorum,  qui  distinguuntur,  realis  distinctio 
alia  dicitur  positiva,  alia  negativa.  Illa  intercedit  inter  res 
positivas  ac  reales,  ut  v.  gr.  inter  Petrum  et  Paulum  : haec 
inter  ens  et  non-ens  ut  inter  lucem  et  tenebras,  aut  inter  non- 
entia  diversa,  ut  caecitatem  interet  surditatem. 

* 229.  Propositio  I.  Realis  origo  unius  ab  altero  distinctionis 
realis  semper  indicium  est . Realis  autem  unius  ab  altero  sepa - 
rabilitas  tunc  est  hujus  distinctionis  indicium  certum , quum 
utrumque  simul  separatum  ab  altero  existere  potest. 

Duo  haec  sunt  praecipua  realis  distinctionis  indicia. 

Quod  autem  attinet  ad  realem  unius  ab  altero  originem, 
res  plane  liquet.  Nihil  enim  potest  a seipso  originem  ducere. 
Hoc  argumento  cognoscimus  tres  divinas  personas  re  di- 
stingui inter  se,  quia  relationibus  originis  distinguun- 
tur. 

Idipsum  dicendum  demutua  separabilitate;  quum  nempe 
utrumque  simul  absque  reali  cum  altero  unitione  actu  exi- 
stere potest ; quemadmodum  v.  gr.  anima  hominis  ejusque 
corpus  possunt  existere  separata.  Ratio  quoque  hujus  indicii 
est  manifesta.  Si  enim  duo  separata  manent,  necesse  est 
unum  non  esse  alterum:  nihil  enim  potest  a seipso  sejungi, 
sed  solum  ab  alio  quod  non  sit  ipsum. 

* 230,  Nota  tamen  1°  Quum  separabilitas  duorum  mutua 
non  est,  quum  nempe  unum  tantummodo  sine  altero  in  re- 
rum natura  manet,  difficile  est  ex  sola  hac  separabilitate  di- 
gnoscere, utrum  illa  duo  realiter  an  vero  ratione  distinguan- 

tur.  Etenim  v.  gr.  bruti  corpus  sine  ejusdem  anima  in  rerum 
natura  manet,  et  haec  duo  realiter  distinguuntur:  e contra* 
rio  quantitas  manet  post  sublatam,  alterius  quantitatis  addi- 
tione, figuram  quam  prius  habebat;  itemque  fundamentum 
similitudinis  manet,  licet  similitudo  cesset  sublato  termino; 
nihilominus  nec  figura  a quantitate,  nec  similitudo  a suo 
fundamento  realiter  distinguitur.  Igitur  separabilitas  haec 
non  potest  haberi  tanquam  realis  distinctionis  indicium 
indubium.  Sed  de  hoc  alibi. 

Nota  2°  quamvis  separabilitas  mutua  et  simultanea  (229, 
2°)  unius  ab  altero  distinctionis  realis  sit  evidens  indicium, 
non  tamen  vicissim  a distinctione  reali  posse  concludi  ad 
separabilitatem,  aut  e contrario  ab  inseparabilitate  hac  ad 
identitatem.  Etenim  tres  divinae  personae  sint  inter  se  reali- 
ter distinctae,  nec  tamen  separabiles. 

ARTICULUS  V. 

De  distinctione  rationis ♦ 

231 . Distinctio  rationis  est  carentia  unitatis  inter  plures  con- 
ceptus ejusdem  rei;  seu  aliis  verbis  : rei  unius  multiplicitas, 
prouti  subest  mentis  conceptibus.  H^ec  igitur  distinctio  non 
est  in  re,  sed  ponitur  a mente,  quotiescunque  per  plim  s 
conceptus  rem  attingit.  Hoc  enim  cognoscendi  modo  fit,  ut 
objectum,  in  statu  realitatis  unum,  multiplicitatem  quam- 
dam in  statu  ideali  acquirat;  ut  v.  gr,  juum  hominem  con- 
sidero ut  substantiam,  ut  animal,  ut  rationale,  ut  creatu- 
ram ; vel  Deum  ut  sapientem,  ut  justum,  ut  immensum  etc. 
Idcirco  distinctio  haec  rationis  esse  dicitur. 

232.  Duplex  est  distinctio  rationis  . alteram  vocant  di- 
stinctionem pure  mentalem , veteres  vocabant  rationis  ratioci- 
nantis;  alterum  cum  fundamento  in  re,  et  veteri  vocabulo 
rationis  ratiocinatce. 

Prima  fit  a ratione,  quum  rem  exprimit  pluribus  conce- 
ptibus, sed  non  diversis:  in  quo  potius  repetit  conceptum 
unum,  unoque  tanquam  pluribus  utitur,  quam  rem  unam 
in  plures  conceptus  dividat.  Hac  distinctione  mens  utitur, 
quum  ideae  definiti  definitionem  applicat,  dicens  v.  gr.  homo 

est  animal  rationale]  et  generatim  quum  aliquid  de  seipso 
enuntiat,  vel  quum  aliquid  ut  sibi  ipsi  identicum  concipit. 

Altera  fit  a ratione,  quum  rem  unam  eamdemque  pluribus 
conceptibus,  iisdemque  diversis,  exprimit.  Illi  autem  con- 
ceptus  diversi  sunt  qui,  ut  in  logica  traditum  est  (L.  54,  55), 
non  iisdem  notis  constant;  et  consequenter  qui  definitione 
differunt.  Ita  quum  in  simplicissima  Dei  essentia  justitiam  a 
sapientia  distinguimus,  vel  in  homine  animal  a rationali, 
distinctione  utimur  rationis  ; quia  justitia  et  sapientia,  ani- 
mal item  et  rationale  sunt  diversi  conceptus;  tamen  in  Deo 
justitia  et  sapientia  non  sunt  duo  habitus  distincti,  sed  ipsa 
ejus  essentia ; itemque  animal  quod  est  in  homine,  a rationali 
quod  in  eodem  est,  re  non  differt. 

233.  Ex  his  apparet  1°  multiplices  conceptus  quibus  di- 
stinctio haec  continetur,  esse  omnes  prcecisivos , qui  nempe 
quamvis  unam  eamdemque  essentiam  exprimant,  non  tamen 
totum  id  quod  in  illa  est,  repraesentant;  adeoque  esse  omnes 
conceptus  incompletos  Unde  distinctio  rationis  ratiocinatae 
definiri  quoque  solet  hoc  pacto:  distinctio  qua  fit  ab  intellectu 
rem  cognoscente  per  plures  conceptus  prcecisivos  et  incompletos. 

2°  Distinctionem  hanc  illam  ipsam  esse,  quam  alio  no- 
mine dicunt  formalem.  Ea  enim  formaliter  distingui  dicun- 
tur, quae  definitione  differunt;  nam  ratio  formalis  idem  est 
ac  definitio.  Rectius  tamen  appellabitur  pure  formalis,  ne 
confundatur  cum  distinctione  formali,  quam  dicunt  ex  na- 
tura rei,  quam  infra  rejiciemus. 

234.  Propositio  II.  Ratio  quo  fit  ut  una  eademque  res  plu- 
ribus ac  diversis  conceptibus  percipiatur , tum  in  intellectus 
imperfectione,  tum  in  objectorum  perfectione  sita  est. 

Primo  in  intellectus  imperfectione.  Noster  enim  intelle- 
ctus totam  rei  intelligibilitatem  unico  conceptu  exhaurire 
nequit,  sed  solum  paulatim  ac  per  plures  incompletas  per- 
ceptiones res  cognoscit,  easque,  ut  jam  animadvertimus 
(46,  154),  per  conceptus  indeterminatos  perque  externas 
earum  affectiones  et  effectus  qui  ab  iis  dimanant.  Accedit, 
quod  plura  objecta  non  intuitive,  sed  divinando  tantum- 
modo, atque  ex  objectis  jam  cognitis  ratiocinando,  conci- 

pere  possumus.  Atque  inde  jam  patet,  quomodo  realitas  in 
se  una  variis  conceptibus  repraesentetur. 

255.  Secundo : huic  pluralitati  ac  varietati  conceptuum 
saepe  ipsa  rerum  perfectio  fundamentum  praebet  his  fere 
modis. 

1°  Varietate  statuum,  in  quibus  res  est  vel  esse  potest.  Hoc 
pacto,  ut  supra  dictum  est,  personam  a substantia  distingui- 
mus (169,  8°). 

2°  Diversitate  relationum  quibus  eadem  entitas  funda- 
mentum praebet,  ut  sunt: 

a)  varietas  effectuum,  quos  una  eademque  vis  producit: 
ita  in  calore  distinguimus  vim  exsiccandi,  liquefaciendi  aut 
obdurandi,  vitam  vegetalem  fovendi,  etc. : 

b)  similitudines  et  dissimilitudines,  quas  cum  aliis  rebus 
eadem  res  habet : exinde  genera  et  differentiae: 

c)  relationis  logicae:  ita  eumdem  hominem  considero  ut 
civum,  ut  dominum,  ut  subditum,  ut  cognitum  etc. 

3°  Eminentia  perfectionis  unius,  quae  aequivaleat  pluribus 
perfectionibus,  quae  in  inferioribus  naturis  dispersae  sunt 
vel  realiter  distinctae;  tunc  praesertim,  quum  ad  harum  infe- 
riorum perfectionum  similitudinem  superioris  illius  idenm 
efformare  conamur.  Hinc  est  quod  in  Deo  plura  attributa 
pluresque  operationes  distinguimus,  ut  suo  loco  fusius 
declarabitur.  In  hoc  postremo  casu,  distinctio  rationis  vocari 
quoque  solet  virtualis. 

ARTICULUS  VI. 

* Utrum  aliud  praeterea  sit  distinctionis  genus. 

236.  Propositio  III.  Praeter  distinctionem  realem  et  ratio- 
nis modo  descriptas,  nulla  alia  distinctio,  quae  media  sit,  assi- 
gnari potest. 

Etenim  nihil  prorsus  medium  esse  potest  inter  distin- 
ctionem dependentem  ab  intellectu,  et  distinctionem  ab  eo 
independentem.  Jam  distinctio  quae  ab  intellectu  est  inde- 
pendens,  realis  est;  quidquid  enim  habet  esse  indepen- 
denter  ab  intellectu  reale  est.  Distinctio  vero  quae  ab  intel- 
lectu est  dependens,  distinctio  est  rationis. 

Praeterea  inter  unum  et  multa  nihil  datur  medium,  nisi 
nihilum:  ens  enim  adaequate  dividitur  in  unum  et  multa 
(100,  4°  b).  Quaecunque  igitur  nos  distincta  concipimus,  vel 
sunt  realiter  unum  vel  realiter  multa.  Si  sunt  realiter  unum, 
distinguuntur  ratione;  si  sunt  realiter  multa,  re  distinguun- 
tur. Ergo  praeter  haec  duo  distinctionum  genera,  nullum 
aliud  datur. 

237.  Nihilominus  acuti  quidam  seu  theologi  seu  philoso- 
phi, mediam  hanc  distinctionem  invenisse  sibi  visi  sunt, 
ex  quo  clamosissimae  olim  in  scholis  contentiones  excitatae. 
De  qua  controversia  nonnihil  innuere  necessarium  nobis 
videtur.  Si  quis  tamen  a subtilioribus  hisce  disquisitioni- 
bus, tanquam  a vepribus  ac  sentibus,  refugere  sentiat  ani- 
mum, is  tria  quatuorve  folia  placide  evolvat,  et  tritam  magis 
viam  reperiet. 

Tota  haec  quaestio  respicit  attributa  entis  essentialia,  quae 
ens  individuum  constituunt  ac  realiter  unum.  Ea  vocari 
quoque  solebant  gradus  mclaphysici,  quia  dum  analysim 
instituimus,  a magis  particularibus  constitutivis,  quasi  per 
quosdam  gradus,  ad  magis  universalia  ascendimus.  Tales 
gradus  sunt  v.  gr.  in  Petro,  homo,  animal,  vivens,  corpus, 
substantia,  ens  et  praedicata  differentialia  quae  genera  supe- 
riora ad  inferiora  contrahunt  (L.  42,  3°),  et  speciem  ad  in- 
dividuum. Qui  gradus  dicuntur  metaphysici,  quia  sunt 
partes  entis  non  physicae  sed  metaphysicae.  Est  igitur  quae- 
stio de  distinctione,  quae  inter  hujusmodi  essentialia  praedi- 
cata intercedit. 

238.  Primo  Scotus,  seu  potius  scotistae,  nam  de  Scoto 
quidam  dubitant,  opinati  sunt,  inter  haec  attributa  interce- 
dere distinctionem  reali  illa,  quam  omnes  recipiunt,  mino- 
rem, sed  majorem  distinctione  rationis ; eamque  appella- 
runt formalem  ex  natura  rei;  caeteri  ducto  ab  auctoribus 
nomine,  scotisticam.  Dividebant  igitur  distinctionem  objecti  - 
vam  et  ex  natura  rei,  in  absolute  realem  et  formalem.  Illam 
haberi  aiebant  inter  rem  et  rem,  videlicet  vel  inter  subje- 
ctum et  subjectum,  vel  inter  subjectum  et  formam  ab  eo  se- 
parabilem; hanc  vero  non  inter  res,  sed  inter  rei  unius 

ejusdemque  formalitates,  quae  ipsorum  vox  est.Formalitatum 
vero  nomine  intelligunt  essentialia  praedicata  ejusdem  rei  vel 
individui,  quae  diversimode  definiantur. 

Hae  formalitates  juxta  hos  auctores,  ita  sunt  conjunctae,  ut 
ne  divinitus  quidem  separari  possint,  imo  plane  identifi- 
cantur  ac  rem  constituunt  vere  unam ; nihilominus  altera 
de  altera  negari  potest;  alteri  quatenus  tali  quaedam  conve- 
niunt, alteri  quatenus  tali  nequaquam;  adeoque  actu  di- 
stinguuntur objective,  ex  natura  rei  et  ante  omnem  intelle- 
ctus operationem.  Hanc  distinctionem  rejicimus  sequenti 
propositione. 

239.  Propositio  IV.  Distinctio  formalis  ex  natura  rei  non 
est  admittenda. 

Nam  1°  id  non  est  admittendum  cujus  nulla  necessitas, 
quodque  ad  res  creatas  mysteria  ipsa  divina  transfert  sine 
necessitate.  Sed  talis  est  distinctio  scotistarum. 

a)  Nulla  ejus  est  necessitas.  Etenim,  ut  jam  constare  po- 
test ex  modo  dictis  (234)  et  ex  dictis  in  logica  (L.  37),  gradus 
illi  metaphysici,  et  qua3cunque  ad  eos  pertinent  aut  de  iis 
quaeri  possunt,  optime  explicantur  per  solam  rationis  distin- 
ctionem ; quod  et  infra  melius  patebit. 

b)  Id  quod  in  venerando  divinae  Trinitatis  mysterio  maxime 
arduum  est  atque  humanum  vincens  intellectum,  in  rebus 
omnibus  reperiunt  scotistas.  Est  enim  in  hoc  ejus  mysterii 
arduitas,  quod  paternitas  v.  g,  quae  secundum  rem  a divina 
essentia  indistincta  est,  realiter  tamen  a filiatione  distin- 
guatur, quae  quidem  re  est  eadem  essentia  divina.  Sed  admissa 
distinctione  formali,  rationale  v.  gr.  Platonis  reipsa  est 
animal;  animal  autem  est  principium  sentiendi ; et  nihilo- 
minus rationale  Platonis  secundum  rem  et  ex  rei  natura  non 
est  principium  sentiendi. 

2°  Si  ex  natura  rei  animal  et  rationale  distinguuntur,  di- 
cendum necessario  erit,  ea  realiter  distingui;  id  quod  sco- 
tistae  negant,  quia  maxime  absurdum;  sed  negant  immerito. 
Etenim  si  animal  et  rationale  actu  et  ex  rei  natura  citraque 
mentis  operationem  distinguuntur,  jam  sunt  realiter  duo, 
quorum  unum  realiter  non  est  aliud,  quorum  unum  negari 

potest  ac  debet  de  alio.  Ergo  sunt  realiter  distincta.  In  hoc 
enim  ponimus  omnes  realem  distinctionem,  quod  unum 
non  sit  secundum  rem  aliud,  quod  esse  unius  non  sit  esse 
alterius.  Si  vero  dicant  hanc  esse  formalem  non  realem  di- 
stinctionem, in  primis  nomen  diversum,  praesertim  si  ad 
arbitrium  impositum  sit,  rem  diversam  non  facit,  nec  realis 
distinctionis  mutat  conceptum.  Deinde  quaerimus  : identitas 
formalis  v.  gr.  inter  hominem  et  animal  rationale  est  ne 
vera  ac  realis  unitas?  Ita  sane.  Ergo  distinctio  formalis, 
quae  formali  identitati  opponitur,  erit  vera  ac  realis  di- 
stinctio. 

3"  Si  natura  v.  gr.  Platonis  a sua  individuatione  ex  na- 
tura rei  non  distinguitur,  jam  nulla  Platonis  essentialia 
praedicata  ex  natura  rei  inter  se  distinguuntur.  Consequentia 
legitima  est  ex  paritate  rationis,  ac  de  ipsa  adversarii  non 
dubitant.  Sed  naturam  Platonis  a sua  individuatione  non 
distingui  ex  natura  rei  jam  in  primo  libro  ostensum  est 
(110,  111).  Ergo. 

4°  Noto  denique,  theoriam  hanc,  si  ad  divina  attributa  et 
ad  distinctionem  divinarum  personarum  ab  essentia  transfe- 
ratur, nimiam  habere  affinitatem  cum  errore  Gilberti  porre- 
tani  a Concilio  rhemensi  damnato.  Asserebat  enim  Gilbertus 
naturam  divinam  Deum  non  esse,  sed  formam  qua  Deus  est: 
quemadmodum  humanitas  homo  non  est,  sed  forma  qua 
est  homo;  item  sapientiam,  aeternitatem,  etc. 

240.  Ad  eamdem  quaestionem  solvendam  distinctionem 
virtualem  intrinsecam  in  medium  attulere  quidam  thomislae. 
Distinctio  autem  virtualis,  si  in  genere  accipiatur,  idem 
est  ac  aequivalentia  distinctionis;  quae  tunc  locum  habet, 
quum  una  eademque  res  multis  distinctis  aequivalet.  Porro 
haberi  aequivalentiam  hujusmodi  hoc  sensu,  quod  unaeadem- 
que  causa  causarum  diversarum  producat  effectus,  vel  una 
eademque  perfectio  perfectiones  diversorum  entium  in  se 
contineat,  hoc  extra  omnem  prorsus  dubitationem  est  posi- 
tum (235). 

241.  Sed  non  in  his  posita  est  distinctio  virtualis  thomi- 
starum.  Putant  ipsi  aequivalentiam  distinctionis  eousque 

procedere  in  rebus,  ut  res  una  eademque  vi  distinctionis  hu- 
jus ac  citra  omnem  intellectus  operationem,  capacitate  pol- 
leat suscipiendi  sine  contradictione  praedicata  intrinseca  ex 
se  contradictoria,  perinde  ac  si  realis  in  illa  duorum  aut  plu- 
rium adesset  distinctio.  Ita  ut  quemadmodum  realis  distin- 
ctio efficit,  ut  binis  rebus  praedicata  contradictoria  attribui 
possint,  v.  gr.  quum  dicimus:  animal  vivit,  lapis  non  vivit; 
sic  virtualis  ope  distinctionis  circa  subjectum  unum  idemque 
idipsum  fieri  liceat;  ut  v.  gr.  dicatur:  animal  quod  est  in 
homine  est  leoni  simile;  rationale  non  est  leoni  simile;  pe- 
rinde ac  si  animal  et  rationale  duo  subjecta  forent  vere  di- 
stincta. 

242.  Patet  hinc  1°  definitio  distinctionis  virtualis  intrin- 
secae. Est  nempe  capacitas  rei  unius,  antevertens  omnem  in- 
tellectus operationem,  ad  suscipienda  sine  contradictione  prae- 
dicata intrinseca  ex  se  contradictoria. 

Patet  2°  in  quo  differat  distinctio  haec  virtualis  a formali 
scotistarum.  Virtualis  enim  distinctio  actualis  non  est,  nec 
multiplicitatem  ullam  actualem  in  objecto  ponit,  quemad- 
modum scotistarum  distinctio.  Conveniunt  tamen  in  hoc, 
quod  utraque  objectum  in  se  unum  attributorum  sibi  con- 
tradicentium capax  efficiat. 

Patet  3°  in  quo  differat  virtualis  distinctio  a distinctione 
rationis  ratiocinatae.  Qui  enim  hanc  admittunt,  hoc  tantum- 
modo sibi  dari  volunt,  posse  unum  idemque  objectum  ex 
parte  cognosci  cognitione  clara,  ex  parte  cognitione  obscura ; 
posse  item  abstractionis  ope  rationes  objectivas,  quas  plu- 
ribus incompletis  cognitionibus  deprehenderimus,  unam 
sine  altera  cogitari:  sed  negant  prorsus,  objectum,  prouti 
multiplici  hac  cognitione  attingitur,  contradictoria  praedicata 
recipere  posse;  id  quod  in  his  quae  sequuntur  adhuc  expli- 
cabitur. 

243.  Propositio  V.  Distinctio  virtualis  intrinseca,  in  rebus 
saltem  creatis,  nulla  est. 

Dico  in  rebus  saltem  creatis;  etenim  utrum  distinctio  haec 
admittenda  sit  inter  essentiam  divinam  et  divinae  Trinitatis 
personas,  disputatio  theologica  est,  quae  ad  nos  non  pertinet. 

Non  esse  autem  admittendam  in  rebus  creatis  probari  po- 
test 1°  argumento  allato  contra  formalem  distinctionem  primo 
loco  (259,  1°). 

244.  2°  Repugnat  aliquid  esse  simul  et  non  esse,  non  so- 
lum absolute,  sed  etiam  relative  (32).  Sed  si  virtualis  distin- 
ctio recipiatur,  hoc  profecto  contingere  dicendum  erit.  Ea- 
enim  distinctione  recepta,  hae  propositiones  v.  gr.  tanquam 
verae  a parte  rei  et  citra  intellectus  operationem  recipiuntur : 
Animal  hominis  est  secundum  rem  idem  ac  rationale  — Ani- 
mal hominis  est  a parte  rei  principium  sentiendi  — Rationale 
non  est  a parte  rei  principium  sentiendi.  Quid  jam  importat 
haec  tertia  propositio?  Profecto  rationale  objective,  actu,  rea- 
liter  distingui  a principio  sentiendi.  Unum  enim  non  esse 
aliud  et  quidem  a parte  rei  hoc  tandem  significat:  unum  ab 
alio  objective  distingui.  Sed  ex  prima  propositione  rationate 
non  distinguitur  objective  ab  animali,  et  ex  secunda  animal 
non  distinguitur  objective  a principio  sentiendi.  Ergo  si  tres 
istae  propositiones  admittantur,  concedendum  est  rationale 
objective  distingui  simul  ac  non  distingui  a principio 
sentiendi. 

245.  Objiciunt  illico  divina  mysteria.  Essentia  divina, 
inquiunt,  communicatur  Verbo’  paternitas  divina  non  com- 
municatur. Et  nihilominus  paternitas  est  essentia  divina. 

Omissis  caeteris  respondeo  nullam  esse  paritatem.  Etenim 
essentia  divina  communis  est  pluribus  realiter  distinctis; 
adeoque,  ut  theologi  loquuntur,  distinguitur  a paternitate 
distinctione  r ;ali  in  tertio.  At  in  rebus  creatis  distinctio  haec 
non  admittitur  ab  adversariis,  imo  communiter  in  rebus 
finitis  repugnare  existimatur.  Idcirco  tres  illae  de  natura  di- 
vina propositiones  nullam  continent  contradictionem:  sed 
non  ita  propositiones  allatae  in  argumento. 

246.  3°  Demum  virtualis  istbaec  distinctio  o)  ratiocinii  vim 
enervat,  et  syllogismi  formam  plane  destruit.  Quid  enim  evi- 
dentius, quam  consequentia  in  ratiocinio  isto:  Omne  animal 
est  principium  sentiendi.  Aliquod  rationale  est  animal.  Ergo 
aliquod  rationale  est  principium  sentiendi ? Tamen  virtualis 
distinctionis  sectatores,  concessa  majore  ac  minore,  conse- 

quentiam  negabunt,  quia  animalitas  et  rationalitas  sunt 
hominis  virtualitates,  ut  ipsi  aiunt,  diversae.  Idemque  con- 
tinget in  aliis  rationiis  innumeris. 

b)  Omnibus  absurditatibus  viam  aperit.  Poterit  enim  du- 
plex contradictoria  propositio  ex  aequo  defendi,  dummodo 
virtualis  distinctio  aliqua  supponatur. 

c ) Imo  virtualis  distinctio  in  ipsa  definitione  sua  absur- 
dum continere  videtur.  Quid  enim  magis  absurdum  quam 
subjectum  duocontradictoriainse  conjungens  sine  actuali  in 
seipso  ac  vera  distinctione? 

Mirandum  ergo  non  est  commentitiam  hujusmodi  distin- 
ctionem ab  omnibus  scholis  et  a plurimis  quoque  thomistis 
fuisse  rejectam. 

247.  Propositio  VF.  Distinclio  inter  essentialia  prccdicata 
est  mera  distinclio  rationis. 

Etenim  essentialia  haec  praedicata  1°  non  distinguuntur 
actu  ante  intellectus  operationem  * non  enim  distinguuntur 
realiter  ut  manifestum  est;  tum  quia  nullum  indicium  est 
aut  necessitas  distinctionis  hujusmodi ; tum  quia  quodlibet 
ex  iis,  ut  est,  in  statu  reali  ac  concreto,  cum  veritate  de  aliis 
affirmatur  : vere  enim  dicitur  : Plato  est  homo.  Homo  est 
i animal.  Animal  Platonis  est  rationale  etc.  2°  Non  distinguun- 
i tur  formaliter,  ut  modo  probatum  est.  3°  Neque  distinguun- 
j tur  virtualiter,  quae  distinctio  foret  aliquid  majus  dislin- 
I clione  rationis  (242,  3°).  Restat  ergo  ut  ratione  solummodo 
i distinguantur. 

248.  Quae  rationis  distinctio  fit,  ut  supra  diximus  (235, 1°), 
per  plures  conceptus  praecisivos  et  incompletos,  quibus 

j objectum  reale  non  prorsus  ut  in  se  est,  sed  cum  aliqua  in- 
determinatione  et  obscuritate  concipio.  Ut  quum  v.  gr.  ho- 
minem a longe  videns,  animalis  solum  ideam  excipio,  haec 
idea,  quanquam  pro  objecto  reali  hominem  habeat,  non 
| tamen  repraesentat  hominem,  seu  animal  illud  reale  ut  in  se 
est,  sed  dunlaxat  animal  vagum  et  indeterminatum  quod 
mente  abstractum  est 

249.  Hinc  1°  Confirmatur  quodcontra  scotislas  inculcatum 

INSTITUTIONES.  ETC.  II.  a 

est,  idearum  hujusmodi  objectum  esse  unum  idemque,  sed 
diversimode  intellectum. 

2°  Confirmatur  quoque  quod  contra  distinctionis  virtualis 
assertores  contendimus,  nihil  esse  quod  prfedicata  contra- 
dictoria suscipere  possit*  Nam  animal  v.  gr.  hominis  quam- 
vis non  concipiatur  ut  rationale,  tamen  in  re  rationale  est, 
adeoque  rationalis  praedicata  omnia  illa  conveniunt;  et  e 
converso. 

3®  Concludens,  praecisionem  hanc  merito  appellari  ex  parte 
actus , non  vero  objectivam  esse  aut  dici  posse.  Singuli  enim 
praecisivi  conceptus  unum  idemque  objectum  ac  totam  ejus 
realitatem  attingunt,  quamvis  non  totam  clare  repraesentent, 
sed  ex  parte  clare,  ex  parte  obscure. 

ARTICULUS  VII. 

* Difficultates. 

280.  Objiciunt  I scotistae.  Attributiones  contradictoriae 
convenire  nequeunt  a parte  rei,  nisi  subjectis  vere  distinctis 
ante  operationem  intellectus.  Sed  animali  v.  gr.  et  ratio- 
nali hominis  conveniunt,  et  quidem  a parte  rei,  attributio- 
nes contradictoriae.  Ergo. 

Prob.  min.  Animal  a parte  rei  est  ratio  secundum  quam 
homo  est  similis  equo  : rationale  vero  non  est;  imo  potius 
est  ratio  secundum  quam  differt  ab  illo.  Sed  haec  duo  sunt 
contradictoria.  Ergo. 

Resp.  Cone.  maj. ; neg.  min.  Nam  cum  a parte  rei  animal 
et  rationale  sint  una  eamdemque  res,  quidquid  vere  de  uno 
dicitur,  de  altero  quoque  cum  veritate  dici  debet. 

Ad  prob.  Cone.  1 mpart.  maj.,  et  dist.  2m  part.:  Rationale 
hominisnon  est  ratiosecundumquam  homo  est  similis  equo, 
i.  e.  quemadmodum  ratio  hujusmodi  est  animal,  neg. ; alio 
modo,  trans.  Etenim  rationale  a parte  rei  idem  est  ac  ani- 
mal : adeoque  ut  modo  dictum  est,  conveniunt  illi  omnia 
quae  animali  conveniunt  ante  intellectus  operationem. 

Praeterea  dist.  min.  Haec  duo  sunt  contradictoria,  si  alte- 
rum neget  et  hominem  et  equum  esse  animal,  cone.;  si  non 
negat,  nego.  Prima  enim  propositio  huc  redit : Tam  homo 

quam  equus  sunt  animal.  Altero  vero  hoc  non  negat,  sed  hoc 
tantummodo  dicit  : Homo,  non  equus  est  rationalis;  id  quod 
profecto  nullam  habet  cum  prima  propositione  contradictio- 
nem. 

281.  Obj.  II.  Quae  diversas  habent  definitiones,  ea  distin- 
ctas habent  essentias.  Sed  animal  et  rationale  diversas  habent 
definitiones.  Ergo. 

Revera  dici  plane  nequit  : animalitas  est  rationalitas. 

Resp.  Dist.  maj.:  Si  definitiones  sint  completae,  cone. ; si 
sint  incompletae  seu  praecisivae,  subd.;  quae  definiuntur 
essentias  habent  distinctas  ratione,  conc. ; ex  natura  rei, 
nego. 

Definitio  completa  est  ea  quae  realem  objecti  essentiam,  sine 
ulla  intellectus  praecisione,  explicat  ut  est  in  se.  Jam  vero 
animal  hominis  in  statu  reali  et  animal  est  et  rationale;  ra- 
tionale item  et  rationale  est  et  animal.  Binae  ergo  definitiones 
quibus  separatim  et  animal  et  rationale  describuntur,  realem 
hominis  essentiam  incomplete  exhibent,  non  vero  diversas 
essentias. 

Ad  confirm.  Dist.:  Ex  natura  rei,  neg .;  ex  modo  signifi- 
candi, conc.  Termini  enim  abstracti  significant  rationes  ob- 
jectivas  jam  mente  praecisas:  ac  propterea,  si  quis  unam  de 
altera  affirmet, ille  significat  unam  esse  alteram,  non  solum 
re,  sed  etiam  conceptu, quod  in  allatis  terminis  falsum  est. 

282.  Obj.  III.  Rationale  a parte  rei  non  est  tota  hominis 
essentia.  Secus  homo  definiri  posset  hac  sola  voce  : rationa- 
lis. Ergo  est  pars  : ergo  vere  distinguitur  a genere  : animal. 

Resp.  Neg.  ant.  Nam  rationale,  ut  est  realiter  ante  mentis 
abstractiones,  est  totus  homo.  Nsque  inde  sequitur  posse  ho- 
minem hac  sola  voce  definiri ; etenim  haec  vox  non  rem 
solum  significat,  sed  rem  cum  praecisione  conceptam. 

Et  haec  sufficiant  in  praesenti  controversia.  Quae  enim  ab 
alterius  opinionis  supra  expensae  (243)  auctoribus  objiciun- 
tur, ex  praejactis  principiis  (243,  seq.  248)  facile  solves. 

CAPUT  V. 

fi*  £ CAUSIS. 

ARTICULUS  I. 

Notiones  principii  et  causce. 

253.  Principium  est  id  o quo  aliquid  quocunque  modo  con- 
sequitur. Quod  ab  alio  consequitur,  principiatum  dicitur. 
Hinc  ad  rationem  principii,  ut  ex  definitione  palet,  duo  re- 
quiruntur : 1°  ut  quod  principium  dicitur  sit  aliquo  modo 
prius  principiato ; 2°  ut  sit  inter  unum  et  alterum  aliqua 
consecutionis  connexio.  Sed  tum  prioritas,  tum  connexio 
haec  multiplex  assignatur. 

254.  Connexio  consecutionis,  ut  ab  hac  incipiam,  duplex 
esse  potest ; extrinseca  et  intrinseca. 

Connexio  extrinseca  continetur  consecutione  mera  unius 
post  aliud.  Sic  aurora  dicitur  principium  diei.  Principium 
hoc  modo  cum  suo  principiato  connexum  proprie  appellatur 
initium. 

Connexio  intrinseca  constituitur  positivo  influxu  unius  in 
aliud ; qui  quidem  influxus  vel  in  ordine  logico  est,  vel  in  or- 
dine physico. 

Est  in  ordine  logicoquum  unum  communicat  alteri  cogno- 
scibilitatem  et  evidentiam  ; quo  quidem  respectu  principia 
in  scientiis  nuncupamus  veritates  eas,  quae  in  aliarumcogni- 
tionem  adducunt.  In  ordine  autem  physico  habetur,  quum 
unum  alteri  ipsum  esse  communicat.  Quod  in  rebus  creatis 
fit  dupliciter.  Unum  enim  esse  communicat  alteri,  vel  tan- 
quam  pars  constitutiva  essentice  alterius,  vel  tanquam  in 
alterius  productionem  influens.  Triplex  igitur  est  genus  illo- 
rum principiorum  quae  intrinsece  cum  suis  principiatis  con- 
necluntur;  videlicet  principium  cognitionis,  principium 
essendi,  principium  exislendi.  Quae  omnia  complexus  est 
Aristoteles,  quum  principium  deflnivit  : id  unde  aliquid  est, 
aut  fit,  aut  cognoscitur  (i). 

255.  Prioritas  qua  principium  prae  principiato  gaudet,  est 
triplex.  Nam  principium  proprie  dictum  et  in  ordine  phy- 

ii)  s.mt.  c.i. 

sico,  de  quo  nunc  agimus,  prius  est  suo  principiato  vel  tem- 
pore vel  natura  vel  saltem  origine. 

Tempore  prius  est  id  quod  existit  altero  nundum  exi- 
stente.  Sic  Philippus  fuit  Alexandro  prior. 

Natura  prius  est  id  a cujus  existentia  dependet  existentia 
alterius,  quod  per  se  impar  existendo  sit.  Ignis  v.  gr.  est  na- 
tura prior  calore  quem  diffundit,  licet  non  tempore : itemque 
actus  quilibet  internusprior  est  natura  intimo  sensu,  quoille 
fit  menti  praesens. 

Origine  tandem  sola  prius  est  id  a quo  aliquid  procedit, 
quin  tamen  naturam  et  existentiam  habeat  a primo  depen- 
dentem. Talis  prioritas  inter  divinas  solummodo  personas 
locum  habet. 

236.  Animadverte  4®  unum  altero  prius  esse  posse  tem- 
pore non  autem  natura,  ut  v.  gr.  Babylon  fuit  Roma  prior; 
vel  e converso  natura  non  tempore,  ut  ignis  et  calor  ; ac  tan- 
dem et  tempore  et  natura,  ut  artifex  opere  suo. 

2°  Prioritatem  tam  naturae  quam  temporis  in  utroque  statu 
haberi  posse,  physico  et  ideali.  V.  gr.  albedo  natura  prior 
est  in  statu  physico  relationesimilitudinis  cui  fundamentum 
impertit;  sanitas  autem  natura  prior  est  haustu  pharmaci  in 
ordine  solum  ideali. 

3°  Hinc  vides  id  quod  aliud  in  unoordine antevertit,  posse 
esse  illi  posterius  in  ordine  altero.  Sanitas  est  priorpharmaco 
in  ordine  ideali,  posterior  illo  in  ordine  reali. 

4°  Quotiescunque  principium  dicitur  tempore  prius  prin- 
cipiato, id  intelligendum  est  de  principioutestquoddamens, 
non  vero  de  principio  formaliter  considerato.  Principium 
enim  uttale  non  potest  secundum  tempus  principiatoanteire. 
Relativa  enim  simul  ponuntur. 

237.  Ut  eorum,  quas  tempore  simul  sunt  non  vero  natura, 
'.ubordinatio  qua  sese  excipiunt,  apte  significetur,  unum 
dicimus  esse  in  signo  nalurce  priori;  alterum  in  signo  poste- 
riori. 

Est  in  signo  naturae  priori  respectu  alterius  quidquid  na- 
tura prius  est  illo;  in  signo  posteriori  quod  natura  posterius 
est.  Signum  hoc  loco  idem  valet,  ac  conceptus  rei  in  cogno - 

scente  potentia  existens : id  enim  quod  natura  prius  est  altero, 
concipitur  et  intelligitur  in  sua  natura  completum,  quin  alte- 
rum inteliigatur;  hoc  autem  alterum  copcipi  nequit,  nisi 
priore  illo  intellecto.  Quae  ab  eodem  principio  simul  prove- 
niunt, ut  omnes  effectus  simultanei,  dicuntur  esse  in  signo 
eodem  ut.  v.  gr.  in  bilance  ascensus  unius  lancis  et  descen- 
sus alterius : quae  vero  sunt  in  eodem  instanti,  sed  nullam 
inter  se  vel  ad  tertium  aliquod  dependentiae  relationem  ha- 
bent, dicuntur  esse  in  signis  disparatis,  ut  praesens  animi  mei 
cogitatio  et  planetarum  motus. 

258.  Nunc  ad  eausce  notionem.  Causa  est  principium  in- 
fluxu suo  determinans  aliquid  sibi  insufficiens  ad  existendum. 
In  hac  definitione  vos  illa : principium,  generis  locum  tenet; 
sequentes  : influxu  suo,  principium  cum  principiato  intrin- 
sece connexum  designant  (254) : caetera  palam  faciunt  cau- 
sam esse  principium  natura  prius  re  quam  producit.  Id  quod 
causa  efficit,  effectus  nuncupatur. 

Causae  post  Aristotelem  ad  quatuor  classes  revocari  solent, 
videlicet  ad  efficientem,  finalem,  materialem,  formalem;  de 
quibus  nunc  est  agendum. 

ARTICULUS  II. 

De  causa  efficiente. 

259.  Causa  efficiens  est  id  a quo  aliquid  fit.  Causae  efficien- 
tis propria  est  activitas,  seu  vis  agendi;  per  hanc  enim  causa 
influit  in  effectum  existentiam  ipsi  tribuendo. 

Agere  generatim  dicimus  id  omne,  quo  interveniente,  ali- 
qua accidit  mutatio,  seu  id  omne  quod  efficit  ut  sit  aliquid 
quod  prius  non  erat.  Activitas  igitur  est  id  quo  causa  efficiens 
mutationes  inducit.  Hinc  Aristoteles  efficientem  causam  defi- 
nivit : principium  unde  primo  motus  (i),  nempe  mutatio.  In 
activitatis  autem  exercitio  dicitur  actus  primus  remotus  ipsa 
vis  agendi  ; actus  primus  proximus  eadem  vis,  quum  ad- 
sunt omnia  quae  ad  agendum  requiruntur  : tandem  actus 
secundus  ipsum  activitatis  exercitium.  Hoc  actuale  exer- 


(t)  II  Pbi/s.  text,  29. 

citium  actio  audit : quae  transitiva  est,  si  mutatio  ab  agente 
producta  in  alio  recipitur;  intransitiva  seu  immanens,  si  in 
ipso  agente  recipiatur.  Illa  est  perfectio  facti,  ut  v.  gr.  illu- 
minatio; haec  perfectio  agentis,  ut  visio. 

Mutatio  quae  ab  agente  provenit  passio  nuncupatur,  si 
extra  subjectum  agens  recipitur;  actus,  si  actionem  imma- 
nentem consequitur. 

260.  Causalitas  finita  (de  infinita  enim  alias),  nempe  ratio 
causandi,  efficientis  causae  finitae  propria,  ipsa  ejus  est  actio, 
quae  semper  in  praesupposito  subjecto  exercetur.  Videlicet 
id  quod  causam  efficientem  denominat,  non  est  sola  vis 
activa  aut  sola  realitas  effectus,  sed  realitas  haec  ut  a vi  activa 
in  praesupposito  subjecto  producitur.  V.  gr.  id  quod  solem 
illuminantem  denominat,  non  est  sola  lux  aut  vis  irradians 
solis,  sed  lux  ut  a sole  irradiante  est  in  corpore  opaco. 

261.  Porro  actio  hujusmodi  idem  re  est  ac  passio,  juxta 
communem  veterum  sententiam,  ac  ratione  sola  ab  illa  di- 
stinguitur. Revera  eadem  enlitas  quae  educilur  e subjecto, 
puta  calor,  quaeque  ut  est  ah  hoc  in  hoc,  dicitur  actio,  eadem, 
inquam,  prouti  est  in  hoc  ab  hoc,  passio  nuncupatur  (i).  Hinc 
tamen  minime  inferre  licet,  agens  et  patiens,  aut  in  abstracto 
agere  et  pati,  idem  esse  secundum  rem,  ac  solum  ratione 
distingui.  Nam  quanquam  forma,  a qua  tam  agens  quam 
patiens  denominantur,  sit  eadem,  illa  nempe  quae  in  subjecto 
producitur;  res  tamen  quae  ab  hac  forma  denominantur,  di- 
stinctae sunt,  ac  diversas  denominationes  recipiunt. 

262.  Ad  agendum,  ut  paulo  ante  innuimus  (259),  non- 
nunquam  quasdam  requiruntur,  non  quia  causae  rationem 
participent,  sed  quia  virtutem  causae  disponunt  et  applicant 
ad  agendum,  vel  saltem  impedimenta  removent  quae  actio- 
nem prohibent.  Ita  v.  gr.  lux  requiritur  ad  scribendum,  et 
compedum  solutio  ad  currendum.  Requisita  haec  etiam 
conditiones  appellantur.  Sunt  autem  variae  conditiones  istae 
pro  varia  causarum  subjectorumque,  in  quibus  hae  agunt, 
imo  et  adjunctorum  inter  quae  agunt,  conditione.  Quae- 
dam vero  ita  requiruntur,  ut  iis  deficientibus,  aliquae 

(t)  Ex  Arist.  IU.  Phys.  Icxl,  20. 

aliae  praesto  esse  queant;  quaedam  vero  suppleri  nulla- 
tenus possunt  ; et  hae  dicuntur  conditiones  sine  quibus  non , 
i.  e.  sine  quibus  causa  nullatenus  agit.  Ita  v.  gr.  boni  ratio 
in  aliquo  objecto  cognita,  est  conditio  sine  qua  non  agit  vo- 
luntas. 

263.  A causa  efficiente  et  conditione  distinguenda  est 
occasio;  quae  est  id  omne  ad  cujus  praesentiam  aliquid  fit.  Dif- 
fert, inquam,  a causa  efficiente  ; quia  ab  occasionis  activi- 
tate effectus  existentiam  non  recipit.  Differt  a conditione; 
quia  occasio  per  se  non  requiritur  ad  hoc  ut  causa  agat,  pos 
set  enim  agere  sine.  illa.  Saepenumero  tamen  occasio  allicit 
et  invitat  causam  efficientem  ad  agendum,  vel  ad  agendum 
hoc  tempore  potius  quam  alio,  quatenus  vel  fiuem  operandi 
proponit  agenti,  vel  faciliorem  exhibet  ejus  assecutionem. 
Ita  v.  gr.  tenebrae  sunt  occasio  ad  meditandum  et  ad  furan- 
dum. 

264.  Causarum  efficientium  multae  feruntur  partitiones; 
en  tibi  praecipuas : 

1°  Causa  prima  et  causa  secunda.  Causa  prima  est  quae  ab 
alia  non  pendet,  et  a qua  caeterae  omnes  dependent.  Causa 
secunda  est  quae  pendet  a prima. 

2°  Causa  per  se  et  causa  per  accidens.  Causa  per  se  est  quae 
agit  id  quo  naturali  destinatione  dirigitur,  aut  quod  ipsamet 
agere  intendit.  Sol  v.  gr.  ceram  emolliens  et  lutum  obdurans, 
homo  item  qui  voluntarie  hominem  interficit,  sunt  causae 
per  se.  Causa  per  accidens  est  agens  in  cujus  effectu  aliquid 
praeter  ejus  intentionem  conjungitur,  maxime  si  id  cum  ac- 
tione non  sit  necessario  connexum ; ut  quum  fodiens  terram 
thesaurum  invenit. 

3°  Principalis  nuncupatur  causa  efficiens  a qua  effectus  pri- 
mario dependet,  ut  est  scriptor;  instrumentalis  quae  a princi- 
pali movetur,  ut  est  calamus. 

4°  Necessaria  dicitur  quae,  positis  omnibus  quae  ad  agen- 
dum requiruntur,  non  potest  non  agere;  libera  quae  se- 
cus. 

5°  Causa  adaequata,  quae  per  se  par  est  effectui  praestando; 
madcequate,  quas  aliarum  indiget  auxilio  causarum.  Q ae 

simul  concurrunt  ad  unum  eumdemque  effectum,  concausce 
nominantur. 

6°  Univoca , quae  effectum  producit  essentia  sibi  similem, 
ut  est  planta  ; cequivoca , quae  effectum  producit  essentiae  di- 
versae, ut  est  artifex. 

1°  Physica  est  causa  quae  effectum  parit  virtute  propria, 
sive  principali  sive  instrumentali.  Moralis,  quae  virtute  pro- 
pria nec  producit  effectum  nec  ad  illum  producendum  ullo 
modo  cooperatur,  sed  solum  aliam  causam  aut  aliam  poten- 
tiam ejusdem  suppositi  aliquo  modo  inducit  ad  operandum. 
Hoc  pacto  imperium,  consilium,  minae,  preces  sunt  causae 
morales,  quatenus  alterum  ad  operandum  movent.  Ita  quo- 
que merita  vel  demerita  praemiorum  ve!  poenarum  sunt  causae 
morales.  Imo  etiam  voluntas  causa  est  moralis  actuum,  qui 
a caeteris  potentiis  ipsa  imperante  eliciuntur,  quique  pro- 
pterea  imperati  nuncupantur.  Idcirco  in  definitione  dictum  est 
causam  moralem  inducere  ad  agendum  vel  aliam  causam  vel 
aliam  potentiam  ejusdem  suppositi. 

Patet  ex  his,  causam  moralem  inducere  posse  ad  agendum 
tantummodo  causas  illas,  quae  cognoscendi  facultate  pollent. 
Ejus  enim  efficacia  non  continetur  impulsu  physico,  sed 
exercetur  in  vires  physicas  alterius,  mediante  ejusdem  co- 
gnitione. 

ARTICULUS  III. 

Theoremata. 

268.  Propositio  I.  Quidquid  in  effectu  •perfectionis  est,  in 
causa  ipsius  adaequata  aliquo  modo  pr  ce  continetur . 

Ratio  est  manifesta.  Nemo  dat  quod  non  habet. 

Perfectio  autem  effectus  praecontineri  potest  in  causa  tri- 
pliciter. 

1°  Formaliter,  quum  perfectiones  utriusque  sunt  in  eadem 
specie.  Sic  in  nube  pluvia,  in  atramento  scripturae  color 
continetur. 

2°  Eminenter,  quum  causa  perfectione  pollet  nobilioris 
oidinis,  per  quam  idem  praestat  et  modo  excellentiore,  quod 


132 


ONTOLOGIA 


perfectio  inferior  effectui  communicata.  Sic  Deus  rationem 
hominis  praecontinet. 

3®  Virtualiter,  quum  causae  activitas  talis  est,  ut  per  ejus 
exercitium  perfectionem  diversi  generis  effectui  conferre 
possit.  Sic  artifex  machinae  perfectionem  continet,  eamque 
suo  modo  continent  etiam  instrumenta. 

Corollaria.  1®  Nullus  effectus  adaequata  sua  causa  potest 
esse  perfectior.  Secus  esset  in  effectu  aliquid  quod  in  causa 
non  praecontinetur. 

2®  Patet  veritas  adagii  illius : omne  agens  agit  sibi  simile. 
Patet  etiam  quomodo  hoc  sit  intelligendum. 

3®  Inter  causam  principalem  et  instrumentalem  (264,  3°) 
hoc  inlerest  discriminis,  quod  causa  solum  principalis  suam 
in  effectum  similitudinem  inducit,  instrumentalis  vero  non 
suam  similitudinem  inducit,  sed  confert  ad  similitudinem 
principalis  inducendam.  Quare  in  principali  solum  agente 
praeexistit  formaliter  vel  eminenter  perfectio  quae  in  effectum 
transfunditur,  non  vero  in  instrumento. 

266.  Propositio  II.  Causa  necessaria , positis  omnibus  re- 
quisitis, tantum  semper  agit,  quantum  potest. 

Positis  enim  omnibus  requisitis,  non  potest  non  agere. 
Ergo  agit : tota  certe  activitate  sua,  non  solum  ejus  parte, 
secus  enim  ejus  activitas  ex  parte  necessaria  non  esset. 

Hinc  1®  Causa  necessaria  et  proxime  ad  agendum  expedita, 
semper  effectum  vires  activas  adaequantem  exerit. 

2®  Propterea  ex  perfectione  effectus  causarum  hujusmodi 
perfectionem  aestimare  licebit. 

3®  Causa  necessaria,  manens  eadem, semper  idem  agit  (200). 

4®  Hinc  aequalibus  temporibus  aequales  producit  effectus, 
inaequalibus  inaequales,  majori  tempore  majores,  minori 
minores. 

267.  Propositio  III.  Effectuum  diversitas  non  semper  cau- 
sarum multiplicitatem  arguit. 

Etenim  una  eademque  causa  pluribus  potest  viribus  pol- 
lere, ac  proinde  diversos  effectus  activitate  sua  proferre.  Ita 
autem  se  habere  causas  naturales,  exempla  pene  infinita  de- 
monstrant. 

Hinc  effatum  illud  : causa  sine  necessitate  non  sunt  multipli- 
canda. 

268.  Propositio  IV.  Causa  omnis,  qua  in  praexistente 
subjecto  agit,  agere  nequit,  nisi  vel  per  se  vel  per  aliud  sit  illi 

prasens. 

Ratio  simplicissima  haec  est : nulla  res  potest  agere  ubi 
non  est.  Ubi  enim  res  non  est,  ibi  res  illa  nihil  est.  Nihili 
autem  nulla  est  activitas.  Ergo  nequit  causa  agere  in  sub- 
jecto, cui  aliquo  modo  non  sit  praesens. 

Ut  dixi,  causa  potest  esse  praesens  subjecto  in  quo  agit, 
vel  per  se  vel  per  aliud,  vel  immediate  nimirum  vel  mediate. 

269.  Immediata  applicatio  causae  ad  subjectum  habetur: 

1°  per  identitatem,  quum  nimirum  agens  et  passum  sunt 

una  eademque  res  ; ut  quum  anima  in  se  ipsa  cogitationes 
et  volitiones  producit ; 

2°  per  unitionem  physicam,  ut  quum  anima  in  corpus  sibi 
conjunctum  agit ; 

3°  per  contiguitatem,  ut  quum  manu  corpus  externum 
propellimus. 

Mediata  vero  : 

a)  per  instrumentum  : ita  pictor  agit  penicillo,  et  miles 
lancea  ; 

b)  per  emanationem  aliquam : ita  balsamum  v.  gr.  agit  in 
naribus  ; 

c)  per  actionem  in  causam  aliam  immediate  applicitam  sub- 
jecto: ita  sol,  mediante  aethere,  lucem  et  calorem  quaquaver- 
sus diffundit ; 

d)  per  influxum  moralem  (264,7°). 

270.  Duo  supersunt  explicanda  potius  quam  probanda 
pronuntiata,  quae  in  ore  omnium  versantur. 

lm  Modus  operandi  sequitur  modum  essendi.  Hoc  effatum 
nulli  dubium  erit,  si  1°  excludantur  operationes  liberae,  in 
eo  quod  a libertate  dimanant  ; ac  2°  si  ita  inteliigatur : mo- 
dificato intrinsecus  operandi  immediato  principio,  quod 
est  activitas  agentis,  ipsam  quoque  operationem  modificari 
oportere.  Hoc  enim  perpetua  ac  certissima  experientia  com- 
probat, et  per  se  manifestum  est.  At  si  ad  operationes  libe- 

ras  extendatur,  rejiciendum  est.  Si  vero  intelligatur  de  mo- 
dis essendi,  qui  quanquam  supposito  agenti  intrinseci  sint, 
immediatum  tamen  operationis  principium  non  afficiant, 
falsum  in  pluribus  erit.  Non  enim  v.  gr.  diversae  sunt  in- 
tellectiones hominis  sedentis  et  stantis,  si  caetera  quae  intel- 
ligendi  facultatem  afficiunt,  paria  utrobique  sint. 

271.  2m  Causa  causa  est  causa  causati.  Effatum  hoc  1°  pro- 
cul dubio  verum  est,  si  intelligatur  de  causa  quae  causam 
alteram  non  modo  producit,  sed  etiam  ad  agendum  deter- 
minat. Ita  eerte  Deus  est  causa  vicissitudinis  dierum  ac  no- 
cti um,  quae  a solis  luce  ac  telluris  motu  procedit. 

2°  Causa  tamen  quae  causam  alteram  ita  determinat,  erit 
causa  per  se  eorum  effectuum,  quos  altera  per  se  producit, 
et  causa  per  accidens  eorum,  quos  altera  producit  per  acci- 
dens (264,2°);  nisi  vel  intendat  effectum  cum  alterius  actione 
non  necessario  connexum,  vel  hunc  praevidens  non  impe- 
dierit, si  impedire  illum  poterat  ac  debebat. 

3®  Causa  demum,  quae  licet  causam  alteram  producat,  non 
tamen  illam  ad  agendum  determinat,  nullo  modo  causa  est 
effectuum  qui  ab  hac  altera  dimanant.  Sic  pater  v.  gr.  eo 
quod  est  pater,  non  est  causa  criminum  filii,  quanquam 
possit  aliunde  esse  eorum  causa  moralis,  aut  etiam  physica 
concausa. 


ARTICULUS  IV. 


Humii  de  causce  efficientis  conceptu  errores  refutantur. 


272.  Humius  inter  praecedentis  saeculi  scepticos  facile 
princeps,  in  hoc  praesertim  scepticismum  fundavit  suum, 
quod  causae  ideam  nos  habere  negavit.  Cujus  haec  est  brevi 
ratioeinatio  (l).  Si  causae  ideam  humana  mensadsequeretur, 
eam  non  aliunde  sibi  adscisceret,  quam  ab  experientia.  Jam 
ab  experientia  idea  hujusmodi  ortum  habere  nequit.  Expe- 
rientia enim  factorum  nobis  successionem  utique  refert,  sed 
connexionem  nequaquam  : secus  sciremus  in  quo  baec  con- 
nexio reposita  sit ; quod  tamen  ignoramus.  Atqui  connexio 
est  quae  causalitatem  constituit. 

(1)  Essay,  VII. 

Nihilominus,  subdit,  quum  bina  facta  conjuncta  constan- 
ter perspicimus,  ea  in  imaginatione  nostra  associantur : ex 
quo  fit  ut  quum  alterum  iterum  apparet,  alterius  quoque 
ideam  excitet.  Hinc  causae  definitio : objectum  post  quod 
aliud  objectum  ita  consequitur , ut  praesentia  primi  inducat 
ad  cogitandum  de  altero.  Haec  porro  connexio  mentalis  ex 
consuetudine  orta,  est  id  quod  causalitatem  vocamus:  haec 
fundamentum  praebet  principio  illi : futura  praeteritis  similia 
sunt. 

Hujusmodi  est  Humii  doctrina:  quid  autem  ex  ea  sequa- 
tur nemo  non  videt.  Oleum  et  operam  perdit  quicunque 
studet  rerum  cognoscere  causas : scientia  omnis  impossibilis 
est:  imo  impossibilis  quoque  est  rationalis  certitudo  de  en- 
tium, quae  extra  nos  sunt,  realitate,  non  enim  aliter  haec 
cognoscitur,  quum  ex  effectibus.  Superest  nobis  solum  cer- 
titudo de  sensationum  successione,  et  de  idearum  nostrarum 
existentia. 

275.  Propositio  V.  Certissimum  est  1°  nos  causae  ideam 
habere,  licet  non  cognoscamus  in  quo  causalitas  sive  interna 
sive  externa  sita  sit;  2°  causae  ideam  experientiae  ope  efformari. 

Humius  tres  quaestiones  omnino  distinctas,  quae  circa 
causae  notionem  occurrere  possunt,  temere  permiscuit.  la  est 
utrum  sit  in  mente  nostra  causae  conceptus:  2a  utrum  co- 
gnoscamus in  quo  causalitas  sive  interna  sive  externa  sita 
sit : 5a  unde  originem  habeat  causae  notio. 

Jam  prima  quaestio  nullam  prorsus  dubitationem  admit- 
tit: adeoque  etiamsi  origo  hujus  ideae  nobis  esset  incom- 
perta, ejus  tamen  existentia  neganda  non  foret.  Revera 

1°  Conscientia  hanc  ideam  reperit  in  mente  clarissimam, 
et  valde  diversam  ab  ea  quam  Humius  describit.  Probe  enim 
distinguimus  successionem  a causaiitate. 

2°  Causae  notionem  exprimunt  in  omnium  gentium  linguis, 
verba  quae  activa  dicimus;  ut  facio , moveo,  traho,  ferio  et 
alia  infinita. 

5°  Eamdem  continent  conjunctiones  multae;  ut  ergo , curt 
propter,  quia  et  similes. 

274.  Quoad  quaestionem  alteram,  notandum  in  primis  est, 

quamvis  externa  experientia  solam  factorum  successionem 
exhibeat,  experiri  tamen  nos  intimo  sensu  activitatem  no- 
stram: immediate  enim  mihi  refert  sensus  intimus  activum 
influxum  qui  a me  dimanat,  sive  quum  meipsum  immuto, 
sive  quum  in  proprium  corpus  nisum  exerceo.  Est  ergo  fal- 
sum per  experientiam  nullo  modo  causalitatem  cognosci. 
Fatendum  tamen  est,  intelligentiam,  dum  in  facta  illa  in- 
terna se  reflectit,  et  exercitium  activitatis  proprii  subjecti,  ut 
sensu  offertur  intuendum,  attingit,  nec  principium  unde  illa 
actio  dimanat,  nec  quid  actio  ipsa  sit  in  se,  contueri  posse; 
sed  solum  genericam  et  indeterminatam  causa;  notionem 
acquirere.  Cognoscimus  igitur  quid  sit  causa  in  genere, 
non  tamen  cognoscimus  quid  sit  in  specie  rerum  singula- 
rum activitas.  Sed  htec  idea  generalis  abunde  sufficit  ad 
principium  causalitatis  constituendum : a principio  autem 
causalitatis,  et  per  inductionem  quae  ipsi  innititur  (L.  306), 
veritates  omnes  experimentales  universitatem  accipiunt. 

275.  Postremo  principium  illud  : futurum  est  'praeterito 
simile,  ex  duplici  principio  evidenti  concluditur,  quorum 
primum  est:  causa  necessaria,  positis  omnibus  requisitis  ad 
agendum,  necessario  agit  (264,  4°) ; nempe  (quae  conditio 
semper  in  his  subaudienda  est)  nisi  libertas  creatoris  eam 
impediat.  Alterum : sapientia  creatoris  postulat , ut  causarum 
naturalium  activitatem  vel  nunquam  vel  rarissime  impediat. 
Qua  de  re  alibi  fusius. 

276.  Ex  his  patet  unde  causae  idea  exoriatur.  Nempe,  ut 
alibi  responsum  est  Lockio,  quum  de  substantiae  conceptu 
sermo  fuit  (158, 145),  ab  experientia,  sed  cum  intelligentia 
conjuncta.  P»atio  enim  causae  relatio  quaedam  est,  quam  sola 
intelligentia  concipere  potest.  Sed  invenit  intelligentia  ejus 
ideae  fundamentum  et  objectum,  ut  diximus,  in  intimo  sensu 
(274).  Sic  igitur  primo  causae  ideam  ex  nobis  ipsis  hau- 
rimus. 

Experientia  autem  externa  profecto  nihil  aliud  immediate 
attingit,  quam  facta  factis  succedentia  ; neque  aliud  praeterea 
sensus  attingere  possunt.  Sed  intelligentia  quum  aliquid 
noviter  existere  deprehendit,  analysim  exercens  in  ideam 

generalem  facti  contingentis,  ad  ideam  causae  generalem  et 
indeterminatam  iterum  devenit,  non  intuitione  sed  dedu- 
ctione, ut  melius  paulo  post  explicabitur,  Est  autem  con- 
ceptus hujusmodi  ille  ipse  quem  supra  descripsimus  (259). 

277.  Porro  quae  sit  in  specie  censenda  facti  determinati 
causa,  num  factum  quod  praecessit,  an  vero  aliquid  aliud 
sive  cognitum  sive  incognitum,  hoc  aliis  ratiociniis  varia- 
tisque  experimentis  et  inductione,  quandoque  cum  certi- 
tudine definitur,  quandoque  probabiliter  conjicitur,  quando- 
que etiam  ignotum  manet.  Est  enim  plane  falsum  quod 
Humius  asserit,  quum  duo  constanter  conjuncta  perspicimus, 
alterum  a nobis  vocari  causam,  alterum  effectum.  Nonnun- 
quam  enim  inter  ea  quae  sibi  constanter  succedunt,  nullam 
esse  causalitatem  cognoscimus,  ut  v.  gr.  inter  diem  et  no- 
ctem, aut  inter  anni  tempestates;  nonnunquam  etiam  cogno- 
scimus, adesse  inter  duo  sibi  succedentia  dependentiam  ali- 
quam, non  tamen  ut  a causa,  sed  ut  a conditione  mera,  ut 
est  v.  gr.  inter  projectionem  corporis  combustibilis  in 
ignem,  ejusque  combustionem. 

articulus  v. 

Refutatur  occasionalismus 

278.  Occasionalismi  systema,  ab  antiquis  quibusdam  e 
Maurorum  gente  praeformatum  (t),  celebritatem  suam  inter 
recentiores  debet  Nicolao  Malebranchio,  philosopho  saeculi 
XVII  (2),  quem  deinde  cartesianorum  nonnuli  secuti  sunt. 
Hi  docent,  causas  finitas,  ac  praesertim  corporeas,  nulla  ac- 
tivitate instructas  esse  ; sed  esse  tantum  occasiones,  ad 
quarum  praesentiam,  Deus  juxta  leges  a se  constitutas,  ef- 
fectus omnes  qui  ab  ipsis  rebus  produci  videntur,  solus  ope- 
ratur. Ita  ut  in  omnibus  semper  idem  fere  contingat,  quod 
in  miraculis,  quae  ad  sanctorum  vocem  contactumve  fiunt. 
Nec  corpora  agunt  in  corpora,  nec  corpora  inanimata  in 
animata,  nec  anima  in  corpora  externa,  aut  in  proprium 
corpus.  Imo  juxta  rigidissimos  occasionalistas  neque  suas 

(1)  Hos  impugnat  S.  Th.  in  Summa  contra  gentiles.  Lib.  III,  c.  69. 

(2)  Recherche  de  la  verite , liv.  VI,  part.  II,  ch.  IU  el  Eclaircissements , 15* 

ipsa  cogitatiationes  ac  volitiones  anima  producit;  sed  Deus 
omnia  in  omnibus  ac  solus  agit.  Nullae  proinde  sunt  causae  se- 
cundae (264,  1°)  quae  causae  efficientes  vere  dici  mereantur. 

279.  Propositio  VI.  Causae  secundae  non  sunt  mere  occasio- 
nales  dicendae , sed  vere  efficientes. 

Nota  antea  1°  Activitatem  quam  causis  secundis  asserimus, 
diversam  esse  pro  agentium  diversitate.  Alio  enim  modo 
agunt  spiritus,  alio  corpora. 

Nota  2"  Non  esse  necessarium  ut  statuamus,  in  quo  sita 
sit  diversorum  agentium  activitas  (274) ; aut  ut  explicemus 
quomodo  in  se  mutuo  res  agant. 

Nota  3°  Non  esse  imo  necessarium,  ut  quaecunque  a 
corporibus  agi  dicuntur,  vere  ab  illis  agi  singillatim  defen- 
damus. Sufficit  enim  ut  aliqua  activitas  corporibus  adstrua- 
tur,  in  iis  nempe,  in  quibus  ea  non  agere  absurdum 
foret. 

Note  4*  Activitatem  aliam  esse  spontaneam,  aliam  deter- 
minatione ab  extrinseco  accepta  indigentem  (264,  3°).  Corpo- 
ribus autem  non  prima  illa,  sed  altera  haec  solummodo  con- 
venit; quae  tamen  vera  activitas  est,  ut  quae  ratio  aliqua  est, 
licet  non  totalis,  existentiae  effectus 

280.  Probatur  propositio  ; ac  primo  de  spiritibus. 

4°  Aperte  distinguimus  ex  intimo  sensu  quaedam  fieri  in 
nobis,  sed  non  a nobis:  ut  quum  trahimur  inviti ; quaedam 
vero  fieri  in  nobis  et  fieri  a nobis ; ut  quum  animum  adver- 
timus ad  meditandum,  aut  nos  ipsi  movemus,  aut  in  corpo- 
ribus externis  aliquid  efficimus.  Haec  enim  omnia  fieri  sen- 
timus quia  volumus,  nec  modo  quia  volumus,  sed  quia  ni- 
sum quemdam  et  conatum  exerimus  ; qui  quidem  non  raro 
adeo  est  intensus,  ut  nos  defatiget,  quandoque  etiam  abster- 
reat, faciatque  ut  a volendo  conandoque  ulterius  abstinea- 
mus. Ipsum  in  primis  volendi  actum  a nobis  elici  ita  lucu- 
lenter nobis  compertum  est,  ut  nihil  magis.  Testatur  ergo 
sensus  intimus  nos  activos  esse,  tam  in  actionibus  immanen- 
tibus, quam  in  transeuntibus;  imo  ex  hoc  sensu,  ut  supra 
notatum  est  (276,  274),  causae  idea  primo  in  nobis  exoritur. 

2°  Si  voluntas  ipsa  spirituum  activitate  nulla  gaudet,  quid 

sequitur?  Tollitur  illico  omnis  humanorum  actuum  libertas; 
ac  proinde  nullum  est  amplius  meritum  vel  demeritum; 
praemia  omnia  ac  poenae  ex  aequo  injustae  sunt  atque  absurdae; 
nemo  amplius  est  qui  pius,  nemo  qui  scelestus  dici  possit ; 
imo  si  omnia  Deus  agit,  ipsuib  inter  actiones  honestas  et 
inhonestas  intrinsecum  discrimen  evanescit. 

Atqui  haec  non  christianae  modo  fidei,  sed  et  primis  ratio- 
nis principiis  et  sensui  communi  sunt  plane  contraria,  ora- 
nemque  humanam  societatem  funditus  evertunt.  Unusquis- 
que igitur  videt,  quanta  sit  occasionalismi,  si  ad  haec  usque 
extrema  provehatur,  et  absurditas  et  impietas. 

281.  Probatur  secundo  propositio  de  corporibus. 

1°  Inactiva  esse  corpora  nullo  modo  probari  potest ; neque 
a priori  neque  a posteriori. 

Non  a priori.  Ad  hoc  enim  necesse  foret  ut  corporum  es- 
sentiam ex  integro  perspectam  haberemus,  aut  saltem  ut  ali- 
quam in  iis  deprehenderemus  essentialem  proprietatem  quae 
omnem  prorsus  activitatem  excluderet. 

Jam  necessentiam  corporum  ex  integro  cognoscimus,  nec 
proprietatem  aliquam  hujusmodi  in  illis  deprehendimus. 
Extensio  enim  quam  in  corporibus  intuemur,  habet  utique 
cum  vi  cogitandi  aut  volendi  intimam  repugnantiam, sed  non 
cum  activitate  quacunque.  Conceptus  enim  divisibilitatis  ac 
multiplicitatis  partium  genericum  activitatis  conceptum  neu- 
tiquam  excludit. 

Non  a posteriori,  nempe  per  experientiam.  Elenim  per 
experientiam  activitatem  solummodo  cognoscere  possumus: 
sola  enim  activitas  nos  afficere  potest  atque  impressionibus 
suis  immutare;  inactivitas  vero  nequaquam;  secus inactivitas 
esset  activitas. 

282.  2°  « Contra  rationem  sapientiae  est,  ita  S.  Thornas, 
» ut  sit  aliquid  frustra  in  operibus  sapientis.  Si  autem  res 
» creatae  nullo  modo  operentur  ad  effectus  producendos, sed 
* solus  Deus  operetur  omnia  immediate,  frustra  essent  adhi- 
» bitae  ab  ipso  aliae  res  ad  producendos  effectus.  Repuguat 
» igitur  praedicta  positio  divinae  sapientiae  (l).  » 

(t)  Contra  Gent.  I,  c. 

283.  Neque  dicas  frustra  non  adhiberi  res,  si  Deus  tan- 
quam  occasione  illis  utatur.  Nam  in  primis  etiam  absque 
occasionibus  istis  poterat  Deus  agere  in  nobis  quaecunque 
vellet,  et  quandocunque  vellet.  Quae  quidem  responsio  valet 
praesertim  contra  Malebranchium,  qui  corporum  existen- 
tiam  valide  impugnari  putat  principio  illo:  Deum  non  fa- 
cere per  plura,  quod  potest  fieri  perpauciora  (L.  490).  Si 
enim  absonum  est  juxta  ipsum,  Deum  adhibere  corpora, 
etiam  tanquam  sensationum  causas,  quanto  magis  absonum 
erit,  Deum  adhibere  corpora  quae  nihil  agunt  et  nihil  agere 
possunt  ? 

284.  Praeterea  cur  Deus  adeo  artificiose  organa  nostra  ela- 
boravit, si  corpora  externa  nullam  in  ipsis  actionem  exer- 
cent? Si  ponas  voluisse  Deum,  ut  radii  v.  gr.  certo  quo- 
dam modo  ad  retinam  appellerent,  certamque  affectionem 
in  ipsa  excitarent,  statim  intelligo  quo  tendat  mirabilis 
oculi  constructio.  At  si  radii  nihil  agunt,  sed  omnia  Deus, 
quid  opus  erat  tam  solerti  artificio  tantaque  machina- 
tione ? 

285.  3°  Denique,  ut  alia  omittam,  communis  humani  ge- 
neris sententia  occasionalismum  profligat.  Persuasio  enim 
communis  de  corporum  activitate,  fixa  rataque  omnibus  pe- 
rinde est  ac  persuasio  de  corporum  existentia.  Nec  facile  in- 
veniri poterit  qui  persuaderi  se  sinat,  non  ab  igne  se  calefieri, 
neque  a corporibus  resistentiam  ipsi  opponi,  sed  immediate 
a solo  Deo. 

articulus  vi. 

Difficultates. 

286.  Obj.  I.  Omnia  in  omnibus  operatur  Deus.  Ergo  res 
creatae  ntfiil  agunt.  Prob.  ant. 

1°  Potest  Deus  omnia  agere.  Ergo  agit  omnia.  Non  sunt 
enim  causae  multiplicandae  sine  necessitate. 

2°  Repugnat  plane  Deum  in  activitatis  suae  consortium  res 
creatas  quasi  socias  adsciscere. 

3°  Opinio  quae  efficientiam  tribuit  causis  secundis,  est 
opinio  pagana  ; his  enim  ea  tribuit,  propter  quae  tanquam 

inferiores  quaedam  divinitates  haberi  possint ; nempe  vim 
agendi  in  nos,  per  quam  ettimeri  et  amari  debeant,  ac  proinde 
adorari. 

2S7.  Resp.  Dist.antec.:  Ut  causa  prima,cotic.;utcausaunica 
nego.  Habet  hunc  verum  sensum  objecta  propositio,  quod 
nempe  omnis  actionis  finitae  Deus  est  principium,  quatenus 
exi-stentiam  et  activitatem  rebus  contulit  ac  perpetuo  conser- 
vat; iisque  cum  continenter  in  agendo  concurrit:  atque  om- 
nium est  finis  ultimus,  ut  qui  summum  bonum  est  (i).  Haec 
suo  loco  fusius  explicabuntur. 

Satis  interim  liquet  ex  eo  quod  Deus  omnium  actionum  hoc 
modo  principium  sit,  non  excludi  a causis  finitis  activitatem 
ipsis  convenientem. 

Ad  1“  Dist.  ant.:  In  alio  ordine,  omitto;  in  praesenti  ordine, 
nego.  Videlicet  si  Deus  corpora  non  creasset,  posset  profecto 
omnes  corporum  actiones  eminenti  sua  virtute  efficere,  at  si 
corpora  creavit,  jam  non  potest  amplius,  quin  suae  sapientiae 
deroget.  Item  si  nulli  essent  actus  vitales,  voluntarii,  liberi 
ac  meritorii,  nec  sensus  intimus  ea  nobis  renuntiaret  quae 
modo  renuntiat  (280),  esto  posset  Deus,  hac  facta  hypothesi, 
actus  spirituum  proprios  in  ipsis  ex  sese  efficere  spiritibus 
ac  veluti  ponere;  quanquam  qui  ita  opinaretur,  nescio  quo- 
modo spiritus  ideam  conciperet  ; sed  in  hypothesi  opposita 
suppositio  hujusmodi  est  manifeste  absurda. 

Nego  autem  prorsus  consequentiam.  Nam  etsi  ponamus  sine 
ulla  limitatione,  Deum  omnia  perse  posse  agere,  non  tamen 
sequitur  eum  omnia  per  se  acturum;  potuit  enim  habere  ra- 
tiones etiam  nobis  inexploratas  creandi  corpora  activa,  ac 
spiritus  non  mortuos  sed  viventes. 

288.  Quare  ratio  addita  nullam  vim  habet.  Verum  est  enim 
non  esse  multiplicanda  entia  sine  necessitate,  si  tamen  no- 
mine necessitatis  non  stricta  necessitas,  sed  ut  alio  in  loco 
dictum  est  (L.  490),  etiam  congruentia,  decor  ac  majus  ali- 
quod bonum  intelligatur;  praesertim  quum  de  Deo  loquimur, 
cui  nihil  prorsus  necessarium  est. 

Multo  autem  congruentius,  decentius  et  oportunius  ad 

(1)  Cl.  S.  Th,  S umm,  tif? p.  i.  q.  CV,  a,  V.  el  Contra  Gent.  Lib.  III,  c.  LXX. 

creationis  finem  erat,  et  spirituset  corpora  activitate  donari, 
quam  secus.  Hoc  enim  pacto  et  sapientiaet bonitas  et  poten- 
tia creatoris  multo  luculentius  ostenditur.  An  non  sapientius 
consilium  quo  physicus  ordo  inter  tot  contrarias  vires,  ac 
moralis  ordo  cum  humana  libertate  servatur  ? Multo  certe 
melior  artifex  ille,  qui  artis  suae  disciplina  multos  erudit, 
quam  qui  artem  suamet  abditam  mente  et  inclusam  sinu  te- 
neat : ac  multo  mirandum  magis  effici  ab  aliquo  machinam 
quas  texat  aut  consuat,  quam  si  suis  ipse  manibus  eadem 
opera  exsequatur.  Quid  vero  si  machinam  hic  ejusmodi  ex- 
strueret, quaealiasmachinassibi  similes  perpetuo  produceret? 
Atqui  hoc  Deus  in  plantis  et  animalibus  efficit. 

289.  Ad  2m  Dist. : Tanquam  causas  ejusdem  ordinis,  conc.; 
tanquam  causas  diversi  ordinis,  nego.  Repugnat  sane,  Oeum 
res  a se  creatas  adhibere  ad  opus,  tanquam  causas  auxiliares 
aut  instrumentales,  quasi  vero  aliter  operi  perficiendo  esset 
impar,  aut  viribus  deficeret.  Minime  vero  repugnat,  causam 
primam  contulisse  rebus  a se  conditis  ut  proprios  effectus 
agant ; imo  hoc  maxime  illam  decet,  ut  modo  diximus. 

Ad  3ra  Mirum  quam  sint  haec  abnormia,  et  tumultuario 
effusa.  Vis  agendi  quam  secundis  causis  homines  tribuunt, 
non  est  vis  independens  et  infinita,  nec  timor  omnis  et  amor 
adoratio  est. 

290.  Obj.  II.  Spiritus  nequeunt  saltem  movere  corpora. 
Etenim  : 

1°  Facultas  haec  in  spiritus  notione  non  invenitur. 

2“  Motum  producere  possent  solummodo  per  voluntatem. 
Atqui  voluntas  non  potest  motum  producere. 

3°  Vis  movendi  corpora  est  infinita.  Nam  movere  corpus 
perinde  est  ac  illud  conservare  in  diversis  successive  locis. 
Conservatio  autem  hujusmodi  est  vis  infinita. 

Resp.  Neg.  ant. 

Ad  l"1  Dist.  : In  conceptu  inadaequato,  conc. ; adaequato, 
nego.  Ac  praeterea  nulla  est  consequentia,  nisi  falsum  illud 
principium  supponatur  : id,  solum  quod  clare  et  distincte  per- 
cipio verum  est  (L.  733). 

Ad  2ro  Neg.  maj.  Nam,  ut  jam  notavimus  (280,264, 7°),  non 

voluntas  immediate  suo  actu  corpus  movet,  sed  ad  nutum 
voluntatis  facultas  peculiarus,  quam  loco-motivam  dicimus, 
ut  patet  ex  intimo  sensu. 

Ad  S"”  Nescio  quomodo  difficultas  haec  in  mentem  venire 
potuit  Purchotio.  Facilis  est  responsio.  Neg.  ani.  Et  ad  prob. 
Neg.  tnaj. 

291.  Obj.  111.  Corpora  certe  agere  nequeunt.  Omnis  enim 
corporum  actio  foret  per  motum.  Sed  corpora  motum  pro- 
ducere non  possunt,  Nam 

1°  Sunt  inertia,  nec  se  ipsa  movere  possunt.  Ergo  nec  alia. 

2°  Motus  non  potest  ab  uno  corpore  in  aliud  transire. 

3e  Imo  non  intelligitur  quomodo  possit  communicari 
motus. 

Resp.  Neg.  ant.  Ad  prob.  Trans,  maj.  Etenim  nec  tota 
corporis  activitas  motu  continetur,  cum  certe  corporis  pro- 
pria sit  vis  resistendi  penetrare  conanti,  ut  nunc  alia  de  qui- 
bus quajstio  fit,  omittam ; nec  omnes  corporum  actiones  ad 
motum  gignendum  reducuntur,  saltem  enim  admitti  debet 
in  moleculis  simplicibus  vis  quzedam,  qua  in  se  invicem 
agentes  copulantur  et  corpora  constituunt. 

Dist.min.:  Per  se,  conc. ; determinatione acceptaab  extrin- 
seco,  nego.  Nequeunt  enim  corpora  se  determinare  ad  ac- 
tum; sed  si  ad  actum  aliunde  determinentur,  possunt  alia 
corpora  ad  motum  determinare  tum  immediate  per  se,  tum 
mediate  per  aetherem,  ut  aiunt,  imponderabilem. 

292.  Ad  lm  Disl. : Nequeunt  corpora  se  determinare  ad 
motum,  conc. ; nequeunt  per  se  in  motu  perseverare,  si  fue- 
rint determinata,  nego. 

In  hoc  tantum  est  inertia  corporum,  quod  ad  statum  suum 
utcunque  mutandum  determinatione  ab  extrinseco  prove- 
niente indigeant;  se  ipsa  enim  determinare  nequeunt.  Dum 
ergo  sunt  in  quiete  non  moventur  nisi  determinentur  ad 
motum  ; dum  sunt  in  motu  non  quiescunt  nisi  determinen- 
tur ad  quietem.  Sed  quemadmodum  accepta  determinatione 
perse  manent  in  quiete,  ita  per  se  motum  inchoatum  perse- 
quuntur. 

Au  2®  Disl.:  I.  e.  idem  numero  motus  non  exit  ab  uno 


144 


ONTOLOGIA. 


corpore,  at  in  alium  commigret,  conc.;  non  potest  unum 
corpus  alterum  ad  motum  determinare,  nego. 

Ad  3°  Trans,  ant.;  Neg.  consequentiam.  Fateor  obscurum 
esse  quomodo  motus  communicetur.  Atquid  inde?  Anne  ideo 
negandum  corpora  agere  et  se  mutuo  movere,  quia  quomodo 
id  flat  assequi  nen  possumus? 

ARTICULUS  VII. 

De  causa  finali. 

293.  Finis  est  id  propter  quod  aliquid  fit. 

Actus  quo  finem  volumus  dicitur  intentio  finis.  Ratio  quae 
ad  finem  volendum  movet,  motivum.  Actio  vel  opus  ad  finis 
assecutionem  conducens,  medium , ac  si  impedimenta  finis 
removeat,  remedium  nuncupatur. 

Manifestum  est  finem  amari  propter  se  ac  rationi  sui,  nempe 
propter  bonitatem  quam  habere  cognoscitur  ; medium  vero 
qua  tale  amari  propter  aliud , nempe  propter  finem. 

294.  Finis  dividi  solet  1°  in  finem  qui  (alias  cujus  gratia), 
et  finem  cui. 

Finis  qui  est  illud  bonum  cujus  adipiscendi  gratia  fit  actio ; 
ut  est  doctrina  in  studio,  vel  sanitas  in  curatione. 

Finis  cui,  est  subjectum  cui  procuratur  finis  qui,  tan- 
quam  bonum  ejus;  ut  est  homo  in  intentione  studii  vel 
sanitatis. 

Utriqueporro  vera  finis  ratio  convenit.  Nam  qui  v.  gr.  phi- 
losophiae studet,  tam  amore  suiipsius  movetur,  quam  amore 
doctrinae, quam  cognoscit  suum  bonum  esse:  non  enim  propter 
se  solum  studeret,  nisi  doctrina  essetobtinenda,nequepropter 
doctrinam  solum,  nisi  illa  bona  esset.  Quare  finis  uterque, 
seu  concretum  hoc  : homo  doctus , est  integer,  et  adaequatus 
finis  studenti  propositus. 

295.  2"  Finis  qui  in  duas  quasi  partes  dispescitur,  nempe 
in  finem  objectivum  et  formalem,  quem  dicunt  etiam  finem 
quo.  Finis  objectivus  est  res  in  qua  ratio  boni  invenitur,  et 
quam  adipisci  desideramus  : formalis  est  ipsa  adeptio  rei. 
Sic  avaro  pecunia  est  finis  objectivus,  pecuniae  possessio 
finis  formalis.  Haec  autem  duo  non  sunt  duo  fines  proprie, 

sed  unus  finis,  bonum  nempe  assequendum  ab  aliquo  sub- 
jecto. 

3°  Ex  parte  modi  quo  fine  objectivo  potiri  possumus,  d: 
viditur  finis  in  efficiendum  et  oblinendum.  Primus  est  bonum 
quod  ante  agentis  intentionem  et  actionem  non  supponitur 
existens,  sed  per  illam  constituitur,  ut  est  aegroti  sanitas  aut 
studiosi  doctrina.  Alter  est  bonum  quod  ante  intentionem 
agentis  supponitur  existens,  atque  ut  acquirendus  intendi- 
tur. Talis  finis  est  aurum  respectu  avari. 

4°  Ex  parte  rerum  quae  rationem  finis  habere  possunt, 
hae  res  aliquando  sunt  aliquid  quod  ex  operatione  resultat, 
quemadmodum  finis  aedificationis  est  domus,  et  curationis 
est  sanitas;  aliquando  ipsa  operatio,  quemadmodnm  finis 
contemplationis  est  ipsa  contemplatio,  et  finis  cantus  est 
ipse  cantus. 

296.  5°  Pervulgata  est  finis  partitio  in  finem  operis,  et  fi- 
nem  operantis , seu,  ut  alii  dicunt,  in  finem  intrinsecum  V. 
extrinsecum.  Porro  finis  operis  es’  t d ad  quod  opus  natura  sua 
ordinatur;  uti  in  exemplis  supra  allatis  finis  operis  aedifi- 
candi est  domus,  et  canendi  est  cantus.  Finis  autem  ope- 
rantis est  id  quod  agens  pro  libitu  intendit.  Hoc  pacto  finis 
v.  gr.  canentis  potest  esse  lucrum,  gloria,  delectatio  pro- 
pria, honor  divinus  vei  etiam  ipse  taotus  : potest  enim  finis 
operantis  esse  id  ipsum  quod  est  iinis  jperis. 

297.  Est  etiam  usu  celebris  diviso  finis  in  proximum  et 
remotum  vel  ultimum ; quae  divisio  ab  ea  maxime  finis  propr:e- 
tate  desumitur,  quod  sit  ratio  propter  quam  media  amantur 
et  adhibentur.  Contingit  enim  quandoque,  media  quae  ad 
unum  finem  adhibentur  esse  inter  se  subordinata,  ita  ut 
primum  sit  medium  ad  secundum,  secundum  item  ad  ter- 
tium, et  ita  porro,  donec  in  ultimo  medio  sistatur,  quod  ad 
finem  primo  intentum  statim  adducit.  In  hac  ergo  serie  du- 
plex est  ordo  distinguendus,  alter  intentionis,  alter  exsecu- 
tionis. In  ordine  intentionis  primum  quod  intenditur  est 
finis;  deinde  eligitur  medium  quod  ad  finem  immediate  ad- 
ducit; deinde  medium  alterum  ad  primum  illud  exsequen- 
dum, etc.  In  ordine  vero  exsecutionis  primum  est  medium* 

quod  in  intentione  fuit  ultimum,  atque  ultimo  sequitur  finis 
assecutio.  Jam  medium  illud  quod  primo  adhibetur  in  exse- 
cutionis ordine,  nullo  pacto  finis  rationem  habet:  nihil  enim 
aliud  fuit  propter  illud  electum;  sed  medium  quod  secun- 
dum locum  occupat,  jam  rationem  finis  habet  prae  primo, 
quia  primum  fuit  electum  propter  ipsum;  et  hoc  medium 
secundum  dicitur  finis  proximus.  Caetera  media  sunt  fines 
remoti,  quorum  series  sistit  in  fine  ultimo.  Mercator  v.  gr. 
domo  egreditur,  adit  forum,  negotiatur,  lucrum  assequitur, 
et  in  hoc  et  in  aliis  omnibus  quaecunque  agit,  suam  quaerit 
felicitatem.  In  hac  serie  felicitas  est  finis  ultimus,  egressio 
ex  propria  domo  finis  proximus,  caetera  fines  remoti;  ille 
autem  motus  quem  exsequitur  ad  egrediendum,  purum  est 
medium,  quod  nullam  finis  rationem  habet. 

298.  Animadverte  1°  Finem  ultimum  alium  esse  simplici- 
ter ultimum:,  alium  secundum  quid.  Est  simplicitur  ultimus 
ille  finis  ad  quem  agens  se  ordinat  et  sua  omnia,  quique  ad 
nullum  alium  finem  ordinatur.  Est  ultimus  secundum  quid 
finis  ille  qui  ad  nullum  alium  finem  refertur,  ad  quem  ta 
men  non  omnia  referuntur,  sed  solum  aliqua  peculiaris  me 
diorum  series. 

2.  Finem  secundum  quid  ultimum  posse  esse  ipsum  finem 
proximum. 

3°  Tunc  magis  proprie  finem  proximum  et  caeteros,  qui 
sunt  inter  proximum  et  ultimum,  rationem  finis  habere, 
quum  non  modo  singuli  sunt  rationes  propter  quas  aliquid 
aliud  ametur,  sed  etiam  ipsi  propter  se  amantur  et  intendun- 
tur, quanquam  vel  ratione  sui  vel  ex  agentis  intentione  ad 
aliquid  aliud  ordinentur  : hoc  enim  est  finis  maxime  pro 
prium,  ut  propter  se  ametur. 

4°  Quandoque  aliquis  finis  propter  se  diligitur,  sed  ita  ut 
ad  agendum  movere  non  valeat,  nisi  alius  quoque  finis  vel 
cum  illo  vel  mediante  illo  intendatur;  tunc  primus  ille  finis 
dicitur  secundarius,  alter  principalis.  Coordinati,  si  unus  cum 
altero  intendatur;  subordinati,  si  unus  propter  alterum. 
Exempla  unusquique  in  seipso  reperiet. 

ARTICULUS  VIII, 

Theoremata. 

299.  Propositio  I.  Finis  est  vera  ac  proprie  dicta  causa. 

Constat  hoc  luculenter  in  agentibus  intellectualibus  in 
quibus  finis  suam  dausalitatem  immediate  ac  primo  exercet. 
Agentia  itaque  intellectualia,  quum  libere  agunt,  certum  ali- 
quem finem  spectant,  cujus  intuitu  se  movent,  primo  qui- 
dem ad  ipsius  finis  amorem,  tum  vero  ad  eligenda  et  exse- 
quenda media  propter  illum.  Neque  aliud  sunt  actus  liberi 
voluntatis,  quam  vel  amor  et  intentio  finis,  vel  electio  me- 
diorum vel  imperium  quo  facultates  caeterae  ad  media  seu 
invenienda  seu  exsequenda  determinantur.  Ergo  finis  motio- 
nem quamdam  exercet  in  voluntatem,  qua  motione  influit 
in  existentiam  actionum  ipsius,  eorumque  omnium  quae 
per  ejusmodi  actiones  producuntur.  Est  ergo  finis  vera 
causa  (258). 

* 300.  Ex  his  sequitur  1°  solummodo  bonum,  seu  verum 
seu  apparens,  causae  finalis  rationem  habere  posse.  Bonum 
enim  ac  bonum  solum  voluntatem  movet. 

2°  Causalitatem  finis  in  actu  primo  (259)  esse  ipsius  finis 
bonitatem,  ut  cognitione  repraesentatur:  ejus  autem  exerci- 
tium (actum  secundum)  esse  agentis  actiones,  ut  a fine,  tan- 
quam  ab  objecto  voluntatem  movente,  dependent. 

3°  Motionem  quam  finis  exercet  non  esse  physicam;  haec 
enim  propria  est  causae  efficientis,  sed  metaphoricam  et  in 
ordine  intentionali. 

4°  In  hoc  distingui  causalitatem  finis  a causalitate  morali 
(264,  7°),  quod  finis  movet  ut  sit , causa  moralis  movet  quia  est. 

5°  Voluntatis  actus  qui  causae  finalis  sunt  effectus,  ut  ex 
jam  dictis  (299)  constat,  plures  ac  varios  esse,  aliosque  elicitos 
ab  ipsa  voluntate,  alios  ab  eadem  imperatos.  Qui  omnes  duos 
illos  constituunt  ordines,  intentionis  et  exsecutionis,  de  qui- 
bus supra  dictum  est  (297).  Amor  finis,  intentio  ejus,  inqui- 
sitio electioque  mediorum  ad  ordinem  pertinent  intentionis: 
exsecutio  imperata  mediorum,  assecutio  finis  et  gaudium 
de  fine  obtento  ad  ordinem  exsecutionis. 

institutiones,  etc.  II.  —.a-—  i 

6“  Finem  quodammodo  esse  suiipsius  causam,  quatenus 
per  efficientiam  mediorum  vel  producitur  vel  acquiritur. 
Nullum  autem  in  hoc  est  inconveniens.  Nam  primo  quidem 
finis  est  causa,  prout  existentiam  habet  intentionalem  (11, 
300,  2°) ; est  vero  effectus  ha  ordine  existentiae  realis.  Deinde 
non  immediate  est  sui  causa,  sed  mediantibus  actibus  causae 
efficientis,  quos  ipse  proxime  causat.  Hinc  illud:  finis  pri- 
mus in  intentione , ultimus  in  exsecutione. 

501.  Propositio  II.  Omne  agens  propter  finem  operatur. 

Praemittendum  est,  agens  operari  posse  propter  finem  du- 
pliciter: 1°  ut  se  ad  finem  movens  et  ad  finem  media  ordi- 
nans ; 2°  ut  motum  ab  alio  atque  ab  alio  ordinatum  in  finem.  ! 
Primus  autem  modus  operandi  propter  finem  proprius  est 
solummodo  entis  intelligentis.  Nam  solum  ens  intelligens 
ipsam  finis  rationem  cognoscit,  ac  suorum  actuum  domi- 
nium habet.  Agentia  vero  quae  intellectu  carent,  sive  appre- 
hendant materialiter  finem,  ut  bruta,  sive  non,  ut  res 
inanimae,  semper  naturali  necessitate  in  finem  aguntur ; quem- 
admodum sagitta  ad  scopum  tendit,  non  quia  ipsa  se  ad  sco- 
pum agat,  sed  quia  a sagittario  illuc  dirigitur  et  impelli- 
tur. 

In  propositione  asseritur,  uno  modo  vel  altero  omne  agens 
propter  finem  operari. 

302.  Prob.  1°  « In  his  quae  manifeste  propter  finem  agunt, 

» ita  S.  Thomas,  hoc  dicimus  esse  finem  in  quod  tendit  ira-  i 
» petus  agentis  (t).  » Atqui  cujuscunque  agentis  impetus 
seu  motus  ad  certum  aliquem  effectum  tendat  necesse  est. 
Nam,  ut  idem  S.  Thomas  ratiocinatur,  « si  agens  non  ten- 
» deret  ad  aliquem  effectum  determinatum,  omnes  effectus 
» essent  ei  indifferentes.  Quod  autem  indifferenter  se  habet 
> ad  multa,  non  magis  unum  eorum  operatur  quam  aliud; 

» unde  a contingente  ad  utrumque  non  sequitur  aliquis  ef- 
» fectus,  nisi  per  aliquid  quo  determinetur  ad  unum.  Im- 
» possibile  igitur  esset  quod  ageret.  Omne  igitur  agens 
» tendit  ad  aliquem  determinatum  effectum,  qui  dicitur  fi- 
» nis  ejus  (2).  » 

(t)  Contra  Geni.  Lib.  HI,  c.  II,  § I. — (S)Ibid.  i 7. 

Prob.  2°  Omnes  agens  vel  agit  libere,  vel  necessario.  Si 
libere,  non  modo  propter  finem  operatur,  sed  ex  intentione 
finis  (299,  301).  Si  necessario,  ex  naturae  determinatione  agit. 
Sed  naturae  determinatio  primae  causae  impulsus  est  atque 
directio.  Prima  autem  causa  et  intelligens  est  et  sapientis- 
sima.  Ergo  nullus  ab  ipsa  procedit  effectus,  qui  ad  certum 
finem  non  dirigatur.  Ergo  etiam  ea  quae  necessario  agunt, 
propter  finem  agunt,  non  quidem  ab  ipsis,  sed  a prima  causa 
intentum. 

303.  Propositio  III.  In  serie  finium  subordinatorum  non 
datur  processus  in  infinitum. 

Non  datur  in  electione  mediorum.  Nam  si  intentio  a fine 
descendens  ad  media,  in  aliquo  medio  ultimo  non  sistat, 
nunquam  incipiet  exsecutio  et  actio ; primum  enim  in  ex- 
secutionis ordine  id  est,  quod  fuit  ultimum  in  ordine  inten- 
tionis. 

Non  datur  in  intentione  finium.  Secus  nunquam  posset 
incipere  intentio.  Intentio  enim  incipiat  oportet  ab  aliquo 
quod  primum  sit.  Hoc  autem  primum  vel  intenditur  propter 
se  vel  propter  aliud.  Si  propter  se,  est  finis  in  iliaserie  ultimus. 
Si  propter  aliud,  jam  non  est  primum  quod  intenditur;  nam 
illud  aliud  intenditur  prius.  Ergo  si  in  serie  intentionum 
nihil  est  quod  propter  se  intendatur,  nulla  poterit  esse  in- 
tentio. 

304.  Propositio  IV.  Qui  vult  finem  velle  debet  et  media. 

Nam  vel  una  cum  fine  media  cognoscit,  vel  post  finis  co- 
gnitionem. Si  una  cum  fine  media  cognoscit,  tantum  se  por- 
riget intentio  ad  media,  quantum  ad  finem  se  porrigit.  Si 
post  finis  cognitionem  media  cognoscit  nec  ea  vult,  jam  hoc 
ipso  voluntatem  circa  finem  immutat.  Non  enim  vult  amplius 
finem,  qui  ea  sine  quibus  haberi  finis  non  potest,  velle  re- 
cusat. 

articulus  ix. 

De  cama  materiali , formali,  et  exemplari 

30o.  Materia  est  id  ex  quo  aliquid  fit.  Spectari  potest  mate- 
ria tripliciter:  vel  in  ordine  ad  compositum  ex  materia  et 


0NT0L0G1A. 


450 

forma  vel  in  ordine  ad  ipsam  formam  vel  respectu  agentis.  Si 
primo  modo  specietur,  dicitur  materia  ex  qua , et  juxta  hanc 
acceptionem  se  habet  definitio  allata : si  altero,  dicitur  et 
materia  ex  qua , et  materia  in  qua,  nempe  ex  qua  educitur 
forma,  vel  in  qua  est  forma : si  tertio,  dicitur  materia  circa 
quam,  nempe  circa  quam  operatur  agens. 

Materia  ex  qua  educitur  forma,  quae  una  cum  ipsa  materia 
compositum  facit,  dicitur  subjectum  sustentationis  vel  inha- 
sionis:  ita  enim  requiritur  ad  formae  productionem,  ut  sine 
subjecto  ejusmodi  existere  forma  non  possit.  Tale  subjectum 
est  v.  gr.  mens  respectu  cogitationis,  et  marmor  aut  lignum 
aut  aliquid  hujusmodi  respectu  figurae  cujuscunque. 

Materia  autem  in  qua  recipitur  forma,  quae  tamen  non  ex 
ipsa  educitur,  dicitur  subjectum  informationis  vel  adhcesionis, 
et  non  requiritur  ad  formae  existentiam.  Hujusmodi  est  cor- 
pus humanum  respectu  animae  rationalis. 

506.  Forma  est  id  per  quod  aliquid  fit,  nempe  id,  quo  acce- 
dente, materia  determinatam  accipit  in  aliquo  genere  entita- 
tem ; unde  dicitur  etiam  ratio  essentiae  seu  compositi. 

Alia  est  forma  substantialis,  quae  videlicet  una  cum  materia 
compositum  substantiale  constituit,  ut  est  hominis  spiritus: 
alia  accidentalis,  et  est  omne  id  quod  inhaeret  substantiae,  ut 
actus  volendi  aut  color. 

* 307.  Formae  hujusmodi  dicuntur  a veteribus  physica:  his 
opponuntur: 

1°  Formae  metaphysica,  quae  nimirum  abstractione  mentis 
ut  formae  concipiuntur.  Quum  enim  rem  unam  eamdemque, 
sed  diversis  conceptibus  intellectam,  ut  compositam  ex  plu- 
ribus consideramus,  unum  semper  consideramus  ut  mate- 
riam, ut  imperfectum  quid,  ut  inchoationem  rei,  alterum 
vero  ut  formam  perficientem  ac  consummantem.  Ita  naturam 
s u essentiam  dicimus  formam,  et  subjectum  materiam,  eo- 
demque  pacto  genus  respectu  differentiae  materiam  denomi- 
namus. 

2°  Formae  extrinseca,  quae  desumuntur  a forma  aliqua  in 
alio  subjecto  existente,  ut  esse  cognitum,  aut  honoratum. 
Vide  dicta  in  logica  de  concretis  (L.  30). 

3°  Formae  analogicae.  In  composito  ex  partibus  integranti- 
bus formae  dicuntur  respectu  caeterarum  partes  illae,  quae  cae- 
teris  complementum  afferre  videntur.  Ita  caput  in  homine, 
tectum  in  aedificio.  Universim  id  quod  rei  ad  plura  indiffe- 
renti tribuit  destinationem,  usum,  efficaciam  determinatam, 
forma  dicitur  per  analogiam.  Hoc  pacto  promulgatio  dicitur 
forma  legis,  et  Theologi  in  Sacramentis  materiam  et  formam 
distinguunt. 

308.  Ex  his  quae  de  materia  et  forma  dicta  sunt,  intelliges 
1°  quid  significent  illa  : produci  ex  nihilo  sui,  produci  ex  nt- 
hilo  subjecti. 

Producitur  ex  nihilo  sui  id  omne  quod  actione  agentis  es- 
sentiam accipit  determinatam  et  individuam,  quae  prius  in 
rerum  natura  non  erat. 

Producitur  ex  nihilo  subjecti  id  quod  ex  materia  praeexi- 
stente, vel  ex  partibus  componentibus  non  fit. 

Ex  nihilo  sui  et  non  subjecti,  forma  omnis  sive  proprie 
dicta  sive  improprie  (307),  quae  vel  ex  materia  educitur,  vel 
ex  partibus  componentibus  efficitur. 

Ex  nihilo  sui  et  subjecti,  seu  ex  nihilo  absolute  id  quod 
essentiam  accipit  quam  prius  non  habebat,  quaeque  nec  ex 
praejacente  materia  educitur,  neque  ex  partibus  praeexisten- 
tibus conflatur. 

Intelliges  2°  quid  sibi  velint  haec  alia,  quae  frequentissime 
occurrunt  apud  veteres : materiam  esse  potentiam,  formam  esse 
actum.  Nempe  subjectum,  sive  inhaesionis  sive  informationis, 
quum  formam  non  habet,  potest  nihilominus  illam  habere, 
et  idcirco  est  in  potentia  respectu  illius.  Forma  vero  quando 
materiae  conjungitur,  sive  ab  illa  educatur  sive  non,  dat 
composito  ut  actu  sit  ejusmodi  compositum,  et  materiae  dat 
ut  ad  certam  entis  speciem  et  ad  certum  actum  essendi  de- 
terminetur. 

*309.  Propositio  I.  Materia  rationem  habet  verce  causae. 

Est  1°  causa  intrinseca  respectu  compositi  Est  enim  ejus 
pars  essentialis  ac  necessario  requisita,  ut  supponimus,  in 
illo  composito,  adeoque  influit  in  esse  ipsius.  Quis  enimvero 

dubitet  utrum  corpus  influat  hoc  pacto  in  hominis  essentiam 
aut  marmor  in  essentiam  statuae? 

Est  2°  causa  intrinseca  respectu  formae  quae  ab  ipsa  edu- 
citur. Forma  enim  ejusmodi  a materia  dependet  et  ut  fiat,  et 
ut  esse  pergat.  Ergo  materia  est  ejus  causa.  Et  est  causa 
extrinseca;  quia  marmor  v.  gr.  non  est  figurae  Apollinis  con- 
stitutivum, sed  solummodo  subjectum. 

Est  porro  sedulo  animadvertendum,  materiam  respectu 
formae,  quae  ab  ipsa  non  educitur,  esse  quidem  subjectum, 
non  vero  causam  materialem,  sed  solummodo  conditio- 
nem ut  illa  fiat.  Ita  se  habet  corpus  humanum  respectu 
animae. 

* 510.  Propositio  II.  Forma  ilem  physica,  ubicunque  vere 
adest,  propria  causa  est. 

Est  1°  causa  intrinseca  compositi  quod  constituit.  Habet 
enim  compositum  a sua  forma  ut  sit  id  quod  est.  A forma 
ergo  dependet,  ut  ab  intrinseco  constitutivo. 

Est  2°  causa  extrinseca  respectu  materiae  in  qua  recipitur. 
Nam  ipsi  tribuit  ut  ad  certam  entium  speciem  actu  determi- 
netur. 

311.  Haec  in  praesenti  sufficiant.  Sed  cave  ne  his  tantum 
notionibus  imbutus,  de  rerum  naturalium  constitutione  de- 
cernere aggrediaris.  Quanquam  enim  notiones  istae  sint  uti- 
les atque  adeo  necessariae:  quanquam  ea  quae  praestituimus 
et  caetera  omnia  quae  quis  ex  his  notionibus  a priori  dedu- 
cere velit,  tuto  recipi  possint;  tamen  quum  ad  rerum  na- 
turam explicandam  fit  gradus,  neque  amplius  a priori 
procedere  licet,  in  primis  et  ante  omnia  videndum  est,  an 
notiones  istae  rebus  applicari  possint  et  quomodo  et  intra 
quos  limites  ; tum  id  omne  quod  in  iisdem  vagum  est  et  in- 
determinatum, experimentalium  scientiarum  adminiculo 
determinari  et  compleri  debet.  Secus  obscuritatem  congeres, 
non  lucem  afferes,  et  in  falsas  quoque  conclusiones  non  raro 
decides.  Sed  de  his  alio  in  loco. 

312.  Pauca  de  causa  exemplari.  Exemplar  est  forma  mente 
proeconcepta,  in  cujus  similitudinem  fit  aliquod  opu*  ex  inten- 
tione operantis.  Hinc  deduces, 

l°Sola  illa  agentia  quae  intellectu  sunt  praedita,  exempla* 
ribus  ideis  uti  posse. 

2°  Imo  agentibus  per  intellectum  exemplarem  aliquam 
ideam  necessariam  esse.  Etenim  sicut  ea  quae  agunt  ex  na- 
turae necessitate,  natura  ipsa  ad  agendam  determinantur.ila 
quae  agunt  per  intellectum,  oportet  ut  per  intellectum  deter- 
minentur, non  quidem  quoad  activitatis  suai  exercitium, 
nam  hoc  ad  voluntatem  pertinet,  sed  quoad  specificationem 
actus  et  directionem. 

3°  Agens  per  intellectum  non  formaliter,  sed  eminenter 
effectus  perfectionem  praecontinere,  videlicet  in  idea  exem- 
plari. 

4°  Exemplar  merito  inter  causas  recenseri.  Ars  enim  ad 
opera  artificialia  concurrit  vere  ut  causa ; sed  non  concurrit 
nisi  per  exemplar  quo  dirigit  operantem.  Ergo. 

5°Intelliges  cur  exemplar  vocetur  causa  formalis  externa ; 
nempe  quia  rei  faciendae  formam  agenti  offert. 

6°  Nihilominus  dicendum  est,  exemplar  ad  causam  effi- 
cientem moralem  proprie  revocari.  Ad  causam  quidem  effi- 
cientem, quia  concurrit  ad  opus  constituendo  artificem, 
proxime  aptum  ad  agendum  certo  illo  modo.  Ad  causam 
vero  moralem,  quia  concurrit  dirigendo,  ac  dictando  quid 
sit  faciendum. 

articulus  x 

De  principns  rationis  sufficientis  et  causalitatis. 

313.  Ratio  definiri  generatim  potest:  id  omne  quo  aliquid 
intelligitur  vel  potest  intelligi  (i).  Hinc  rerum  ideas  seu  con- 
ceptus quibus  res  cognoscit  intellectus,  appellare  vulgo  so- 
lemus rerum  rationes  (2).  Ita  dicimus  rationem  v.  gr.  virtutis 
aut  animantis  esse  in  hoc  aut  in  illo,  et  essentiae  conceptum 
rationem  rei  propriam  nuncupamus.  Communius  vero  ratio- 
nis nomine  significamus  id  quo  intelligitur  vel  potest  intel- 
ligi quid  sit  res,  aut  quod  sit,  aut  cur  sit.  Et  in  hac  speciali 
acceptione  ratio  triplex  est : essentice,  existentice,  evidentia 

(1)  reor,  ralus,  ratio. 

(2)  V.  S.  Tb  Summ.  th.  p.  l.q.  XV  a.  3. 

seu  cognoscibilitatis.  Quae  partitio  cum  trita  principiorum  par- 
titione conspirat  (234).  Est  enim  principium  id  unde  aliquid 
est,  aut  fit,  aut  cognoscitur.  Est  tamen  discrimen  rationis  a 
principio.  Principium  enim  est  quod  continet  rei  rationem. 
Ratio  autem  in  principio  contenta  est  id  quo  principium  sui 
principiali  esse  principium  intelligitur. 

314.  Ratio  porro  essentiae  invenitur  in  principiis  rei  in- 
trinsecis. Quisque  videt  eas  solummodo  essentias  rationem 
sui  habere  in  alio,  quae  ex  pluribus  principiis  constant. 

Ratio  existentiae  est  in  principiis  extrinsecis,  quae  sunt 
causa  efficiens  et  finalis,  et  continetur  causalitate  utriusque. 
Quod  si  ens  principia  extrinseca  non  habeat,  ratio  existentiae 
in  ipso  ente  sit  oportet. 

Ratio  evidentiae  est  in  principiis  cognoscendi,  quae  in  or- 
dine logico  cum  suis  principiatis  connectuntur  ; et  est  ipsa 
connexio  unius  veritatis  cum  altera:  haec  enim  connexio  fa- 
cit, ut  certa  aliqua  veritas  principium  dicatur  (254). 

315.  Ratio  alia  est  sufficiens,  alia  insufficiens.  Sufficiens 
est  ratio,  si  omnia  quae  in  rationato  sunt  per  illam  plene 
intelligantur.  Insufficiens,  si  non  omnia. 

Facile  intelliges,  rationem  sufficientem  sive  essentiae  sive 
existentiae  sive  evidentiae,  esse  connexionem  principii  cum 
principiato  in  actu  secundo  (259,  L.  676).  Sed  quoad  ratio- 
nem sufficientem  existentiae  notandum  sedulo  est,  aliam  eam 
esse  in  causis  necessariis,  aliam  in  liberis  (246,  4°).  In  cau- 
sis quidem  necessariis  est  causae  activitas  cum  omnibus  re- 
quisitis ad  agendum,  ut  supra  dictum  est  (262) : in  causis 
vero  liberis,  praeter  activitatem  et  requisita  ad  volendum,  re- 
quiritur insuper  electio  voluntatis  se  ipsam  determinantis  ad 
agendum,  ut  suo  loco  explicabitur. 

316.  Principium  rationis  sufficientis  ita  enuntiatur:  nihil 
est  sine  ratione  sufficiente.  Huic  subordinatur  principium  illud 
alterum,  quod  vocant  causalitatis  : nihil  fit  sine  causa;  quod 
etiam  affirmative  et  clarius  ita  effertur:  quidquid  exislere  in- 
cipit, efficientem  sui  causam  habet. 

Principium  causalitatis  minus  late  patet,  quam  princi- 
pium rationis  sufficientis.  Etenim  illud  existentiae  solum- 

modo  incipientis  ordinem  respicit ; alterum  vero  tum  essen- 
tiarum, tum  existentiae,  tum  cognitionis  ordinem  amplecti- 
tur: nihil  enim  est  id  quod  est,  nihil  existit  aut  cognoscibile 
est,  nisi  sit  aliquid  vel  in  ipso  vel  in  aliquo  alio,  quod  plene 
sufficiat  ad  ejus  sive  essentiam,  sive  existentiam,  sive  cogno- 
scibilitalern  constituendam. 

317.  Utrumque  porro  principium  evidens  est.  Non  defuere 
tamen  qui  illorum  certitudinem  impeterent.  Quos  inter 
Beguelinus  berolinensis  academicus  elapso  saeculo  eminuit, 
qui  quanquam  duo  haec  principia  simul  permisceret,  revera 
tamen  contra  principium  causalitatis  argutatus  est;  objiciens 
principium  hoc  neque  esse  immediate  evidens,  nec  demon- 
strari posse  : unde  conclusit  non  repugnare,  ut  aliquid  sine 
causa  ulla  efficiente  ad  existendum  prodeat,  casu  mere  for- 
tuito (i).  Hunc  ut  refutemus,  principii  causalitatis  absolutam 
et  intrinsecam  necessitatem  breviter  declarabimus,  osten- 
dendo in  conceptu  exislentice  incipientis  contineri  conceptura 
hunc  : habens  causam  efficientem. 

ARTICULUS  XI. 

Asseritur  principium  causalitatis. 

318.  Propositio.  Principium  causalitatis  est  analyticum  et 
absolute  certum. 

Sane  1°  quod  incipit  existere  acquirit  seu  recipit  aliquid 
quod  prius  non  habebat : prius  enim  erat  solum  possibile; 
possibile  autem  existentiam  non  habet.  Sed  quidquid  accipit 
quod  prius  non  habebat,  ab  aliquo  alio  ente  id  accipiat 
necesse  est.  Non  enim  illud  accipere  potest  a seipso,  nam 
illud  non  habebat  : non  a nihilo;  quia  nihilum  nihil  habet 
et  nihil  dare  potest,  atque  adeo  acquirere  aliquid  a nihilo 
idem  est  ac  illud  non  acquirere.  Ergo  quidquid  existere  inci- 
pit, ab  aliquo  ente  accipit  existentiam  quam  acquirit.  Sed  ens 
a quo  alterum  existentiam  accipit,  est  causa  efficiens.  Ergo. 

2”  Quod  existere  incipit,  erat  antequam  existeret  merum 
possibile,  acproptereaindifferensad  existendumvel  non  exi- 
stendum. Si  enim  ejusmodi  non  fuisset,  profecto  vel  semper 

(1)  In  Aciis  Accad.Derolm.  MDCCLXXV. 

exstitisset,  vel  nunquam  existere  potuisset.  Indifferens  ergu 
cum  esset  ad  existendum  vel  secus,  quo  existeret,  oportuit  ut 
ad  existendum  potius  quam  ad  non  existendum  determinare- 
tur. Haec  autem  determinatio  non  potuit  proficisci  nisi  ab 
aliquo  ente ; quod  quidem  evidens  est  per  se,  ac  praeterea 
probari  potest  ut  in  argumento  praecedenti.  Ergo: 

3°  Si  qua  existentia  incipere  posset  sine  alterius  inter- 
ventu, hoc  ideo  foret,  quia  ad  existendum  sufficit  sola  possi- 
bilitas, quemadmodum  adversarius  fatetur.  Atqui  nullatenus 
haec  sufficit.  Nam  in  primis  si  hoc  ita  foret,  omnia  possibi- 
lianecessarioexisterent.adeoquenulla  essent  pure  possibilia; 
id  quod  falsum  et  absurdum  est  (69).  Deinde  existentia  est 
certe  aliquid  plus  quam  pura  possibilitas.  Igitur  si  ad  exi- 
stendum sufficeret  sola  possibilitas,  id  quod  est  minus  suffice- 
ret ad  praebendum  id  quod  est  plus;  videlicet  minus  esset 
plus.  Sed  hoc,  adversario  quoque  fatente,  contradictionis 
principium  destruit.  Ergo. 

4°  Hoc  totum  confirmat  sensus  communis:  Quicunque 
enim  intellectu  utitur,  ubi  quidpiam  novi  videt  accidere,  si 
causam  ejus  nesciat,  supponit  tamen  adesse;  imo  inquirit  ac 
sciscitatur  quomodo  illud  factum  fuerit;  nec  acquiescit  qua- 
cunque allata  ratione,  donec  sufficiens  afferatur.  Quod  si  abs- 
que ulla  causa  rem  accidisse  dicas,  te  ut  insansum  deridebit  (i). 

319.  Corollaria.  1"  Omnis  effectus  non  causam  quamcun- 
que, sed  sufficientem  ac  proportionatam  causam  habeat  opor  * 
tet.  Secus  esset  aliquid  in  effectu  quod  causam  non  haberet. 

2°  Effectus  vim  adaequatae  suae  causae  superare  non  potest. 
Ex  eadem  ratione. 

3°  Nulllum  ens  suiipsius  causa  efficiens  esse  potest.  Nam 
hoc  ens  quum  se  producit,  existeret,  quia  agit ; et  simul  non 
existeret,  quia  se  producit.  Ita  ergo  repugnat  idem  se  pro- 
ducere, ut  repugnat  idem  simul  esse  et  non  esse. 

4°  Duo  entia  sibi  invicem  causae  efficientes  esse  non  pos- 
, sunt.  Nam  si  A producit  B,  dicendum  est  A esse  natura  prio- 
' rem  B (255) : quod  si  A simul  producitur  a B,  erit  simul  A 
i 

(l)Cf.  egregium  opusculum  Card.  Gerdilii,  cui  titulus  : Reflexions  sur  un  me - 
moire  de!\l.  Beguelin,  Opp.  Edit.  rom.  T.  II. 

natura  posterior  B.  Esset  ergo  A prior  simul,  et  poste- 
rior B. 

320.  Si  omnia  quaj  fiunt  causam  habeant  necesse  est, 
ergone,  inquies,  nullus  erit  casus  fortuitus?  Atqui  tamen 
multa  casu  fortuito  accidere  passim  dicimus,  neque  hoc  in 
dubium  adduci  posse  videtur. 

Respondeo,  duplicem  sensum  subjici  posse  huic  voci : 
casus  fortuitus.  Potest  enim  accipi  haec  vox  absolute  et  rela- 
tive. Absolute  casus  fortuitus  est  eventus  sine  ulla  prorsus 
causa : hoc  sensu  hanc  vocem  usurpant  et  Beguelinns,  et 
athei  quum  de  rerum  origine  loquuntur:  hic  porro  sensus, 
ut  ex  praedictis  liquet,  est  prorsus  absurdus. 

321.  Relative  autem  casus  fortuitus  est  eventus  nec  inten- 
tus nec  praevisus.  Casus  autem  hoc  sensu  acceptus,  absurdus 
est  respectu  Dei;  quamvis  enim  quaedam  ex  iis  quae  acci- 
dunt, non  sint  ab  eo  intenta,  nihil  tamen  illi  potest  esse  non 
praevisum;  cum  omnia  ipsius  providentiae  subjiciantur.  Sed 
respectu  hominis  nihil  absurdi  habet.  Non  enim  est  absur- 
dum, imo  saepe  fit  ut  aliquid  conjungatur  per  accidens  ope- 
rationi alicujus  causae,  quod  homo  non  praeordinaverit  aut 
non  praeviderit.  Igitur  quae  tali  modo  simul  contingunt,  ha- 
bent quidem  suas  causas  et  causas  per  se  (264,  2°),  sed  qua- 
rum effectus  simul  concurrunt  insciis  hominibus  ac  impru- 
dentibus. V.  gr.  quod  thesaurus  existat  sub  congesta  humo, 
hoc  causam  habet;  et  quod  humus  eo  in  loco  fodiatur,  hoc 
quoque  causam  habet ; et  utraque  est  causa  per  se.  Tamen 
concursus  effectuum  istorum  nullam  habet  causam  perse, 
sed  utraque  ilia  causa  est  hujus  concursus  causa  per  acci- 
dens. 

ARTICULUS  Xll. 

Difficultates. 

322.  Objicit  I.  Beguelinus.  Principium  causalitatis  valde 
obscurum  est.  Nam 

1°  Supponit  existentiam  realem.  Sed  notio  existentiae  rea- 
iis  est  valde  obscura,  quia  definiri  non  potest. 

2°  Idea  existentiae  non  includit  ideam  causae. 

3°  Principium  contradictionis  ideo  clarissimum  est,  quia 
ab  existentia  reali  praescindit,  et  circa  idealem  existentiam 
versatur.  Krgo  a contrario  etc. 

Resp.  Neg.  ant. 

Ad  lm  Dist.  maj.:  Ita  ut  ejus  veritas  ac  necessitas  ab  aliqua 
existentia  reali  dependeat,  neg. ; ita  ut  existentia  realis  abs- 
tracte et  universim  in  eo  consideretur,  conc .,  et  neg.  min. 
tum  quoad  primam  partem,  tum  quoad  nexum  causalem. 

Est  enim  plane  falsum,  imo  et  risu  dignum  quod  ibi  asse- 
ritur; quis  enim  dicat  esse  obscuram  notionem  existentiae 
realis?  Estque  pariter  falsum,  id  omne  obscurum  esse,  quod 
definiri  non  potest  (L.  130,  431). 

Ad  12m  Disl. : Idea  existentiae  utcunque,  omitto;  idea  exi- 
stentiae contingentis  et  incipientis  non  includit  ideam  causae, 
subd.  non  includit  cognitionem  determinatae  suae  causae, 
trans. ; non  includit  ideam  habentis  causam,  nego. 

Ad  3m  Neg.  prop.  causalem,  et  dist.  rat.  add.  Praescindit 
etc.,  quatenus  nempe  existentiam  realem  considerat  ut  abs- 
tracte et  universim  concipitur,  conc.;  quasi  vero  existentiam 
realem  nullo  modo  consideret,  nego.  Et  neg.  consequentiam. 

Principium  contradictionis  circa  existentiam  quoque  rea- 
lem versatur,  ut  suo  loco  declaravimus  (32);  eodemque  plane 
modo  ac  principium  causalitatis  existentiam  realem  consi- 
derat, nempe  abstracte  et  universim.  Si  quid  existit  non 
potest  non  existere ; ecce  principium  contradictionis.  Si  quid 
existit  quod  prius  non  existebat,  hoc  causam  habet : ecce  prin- 
cipium causalitatis.  Ergo  vel  utrumque  obscurum  est,  vel 
utrumque  apertum.  Caeterum  nescio  quid  sibi  vellet  Begue- 
linus,  quum  existentiae  realis  notionem  existentiae  ideali 
opponebat.  Quid  enim  est  aliud  existentia  idealts,  quam  idea 
seu  notio  existentiae  realis? 

323.  Obj.  II.  Principium  rationis  sufficientis  sine  circulo 
; vitioso  demonstrari  non  potest. 

, Nam  demonstratio  alicujus  propositionis  huc  recidit,  ut 
assignetur  ratio  sufficiens,  propter  quam  attributum  affir- 
1 mari  possit  de  subjecto. 

Ergo  qui  aliquid  demonstrare  aggreditur,  supponit  non 

posse  attributum  de  subjecto  affirmari,  nisi  adsit  ratio  suffi- 
ciens conjunctionis  eorum. 

Ergoqui  vult  demonstrare  principium  rationis  sufficientis, 
tanquam  certum  sumit  principium  rationis  sufficientis. 

Resp.  !•  Adversarium  hic  subrogare  principium  rationis 
sufficientis  principio  causalitatis,  imprudenter  an  ex  indu- 
stria nescio. 

Resp.  2°  ad  hominem.  Si  principium  rationis  sufficientis 
in  omni  demonstratione  supponitur,  hoc  ipso  certissimum 
est,  et  qui  illud  negat  est  scepticus. 

Resp.  5°  retorquendo.  Si  quicunque  aliquid  demonstrare 
vult,  hoc  principium  tanquam  certum  assumit,  ergo  adver- 
sarius quoque  noster  hoc  principium  habet  tanquam  certis- 
simum, nam  et  ipse  aliquid  demonstrare  aggreditur. 

Resp.  4°  invertendo  argumentum.  Qui  negataliquam  pro- 
positionem, quare  eam  negat,  nisi  quia  non  est  ratio  suffi- 
ciens cur  praedicatum  de  subjecto  affirmetur?  Ergo  qui 
aliquam  propositionem  negat,  principium  rationis  sufficien- 
tis tanquam  certum  assumit.  Ergo  ille  ipse  qui  negat 
principium  rationis  sufficientis,  tanquam  certum  ipsum 
assumit. 

Resp.  o°  directe.  Neg.  ant 

Ad  prob.  Trans,  maj.  Disting.  1“  cons.  : Et  hoc  supponit 
quia  cognoscit  humani  intellectus  conditionem  ac  scientiae 
naturam,  conc.;  et  hoc  supponit  tanquam  conclusionem  ex 
principio  rationis  sufficientis,  nego.  Certe  demonstratio  in 
hoc  tota  est,  ut  rationem  sufficientem  afferat,  qua  conclusio 
suadeatur.  Qui  ergo  demonstrari  aliquid  posse  putat,  is  putat 
posse  ejus  rei  rationem  sufficientem  afferri  ; et  qui  demon- 
strationem affert  ut  aliquem  suadeat,  putat  sane  neminem 
suaderi  sine  ratione.  Quare  autem  ita  putat  ? Habes  in  di- 
stinctione. 

Dist.  2™  cons.  Supponit  tanquam  generatim  verum  princi- 
pium rationis  sufficientis,  neg.;  supponit  hoc  sensu,  quod 
novit  intellectum  sine  motivo  non  praebere  assensum,  subd . 
ut  in  distinctione  superiori. 

324.Obj.III.Si  principium  causa!  itatis  admittitur  tanquam 
absolute  certum, 

4°  omnes  veritates  quae  illi  innituntur  essent  habendae  ut 
absolute  necessariae  : 

2°  omnes  proinde  effectus  essent  necessarii.  Nam  posita 
causa  cum  omnibus  requisitis  ad  agendum,  impossibile  est 
effectum  non  existere. 

Resp.  ad  lm  Nego.  Sunt  enim  solum  hypothetice  necessa- 
riae : i.  e.  posito  effectu,  non  potest  hic  non  habere  causam. 

Ad  2m.  Neg.  ant.  Ad  prob.  Dist.  : Si  causa  libere  agat,  neg. 
(345) ; si  ex  necessitate,  conc.  Et  nota  necessitatem  horum 
effectuum  esse  tantummodo  physicam, ac  semper  hypotheti- 
cam, posita  nempe  existentia  causa. 


LIBER  TERTIUS. 

CAPUT  I. 

i;  DE  ENTIUM  PERFECTIONE. 

/' 

ARTICULUS  I. 

Perfectionis  notio. 

325.  Perfectum  ex  vi  nominis  est  id  quod  plene  atque  ex 
integro  factum  est,  ita  ut  quidquid  res  illa  erat  in  potentia, 
ad  actum  reductum  sit.  Sed  jam  per  quamdam  extensionem, 
effectionis  idea  non  attenta,  perfecti  nomine  communiter 
intelligimus  quidquid  actum  completum  habet,  nempe  id 
omne  cui  nihil  deest  eorum,  quce  ipsi  debent  inesse  ad  ejus  com- 
plementum. Et  haec  notio  tam  creatis  entibus,  quam  Enti  in- 
creato,  quanquam  diversimode,  convenit. 

Realitates  variae  sive  essentiales  sive  non,  quae  in  ente  esse 
debent,  ut  perfectum  sit,  partiales  ejus  perfectiones  consti- 
tuunt; realitatum  vero  istarum  cumulus  perfectionem  totalem. 

326.  In  rebus  finitis  (nam  de  perfectione  entis  infiniti 
alias)  potest  ulterius  perfecti  ratio  explicari  in  ordine  ad 
finem.  Etenim  ens  complementum  habere  potest  tam  secun- 
dum esse  proprium,  quam  secundum  natura?  propriae  ten- 
dentiam.  Perfectum  igitur  duplici  modo  intelligi  ac  dici 
poterit : nempe  id  cui  nihil  deest,  quod  debeat  ipsi  inesse 
ad  ejus  complementum,  vel  secundum  esse  ejus  proprium, 
vel  secundum  naturalem  inclinationem.  Sed  naturalis  incli- 
natio entis  cujusque  est  ad  finem  (301);  et  haec  completur 
assecutione  finis.  Quae  vero  enti  inesse  debent,  ut  secundum 
esse  proprium  sit  completum,  ea  sunt  per  quae  fini  suo  asse- 
quendo aptum  efficitur.  Est  igitur  perfectum  1°  ens  quod 
finem  assequitur:  2°ensaptum  fini  assequendo.  Primo  modo 
perfectus  est  v.  gr.  homo  qui  beatitate  potitur  aeterna,  quae 
est  hominis  finis  : altero  modo  perfectus  est  homo  qui  iis 
omnibus  facultatibus  instructus  est,  quibus  humana  natura 
constituitur,  et  finis  sui  assequendi  capax  efficitur. 

* 327.  Notandum  tamen  1°  perfecti  denominationem  rebus 
hoc  postremo  sensu  communiter  tribui.  Primo  quidem  quia 
significatio  haec  originem  hujus  nominis  propius  attingit; 
secundo  autem  quia  perfectio  haec  est  magis  nota. 

2°  Substantias  procul  dubio  perfectas  dici  in  ordine  ad 
finem  modo  explicato.  Quae  autem  substantiae  insunt  abstracte 
considerata,  et  ipsa  hoc  modo  dici  perfecta;  non  tamen  om- 
nia. Nam  et  operandi  principia  et  operationes,  quia  per 
ipsas  ad  finem  tenditur,  perfecta  dici  possunt  secundum 
finem  : atque  hoc  pacto  dicimus  perfectum  oculum,  perfe- 
ctam intelligentiam,  perfectam  orationem  et  similia,  quum 
ad  fines  suos  assequendos  sunt  apta  ac  proportionata.Caeterie 
autem  qualitates  quae  ad  operationem  non  ordinantur,  quan- 
quam  et  ipsae,  ut  sunt  in  subjecto,  sint  propter  finem  ipsius, 
per  se  tamen  spectatae  non  dicuntur  perfectae  per  compara- 
tionem ad  finem,  sed  solum  si  in  nulla  re  deficiant,  quae  ad 
earum  essentiam  pertineat.  Ita  circulus  dicitur  perfectus,  si 
omnia  ejus  puncta  a centro  aequidistent  In  hoc  casu  perfe- 
ctum fere  cum  vero  congruit  (114). 

528.  Ex  dictis  haec  colligimus  : 

1°  Perfectio  reipsaa  bonitate  non  distinguitur(123).  Quem- 
admodum igitur  omne  ens  est  bonum,  ita  omne  ens  aliqua 
saltem  perfectione  perfectum  est. 

2°  Perfectionis  regula,  seu  id  secundum  quod  perfectio 
entis  in  concreto  (327,2°)  aestimari  debet,  est  ipsius  entis 
finis. 

3°  Haec  perfectionis  regula  simplex  est,  quum  ens  unicum 
finem  habet  ; composita,  quum  ens  plures  fines  habet  vel 
subordinatos  vel  coordinatos. 

4°  Perfectio  partium  subordinata  est  fini  totius.  Nam 
totum  est  finis  partium. 

AKTICULUS  II. 

De  perfectionis  partitionibus  et  gradibus. 

329.  Perfectio  totalis  entis  vel  relativa  est,  vel  absoluta  ; 
nimirum  vel  in  aliquo  solum  genere  continetur,  vel  supra 
omne  genus  et  in  ipsa  entis  ratione.  Illam  constituunt  ea 

omnia  quae  certo  cuidam  rerum  generi  debentur;  haec  omnes 
omnino  realitates  aliquo  modo  (263)  continet,  quibus  ens 
potest  esse  perfectum. 

330.  Huic  duplici  perfectioni  duplex  opponitur  imperfe- 
ctio : 1®  imperfectio  privativa  et  in  aliquo  genere,  quae  est 
defectus  perfectionis  illi  generi  debitae,  quaeque  perfectioni 
relativae  opponitur  : 2°  imperfectio  negativa,  seu  defectus 
ulterioris  realilatis;  haec  opponitur  perfectioni  absolutae. 
Patet  ex  alibi  expositis  (134,  137)  imperfectionem  privati- 
vam esse  malum  proprie  dictum  ; negativam  vero  esse  ma- 
lum improprie  dictum  (malum  metaphysicum),  et  rebus 
omnibus  finitis  esse  communem. 

331.  Perfectiones  partiales  (328)  aliae  dicuntur  simplices, 
aliae  secundum  quid,  seu  mixta:.  Perfectio  simplex  est  ea  quae 
nullam  omnino  exhibet  in  suo  conceptu  imperfectionem, 
neque  privativam  neque  negativam;  seu  aliis  verbis  quee 
aqualem  sibi  aut  majorem  realitatem  non  excludit.  Talis  est  vita, 
intelligentia,  justitia  et  similes.  Perfectio  mixta  est  qua)  im- 
perfectionem aliquam  in  suo  conceptu  continet;  quia  videli- 
cet aqualem  sibi  aut  majorem  perfectionem  natura  sua  excludit. 
Talis  est  ratio  corporis,  ratiocinandi  facultas  aliaque  hujus- 
modi. 

Sunt  item  perfectiones  partiales  aliae  essentiales,  quae  rem 
in  suo  esse  constituunt;  aliae  accidentales,  ut  magnitudo  et 
qualitates,  de  quibus  jam  actum  est. 

332.  Perfectio  totalis  absoluta  nullos,  ut  patet,  admittit 
gradus ; perfectio  autem  relativa  potest  major  esse  vel  minor, 
tum  respectu  aliorum  generum, tum  intra  idem  genus;  vide- 
licet et  extensive  et  intensi  ve. 

Extensive  major  est  1°  quo  pluribus  ac  praestantioribus 
realitatibus  constituitur,  2°  quo  nobilior  est  entis  finis; 
5°  quo  pluribus  finibus  assequendis  est  idoneum.  Ex  his 
capitibus  homo  v.  gr.  est  bruto  perfectior,  et  equus  rana. 

Perfectio  generis  propria,  intensive  major  est  in  eo  indi- 
viduo quod  1°  quae  sui  generis  propria  sunt,  cumulatius 
possidet;  2°  quod  ad  finem  assequendum  est  magis  idoneum; 

vel  3°  plenius  aut  promptius  aut  facilius  finem  obtinet.  Sic 
vir  est  puero  perfectior,  doctus  indocto,  etc. 

Haec  quae  de  perfectione  totali  diximus  aptari  facile  pote- 
runt perfectionibus  partialibus,  tam  iis  quae  ad  diversas 
species  pertinent,  quam  iis  quae  sub  eadem  specie  continen- 
tur, eorum  tamen  habita  ratione,  quae  de  realitatum  quarum- 
cunque incremento  ad  decremento  in  secundo  superioris 
libri  capite  notata  sunt  (198). 

333.  Ut  ea  quae  de  varia  entium  perfectione  dicenda  sunt 
ad  certa  quaedam  capita  reducantur,  considerabimus  primo 
perfectiones  generaliores,  quae  ad  ipsam  entium  realitatem 
spectant;  tum  eas  quae  ad  existentiam  existendique  modum 
revocantur;  ac  demum  eas  quae  ex  relationibus  exsurgunt. 
In  his  tamen  omnibus  quae  potissima  sunt  exponenda  seli- 
gemus, tum  quia  metaphysicae  indoles  hoc  exigit,  tum  etiam 
quia  limites  nobis  praestituti  breves  nos  esse  cogunt. 

CAPUT  II. 

' DE  PERFECTIONIBUS  QUOAD  REALITATEM. 

ARTICULUS  1. 

De  simplici  et  composito. 

334.  Nonnulla  jam  de  simplici  compositaque  substantia 
superius  dicta  sunt  (163,  164);  nunc  quae  generatim  de  ente 
simplici  et  composito  dicenda  manent,  hic  colligemus. 

Ens  simplex  est  omne  id  quod  nec  pluribus  constat,  nec  in 
plura  resolvi  potest : id  omne  videlicet,  quod  neque  actu,  ne- 
que potentia  partes  habet. 

Ens  compositum  est  omne  id  quod  et  pluribus  constat , atque 
in  plura  resolvi  potest. 

Medium  est  inter  haec  duo  : quod  pluribus  non  constat,  sed 
in  plura  resolvi  potest;  nempe  quod  partes  non  habet  actuales, 
sed  habet  in  potentia.  Hujusmodi  est  continuum  geometri- 
cum : quod  utrum  in  rerum  natura  existere  censendum  sit, 
alibi  inquiremus. 

335.  Simplicitas  et  compositio  in  omni  rerum  genere 
locum  habet.  V.  gr.  simplex  est  secundum  substantiam  id 

quod  in  plures  substantias  specie  diversas  resolvi  nequit,  ut 
sunt  v.  gr.  apud  chimicos  metalla  : secundum  quantitatem 
id  quod  in  partes  quantitativas ; secundum  qualitatem  id  quod 
in  qualitates  plures  dividi  nequit;  idemque  dicito  decaeteris. 
Haec  est  simplicitas  et  compositio  secundum  aliquod  genus. 
Est  etiam  compositio  ex  rebus  ad  plura  genera  pertinentibus, 
ut  compositio  ex  substantia  et  accidentibus.  Simplicitas  vero 
absoluta  est  in  eo,  quod  nullo  modo  resolubile  est. 

336.  Hinc  colliges  4®  quod  simplex  est,  posse  esse  aliquo 
modo  divisibile  ; ut  v.  gr.  aurum,  simplex  quoad  speciem 
substantiae  et  vires  quaedam  corporeae,  simplices  in  suo  ge- 
nere, divisibiles  sunt  in  partes  quantitatis;  et  anima,  quae 
neque  in  partes  substantiae  constitutivas  neque  in  partes 
quantitatis  dividi  potest,  divisibilis  est  secundum  plures  fa- 
cultates. - 

2°  Proinde  simplex  ab  inextenso  differre. 

337.  Hae  nunc  assertiones  facile  statuuntur. 

Assertio  I.  Compositi  notionem  experientia  externa  nobis 
suppeditat.  Omnia  enim  quae  sensibus  subjiciuntur,  compo- 
sita sunt.  Simplicitatis  vero  absoluta;  ideam  experientia  solum 
interna  gignit.  Nihil  enim  tale  sensibus  externis  percipi  po- 
test; sed  quum  in  nosmetipsos  reflexione  revertimur,  plura 
deprehendimus  quae  nec  partium  junctura  constant,  nec  in 
partes  ullas  dividi  vel  sola  cogitatione  possunt.  Haec  sunt 
actus  percipiendi,  affirmandi,  negandi,  eligendi,  aliique  his 
similes. 

Assertio  II.  Compositi  perfectio  ex  certa  certarum  partium 
conjunctione  consurgit,  qua  et  ejus  essentia  constat  (164,  1°). 
Perfectio  autem  simplicis  sita  non  est  in  sola  exclusione  compo- 
sitionis, sed  in  positiva  aliqua  realitate  quos  compositionem 
excludit.  In  eo  vero  quod  absolute  simplex  est,  hoc  ipsum 
quod  omnem  compositionem  excludit,  proprietas  est  magnam 
includens  perfectionem,  videlicet  identitatem  perfectissimam 
entis  cum  omnibus  quae  in  eo  sunt  (216,  227)  ejusque  indis- 
solubilitatem. 

Assertio  III.  Proinde  simplicis  notio  negativa  non  est.  Pro- 
fecto sensus  intimus  meram  negationem  non  refert,  quum 

simplicissimos  animi  actus  renuntiat;  nec  quum  eosdem 
actus  intelligimus,  solam  negationem  concipimus. 

Assertio  IV.  Perfectio  quae  ex  compositione  oritur , contin- 
gens est  (164,  2°);  quae  vero  cum  simplicitate  sociatur,  etiam 
cum  essendi  necessitate  potest  consistere. 

338.  Compositio  veri  nominis  est  quae  physica  audit,  ea- 
que  tunc  habetur  quum  componentia  sunt  realiter  distincta. 
Sed  praeter  physicam  compositionem  frequens  est  apud 
Philosophos  mentio  compositionis  metaphysicce,  quae  etiam 
logica,  idque  melius  forte  ac  clarius  nuncupatur.  Est  nam- 
pue  tota  rationis  opus,  ac  metaphorice  solum  compositio 
dicitur.  Partes  enim  ex  quibus  ipsa  consurgit,  non  re,  sed 
ratione  solum  distinguuntur,  licet  cum  aliquo  fundamento 
in  re;  quo  fit  ut  altera  ex  iis  partibus  aliquo  modo  conside- 
rari possit  ut  determinabilis  et  in  potentia;  altera  ut  deter- 
minans et  actus  partis  primae ; atque  hoc  pacto  quod  re  com- 
positum non  est,  ad  modum  compositi  ex  materia  ac  forma 
concipitur. 

Hujusmodi  sunt  compositiones  ex  genere  et  differentia  (247; 
L.  27,  3°  Coroll.),  ex  supposito  et  natura  (169,  8°),  ex  essentia 
et  esse  (57),  quas  omnes  alibi  jam  pro  re  explanavimus.  Com- 
positio autem  ex  subjecto  et  denominatione  extrinseca  (171,  2°) 
vix  potest  huc  revocari,  ut  quae  improprie  admodum  compo- 
sitio dicitur. 


ARTICULUS  II. 


De  toto  et  partibus. 

339.  Compositi  notio  ad  totius  notionem  nos  revocat : de 
qua  nonnulla  jam  et  in  logica  (L.  106,  seq.)  et  in  praecedenti 
hujus  tractationis  libro  (168)  dicta  sunt.  Quaeri  hoc  loco  po- 
test, utrum  tria  haec  : totum,  compositum,  ac  perfectum  inter 
se  ditferant  et  quomodo. 

Respondeo  in  primis,  totum  a composito  in  hoc  differre, 
quod  compositi  notio  conjunctionem  tantummodo  exhibet 
plurium,  quae  partes  vocantur;  totum  vero  non  hoc  solum, 
sed  addit  praeterea  quod  nulla  pars  ex  iis  quas  in  compo- 
sito natura  postulat,  ab  eo  absit.  Ita  v.  gr.  manus  quatuor 

instructa  digitis  aliquid  compositum  est,  sed  non  totum, 

340.  Differt  quoque  totum  a perfecto,  quanquam  vulgo  ut 
synonyma  existimentur.  Totum  enim  1*  est  id  a quo  nulla 
pars  abest  quae  adesse  debeat : perfectum  autem  id  a quo 
nihil  abest  eorum  quae  ipsi  debent  inesse,  sive  haec  sint  ejus 
partes  sive  non.  Sic  v.  gr.  homo  dicitur  perfectus  scientia, 
virtute, experientia,  licet  haec  non  sint  hominis  partes.  2°  To 
tum  de  rebus  compositis  proprie  dicitur;  est  enim  id  quod 
nulla  sui  parte  caret:  perfectum  vero  tam  de  composito  di- 
citur, quam  de  simplici ; imo  simplici  prius  ac  verius,  quam 
composito  convenit  perfecti  ratio. 

341.  Totum  nihilominus  qua  tale,  hoc  ipso  perfectum  est 
quod  totum  est.  Partes  autem  licet  in  aliquo  entis  genere 
perfectae  sint,  qua  partes  tamen  multipliciter  sunt  imper- 
fectae, ut  alio  in  loco  indicavimus  (168);  quae  imperfectiones 
omnes  ex  eo  derivantur,  quod  pars  sit  propter  totum  ac  res 
alterius. 

* 342.  Subtiliores  controversias,  quae  inter  veteres  agita- 
bantur, juverit  saitem  attigisse. 

Fuit  post  Avicennam  (t)  et  Scotum  (2)  quorumdam  opinio, 
totum  per  se  et  a parte  rei  ab  omnibus  suis  partibus,  non 
solum  seorsum  existentibus,  sed  collective  sumptis  et  simul 
unitis  distingui.  Totum  enim,  aiebant,  melius  quiddam  est 
omnibus  simul  partibus,  cum  unaquaeque  pars  in  toto  perfi- 
ciatur; quaedam  insuper  operationes  attributionesque  toti 
conveniunt,  non  vero  partibus  simul  sumptis ; ac  demum  ex 
partibus  simul  sumptis  totum  constituitur,  quumque  hoc 
corrumpitur,  partes  non  pereunt. 

* 343.  Refutatur  penitus  opinatio  hujusmodi,  ut  alia  omit- 
tamus, hac  una  ratione.  Si  totum  ab  omnibus  partibus  con- 
junctis distinguitur,  erit  aliquid  profecto  per  quod  distingui- 
tur; aliquid  videlicet  partibus  omnibus  unitis  adjectum.  Id 
vero  per  quod  aliquid  ab  aliis  intrinsece  et  per  se  distingui- 
tur, constitutivum  illius  est.  Ergo  id  per  quod  totum  a suis 
partibus  distingui  dicitur,  erit  unum  ex  constitutivis  totius. 


(1)  Metaphys.  lib.  III. 

(2)  In  Ili  Dist.  q.  II. 

nempe  una  ex  partibus  totius.  Ergo  semper  verum  erit,  to- 
tum non  distingui  ab  omnibus  suis  partibus  conjunctis;  nisi 
dicere  velimus  esse  aliquam  partem  ultra  omnes  partes 
et  aliquod  constitutivum  quod  est  extra  omnia  constitu- 
tiva. 

* 344.  Quod  ad  contra  sentientium  argumenta  attinet, 
egregia  haec  Silvestri  Mauri  animadversio  sufficiet.  « Radix 
» aequivocaiionis  in  hac  quaestione  oritur  ex  eo,  quod  totum 
» dicit  partes  simul  sumptas,  non  utcunque,  sed  ut  se  invi- 
» cem  intrinsece  perficientes,  ideoque  dicit  partes  non  semel 
» tantum,  sed  bis,  nec  solum  in  recto,  sed  etiam  in  obliquo 
» Ex.  gr.  homo  est  corpus  et  anima,  non  utcunque,  sed 
» corpus,  ut  animatum,  et  anima,  ut  materiata ; ideoque  cor- 
» pus  bis  dicitur,  semel  in  recto,  et  ut  habens  perfectionem 
» animae,  quae  importatur  in  obliquo,  et  ut  habitum  ab 
» anima,  quae  importatur  in  recto.  Quod  enim  significatur 
» in  recto,  importatur  ut  habens ; quod  in  obliquo,  ut  ha- 
v bitum.  Anima  similiter  bis  dicitur.  Ex  hoc  sequitur  quod 
» quaedam  denominationes  conveniant  toti,  quae  non  con- 
» veniunt  partibus  semel  tantum  et  in  recto  sumptis ; ideo- 
> que  videtur  quod  totum  distinguitur  a partibus.  Sed  quod 
» tales  denominationes  conveniant  toti,  non  oritur  ex  eo 
» quod  totum  addit  aliquid  supra  partes,  sed  quia  easdem 
» partes  bis  dicit,  ut  explicatum  est  (i).  » 

’ 345.  Quaestio  haec  altera  apud  sequioris  aevi  scholasticos 
orta  est;  an  ipsa  partium  unitio  in  toto  esset  aliquid  a parti- 
bus re  distinctum.  Senserunt  enim  nonnulli  compositum, 
praesertim  hominem,  constare  non  modo  partibus  essentia- 
libus, corpore  videlicet  et  anima,  sed  etiam  unione  tanquam 
cntitate  quadam  modali,  ab  utroque  componente  secundum 
rem  distincta. 

Sed  hanc  entitatem  modalem  prorsus  inutilem  ostendent 
ea  quae  de  modis  superius  innuimus  (148, 169,  8°).  Partes 
quidem  unitae  se  invicem  perficiunt  et  complent ; ita  ut  ex 
utriusque  componentis  viribus  vires  resultent  compositi 
propriae ; et  haec  certe  perfectio  cum  sit  iisdem  componen- 

(1)  Qucest.phil,  Lifo.  II,  q.  XI,  ad  quintumo 

tibus  accidentalis  et  contingens,  ab  eorum  essentia  distin- 
guitur. Sed  unio  ipsa  nullam  novam  realitatem  importat. 
Nam  vel  hoc  nomen  absolute  dicitur,  vel  relative.  Si  absolute 
res  per  illud  significata  nihil  est  aliud,  quam  abstractum 
metaphysicum  (L.  30)  uniti  seu  compositi ; si  relative,  signi- 
ficat relationem  mutuam  componentium,  quae  in  utroque 
correlato  a suo  fundamento  non  distinguitur  (204)  (i). 

articulus  in. 

De  finito  et  infinito. 

346.  Finitum  est  ens  quod  limites  habet:  infinitum  quod  li- 
mites non  habet.  Limes  vero  est  id  ultra  quod  nihil  est  quod 
ad  ens  pertineat.  Videlicet  qui  limites  dicit,  et  realitatem  ali- 
quam significat  et  defectum  ulterioris  realitatis  in  illa  con- 
notat;  sive  demum  hic  defectus  negatio  sit  sive  privatio. 
Hinc  colliges: 

1°  Limitis  ideam  ex  parte  positivam  esse,  ex  parte  negati- 
vam. Nihilum  limites  per  se  non  habet , quia  in  nihilp  nulla 
est  realUas  quae  limes  esse  possit. 

2*  Limitem  idem  esse  ac  perfectionem  cum  imperfectione 
sociatam. 

3°  Omne  ens  quod  relative  tantum  perfectum  sit  (329),  ab- 
solute finitum  esse. 

347.  Infinitum  aliud  est  actu , aliud  potentia  infinitum.  In- 
finitum actu  est  quod  actu  habet  omnem  perfectionem  quam 
habere  potest.  Infinitum  potentia  est  quod  actu  semper  finitum 
est,  sed  sine  fine  augeri  potest.  Vocatur  proprio  nomine  inde- 
finitum. Veteres  primum  appellabant  infinitum  calegorema - 
licum , alterum  syncategorematicum  (L.  61) ; nempe  quia 
primum  in  recto  et  sine  addito  limites  negat,  alterum  in  obli- 
quo et  cum  addito ; non  enim  significat  quod  est  sine  limite, 
sed  quod  sine  limite  augeri  potest. 

* Corollaria.  1“.  Nihil  majus  excogitari  potest  ente  actu 
infinito,  saltem  in  eodem  genere ; et  contrario  semper  aliquid 
majus  excogitari  potest  ente  potentia  infinito,  etiam  in 
eodem  genere. 

(1)  IX  Tiphanuia,  De  Hypostasi , c.  XLV*  ^ 


ONTOLOGfA. 


170 

2“.  In  illo  actus  essendi  nullo  est  limite  circumscriptus; 
in  hoc  essendi  potentia. 

5m.  Illud  e6t  proprie  sine  fine;  hoc  potius  est  sine  fine  fi- 
nitum. 

548.  Nota  adhuc  1°  quoniam  limites  haberi  possunt  tam 
in  quantitate  vera,  sive  continua  sive  discreta,  quam  in 
quantitate  metaphorica,  quae  qualitatum  ac  generalius  per* 
fectionis  gradibus  continetur  (202,  532) ; idcirco  de  infinito 
nos  loqui  posse  sive  respectu  magnitudinis,  sive  respectu 
multitudinis,  sive  respectu  perfectionis. 

Nota  2°  quantitatem,  praesertim  perfectionis,  duplicem 
esse  considerandam:  formalem  et  virtualem.  Formalis  est 
quae  secundum  seipsam  in  partes  quantitativas  divisibilis  est. 
Virtualis  est  perfectio  simplex  omnino  in  se  et  indivisibilis, 
quae  tamen  pluribus  aequivalet.  Nos  igitur  loqui  possumus 
de  infinito  secundum  quantitatem  formalem  ac  secundum 
virtualem.  Infinitum  primo  modo  foret  extensio  infinita,  nu- 
merus infinitus,  perfectio  constans  gradibus  in  infinitum 
multiplicatis.  Altero  modo  est  perfectio  aequivalens  perfectio- 
nis gradibus  indefinitis;  ita  iit  quicunque  extra  illam  perfe- 
ctionis assumatur  gradus,  superior  adhuc  gradus  inveniri 
possit,  cui  illa  aequivaleat. 

549.  Propositio  I.  Infinitum  actu  finitis  acceptionibus 
exhauriri  non  potest. 

Secus  ibi  terminum  ac  limitem  haberet  ubi  acceptiones 
desinunt.  Hoc  valet  de  infinito  tam  secundum  quantitatem 
formalem,  si  daretur,  quam  de  infinito  secundum  quantita- 
tem virtualem. 

Propositio  II.  Infinitum  actu  per  transili  nequit:  videlicet 
nequit  numerari,  aut  mensurari  quocunque  modo. 

Etenim  numeratio  ac  mensuratio  fit  successivis  acceptio- 
nibus, i.  e.  applicationibus  unitatis  (103,  3°).  Si  igitur  pos- 
set expleri  infiniti  numeratio  aut  mensuratio,  acceptionum 
hujusmodi  numerus  et  esset  finitus,  quia  expletur,  et  simul 
exhauriret  infinitum,  id  quod  absurdum  est. 

Propositio  III.  Si  plura  in  eodem  genere  darentur  infinita, 
unum  altero  majus  esse  non  posset. 

Quod  enim  altero  minus  esset,  non  haberet  omnia  quae  in 
ejusmodi  genere  haberi  possunt,  ac  propterea  infinitum  non 
foret. 

Propositio  IV.  Finitum  per  finiti  additionem  non  potest  in- 
finitum evadere. 

Secus  finitis  acceptionibus  infinitum  exhauriri  posset. 

Propositio  V.  Repugnat  finitum  maximum  et  finitorum  ab- 
solute optimum. 

Si  enim  hoc  ponere  velis,  quaeram  utrum  possit  illud  cre- 
scere, nec  ne.  Si  non  potest,  jam  est  infinitum;  quia  habet 
omnia  quae  habere  potest.  Si  crescere  potest,  jam  additione 
facta,  infinitum  evaderet:  non  enim  potest  finitum  maximum, 
incremento  accepto,  manere  finitum.  Proinde  ex  duobus  fi- 
nitis infinitum  exsurgeret. 

Propositio  VI.  Differentia  finiti  ab  infinito  non  potest  esse 
aliquid  finitum. 

Secus  haec  differentia  finita,  addita  iterum  quantitati  finitae 
subtractae,  infinitum  praeberet. 

Propositio  VII.  Nulla  est  ratio  infiniti  ad  finitum. 

Haec  enim  ratio  vel  quantitas  finita  foret  vel  infinita.  Si 
finita,  jam.  duae  quantitates  finitae  infinitum  aequarent.Si  in- 
finita, jam  infinita  plura  infinitum  unum  aequarent. 

Propos.  VIII.  Indefinitum  nunquam  potest  actu  infinitum  fieri. 

Nam  indefinitum  est  semper  actu  finitum.  Fieret  ergo  in- 
finitum per  finiti  incrementi  additionem. 

Propositio  IX.  Infinitum  actu  non  potest  ulla  ex  parte  ter- 
minari. 

V.  gr.  non  potest  fieri  ut  sit  linea  actu  infinita,  quae  ini- 
tium habeat,  licet  fine  careat.  Sit  enim  lineae  initium  pun- 
ctum X.  Danturne  in  eadem  linea  puncta,  quae  ab  X actu  in- 
finite distent,  an  non?  Si  non  dantur  haec  puncta,  linea  est 
finita.  Si  dantur,  adverte  quaedam  puncta  ab  X finite  distare. 
Cum  ergo  quaedam  finite,  quaedam  infinite  distent,  profecto 
habetur  in  linea  punctum  aliquod,  in  quo  fit  transitus  a finito 
ad  infinitum;  in  eoque  puncto  erit  distantia  finita  maxima, 
quae  vel  modicae  cujuslibet  extensionis  additione  evadit  infi- 
nita. Haec  autem  absurda  sunt.  Ergo. 

INSTITUTIONES.  ETC.  II  « 

ARTICULUS  IV. 

Vtrum  multitudo  infinita  actu  esse  possit . 

350.  Propositio  X.  Multitudo  actu  infinita  repugnat. 

1°  Sit  argumentum  S.  Thomse.  «Omnem  multitudinem 
» oportet  esse  in  aliqua  specie  multitudinis.  Species  autem 
» multitudinis  sunt  secundum  species  numerorum. Nulla  au- 
» tem  species  numeri  est  infinita;  quia  quilibet  numerus  est 
* multitudo  mensurata  per  unum  (i).  » 

2"  Supponatur  ex  unitatum  accumulatione  multitudo  infi- 
nita. Haec  erit  numerus  infinitus,  aequabitque  numerum  qui 
ipsum  immediate  praecedit,  unitate  adjecta.  Jam  numerus 
praecedens  eratne  infinitus,  an  vero  non  erat?  Infinitum  illum 
dicere  non  potes;  nam  crescere  adhuc  poterat,  ac  reipsa  cre- 
vit additione  unitatis.  Erat  ergo  finitus,  et  unitate  addita, fa- 
ctus est  infinitus.  Nimirum  ex  duobus  finitis  infinitum  emer- 
sit; id  quod  absurdum  est  (349,  Prop.  IV). 

3°  In  multitudine  infinita  cumulus  unitatum  certe  infinitus 
est.  At  centenariorum  v.  gr.  quae  in  hoc  unitatum  cumulo 
continentur,  finita  ne  multitudo  est,  an  vero  infinita?  Finita 
esse  nequit, secus  enimfinitisacceptionibus  infinitum  exhau- 
riri possit. Est  ergo  centenariorum  multitudo  infinita. Minor 
ne,  an  aequalis  multitudini  unitatum?  Profecto  minor.  Ergo 
datur  multitudo  infinita  minor  altera  multitudine  infinita, et 
quidem  in  eodem  genere  numeri  abstracti  (549.  Prop.  III). 

351.  Corollaria.  lm  Repugnat  non  solum  multitudo  infi- 
nita simultanea,  sed  etiam  successiva;  i.  e.  series  quaecun- 
que actu  infinita.  Nam  utrobique  eadem  absurda. 

2m  Hinc  et  tempus  reale  actu  infinitum  repugnat. Est  enim 
tempus  reale  series  mutationum  realiuin. 

3m  Nulla  extensio  realis,  neque  si  continua  sit,  infinita 
esse  potest.  Nam  omnis  extensio  realis  in  partium  saltem 
possibilium  multitudinem  distincta  concipi  potest.  Harum 
autem  multitudo  partium  ex  mensurae  in  unitatem  assumptae 
magnitudine  pendet.  Hae  igitur  partes,  ulnae  v.gr.aut  pedes, 
quae  in  extensione  actu  infinita  sunt  omnes  actu,  sunt  ne 

(1)  Summ.  ih.  p.  1,  q.  VII,  art  I V. 

finitae  numero,  an  vero  infinitae?  Si  finitae,  jam  ponis  finitis 
acceptionibus  exhauriri  posse  infinitum.  Si  infinitae,  jam 
datur  multitudo  infinita.  Sed  utruinque  repugnat.  Ergo. 
Demonstrationem  alteram  desumes  ex  dictis  in  praecedente 
articulo  (349,  Prop.  IX),  si  puncto  cuicunque  infinitae 
extensionis  applices  quae  ibi  dicta  sunt  de  puncto  X lineaj 
initio. 

4™  Omnis  extensio  actualis  figurata  est : nam  limitibus 
undequaque  circumscribatur  necesse  est. 

5m  Non  modo  quantitas  proprie  dicta,  sive  discreta  sive 
continua  (348,  4°),  infinita  esse  nequit,  sed  neque  quantitas 
perfectionis,  finitorum  graduum  multitudine  constans.  Haec 
enim  perfectio  ex  gradibus  infinita,  omnia  continebit  ab- 
surda, quae  in  extensione  infinita  et  multitudine  infinita  con- 
tinentur. 

6m  Igitur  si  datur  infinitum,  hoc  non  est  multitudo,  non 
est  extensio,  non  est  ex  gradibus  finitis  : est  ergo  necessario 
aliquid  indivisum  et  plane  indivisibile:  propterea  in  unitate 
solummodo  ac  perfecta  simplicitate  reperiri  potest. 

lm  Im  simplicissima  hac  infiniti  perfectione  quantitatem 
solum  virtualem  reperiemus,  eamque  indefinitam  (348,  2°). 


ARTICULUS  V. 

Difficultates. 


352.  Opp.  I.  Elementa  materiae  sunt  numero  infinita. 
Nam  materia  est  in  infinitum  divisibilis. 

Resp.  Neg.  ant.  et  prob.  Etenim  in  materiae  divisione  ad 
ultima  elementa  tandem  deveniendum  est  (164,  5°) ; quae  vel 
extensa  sint  vel  inextensa,  semper  tamen  finito  numero 
continentur. 

Inst.  Saltem  si  ultima  elementa  geometrice  continua  sunt, 
in  infinitum  dividi  possunt.  Ergo. 

Resp.  Cone,  ant.,  et  neg.  cons.  Nunquam  enim  ejusmodi 
divisio  numerum  partium  infinitum  dabit.  Verum  quidem 
est,  divisionem  continui  semper  ulterius  pl-otrahi  posse  ; 
sed  hinc  inferri  solum  potest,  in  continuo  partes  assigna- 

biles  indefinitas  esse,  ipsamque  ejus  divisibilitatem  esse 
indefinitam. 

353.  Opp.  II.  Mathematici  sa-pe  loquuntur  de  infinitis 
quantitatibus;  et  quantitatem  quamcunque  finitam  prae  iliis 
negligunt. 

Resp.  Loquuntur  de  indefinito,  non  de  infinito  actuali,  ut 
omnes  geometriae  tirones  norunt. 

354.  Opp.  III.  Quae  possibilia  sunt,  ad  actum  reduci  pos- 
sunt.Sed  possibilium  multitudo  est  infinita  (69).  Ergo  mul- 
titudo infinita  potest  ad  actum  reduci. 

Resp.  Dist.maj. : Successive, et  successione  indefinita, conc.; 
simul  omnia,  nego.  Omitto  min.  de  cujus  sensu  in  sequenti 
difficultate,  et  neg.  cons. 

* 355.  Opp  IV.  Certe  multitudo  actu  infinita  datur,  tan- 
quam divinae  cognitionis  terminus.  Nam 

I'  Omnia  possibilia  simul  cognita  multitudinem  entium 
idealium  actu  infinitam  constituunt.  Sed  omnia  possibilia 
simul  a Deo  cognoscuntur.  Ergo. 

2»  Deus  cognoscit  unico  actu  et  distincte  omnes  terminos 
seriei  indefinitae,  ex.  gr.  omnes  actus,  quos  ponet  in  sua 
perpetua  existentia  anima  immortalis.  Ergo. 

Resp.  Neg.  ant. 

* 356.  Ut  ad  lm  rationem  respondeam,  quaedam  praeno- 
tabo. 

1°  Possibilia  sunt  multitudo  indefinita,  et  nullo  propterea 
numero  repraesentari  possunt.  Cum  enim  in  divina  essentia 
virtualiter  contineantur  (85),  spectari  debent  tanquam  series 
quaedam,  quae  prodit  coram  intellectu  ex  ideali,  ut  ita  di- 
cam, evolutione  unitatis  simplicissimae  et  infinitae  : haec 
autem  evolutio  terminum  seu  limitem  habere  non  potest 
(348,  2°,  351,  7»). 

2°  Si  haec  evolutio,  ex  se  et  objeclive  indefinita,  fieret  in 
intellectu  finito,  hic  possibilia  singula  per  infinitam  perce- 
ptionum seriem  cognosceret;  quibus  tamen  perceptionibus 
utcunque  multiplicatis,  nunquam  ad  cognoscendi  finem 
perveniret.Quare  nunquam  possibilia  omnia,  tanquam  unam 
collectionem  simul  cognosceret.  Nihilominus  in  tota  aeterni- 

tate  omnia  distributive  cognosceret  successivis  actibus;  quia 
indefinita  perceptionum  series  indefinitam  seriem  possibi- 
lium adaequat. 

3°  Cum  evolutio  illa  indefinita  fiat  in  intellectu  infinito, 
cujus  cognitio  successiva  non  est,  intellectus  iste  unico  actu 
cognoscit  distributive  omnes  ejus  seriei  terminos,  quos  in- 
tellectus finitus  successivis  actibus  indefinitis  cognosceret  ; 
cum  enim  sit  infinitus,  extensione  virtuali  suae  perfectionis 
(348,  2°)  indefinitis  aequivalet  actibus,  et  amplectitur  ipse 
solus  quidquid  illi  omnes  in  aeterna  serie  constituti  attinge- 
rent, Per  hoc  tamen  objecti  cogniti  natura  non  mutatur. 
Unde  quemadmodum  possibilium  series  indefinitis  cognita 
actibus  numerum  totalem  intellectui  nunquam  exhibet;  ita 
cognita  uno  actu  infinitae  virtutis  non  fit  objective  numera- 
bilis, nec  ad  modum  determinatae  collectionis  cognoscitur  ; 
quanquam  omnia  possibilia  distributive  cognoscantur  (i). 

Quum  igitur  dicimus,  Deum  omnia  simul  possibilia  co- 
gnoscere, verum  dicimus  si  voce  illa  simul  significemus  actus 
unitatem  ; non  autem  si  vox  illa  referatur  ad  objectum,  ita 
ut  objectum  sub  hoc  actu  constitutum  collectionem  deter- 
minatam ac  propterea  actu  infinitam  exhibeat. 

337.  Respondeo  igitur  ad  Omnia  possibilia  simul  co- 
gnita multitudinem  actu  infinitam  constituunt ; dist.  tnaj.: 
si  actus  cognoscentis  ita  simul  cognoscat  omnia,  ut  collectio- 
nis completae  naturam  tribuat  objecto,  conc.;  si  non  tribuit, 
nego. 

Sed  omnia  possibilia  simul  cognoscuntur  a Deo  ; contra- 
dist.  min. .-  ita  ut  actus  cognoscentis  collectionis  completae 
naturam  objecto  tribuat,  neg.;  ita  ut  non  tribuat,  conc. 

* 358.  Ad  2“  ex  iisdem  principiis  respondeo.  Deus  cogno- 
scit uno  actu  omnes  terminos  seriei  indefinitae  ; dist.  ant.  : 
distributive,  conc. ; ad  modum  completae  collectionis,  nego. 

Ergo  cognoscit  multitudinem  actu  infinitam  ; neg.  conse- 
quentiam. 

Nam  Deus  cognoscit  omnes  tuos  futuros  actus,  quia  aeter- 

(1)  Ct.  S.  Th.  Contra  Gent.  Lib.  1,  c.  LX1X,  § 10  et  Summ.  th . p.  I,  q.  XIV,  arU 
XII,  adi  et  ad 2. 


176 


ONTOLOGIA. 


nitas  ejus,  quae  simplicissimum  est  et  infinitum  praesens, 
omnibus  illis  actibus  indivisa  coexistit.  Quemadmodum  ergo 
tu  indefinite  existens,  et  successivusomniumactuum  tuorum 
cognitor,  numerum  in  iliis  totalem  non  ponis  ; ita  nec  Deus 
cognitor  simultaneus  et  aeternus  numerum  illorum  videt; 
quia  indefinita  series  collectione  determinata  et  completa 
contineri  non  potest  ; et  sive  indefinitis  perceptionibus  sin- 
guli ejus  termini  cognoscantur,  sive  unico  actu  indefinitis 
aequivalente,  naturam  non  mutat. 

ARTICULUS  vi. 

De  conceptu  entis  finiti  et  infiniti. 

359.  Non  proprie  de  origine  horum  conceptuum,  qua; 
disputatio  nostris  quoque  temporibus  magno  aestu  agitari 
solet,  ad  praesentem  tamen  locum  non  pertinet ; sed  de 
objectivis  eorumdem  conceptuum  elementis  ac  formali  ra- 
tione, aliquid  dicere  intendimus. 

Propositio  I.  Finitum  non  cognoscitur  per  infiniti  nega- 
tionem. 

Ita  sensere  Plato,  Cartesius  aliique  : unde  concludebant 
infiniti  ideam  ingenitam  esse.  Sed  omissa  in  praesenti  hac 
deductione,  ejus  fundamentum  facile  convellitur. 

Nam  limes  non  est  negatio  infinitatis,  sed  negatio  perfe- 
ctionis eujuscunque.  Ad  cognoscendum  autem  alicujus  per- 
fectionis defectum  in  dato  subjecto,  necesse  profecto  non 
est,  ut  hoc  cum  omnis  realitatis  plenitudine  comparetur  ; 
quemadmodum,  e.  gr.  ad  cognoscendum  vasis  alicujus  ca- 
pacitatem limitatam  esse  ac  majorem  esse  posse,  necesse 
non  est  ut  cum  maris  sinu  illud  comparem  : sed  hoc  unum 
sufficit,  ut  vas  capacius  se  mihi  offerat,  ejusque  supra  pri- 
mum excessus  a me  advertatur.  Sic  prorsus  ad  cognoscen- 
dum ens  aliquod  esse  finitum,  satis  est  ut  aliquam  perfectio- 
nem in  alio  ente  animadvertam,  qua  illud  caret.  Et  ad  hoc 
experientia  abunde  sufficit.  Cum  enim  videamus  quasdam 
res  his  perfectionibus  ornari,  quasdam  vero  aliis  ; itemque 
in  eadem  perfectione  alias  res  magis,  alias  minus  excellere; 
comparatione  facta,  statim  intelligimus,  suam  cuique  rei 

inesserealitatem,  aliquid  vero  realiiatis  deesse.  Et  exinde 
ideas  entis  finiti. 

* 360.  Nunc  quid  entis  infiniti  notio  contineat  inquira- 
mus. 

Propositio  II.  Falso  putavit  Lockius  infiniti  conceptum  hoc 
pacto  e ff armari,  quod  finitae  perfectiones  interminabili  incre- 
mentorum  serie  auctae  concipiantur. 

Si  enim  ita  esset,  omnes  qui  de  infinito  cogitamus,  infi- 
nitam hanc  additionum  seriem  completam  cogitaremus.  Ve- 
rum si  haec  notio  ita  se  haberet,  inter  chimaericas  esset  reji- 
cienda. Exhiberet  enim  tanquam  completum  id  quod  compleri 
nequit,  i.  e.  indefinitum  factum  infinitum ;adeoque numerum 
infinitum  in  realitate  positum  : quae  omnia  repugnantiam 
continent  (349,  Prob.VIII ; 551,3°). 

* 361.  Ut  accurate  hac  in  re  loquamur,  supponendum  est 
ex  dictis,  ad  entis  infiniti  ideam  nos  non  assurgere,  nisi  quum 
de  Deo  cogitamus.  Quousque  enim  intra  rerum  sensibilium 
aut  possibilium  limites  versamur,  concipimus  utique  realita- 
tem,  ac  realitatem  majorem  et  minorem,  et  indefinitam 
incrementorum  ac  decrementorum  possibilitatem,  sed  adhuc 
de  ente  actu  infinito  cogitare  non  possumus.  Tuncprimum  de 
ente  infinito  cogitare  incipimus,  quum  intelligimus  extrare- 
rum  hujusmodi  seriem  esse  Deum. 

* 362.  Sed  entis  infiniti  seu  Dei  duplex  distinguendus  est 
conceptus  ; alter  confusus  et  initialis ; qui  Ens  infinitum  re- 
praesentat quidem,  sed  non  ut  tale;  alter  explicituse t formalis , 
qui  Ens  infinitum  ut  tale  repraesentat. 

Primus  ille,  quaecunque  sit  ejus  origo,  de  qua  nunc  non 
agimus,  exhibet  Ens  quoddam  supremum,  primamque  re- 
rum causam.  Alter  exhibet  hoc  Ens,  quatenus  perfectiones 
omnes  quas  in  rebus  diversis  cognoscimus  dispersas,  per- 
fectissimo modo  ac  simplicissima  entitate  continet  ; ac  pro- 
pterea  conceptus  iste  infiniti  idem  est  ac  conceptus  absolute 
perfecti  (329). 

* 363.  Hujus  vero  ideae  efformandae  occasionem  quidem 
mens  reperit  in  confuso  ilio  supremi  Entis  conceptu  ; ele- 
menta repreesentativa  et  propemodum  materiam  desumit  ex 

ideis  realitatura  ac  perfectionum,  quas  experientiae  ope  col- 
legit, quasque  a nativis  defectibus  abstractione  purgavit;  ge- 
nesim vero  multiplici  ratiocinio  debet,  quo  mediante  intelligit 
perfectiones  illas  omnes,  et  quidquid  realitatis  concipi  potest, 
sine  ullius  admixtione  defectus  in  Ente  illo  inesse  posse  ac 
debere.  Quaenam  autem  sint  ratiocinia  haec,  in  theologia 
videbimus. 

364.  Interim  plane  liquet  1°  notionem  infiniti  non  intuiti- 
vam  esse  nec  arbitrariam,  sed  discursivam. 

2°  Esse  ex  parte  positivam,  ex  parte  negativam.  Negatio 
autem  in  ea  contenta,  negatio  est  limitis  et  imperfectionis, 
seu  negatio  negationis.  Qua  negatione  ipsa,  res  maxime  posi 
tiva  concipitur. 

3°  Ipsi  respondere  objectum  reale. 

365.  Ex  his  omnibus  facile  solves  quae  opponi  solent:  quo- 
rum haec  sunt  praecipua  : 

1°  Infiniti  notio  perfectiones  complecti  deberet  infinitas. 
Sed  infinitas  perfectiones  complecti  cognitione  non  possu- 
mus. 

2°  Idea  finita  non  potest  infinitum  objectum  repraesen- 
tare. 

3°  Si  cognitione  finita  comprehendi  posset  infinitum,  jam 
finitum  fieret. 

Resp.  ad  lm,  Dist.maj.  :Perfpctiones  infinitas  numero,  neg.; 
infinitas  intensione, subd.: complecti  has  deberet,  i.  e.  cogni- 
tione attingere,  conc .;  adaequate  comprehendere,  nego. 

Et  contradistinguo  min. 

Ad  2m.  Adaequata  repraesentatione,  conc.;  repraesentatione 
vera,  nego. 

Ad  3m.  Dist.  Si  comprehendi  posset  adaequate,  conc.  ; si 
cognosci  potest  cognitione  vera,  sed  inadaequata,  nego. 

* 366.  Propositio  III.  Idea  entis  infiniti  ab  idea  entis  in 
genere  longissime  distat. 

Hanc  propositionem  hic  interpositam  non  mirabitur,  qui 
noverit  in  hac maximeconceptuumconfusioneontologistarum 
systemata  fundari.  Exinde  enim  inferunt,  infinitum  nos  in- 
tueri, eo  ipso  quod  entis  in  genere  idea  informamur 

Prob.  prop.  i*.  Ens  infinitum  et  ens  in  genere  differunt 
infinitate.  Ens  enim  infinitum  est  ens  infinitum  actu,  et 
quoad  suae  perfectionis  comprehensionem ; ens  vero  in 
genere  est  ens  infinitum  solum  quoad  extensionem  (L.  14) ; 
neque  actu  infinitum'  est,  sed  potentia.  Ex  eo  enim  solum- 
modo infinitum  dicitur,  quod  semper  crescere  potest  mul- 
titudo rerum  quas  hac  notione  complecti  possumus. 

2°.  Differunt  comprehensione  ideae.  Nam  idea  entis  infi- 
niti certam  ac  determinatam  essentiam  exhibet,  omnesque 
possibiles  perfectiones  complectitur,  saltem  confuse  cognitas. 
At  idea  entis  est  plane  indeterminata,  nec  certam  ullam  es- 
sentiam vel  perfectionem  repraesentat,  sed  ab  omni  determi- 
nata perfectione  abstracta  est. 

3°.  Differunt  ideae  extensione.  Idea  enim  entis  infiniti  na- 
turam solum  divinam,  quae  individua  est  etimmultiplicabilis, 
refert;  idea  vero  entis  omnia  genera,  omnes  rerum  diversi- 
tates, omnia  individua  sub  se  complectitur. 

Unde  4°  ilia  exprimit  objectum  maximum  quod  concipi 
queat,  haec  minimum  quod  cogitari  ac  dici  possit:  illius  ob- 
jectum reale  est,  objectum  hujus,  ita  ut  concipitur,  in  rerum 
natura  esse  nequit:  nihil  enim  est  in  rerum  natura  quod  sit 
solummodo  ens. 

*367.  Hinc  intelliges  alio  modo  Deum,  alio  modo  ens 
commune  dici  ens  simpliciter , quod  est  ens  sine  addito. 

Etenim  1°.  Deus  dicitur  ens  simpliciter;  quia  nihil  habet 
imperfectionis,  seu  non-entis  : ens  vero  commune,  quia  ab 
omni  determinata  perfectione  praescindit. 

2°.  Deus  dicitur  ens  sine  addito,  quia  ejus  essentia  est 
ipsum  esse,  ac  proinde  non  potest  ad  plura  determinari  nnt 
in  pluribus  individuari ; ens  vero  commune,  quia  cum  nul- 
lam determinationem  includat,  ad  omnia  determinari  potest. 

3°.  Deus  est  ens  simpliciter  in  ordine  reali ; ens  commuue 
in  ordine  ideali. 

Hinc  patet  nomen  hoc : ens  simpliciter , aequivocum  esse,  et 
ad  res  maxime  disparatas  significandas  usurpari  ; id  quod 
jam  notaverat  ac  declaraverat  S.  Thomas  (i); 

(1)  Summ . th . p.  I,  q.  III,  art.  IV,  ad  1 ; et  Contra  gentes.  Lib.  I,  c.  XXVI. 

CAPUT  III. 

DE  PERFECTIONIBUS  QUOAD  EXISIEND1  MODUM. 

ARTICULUS  I. 

De  ente  necessario  et  contingenti. 

368.  Ens,  existendi  modo  spectato,  est  in  se  necessarium 
vel  contingens;  duratione,  aeternum  vel  temporaneum ; dura- 
tionis  ratione,  immutabile  vel  mutabile. 

De  necessario  et  contingenti  pluries  jam  in  logica  (L.  186, 
403  et  alibi)  incidit  mentio.  Necessarium  est  id  omne  quodest, 
et  non  potest  non  esse;  contingens,  quod  potest  esse  et  non  esse. 

Ex  dictis  pariter  in  logica  (L.  405-408)  deduces  esse  abso- 
lute necessarium  id  cujus  oppositum,  sine  ulla  adjecta  condi- 
tione, terminis  constat  contradictoriis;  hypothetice  necessa- 
rium, id  ex  cujus  opposito  prodit  contradictio,  si  certa  aliqua 
ponatur  conditio.  Ex  quo  colliges,  id  quod  hypothetice  so- 
lummodo necessarium  est,  in  se  contingens  esse. 

369.  Hisce  positis  notionibus,  facile  statuuntur  sequentia 
theoremata. 

Propositio  I.  Quod  absolute  necessarium  est,  nec  initium 
habet,  nec  finem  habere  potest. 

Nam  1°  si  aliter  foret,  jam  dici  oporteret,  ejus  oppositum 
possibile  aliquando  fuisse,  aut  esse  aliquando  posse.  Sed 
ejus  oppositum  intrinsecam  includit  contradictionem.  Di- 
cendum ergo  esset,  id  quod  absolute  impossibile  est,  fuisse 
aliquando  possibile  vel  fore.  Haec  autem  plane  repu- 
gnant ("8). 

2°  Quod  incipit,  quodque  finem  habere  potest,  ab  aliqua 
conditione  dependet  ut  sit  et  ut  esse  pergat.  Est  ergo  contin- 
gens. Non  ergo  absolute  necessarium. 

Inde  colliges,  omne  id  quod  necessarium  est,  aeternum 
esse.  Quod  enim  nec  initium  nec  finem  habet,  aeternum  est. 

Propositio  II.  Omne  id  quod  contingens  est,  exislere  ne- 
quit, nisi  ab  aliqua  causa  producatur. 

Est  enim  indifferens  ad  existendum.  Ut  ergo  existat,  deter- 
minatione eget  extrinsecus  accepta.  Recole  quae  dicta  sunt 
de  principio  causalitatis  (318,  2°) 

Utrum  vero  ens  contingens  aeternam  possit  existentiam 
habere,  alibi  inquiremus. 

Propositio  III.  Quod  contingens  est  existentiam  amittere 
potest. 

Non  enim  absolute  repugnat  ipsum  non  existere. 

370.  Duplici  modo  ens  contingens  ad  existentiam  venire 
potest,  nempe  vel  ex  aliquo  vel  ex  nihilo  absolute  (308,  1°). 

Primus  exoriendi  modus  dicitur  productio  seu  effectio ; et 
tam  aci  substantias,  quam  ad  accidentia  pertinet ; alter 
creatio  ; et  substantiarum  solummodo  proprius  est. 

371.  Substantia  duplici  modo  interire  potest,  vel  quod  in 
partes  quibus  constat,  dissolvitur,  et  hic  modus  appellatur 
corruptio;  vel  quod  ad  nihilum  absolute  reducitur,  et  hic 
annihilatio  nuncupatur. 

Corruptio  autem  substantiae  vel  efficitur  actione  positiva, 
ut  quum  chimica  corporum  combinatio  dissolvitur;  vel  quia 
altera  ex  partibus  inepta  unitioni  efficitur , ut  quum  anima 
humana  a corpore  separatur. 

Accidens  esse  cessat,  quum  e subjecto  expellitur.  Hoc  au- 
tem fit  vel  ictione  contraria , ut  motus  motu  destruitur  ; vei 
ex  corruptione  subjecti , ut  destructo  oculo,  destruitur  vis 
visiva  ; vel  ex  defectu  causae , ut  deficit  illuminatio  opaci  cor- 
poris, luminosi  corporis  actione  deficiente. 

372.  De  ortu  et  interitu  entium,  ne  graviores  quaestiones 
praeoccupem,  haec  tantum  subjiciam  : 

Propositio  IV.  Substantia  composita  cum  ex  aliquo  tum  ex 
nihilo  produci  potest m At  substantia  simplex  non  potest  ex  ali- 
quo produci , sed  solum  ex  nihilo  absolute. 

Prima  pars  est  per  se  manifesta:  altera  facile  demonstra- 
tur. 

Etenim  substantia  simplex  non  potest  constitui  per  com- 
positionem partium  praeexistentium,  ut  patet. 

Non  educi  e subjecto:  nam  quod  e subjecto  educitur,  acci- 
dens est  ejusdem  subjecti,  non  autem  substantia. 

Non  extrahi  utcunque  e substantia  composita.  Si  enim  a 
substantia  composita  extrahi  dicatur,  jam  erat  in  illa.  Non 
hoc  igitur  pacto  existere  incipit. 

Non  tandem  extrahi  ex  alia  substantia  simplici.  Cum  enim 
substantia  simplex  partes  non  habeat,  nihil  potest  ab  ipsa 
divelli. 

Propositio  V.  Substantia  composita  et  partium  dissolutione 
perire  potest  et  per  annihilat ionem.  Substantia  autem  simplex 
solummodo  per  annihilationem. 

Utraque  pars  nulli  dubia  esse  potest,  qui  noverit  ens  sim- 
plex carere  partibus. 

ARTICULUS  II. 

* De  enuntiabilium  circa  res  contingentes  veritate. 

373.  Subtiliorem  hanc  quaestionem,  quanquam  ejus  pro- 
prie sedes  in  logica  sit,  huc  tamen  rejeci,  ut  facilius  a tiro- 
nibus intelligeretur.  Quaestio  est,  quomodo  id  quod  logica 
docet,  contradicentium  enuntiabilium  alterum  esse  verum, 
alterum  falsum,  de  enuntiabilibus  contingentibus  intelli- 
gendumsit.  De  iis  enim  enuntiabilibus  quae  circa  materiam 
necessariam  versantur,  nulla  est  difficultas.  Revera  cum  id 
quod  necessarium  est,  sit  jam  in  causa  determinatum,  pro- 
fecto quidquid  aliquo  modo  necessarium  est,  determinate 
verum  est,  et  quidquid  illi  opponitur  determinate  falsum. 
At  cum  res  contingentes  quodam  tempore  sint,  quodam  alio 
non  sint,  causamque  habeant  indifferentem  ad  utrumlibet, 
dubitari  potest,  an  ex  enuntiabilibus  contradicentibus  circa 
res  hujusmodi  alterum  sit  determinate  verum,  alterum  deter- 
minate falsum. 

574.  Jam  si  enuntiabilia  h«c  sint  de  praeterito  aut  de 
praesenti,  facile  concedunt  omnes,  determinatam  illis  inesse 
veritatem  vel  falsiiatem.Enuntiabileenim  determinate  verum 
est  aut  falsum,  prouti  res  expressa  per  subjectum,  determi- 
r.ale  est  aut  non  est  ut  praedicato  exprimitur  (L.  374).  Sed 
i»  enuntiabilibus  istis  ita  se  habet  res : omnes  enim  rei 
affectiones  jam  sunt  per  suas  causas  determinatae.  Ergo  vel 
affectio  per  praedicatum  expressa  fuit  jam  in  re,  et  enuntia- 
bile  erit  determinate  verum;  vel  non  fuit,  et  enuntiabile  erit 
' determinate  falsum. 

375.  Sed  ea  quas  sunt  de  contingenti  futuro,  non  ita  se 

habere  quidam  opinati  sunt,  in  hanc  adducti  sententiam  a 
quodam  Aristotelis  loco  (i);  in  quo  hic  docet,  reperiri  qui- 
dem in  ejusmodi  contradictoriis  veritatem  et  falsitatem,  non 
tamen  ita,  ut  necesse  sit  alterum  determinate  verum  esse,  al- 
terum determinate  falsum;  sed  tantum  necesse  esse  ut  alteru- 
trum sit  indeterminate  verum,  alterutrum  indeterminate  fal- 
sum ; nempe  ad  eum  modum  quodisjunctim  dicimusalterum 
oculorum  esse  necessarium  ad  videndum,aul  alterum  aurium 
ad  audiendum  (L.  83,  5°  4°). 

376.  Equidem  litem  non  seram  neque  de  Aristotelis  mente 
neque  de  S.  Thomae  sententia,  quae  cujusmodi  fuerit,  non 
adeo  certum  est,  ut  putatur ; hoc  tamen  notatum  volo  : 1°  a 
nemine  in  dubium  vocatum  iri  adductam  sententiam  si  ita 
explicetur  ; ex  contradictoriis  de  futuro  contingenti  non 
necessario  alterum  esse  determinate  verum,  non  necessario 
alterum  falsum;  sic  enim,  quae  est  Aristotelis  ratio,  tollere- 
tur omnis  contingentia;  sed  hoc  unum  necessarium  esse  a 
priori  et  ante  eventum,  ut  alterutrum  verum,  alterutrum  fal- 
sum sit : 2°  facile  quoque  omnes  concessuros,  non  posse  cum 
certitudine  a nobis  ante  eventum  cognosci,  utrum  ex  contra- 
dictoriis determinate  verum  sit,  utrum  falsum. 

At  si  de  enuntiabili  in  se,  exclusaque  antecedente  neces- 
sitate, disputatio  fiat,  opinio  haec  ut  falsa  rejicienda  videtur. 
Sit  ergo  : 

377.  Propositio.  Enuntiabilia  de  futuro  contingente  sunt 
determinate  vera  vel  falsa . 

Noto  1°  enuntiabile  esse  ipsam  complexionem  ex  subjecto 
et  praedicato  : tunc  autem  obtineri  veritatem  quum  praedica- 
tum est  idea  subjecto  conformis  (L.  374) ; ita  ut  qui  dicit  : 
enuntiabile  A est  verum,  hoc  revera  dicat  : huic  idea  ad  hoc 
subjectum  relata  est  illi  conformis . 

2°  Quoniam  relatio  futuri  vel  praeteriti  temporis  ad  prae- 
dicatum pertinet  (L.149),  in  hac  propositione:  Petrus  annuet , 
praedicatum  rite  evolutum  est  ejusmodi : annuens  instanti  Xy 
quod  instans  est  futurum  respectu  affirmationis , quce  fiat  in- 
stanti P . 

(t)  1 Perihermen.  c.  VIII* 

5°  Actus  mentis  posse  reales  habere  relationes  ad  objecta 
non  existentia  (212,  3°);  ac  proinde  etiam  respectu  objecto- 
rum ejusmodi,  ideas  veras  actu  esse  ac  dici  solere,  ut  patet 
in  enuntiationibus  de  re  praeterita  aut  possibili,  et  in  multis 
enuntiationibus  necessariis. 

378.  Probatur  propositio.  1®  Enuntiabile  in  quo  praedi- 
catum est  jam  nunc  subjecto  conforme,  determinate  verum 
est;  illudque  in  quo  praedicatum  est  jam  nunc  a subjecto 
difforme,  determinate  falsum  est.  Sed  in  altero  ex  enuntia- 
bilibus  contradictoriis  de  futuro  contingenti,  jam  nunc 
praedicatum  est  subjecto  conforme,  in  altero  difforme. 
Ergo. 

Prob.  min.  In  propositionibus  istis  : Petrus  annuet ; Petrus 
non  annuet , subjectum  est  Petrus,  cum  omnibus  quae  ad 
ipsum  utcunque  pertinent,  sive  in  praesenti  sive  in  futuro; 
ac  propterea  curn  omnibus  quoque  qua?  ad  ipsum  pertinent 
instanti  futuro  X (L.  151).  Inter  ea  autem  quae  tali  instanti 
ad  ipsum  pertinent  vel  est  vel  non  est  determinatio  illa  an- 
nuens. Si  est,  praedicatum  primae  propositionis  est  jam  nunc 
subjecto  conforme;  si  non  est,  jam  nunc  est  difforme. 

2°  Enuntiabile  de  praeterito  contingente,  ut  omnes  faten- 
tur, est  determinate  verum  vel  falsum  : verum,  si  subjectum 
fuit  quod  enuntiatur  fuisse;  falsum,  si  non  fuit  (374).  Ergo 
etiam  enuntiabile  de  futuro  contingente  determinate  verum 
est,  si  subjectum  est  futurum  quod  enuntiatur  fuisse;  fal- 
sum, si  non  est  futurum. 

Prob.  consequentia  et  paritas.  In  utraque  propositione, 
praedicatum  non  est  una  ex  determinationibus  quae  insint 
subjecto  tempore  praesenti.  Ergo  quemadmodum  praedica- 
tum primae  etiamnum  est  subjecto  conforme,  licet  in  illo 
nunc  non  insit  actu  affectio  quam  exprimit;  ita  quoque 
praedicatum  secundae  jam  nunc  verum  est. 

Omitto  alia  plura  quae  ad  altiores  quaestiones  nos  abduce- 
rent. Sufficiant  haec,  licet  vix  delibata.  Qui  plura  cupit, 
adeat  commentaria  Conimbricensium  (t)  et  Card.  Ptole- 

(1)  In  I.  Periherm,  c.  V III,  cj.  unie.  art.  IV. 

maeum(d) ; penes  quos  auctores  inveniet  quoque  objectionu 
quae  afferri  possent  solutionem  plenam. 

ARTICULUS  111. 

De  ente  mutabili  et  immutabili . 

379.  Quoniam  de  aeterno  ac  temporaneo  (368)  aliis  in  locis 
fiet  sermo,  superest  nunc  ut  entis  mutabilis  et  immutabilis 
notiones  explanentur.  Quem  in  finem  ipsius  mutationis  con- 
ceptus primo  est  enucleandus. 

Mutari  ens  dicitur,  quum  aliter  se  habere  incipit  ac  antea. 
Propterea  mutatio  est  transitus  entis  ab  uno  modo  se  habendi 
ad  alterum . Tria  igitur  sunt  mutationis  elementa  : terminus 
a quo , terminus  ad  quem , et  utriusque  subjectum : quae  veteres 
iis  vocabulis  designabant  : privatione , forma , materia . A ter- 
mino autem  ad  quem  mutatiospeciemrecipit,quiaper  ipsum 
mutatio  absolvitur  et  determinatur.  Hinc  ab  eodem  termino 
mutatio  denominatur.  Sic  dicimus  corpus  calefieri,  quum  a 
frigido  fit  calidum,  et  albescere,  quum  alio  quovis  colore 
abjecto,  album  colorem  inducit. 

*380.  Mutationem  omnem  motus  nomine  veteres  comple- 
ctebantur. Hinc  facile  intelliges  aristotelicam  motus  defini- 
tionem; quae  obscura  quidem  est,  non  tamen  ridicula,  qua- 
lem nonnulli  exstimarunt,  at  satis  leviter.  Et  quoniam 
definitio  haec  omnibus  rata  veteribus,  frequentissime  ab  iis 
memoratur,  placet  de  illa  aliquid  dicere. 

Definitur  ab  Aristotele  motus  : actus  entis  in  potentia  prout 
in  potentia , aliisque  verbis  : actus  mobilis  prout  mobile  vel 
actus  possibilis  prout  possibile . Quae  omnia  idemque  sonant. 
Est  autem  ens  in  potentia  prout  in  potentia  subjectum  muta- 
tionis, prouti  potens  est  transire  a termino  a quo  in  termi- 
num ad  quem;  et  actus  ejus  est  ipse  transitus.  In  subjecto 
enim  mutationis  duplicem  potentiam  distinguere  opus  est, 
quemadmodum  actum  duplicem.  Actus,  inquam,  rei  mutabi- 
lis duplex  est  ratione  termini  ad  quem;  alius  in  fieri , qua- 
tenus forma,  quae  est  terminus  ad  quem,  invadit  et  occupat 
subjectum,  alius  in  facto  perfectoque  me,  quatenus  forma  in 
(t)  Disseri.  XXXIII,  Log.  Phys. 

5t>jecto  quiescit  ac  permanet.  Ita  igitur  duplex  est  reimuta- 
bilis  potentia;  alia  ad  actum  in  fieri,  alia  ad  actum  in  facto 
esse.  Quum  vero  res  mutatur,  est  adhuc  in  potentia  respectu 
actus  in  facto  esse,  sed  non  est  amplius  in  potentia  respectu 
actus  in  fieri;  hiec  enim  potentia  jam  transiit  in  actum,  et 
hic  actus  est  ipsa  mutatio.  Est  igitur  mutatio  actus,  et  actus 
entis  in  potentia  prouti  est  in  potentia  ad  actum  alterum, 
nempe  ad  actum  perfectum.  Et  sit  patet  aristotelica  defi- 
nitio. 

* 381.  Hinc  intelliges,  quomodo  motus  seu  mutatio  idem 
sit  secundum  rem  quod  actio  et  passio,  et  quomodo  ab  iis 
differat  secundum  rationem.  Nempe  idem  actus  eademque 
forma,  prouti  est  ab  agente  in  subjecto,  est  actio,  prouti  est 
in  subjecto  ab  agente,  est  passio  (261),  et  prouti  in  fluxu  est 
et  ingreditur  in  subjectum,  est  mutatio. 

* 382.  Non  alienum  ab  hoc  loco  arbitror  quaedam  etiam 
subjicere  de  trito  illo  principio  : omne  quod  movetur  ab  alio 
movetur;  quod  pariter  ex  Aristotele  depromptum  est  (t).  In 
primisquanquameffatumhocsit  de  mutationeetde  principio 
efficiente  ipsius,  differt  tamen  a principio  causalitatis  : nam 
in  causalitatis  principio  agitur  de  necessaria  dependentia 
effectus  ab  agente,  in  hoc  autem  de  distinctione  inter  agens  et 
actionis  subjectum. 

* 383.  Ad  rite  porro  intelligendum  effatum  ipsum  haec 
animadverti  debent : 

1°  Pluribus  modis  agens  a patiente  distingui  posse  : 
nempe  o)  distinctione  suppositorum;  b)  secundum  diversas 
ejusdem  suppositi  partes,  sive  essentiales  sive  integrales;  c) 
secundum  diversas  facultates ; d)  secundum  diversos  status 
aut  actus  ejusdem  facultatis. 

2°  Necessarium  plane  non  esse  ut  agens  et  patiens  suppo- 
sito distinguantur,  ut  patet : 

3°  In  actionibus  transeuntibus  distinctionem  agentis  a 
passo  satis  esse  evidentum  : hujusmodi  porro  actiones  insuo 
pronuntiato  Aristoteles  respicit;  sed  in  actionibus  imma- 
nentibus non  adeo  facile  distinctionem  hanc  assignari, 

(1)  VII  et  VIII.  Pliys. 

imo  in  actibus  appetitus  ac  prassertim  liberae  voluntatis 
nullam  esse  videri  saltem  realem. 

4»  Nulla  ratione  generali  realem  distinctionem  sive  prin- 
cipalis agentis  sive  immediati  principii  actionis  a passo 
necessariam  demonstrari.  Ex  eo  enim  quod  inter  agens  et 
effectum  datur  realis  relatio,  ac  propterea  realis  distinctio, 
non  sequitur  realem  distinctionem  dari  quoque  debere  inter 
agens  et  actionis  subjectum.  Nam  etiamsi  potentia  agat  in 
seipsa,  habet  tamen  cum  effectu  realem  relationem ; certe 
enim  hic  quoque  effectus  inadaequate  ab  agente  distinguitur. 
Quod  autem  argumenti  loco  Aristoteles  affert : repugnare  idem 
esse  secundum  idem  in  potentia  simul  et  actu,  vim  haberet 
utique  hac  in  re,  si  idem  secundum  eamdem  facultatem,  dice- 
retur esse  agens  in  potentia  simul  et  in  actu ; patiens  quoque 
in  potentia  simul  et  in  actu;  nullam  autem  vim  habet, si  di- 
catur idem  secundum  eamdem  facultatem  esse  simul  agens 
et  patiens  in  potentia,  ac  dein  agens  simul  et  patiens  in  actu. 
In  hoc  enim  nullum  est  inconveniens  (i). 

5°  Caeterum  si  spectetur  agens  finitum  ut  primae  causae  secum 
coope^antis  adjunctam  virtutem  habens  : nullum  dubium, 
adaeq  aatam  activam  potentiam  a passo  distingui  saltem  inadae 
quate,  videlicet  qua  parte  primae  causae  virtutem  includit. 

6°  Est  item  manifestum,  voluntatem  se  ad  actum  non  mo- 
vere, nisi  quia  a fine  movetur.  Quomodo  vero  actus  volun- 
tatis qui  est  circa  finem,  concurrat  ad  actus  qui  sunt  circa 
media,  an  tanquam  causa  physica,  an  vero  tanquam  causa 
moralis,  hoc  quaerere  alterius  est  loci. 

384.  Tandem,  ut  ad  propositum  propius  accedamus,  di- 
cendum est  de  variis  mutationum  speciebus,  et  de  identitate 
quas  mutationi  opponitur. 

Mutatio  naturalis,  de  qua  loquimur,  in  ente  his  contingere 
potest  • 

Per  accessum  alicujus  substantiae  ad  alteram  substan- 
tiam, ut  v.  g.  planta  mutatur  accessu  novarum  particula- 
rum quas  sibi  adsciscit  et  assimilat;  vel  per  substantiae  e 
substantia  recessum  : ut  v.  gr.  mutatur  corpus  animantis, 

(1)  Cf.  Suaresiura  de  his  disserentem  Mei.  Disp.  XVIII,  sect.  III,  praes,  g 51. 

quum  anima  expoliatur;  aut  marmor,  quum  ex  eo  fit  statua. 

2°  Per  acquisitionem  alicujus  qualitatis,  vel  per  ejus  pri- 
vationem ; ut  mutatur  corpus,  quum  ex  frigido  fit  calidum; 
aut  homo,  quum  seu  virtutis  seu  vitii  habitu  informatur. 

5°  Per  solam  mutationem  ordinis,  quo  sese  excipiunt 
partes  ejusdem  rei  : sic  mutatur  homo  quum  assurgit,  et  aes 
vel  cera  quum  transfigurantur. 

4°  Per  determinationem  acceptam  ad  motum  localem  vel 
quietem. 

5»  Mutatione  ordinis  quo  res  una  ad  alias  se  habet.  Cujus 
mutationis  hae  sunt  potissimae  species  : 

a)  quum  res  acquirit  relationes  reales  identitatis  vel  di- 
stinctionis, positis  earum  terminis  ; aut  quum  iis  sublatis, 
eas  amittit  : 

b)  quum  incipit  vel  cessat  habere  rationem  potentiae  ac- 
tivae, posita  vel  sublata  passiva,  etviceversa;  quemadmodum 
v gr.  lux  cessat  et  in  oculum  agere  et  esse  visibilis,  ipso 
oculo  sublato. 

585.  Si  ens  cum  seipso  secundum  diversa  tempora  com- 
paretur, dicitur  esse  sibi  identicum  si  mutationem  non 
subiit.  Proinde  identitas  hocmodoaccepta  e st  carentia  muta- 
tionis, seu  conservatio  status  in  quo  ens  erat.  Ex  variis  porro 
gradibus  quos  habere  potest,  identitas  hoc  modo  accepta 
triplex  est:  1°  absoluta,  quum  ens  nullam  omnino  mutatio- 
nem subiit  : 2«  relativa  et  ad  sensum , quum  aliqua  quidem 
mutatio  in  ente  paracta  est,  at  sensu  non  deprehenditur  : 
5°  moralis,  quum  res,  licet  sensibiles  mutationes  patiatur, 
in  communi  tamen  hominum  festimatione  tanquam  sibi 
identica  habetur.  Tale  est  flumen  aut  natio. 

386.  Facile  nunc  intelligemus,  quid  ens  immutabile  sit. 
quid  mutabile. 

Ens  mutabile  est  quod  ab  uno  modo  se  habendi  transire  in 
alterum  potest  (270).  Immutabile,  quod  non  potest. 

Mutabilitas  intrinseca  in  eo  continetur  quod  ens  intrinse- 
cam aliquam  perfectionem  vel  determinationem  recipere  vel 
amittere,  vel  secundum  suas  partes,  si  quas  habet,  diversi- 
mode ordinari  queat,  aut  alias  acquirere. 

Mutabilitas  extrinseca  est  in  eo,  quod  res  intrinsece  licet 
non  mutetur,  ordinem  tamen  quem  ad  alias  res  habet,  amit- 
tere possit,  vel  quem  non  habet  acquirere. 

587.  Inferes  1°  Veram  ac  proprie  dictam  mutabilitatem 
eam  esse  quae  intrinseca  dicitur : extrinseca  enim  mutabilitas 
aliorum  potius  mutabilitas  est. 

2°  Proinde  absolutam  immutabilitatem  cum  extrinseca 
mutabilitate  consistere  posse,  si  nulli  intrinsecae  mutationi 
ens  sit  obnoxium. 

3°  Ens  omne  intrinsece  mutabile,  in  eo  quod  mutabile  est, 
contingens  esse  (368,  385);  et  vicissim  quidquid  immutabile 
est,  esse  necessarium. 

4°  E converso  omne  contingens  mutabile,  omne  necessa- 
rium esse  immutabile. 

CAPUT  IV. 

DE  PERFECTIONE  EX  RELATIONIBUS  ORTA* 

ARTICULUS  1. 

De  ordine . 

588.  Multitudinis  perfectio  ordine  continetur  : ordinis 
autem  principium  relationibus  multorum.  Est  enim  ordo 
juxta  S.  Augustinum  : parium  dispariumque  sua  cuique  loca 
tribuens  dispositio  (l);  et  juxta  Tullium  : compositio  rerum  ap- 
tis et  determinatis  locis  (2).  Id  autem  quod  locum  rei  cujusque 
proprium  aptumque  determinat  nihil  aliud  est,  quam  aliqua 
rei  ad  caeteras,  quibuscum  componenda  est,  relatio.  Sane 
res  in  se  una,  quatenus  una  est,  ordinari  non  potest.  Tunc 
solum  incipit  ordinis  possibilitas,  quum  vel  in  re  una  plu- 
res  partes  consistunt,  vel  res  plures  occurrunt.  Quum  autem 
plura  ordinare  volumus,  inquirimus  primo  an  relationes 
aliquas  inter  se  habeant;  deinde  quaenam  illae  sint  et  quam 
multae,  consideramus ; ac  postremo  unam  aut  alteram  ex 
illis  assumimus  tanquam  regulam,  quam  in  rebus  distri- 
buendis sequamur.  Recogita,  exempli  gratia,  quomodo  or- 

(1,  De  Civ.  lln,\W,  13. 

(2)  De  Off.  I,  40. 

dinentur  libri  in  bibliotheca,  numismata,  milites  et  similia. 
Poterit  proinde  definiri  ordo  hoc  pacto  : constitutio  plurium 
iis  in  locis,  quce  certa  aliqua  ratio  determinat ; aut  brevius  : 
dispositio  plurium  secundum  aliquam  eorum  relationem. 

Ordini  opponitur  inordinatio  seu  confusio ; quae  est  dis- 
positio plurium  non  in  iis  locis,  quce  aliqua  eorum  relatio  de- 
terminet. 

389.  Si  in  rebus  ordine  digerendis  unius  tantum  relationis 
ratio  habeatur,  ordo  est  simplex;  si  plurium  simul,  composi- 
tus. Erunt  v.  gr.  volumina  ordine  simplici  disposita,  si  at- 
tenta fuerit  solum  identitas  materiae ; ordine  composito,  si 
praeterea  et  magnitudinis  et  antiquitatis  ratio  sit  habita. 

Et  res  ordinantur  et  rerum  operationes  ac  motus.  Primus 
ille  ordo  staticus  nuncupatur,  dynamicus  alter. 

Dispositio  rerum  materialium  et  coexistentium  in  spatio 
fit;  rerum  sibi  succedentium  in  tempore ; rerum  immateria- 
lium et  coexistentium  in  modo  cogitandi,  seu  in  signis  na- 
tura; (257). 

Tam  relationes  reales  quam  logicae  ordinis  regulam  sup- 
peditare possunt.  V.  gr.  ex  relationibus  logicis  temporis 
oritur  ordo  chronologicus ; et  ex  relationibus  quae  juribus 
el  officiis,  merito  ac  demerito  continentur,  ordo  moralis  ac 

socialis. 

Ex  relationibus  realibus  identitatis  et  distinctionis  existit 
ordo  symmetricus  et  harmonicus.  Ille  est  coaptatio  plurium 
secundum  aequalitatem  et  inaequalitatem  ; hic  coaptatio  plu- 
rium secundum  similitudinem  et  dissimilitudinem.  Relatio- 
nes vero  causaeet  effectusconstituunt  ordinem  finalem.  Quum 
enim  hae  relationes  attenduntur,  operatio  ipsa  rerum  in- 
tenditur, ac  res  pro  aptiludine  quam  ad  finem  habent, 
disponuntur. 

390.  Corollaria.  1°  Eaedem  res  diverso  possunt  ordine 
disponi,  pro  relationis  quae  attenditur  diversitate. 

2°  Hinc  quae  uni  ordinata  sunt,  alteri  confusa  videri  pos- 
sunt. 

3°  Nunquam  ordo  est  omnino  arbitrarius.  Si  enim  in 
rerum  dispositione  relationem  earum  aliquam  tanquam 

regulam  sequimur,  ordo  constabit  et  necessarius  erit;  si  vero 
nullam  relationem  tanquam  regulam  sequimur,  ordo  nullus 
erit. 

4°  Ordo  omnis  qui  in  ipsis  fundetur  essentiis,  est  objective 
necessarius.  Talis  est  ordo  moralis. 

5°  Solum  ens  intelligens  cognoscere  ordinem  illumque 
amare  atque  intendere  potest;  sola  enim  intelligentia  rela- 
tiones percipit. 

ARTICULUS  II. 

Theoremata. 

391.  Propositio.  !.  Non  aliunde  comperimus  ens  aliquod 
intelligens  esse , quam  ex  eo  quod  ejus  opera  ordinata  sint. 

Cogita  unde  cognoscas,  caeteros  homines  rationales  esse. 
Profecto  non  quia  eorum  ideas  et  ratiocinia  intueris,  sed  quia 
eos  loquentes  audis,  eosque  vides  varias  ad  suos  usus  adhi- 
bere res  et  aptare,  et  symmetriam  quaerere,  taliaque  agere  et 
in  talibus  adjunctis,  ut  eorum  actiones  certos  fines  assequan- 
tur aut  assequi  conentur.  Nempe  quia  ordinem  aliquem,  qui 
in  his  omnibus  operibus  elucet,  deprehendis. 

Eodem  prorsus  modo  et  non  aliter  cognoscimus,  an  ens 
intelligens  rationis  usum  habeat  expeditum : sanosque  mente 
a dementibus  atque  ebriis  discernimus;  itemque  deducimus 
an  homo  consilio  operetur  vel  temere. 

Patet  igitur,  hoc  uno  indicio  et  quasi  vestigio  intelligen- 
tiam  intel ! igentiaeque  usum  a nobis  deprehendi.  Atque  hinc 
etiam  inferes  cur  ordo  ac  res  ordinatae  intelligentia;  tanto- 
pere placeant ; quia  nempe  se  propemodum  in  illis  agno- 
scit, quemadmodum  qui  fratris  aut  amici  memoriam  con- 
spicit. 

592.  Propositio  II.  Opus  ordinatum  est  causce  intelligentis 
effectus. 

Opus  omne  causam  habeat  necesse  est,  eamque  sibi  pro- 
portionatam  (301,1°).  Causa  autem  ordinis  proportionata 
nulla  est,  nisi  ens  intelligens.  Etenim  omnes  causae  redu- 
cuntur ad  causas  per  se,  et  ad  causas  per  accidens  (264, 
2°;  321). 

Jam  ordo  non  potest  esse  in  rebus  solummodo  ex  acci- 
denti. Nam  quanquam  duo  aut  plures  effectus  causarum  per 
se  ex  accidenti  simul  concurrere  possint,  tamen  effectus  om- 
nis positivus  causam  habet  per  se.  Ordo  autem  positivus 
quidam  effectus  est.  Praeterea  in  omni  ordine  aliqua  est 
constantia  atque  uniformitas.  Ordo  enim  continetur  pluri- 
bus secundum  ejusdem  relationis  regulam  dispositis.  Plura- 
litas autem  disponendorum  constantiam  dispositionis,  et 
reguiae  identitas  uniformitatem  manifestat.  Atqui  quod  per 
accidens  fit  et  fortuito,  neque  constantiam  habet  neque  uni- 
formitatem. Secus  constantia  et  uniformitas  nullam  causam 
haberent.  Ergo  omnis  ordo  ad  aliquam  causam  per  se  refe- 
rendus est. 

393.  Causa  autem  per  se  ea  est  quae  suum  effectum  vel 
ipsamet  intendit,  vel  naturali  dispositione  ac  necessitate. 
Jam  causa  quae  intendit  ordinem,  profecto  intelligens  est. 
Quae  vero  ex  naturali  dispositione  ac  necessitate,  quaero  un- 
denam  naturalem  hanc  dispositionem  ac  necessitatem  acce- 
perit? Non  a seipsa;  quia  nihil  est  causa  suae  propriae 
naturae.  Ergo  ab  alio.  Hoc  autem  aliud,  quum  naturali  illa 
dispositione  suum  opus  instruebat,  vel  ordinem  disposi- 
tione illa  assequendum  intendebat  ut  finem,  vel  operabatur 
necessitate  naturae?  Si  primum,  intelligens  erat;  si  aite- 
rum,  redibit  argumentum,  donec  in  causa  intelligente  con- 
sistas. 

594.  Patet  hinc  facile  responderi  objicienti  regulares  cry- 
stallizationis,  ut  aiunt,  formas,  quae  a causis  pure  mechani- 
cis ac  chimicis  determinantur;  tum  etiam  alia  quaedam  quae 
a brutis  fiunt,  et  nihilominus  pulcherrime  ordinata  sunt,  ut 
v.  gr.  apum  alvearia.  His,  inquam,  omnibus  facile  respon- 
debis: immediatum  quidem  agens  irrationale  esse,  in  quo 
nulla  est  repugnantia,  ut  et  in  operibus  artefactis  patet;  sed 
tandem  aliquando  ad  supremam  Creatoris  intelligentiam  haec 
omnia  referenda  esse  (301). 

395.  Dices  fortasse  ex  concursu  fortuito  irrationalium 
causarum  aliquando  contingere,  ut  quaedam  symmetrice  dis- 
ponantur, aut  similitudinem  accipiant  operum  quae  a causa 

intelligente  ad  finern  ordinantur;  ut  quum  pictoris  spongia 
in  tabulam  conjecta  equi  anhelantis  spumam  ad  vivum 
effinxit,  quam  frustra  ars  pictoris  pingere  studuerat. 

Respondeo,  ubi  habetur  illa  dispositionis  constantia  et 
uniformitas,  quae  ordinem  constituit  (392),  dispositionem 
illam  ad  causas  irrationales  referri  nunquam  posse ; quum 
vero  ea  non  habetur,  sane  non  repugnare,  ut  ex  concursu 
irrationalium  causarum  talis  prodeat  effectus,  qui  rerum  ai) 
intelligentia  ordinatarum  speciem  quamdam  prae  se  ferat. 
Quanquam  in  his  quoque  casibus,  si  rem  profundius  in- 
spexeris, invenies,  saltem  ut  plurimum,  causas  irrationales 
ad  illam  operis  ordinati  speciem  concursu  suo  simulandam, 
aptitudinem  aliquam  remotam  ab  intelligentia  accepisse. 
Sed  certe  species  illa  rei  ad  finem  ordinatae,  a re  vere  ad 
finem  ordinata  tam  facile  distinguitur,  quam  umbra  a cor- 
pore. 

articulus  ni. 

* De  'pulchritudine. 

396.  Pulchra  sunt,  ex  veterum  dicto,  quce  visa  placent. 
Visa  intellige  cognita.  Ex  qua  definitione,  quamvis  externa 
sit  et  per  effectus,  statim  haec  eruuntur  : 

1“  Pulchrum  differre  a vero.  Nam  veri  cognitionem  per  se 
consequitur  simplex  affirmatio,  qua  dicimus  rem  esse  ut  ap- 
paret. At  pulchrum  placet,  i.  e.  suavi  quodam  jucunditatis 
ac  voluptatis  sensu  animum  perfundit. 

2°  Differre  ab  ordine.  Nam  ordinis  cognitionem  subsequi- 
tur approbatio,  quae  quidem  aliquid  majus  est  quam  sim- 
plex affirmatio:  qui  enim  affirmat,  dicit  rem  ita  esse  vel  aliter; 
qui  vero  approbat,  dicit  rem  ita  esse  ut  esse  debet.  Sed  ap- 
probatio potest  sine  complacentia  esse,  imo  cum  displicen- 
tia sociari. 

3°  Differre  a bono.  Bonum  enim  quanquam  et  ipsum  pla- 
ceat, non  tamen  placet  qua  cognitum,  sed  qua  conveniens 
est  appetitui. 

4®  Hinc  non  omne  quod  placet,  pulchrum  esse  aut  dici 
posse. 

397.  Pulchritudinis  essentiam  atque  intima  constitutiva 
continet  celebris  illa  ex  Platone  et  Augustino  definitio : 
unitas  in  multitudine  et  varietate ; qua  nulla  verior  aut  pul- 
chrior excogitari  potest.  Animadverte  igitur,  quemadmodum 
ordo  quaedam  est  multitudinis  perfectio,  ita  pulchritudinem 
ipsius  ordinis  perfectionem,  ac  vere  splendorem  esse.  Nam  et 
materiae  ordinis  et  ejus  formae  aliquid  addit,  unde  ille  per- 
fectior evadit  et  placet.  Addit  materiae,  quae  ipsa  multitudine 
continetur,  multorum  varietatem:  formae  autem  quae  distri- 
butio est  multorum  secundum  relationem  aliquam,  hoc 
superaddit,  ut  distributa  ad  unitatem  reducantur.  Haec  porro 
reductio  ad  unitatem  varietate  servata,  pulchri  forma  ac 
regula  est. 

398.  Infinitus  hic  pateret  campus,  si  quis  varias  pulchri 
species  ac  modos  per  otium  percurrere  vellet.  Sed  otium 
non  suppetit  ad  flores  legendos:  salis  erit,  si  ipsum  quasi 
succum  ex  his  depromptum  brevissimis  exhibeamus. 

Primo  in  rebus  sensibilibus  reductio  ad  unitatem  fit  tum 
dispositione  symmetrica  inaequalium,  tum  coaptatione  harmo- 
nica dissimilium.  Dispositio  symmetrica  ita  inaequalia  di- 
stribuit, ut  ex  iis  unum  totum  exsurgat  binas  habens  partes 
aequales, sed  oppositas.  Considerata  v.gr.  animalia, praesertim 
perfectiora,  et  architecturae  opera.  Coaptatio  harmonica  ita 
dissimilia  sociat,  ut  ea  se  mutuo  temperent  et  compleant. 
Talis  est  v.  gr.  musicus  concentus,  et  variorum  in  tabulis 
distributio  colorum. 

399.  Nota  4®  Tunc  maxime  pulchrum  haberi,  quum  et  dis- 
positio symmetrica  et  coaptatio  harmonica  inaequalia  simul 
et  dissimilia  conjungit. 

2®  Dispositionem  symmetricam  esse  propemodum  basim 
ac  fundamentum  physicae  pulchritudinis  in  iis  quae  visum 
afficiunt,  non  item  in  iis  quae  auditum.  Colores  enim  exten- 
sionem formalem  habent,  non  item  soni. 

3°  In  dispositione  symmetrica  pulchra  duae  sunt  semper, 
ut  diximus,  partes  aequales  et  oppositae.  Hae  tamen  quando- 
que immediate  cohaerent,  ut  v.  gr.  in  quarumdam  planta- 

rum  foliis;  quandoque  mediante  tertio  quod  sequale  non 
habet,  ut  in  vultu  hominis. 

4#  Duffi  hae  partes  rei  physice  pulchrae  essentiales,  sunt 
partes  ejus  immediatae  et  principales;  quorum  unaquaeque 
per  se  pulchra  esse  potest.  Si  tamen  pulchra  est,  erit  aliquo* 
modo  ex  duobus,  eo  quo  diximus  modo,  inter  se  oppositis. 

400.  Haec  quam  modo  descripsimus,  pulchritudo  est  phy- 
sica et  materialis.  Quod  si  ea,  quae  ad  unum  sociata  reducun- 
tur,  sint  res  pure  intelligibiles,  vel  unitas  ad  quam  plura 
reducuntur  sit  logica  (104),  pulchritudo  dicitor  intellectualis. 

Primo  modo  pulchra  est  v.  gr . structura  poematis,  quatenus 
circa  unum  hominem  aut  eventum  plura  et  diversa  inter  se 
scite  agglomerat;  ac  pulcherrimus  est  ordo  providentiae 
divinae,  quo  res  et  eventus  tam  multi  tamque  diversi,  imo 
contrarii,  tanquam  media  ad  unum  fiuem,  certa  ratione 
reducuntur. 

Altero  modo  pulchritudo  exinde  consurgit,  quod  intellectui 
offeratur  obtenta  vel  detecta  inter  res  varias  assimilatio.  Talis 
est  pulchritudo  in  operibus  artium  illarum  quae  imitatione 
continentur,  ut  sunt  eloquentia,  poesis,  musica,  pictura  et 
similes.  Ipsa  vocum  ac  translatorum  et  exemplorum  pulchri- 
tudo huc  spectat.  Translatorum  autem  et  exemplorum  eo  eat 
major  pulchritudo,  quo  magis  diversa  sunt  ea  inter  quae  simi- 
litudo deprehenditur. 

401.  Pulchritudini  physicae  et  intellectuali  addi  debet  mo- 
ralis ; quae  continetur  conformatione  qucesita  et  obtenta  inter 
actionem  liberam  et  legem  moralem,  maxime  quum  actio  vi- 
debatur illi  conformis  esse  non  posse;  nempe  quum  agentis 
adjuncta,  cupiditates,  necessitates  huic  conformitati  aliquo- 
modo  obstare  videbantur.  Hatc  est  ineffabilis  illa,  quam 
omnes  sentiuntetamant,  pulchritudo  virtutis.  Hominemv.gr. 
praedivitem,  quam  alteri  debet  mercedem,  solvere,  bona  ac- 
tio est,  sed  non  pulchra,  aut  saltem  non  pulchra  magnopere; 
pulchra,  certe  erit,  si  quis  cum  quadam  sollicitudine  ac  reve- 
rentia juris  alterius,  si  stato  tempore,  si  benigne  ac  libera- 
I iter  quod  debet  reddat.  Justitiam  autem  ab  aliquo  constanter 
ac  fortiter  servari,  quum  oflicii  custodia,  odium  potentum 

aut  vuigi  iras,  probra,  aerumnas  perniciem  extremam  illi 
affert,  hoc  enimvero  pulcherrimum  est,  atque  adeo  sublime. 

402.  Objicies,  quaedam  dici  pulchra,  quae  ad  nullam  ex 
descriptis  pulchri  speciebus  revocari  posse  videntur,  ut  v.  gr. 
quidam  colores,  aut  viride  pratum,  aut  coelum  nocturnum 
sideribus  micans. 

Respondeo  in  primis,  quaedam  pulchra  dici,  quae  proprie 
delectabilia  et  grata  dici  oporteret.  Animadverte  deinde, 
quaedam  dici  pulchra,  quia  elementum  aliquod  pulchri  conti- 
nent, nempe  aut  varietatem  quae  placeat,  aut  qualitatem  quae 
res  aliunde  pulchras  faceret  pulchriores.  Demum  addi  potest, 
non  tam  ies  quasdam  dici  pulchras,  quam  associationem  sen- 
sationum, quas  illae  cient  cum  certis  quibusdam  ideis  aut 
cum  subjecti  dispositionibus,  desideriis,  recordationibus. 
Si  paululum  consideres,  ea  quae  objecta  sunt  hoc  pacto 
aestimari  pulchra  deprehendes. 

403.  Ex  hucusque  dictis  colliges: 

1°  Etsi  res  quaedam  pulchrae  sensibus  percipi  queant,  pul- 
chritudinem tamen  solum  ab  intellectu  cognosci  : adeoque 
bruta  pulchritudinem  nec  percipere  nec  gustare,  ut  experien- 
tia quoque  comprobat. 

2°  Esse  quaedam  pulchri  constitutiva  essentialia ; adeoque 
nec  pulchritudinis  rationem  ex  varia  hominum  aestimatione 
pendere,  nec  pulchri  normas  esse  arbitrio  omnino  relictas. 

3”  Deformitatem,  quae  pulchritudinis  contraria  est,  conti- 
neri dispositione  multorum  quae  unitatem  destruat  vel  uni- 
tati repugnet.  Unitas  enim  pulchritudinis  forma  est. 

4°  Ea  proinde  in  quibus  convenientis  solummodo  varie- 
tatis inest  defectus,  nec  pulchra  per  se  esse  nec  deformia, 
ut  est  v.  gr.  plurium  aequalium  ac  similium  symmetrica 
dispositio. 

404.  Aliquid  de  gratia  et  de  sublimi ; quae  cum  pulchri- 
tudine confundi  non  debent. 

Gratia  in  motibus,  gestibus,  aetibus  deprehenditur,  aut 
in  iis  quae  alicujus  motus  similitudinem  praeferre  videntur, 
ut  in  curvis  ac  maeandris.  Videtur  autem  sita  esse  gratia  in 
ingenuo  quodam  ac  simplici  habitu  obsecundandi  in  motibus 

eum  decore  naturam , qui  negligentiam  ceque  atque  affecta- 
tionem devitet . 

405.  Sublime  autem  est  quasi  umbra  quaedam  ac  vesti- 
gium infiniti ; quidquid  eniin  sive  extensionem  immensura- 
bilem  prae  se  fert,  sive  vim  cui  assequendae  animus  se  impa- 
rem sentiat,  hoc  sublime  dicimus.  Proinde  definiri  sublime 
potest : quod  intuentis  facultatem  longe  excedere  conspicitur : 
seu  oculis  demum,  seu  mente  conspiciatur. 

Differt  sublime  a pulchro,  et  in  se,  et  in  effectibus.  Differt 
in  se,  nam  quemadmodum  pulchrum  varietate  distinguitur 
et  ornamentis,  ordinem  exigit  et  symmetriam,  justisque  ap- 
petit circumscribi  limitibus,  ut  omnes  suas  partes  simul 
offerre  possit  intuenti,  luce  denique  et  claritate  maxime 
micat;  ita  sublime  ab  uniformitate  non  abhorret,  ornamenta 
spernit,  limites  dedignatur,  simplicitatem  in  primis  habet 
sociam  et  austeritatem,  nec  raro  negligentiam,  ac  tenebris  et 
obscuritate  grandescit.  In  animo  vero  contemplantis  non 
suavem  illam  ac  temperatam  delectationem  ciet,  quae  pulchri 
cognitionem  comitatur,  sed  admirationem,  venerationem, 
imo  et  terrorem ; quanquam  et  hic  terror,  et  qui  deinde 
subsequitur,  animi  se  supra  se  tollentis  aestus  atque  impe- 
tus vehementer  oblectet. 

METAPHYSICA  SPECIALIS. 


COSMOLOGIA. 


1.  Aggredimur  nunc  specialem  metaphysicam,  eamque  a 
cosmologia,  quae  tractatio  est  de  mundo  corporeo,  auspica- 
mur. Eamdem  quippe  in  philosophando  tenere  methodum 
par  est,  quam  humana  tenet  cognitio.  Haec  autem  primo  in 
sensibilia  intenditur,  deinde  in  ipsum  animum  reflectitur, 
ac  demum  experientia  et  observatione  exculta  ac  ditata,  re- 
rum causas  inquirere  incipit,  donec  in  ultimo  rerum  princi- 
pio, quasi  in  termino  quodam  conquiescat.  Consentaneum 
est  igitur  naturae  intellectus,  philosophum  primo  ad  natu- 
ram corpoream  meditatione  se  convertere;  tum  in  seipsum 
redire,  ac  de  humanae  vitae  principio  inquirere:  ac  demum 
ad  causam  rerum  supremam,  quae  Deus  est,  ascendere.  Haec 
metaphysicae  pars  quae  de  mundo  disputat  corporeo,  Cos- 
mologia , ut  diximus,  solet  appellari,  atque  etiam  Philosophia 
naturce,  eo  quod  est  quasi  quoddam  physicarum  disciplina- 
rum complementum.  Hujus  tractationem  ita  distribuemus, 
ut  primo  de  corporum  natura  et  qualitatibus  disseramus; 
tum  de  mundo  corporeo generatim  ejusque  origine;  deinde 
de  spatio  ac  tempore,  quae  duo  mundanorum  omnium  phae- 
nomenorum conditiones  sunt  atque  elementa;  ac  demum  de 
natura  ejusque  legibus,  ac  de  miraculis,  quae  notiora  sunt 
exponamus. 

98  CORPORUM  NATCRA  SYSTEMATA  VARIA. 

i 

ARTICULUS  I. 

Systema  peripateticum. 

2.  Quanquam  corpora  sint  nobis  experientiae  perpetuae 
objectum,  naturaque  ipsa  nostra  ex  corpore,  tanquam  ex 
parte  essentiali  constet  ; nihilominus  quaestio  de  corporum 
natura  difficillima  semper  habita  est,  magnisque  tenebris 
obvolutam  semper  se  philosophis  obtulit.  Semper  tamen  ex 
aequo,  ab  antiquissimis  usque  temporibus  et  -a  primis  phi- 
losophiae incunabilis,  de  corporum  natura  disputatum  est, 

3.  Principio  notandum  est,  omnem  hac  de  re  investiga- 
tionem a duobus  factis  quae  obvia  cuique  observatio  offert, 
tanquam  ab  inconcussis  principiis,  exordium  semper  du- 
xisse. Primum  est,  corpora  esse  divisibilia  : alterum  ex  cor- 
poribus inter  se  specie  diversis  unum  non  raro  converti  in 
aliud  ; v.  gr.  lignum  in  flammam  et  cineres,  alimentum  in 
sanguinem,  et  similia.  Ex  quibus  pronum  erat  concludere  : 
esse  in  corporibus  aliquid  vel  aliqua  quae  mutantur,  et  ali- 
quid vel  aliqua  quibus  mutantur  ; seu  esse  subjectum  ulti- 
mum mutationum  istarum,  et  esse  varia  determinativa,  qu« 
hoc  subjectum  in  varias  corporum  species  conforment. Tota 
igitur  quaestio  de  corporum  natura  huc  semper  compulsa 
est : quaenam  sint  intrinseca  principia  quibus  corpora  con- 
stant. Sub  tali  forma  quaestionem  de  corporum  natura 
semper  statuerunt  philosophi,  in  hisque  ipsis  principiis 
investigandis  summorum  ingeniorum  semper  se  exercuit 
industria. 

Longum  esset  hypotheses  omnes  quas  philosophi  excogi- 
tarunt, singillatim  referre  ; neque  id  necessarium  est : prae- 
cipua  tantummodo  et  quae  celebriora  sunt  exponemus  : 

4.  Ac  primo  systema  peripateticum , seu  aristotelicum.  Hoc 
a variis  varie  expositum  est  ; hic  expositionem  scholastico- 
rum afferimus  ; cujus  haec  sunt  praecipua  capita : 

Duo  sunt  rerum  omnium  corporearum  principia  intrin- 
seca et  per  se  : materia  prima  et  forma  substantialis , quae 
inter  se  realiter  distinguuntur. 

Materia  corporum  naturalium  dicitur  materia  prima,  ut 
distinguatur  a causa  materiali  tam  accidentium  corporeo- 
rum quam  operum  artificialium,  quae  est  ipsum  corpus  na- 
turale. Definitur  autem  : substantia  incompleta , quce  ex  se  est 
commune  subjectum  formarum  omnium  informantium,  et 
indifferens  ut  eas  omnes  recipiat.  Idcirco  dicitur  pura  poten- 
tia, quia  ex  se  nullum  habet  essendi  actum,  neque  est  hoc 
aut  illud,  sed  potest  diversis  formis  accedentibus  esse  hoc  aut 
illud.  Eadem  est  una  tantum, saltem  in  corporibus  subluna- 
ribus  ; essentialiter  simplex,  quia  non  componitur  ex  materia 
et  forma ; tamen  in  composito  partibus  integrantibus  constat; 
ingenerabitis  quia  ante  omnem  generationem  praesupponitur, 
et  non  aliter  effici  potest  quam  per  creationem;  incorruptibi- 
lis, quia  corrupto  composito  ipsa  non  perit,  sed  per  aliam 
formam  determinatur  : non  tamen  potest  sine  ulla  forma 
naturaliter  manere. 

5.  Forma  substantialis  est  substantia  incompleta  quce  mate- 
riam actuans,  corpus  determinata  speciei  cum  ea  constituis. 
Ea  appellatur  actus  primus  corporis  naturalis:  actus  quidem, 
quia  corpus  quod  secundum  materiam  erat  solum  in  poten- 
tia, adveniente  forma  incipit  esse  actu  ; primus  vero,  quia 
actus  essendi  quem  materia  a forma  habet,  accidentia  om- 
nia corporis  et  operationes  praecedit,  estque  primaria  earum 
radix. 

6.  Form®  aliae  sunt  separatae  ab  omni  materia,  ut  angeli, 
aliae  informantes  materiam.  Hae  vero  sunt  vel  spirituales  vel 
materiales.  Spirituales,  ut  anima  humana,  solum  per  crea- 
tionem a Deo  produci  possunt ; materiales  vero  activitate 
naturalium  agentium  ex  materiae  potentia  educuntur.  Hujus- 
modi sunt  animae  brutorum  atque  plantarum,  et  formae  om- 
nes inanimatorum.  Spirituales  formae  habent  esse  et  opera- 
tionem a materia  independentem ; materiales  . a materia 
pendent,  et  ut  fiant  et  ut  conserventur,  tanquam  a praesup- 
posito  subjecto : quare  illae  manent  currupto  composito. 

istae  pereunt.  Omnis  autem  forma  est  essentialiter  simplex 
quia  non  componitur  compositione  essentiali  ex  potentia  et 
actu,  sed  est  ipsa  actus:  quaedam  tamen  formae  in  partes  in* 
tegrales  sunt  divisibiles,  ut  v.  gr.  plantarum  animae. 

7.  Praeter  formas  substantiales  sunt  in  corporibus  etiam 
formae  accidentales,  ut  quantitas  et  qualitas,  quarum  subje- 
ctum seu  causa  materialis  nec  est  materia  prima  nec  forma, 
saltem  actu,  sed  tantummodo  corpus  ex  utraque  compositum. 
Tam  forma  substantialis  quam  accidentalis  est  actus,  quia  fa- 
cit esse  in  actu  id  quod  erat  solum  in  potentia;  nihilominus 
forma  substantialis  facit  esse  simpliciter,  quia  materia  sine 
hac  forma  nullum  esse  habet;  forma  vero  accidentalis  facit 
esse  secundum  quid,  quia  id  quod  jam  est,  facit  esse  v.  gr. 
album  aut  videns.  Hinc  cum  introducitur  in  materiam 
forma  substantialis,  dicitur  aliquid  fieri  simpliciter  ; v.  gr. 
fit  ignis:  quum  vero  introducitur  forma  accidentalis,  dicitur 
aliquid  fieri  hoc  aut  illud  ; v.  gr.  homo  fil  albus. 

8.  Introductio  formae  in  materiam  appellatur  generatio,  e. t 
formae  separatio  a materia  corruptio.  Unde  generatio  est  mo- 
tus ad  formam,  ac  proinde  a non  esse  ad  esse  ; corruptio  est 
motus  ad  privationem  formae,  ac  proinde  ab  esse  ad  non  esse. 
Generatio  ad  formam  substantialem estgeneratiosimpiiciter; 
ad  accidentalem  est  generatio  seoundum  quid,  «A  proprio  no- 
mine alteratio  vocatur. 

9.  Ad  generationem  autem  tria  requiruntur  : 1»  ens  in  po- 
tentia, quod  in  generatione  substantiali  est  materia  prima  ; 
2®  non  esse  actu,  et  hoc  est  privatio,  quia  non  esse,  in  eo 
quod  aptum  est  esse,  privatio  est  ; 3*  id  per  quod  ens  in  po- 
tentia fit  ens  actu,  et  hoc  est  forma.  V.gr.  materia  sub  quacun- 
que forma  est  non  ignis;  sed  non  sub  quacunque  forma  apta 
est  ut  sit  ignis,  at  sub  forma  ligni  vel  paleae  aut  alterius 
hojusmodi.  Haec  igitur  materia  cum  tali  privatione  est  id  ex 
quo  fit  ignis  ; forma  autem  ignis  est  id  per  quod  fit  ignis. 

Hinc  sequitur,  quemadmodum  materia  et  forma  sunt  prin- 
cipia corporum  constitutiva  infactoesse,  ita  materiam,  priva- 
tionem et  formam  esse  principia  eorumdem  in  fieri,  mate- 
riam et  formam  per  se,  privationem  per  accidens. 

10. Cseterumnon  omnia  corpora  generationi  et  corruptioni 
obnoxia  esse  peripatetici  autumabant ; sed  solummodo  haec 
infima  et  sublunaria  : coelos  autem  et  coelestia  corpora  inge- 
nerabilia  esse  et  incorruptibilia.  Nihilominus  coelum  quoque 
ex  materia  et  forma  constare  plerique  censebant,  tamen  ex 
materia  ab  hac  sublunari  longe  diversa. 

Hanc  autem  sublunarem  materiam,  quum  primo  fuit  per 
creationem  producta,  productam  esse  censebant  sub  quatuor 
elementorum  formis.  Elementa  itaque  sunt  prima  corpora  ; 
videlicet  aer,  ignis,  aqua,  terra.  Ex  his  autem  fiunt  mixta, 
quatenus,  elementorum  formis  pereuntibus,  nova  mixti 
forma  ex  eorum  materia  educitur.  Manet  tamen  in  mixto  ali- 
quid elementorum  ; nempe  virtus  qualitatum  tam  activarum 
quam  passivarum,  quae  elementorum  sunt  propriae  ; sed  hae 
manent  in  gradu  remisso,  ita  ut  media  quaedam  qualitas 
ex  iis  fiat,  licet  quandoque  cum  alicujus  qualitatis  praedo- 
minio. 

11.  Haec  sunt  praecipua  peripateticae  doctrinae  capita  de 
corporum  natura.  In  quibus  explicandis  multae,  ut  fit,  orie- 
bantur, atque  hinc  inde  agitabantur  quaestiones  ; illaeque 
praesertim  : utrum  materia  propriam  entitatem  existentiam- 
que  per  se  haberet ; et  utrum  plures  formae  possent  in  eadem 
materia  simul  coexislere.  Vide  Franciscum  Suarez  qui  de 
his  latissime  disputat  (l). 

12.  Quum  vero  atomica  doctrina,  per  Cartesium  et  Gas- 
sendum  instaurata,  evulgari  coepit,  non  defuere  inter  eorum 
temporum  peripateticos  qui  vel  Aristotelem  ad  illam,  vel 
illam  ad  Aristotelem  pertrahere  conarentur.  Hi  cum  atomis 
corpora  constare  permitterent,  hoc  saltem  dari  sibi  volebant, 
ipsas  atomos  materia  prima  ac  substantiali  forma,  tanquam 
partibus essentialibusatque  distinctiscomponi. Quidam  etiam 
formae  nomine  vim  materiae  activam  appellabant  (2) : quibus 
ansam  praebuisse  videtur  Leibnitzius,  qui  formae  substantialis 

(1)  Disp.  Met.  XIII  et  XV. 

(2)  Ulrosque  memorat  Jos.  Mongold  S.  J.  PhiLrat . ei  exper.  T.  II,  Di«serl.  I, 
Phys.  gen.  Seot.  I,  § 21. 

appellationem  ad  vim,  in  qua  monadum  naturam  constituit, 
significandam  transtulit  (l). 

Quisque  videt  in  his  opinationibus,  praeter  materiae  ac 
formae  vocabula,  vix  aliud,  ac  ne  vix  quidem,  de  peripatetico 
systemate  superesse. 

articulus  n.  -v,  y 

< 

Systema  elementorum  simplicium. 

iZ.  Systema  elementorum  simplicium  corporum  consti- 
tutionem per  substantias  omni  extensione  carentes,  earum- 
que  vires  explicat.  Hujus  originem  ad  Pythagoram  usque 
referunt,  ejusque  de  numeris  doctrinas;  jure  ne  an  injuria 
non  disputo.  Aliquam  quoque  analogiam  habet  cum  Zenonis 
doctrina  de  continui  compositione  ex  punctis.  At  certe  ejus 
celebritas  apud  recentiores  debetur  primum  Leibnitzio. 
Cujus  haec  sunt  placita: 

14.  Corpora  componi  e substantiis  simplicibus,  quas  ad 
Pythagorae  exemplum  Leibnitzius  monades  atque  cum  Ari- 
stotele entelechias  vocat,  quo  nomine  Aristoteles  formas  sub 
stantiales  appellaverat,  sed  diverso  sensu.  Formam  enim 
appellavit  Aristoteles  quia  in  ea  est  actus  et  perfe- 

ctio materiae;  Leibnitzius  vero  eodem  nomine  monades  ap- 
pellat, quia  in  se  perfectionem  quamdam  habent.  Statuit 
insuper,  monades  istas  nec  extensas  esse  nec  figuratas,  nec 
spatium  occupare  nisi  punctum;  omnes  esse  inter  se  dissi- 
miles; et  in  qualibet  corporum  particula  numero  infinitas; 
atque  ita  se  contingere,  ut  nullum  inter  ipsas  vacuum  inter- 
sit : ad  haec  singulas  obscura  quadam  perceptione  praeditas 
esse,  qua  universum  sibi  repriesentant,  et  conscientia  qui- 
dem carere,  non  tamen  appetitu;  mutationes  omnes  mona- 
dum ab  intrinseco  tantum  procedere  ; proinde  nullam  esse 


(1)  « II  fallut  donc  rappeler  et  comme  rehabiliter  les  formes  subslaniielles , si 
« decriees  aujourd’hui;  maisd’une  maniere  qui  les  rendit  intelligibles,et  qui  se 
« par&tTusage  qu’on  en  doii  faire  de  Tabus  qu’on  en  a fait.  Je  trouvai  donc  que 
« leur  nature  consiste  dans  laforce,  et  que  de  cela  s’ensuit  quelque  chose  d*ana- 
« logique  au  sentimenl  et  a Tappetit,  et  qu’ainsi  il  fallait  les  concevoir  & Timiia- 
« tion  de  Ia  notion  que  nous  avons  des  ames.  » Systeme  nouveau  de  la  Nature. 
Got.  Guill.  Leibnitzii  Opera  coli,  a Dutens,  t.  II,  p.  50. 

alterius  ad  alteram  physicam  actionem.  Tamen  sunt  a Deo 
inter  se  conjunctae  atque  ita  conjunctae,  ut  internae  cujusvis 
i monadis  mutationes  eum  omnium  aliarum  mutationibus 
harmonice  conspirent:  atque  hoc  pacto  fit,  et  ex  hac  prae- 
stabilita  harmonia,  ut  aliae  ab  aliis  determinari  videantur. 
Ex  hac  monadum  conjunctione  oriuntur  corpora,  quae 
proinde  sunt  aggregatio  substantiarum ; eerumque  extensio 
pure  phaenomenica  est. 

15.  Multa  ex  his  incredibilia  visa  sunt  vel  ipsis  Leibnit- 
zii  sectatoribus.  Hinc  Woifiusac  leibnitziani  plerique,  quan- 
quam  simplicia  elementa  recipiant,  in  eo  tamen  quod  ad 
eorum  naturam  explicandam  attinet,  a magistro  discesse- 
runt ; elementaque  eadem  vi  motrice  activa  praedita  volunt,  et 
singula  in  singula  agere  ac  reagere ; atque  hac  mutua  actione 
copulari : cumque  ita  copulentur  ut  alterum  extra  alterum 
existat,  inde  extensionem  eflici.  Wolfius  autem  et  ipse  ele- 
menta omnia  dissimilia  inter  se  statuit:  sed  deinde  recepta 
communiter  inter  leibnitzianos  sententia  fuit,  elementa 
omnia  prorsus  homogenea  esse  ; corporum  vero  diversita- 
tem ex  varia  eorumdem  elementorum  multitudine  ac  dispo- 
sitione consurgere.  Quemadmodum  enim  ex  punctis  atra- 
mento signatis  omnes  litterae  eflici  possunt,  et  ex  his  litteris 
voces  quaelibet;  ita  ex  homogenais  simplicibusque  elementis 
fiunt  moleculae  constitutivae  eorum  corporum  quae  simpli- 
cia appellamus,  et  ex  his  diversimode  consociatis  corpora 
mixta. 

16.  Postremo  Rogerius  Boscovich  hanc  elementorum  sim- 
plicium theoriam  maximopere  illustravit,  matheseos  sub- 
sidiis adhibitis.  Is  enim  statuit,  puncta  omnia  materiae  viribus 
quibusdam  attractivis  ac  repulsivis  esse  praedita,  quibus  pro 
diversa  eorumdem  inter  se  distantia  ad  accedendum  ad  se 
invicem,  vel  a se  invicem  recedendum  determinantur.  Ha- 
rum autem  virium  legem  exprimit  per  curvam,  quae  in  initio 

, ordinatarum  asymptotum  habeat  parallelum  ordinatis  in 
infinitum  crescentibus  ex  ea  parte,  et  ex  opposita  decrescen- 
^ tibus,  donec  ipsa  curva  axem  secet  ac  resecet:  desinat  autem 
in  crus  infinitum,  habens  pro  asymptoto  ipsum  axem,  et 

jacens  ad  partes  ejus  oppositas.  In  hac  curva  absciss*  bino- 
rum punctorum  distantias  exprimunt,  et  ordinatae  vires 
attractivas  et  repulsivas,  prout  jacuerint  ad  unam  vel  alteram 
axis  partem.  Atque  his  solis  viribus  secundum  hanc  legem 
variabilibus  impenetrabilitatem  corporum  et  gravitatem,  va- 
riosque  cohaesionis  modos,  elasticitatem,  lucem,  calorem, 
omniaque  physica  phaenomena  ingeniose  explicat  (i).  Hunc 
multi  postea  recentiorum  sequuti  sunt. 

17.  Caeterum  hujus  systematis  ratio  fundamentalis  apud 
omnes  ejus  defensores  haec  una  est.  Corpora  sunt  composita. 
Compositum  autem  supponit  componentia.  Componentia 
autem,  si  composita  et  ipsa  sunt,  ultima  elementa  non  sunt. 
Citima  igitur  elementa  composita  esse  non  possunt.  Ergo  sunt 
simplicia : ergo  inextensa.  Ultima  ergo  elementa  simplices  et 
inextensae  substantiae  sunt. 

ARTICULUS  III  , • ^ 

* De  dynamismo  recentiorum. 

18.  Aliam  viam  inierunt  ad  corporum  essentiam  explican- 
dam transcendentales  Germaniae  philosophi.  Hi  rejecto  me- 
chanismi systemate,  quod  vim  motricem  tantummodo  exter- 
nam admittit  juxta  mechanicae  leges  operantem,  eum  quoque 
dynamisraum  imperfectum  putant,  qui  vires  quidem  intrin- 
secas in  corporibus  ponit,  sed  legibus  mechanicis  subjectas ; 
ac  verum  dynamismum  appellant  systema,  quod  praeter  vires 
mechanicas,  plasticas  etiam  vires  admittit ; quo  ex  capite 
dynamismum  teleologismi  nomine  distinguunt. 

19.  Kant  habetur  ut  pater  veri  dynamismi.  Ejus  autem  do- 
ctrina ista  se  habet  (2).  Corpus  non  solum  existit  in  spatio, 
sed  illud  implet,  ita  ut  corpus  alterum  eo  penetrare  non  pos- 
sit: hoc  vero  phaenomenon  duas  motrices  vires  postulat, 
alteram  attractivam,  repulsivam  alteram.  Vis  repulsiva  neces- 
sario est  in  corpore  concipienda;  per  hanc  enim  vim,  quae 

(1>  In  dissertatione  De  lumine,  parte  II,  et  in  altera  De  lege  continuitatis,  et 
alibi. 

(2)  Metapbysische  Anlangsgrunde  der  Nalurwissenscbaft.  Critik  der  Urlbeils- 
kraft. 

corporis  partes  dissociat  atque  dispergit,  explicatur  quomodo 
corporis  partes  sint  extra  partes.  Sed  si  haec  tantummodo  vis 
corpori  inesset,  vel  ejus  partibus,  hae  partes  in  infinitum 
dispergerentiir.  Ut  ergo  unitae  permaneant,  et  spatium  re- 
pleant, vis  altera  huic  primae  opposita  requiritur;  haec  autem 
est  vis  attractiva.  Quae  rursus  per  se  non  sufficeret : si  enim 
sola  vis  attractiva  regnaret,  omnes  partes  in  punctum  mathe- 
maticum sese  compenetrantes  coirent.  Duplici  igitur  vi  cor- 
pora constant,  attractiva  ac  repulsiva. 

20.  Sed  non  hiscesolis.  Per  leges  enim  universales  mecha- 
nicae universalia  solum  phaenomena  explicantur,  ad  ea  vero 
quae  particularia  sunt  explicanda,  alias  praeterea  vires  sup- 
ponamus oportet,  quae  secundum  finem  operentur.  In  hac 
enim  rerum  universitate  non  finalitatem  solum  externam  de- 
prehendimus, vi  cujus  res  sibi  invicem  accommodatae  sunt 
atque  subserviunt,  sed  etiam  finalitatem  internam,  vi  cujus 
res  singulae  se  ipsas  generant,  conservant,  perficiunt.  Hae 
vires  quae  ad  internum  finem  operantur,  plastica  vocari  me- 
rentur. Quas  quidem  in  corporibus  organicis  existere  mani- 
festum est;  esse  quoque  in  reliquis,  inferre  licet. 

21.  Per  hatc  tamen  omnia  Kantius,  ut  sibi  cohaereat,  fate- 
tur non  noumena  (L.  515,  9°),  sed  phaenomena  tantummodo 
explicari.  Nempe  ita  res  apparent  nobis,  ut  ad  eas  apparitio- 
nes explicandas  hae  vires  omnes  concipiendae  sint.  Forte  si 
alius  intellectus  a nostro  diversus  easdem  res  intueretur,  ad 
explicandum  earum  ortum,  operationes,  interitum,  plasticis 
viribus  non  egeret,  sed  mechanicis  tantummodo  viribus  om- 
nia explicaret.  At  certe  cum  ignoret  intellectus  utrum  phae- 
nomena a parte  rei  sint  id  quod  apparent,  non  potest  ea  qua 
necessario  secundum  phaenomena  cogitat,  ad  rerum  naturam 
transferre. 

22.  Post  Kantium,  plures  qui  de  natura  philosophia  scri- 
pserunt, ac  multi  quoque  qui  ejus  idealismum  amplexi  non 
sunt,  ejus  principia  retinuerunt,  juxta  quae  docuerunt,  in 

■ trinsecas  vires  corporum  ipsam  corporum  essentiam  esse,  ita 

i ut  corpora  nihil  sint  aliud  quam  loca  viribus  oppositis  attra- 
ctionis ac  repulsionis  repleta. 

25.  Alii  vero  transcendentales  qui  pantheismi  systema  se- 
ctantur, juxta  capitale  illud  pantheisticae  sectae  principium  : 
ea  quae  in  conceptibus  nostris  sunt  sibi  invicem  opposita,  in 
rebus  ipsis  unita,  imo  unum  idemque  esse,  de  bis  viribus 
sic  statuunt.  Aiunt  videlicet,  non  esse  cum  Kantio  dicendum, 
ad  hoc  ut  verum  extensum  habeatur,  praeter  vim  repulsivam, 
vim  quoque  attractivam  necessariam  esse  ; sed  prorsus  vim 
repulsivam  sine  attractiva  existere  non  posse.  Vis  enim 
repulsiva  per  se  solanihil  aliud  gignitnisi  spatium  vacuum; 
et  quia  in  hoc  nihil  est  quod  ipsa  repellere  possit,  ipsa  se 
impossibilem  reddit.  Vicissim  attractiva  vis  per  se  nihil  effi- 
cit nisi  punctum  : quod  si  punctum  tantummodo  habetur, 
ipsa  attractio  impossibilis  est.  Itaque  binae  istas  vires  se  in- 
vicem essentialiter  postulant;  et  hoc  ipso  quod  sibi  oppositae 
sunt,  ac  se  oppugnant,  se  invicem  constituunt. 

Haec  vero  oppositorum  identitas  in  rebus  omnibus  repe- 
ritur. 

ARTICULUS  IV. 

4 Systema  atomicum, 

24.  Systema  atomicum  apud  antiquissimos  aeque  ac  recen- 
lissimos  rerum  naturalium  investigatores  maxime  celebra- 
tum, hodiernae  physicae  fundamentum  est  ac  principium. 
Cujus  summa,  quod  ad  rei  substantiam  attinet,  in  eo  conti- 
netur : corpora  coalescere  primitivis  quibusdam  corpusculis 
extensis,  insensibilibus,  inter  se  diversis,  ac  mutuo  con- 
junctis, quae  ab  eorum  indivisibilitate  atomi  appellata  sunt. 
Corporum  autem  diversitatem  omnem  ex  varia  variorum 
corpusculorum  consociatione  conflari.  Quod  vero  spectat  ad 
horum  corpusculorum  naturam  ac  proprietates,  variae  apud 
veteres  sententiae  fuere. 

28.  Anaxagoras  docuit  haec  rerum  initia  esse  particulas 
infinitas,  essentia  ipsa  dissimiles  et  ad  singulas  rerum  spe- 
cies pertinentes,  v.  gr.  infinitas  atomos  aureas,  plumbeas, 
ligneas,  osseas,  carneas,  sanguineas,  etc. ; quae  ita  conso- 
cientur, ut  in  omni  corpore  aliquae  ex  omni  rerum  specie 
particulae  insint;  corpus  vero  in  certa  specie  constituatur  per 


208 


COSMOLOGJA. 


hoc,  quod  certae  speciei  particulae  in  illo  prae  caeteris  abun- 
dent, primaqne  in  fronte  locatae  sint. 

Empedocles  ad  quatuor  tantum  species  atomos  primitivas 
reduxit,  terram,  aquam,  aerem,  ignem,  omniaque  corpora 
quemadmodum  in  haec  resolvi  putavit,  ita  ex  his  conflari 
statuit. 

Leucippus,  Democritus  et  Epicurus  infinitam  pariter  mul- 
titudinem elementarium  corpusculorum  esse  docuerunt,  quae 
quidem  essentia  similia  essent,  solumque  magnitudine, 
figura,  ordine,  positura,  motuque  differrent  : neque  aliunde 
corporum  oriri  diversitatem,  quam  ex  eo  quod  componen- 
tium atomorum  figurae,  positiones,  atque  etiam  intervalla 
varia  sunt  : ita  enim  conjunguntur  atomi,  ut  inter  ipsas 
vacuum  aliquod  interjaceat. 

Non  defuerunt  sive  inter  veteres  Aristotelis  interpretes, 
sive  inter  recentiores  qui  ipsum  Aristotelem  inter  atomi- 
stas  adnumerandum  esse  censerent;  quorum  sententiam  pro- 
fecto non  vacat  expendere. 

26.  Atomistarum  veterum  doctrinas,  quas  scholastici  sy- 
stematis dominatus  in  contemptum  atqueoblivionem  adduxe- 
rat, a theologicis,  quibus  scatebant,  erroribus  purgatas  re- 
stituerunt saec.  XVIf  Renatus  Cartesius  et  Petrus  Gassendus. 

Cartesius  in  pura  extensione  mathematica,  in  tripiici 
nempe  dimensione,  essentiam  corporis  collocavit,  ac  pro- 
pterea  vacuum  omne  impossibile  esse  decrevit.  Corporum 
materiam  primam  non  atomos  esse  censuit,  sed  massam 
homogeneam,  continuam,  indefinitam  et  in  indefinitum 
divisibilem.  Hanc  Deus  initio  creavit,  eamdemque  deinde 
divisit  in  particulas  innumerabiles,  fere  omnes  cubicas,  quae 
rotatorio  motu  accepto,  agitari  coeperunt,  invicemque  col- 
lidi, affrictuque  mutuo  conteri  atque  abradi.  Ex  qua  attri- 
tione, quemadmodum  ex  tornato  ligno,  tria  elementorum 
genera  effecta  sunt.  Primum  elementum  sunt  minutissimae 
particulae,  quasi  scobs  subtilis,  quibus  omne  vacuum  opple- 
tur.  Secundum  globuli,  in  quos  cubi  primitivi,  abrasis  angu- 
lis, transformati  sunt.  Tertium  particulae  aliae  irregulares, 
implexae,  diversisque  figuris  praeditae,  et  ad  motum  minus 

aptae.  Mitto  caetera  seque  hypothetica  et  arbitraria,  quae  ad 
rem  non  faciunt. 

27.  Gassendus  arbitrarias  hypotheses  et  imaginationis 
figmenta  studiosius  declinans,  veterum  vestigia  pressius  se- 
cutus est.  Is  statuit  corporum  ultima  elementa  esse  corpu- 
scula solida,  impenetrabilia  naturaliter,  atque  indivisibilia, 
homogenea  quoad  essentiam,  magnitudine  tamen  ac  figura 
diversa  ; non  infinita  numero,  sed  finita.  Haec  a Deo  creata 
in  rerum  initio  non  separata  inter  se,  sed  in  minimas  quas- 
dam moleculas  conjuncta,  quae  sunt  corporum  sensibilium 
elementa.  Ex  his  moleculis  alias  esse  omnino  similes,  quia 
ex  similibus  atomis  compactae  similique  textura ; alias  ex 
opposito  dissimiles.  Ex  moleculis  hujusmodi  simul  compo- 
sitis, vacuis  spatiolis  interpositis,  oriri  corpora;  ex  simili- 
bus elementaria,  ex  dissimilibus  mixta.  Generationes  autem 
novorum  corporum  et  corruptiones  mutatione  composi- 
tionis effici ; quae  fit  vel  transpositione  atomorum,  vel  addi- 
tione, vel  detractione. 

28.  Haec  autem  omnia  Gassendus  fieri  existimavit  permo- 
tum localem  atomis  a Deo  inditum,  quo,  quantum  est  ex  se, 
deorsum  ferrentur  ad  perpendiculi  directionem;  ita  tamen 
ut  quaeque  atomus  ex  alterius  percussione  secundum  diver- 
sas directiones  moveri  posset.  Ex  his  motibus  reflexis  con- 
tingit, atomos  invicem  colligari  et  connecti,  ex  iisque  mo- 
leculas et  corpora  componi. 

Newton  mechanicis  hisce  impulsibus  ac  motibus  attra- 
ctionem, seu  gravitationem  universalem  substituit. 

29.  In  his  omnibus  quamdam  atomicae  doctrinae  prope- 
modum  infantiam  videre  est.  Cui  parum  accessit  incrementi 
ex  alchimistarum  ac  primaevorum  chimicorum  tentamini- 
bus. At  hi  saltem  in  eo  quod  relictis  hypothesibus  et  ratiociniis 
a priori,  experientiam  consuluerunt,  unicam  illam  inierunt 
viam,  qua  ad  veritatem  hac  in  re  accedere  homo  poterat. 
Ut  autem  perfecta  est  chimica  analysis,  ejusque  productio- 
nes libra  ponderatae,  mensura  definitae  sunt,  tunc  tandem 
de  natura  corporum  aliquid  certi  statuere  datum  est.  Hinc 
recentiorum  atomistarum  doctrina  a chimicorum  conclusio- 

nibus  non  differt,  sed  ab  iis  tota  corrivatur,  nulla  re  addita, 
nulla  detracta. 


De  atomismo  chimico. 

50.  Chimiae  dogmata,  quae  ad  generalem  de  corporum 
constitutione  theoriam  pertinent,  ad  haec  praecipua  capita 
revocari  possunt. 

1°  Materia,  quae  idem  sonat  ac  corporea  substantia,  alia 
est  ponderabilis,  alia  imponderabilis.»  Corpora  sensibilia 
utramquecontinent.  Imponderabilis  vero  materia  non  solum 
corporibus  sensibilibus  immiscetur,  sed  mundana  omnia 
spatia  occupat.  Ab  ea  repetuntur  phaenomena  lucis  et  calo- 
ris, electricitatis  et  magnetismi,  et  valde  probabiliter  -etiam 
attractionis  omnigenae.  Imponderabilis  dicitur,  quia  nullum 
adhuc  in  ipsa  pondus  deprehensum  est. 

2°  Corpora  sensibilia,  quantum  ad  materiam  ponderabi- 
lem  spectat,  alia  simplicia  dicuntur,  alia  mixta,  seu  compo- 
sita. Simplicia  sunt  quae  in  plura  corpora  diversae  naturae 
resolvi  adhuc  non  potuerunt,  quaeque  proinde  ex  diversis 
corporibus  non  coalescere  opinari  licet.  Composita  sunt, 
quae  in  corpora  diversae  naturae  resolvi  possunt. 

3°  Omnia  corpora  in  partes  dividi  queunt.  Ultimae  cor- 
porum particulae  quae  mediis  mechanicis  sunt  indivisibiles, 
dicuntur  moleculce  integrantes,  suntque  omnes  inter  se,  et 
cum  toto  homogeneae.  Compositorum  vero  corporum  mole- 
culae  in  partes  heterogeneas  resolvi  possunt  per  chimicam 
analysim.  Hae  partes  heterogeneae  integrantium  molecula- 
rum  appellantur  moleculce  constitutivae.  Quae  possunt  et  ipsae 
compositae  esse ; ac  solum  in  substantiis  vere  simplicibus 
compositae  non  sunt.  Haec  incomposita  corpuscula  vocare 
licebit  atomos  primitivas. 

4°  Hinc  sequitur,  corpora  esse  aggregata  substantiarum, 
tot  enim  sunt  in  corpore  substantiae,  quot  in  eo  sunt  atomi 
primitivae;  diversam  item  corporum  naturam  ab  integran- 
tium molecularum  diversitate  originem  ducere. 

5°  Copulantur  corporum  moleculae,  ac  simul  cohaerent 

vi  attractionis,  quam  dicunt  molecularem.  Quae  attractio  ab 
universali  attractione  distinguenda  videtur,  et  tam  inter 
moieculas  honiogeneas  integrantes,  quam  inter  moleculas 
constitutivas  viget.  Prima  dicitur  cohaesio,  ipsique  debetur 
corporum  compages,  altera  appellatur  affinitas,  et  ab  ipsa 
oriuntur  heterogenearum  molecularum  combinationes  ; ex 
his  autem  combinationibus  integrantes  compositorum  cor- 
porum moleculae  consurgunt. 

6°  Quemadmodum  cohaesione  moleculae  conjunguntur,  ita 
calorico  dissociari  possunt.Ilinc  sunt  inter  moleculas  diversi 
cohaesionis  gradus,  prout  una  vel  altera  vis  praevalet.  Ex 
diversis  hisce  cohaesionis  gradibus  dependet  distinctio  cor- 
porum in  solida,  liquida,  aeriformia. 

7°  Quum  integrantes  moleculae  juxta  mutuas  attractionis 
vires  libere  disponi  possunt,  solidum  inde  emergit  deter- 
minatam formam  polyedrieam  prae  se  ferens,  quae  in  variis 
substantiis  varia  est.  Solida  ita  efformata  crystalli  appellan- 
tur. Crystallorum  autem  omnium  formae  ad  sex  primitivos 
ac  fundamentales  typos  revocantur. 

8°  Chimiea  affinitas  inter  diversarum  substantiarum  ato- 
mos non  esi  eadem,  sed  inter  alias  major  est,  inter  alias 
minor,  et  inte  quasdam  nulla.  Eaedem  imo  substantiae  sui» 
diversis  adjunctis  modo  majorem  inter  se  affinitatem,  modo 
minorem  exercent. 

9°  Omne  corpus  compositum  ex  binis  semper  coalescit 
componentibus,  quae  sunt  vel  substantiae  simplices  vel  com- 
posita? pariter  ex  binis.  Lex  haec  dicitur  dualismi  chimici. 

10°  In  omni  chimico  composito  ratio  inter  componentes 
eadem  est  semper ; v.  gr.  in  quantacunque  aqua?  massa, 
hydrogenium  semper  est  ad  oxygenium  ut  1 : 8.  Haec  dicitur 
lex  proportionum  determinatarum. 

11"  Una  eademque  substantia,  sive  simplex,  sive  compo- 
sita, diversas  combinationes  inire  cum  altera  potest  ; qua? 
tamen  combinationes  exiguo  semper  numero  continentur. 
In  compositis  autem,  quae  ex  his  diversis  combinationibus 
emergunt,  manente  eadem  unius  componentis  quantitate, 
alterius  componentis  quantitas  major  est,  ita  tamen  ut  sii 

semper  multipla  minimae  quantitatis,  quae  cum  primo  illo 
componente  combinari  potest : v.  gr.  175  nitrogenii  partes 
combinari  possunt  cum  partibus  oxygenii  vel  100,  vel  200, 
vel  300,  vel  400,  vel  500.  Haec  lex  vocatur  multiplorum. 

12°  Ex  postremis  hisce  duabus  legibus  deducunt  chimici : 
1°)  atomos  primitivas  esse  indivisibiles  naturae  viribus  : 2°) 
atomos  cujusque  substantiae  esse  aiquales  inter  se,  tum  mole, 
tum  pondere;  3°)  atomos  diversarum  substantiarum  et  mole 
et  pondere  dissimiles  esse.  Ex  crystallizationis  vero  phae- 
nomenis deducitur  4°)  figuras  atomorum  diversas  esse. 

13"  Illud  tandem  in  comperto  est  apud  omnes  : atomorum 
essentiales  proprietates  illas  esse,  sine  quibus  corpora  nec 
percipere  sensu,  nec  mente  concipere  possumus  : extensio- 
nem videlicet,  ac  vim  resistendi  penetrare  conanti,  aut  locum 
occupare  quem  ipsae  occupant. 

CAPUT  II. 

CRISIS. 

ARTICULUS  I. 

* Refeuitur  systema  peripateticum. 

31.  Nunc  de  expositis  systematibus  judicium  ferendum 
est.  Nota  autem,  velle  nos  hoc  loco  de  inorganicis  tantum- 
modo corporibus  sermonem  habere.  De  organicis  enim 
ut  quae  ab  inorganicis  adeo  differunt,  separatim  disseren- 
dum est. 

Veniamus  primo  ad  systema  peripateticum  scholastico- 
rum. Quod  quidem  exponere  operae  pretium  erat,  ut  veteres 
auctores  qui  nihil  in  ore  frequentius,  quam  materiam  et 
formam  habent,  intelligi  possent : refutare  autem  videri 
posset  non  necessarium,  cum  obsoletum  jamdiu  sit,  et  a 
scholis  eliminatum.  Quia  tamen  nostra  aetas  ad  scholastico- 
rum doctrinas  recolendas,  magno  quidem  philosophiae  bono, 
se  convertit,  timendumque  est  ne  sint  aliqui,  qui  non  atten- 
tis physicae  scientiae  post  scholasticorum  tempora  progres- 
sibus, tantos  duces  indiscriminatim  in  omnibus  sequi  se 
posse  arbitrentur ; male  me  consulere  existimarem  audito- 

ribus  meis,  si  de  hac  hypothesi  nihil  dicerem,  aut,  ut  pas- 
si m fieri  solebat,  contemptu  illam  atque  seommatibus  satis 
refelli  posse  putarem. 

32.  Propositio  I.  Scholasticorum  theoriae  de  corporum  prin- 
cipiis merito  a recenlioribus  rejiciuntur. 

Jntellige  in  primis  quid  asseraiur. 

1°  Materiae  ac  formae  vocabula  dupliciter  intelligi  possunt: 
1°)  indeterminate:  quo  pacto  materia  est  id  quod  in  corpo- 
rum conversionibus  permanet,  et  forma  aliquid  quo  po>ito 
fit  unius  corporis  in  aliud  mutatio  (3).  Hujusmodi  autem 
materia  et  hujusmodi  forma  non  modo  hic  non  impugnan- 
tur, sed  neque  impugnari  possunt,  et  ab  omnibus  scholis,  et 
in  omni  systemate  semper  admissae  sunt.  Nullum  enim  est 
systema,  quod  ad  corporum  naturam  explicandam  non 
ponat  in  corporibus  et  aliquid  quod  permanet,  et  aliquid 
quod  mutatur  ; quemadmodum  v.  gr.  in  systemate  atomico 
permanent  atomi,  quae  sunt  materia,  ac  mutatur  earum 
dispositio,  qualitas,  numerus,  quae  omnia  constituunt  cor- 
poris formam.  Unde  2°)  materiae  ac  formae  vocabula  possunt 
intelligi  determinate  juxta  varias  philosophorum  doctrinas. 
Hoc  itaque  loco  materiae  ac  formae  nomine  intelligo  cum 
scholasticis  duas  realitates  distinctas,  duasque  substantias 
incompletas,  quarum  altera  sit  corporis  Dolentia,  altera 
actus  modo  supra  explicato  (4,  seq.). 

2°  Equidem  non  dico,  scholasticam  theoriam  absurdam 
esse,  aut  risu  dignam.  Absurdam  non  dico,  quia  id  verum 
non  puto:  risu  dignam  dicere  abhorreo,  propter  sapientes 
qui  ea  usi  sunt,  dum  illa  esset  communis.  Neque  neces- 
sarium est  ut  theoriam  istam  absurdam  dicamus.  Agimus 
enim  de  hypothesi  ad  corporum  constitutionem  explican- 
dam invecta.  Ad  aliquam  autem  hypothesim  rejiciendam, 
profecto  necesse  non  est,  ut  ea  ostendatur  intrinsecus  repu- 
gnans. Hoc  unum  itaque  contendimus;  hypothesim  scho- 
lasticam, quae  a recentioribus  jamdiu  rejecta  est,  et  com- 
munissime rejicitur,  merito  rejici,  nec  iterum  amplectendam 
esse. 

33.  Prob.  I.  Etiamsi  quae  de  prima  materia  a scholasticis 

asserebantur,  mitissime  intelligamus  cum  Scoto,  Suaresio 
aliisque,  ut  nempe  materia  ita  pura  potentia  dicatur,  ut  ta- 
men propriam  essentiam  et  existentiam  sibi  vindicet,  nihilo- 
minus quae  de  forma  corporum  substantiali  traduntur,  reci- 
pere non  possumus. 

Si  enim  substantialis  haec  forma  esset  compositio  et  ordo 
partium,  ut  est  forma  operum  artificialium,  aut  qualitas 
modusque  substantiae,  ut  sunt  accidentales  corporum  formae, 
facile  intelligeretur  quid  rei  illa  esset,  et  quomodo  ex  mate- 
ria educi  posset.  At  juxta  scholasticos  forma  corporum 
substantialis  realiter  et  adaequate  a materia  distinguitur,  edu- 
citur tamen  ex  illa,  et  non  fit  ex  nihilo.  Jam  in  hisce  asser- 
tis plura  sunt  quae  certe  non  levem  difficultatem  habent. 
Ipse  Suaresius  fatetur,  in  his  explicandis  multos  laborare  (t). 
Si  igitur  adeo  difficile  fuit  ipsis  scholasticis  statuere  quid 
ea  verba  significarent,  non  mirum  si  nobis  difficile  est  rem 
iis  verbis  expressam  comprehendere.  Certe  quidquid  sit 
eductiva  illa  aut  receptiva  materiae  potentia,  non  facile  expli- 
cabitur quomodo  res,  quae  actu  in  materia  non  contineatur, 
possit  tamen  ex  illa  educi ; neque  ex  nihilo  educatur,  solum- 
modo quia  educitur  dependenter  a subjecto  eam  sustentante 
ac  recipiente. 

34.  Scio  ad  haec  omnia  non  deesse  scholasticorum  re- 
sponsa : imo  multae  huc  congeruntur,  praesertim  a scholasti- 
cis tardioribus,  loquendi  formulae,  multae  afferuntur  subti- 
lesque  distinctiones.  Sed  haec  ingenium  quidem  disserentium 
probant,  at  rem  ipsam  non  magnopere  illustrant.  Quidquid 
sit,  stat  certe  hoc  argumentum  : 

Merito  rejicitur  illa  hypothesis,  quae,  ut  minimum  dica- 
mus, magnas  patitur  difficultates,  si  aliae  hypotheses  planae  et 
intelligibiles,  ad  rem  de  qua  agitur  explicandam  idoneae, 
praesto  sint.  Atqui  scholasticorum  hypothesis  magnas  certe 
patitur  difficultates,  aliaeque  opportunae  hypotheses  nobis 
non  desunt.  Merito  igitur  illa  rejicitur. 

35.  Prob.  II.  Quicunque  sit  physicae  studiis  vel  leviter 
excultus,  profecto  nunquam  in  animum  inducet,  ut  quae 

(I)  Met . Disp.  XV,  scct.  II,  §14, 

physicorum  omnium  consensu  tanquam  physicae  scientiae 
fundamentalia  dogmata  in  praesenti  recipiuntur,  vel  rejiciat 
vel  contemnat.  Nam  praeterquamquod  nullae  modo  theoriae  a 
physicis  admittuntur,  nisi  quae  a plurimis  experimentis,  et 
naviter  institutis,  et  saepius  instauratis,  sponte  dimanant, 
ea  quae  diximus  fundamentalia  dogmata  adeo  clare,  solide, 
harmonice  naturae  phenomena  explicant,  tamque  illustria  in 
se  divinae  sapientiae  vestigia  exhibent,  ut  non  modo  suadeant 
animum,  sed  etiam  admiratione  ac  stupore  compleant.  Si 
quis  igitur  haec  negaverit,  cum  eo  sane  disputandum  non  est. 

Atqui  inter  haec  physicornm  dogmata  et  peripateticam 
theoriam  tanta  est  oppositio,  ut  physicorum  dogmatibus  re- 
ceptis, illico  tota  peripateticorum  theoria  corruat,  et  vicis- 
sim  qui  ejusmodi  theoriam  complectitur,  ea  dogmata  respuat 
necesse  sit. 

Revera  si  qua  modo  est  apud  physicos  fundamentalis 
doctrina,  haec  estatomica  theoria  superius  exposita  (20.  seq.). 
Hac  enim  physici  perpetuo  utuntur,  ut  non  modo  corpo- 
rum inorganicorum  constitutionem,  conversiones,  rarefa- 
ctionem  et  condensationem,  ac  varias  statuum  mutationes, 
sed  etiam  lucis,  caloris,  electricitatis  ac  magnetismi  phaeno- 
mena, magnaque  ex  parte  vegetatis  quoque  oeconomiae 
functiones  explicent. 

36.  Jam  1°  atomica  theoria  recepta,  formarum  substantia- 
lium theoria  per  se  concidit,  saltem  in  eo  quod  attinet  ad 
inorganica  corpora,  de  quibus  loquimur.  Quod  non  tantum 
atomistae  affirmant,  sed  etiam  facto  ipsa  suo  peripatetica 
schola  ostendit,  quae  semper  contra  atomica  quaevis  syste- 
mata, tanquam  contra  capitalem  inimicum,  dimicavit,  eaque 
contentione,  ut  luculenter  ostenderet,  se  cum  atomistis  pro 
aris  ac  focis  dimicare.  Et  sane  atomica  theoria  semel  posita, 
formae  substantiales  sunt,  ut  minimum  dicam,  prorsus  inu- 
tiles, quemadmodum  per  se  manifestum  est,  ex  ex  ipsis 
peripateticorum  principiis  deducitur. 

Ubi  enim  sunt  plures  substantiae,  quae  suis  viribus  invi- 
cem adhaerescunt,  conjunctaeque  permanent,  in  hoc  com- 
posito, juxta  peripateticos,  forma  nulla  physica  necessaria 

est;  estque  in  eo  solum  forma  quaedam  metaphysica,  quae 
ipsa  partium  compositione  atque  ordine  continetur,  quem- 
admodum in  rebus  omnibus  artificialibus  contingit  (i). 
Atqui  in  atomico  systemate  atomi  naturalibus  suis  viribus 
copulantur,  copulataeque  permanent.  Posito  igitur  atomico 
systemate,  juxta  peripateticorum  principia,  nulta  physica 
forma  necessaria  est. 

37.  2°  Dixi  e converso  admissa  peripatetica  theoria,  re- 
spui atomicam  theoriam  oportere.  Nam  in  peripatetica  do- 
ctrina non  atomis  corpora  constant,  sed  duobus  principiis 
ex  se  inextensis,  ex  quorum  conjunctione  gignitur  substan- 
tia, cujus  quantitas  continua  est,  indefiniteque  divisibilis  : 
hinc  nulla  molecularis  attractio  : nulla  quoque  attractio 
chimica  inter  divers*  naturae  atomos,  sed  solum  appetitus 
quidam  materiae  primae  ad  diversas  formas  substantiales:  in 
synthesi  substantiarum  non  atomi  atomis  copulantur,  nec 
permanent  in  composito  atomi  heterogene*  impermixtae, 
sed  formis  praecedentibus  corruptis,  unica  nova  forma  ma- 
teriam earum  acluat : hinc  corporum  diversitas  non  a con- 
stituentium molecularum  diversitate  pendet,  sed  unice  a di- 
versitate substantialis  formae.  Jam  haec  qui  affirmat,  is 
atomicam  theoriam  universam  subvertit.  Ergo  revera  inter 
theoriam  atomicam  et  peripateticam  tanta  est  oppositio,  ut 
alterutra  recepta,  altera  rejicienda  sit. 

38.  Juverit  oppositionem  hanc  aliquo  exemplo  confirmare. 

Si  v.  gr.  potassium  accedat  ad  aquae  contactum,  fit  combu- 
stio ; qua  peracta  superest  oxidum  potassii  ( potassa );  ac  volu- 
men aliquod  liberi  hydrogenii.  Explicatio  hujus  facti  quam 
chimica  scientia  suppeditat,  theoriis  supra  dictis  innititur.  I 
Aqua  ex  hydrogenio  et  oxigenio  constat;  quae  substanti* 
conjunct*  quidem  sunt,  sed  non  destruet*.  Jam  potassium 
habet  ax  oxigenium  affinitatem  majorem,  quam  hydroge- 
nium;  hinc  oxygenii  atomos,  quas  in  aqua  reperit,  divellit 

ab  atomis  hydrogenii,  easque  sibi  conjungit.  H*c  chimicus 
juxta  propri*  scienti*  principia. 

(1)  « Forma  domus  est  compositio  et  ordo  : quae  quidem  forma  consequitur  t ., 
turalem  virtutem  quarumdam  rerum.  » S.  Th.  Summ.  tli.  p.  l,q.  GIV,  art.  I. 

Audi  nunc  peripateticum.  Aqua,  inquiet,  substantia  est  ex 
materia  prima  constans  et  forma  aquea.  Potassium  vero  est 
agens,  quod  activa  sua  virtute  corrumpit  aquam,  et  ex  mate- 
riae qua  illa  constat  potentia,  hydrogenii  formam  educens, 
hydrogenium  generat.  In  hac  vero  actione  potassium  repati- 
tur,  atque  ipsum  quoque  corrumpitur  actione  aquae,  eadem- 
que  actione  generatur  altera  substantia,  constans  materia 
prima  et  forma  potassae. 

Missa  faciam  reliqua  : at  profecto  binae  istae  explicationes 
consistere  simul  non  possunt,  sed  altera  alteram  destruit. 
Quemadmodum  igitur  chimica  theoria  theoriam  evertit  peri- 
peteticam,  ita  peripatetica  evertit  „ chimicam.  Actum  est 
igitur  de  chimica  scientia,  si  peripateticam  theoriam  recipere 
cogamur. 

39.  Prob.  III.  Si  qua  hypothesis  ea  facta,  quie  maxime 
explicare  deberet,  non  explicat,  merito  seponitur  ; praeser- 
tim si  aliqua  alia  hypothesis  reperta  sit,  quae  facta  eadem 
commode  explicet. 

Atqui  atomica  theoria,  quod  nemo  negare  potest,  solide, 
dilucide,  harmonice,  pulchre  omnia,  qua3  ad  corporum  con- 
stitutionem legesque  pertinent,  explicat  et  illustrat;  pro- 
portiones determinatas,  legem  multiplorum,  mineralium 
origines,  corporum  figuras,  substantiarum  mirabiles  conver- 
siones, sive  ad  brutam  materiam  pertineant,  sive  ad  vegetate 
atque  animale  regnum;  simplicissimis  semper  ac  perspicuis 
utens  principiis,  eoque  maxime  : minor  vis  majori  vi  supera - 
tur.  Omnia  contingunt  in  rerum  natura,  ut  contingere  debe- 
rent positis  chimicis  theoriis.  Ex  hisce  theoriis  novi  subinde 
processus  a priori  deducuntur,  quibus  intenti  effectus  feli- 
citer obtinentur,  atque  intimae  naturae  latebrae  perlustrantur. 
Sine  hac  scientia  denique  omnes  physicae  partes  aliquid 
desiderant,  atque  in  pluribus  nutant. 

Peripatetica  autem  theoria,  nescio  quaenam  phaenomena 
explicet,  aut  quas  naturae  leges  illustret.  Certe  ea  nullo  facto 
suadetur,  cumque  nulla  naturali  scientia  foedus  inire  potuit. 

40.  Unum  jam  supra  explicationis  peripateticae  attuli 
exemplum.  Placet  afferre  alterum  : eritque  factum  omnium 

simplicissimum,  atque  obvium.  Quaeratur, cur  binae  substan- 
tiae  quae  ad  certum  quoddam  compositum  efficiendum  con- 
currerunt, hoc  dissoluto,  prodeant  eaedem  quae  antea.  Si  ad 
chimica  principia  te  conferas,  vix  ulla  explanatio  necessaria 
est,  adeo  iis  positis  res  clara  est.  Vide  nunc  in  quantas  amba- 
ges se  conjicere  debeat  peripateticus;  quo  vero  exitu,  tute 
perspicies. 

Materia  prima,  inquit,  omnes  formas  potentia  continet. 
£lementorum  autem  formae  in  mixto  continentur  insuper 
virtute.  Haec  vero  virtualis  praecontiner.tia  importat  in  mixto 
qualitates  ejusmodi  ac  dispositiones,  quae  elementorum  qua- 
litatibqs  sunt  maxime^affines.  Haec  affinitas  qualitatum  inter 
mixtum  ejusque  elementa,  vinculum  quoddam  successionis 
inter  ea  constituit.  Atque  hinc  est,  quod  dum  mixtum  cor- 
rumpitur, ejus  formale  principium  locum  per  se  cedit  iis 
principiis  formalibus,  quibusobsuas  proprietates  est  maxime 
propinquum;  quae  quidem  principia  sunt  ipsae  formae  sim- 
plicium, ex  quibus  mixtum  fuit  genitum.  Inde  fit,  ut  simpli- 
cia haec  suum  esse  resumant, non  mera  partium  separatione, 
sed  vera  entitatis  productione.  Haec  autem  productio  mira 
esse  non  debet,  cum  in  chimica  analysi  potentissimae  natu- 
rales vires  magis  minusve  interveniant,  cujusmodi  sunt  sive 
caloricum  sive  electricum.  Itarem  peripateticus  explanabit. 

41.  Quam  sit  haec  explanatio  obscura  et  implexa,  nemo 
non  videt.  Sed  praeterea  nulla  fere  in  bac  ratiocinatione 
assertio  est,  quae  neganda  non  sit.  Omissis  primis  duabus, 

1°  Negandum  est,  compositum  quoad,  suas  qualitates  et 
dispositiones  suis  elementis  esse  proximius,  quam  aliis  sub- 
stantiis. Aqua  v.  gr.  quoad  proprietates  suas  omnes,  multo 
minus  ab  alcool  distat,  quam  ab  oxygenio  vel  hydrogenio, 
quae  sunt  ejus  elementa.  Quamnam  enim  proprietatem  haec 
habent  cum  aqua  communem? 

2°  Negandum,  qualitatum  affinitatem  et  propinquitatem 
vinculum  successionis,  de  quo  agimus,  inter  substantias 
inducere.  Hoc  enim  est  falsum  in  se;  secus  ex  aqua  potius 
alcool,  quam  oxygenium  aut  hydrogenium,  gigni  deberet. 
Falsum  quoque  est  recepto  superiore  adversariorum  prin- 

cipio.  Si  enim  mixtum  suis  elementis  est  maxime  affine, 
quotiescunque  ipsum  corrumpitur,  semper  ejus  elementa 
generari  deberent  ; quod  tamen  est  falsum  ; nam  pro  diver- 
sitate agentium  (haec  est  peripatetica  doctrina),  diversae  sub- 
stantiae ex  aquae  materia  generari  possunt  (38). 

3°  Negandum  sive  calorici  sive  electrici  virtute  novum 
esse  produci  posse.  Utraque  enim  vis  non  agit  nisi  movendo, 
nihilque  aliud  per  se  producit  nisi  motum,  ut  physici  unani- 
mes docent.  Hinc  tam  caloricum  quam  electricum  moleculas 
separare,  transferre,  agitare,  substantiarumque  statum  mu- 
tare possunt,  at  quod  actu  non  est  producere  vel  educere 
sane  non  possunt.  Hinc  docent  physici,  utramque  vim  ex  eo 
solummodo  chimicam  gignere  analysim,  quod  ex  atomis 
unam  moleculam  constituentibus  unam  altera  celerius  mo- 
vere, atque  hoc  pacto  eam  ab  alterius  attractione  subtrahere 
possunt : synthesim  vero  efficere,  eo  quod  motus  uni  atomo 
ab  ipsis  communicatus,  vel  eam  ab  alterius  attractionis 
sphaera  subtrahit,  vel  in  alterius  attractionis  sphaeram  pro- 
pellit. 

Si  itaque  hoc  pacto  rem  adeo  facilem  peripatetici  illu- 
strant, quid  erit  de  difficilioribus  naturae  arcanis  existiman- 
dum ? 

Igitur  peripatetica  hypothesis  a veteribus  quidem  schola- 
sticis, quibus  naturae  leges  parum  exploratae  erant,  nuiiaque 
melior  suppetebat  hypothesis,  non  absurde  adhiberi  potuit; 
ast  a recentioribus  qui  facta  longe  plura  cognoscunt,  quibus- 
que  ad  facta  explicanda  melius  aliquid  obtigit,  rectissime 
rejicitur, 

42.  Prob.  IV.  Postremo  theoria  formarum  substantialium 
non  probatur,  nullique  nititur  solido  fundamento. 

In  primis  plura  sunt  in  illa  arbitraria  prorsus,  nulloque 
vel  argumento  vel  experimento  probata.  Revera,  quomodo 
probare  poterunt  Aristotelis  sectatores,  materiam  rerum 
omnium  sublunarium  unam  esse,  omniaque,  absolute  lo- 
quendo, posse  inter  se  transmutari,  aurum  v.  gr.  in  hydro- 
genium,  aut  sulphur  in  ferrum?  Atqui  hoc  est  primum  quod 
postulant. 

INSTITUTIONES,  ETC.  II.  *<• 

Deinde,  ne  dicam  de  materia  coelorum  diversa  a sublunari 
materia,  deque  coelorum  incorruptibilitate,  quomodo  sua- 
debunt corpora  omnia  sublunaria  corruptibilia  esse,  pro- 
priasque  formas  ex  agentium  naturalium  operatione  amittere 
posse?  Aut  quatuor  esse  prima  elementa,  eaque  in  mixto  non 
actu  servatis  propriis  formis,  sed  secundnm  qualitates  tan- 
tummodo permanere?  Omitto  alia  plurima:  tota  enim  eorum 
physica  disciplina  gratuitis  scatet  suppositionibus  et  asser- 
tionibus. His  igitur  omissis,  dico  ipsa  eorum  argumenta  nihil 
probare. 

43.  Multa  quidem  a veteribus  scholasticis  ad  suse  doctrinae 
confirmationem  afferebantur  argumenta,  mulloque  plura  a 
sequioris  avi  doctoribus  : non  defuere  tamen  inter  ipsos 
peripateticos  magistros,  qui  doctrinam  hanc  non  firmis  ac 
necessariis  rationibus,  sed  tantum  probabilibus  firmari  fate- 
rentur. Cardinalis  vero  Ptolemaus,  vir  egregie  doctus,  et 
voluntate  certe  peripateticus,  candide  fatetur  convenire  se 
cum  peripatetica  doctrina  adversariis,  quantum  ad  proba- 
tionum qua  ad  ipsam  confirmandam  afferri  solebant,  levita- 
tem ; ac  deinde  subdit:  « Crede  mihi : vel  solidi  nihil  afferri 
» potest,  pro  systemate  peripatetico  adstruendo,  adeoque 
» simpliciter  erit  postulandum;  vel  unico  a nobis  allato  ar- 
» gumento  satis  est  roboris  ad  ipsum  confirmandum  (i).  » 
Hoc  autem  unicum  argumentum,  quod  ipse  afferri  posse 
putaverat,  est  argumentum  auctoritatis.  De  quo  mox. 

44.  Cseterum  argumenta  omnia  quibus  peripatetici  veteres 
utebantur  ante  exortas  cum  atomistis  controversias,  ad  haec 
reducuntur: 

1°  Homo  constat  forma  substantiali  ut  intrinseca  causa. 
Est  enim  anima  humani  corporis  forma.  Ergo  et  res  omnes 
naturales. 

2°  Si  non  esset  forma  substantialis,  omnes  res  naturales 
essent  eaedem  secundum  substantiam,  cum  materia  prima  sit 
una,  et  communis  omnium  rerum. 

3°  Nulla  item  esset  generatio  substantialis.  Nam  materia 

(1)  Phil.  mentis  et  sensuum , Dissert.  VIII.  Phys.  gen.  Conci.  II. 

non  generatur;  productio  vero  accidentis  non  generatio  est, 
sed  alteratio. 

4°  Quum  una  substantia  in  alteram  mutatur,  v.  gr.  panis 
in  sanguinem  et  carnem,  aliquid  ex  prima  substantia  supersit 
necesse  est,  itemque  novum  aliquod  elementum  producatur 
oportet.  Jam  id  quod  superest  materia  prima  est,  id  quod 
producitur,  forma. 

5°  Denique  arguebant  ex  variis,  ut  putabant,  formarum 
hujusmodi  naturalibus  indiciis.  Sit  inspecimen  heec  ratioci- 
natio : 

« Si  aqua  v.  gr.  calefiat,  et  postea  removeatur  agens,  ab 
» intrinseco  reducitur  ad  pristinam  frigiditatem.  Ergo  si- 
» gnum  est  esse  in  aqua  aliquod  intimum  principium,  a quo 
» iterum  manat  intensio  frigoris,  sublatis  extrinsecis  impe- 
> dimenlis.  Illud  autem  principium  non  potest  esse  nisi 
» forma  substantialis  (i).  » 

45.  Jam  quis  non  videt  quam  facile  rationes  istae  enerven- 
tur? Quod  ad  lm  spectat,  respondebimus  : Omitto  ant.  ejus- 
que  probationem,  quae  vera  quidem  continent,  sed  alibi  expli- 
canda. Nego  consequentiam  et  paritatem;  nam  haec  paritas, 
ut  scribit  Ptolemaeus  quem  supra  laudavi,  « est  innumeris 
» affecta  disparitatibus,  quantum  videlicet  interest  inter  ani  - 
» mam  rationalem,  spiritualem,  per  se  subsistentem,  immor- 
» talem,  et  entitates  quasdam  corporeas,  corruptibiles, 

» incompletas  (2).  » Notandum  et  illud  : non  ab  omnibus 
scholasticis  hoc  argumentum  adhiberi,  sed  a solis  thomistis 
qui  existimabant  ipsum  esse  corporis  ab  anima  pendere ; id 
quod  scotisiae  aliique  negabant. 

2“  Negatur  totum.  Nam  materiam  primam  esse  unam  com- 
munemque  rebus  omnibus,  gratuito  asseritur,  et  falsum  est. 
Falsum  proinde,  res  secundum  substantiam  distingui,  vi 
solum  formae  substantialis.  Corpora  simplicia  distinguuntur 
secundum  substantiam  per  se ; mixta  vero  secundum  diver- 
sitatem substantiarum  componentium. 

Ad  5“  Dist.:  Nulla  esset  generatio,  seu  mutatio  substantialis 

(1)  Suarez.  Disp.  Met.  XV,  sect.  § VIII. 

(2)  Phil.  mentis  et  sensuum,  1,  c.  J - 

sensu  peripatetico,  cone alio  sensu  legitimo,  neg.  Etenim 
juxta  peripateticos  fit  generatio  substantiae  novee  simpliciter , 
nempe  eductio  novae  formae  ex  materia  prima  : juxta  atomi- 
stas  autem  fit  generatio  substantiae  novae  secundum  quid,  vide- 
licet substantiae  compositae  ex  binis  praeexistentibus  substan- 
tiis, quin  novum  ullum  ellementum  producatur.  Quae 
compositio  est  accidens  respectu  componentium,  non  vero 
respectu  compositi,  cum  ejus  essentiam  constituat. 

4m  Argumentum  ex  mutationibus  substantialibus  duriter 
judicat,  ac  pessime  mulctat  citatus  auctor,  his  verbis  : « Est 
» mera  petitio  principii,  et  aequivocatio  inter  materiam  pri- 
» mam  ab  omnibus  philosophis  admissam,  et  materiam  pri - 
» mam  aristotelicam  (t).  » Cui  sane  contradicere  nequeo. 
Nemo  enim  dubitat  in  mutationibus  hujusmodi  aliquid  ma- 
nere, et  aliquid  novi  fieri,  ipsique  rustici  hoc  sciunt  (3;  32, 
1°).  Sed  quod  manet,  et  quod  fit  novi  esse  materiam  primam 
formamque  peripateticam,  hoc  profecto  ex  argumento  non 
deducitur.  Falso  quoque  supponitur,  id  quod  fit  novi  esse 
novum  aliquod  elementum  quod  producitur.  Ut  enim  modo 
diximus,  sufficit  nova  compositio  elementi  quod  superest, 
cum  aliquo  alio  aliunde  adseito. 

5®  Responsione  non  eget,  sed  excusatione.  Sapientes  enim 
viri  qui  ita  disserebant,  non  tenebantur  ea  scire,  quae 
postea  experientia  laborque  multorum  paulatim  posteros 
edocuit. 

46.  Quod  si  quis  argumentum  auctoritatis  urgeat,  atque 
invidiosam  illam  expostulationem  oggerat : ergone  tot  sapien- 
tissimi  ac  sanctissimi  viri  qui  inter  scholasticos  eminuere, 
quique  hoc  systema  defenderunt,  errarunt? 

Dicam  1°  expostulatione  simili : ergone  omnes  physicae 
cultores,  imo  omnes  philosophorum  scholae,  quae  physicam 
atomismi  theoriam  ultro  recipiunt,  modo  errant?  Nonne  eo- 
rum error  in  hac  materia  incredibilior  est,  praesertim  cum 
veteres  illi  a priori,  hi  autem  experientiae  tantummodo  du- 
ctum sequentes,  de  rerum  natura  decreverint? 

Dicam  2°  ut  modo  innui,  non  esse  mirandum,  si  homines 
cit*  -—»»•* -■  ---mw ^ . . ...  « 

etiam  sapientissimi  aliqua  ignorantia  laboraverint  in 
his  praesertim  rebus  quae  sine  multis  experimentis  de- 
finiri nequeunt,  eoque  tempore  quo  chimica  scientia  nulla 
erat. 

Dicam  3°  veteres  illos  (nam  de  subsequentibus  disputare 
nolo)  ac  S.  Thomam  praesertim,  cum  eo  unice  spectarent,  ut 
sacram  doctrinam  illustrarent  pro  viribus  ac  tuerentur,  phy- 
sicum hoc  systema  a saeculari  scientia  recepisse,  et  quia 
communiter  probabatur  probasse,  neque  ad  aliud  animum 
intendisse,  nisi  ut  illud  ab  erroribus  ethnicorum  purgarent, 
et  cum  Christianae  fidei  dogmatibus  amice  conciliarent.  Ne- 
que in  hoc  sane  imprudenter  egere,  imo  exemplum  nobis 
dedere,  ut  ab  iis  quae  unanimi  alicujus  scientiae  professori- 
bus consensu  recepta  sunt,  temere  non  discedamus.  S.  Tho- 
mas  si  nunc  viveret,  profecto  peripateticus  non  esset.  Vellem 
equidem  omnes  catholicos  doctores  his  in  quaestionibus 
mentem  potius  consiliumque  S.  Thomae  sequi,  quam  ut  iis 
vestigiis  quae  in  aliena  via  ipse  reliquit,  pertinaciter  inhaere- 
rent. 

Quae  deinceps  allata  sunt  a peripateticis  argumenta,  ut 
contra  insurgentes  atomistas  se  defenderent  ipsosque  impu- 
gnarent, infra  fusius  expendemus. 

ARTICULUS  II.  4 

t 

Refellitur  systema  elementorum  simplicium.  ' 

47.  Propositio  II.  Leibnitziana  monadum  theoria  arbitra- 
ria est  et  absurda. 

In  his  duabus  assertionibus  confirmandis  multum  immo- 
rari necesse  non  est.  Nam,  quod  ad  primam  attinet,  quis  non 
videat,  sine  ratione  a Leibnitzio  negari  vacuum,  ac  monades 
omnes  inter  se  dissimiles  confingi?  Quis  sibi  inducere  in 
animum  poterit  corpora  ex  animis,  imo  ex  puris  coalescere 
spiritibus?  Spiritus  enim  est  subjectum  cogitans  sine  corpo- 
ris adjumento,  quemadmodum  cogitant  monades  germani 
philosophi.  Cui  vero  poterit  suadere  Leibnitzius,  esse  in  cor- 
poris elementis  actiones  illas  internas,  quas  nulla  experien- 
tia manifestat,  et  nullas  esse  actiones  externas,  quas  expe- 

rientia  perpetua  nobis  objicit?  Quis  demum,  ut  alia  omittam, 
illud  praestabilitae  harmoniae  commentum  ab  auctore  suo  se- 
rio proponi  ut  philosophicam  hypothesim  arbiretur  ? Patet 
ergo  leibnitzianam  monadum  theoriam  in  plurimis  arbitra- 
riam esse. 

48.  Nec  minus  aperta  est  ejusdem  absurditas.  Sufficiant 
haec  duo,  quod  1°  ponit  in  unoquoque  corpore,  et  in  quavis 
ejus  portione  monades  numero  infinitas.  Sed  praeterquam 
quod  numerus  infinitus  repugnat,  illud  ex  hac  positione 
necessario  concludendum  foret : omnium  corporum  massas 
inter  se  aequales  esse,  minimamque  corporis  unius  particu- 
lam, quoad  numerum  elementorum,  totum  mundum 
aequare. 

2°  Ponit  quoque  monades,  quae  nullam  extensionem  habent 
ac  punctum  solummodo  occupant,  ita  se  contingere,  ut  nul- 
lum inter  ipsas  vacuum  sit  interjectum.  At,  quemadmodum 
contra  Zenonem  argumentatur  Aristoteles  (i),  duo  puncta 
quae  ita  se  contingunt,  in  unum  punctum  coalescunt.  Quae 
enim  secundum  se  tota  se  tangunt,  non  sunt  separata  loco, 
sed  se  invicem  penetrant,  uti  geometrae  docent.  Binae  ergo 
monades  quae  se  contingunt,  unum  tantummodo  punctum 
occupant.  Accedat  tertia  monas,  commiscebitur  illis ; accedat 
quarta,  quinta,  sexta,  et  ita  porro:  omnes  in  unum  punctum 
coalescent.  Hoc  pacto  in  leibnitziano  systemate  nulla  habe- 
retur continuitas,  nec  realis  nec  apparens,  sed  totus  mundus 
unico  puncto  contineretur. 

49.  Propositio  111.  Systema  quoque  elementorum  simplicium 
a Boscovichio  adornatum  nec  gratuitis  assertionibus  caret,  nec 
inconveniens  omne  devitat. 

Etenim  gratuito  asseritur,  ut  minimum  dicam,  vim  attracti- 
vam  quae  nulla  est  in  virium  centro,  in  aliqua  deinde  ab  hoc 
centro  distantia  primo  exseri,  et  intra  aliquod  spatium  cre- 
scente distantia  crescere.  Gratuitum  quoque  est,  cujusque 
simplicis  elementi  vim,  pro  distantiarum  diversitate,  modo 
repulsivam  esse,  modo  attractivam,  et  a repulsiva  in  attracti- 


(I )Phyt.  VIH. 

vam,  ac  vicissim  ab  atlractiva  in  repulsivam  pluries  mutari. 

50.  Inconveniens  vero,  quod  in  hoc  systemate  ego  perspi- 
cio, hoc  est,  quod  aut  actionem  in  distans  ponere  cogitur, 
aut  ad  occasionalismum  deflectere. 

Etenim  attractiones  illae  repulsionesque  simplicium  pun- 
ctorum vel  sunt  verae  ac  physicae  eorumdem  actiones,  vel 
secus. 

Si  sunt  verae  ac  physicae  actiones,  jam  simplicia  haec  pun- 
cta agunt  in  distans.  Inter  unum  enim  et  alterum  vacua  inter- 
jacet distantia,  sine  ullo  medio,  aut  vehiculo,  per  quod  actio 
unius  ad  alterum  transeat.  Ergo  unumquodque  ex  his  pun- 
ctis agit  in  distans,  agit  ubi  non  est  (0.  268). 

Neque  dicas  contactum  quantitatis  a contactu  virtutis  di- 
stingui ; posse  igitur  duo  quae  se  non  contingunt  primo  modo, 
altero  se  contingere.  Ne,  inquam,  hoc  dicas:  nam  contactus 
hic  ipse  virtutis  haberi  nequit,  nisi  ubi  agens  se  praesens 
exhibeat;  nullum  enim  agens  agere  potest  ubi  non  est.  Pun- 
ctum autem  simplex  non  modo  est  simplex  in  ratione  sub- 
stantiae, ut  Deus  et  anima  humana,  sed  etiam  in  ratione 
quantitatis;  est  enim  agens,  cujus  praesentia  limitatur  ad 
punctum  geometricum  in  spatio.  Ergo  contactum  virtutis 
exercere  nequit,  nisi  in  eo  puncto  in  quo  praesens  est,  et  non 
ultra. 

Si  vero  attractiones  repulsionesque  istae  non  sunt  puncto- 
rum mutuae  actiones,  nullam  aliam  habere  possunt  causam, 
ipso  Boscovichio  fatente  (i),  quam  aut  praestabilitam  quam- 
dam harmoniam  inter  actiones,  quas  puncta  exercent  intra 
seipsa,  aut  actionem  immediatam  Creatoris.  At  prima  hypo- 
thesis  est  ipsum  Leibnitzii  commentum,  altera  est  purus 
putusque  occasionalismus.  Quomodo  autem  concipi  possint 
substantiae,  quarum  nulla  est  extensio,  quarum  praesentia 
limitatur  ad  punctum  in  spatio,  quae  nulla  vi  pollent,  in 
quibus  neque  vis  resistendi  ulla  est,  aut  esse  potest  (48  2°), 
ego  sane  non  video. 

* 51.  Alterum  quoque  inconveniens  in  boscovichiana  theo- 
ria plerique  notant,  quod  nempe  extensionem  realem  de 

(1)  Dissert.  De  lumine , p.  I,  § 54,  ei  alibi. 

medio  tollat:  extensum  enim  ex  inextensis  oriri  nequit.  Sed 
ut  fatear  quod  sentio,  in  quo  situm  sit  inconveniens  istud, 
ego  quidem  non  video.  Etenim  si  extensionis  nomine  intel- 
ligunt  verum  continuum,  fatetur  Boscovich,  imo  fatemur 
omnes,  corporum  continuitatem  apparentem  esse,  non  rea- 
lem.  Dixi:  fatemur  omnes  ; nam  ii  quoque  qui  ultima  ele- 
menta putant  extensa  esse,  certe  non  asserunt  ea  se  contin- 
gere in  omnibus  punctis;  imo  spatium  aliquod  materia 
ponderabili  vacuum  inter  atomos  interpositum  arbitrantur; 
secus  nulla  esset  corporum  porositas,  nulla  possibilis  con- 
densatio, neque  motus  molecularis  in  iis  ullus  existeret. 
Nullum  vero  in  hoc  invenimus  absurdum;  mirum  enim 
non  est  minimas  illas  distantias  sensibus  non  percipi  ; 
neque  idealistee  ex  hoc  lucrari  quidquam  poterunt.  Non 
est  ergo  absurdum  corporum  continuitatem  apparentem 
esse. 

Si  vero  extensionis  nomine  apparentem  continuitatem  in- 
telligant,  negentque  hanc  ipsam  ex  punctis  boscovichianis 
oriri  posse,  id  merito  rejicietur.  Si  enim  ea  puncta  contigua 
sunt  ita,  ut  eorum  distantia  sensu  percipi  nequeat,  jam  im 
pressiones  quas  ex  eorum  actione  sensus  recipiunt,  continui 
reprajsentationem  efficiant  necesse  est.  Atque  hoc  pacto  conti- 
nuitatis phamomenon  habebitur. 

* 52.  Illud  unum  ex  hac  doctrina  consequitur,  nihil  esse 
in  rerum  natura  quod  vera  continuitate  gaudeat,  cum  haec 
in  elementorum  extensorum  hypothesi,  quanquam  non  in 
corporibus,  in  elementis  tamen  eorum  reperialur.  Ex  hoc 
autem  deducemus,  geometricas  demonstrationes,  quae  in 
utroque  systemate  corporibus  realibus  rigorose  applicari 
non  possunt,  posse  tamen  in  systemate  atomico  rigorose 
applicari  ultimis  corporum  elementis,  non  item  in  systemate 
altero.  Hoc  vero  discrimen  contemnendum  est:  nec  potest 
esse  ratio  cur  unum  systema  alteri  praeferatur.  Nunquam 
enim  nobis  res  erit  cum  atomis ; neque  huc  sane  geometria 
spectat. 

55.  Venio  nunc  ad  argumentum  illud,  quo  semper  utuntur 
hujus  theoriae  fautores  (17) : ultima  compositi  elementa  com- 

posita  esse  nequeunt:  ergo  sunt  simplicia:  ergo  inextensa. 
Quod  facile  refellitur,  altera  consequentia  negata.  Ex  argu- 
mento namque  hoc  unum  sequitur : ultima  compositi  ele- 
menta quemadmodum  partibus  essentialibus  non  constant, 
ita  non  constare  ex  integrantibus  re  discretis,  et  in  unum 
conjunctis:  nullo  autem  pacto  deducere  licet,  ultima  ele- 
menta geometrice  continua  esse  non  posse,  (n  geometrico 
enim  continuo  nullo  sunt  actuales  partes,  sed  solum  possi- 
biles; neque  illud  ex  partibus  coadunatis  componitur,  sed 
ita  ut  est,  et  totum  quantum  est,  primo  produci  debuit. 
Igitur  ultima  elementa,  licet  non  composita  ex  partibus, 
extensa  esse  possunt. 

Profecto  nemo  negaverit,  posse  a Deo  creari  solidum  cor- 
pus ita  continuum,  ut  geometrae  considerant.  Hoc  ergo  cor- 
pus compositum  non  esset  ex  partibus,  quanquam  in  partes 
dividi  posset,  mente  saltem,  divisionibus  indefinitis.  Igitur 
evidenter  possibile  est,  creari  a Deo  corpus  simplex  simul  et 
continuum.  Igitur  non  potest  a priori  constare  ultima  cor- 
porum elementa  extensa  non  esse. 

* 54.  Id  quod  ex  ipsis  adversariorum  principiis  ac  posi- 
tionibus deduci  potest.  Ponunt  enim  inter  puncta  simplicia 
vacuum  interjectum.  Quod  quidem  vacuumcontinuum  quod- 
dain  est  terminis  realibus  contentum.  Quid  porro  est  vacuum 
istud  continuum  ? Est  possibilitas  extensionis  realis,  ut  alibi 
dicemus;  ipsique  adversarii  in  hoc  consentiunt.  Haec  autem 
realis  extensio  quae  possibilis  est,  non  est  certe  series  pun- 
ctorum quae  se  contingant ; haec  enim  series,  iisdem  ultro 
fatentibus,  repugnat.  Restat  ergo  ut  sit  extensio  realiter  con- 
tinua. Est  ergo  possibilis  extensio  realiter  continua. 

ARTICULUS  111. 

* Refelluntur  dynamici. 

55.  PitoPOSiTio  IV.  Dynamismus  transcendentalium  plura 
congerit  inepta  atque  absurda;  quid  tamen  corpus  sil,  nulla- 
tenus explicat. 

Missa  faciam  plurima,  quae  in  his  transcendentalium  sy- 
stematibus arbitraria  sunt  et  absurda,  itemque  sophismata 

lususque  verborum  quibus  eadem  innituntur,  de  quibus  par- 
tim  jam  diximus  (L.  516),  partim  alio  loco  dicemus:  ea 
nunc  tantummodo  breviter  perstringam,  quae  ad  praesentem 
controversiam  faciunt : 

56.  Contra  Kantium  tria  haec  notasse  sufficit. 

1»  Eum  supponere  vim  repulsivam  necessario  in  corpore 
concipi.  Atqui  vis  repulsiva  per  se  in  corporis  conceptu  non 
reperitur,  sed  solum  vis  resistendi ; quae  quidem  duo  perpe- 
ram simul  confunduntur.  Vis  enim  repulsiva  est  vis  motrix, 
qua  corpus  impactum  corpus  impellens  in  contrariam  ei 
qua  venerat,  directionem  repellit.  Haec  autem  vix  motrix, 
quanquam  a vi  resistendi  dimanet,  non  est  tamen  idem  cum 
illa,  nec  conceptu  nec  re. 

2°  Falsum  est,  corpus  primitivum,  quod  est  corpus  conti- 
nuum, vi  repulsiva  inter  ejus  partes  exserta  constitui.  Nam 
non  modo  vis  repulsiva,  sed  nec  resistendi  vis  inter  conti- 
nui partes  concipi  potest;  in  continuo  enim  nullae  sunt 
actuales  partes,  quae  sibi  invicem  resistere  possint. 

3°  Denique  vires  motrices  altractivae  et  repulsivae  suppo- 
nunt primo  subjectum,  in  quo  sint,  et  a quo  exerantur ; deinde 
objectum  quod  attrahant  repellantve.  Atqui  subjectum  harum 
virium  est  corpus:  corpus  item  est  objectum  quod  haj  vires 
attrahunt  ac  repellunt.  Igitur  tam  hae  vires,  quam  earum 
actus  corpus  supponunt,  non  constituunt.  Non  explicat  ergo 
Kamius  quid  sit  corpus,  ne  corpus  quidem  phaenomenicum. 

57.  Reliqui  qui  a Kantii  quidem  idealismo  declinant,  ejus 
tamen  principia  amplectuntur  (22),  iisdem  argumentis  refel- 
luntur. Ecquis  praeterea  non  videat,  quam  absurdum  sit, 
substantiam  corpoream  esse  vim  compositam  ex  duabus 
contrariis,  quae  se  invicem  destruunt? 

58.  Neque  absurditas  haec  per  pantheisticas  de  oppositis 
theorias  tollitur,  aut  minuitur. 

Nam  1°  Etiamsi  concedamus  conceptus  oppositos  se  in- 
vicem postulare,  non  idcirco  de  rebus  ut  sunt  in  se  idipsum 
dici  potest.  Quis  imo  probare  poterit,  unum  oppositorum 
si  existat,  alterius  existentiam  secum  ferre?  Quis  dabit  un- 
quam, quietem  sine  motu  consistere  non  posse,  aut  hoc  ipso 

quod  album  existit,  aliquid  quoque  quod  nigrum  sil  existere 
oportere? 

2°  Quanquam  res  eadem  conceptibus  oppositis  in  abstracto 
considerari  possit,  quemadmodum  v.  gr.  in  eodem  homine 
considerari  potest  et  individuum  determinatum,  et  essentia 
indeterminata;  tamen  neque  hinc  sequitur,  et  omnino  fal- 
sum est,  rem  unam  eamdemque  ex  duobus  objective  ac  rea- 
liter  oppositis  constare  debere. 

3°  Nominatim  falsum  est  illud:  vim  repulsa am  ex  sui 
natura  vim  attractivam  supponere,  et  vicissim.  Etsi  enim 
verum  sit,  in  spatio  vacuo  actualem  repulsionem  exeri  nul- 
lam posse,  quia  nihil  in  eo  est  quod  repellatur,  non  tamen 
inde  sequitur  nullam  in  spatio  vacuo  vim  repulsivam  esse 
posse.  Itemque  in  puncto  mathematico  nulla  potest  esse 
attractio;  attractio  enim  spatium  requirit;  sed  hinc  conclu- 
dere non  licet,  nisi  aliunde  probetur,  in  puncto  vim  attra- 
ctivam esse  non  posse.  Itaque  ex  eo  quod  in  vacuo  nulla 
possit  fieri  repulsio,  et  in  puncto  nulla  attractio,  hoc  unum 
concludere  licebit,  quod  conclusimus  contra  Kantium,  et 
contra  Hegelianos  iterum  concludendum  est,  videlicet  at- 
tractionem et  repulsionem  nullam  esse,  nisi  supponantur 
jam  corpora  quae  attrahantur  ac  repellantur ; non  vero  in 
vacuo  vim  repulsivam,  et  in  puncto  vim  attractivam  non 
posse  persistere ; multoque  minus  unam  vim  alteram  sup- 
ponere. 

ARTICULUS  IV. 

Atomismus  veterum  rejicitur. 

59.  Propositio  V.  Nec  in  sola  extensione  geometrica  corporis 
essentia  sita  est,  nec  a solo  atomorum  motu  locali  corporum 
constitutio  repeti  potest. 

Non  moramur  omnia  refellere,  quae  sive  in  Graecorum 
atomistarum,  sive  in  eorum  qui  Cartesium  proxime  secuti 
sunt,  systematibus  arbitraria  ac  falsa  reperiuntur;  cum 
nemo  jam  sit  qui  illa  tueatur  aut  curet.  Haec  duo  tantum 
notare  placet,  quia  ad  praesentem  quaestionem  propius 
spectant. 

Prima  opinio  est  Cartesii.  Qui  in  hac  quoque  re,  ut  in 
pluribus  aliis,  satis  inconsiderate  procedens,  corpus  non 
juxta  realitatem  et  experientiam,  sed  secundum  quod  ma- 
thematicae abstractionis  objectum  est,  definivit:  rem  exten- 
sam in  longum,  latum  et  profundum  (i).  Certe  trina  dimensio, 
una  est  ex  essentialibus  corporis  proprietatibus,  non  tamen 
unica.  Etenim 

60.  1°  Illa  est  praeter  extensionem  essentialis  corporis 
proprietas,  sine  qua  corporis  idea  tollitur,  etiamsi  de  exten- 
sione cogites.  Sed  quum  extensionem  cogitas,  si  praeterea 
non  cogitas  aliquam  saltem  vim  resistendi  penetrare  conanti, 
profecto  non  corpus  cogitas,  sed  vacuum  quod  physice 
nihil  est.  Ergo  illa  quoque  resistendi  vis  ad  corporis  essen- 
tiam pertinet. 

2°  Hinc  perspicis  quare  Cartesius  vacui  possibilitatem 
negare  coactus  fuerit.  Si  enim  omne  vacuum  est  extensum, 
omneque  extensum  est  corpus,  profecto  nullibi  vacuum  erit, 
sed  ubique  corpus.  Omitto  jam  illud:  omnino  incongrue 
vacuum  omne  negari,  multoque  pejus  absolutam  vacui  pos- 
sibilitatem: hoc  tantum  dico:  inficiari  non  posse  Cartesium 
esse  in  humana  mente  hasce  ideas  satis  claras,  et  omnino 
inter  se  distinctas,  ideam  corporis,  et  ideam  vacui.  Cur  ipse 
utramque  permiscet? 

3°  Hisce  adde,  quod  facilis  est  ex  hac  cartesiana  theoria 
ad  occasionalismum  transitus,  quemadmodum  experientia 
comprobavit.  Nam  si  corpora  nulla  vi  sunt  instructa,  nihil 
agunt,  sed  passive  se  habent,  atque  ita  passive,  ut  a solo 
Deo,  qui  per  voluntatem  agit,  moveri  possint,  impulsu  vero 
mechanico  moveri  nequeant.  Mechanicus  enim  impulsus, 
nisi  resistentiam  in  mobili  reperiat,  penetrare  quidem  illud 
valet,  non  autem  dimovere. 

61.  Ex  his  patet,  quam  sit  vanum  illud  Cartesii  argumen- 
tum. Id  constituit  corporis  essentiam  quod  in  ejus  idea  clara 
et  distincta  comprehenditur.  Atqui  in  idea  clara  et  distincta 
corporis  sola  continetur  extensio.  Ergo  (2).  Et  illud  Malebran- 

(1)  Vrincip.  P.II,  $4* 

(2) l.c. 

chii  : Quod  per  se  concipi  potest  est  substantia.  Sed  extensio 
per  se  concipi  potest.  Ergo  (i). 

Resp.  ad  lm,  Trans,  maj.  nego  min. 

Resp.  ad  2m,  1°  Omitto  maj.  et  min.  et  neg.  consequentiam. 
Ex  argumento  enim  sequitur,  extensionem  esse  substantiam 
si  placet,  possibilem,  non  vero  haec  corpora,  quae  nos  affi- 
ciunt, extensionem  puram  esse. 

Resp.  2°  Dist.  maj. : Quod  per  se  concipi  potest  ut  realitas 
per  se  existens  est  substantia,  conc.;  secus,  neg.  Extensio  sola 
non  potest  concipi  ut  realitas  per  se  subsistens.  Sola  enim 
extensio  vacuum  est,  non  aliqua  realitas. 

62.  Atomorum  ponderabilium  motu  sive  ad  perpendicu- 
lum, sive  declinatorio  omnia  fleri,  veterum  atomistarum 
communis  opinio  fuit,  idemque  sensere  Cartesius  et  Gassen- 
dus,  qui  in  hoc  solum  a veteribus  recesserunt,  quod  hi  mo- 
tum adstruerent  atomis  essentialem,  ipsi  vero  a Deo  inditum 
vellent.  At  si  hoc  pacto  emendata  hypothesis  ista  absurda 
esse  desinit,  non  tamen  apta  evadit  ad  corporum  constitutio- 
nem explicandam. 

Etenim  motus  iste  mechanicus  1°  non  explicat  atomorum 
cohaesionem.  Duabus  enim  atomis  v.  gr.  ex  impulsu  accepto 
concurrentibus,  vel  utraque  moveri  perget,  vel  utraque 
quiescet,  vel  altera  quiescet,  altera  movebitur.  In  hoc  ultimo 
casu  nulla  foret  atomorum  adhaesio  : in  duobus  primis  ca- 
sibus, atomi  adhaererent  utique,  sed  si  nulla  alia  vis  adhae- 
sionem firmaret,  nihil  facilius  esset  quam  ut  dissociarentur. 
Quaevis  itaque  vis  sufficeret  atomis  dissociandis;  id  quod  est 
contra  experientiam. 

Puerile  est  fingere  atomos  hamatas,  uncas,  ramosas;  sed 
etiamsi  rem  ita  fingas,  quis  putet  hoc  sufficere  ad  cohaesio- 
nem  explicandam;  cum  praesertim  crystallizationis  leges 
ostendant  atomos  non  temere  ac  confuse;  sed  ordinatissime 
disponi?  Praeterea  quinam  est  motus  mechanicus,  aut  unde 
acceptus,  quum  aereum  corpus  in  liquidum,  aut  liquidum  in 
solidum  transit? 

2°  Multo  minus  motu  mechanico  explicari  potest  chimica 

(1)  Entret.melaphys . I. 

affinitas,  ut  patet  ex  eo  praesertim  quod  1®  affinitas  haec  in 
una  eademque  substantia  varia  est  pro  diversis  substantiis, 
ac  2®  non  amittitur  nec  minuitur  ad  modum  motuum  me- 
chanicorum, sed  semper  in  atomis  eadem  permanet,  atque 
in  opportunis  adjunctis  exeritur. 

articulus  v. 

Statuitur  atomismus  chimicus. 

65.  Satis  sit  de  antiquatis  opinionibus  : ad  statuendam  ve- 
ritatem deveniamus.  In  quo  non  est  modo  valde  laborandum 
metaphysico.  His  enim  in  rebus  non  a priori  procedendum 
est,  sed  a posteriori  per  observationes  et  experimenta  ; quare 
totum  fere  negotium  hoc  physicum  est.  Physici  vero  jam  suo 
muneri  abunde  satisfecere,  proposita  atomismi  chimici 
hypothesi ; qua  nulla  alia,  seu  firmior,  seu  concinnior  exco- 
gitari posse  videtur.  Duo  igitur  nobis  praestanda  sunt : 1®  ut 
a physicis  atomicam  theoriam  recipiamus,  ac  recipiendam 
esse  demonstremus  : 2°  ut  porro  videamus,  an  theoriae  illi 
aliquid  adjiciendum  sit,  quo  experientia  pertingere  uequeat. 
Primum  breviter  expediemus. 

64.  Propositio  VI.  Ul  de  corporum  constitutione  recte  ju- 
dicemus, universa  in  primis  atomica  theoria  fundamenti  loco 
statuenda  est. 

Ut  aliqua  hypothesis  sit  probabilis,  haec  tria  requiruntur, 
juxta  ea  quae  in  logica  docuimus  (L.  529)  : 1®  ut  non  sit  ab- 
surda in  se;  2°  ut  nulli,  seu  observationi,  seu  experimento 
contradicat  ; 5®  ut  facta,  quorum  gratia  assumitur,  commode 
explicet.  Ut  vero  hypothesis  certa  fiat,  requiritur  ulterius  4° 
ut  nulla  alia  possibilis  ac  probabilis  hypothesis  assignari 
possit  (L.  527). 

Jam  vero  stultum  est  quaerere,  utrum  atomismi  chimici  hy- 
pothesis sit  in  se  absurda.  Quod  autem  nulli  vel  observationi 
vel  experimento  repugnet,  corporumque  conversiones  ac 
phaenomena  omnia,  ad  quae  explicanda  assumitur,  praeclare 
explicet,  hoc  uberrime  physici  demonstrant. 

Nullam  vero  aliam  hypothesim  possibilem  atque  probabi- 
lem, hac  rejecta,  suppetere,  id  quoque  physici  ostendunt 

argumentis  ex  legibus  proportionum  determinatarum,  mul- 
tiplorum, et  crystallizationis  depromptis  (50, 12°). 

65.  Atqui  id  quod  physice  verum  est,  nequit  profecto  me- 
taphysicis  esse  falsum ; quodque  est  hypothesis  necessaria 
ad  facta  explicanda,  nequit  abjici  aut  impugnari,  quum  ad 
regionem  idearum  evehimur.  Secus  experientia  rationi,  et 
ordo  physicus  ordini  ideali  adversaretur;  id  quod  quam 
maxime  absonum  est.  Nefas  est  igitur  philosopho  aliquod 
systema  amplecti,  quod  atomicam  physicorum  theoriam 
evertat;  imo  vero  necessarium  est,  ut  quidquid  illi  adver- 
satur, rejiciat,  nihilque  statuat,  quod  cum  ipsa  componi  ne- 
queat. 

Antequam  investigemus  an  quid  ulterius  de  corporum 
constitutivis  philosopho  asserere  liceat,  diluenda  sunt  ob- 
jecta, quibus  a peripatiticis  saec.  XVII  et  deinceps,  systema 
atomicum  in  genere  impugnatum  est,  quaeque  in  atomi- 
smum  chimicum  converti  possunt. 

articulus  vi. 

* Objecta  diluuntur. 

66.  Opp.  1.  Si  juxta  atomismi  doctrinas  componentia  actu 
remanent  in  composito,  nulla  nova  substantia  producitur, 
sed  solummodo  fiunt  nova  aggregata  accidentalia.  At  com- 
munis sensus  tenet, diversitatem  corporum  substantialem  esse. 

Probant  autem  majorem  rationibus  sequentibus  : 

1°  Si  componentia  actu  manent  in  mixto,  combinatio 
chimica  non  differret,  nisi  secundum  magis  et  minus,  a pura 
commixtione  corporum,  quae  in  minutas  partes  mechanicis 
mediis  divisa  fuerint.  Diversitas  autem  quae  est  secundum 
magis  et  minus,  speciem  non  mutat.  Jam  commixtio  illa  est 
accidentalis  mutatio.  Ergo  et  combinatio  chimica  accidentalis 
mutatio  esset. 

2°  Nec  differret  ab  operibus  artefactis,  quse  efficiuntur  di- 
versarum partium  conjunctione. 

5°  Hinc  essentia  corporum  in  meris  accidentibus  colloca- 
retur; nam  dispositio,  conjunctio,  mutuaque  actio  molecu-? 
larum  accidentia  sunt. 

4°  Corpora  non  essent  unum  per  se,  sed  unum  per  acci- 
dens. 

5°  Nec  componentia  a composito  specie  differrent,  eo  quod 
species  non  ab  accidentibus  derivantur,  sed  a substantia. 
Componentia  autem  a composito  solis  differrent  accidenti- 
bus. 

67.  Ad  difficultatem  fundamentalem  initio  propositam, 
nempe  : Si  componentia  actu  manent  in  mixto,  nulla  nova 
substantia  producitur,  sed  solummodo  fit  novum  aggregatum 
accidentale. 

Resp.  1°  posse  totum  concedi,  quin  ullum  inconveniens 
sequatur.  Non  enim  est  inconveniens  vulgares  quasdam  ideas, 
circa  ea  quae  experientiae  non  patent,  a scientia  corrigi  opor- 
tere. Quid  vero  sequeretur  incommodi,  si  corpora  essent 
accidentale  aggregatum? 

Resp.  2°  Dist.  maj.  quoad  \m  partem  : non  producitur  ulla 
substantia  nova  simpliciter,  conc. ; non  producitur  substantia 
nova  secundum  quid,  nego.  Producitur  nempe  substantia 
composita  ex  aliis  substantiis,  novisque  proprietatibus  ac 
viribus  instructa. 

Dist.  2ra  pariem  : Fit  novum  aggregatum  accidentale; 
nempe  quatenus  conjunctio  non  est  componentibusessentia- 
lis,  conc.;  quatenus  conjunctio  sit  mera  juxtapositio  fortuita, 
et  non  naturalibus  viribus  effecta,  aut  ex  se  non  stabilis, 

nego. 

Dist.  min. : Sensus  communis  tenet,  diversitatem  corpo- 
rum, substantialem  esse,  nempe  ita  ut  vulgus  hominum 
diversitatem  substantialem  conci  piat  sensu  peripatetico,  neg.; 
ita  ut  diversitatem  substantialem  confuse  concipiat,  quin 
de  intima  corporum  constitutione  quidpiam  decernat, 
conc. 

Diversitas  substantialis  quam  nos  adstruimus,  optime  co- 
haeret cum  communibus  hominum  opinionibus,  quae  de  ea 
diversitate  nihil  peculiare  decernunt.  Hinc  quum  systema 
chimicum  hominibus  proponitur,  intelligitur  et  placet;  at 
potestne  idem  dici  de  doctrina  peripatetica  ? 

68.  Ad  lm  argumentum  resp.  iterum  ; concessis  omnibus, 


235 


LIBER  PRIMUS,  CAPUT  II. 

quid  aliud  consequeretur,  nisi  quod  notiones  quaedam  vulgi 
confusae  hac  potius  ratione,  quam  ex  peripateticis  placitis 
perficiendae  essent? 

Deinde  dist.  lm  partem : Combinatio  chimica  et  pura  illa 
commixtio  minutissimarum  partium  non  differrent,  nisi 
secundum  magis  et  minus,  et  non  secundum  conjunctio- 
nis speciem,  neg.;  etiam  secundum  conjunctionis  speciem, 
conc. 

Dist.  2m  partem:  Magis  et  minus  non  mutant  speciem  com- 
ponentium, conc.;  compositi,  subd.  ,-si  eadem  maneat  conjun- 
ctionis ratio,  tr. ; si  mutetur,  nego. 

69.  Conjunctionis  speciem  quamvis  altera  magis,  altera 
minus  conjunctio  dici  mereatur,  non  tamen  ab  his  gradibus 
praecise,  sed  a vario  conjunctionis  modo  desumuntur;  ex 
conjunctionis  autem  diversitate  compositi  species  depen- 
det. Intra  eamdem  vero  compositorum  speciem  nihil  vetat 
plures  haberi  gradus,  qui  speciem  non  mutent  (0.  198,  2°). 

Jam  commixtio  illa  mechanica,  et  chimica  combinatio, 
quoad  ipsum  conjunctionis  modum  differunt  tripliciter. 

1°  Causa  efficiente.  Illa  enim  commixtio  fit  viribus  externis 
et  mechanicis,  non  viribus  ipsarum  molecularum ; hinc  in- 
stabilis est,  non  naturalis,  ac  per  media  mechanica  cessare 
potest.  Combinatio  vero  chimica  fit  viribus  affinitatis,  quibus 
naturaliter  moleculae  instructae  sunt;  hinc  naturalis  est, 
et  ex  se  stabilis,  ac  mediis  solummodo  chimicis  dissolvi  po- 
test. 

2°  Materia.  In  illa  enim  conjunguntur  fragmina  sensibilia, 
et  in  qualibet  quantitate  ; in  hac  atomi  vel  moleculae  ipsae 
integrantes  et  in  proportionibus  determinatis. 

3°  Effectu.  In  illa  enim  particulae  conjunctae  suas  proprie- 
tates non  amittunt,  in  hac  amittunt,  ut  locum  dent  novis  to- 
tius proprietatibus.  Ex  illa  resultat  unum  unitate  aggregati, 
ex  hac  unum  unitate  naturali  compositionis  (0.  95). 

70.  Minorem  argumenti : Haec  cojnmixtio  mechanica  est  ac- 
cidentalis mutatio,  omitto;  et  dist.  consequens:  Ergo  et  combi- 
natio chimica  mutatio  accidentalis  est;  nempe  non  est  essentia- 

lis  partibus,  eonc. ; non  est  naturalis  nec  stabilis  ex  se,  nego. 

Per  haec  patet  responsio  ad  2m. 

71.  Ad  5m:  Essentia  corporum  in  meris  accidentibus  collo- 
caretur, Dist.:  Nempe  in  accidentibus  componentium,  tr. ; in 
accidentibus  compositi,  neg.  Mirum  est,  peripateticos  hoc  ar- 
gumentum adeo  magni  facere.  Quoniam  compositi  diversitas  ex 
diversa  partium  natura  ac  diversa  conjunctionis  ratione  de- 
pendet, manifestum  est,  haec  duo  non  esse  compositi  acciden- 
tia, sed  essentialia  constitutiva;  quamvis  componentibus,  et 
simul  conjungi,  et  tali  modo  conjungi,  accidentale  sit.  Certe 
apud  ipsos  quoque  peripateticos  conjunctio  determinatae 
materiae  cum  aliqua  forma  nec  illi  determinatae  materiae,  nec 
formae  essentialis  est.  Non  tamen  propterea  ipsi  inferunt  uni- 
tionem materiae  cum  forma  esse  corporis  accidens.  Ita  quo- 
que panno  esse  viride,  et  viriditati  inesse  panno  accidentia 
sunt;  non  tamen  esse  pannum  et  esse  viride  accidentia  viri- 
dis panni  dicuntur. 

72.  Ad  4ra.  Corpora  non  essent  unum  per  se,  sed  unum 
per  accidens.  Dist.:  Si  unum  perse  et  per  accidens  definian- 
tur definitione  peripatetica,  conc. ; si  definitione  desumpta 
ex  aliis  principiis,  nego. 

Praemissa  semper  illa  responsione  : quid  absurdi  foret  si 
hoc  verum  esset?  dico  definitionem  unius  per  se  quam  peri- 
patetici tradunt,  eorum  de  corporibus  doctrinae  inniti; 
unum  enim  per  se  definiunt  cum  Aristotele  (i)  ens  quod  vel 
simplex  est,  vel  ex  potentia  substantiali  et  proprio  actu  compo- 
nitur. Nil  mirum  igitur  si  hac  definitione  posita,  corpora  in 
systemate  atomico  non  sint  unum  per  se.  At  si  non  naturam 
ad  coneeptus  nostros  invitam  trahere,  sed  conceptus  nostros 
naturae  accommodare  volumus,  profecto  ita  concludemus: 
quoniam  corpora  videntur  esse  unum  per  se,  illa  autem 
definitio  corpora,  cujusmodi  chimia  ea  esse  docet,  non  com- 
prehendit, definitio  mutanda  est:  unumque  per  se  definie- 
mus: ens  quod  vel  simplex  est,  vel  ex  intirna  plurium  unitione, 
quce  novas  composito  proprietates  atque  operationes  tribuat , 
resultat.  Ex  qua  patebit,  non  modo  corpora  esse  unum  per 

(1)  De  anima  II,  text.  7. 

se,  sed  etiam  resultantem  plurium  virium ; radium  item 
coloris  albi,  aliaque  hujusmodi. 

Brevi : peripatetici  non  aliam  agnoscebant  compositionem 
substantialem,  quam  ex  potentia  et  actu.  Sed  observatio  et 
experientia  nos  cogunt,  ut  admittamus  substantias  compositas 
ex  pluribus  substantiis  actu  permanentibus,  quarum  species 
juxta  componentium  naturam,  aut  etiam  juxta  variam  con- 
junctionis rationem  differant.  Huc  redit  in  praesenti  quaestio 
tota  cum  peripateticis ; quod  bi  constanter  utantur  notionibus 
quibusdam  e suo  ipso  systemate  depromptis,  quae  nullo  pacto 
probantur  necessario  recipiendae,  nisi  ipsum  antea  systema 
probetur;  his  proinde  notionibus  rejectis,  aut  paululum 
immutatis,  omnia  eorum  argumenta  concidunt. 

73.  Ad  5ra.  Nego  corpora  in  nostra  hypothesi  specie  non 
posse  differe.  Nam  corpus  compositum  ex  substantia  B et 
substantia  C,  essentialiter  differt  et  a B et  a C,  et  quidem 
secundum  ipsam  substantiam. 

Ad  rationem  additam  ; nempe  : species  non  ab  accidenti- 
bus derivantur  sed  a substantia.  Componentia  autem  a com- 
posito solis  differrent  accidentibus. 

Dist.  maj. : species  accidentium,  neg.  ; species  substanda- 
rum, subd.;  in  se,  omitto ; quoad  nostram  cognitionem,  nego. 
Sed  baec  dicta  volui  solummodo  ut  quaedam  in  hac  generali 
propositione  inaccurate  dicta  notarem.  Ad  difficultatem  enim 
quod  attinet,  omissa  majori,  dist.  min. : componentia  a com- 
posito solis  differrent  accidentibus,  seorsum  sumpta  neg. ; 
simul  sumpta,  subd.: differentsolis  accidentibus,  quae  nempe 
sunt  accidentia  respectu  componentium,  cone.  ; respectu 
compositi,  nego. 

74.  Opp.  11.  Dicendum  plane,  componentia  non  manere 
actu  in  mixto,  sed  quum  fieri  combinatio  dicitur,  novum  esse 
substantiale  produci,  et  quidem  ita,  ut  pereuntibus  compo- 
nentium formis,  ex  eorumdem  materia  nova  forma  substan- 
tialis educatur, 

Nam  1«  mixtum  manifestat  novas  vires  novasque  proprie- 
tates. Ergo  per  combinationem  novum  esse  substantiale 
accepit.  Operatio  enim  sequitur  esse.  Si  ergo  operatio  mixti 

diversa  est  ab  operatione  componentium,  ipsum  ejus  esse 
immutatum  est. 

2°  Si  agentia  naturalia  novum  esse  substantiale  non  pro- 
ducunt, nihil  agerent. 

75.  Resp.  Nego.  ant. 

Ad  tm  Resp.  1°  Eodem  argumento,  una  cum  ratione 
addita,  probare  possem,  funem  non  componi  ex  minutissimis 
filamentis  actu  perstantibus,  et  in  domo  non  esse  actu  lapides 
quibus  exstruitur,  aliaque  hujusmodi  sexcenta. 

Resp.  2°  Dist.  ant.:  Mixtum  manifestat  novas  vires  ac  pro- 
prietates quae  resultant  ex  viribus  ac  proprietatibus  compo 
nentium  simul  conspirantibus,  conc. ; secus,  nego.  Oriuntur 
enim  in  composito  novae  proprietates  eodem  pacto  ac  in 
corpore  moto  duabus  viribus  oritur  motus  ex  utraque  resul- 
tans, et  tamen  ab  utraque  diversus. 

Dist.  cons.  Ergo  compositum  novum  esse  substantiale  ac- 
cepit; i.  e.  novum  modum  essendi  substantiarum  componen- 
tium, ex  quo  prodiit  nova  substantia  composita,  conc. ; novam 
formam  substantialem  peripateticam,  nego. 

Ad  rat.  add.  Operatio  sequitur  esse,  tr. 

Ergo  si  operatio  mixti  diversa  est  ab  oper  atione  compo- 
nentium, ipsum  ejus  esse  immutatum  est,  dist.  cons.  Vel  per 
additionem  alicujus  realitalis,  ut  placet  peripateticis,  vel 
proptereaquod  immutatussit  modus  essendi  componentium, 
ut  placet  nobis,  conc.; solum  per  additionem  realitatis, nego. 

Ad  2m.  Agentia  naturalia  nihil  agunt  si  novum  esse  sub- 
stantiale non  producunt,  dist.  ut  consequens  superioris  argu- 
menti. Res  est  manifesta. 

76.  Placet  huic  quoque  satisfacere  argumento,  quod  nobis 
quandoque  objicitur.  Theoria  haec,  inquiunt,  materiae  et 
formai  fundamentum  est  universae  doctrinae  S.  Thomae  et 
scholasticorum.  Haec  porro  doctrina  et  vera  est,  et  omni 
veneratione  digna.  Ergo  illius  quoque  fundamentum  verum 
sit  oportet. 

Resp.  t°.  Neg.  consequentiam.  Docet  enim  Logica  etiam  ex 
falso  antecedente  veram  doctrinam  concludi  posse  (L.  229, 3°.). 

Multo  magis  potest  vera  doctrina  illustrari  ac  declarari  etiam 
per  aliquam  falsam  hypothesim. 

Resp.  2°.  Neg.  maj.  Nam  nec  theologica,  nec  philosophica 
scholasticorum  doctrina  theoriae  huic  de  corporum  natura 
soliditatem  suam  debent. 

Quod  vero  S.  Thomae  doctrina  sit  omni  veneratione  digna, 
id  ultro  concedo,  libenterque  fateor.  Nulla  tamen  ipsi,  aut 
caeteris  scholasticis  doctoribus  irrogatur  injuria,  si  quasdam 
Christianae  doctrinae  illustrationes  aut  explanationes,  quas  in 
iis  legimus,  quamvis  ingeniosae  sint  et  ad  intelligendum  uti- 
les, nihilominus  tanquam  nostris  temporibus  ac  praesenti 
physicarum  scientiarum  statui  minus  accommodatas  sepo- 
namus. 

Animadverto  tandem  non  semper  de  materia  ac  forma 
physicaS.  Thomae  sermonem  esse,  sed  saepissime  de  materia 
ac  forma  analogica,  quemadmodum  et  recentioribus  usita- 
tum est. 

CAPUT  III. 

• DE  ATOMORUM  ESSENTIA. 

ARTICULUS  I. 

Sentenlice  quaedam,  refutantur. 

77.  Statuto  atomismo  chimico,  pertinet,  ut  diximus,  ad 
metaphysicum.ut  inquirat  an  cognitio  corporum  ultra  limi- 
tes experientiae  praefinitos  ratiocinio  provehi  possit.  Quaeren- 
dum est  videlicet,  utrum  atomi  substantiarum  chimice  sim- 
plicium primitiva  corporum  elementa  sint,  an  vero  ex  aliis 
sint  compositae  ; primitivorumque  elementorum,  cujusque- 
modi illa  sint,  investiganda  essentia  est. 

78.  Praenotandum  autem,  possibile  esse,  quod  chimici 
ultro  concedunt,  substantias  quas  simplices  dicunt,  saltem 
quasdam,  vere  esse  compositas  : imo  nullam  esse  in  eo 
repugnantiam,  quod  unica  tantum  sit  in  corporibus  vere 
simplex  substantia.  Non  de  hoc  fit  nunc  quaestio.  Sed,  sive 
simplex  substantia  sit  una,  sive  sint  plures,  hoc  inquiritur, 
an  atomus  substantiae  simplicis  sit  primitivum  corporum 

elementum,  an  vero  ipsa  quoque  ex  aliis  elementis  coalescat. 

Quaestionem  propositam  ita  tractabimus,  ut  primo  opinio- 
nes quasdam,  quae  probandae  nobis  non  videntur,  excluda- 
mus, ac  deinde  quid  sentiendum  sit  colligamus. 

79.  Propositio  I.  Atomi  substantiarum  simplicium  neque 
coalescunt  e substantiis  inextensis,  neque  pura  extensione  geo- 
metrica constant. 

Prob.  4a  pars.  Si  substantiis  inextensis,  seu  punctis,  atomi 
coalescunt,  haec  puncta  vel  se  contingunt,  vel  non.  Si  se  con- 
tingunt, in  unum  punctum  coeunt,  ut  supra  dictum  est  con- 
tra Leibnitzium  (48,  2^) ; si  vero  se  non  contingunt, vel  agunt 
propriis  viribus  in  se  invicem,  vel  secus.  Si  primum  dicas, 
ponis  actionem  in  distans  ; si  alterum,  occasionalismum 
statuis.  Vide  dicta  de  systemate  Boscovichii  (50). 

Prob.  2a.  pars  iis  argumentis  quae  adversus  Cartesium 
allata  sunt : est  enim  ipsa  Cartesii  positio,  quae  hic  impu- 
gnatur. 

80.  Propositio  II.  Atomi  non  constant  ex  materia  prima 
ac  forma  substantiali. 

Hoc  est  systema  peripateticum  ad  minimos  terminos  re 
dactum,  et  cum  atomica  doctrina  utcunque  compositum. 
Potest  autem  duobus  modis  intelligi : 1°  quod  forma  cujus- 
queatomi  sit  immutabilis,  videlicet  quod  in  combinationi- 
bus  chimicis  atomi  conjungantur,  suam  formam  retinentes, 
nullaque  nova  forma  ad  compositum  habendum  necessaria 
sit  ; 2°  quod  formae  atomorum  sint  mutabiles,  itautincom- 
binationibus  chimicis  elementa  maneant  in  composito  tan- 
tum secundum  materiam  et  virtutem  (8),  expulsisque  formis 
prioribus,  nova  compositi  forma  materiam  elementorum 
occupet. 

Utrolibet  modo  intellecta  sententia  haec  facile  excluditur  : 

81.  Excluditur  intellecta  primo  modo  : nam  neque  a po- 
steriori, neque  a priori  probari  ullo  modo  potest. 

Non  a posteriori.  Etenim  nullum  est  factum,  nulla  phy- 
sica lex,  quae  talem  atomorum  compositionem  exigat.  Veteres 
quidem  corpora  constare  materia  et  forma  opinabantur  ex 
eo,  quod  hoc  pacto  substantiales  mutationes  explicare  se 

posse  crederent.  At  in  sententia  quam  modo  expendimus, 
mutationes  omnes  substantiales  fieri  ponuntur,  ut  theoria 
atomica  postulat.  Ratio  igitur  illa,  cui  tota  peripatetica  do- 
ctrina nitebatur,  sententiae  huic  non  patrocinatur.  Nulla  igi- 
tur experimentalis  ratio  eam  suadet. 

Non  a priori.  Ad  hoc  enim  necesse  foret  ut  ostenderetur, 
repugnare  substantiam  quae  extensione  sit  praedita,  et  tamen 
ex  potentia  actuque  composita  non  sit.  Ast  hoc  profecto 
demonstrari  a nemine  poterit ; ipsique  veteres  hoc  agnove- 
runt (i). 

82.  Excluditur  intellecta  secundo  modo  ; ac  potiorejure 
excluditur. 

Nam  praeterquam  quod  nullatenus  necessaria  est  ad  facta 
explicanda,  sententia  haec  primo  gravatur  iis  omnibus  in- 
commodis, quibus  scholasticorum  systema  rejicere  in  prae- 
senti  cogimur.  Tria  haec  memorabo,  a quibus  se  liberare 
sententiae  hujus  assertores  frustra  niterentur. 

4°  Per  sententiam  hanc,  aeque  ac  per  scholasticorum 
systema,  tota  chimica  scientia,  et  cum  ea  physicae  universae 
fundamenta  subruuntur  (35,  seq.).  Dico  chirnicam  subrui 
scientiam.  Nam  certe  facta  quae  sub  oculos  cadunt,  experi- 
mentaque physicorum  nullae  hominum  opiniones  destruere 
valent ; nec  profecto  quia  haec  facta  non  destruunt,  senten- 
tiae hujus  patroni  sibi  gratulari  possent,  se  chimiam  recen- 
tiorem  recipere,  et  cum  ipsa  cohaerere.  Chimia  enim  non 
historica  quaedam  factorum  atque  experimentorum  expositio 
est,  sed  scientia  quae  haec  facta  atque  experimenta  explicat. 
Explicat  vero  per  atomicam  doctrinam  et  theoriam  affinita- 
tum inter  heterogeneas  substantias ; totaque  nititur  huic 
fundamento : atomos  substantiarum  quae  combinantur, 
quamvis  intime  consociatae  sint,  manere  tamen  id  quod 
sunt,  ac  nullatenus  immutari.  Atqui  si  recipiatur  opinio 
quam  impugnamus,  fundamentum  hoc,  una  cum  theoria 
atomica  ac  theoria  affinitatum  inter  humanae  phantasiae  ludi- 
bria amandandum  est ; ac  proinde  explicationibus  chimicis 
relictis,  aliae  omnino  factorum  explicationes  quaerendae 

(1)  Suarez,  Disp.  Met « XIII,  sect.  X,  § VIII. 

erunt.  Ergo  qui  hanc  opinionem  recipere  vellent,  ii  chimi- 
cam  scientiam,  et  per  hoc  physicae  universae  fundamenta 
directe  oppugnarent,  ac  penitus  subverterent. 

2a  Post  hanc  cladem,  quasnam  ii  afferre  possint  factorum 
explicationes  jam  vidimus  (38,48).  Qui  itaque  hoc  systema 
suadere  vellet,  hunc  sane  ante  omnia  hoc  in  se  onus  susci- 
pere oporteret,  ut  chimiam  aliquam  peripateticam  confice- 
ret, chimiae  atomicae  loco  sufficiendam  ; at  certe  ejusmodi, 
quae  aliquo  modo  intelligi  posset,  et  probabilitate  non  care- 
ret. Tunc  itaque  tandem,  quum  ha;c  nova  chimia  reperta 
fuerit,  una  scientia  cum  altera  comparata,  adduci  in  delibe- 
rationem poterit,  utrum  chimia  hac  nostra  rejecta,  chimia 
peripatetica  recipi  mereatur. 

3°  Interim  quisque  videt  quam  absurdum  dissidium  inter 
physicam  scientiam,  qua  nostra  merito  gloriatur  aetas,  et 
metaphysicam  modo  exardesceret,  si  doctrinam  quam  im- 
pugnamus, metaphysici  reciperent.  Physicus  sane  explicatu- 
rus corporum  naturam,  hoc  primi  postulati  loco  praemittere 
cogeretur  : quaecunque  hac  de  re  metaphysici  disserunt,  ar- 
bitraria et  falsa  esse;  et  e contrario  melaphysicus  hocprimo 
principio  suos  auditores  imbuere  deberet  : theorias  omnes, 
omnesque  factorum  explicationes  quas  a chimicis  didicerunt, 
inanes  esse  et  rejiciendas.  Foret  ne  dissidium  hujusmodi  ad 
philosophiae  seu  dignitatem  servandam,  seu  profectum  pro- 
movendum opportunum  ? 

83.  Sed  praeter  haec,  quae  sunt  opinioni  huic  cum  veteri 
scholasticorum  systemate  communia,  quibusdam  insuper 
opinio  eadem  sibi  propriis  urgetur  difficultatibus,  quae 
inextricabiles  esse  videntur. 

Nam  1°  qui  ita  opinantur,  procul  dubio  elementorum  no- 
mine non  intelligunt  quatuor  illa,  aerem,  ignem,  terram, 
aquam ; sed  ut  arbitror,  substantias  illas,  quas  chimici  sim- 
plices vocant,  quae  quidem  sunt  tres  circiter  ac  sexaginta. 

Atqui  nulla  est  iis  ratio  cur  has  aut  illas  substantias  ele- 
mentares  appellent.  Non  enim  hanc  appellationem  usurpare 
possunt  sensu  veterum  ; nam  quatuor  illae  substantiae  ideo 
ab  eis  elementa  appellabantur,  quia  eas  mixta  omnia  com- 

ponere,  et  ante  omnia  formatas  existimabant.  Hi  autem  pri- 
mum non  admittunt,  alterum  probare  non  possunt.  Non 
sensu  recentiorurn  : nam  elementa  a recentioribus  dicuntur 
eae  substantiae,  quae  pluribus  heterogeneis  substantiis  actu 
conjunctis  non  constant.  Sed  omnes  prorsus  substantiae 
juxta  hanc  sententiam  habendae  sunt  ejusmodi  : haec  enim 
negat  in  ipsis  mixtis  remanere  actu  componentia.  An  forte 
substantias  simplices  chimicorum  elementa  appellare  pote- 
runt, quia  non  possunt  in  substantias  diversas  resolvi?  Sed 
in  hac  opinione  nullae  substantiae  resolvuntur,  sed  corrum- 
puntur omnes,  etiam  substantiae  simplices  chimicorum. 
Igitur  elementi  nomen  in  hac  opinione  est  vox,  quae  nullum 
videtur  habere  sensum. 

84.  2°  Opinabantur  veteres,  omnia  mixta,  saltem  perfecta, 
ad  sui  generationem  elementa  omnia  requirere.  At  qui 
opinionem,  quam  modo  impugnamus,  in  praesenti  defen- 
dere vellet,  certe  non  assereret  omnes  chimicorum  simplici- 
ces  substantias  ad  omnia  mixta  efformanda  concurrere. 
Quaenam  igitur  erunt  singulorum  mixtorum  elementa?  Ad 
hoc  puto  adversarios  respondere  non  posse.  Si  enim  v.  gr. 
dicent  aquae  elementa  esse  oxygenium  atque  hydrogenium, 
nullo  jure  hoc  dicent,  et  ex  ipsorum  principiis  facile  refel- 
lentur. 

Nam  juxta  haec  principia,  elementa  aquae  esse  nequeunt 
nisi  ea  corpora,  quae  corruptione  sui  materiam  relinquunt 
dispositam  ad  aquae  formam  recipiendam.  Ergo  ad  sum- 
mum, oxygenium  et  hydrogenium  erunt  aquae  elementa, 
quum  ex  eorum  corruptione  aqua  generatur.  Sed  quum 
viceversa  ex  corruptione  aquae  hydrogenium  generatur  et 
oxygenium,  aqua  erit  potius  utriusque  elementum,  cum 
aliquo  alio  corpore  fortasse. 

Juxta  eadem  principia  dicendum  quoque  foret,  aquae  ele- 
menta in  diversis  adjunctis  diversa  esse.  V.  gr.  lucernae 
oleum,  dum  fit  in  aeris  oxygenio  combustio,  praeter  acidum 
carbonicum,  etiam  vaporem  aqueum  suppeditat.  In  hoc 
ergo  casu  oleum  esset  unum  ex  aquae  elementis.  Saepe  vero 
incertum  erit,  an  aliqua  substantia  sit  elementum  mixti,  an 

vero  agens  quod  formam  generat,  quemadmodum  in  allato 
combustionis  exemplo  de  oxygenio  existimandum  foret. 

Ex  quibus  non  modo  colliges,  in  hac  sententia  assignari 
non  posse  diversorum  corporum  elementa,  sed  etiam  clarius 
perspicies,  quod  supra  inculcavimus,  ipsa  experimentales 
scientias  his  opinionibus  subverti. 

85.  3°  Quum  a veteribus  peripateticis  dictum  audio  : ele- 
menta manere  in  mixto  virtute  qualitatum  suarum,  probe 
intelligo  quid  dicere  vellent.  Nam  qualitates  elementorum 
propriae  quaenam  juxta  ipsos  fuerint,  nemo  ignorat.  Aer 
calidus  et  humidus,  ignis  calidus  et  siccus,  aqua  frigida  et 
humida,  terra  frigida  et  sicca.  Quoniam  vero  hae  qualitates 
diversimode  compositae,  et  in  gradu  plus  minusve  remisso, 
in  omni  mixto  reperiuntur,  idcirco  poterant  illi  dicere, 
elementa  secundum  suas  virtutes  in  mixtis  remanere.  Sed 
peripateticismi  atomici  sectator,  etiamsi  definire  posset, 
quid  elementi  nomine  intelligi  debeat,  et  quaenam  sint  di- 
versarum rerum  elementa,  nescio  quomodo  probare  posset, 
elementorum  qualitates  in  mixto  remanere,  aut  edicere  ut- 
cunque quaenam  elementorum  qualitates  in  mixto  rema- 
neant. Nam  certe  non  easdem  qualitates  esse  elementorum 
existimabit,  quas  veteres  assignabant.  Dicere  praeterea  ne- 
quit, remanere  in  mixto  affinitates  chimicas,  quibus  instru- 
cta sunt  elementa  : in  hac  enim  sententia,  ut  supra  vidimus,  i 
affinitates  nullae  sunt.  Gaeterae  autem  qualitates  componen-  < 
tium  propriae,  sive  physicae,  sive  chimicae,  sive  quae  in  sen-  r 
sus  nostros,  sive  quae  in  alia  corpora  agunt,  in  mixtorum  e 
generatione  evanescunt,  atque,  ut  chimici  dicunt,  neutrali-  j 
zantur  : ipse  corporum  status,  ut  plurimum,  immutatur,  ac 
fluida  aerea  fiunt  solida  vel  liquida,  et  vicissim.  Nescio  igi-  I t 
tur  prorsus,  quem  sensum  fundat  in  hoc  systemate  assertio  ; 
illa  : elementa  manent  in  mixto  secundum  qualitates,  aut  < ® 
quomodo  eadem  probari,  et  cum  experientia  componi 
possit.  i i]i 

Patet  itaque  hanc  sententiam  multo  esse  impeditiorem,  i sii 
quam  veterum  scolasticorum  sententiam  ; multo  magis 
proinde  excludendam  esse. 

Stat  itaque  conclusio  : dici  nullo  modo  posse,  atomos 
materia  ac  forma  constare. 

86.  Propositio  III.  Atomi  non  constant  ex  viribus  attracti - 
vis  ac  repulsivis. 

Demonstratur  ex  iis  quae  in  praecedenti  capite  contre  Kan- 
tium  et  dynamicos  (53,  seq.)  dicta  sunt. 

87.  Propositio  IV.  Atomi  non  constant  extensione  et  vi  resi- 
stendi; neque  adeo  duabus  realitatibus  distinctis,  quarum  altera 
sit  principium  extensionis , altera  radix  vis  resistendi ; qua  se- 
cunda opinio  multo  minus  admitti  potest,  si  hce  duce  realitates 
dicantur  esse  materia  ac  forma  peripatetica. 

Prob.  1*  pars. 

1°  Atomus  est  substantia  ; est  ergo  per  se.  Atqui  extensio 
et  vis  resistendi  constituere  nequeunt  aliquid,  quod  sit  per 
se.  Nam  et  extensio  et  resistendi  vis  sunt  proprietates  quae 
subjecto  egent.  Nulla  enim  est  extensio  sine  aliquo  quod 
extensum  sit  et  nulla  est  potentia  resistendi  sine  aliquo  quod 
resistere  possit.  Ergo  extensio  et  resistendi  vis  non  consti- 
tuunt subjectum  ; ac  proinde  non  constituunt  substantiam, 
sed  potius  supponunt  subjectum  ac  substantiam.  Sunt  ergo 
proprietates  atomi,  at  non  atomi  constitutiva. 

2°  Vis  resistendi  quae  atomum  constituere  dicitur,  vel  est 
ex  se  extensa,  vel  non.  Si  primum,  inutileest  alterum  atomi 
componens,  quod  est  extensio  : si  alterum,  jam  atomus 
extensa  non  est.  Tantum  enim  patet  atomus  quantum  vis 
resistendi ; vis  autem  resistendi  quae  inextensa  sit,  in  pura 
extensione  posita,  inextensa  manebit ; pura  enim  extensio 
non  poterit  illam  extendere. 

3°  Extensio  quoque,  quam  vis  resistendi  occupat,  ex  se 
nihil  est.  Pura  enim  extensio  purum  vacuum  est,  videlicet, 
purum  nihil.  At  nonne  absonum  dictu  est,  purum  nihil  ato- 
morum constitutivum  esse? 

Praeterea  haec  extensio,  vel  est  ipsa  extensio  spatii  aeterni, 
i quemadmodum  Lockium  opinatum  esse  ferunt  (i),  vel  exten- 
i sio  producta. 

Sed  prima  hypothesis  est  penitus  absurda.  Nam  et  spa- 

(1)  Cf  Aut,  Cenuensis  Metaphys.  Elem.,  Tom.  I,  c.  XII,  prob.  CLV« 

tium  imaginarium  reale  facit,  et  corporum  constitutivum 
aeternum  atque  improductum  ; illas  insuper  hujus  spatii 
partes,  quibus  vis  resistendi  tributa  dicitur,  mobiles  ponit, 
cum  spatii  partes  omnes  immobiles  concipi  necessario  de- 
beant. 

Secunda  quoque  bypothesis  admitti  nequit.  Quis  enim  dici 
ferat,  vacuum  fuisse  productum  ? 

4°  Tandem  his  addi  potest  ratio  theologica.  Si  enim 
extensio  ac  resistendi  vis  corpoream  substantiam  constituunt, 
quid  jam  prohibeat,  quominus  in  eucharisticis  symbolis, 
panis  vinique  substantias  servari  dicamus  ? 

88.  Prob.  2a  pars. 

Vel  binae  illae  realitates  ponuntur  esse  partes  atomi  semper 
permanentes,  vel  altera  permanens  esse,  altera  variabilis 
modo  peripatetico. 

Si  primum  dicas,  necessarium  non  est,  nec  probari  potest, 
atomum  duabus  istis  realitatibus  constare,  neque  proprieta- 
tum, quae  ab  iis  dimanare  dicuntur,  consideratio  hoc  ullo 
modo  probat,  ut  mox  videbimus. 

Si  dicas  alterum,  opinio  haec  excludetur  iisdem  fere  argu- 
mentis, quae  in  propositione  praecedenti  allata  sunt  contra 
hypothesim  peripateticam  ad  atomos  translatam. 

89.  Prob.  3*  pars. 

Quanquam  haec  opinio,  ut  modo  diximus,  iisdem  fere  ar- 
gumentis refutetur,  quibus  peripatetica  hypothesis  refellitur, 
tamen  ab  ea  in  pluribus,  iisque  essentialibus  differt.  Idcirco 
negandum  est,  opinionem  hanc  cum  peripatetica  sententia 
convenire. 

Ut  enim  plura  omittam,  1*  etiamsi  daremus  atomum  con- 
stare duabus  realitatibus,  quarum  altera  sit  radix  extensionis, 
altera  origo  virium,  non  ex  hoc  consequeretur  realitatem  pri- 
mam esse  potentiam,  quae  actum  primum  essendi  recipiat 
per  secundam.  Nam  haec  secunda  realitas  a qua  vires  dima- 
nant, erit  ad  summum  conditio  necessaria,  ut  extensio,  quae 
a prima  procedit,  sensibilis  fiat  ; vel  etiam,  si  placet,  erit 
conditio  necessaria,  ut  extensio  a prima  dimanet  : sed  hoc 
non  obstante,  poterit  prima  realitas  esse  realitas  actualis  per 

se  ac  ratione  sui,  licet  adhuc,  eo  quod  posita  conditio  non 
est,  effectum  suum  non  produxerit.  Certe  contrarium  pro- 
bari non  poterit,  cum  haec  realitas,  ut  in  se  est,  incognita 
cuique  esse  debeat. 

2°  Haec  opinio  statuit,  extensionem  physicam  ac  resistendi 
vim  esse  duas  realitates  distinctas,  ut  quae  a duobus  distin- 
ctis principiis  resultare,  et  inter  se  oppositionem  habere 
dicuntur.  Atqui  veteres  lanium  abest  ut  unam  ab  altera  di- 
stinguerent, ut  imo  unam  definirent  per  alteram.  Testis 
est  mihi  luculentus,  praeter  alios,  Suaresius,  qui  postquam 
statuit,  quantitatem  esse  formam  dantem  rebus  corpoream 
molem  vel  extensionem,  illico  subdit : « Quid  vero  sit  ha- 
» bere  molem  corpoream,  declarare  non  possumus  nisi  per 
» ordinem  ad  hunc  effectum,  qui  est  expellere  similem  molem 
» ab  eodem  spatio , non  quidem  actu...  sed  aptitudine  (l).  » 
Supra  autem  tanquam  synonyma  haec  duo  usurpaverat : expel- 
lere similem  molem  ab  eodem  spatio , et  resistere  illi  ne  in  idem 
spatium  ingrediatur.  Pluresque  sunt  inter  scholasticos  qui 
extensionem  definiunt  : naturalem  corporis  impenetrabilita - 
tem  (2).  Communem  vero  sententiam  hanc  fuisse,  non  unius 
tantum  et  alterius,  patet  vel  ex  eo,  quod  impenetrabilitasseu 
resistentia,  quanquam  sit  perpetuum  experientiae  objectum, 
tamen  a veteribus  inter  vires  et  qualitates  corporis  non  re- 
censetur, nec  de  ea  sub hocnomine unquam  fitmentio;  vide- 
licet quia  apud  ipsos  resistendi  vis  ad  quantitatem  revoca- 
batur. 

5°  Ut  liquet  ex  argumentis  quae  afferunt  qui  ita  opinantur, 
statuunt  formam  atomi  esse  totam  in  tota  atomi  extensione, 
et  totam  in  singulis  ejus  partibus  ; ex  quo  consequitur  for- 
mam materialem,  etiam  prouti  est  in  subjecto,  habere  exten- 
sionem virtualem  ut  anima,  sed  non  extensionem  forma- 
lem. Ast  hoc  quoque  longe  distat  a placitis  scholasticorum. 
Juxta  quos  omnis  quidem  forma,  ut  etiam  materia  prima, 
simplex  est,  quia  ex  partibus  essentialibus  non  constat ; sed 
non  omnis  forma  inextensa  est  ; proinde  omnis  forma  est  in 

(1)  Met  Disp.  XLj  sect.1V,  § 16. 

(2)  Cf ex.  gr.  Jo.  Baptistam  De  Benedictis  in  sua  Phil,  perippl.  T.  IV,  lib.Il,c.II. 

toto  corpore  et  in  qualibet  ejus  parte  totalitate  essentiae,  sed 
non  omnis  totalitate  quantitatis ; sed  solum  anima  rationalis, 
et  juxta  plerosque  animae  quoque  brutorum  (i).  Forma  igitur 
inorganica  juxta  veteres  extensa  est  cum  materia ; et  prout  in 
illa  est,  quantitatem  formalem  habet,  atque  in  partes  inte- 
grantes  est  divisibilis  (2). 

90.  Propositio  V.  Extensio  ac  resistendi  vis  duo  diversa 
principia  non  exigunt. 

Quoniam  assertio  haec  opinionis,  quam  modo  impugnavi- 
mus, praecipuum  fundamentum  est,  placet  illam  aliquantu- 
lum expendere  ; id  quod  etiam  ad  finem  nobis  propositum 
non  erit  inutile. 

Objicitur  itaque  hoc  argumentum:  Proprietates  contrariae 
ex  eodem  principio  dimanare  non  possunt.  Sed  vis  resi- 
stendi, idemque  dicendum  de  omnibus  viribus  corporeis,  est 
proprietas  extensioni  contraria.  Nam  extensionis  proprium 
est,  ut  rem  multiplicet,  scindat,  dispergat;  vis  autem  perse 
unitatem,  simplicitatem,  indivisionem  dicit.  Ergo  resistendi 
vis  dimanare  nequit  ab  eodem  principio,  a quo  extensio 
procedit. 

Sane  multa  in  primis  animadverti  possent  de  principio 
illo  : proprietates  contrarias  ex  eodem  principio  dimanare 
non  posse ; ut  patet  ex  dictis  in  ontologia  de  qualitatum 
contrarietate  (0.  194).  Sed  hisce  omissis, 

91.  dico  1°  Extensio  ac  resistendi  vis  non  sunt  proprietates 
ita  oppositae,  ut  ab  eodem  principio  procedere  nequeant. 
Quae  assertio  probatura)  auctoritate  veterum,  juxta  quos,  ut 
nuper  dixi,  extensio  ac  resistendi  vis  sunt  una  eademque  res. 
Praeterea  b)  si  haec  duo  essent  vere  contraria,  non  possent 
esse  simul  in  eodem  subjecto  : hoc  enim  contrariorum  est 
proprium.  Atqui  certe  duo  haec  sunt  simul  in  atomo.  De- 
mum c)  hae  duae  proprietates,  adversariis  fatentibus,  ab 

(1)  Cf.  S.  Th.  Summ.  th p.  1,  q,  LXXYI,  et  Suarez  Met . Disp.  XV,  sect,  X,  § 3l, 
seq. 

(2)  Docebant  veteres  extensionem  formalem  quantitati  per  se  convenire,  materiae 
vero  ac  formis  materialibus,  atque  omnibus  corporeis  qualitatibus  per  accidens , 
nempe  prouti  quantitati  subsunt.  Cf.  Comrnent . Conimbricens.  in  II  de  anima, 
C.I,Q.  VIII,  art.  I. 

eadem  essentia  atomi  procedunt,  quod  est  juxta  veteres ; 
nam  ex  eorum  principiis  proprietates  nec  a materia,  nec  a 
forma  originem  habent,  sed  a composito ; qnanquam  aliae 
oriantur  a composito  ralione  materia,  aliae  ratione  formce.  Si 
ab  eadem  essentia,  et  ab  essentia  vere  una  procedunt,  jam 
non  sunt  ita  oppositae,  ut  ab  eodem  principio  procedere  non 
possint. 

92.  Dico  2°  Neque  in  atomi  extensione  ea  multiplicitas,  ne- 
que in  ejusdem  vi  ea  unitas  habetur,  quales  objiciuntur.  Non 
habetur  multiplicitas:  nam  in  extensione  continua  non  sunt 
partes  actu  distinctae,  multoque  minus  dissipatae  ac  di- 
spersae, sed  solummodo  partes  in  potentia.  Id  quod  suo  loco 
demonstrabitur.  Caeterum  haec  est  sententia  Aristotelis, 
S.  Thomae,  aliorumque  primae  notae  auctorum.  Sufficiat  nunc 

S.  Thomae  auctoritas.  « In  divisione  continui id  quod 

» prius  erat  multa  potentia,  unum  autem  actu,  fit  plura  (i).  » 
Et  alibi  « Unitas  rei  consequitur  esse  ipsius.  Partes  autem 
» alicujus  homogenei  continui  ante  divisionem  non  habent 
» esse  actu,  sed  potentia  tantum;  et  ideo  nulla  illarum  habet 
» unitatem  propriam  in  actu ; unde  in  actu  non  est  accipere 
» ipsarum  numerum,  sed  potentia  tantum  (2).  » Quare  qui 
extensionis  rationem  in  partium  scissione  ac  dispersione 
collocat,  Kantianum  potius  conceptum  (19)  quam  scholasti- 
corum mentem  sectatur. 

93.  Non  unitas.  Vim  enim  resistendi  in  atomo  e6t  extensa 
formaliter;  videlicet  non  est  tota  in  singulis  atomi  partibus, 
si  hae  partes  mente  distinguantur.  Esto  sane  vim  hanc  esse 
simplicem  quoad  essentiam;  esto  eam  esse  extensam  per 
accidens ; hoc  parum  refert ; satis  est  si  in  atomo  sit  extensa 
formaliter,  ut  habeat  in  atomo  eam  ipsam  unitatem  ac  mul- 
tiplicitatem quam  habet  extensio.  Si  igitur  extensio  est  mul- 
tiplex, haec  quoque  vis  erit  multiplex:  si  haec  vis  una  est, 
extensio  quoque  una  erit ; et  tantum  illa  erit  multiplex  quan- 
tum multiplex  est  ista,  tantumque  haec  erit  una,  quantum 
illa  una  est. 

(I)  In  IU  Dist.  XXI,  q I,  art.  t — (2)  In  IV  Dist.  X,  q.  i,  art.  3,  q.  3,  ad.  I. 

• Hinc  unitas  vis  et  multiplicitas  extensionis  non  opponun- 
tur, ac  proinde  binae  istae  atomi  proprietates  ad  duo  diversa 
principia  referendae  non  sunt. 

94.  Dico  3®  Si  ab  una  realitate  oriretur  in  atomo  vera  mul- 
tiplicitat,  non  posset  ab  altera  oriri  vera  unitas.  Etenim  prima 
realitas  multiplicat  se  ac  distinguit  in  partes.  Realitas  vero 
altera  primam  realitatem  informat.  At  informatne  illam 
antequam  se  multiplicet,  an  vero  quum  se  multiplicat?  Pri- 
mum dici  nequit;  nam  materia  non  dat  extensioni  ortum, 
nisi  conjuncta  cum  forma.  Sed  esto:  antequam  se  illa  multi- 
plicet, informetur.  Ergo  quum  se  multiplicat,  non  se  solam, 
sed  et  formam  qua  ipsa  actu  est,  multiplicabit. 

Si  vero  dicas  primam  realitatem  in  eo  ipso  quod  se  mul- 
tiplicat, ab  altera  informari,  inferemus  realitatem  hanc  alte- 
ram non  unum  quid  informare,  sed  plura  actu.  Ergo  et  ipsa 
in  plura  se  scindat  necesse  est. 

Quidquid  igitur  dicas,  erit  semper  concludendum:  si  ab 
una  realitate  multiplicitas  oritur,  unitatem  ab  altera  oriri  non 
posse. 

95.  Hinc  dico  4°  Ex  eadem  realitate  ex  qua  extensio  dima- 
nat, dimanare  potest  vis  de  qua  loquimur. 

Nam  a)  ea  realitas  a qua  manat  extensio,  est  una  realitas 
vel  plures. 

• Si  est  una;  ergo  unitatis  illius,  qua}  in  extensione  geome- 
trica viget,  alia  ratio  quaerenda  non  est.  Praeterea  sequetur 
exinde,  aliquid  in  se  unum  extensionis  originem  esse  posse. 
Unde  concludemus,  realitatem  quoque  illam  a qua  vis  di- 
manat, quamvis  in  se  una  sit,  posse  esse  extensionis  origi- 
nem. 

Si  vero  dicatur  multiplex,  negabitur  in  primis,  realitatem 
hanc  posse  ex  se  multiplicem  esse.  Haec  enim  realitas  mate- 
riae primae  aequiparatur.  Atqui  nulla  est  in  materia  per  se 
partium  distinctio;  nam  distinctio  partium  supponit  quan- 
titatem actualem,  et  oritur  a forma;  actus  enim  est  qui  di- 
stinguit, juxta  pervulgatum  apud  veteres  axioma.  Deinde  in 
hac  hvpothesi  falsum  erit,  esse  unam  realitatem  unumque 
principium,  a quo  extensio  est  et  multiplicitas  partium; 

nam  potius  multae  realitates  ac  multa  principia  erunt  ex- 
tensionis radices.  Demum  quaeram  iterum:  unaquaeque  ex 
his  realitatibus  estne  una  an  multiplex?  Et  hoc  pacto  redibit 
quaestio  in  infinitum,  quousque  fatearis,  realitatem,  ex  qua 
dimanat  extensio,  unam  esse.  Caeterum  ad  hoc  fatendum 
vel  illud  nosse  sufficit:  multitudini  unitatem  necessario 
praeire.  Quod  si  una  est,  stat  primum  argumentum. 

b)  Rursus,  realitas  illa  simpiex,  a qua  vis  progerminat, 
quoniam  forma  substantialis  esse  dicitur,  procul  dubio  ex 
materia  educitur;  nempe  ex  realitate  quae  est  extensionis 
radix.  Si  igitur  ex  realitate  hac  educi  potest  realitas  illa 
simplex  et  indivisa,  cur  non  etiam  resistendi  vis?  Ergo  ab 
eadem  realitate,  quae  est  extensionis  radix,  oriri  potest  re- 
sistendi vis. 

Ex  his  colliges,  in  argumento  supra  opposito  (90),  omissa 
majori,  negandam  esse  minorem,  cum  iis  quae  sequuntur. 

ARTICULUS  II. 

Qucestio  de  atomorum  essentia  resolvitur . 

96.  Difficile  nunc  non  erit  statuere,  quid  de  ultimis  cor- 
porum elementis,  ac  de  atomorum  essentia  censendum  sit. 

Probavimus  initio,  atomismum  chimicum  omnis  hujus  di- 
sputationis fundamentum  esse  debere.  Atomi  porro,  in  qui- 
bus chimia  sistit,  sunt  atomi  substantiarum  simplicium;  ac 
facile  largiuntur  chimici,  substantias  vere  simplices  esse  for- 
tasse multo  pauciores  iis,  quae  modo  recensentur.  De  hi£ 
atomis  primitivis  quaerebamus,  an  ultima  corporum  elementa 
essent,  an  vero  ex  aliis  elementis  constarent.  Atomi  enim  sunt 
corpuscula  saltem  mente  divisibilia ; extensae  enim  sunt. 
Jam  post  ea  quae  hucusque  disseruimus,  facile  colligi  poterit, 
quid  in  proposita  quaestione  sentiendum  sit. 

97.  Propositio  VI.  Ultima  corporum  elementa  sunt  atomi; 
nempe  substantice  extensione  geometrica , et  vi  resistendi  prce - 
ditce . 

Probatur  ex  dictis.  Nam  atomi  substantiarum  vere  simpli- 
cium vel  sunt  compositae  ex  elementis  re  distinctis,  vel  pror- 
sus incompositae.  Si  sunt  compositae,  vel  constant  ex  binis 

partibus,  altera  potentiali,  altera  actuali,  vel  ex  pluribus 
partibus  actualibus.  Non  sunt  autem  compositae  ex  parte 
potentiali,  et  ex  parte  actuali,  ut  probatum  est  (80.  seq.).  Ne- 
que ex  partibus  actualibus.  Nam  hae  partes  actuales  aut  vires 
sunt,  aut  puncta,  aut  alia  corpuscula  continua.  Sed  nequeunt 
esse  vires  (86)  et  nequeunt  esse  puncta  ex  demonstratis  (79). 
Nequeunt  item  esse  corpuscula  continua;  nam  agimus  de 
corpusculis  substantiarum  vere  simplicium.  Hoc  unum  ita- 
que dicendum  superest:  atomos  substantiarum  simplicium 
esse  prorsus  incompositas : ac  proinde  ultima  corporum 
elementa  esse. 

Haec  vero,  quae  diximus  de  atomis  ponderabilium  corpo- 
rum, quae  chimici  considerant,  dicenda  ex  aequo  sunt  de 
atomis  aetheris  imponderabilis,  si  ab  atomis  ponderabilium 
corporum  primitivis  reapse  hae  differunt.  Nam  utrobique 
eaedem  rationes  valent. 

98.  Pauca  nunc  de  atomorum  primitivarum  essentia. 

Dicendum  itaque  1°  essentiam  genericam  atomici  corpu- 
sculi primitivi  hanc  esse,  ut  sit  substantia  extensione  geo- 
metrica ac  vi  resistendi  praedita.  Quae  duo  non  sunt  essen- 
tiae atomorum  constitutiva  realia,  ut  supra  dictum  est  (87), 
sed  binae  manifestationes  substantiae  corporeae  ejusdem  pro- 
priae atque  constantes,  quae  in  ultimis  quoque  corporum 
elementis  reperiantur  necesse  est.  Hae  dicuntur  essentiales 
eorum  proprietates,  qui  una  cum  indeterminata  substantiae 
notione,  satis  determinant  in  conceptu  nostro  quid  illa  sint. 

De  caeteris  autem  viribus  quibus  atomi  instructae  sunt,  qua- 
rum ope  in  se  mutuo  agunt,  non  fit  mentio  in  essentiae  des- 
criptione; primo  quidem  quia  sine  illis  atomus  concipi  potest; 
tum  etiam  quia  hae  vires  ab  essentialibus  proprietatibus  di- 
manant, ut  infra  videbitur. 

Dicendum  2°  de  specifica  primitivarum  atomorum  essen- 
tia vix  aliquid  statui  posse.  Nam  specificae  earum  proprie- 
tates sensibus  nostris  non  patent,  ac  solum  se  manifestant  in 
corporum  proprietatibus.  Ignoramus  praeterea  quaenam  sint 
vere  simplices  substantiae.  Nihilominus  statuere  possumus 
generatim,  atomos  diversarum  substantiarum  simplicium 

differre  debere  vel  figura,  vel  magnitudine,  vel  chimicis  affi- 
nitatibus, vel  aliquo  alio  hujusmodi. 

Dicendum  3°  atomos  primitivas,  quamvis  incompositae 
sint,  esse  tamen,  prout  continui  natura  fert,  sine  fine  divisi- 
biles, saltem  mente.  Physice  tamen  videntur  dicendae  indivi- 
sibiles. 

99.  Quaeres  an  atomorum  variae  species  metaphysice  com- 
positae dici  queant ; ita  ut  sit  in  illis  aliquid  imperfectum  ac 
determinabile,  quo  pertineant  ad  genus  substantiae  corporeae, 
et  aliquid  perficiens  ac  determinans,  quo  in  certa  specie 
collocentur.  Respondeo,  si  iis  vocibus:  imperfectum  et  perfi- 
ciens, determinabile  ac  determinans , intelligis  binas  partes 
physicas,  ut  potentiam  et  actum  peripateticorum  (4,  5),  ne- 
gabitur 1°  compositionem  hujusmodi  metaphysicam  esse; 
2°  eam  in  atomis  habere  locum  (80,  seq.).  Si  vero  intelligis 
iis  vocibus  binas  partes  metaphysicas,utsuntin  homine  ani- 
mal et  rationale,  quae  non  sunt  verae  partes,  sed  ratione  tan- 
tummodo distinguuntur  (0. 247),  nemo  negabit  hanc  in  atomis 
idealem  compositionem  esse. 

ARTICULUS  III. 

Satisfit  objectis. 

100.  Qpp.  I.  In  atomismo  chimico  sistere  non  possumus. 
Nam 

1°  Quaestio,  quam  agimus,  non  physica  est  sed  metaphy- 
sica:  agitur  enim,  non  de  explicandis  factis,  sed  de  expli- 
canda essentia  corporis  seu  atomi.  Sed  atomismus  chimicus 
est  quidem  hypothesis  physica  idonea  ad  facta  explicanda, 
non  autem  theoria  metaphysica  sufficiens  ad  explicandam 
corporum  essentiam.  Ergo  metaphysicus  in  eo  sistere  non 
potest. 

2°  Experimenta  chimiae  non  definiunt  utrum  elementa 
constent  materia  ac  forma  nec  ne;  itemque  utrum  maneant 
in  mixto  actu,  an  vero  virtute. 

3°  Huic  igitur  theoriae  non  opponitur  chimia,  quemad- 
modum non  opponitur  iis,  qui  censent  atomos  elementares 
constare  ex  punctis. 

101.  Resp.  Neg.  ani.,  juxta  ea  quae  supra  declarata  sunt. 

Ad  lm  : Quaestio  bsec  non  est  physica  sed  metaphysica,  ta- 
men connexa  cum  physica. 

Dist.  pariter  rat. : add.  Agitur  de  explicanda  essentia  ato- 
morum, ita  ut  non  destruatur  explicatio  physica  factorum, 
quam  chimia  suppeditat,  conc. ; secus  nego . 

Neg  min.  et  cons.  quarum  negationum  ratio  patet  ex  dictis. 

Ad  2m  Dist. : Experimenta  solummodo,  omitto;  scientia  chi- 
miae  quae  his  experimentis  innititur,  nego.  De  hac  opposi- 
tione inter  chimicam  scientiam  et  peripateticum  systema 
quocunque  modo  proponatur,  vide  superius  dicta  (32.  seq., 
82). 

Ad  3m  Neg.  et  nego  paritatem.  Qui  enim  atomos  punctis 
constare  censent,  theoriam  combinationum  et  affinitatum  non 
evertunt;  imo  chimicae  scientiae  conclusiones  omnes  reci- 
piunt. At  qui  peripatetica  placita  sectari  vult,  chimicam 
scientiam  universam  evertat  oportet,  ut  supra  demonstratum 
est. 

102.  Opp.  II.  Atomi  materia  ac  forma  constent  necesseest, 
seu  realitate  ex  qua  fluat  extensio,  et  realitate  quae  sit  vis 
origo.  Etenim, 

1°  Extensio  atomi  seu  partium  multiplicitas  ac  simul  ejus 
unitas  explicari  nequeunt,  nisi  ponamus  in  ipsa  atomo  prin- 
cipium simplex,  quod  singulis  immixtum  partibus  suam  iis 
indivisionem  impertiat. 

2°  Materia,  qua  talis,  est  semper  et  ubique  eadem;  ex 
eaque  extensio  sola  emergit.  Si  igitur  molecula  sola  materia 
constaret,  nullae  essent  moleculae  heterogeneae,  seu  diversae 
naturae  et  operationis.  Ergo  aliud  principium  moleculae  insit 
oportet,  ex  quo  illa  naturae  diversitatem  sortiatur. 

3°  Figura  in  quantitate  continua  qua  atomus  instructa  est, 
non  potest  esse  nisi  a principio  formali.  Etenim  extensio  quae 
pullulat  a principio  materiali,  per  se  indifferentiam  dicit  ad 
figuram  quamcunque. 

103.  Resp.  Neg.  ant.  i.  e.  tam  id  quod  de  atomi  composi- 
tione affirmat,  quam  id  quod  supponit  de  identitate  inter  ma- 
teriam et  formam  ac  binas  illas  realitates  (89). 

Ad  lm  Nego.  Etenim  ad  hoc  ut  eam  unitatem  cum  partium 
possibilium  multiplicitate  conjunctam  explicemus,  necesse 
non  est  ut  partium  multiplicitatem  ab  uno  principio,  et  uni- 
tatem ab  altero  oriri  statuamus  (90,  seq.).  Sufficit  enim 
unum  principium  a quo  utraque  oriatur,  seu  potius  quod  per 
utramque  se  manifestet.  Hoc  principium  erit  substantia  ipsa 
atomi  cum  tali  extensionis  mensura  a Deo  condita.  Noto 
autem  difficultatem  hanc,  si  qua  est,  integram  manere  in  sy- 
stemate- peripatetico  vero,  in  quo  formae  materiales  ponuntur 
extensae  formaliter  eodem  pacto  ac  materia. 

Ad  2^  Dist.  ant. : Si  materia  usurpetur  sensu  peripatetico 
veteri  (4),  aut  reformato,  tr. ; si  usurpetur  alio  sensu  legitimo, 
nego.  Eadcmque  sit  distinctio  ad  utrumque  consequens. 
Materia  enim  apud  recentiores  sunt  ipsae  atomi,  ex  qui- 
bus corpora  coalescunt ; atomi  vero  nor.  sunt  semper  et 
ubique  etedem,  nempe  ejusdem  naturae,  aut  saltem  haec 
identitas  non  probatur.  Caeterum  sive  atomi  primitivae  sint 
diversae  naturae,  sive  ejusdem,  haberentur  semper  ex  varia 
earum  compositione  moleculae  diversae  natura  et  operatio- 
nis. 

Ad  3m  Dist.  Si  quis  supponat  principium  materiale  in 
atomo  sensu  peripatetico,  conc.;  secus,  nego.  Sensu  enim  re- 
centiorum  principium  materiale  corporis  sunt  atomi,  princi- 
pium materiale  atomorum  nullum  est,  nullumque  princi- 
pium formale.  Est  enim  atomus  substantia  incomposita,  cui 
talis  et  non  alia  figura  debetur  vel  quia  eam  natura  sua 
postulat,  vel  quia  eam  a Creatore  praefinitam  habet. 

Dist.  rationem  additam : extensio  per  se  dicit  indifferen- 
tiam ad  quamcunque  figuram ; nempe  extensio  in  abstracto, 
conc. ; extensio  a certae  atomi  substantia  requisita,  aut  ipsi 
determinata  a Creatore,  nego. 

104.  Opp.  111.  Ex  atomorum  mobilitate. 

Communicatio  motus  impossibilis  esset,  nisi  tota  atomus 
impulsa,  eo  ipso  quo  impellitur  momento,  vim  motricem  ab 
impellente  communicatam  illico  reciperet.  Atqui  hoc  suppo- 
nit, atomum  motam  informari  principio  simplici,  quod  sin- 
gulis ejus  partibus  insit. 

Prob.  major.  Nulla  materiae  pars  assignari  posset,  quae 
primo  instanti  celeritatem  reciperet,  caeteris  deinde  partibus 
communicandam.  Materia  enim  est  sine  fine  divisibilis. 

Prob.  minor.  1°  Principium  simplex,  cum  veram  unitatem 
extenso  communicet,  hoc  facit  idoneum  ut  unico  instanti 
motum  recipiat,  lanquam  unum  subjectum. 

2°  Vis  motrix  est  inextensa  per  se  et  extensibilis  solum 
per  accidens.  Ergo  directe  et  primo  recipi  tantummodo  potest 
in  subjecto,  quod  sit  inextensum  per  se,  et  extensum  per 
accidens.  Hoc  autem  est  forma  substantialis. 

105.  Resp.  Omitto  majorem : nego  minorem. 

Ad  prob.  major.  Nego  suppositum,  quod  nempe  quum  de 
atomo  agitur  sit  assignanda  aliqua  pars,  quae  primo  celerita- 
tem recipiat ; quodque  sint  partes,  quibus  motus  commu- 
nicari debeat.  In  continuo  nullae  sunt  partes  actu  distinctae; 
proinde  nulla  est  pars  quae  primo  recipiat  motum,  nulla- 
que fit  a parte  ad  partem  motus  communicatio,  sed  tota 
atomus  momento  indivisibili  determinationem  recipit  ad 
motum. 

106.  Ad  lm  prob.  min.  Nego  iterum  suppositum  idem,  quod 
extensum  continuum,  quia  tale  est,  sit  incapax  recipiendi 
unico  instanti  motum.  Cujus  rei  si  vere  incapax  esset,  capa- 
citatem hanc  a principio  simplici  recipere  non  posset:  non 
enim  ex  eo  quod  principium  simplex  extenso  insit,  extensum 
fit  inextensum.  Aliunde  vero,  non  principium  illud  simplex 
motum  reciperet,  sed  ipsum  extensum.  Si  qua  igitur  ex  motus 
communicatione  exsurgeret  difficultas,  haec  in  hypothesi 
quoque  adversariorum  integra  permaneret. 

Ad  2“  Omitto  ant.,  et  animadverto  vim  motricem,  sive 
haec  per  se,  sive  per  accidens  extensa  sit,  si  vis  materialis 
est,  esse  certe  extensam  formaliter. 

Nego  consequentiam,  idque  ex  pluribus  capitibus. 

107.  l°Quia  in  ipsa  adversariorum  opinione  forma  substan- 
tialis, quae  est  inextensa  per  se,  recipitur  in  materia  quae  est 
extensa  per  se.  Et  anima,  quae  nullo  modo  est  extensa,  in 
corpore  extenso  recipitur.  Argumentum  igitur  falso  nititur 
principio. 

2»  Hinc  non  agitur  de  extensione  per  se  aut  per  accidens, 
sed  de  extensione  formali  aut  virtuali.  Nam  difficultas  dedu- 
citur a materiae  extensione  formali.  Atqui  falsum  est  formam 
atomi  materialem,  si  qua  esset,  formali  extensione  posse 
carere,  ut  supra  demonstratum  est.  Ergo  neque  ipsa  recipere 
motum  posset. 

3°  Novum  est  quod  asseritur:  in  composito  ex  materia  et 
forma  motum  recipi  primo  in  forma,  secundario  in  materia; 
quasi  vero  quoad  actus  ac  passiones  forma  materialis  et  ma- 
teria distinguerentur,  et  non  efficerent  unum  per  se. 

4°  Quum  hominis  corpus  motum  ab  extrinseco  recipit, 
quid  est  quod  directe  et  primo  motum  recipit?  Sane  anima, 
juxta  hanc  opinionem  : nam  anima  est  forma  corporis, 
eaque  vere  simplex  et  inextensa.  Ergo  ex  impulsu  primo  et 
directe  impellitur  anima,  secundario  et  indirecte  corpus.  Hoc 
certe  scholastici  non  docuerunt;  imo  potius  contrarium. 

108.  Opp.  IV.  1°  Sententia,  quae  statuit  atomos  in  com- 
posito actu  permanere,  non  explicat  mutationem  totalem 
proprietatum  compositi.  Etenim  proprietates  omnes  vires- 
que compositi  diversae  omnino  sunt  a proprietatibus  compo- 
nentium; quae  idcirco  a chimicis  neutralizari  dicuntur.  Atqui 
impossibile  est,  sub  proprietatibus  ac  viribus  specifice 
diversis  eamdem  permanere  substantiam : proprietates  enim 
e substantia  resultant. 

2°  Si  atomi  actu  manent  in  mixto,  compenetratio  admit- 
tenda est,  quae  naturaliter  est  impossibilis.  Etenim  in  aqua 
vr.  gr.  nullum  est  punctum  in  quo  sit  solum  oxygenium  vel 
solum  hydrogenium,  sed  in  quovis  puncto  utcunque  exiguo 
est  aquae  particula. 

3*  In  hac  sententia  explicari  nequit  mutatio  substantiae 
non  viventis  in  corpus  vivens,  seu  plantae  seu  animalis. 

109.  Resp.  Nego  ant. 

Ad  lm  jam  supra  responsum  est  (73, 78).  In  composito  non 
est  eadem  substantia  quae  est  in  singulis  componentibus ; sed 
sunt  utriusque  componentis  substantiae  conjunctae,  ita  ut  ex 
utriusque  componentis  proprietatibus  proprietates  compositi 
conflentur.  Itaque  proprietatum  neutralizatio  est  potius  con- 


COSMOLOGIA. 


288 

sectarium  atomicae  theoriae.  Quantam  vero  difficultatem 
creet  adverso  systemati,  supra  notatum  est  (85). 

Ad  2m  Neg.  ant.  et  dist.  rat.  add. : Nullum  est  punctum  sen- 
sibile in  quo  utrumque  elementum  non  inveniatur,  conc. ; 
nullum  est  punctum  absolute,  nego.  Qua  ratione  oppositum 
probari  poterit,  cum  certum  sit,  in  corporibus,  etiam 
maximae  densitatis,  esse  innumerabilia  spatiola,  in  quibus 
nullum  est  ponderabile  elementum?  Si  itaque  in  aquav.  gr. 
licet  nullum  sit  sensibile  vacuum,  multa  tamen  sunt  inter- 
valla in  quibus  neque  oxygenium  est  neque  hydrogenium, 
eritne  mirandum  esse  aliquod  in  ea  spatiolum  quod  ab 
oxygenio  occupetur,  et  non  ab  hydrogenio? 

Ad  3™  Negatur  transitum  substantia)  non  viventis  in  viven- 
tem explicaii  non  posse  in  nostra  sententia.  Imo  quae  ad 
vitam  pertinent,  multo  clarius  et  intelligibilius  in  communi 
sententia  explicantur,  quam  in  systemate  peripatetico,  aut 
ir  quovis  systemate  affini,  ut  suis  locis  videbimus. 

110.  Opp.  V.  Qui  atomos  incompositas  tuentur,  pluribus 
iisque  gravibus,  urgentur  incommodis.  Nam 

1°  Perimunt  intrinsecum  discrimen  inter  substantiam  cor- 
poream et  spiritualem,  nam  utramque  quoad  essentiam 
faciunt  simplicem. 

2°  Ponunt  activitatem  atomi  procedere  ab  eodem  princi- 
pio, a quo  manat  extensio  : atque  hoc  pacto  statuunt  mate- 
riam ex  se  activam  esse.  Hoc  autem  repugnat.  Si  enim  ma- 
teria ex  se  activa  ponitur,  jam  nulla  esset  ratio  cur  vitae 
quoque  ac  sensus  principium  esse  non  posset. 

3°  Assignant  ut  corporum  constitutiva  corpora  quaedam 
minora;in  quo  l°)similes  sunt  iisqui  quaerenti  quaenamsint 
domus  constitutiva,  responderent  esse  parvas  domos ; 2°)  aber- 
rant a proposita  quaestione : non  enim  quaerimus  prima  quan- 
titatis elementa;  sed  constitutiva  essentiae  quantitate  praedita). 

111.  Resp,  Neg.  ant.  Nam  si  quod  grave  in  his  incommo- 
dum est,  illud  premit  potius  adversariorum  humeros. 

Ad  lm  Nego  in  nostra  doctrina  perimi  intrisecum  discri- 
men inter  corpoream  spiritualemque  substantiam.  Ad  rat. 
add.  nego  suppositum:  videlicet  discrimen  hoc  carentia  com- 


259 


LIBER  PRIMUS,  CAPUT  III. 

positionis  ex  binis  realitatibus  contineri.  Essentiale  enim 
discrimen  utriusque  est  in  hoc,  quod  corpus  est  essentia- 
liter extensum,  etiam  in  suis  ultimis  elementis,  adeoque 
incapax  per  se  sensus,  multoque  magis  intellectus  : spiritus 
vero  est  essentialiter  immunis  a quantitate,  idemque  sensu 
praeditus  et  intellectu. 

412.  Hinc  retorqueo  argumentum.  Adversarii  enim  vere 
tollunt  discrimen  illud  praecipuum,  quod  inter  spiritum  ac 
formas  materiales,  praesertim  corporum  inanimatorum,  peri- 
patetici veteres  unanimiter  admittebant;  quod  nempe  spiri- 
tus ita  sit  simplex  quoad  essentiam,  ut  extensione  formali 
careat,  ac  proinde  sit  totus  in  toto  corpore  quod  informat, 
et  totus  in  singulis  ejus  partibus; formae  vero  materiales  sint 
quidem  simplices  quoad  essentiam,  sed  tamen  in  subjecto 
extensione  formali  afficiantur,  ac  proinde  non  sint  totae  in 
singulis  subjecti  partibus  totalitate  quantitatis.  Adversarii 
autem  hoc  discrimen  tollunt,  ut  supra  vidimus  (89,  3°). 

413.  Ad  2m  Ponimus  activitatem  atomi  procedere  ab 
eodem  principio  a quo  manat  extensio,  transeat.  Non  enim 
ponimus  haec  duo  procedere  ab  atomi  substantia ; sed  dici- 
mus eam  substantiam  his  duabus  proprietatibus  esse  essen- 
tialiter praeditam. 

Subdunt : Statuimus  per  hoc  materiam  ex  se  activam  esse. 
De  qua  materia  est  hic  sermo?  An  de  materia  intellecta  ad 
mentem  eorum  quos  objectio  aggreditur?  Non  videtur.  Nam 
juxta  nos  materia  est  corpus,  vel  corporis  elementumatomus. 
Sed  talem  materiam  ex  se  activam  esse  adversarii  negare  non 
possunt;  nam  ipsi  quoque  admittunt  substantiam  corpoream, 
et  atomos  activitate  esse  praeditas  ex  se,  nempe  ex  ipsa  sua 
essentia,  ex  suis  intrinsecis  constitutivis.  Si  vero  materiae 
nomine  intelligunt  materiam  primam,  quam  nos  non  agno- 
scimus, objectio  nos  non  impetit. 

Praeterea  quam  activitatem  memorant?  An  activitatem  pro- 
priam corporis,  et  quae  cum  extensione  consistere  potest? 
Sed  hac  admissa,  quomodo  exinde  consequetur,  corpus  esse 
capax  ex  se  vitee,  quae  praeter  essentialia  corporis,  organi- 
smum postulat,  aut  sensus , qui  praeter  corpus  requirit  ani- 

mam?  Si  vero  activitatis  nomine  activitatem  omnem  intelli- 
gunt,  nescio  quos  adversarios  aggrediantur.  Certe  nos  non 
dicimus,  corpus  ex  se  omnis  activitatis  capax  esse. 

144.  Itaque  ad  omnes  hasce  ambiguitates  dissipandas,  re- 
spondeo  : dist.  2m  partem  majoris  : statuimus  materiam  ex 
se  activam  esse  : nempe  materiam  primam,  aut  aliquid  illi 
simile,  nego  suppositum;  atomos,  subd. ; statuimus  atomos 
esse  activas  ex  se,  activitate  quae  cum  extensione  sociari  pos- 
sit, conc.;  activitate  omnigena,  nego. 

Eodemque  pacto,  dist.  min.  et  rat.  add. 

415.  Retorqueo  deinde  iterum  argumentum.  Etenim  ad- 
versarii non  quidem  materiae  primae  elementorum,  sed  eorum 
formis  extensionem  formalem  demunt,  eamque  iis  tribuunt 
unitatem,  ut  vere  nulla  amplius  sit  ratio  cur  sensus  principia 
esse  nequeant : eoque  magis  quod  in  ipsorum  doctrina  sen- 
sus principium  forma  materialis  est. 

416.  Ad  3m  resp.  totum  argumentum  niti  in  aequivoca- 
tione  hujus  vocis  : corpus,  Quum  enim  quaeri  dicuntur  cor- 
porum constitutiva,  corporum  nomine  intelligimus,  aliquid 
non  modo  extensum,  sed  etiam  compositum  ex  multis  parti- 
bus ad  sensum  distinctis  et  separabilibus,  itemque  aliquid 
non  modo  vi  resistendi  praeditum,  sed  caeteris  etiam  qualita- 
tibus sensibilibus.  Quum  vero  dicuntur  atomi  esse  corpora, 
corporum  nomine  intelligimus  substantiam  incompositam, 
extensione  ac  vi  resistendi  praeditam.  Quum  igitur  corpus 
primo  sensu  accipitur,  atomi  non  sunt  corpora  ; quum  sensu 
accipitur  altero,  id  quod  ex  atomis  componitur  non  est  cor- 
pus, sed  compositum  ex  corporibus. 

417.  Sed  omissis  vocibus,  veniamus  ad  rem.  Assignamus 
ut  corporum  constitutiva  corpora  quaedam  minora  : dist.: 
nempe  ejusmodi  corpora,  quae  habeant  eas  proprietates, 
ratione  quarum  quaeruntur  corporum  constitutiva,  nego; 
corpora  quae  has  proprietates  non  participant,  conc.  Proprie- 
tates videlicet  quae  nos  movent  ad  quaerenda  corporum  con- 
stitutiva, non  sunt  certe  extensio  continua  conjuncta  cum 
resistendi  vi,  quibus  proprietatibus  atomi  instructae  sunt, 
sed,  ut  a principio  monuimus  (3),  1°  corporum  manifesta 

compositio,  2°  mutationes  unius  corporis  in  aliud,  quod 
qualitates  sensibilesa  primi  qualitatibus  diversasprae  sefert. 
Hae  autem  binae  proprietates  non  sunt  in  atomis;  imo  diserte 
negamus  eas  proprietates  iis  inesse.  Igitur  atomi  non  incon- 
grue assignantur  ut  corporum  constitutiva. 

Nec  mirum  est  essentiales  corporum  proprietates  exten- 
sionem ac  resistendi  vim,  etiam  in  atomis  inveniri.  Mirum 
enim  non  est,  extensum  compositum  constare  incompositis 
extensis  ; et  necessarium  est,  compositum  resistens  ex  ele- 
mentis resistentibus  coalescere. 

118.  Ex  his  patet,  nullum  pondus  habere  paritates  addu- 
ctas. Qui  enim  v.  gr.  assignaret  parvas  domos  ut  domus  con- 
stitutiva, stulte  loqueretur,  quia  componentia  ab  eo  assi- 
gnata univoce  convenirent  cum  composito,  eaque  omnia 
haberent,  ratione  quorum  compositi  constitutiva  quaeruntur. 
At  non  stulte,  sed  sapienter  loqueretur,  si  diceret,  domus 
constitutiva  esse  lapides  et  caementa,  quanquam  lapides  et 
caementa  aliquas  cum  domo  proprietates  communes  habeant. 

119.  Nec  a proposita  quaestione  aberramus.  Quaestio  enim 
proposita  duplex  est : la  quam  omnes  proponunt : qucenam 
sint  corporum  sensibilium  constitutiva.  Cui  respondemus  cum 
chimicis,  esse  atomos.  2a  quam  quidam  proponunt  philoso- 
phi : qucenam  sint  constitutiva  atomorum.  Cui  respondemus, 
constitutiva  atomorum  nulla  esse,  nec  quoad  essentiam,  nec 
quoad  quantitatem.  Quod  si  quis  quaereret,  duabus  hisce 
quaestionibus  confusis  : qucenam  sint  constitutiva  essentice 
quantitate  proeditce,  responderemus,  distinguendo  quaestio- 
nem utramque  : si  sermo  est  de  quantitate  composita  corpo- 
rum, sunt  atomi;  si  sermo  est  de  quantitate  continua  atomo- 
rum, nulla  sunt. 

120.  Opp.  VI.  Systemati  atomorum  incompositarum  prae- 
ferendum est  systema  quod  atomos  materia  acforma  constare 
docet.  Nam 

1°  Qui  systema  illud  primum  sectantur,  fateri  tandem  ali- 
quando coguntur,  se  intimam  corporis  primitivi  essentiam 
ignorare;  ac  propterea  nihil  explicant,  et  problema  meta- 
physicum  non  solvunt. 

2°  Haec  vero  ignorantiae  professio  latam  scepticismo  aperit 
viam.  Nam  v.  gr.  eodem  pacto  dicere  licebit : anima  humana 
est  substantia,  quae  se  manifestat  cogitatione  et  voluntate, 
sed  cujus  illa  naturae  sit,  nescio. 

3°  Qui  sic  agit  universam  diruit  metaphysicam,  cujus  finis 
est  ut  rerum  essentias  detegat. 

4°  E contrario  qui  alterum  systema  propugnant,  essentiam 
corporis  explicant ; nam  essentialia  ejus  constitutiva  assi- 
gnant. 

5°  Imo  doctrina  haec  compositionis  substantialis  ex  mate- 
ria ac  forma,  omnia  explicat,  regnam  minerale,  vegetale, 
animale,  ipsasque  formas  separatas ; estque  vere  universi 
philosophici  aedificii  fundamentum. 

121 . Resp.  Neg.  ant. 

Tres  primae  probationes  fundantur  in  falsa  quadam  inter- 
pretatione verborum.  Quum  enim  dicimus,  nos  intimam 
atomorum  essentiam  ignorare,  eamque  solum  ex  ejus  sensi- 
bilibus manifestationibus  cognoscere,  sermo  nobis  est  de 
cognitione  inluitiva,  quam  profecto  nemo  sibi  arrogat,  si 
forte  eos  excipias,  qui  Absoluti  cognitionem  sibi  vindicant. 
Non  est  itaque  nobis  sermo,  nec  esse  potest  de  ea  cognitione 
quae  homini  possibilis  est,  quaeque,  ut  in  Ontologia  explica- 
vimus (0.  46),  constat  ex  conceptibus  quibusdam  indetermi- 
natis, entis,  realitatis,  principii,  aliisque  hujusmodi,  atque 
ideis  sensibilium  proprietatum.  Hanc  enim  cognitionem  ^t 
assequi  possumus,  et  assequi  pro  viribus  contendimus.  Ne- 
quealiaest  cognitio  corporeae  essentiae,  quam  adversarii  nacti 
sunt.  Quare  si  qua  ignorantia  hac  in  re  laboramus,  ea  no- 
bis est  cum  iisdem  communis.  Nos  enim  atomi  essentiam  ita 
discribimus  : substantiam  extensione  geometrica  et  vi  resi- 
stendi prceditam.  Illi  vero  : substantiam  coalescentem  ex  duabus 
realitatibus,  quarum  altera  est  principium  extensionis,  altera 
vis.  Inter  quas  binas  descriptiones  totum  discrimen  hoc  est, 
quod  partem  definitionis  indeterminatam  nos  simplicem  po- 
nimus; illi  vere  compositam  ex  duabus  aliis  indeterminatis; 
seu  brevius,  quod  in  una  definitione  una  tantum  est  inco- 
gnita, in  altera  incognitae  binae  sunt. 

122.  Hinc  patet  responsio  ad  lm  Fatemur  nos  ignorare 
intimam  primitivi  corporis  essentiam,  i.  e.  carere  intuitiva 
ejus  cognitiooe,conc.;  carere  ea  cognitione  quam  philosophus 
quaerere  debet,  aut  eam  contemnere,  nego.  Hinc  nego  conse- 
quens. 

Per  haec  patet  responsio  ad  2m  et  3m. 

Ad  4m.  Nego  in  adversariorum  sententia  explicari  corporis 
essentiam  : hoc  patet  ex  dictis  ; atque  adeo  ex  ratione  quae 
subjicitur.  Hoc  ipso  enim  quod  sententia  haec  constitutiva 
atomorum  assignat,  et  constitutiva  talia,  a veritate  aberrat. 

Ad  4®.  Nego  per  materiam  et  formam  explicari  regnum 
minerale,  ut  jam  vidimus,  aut  regnum  vegetale  ut  suo  loco 
videbimus.  Concedo  libenter  materiae  ac  formae  conceptus  a 
veteribus  traditos,  vitae  animali  optime  applicari,  ut  alibi 
demonstrabitur.  Materia  vero  et  forma  atomica  nihil  expli- 
cat, imo  plura  implicat:  maxime  si  materiae  ac  formae  no- 
mine principia  ilia  duo  extensionis  et  activitatis  intelligan- 
tur. 

CAPUT  IV. 

* QUOMODO  EX  ATOMIS  CORPORA  CONSTENT. 

"i  ARTICULUS  I. 

Notanda  qucedam. 

125.  Attractionis  viribus  atomos  simul  coalescere  et  cor- 
pora componere,  certum  omnibus  est.  Cujus  illustratio  do- 
ctrinae ad  physicas  pertinet  disciplinas.  Duo  tantummodo 
nobis  animadvertenda  sunt. 

Primum  spectat  ad  attractiones  ac  repulsiones,  quae  inter 
atomos  vel  corpora  exercentur.  De  quibus  hoc  ut  certum  ha- 
beri debet,  nullam  in  iis  esse  posse  actionem  in  distans. 
Neque  hanc  profecto  physici  requirunt.  Inter  quos  commu- 
nis modo  sententia  est,  attractiones  ac  repulsiones  fieri  me- 
diante fluido  elastico  imponderabili,  quod  aatherem  vocant. 
Ac  juxta  opinionem  valde  probabilem,  atomi,  idemque  di- 
cendum de  corporibus,  quod  ad  effectum  attinet,  ita  se 
habent  ad  invicem,  ac  si  elastica  quadam  spirali  connecteren- 

tur;  quae  si  compressione  coarctetur,  atomi  sibi  mutuo  ap- 
propriant,  si  vero  expansione  producatur,  a se  invicem  rece- 
dunt. In  qua  hypotbesi,  ut  vides,  nullae  necessario  suppo- 
nendae sunt  in  atomis  attractivae  ac  repulsivae  vires  proprie 
dictae.  Sufficit  enim  earum  vis  resistendi  cum  potentia  pas- 
siva ad  motum  recipiendum  (t). 

424.  Notandum  alterum  pertinet  ad  crystallorum  figuras. 
Docent  physici,  ad  has  explicandas  satis  esse  attractionis  vi- 
res, posita  molecularum  integrantium  regulari  figura.  Ete- 
nim quum  sunt  ejusmodi  adjuncta  ut  moleculae  integrantes 
secundum  propria  attractionis  centra  se  libere  attrahere 
possint,  tunc  altera  ad  alteram  ita  appellit,  ut  faciem  faciei 
vel  latus  lateri  applicet;  ex  quo  necessario  sequitur  ordinata 
multitudinis  dispositio,  atque  ex  ea  regularis  totius  massae 
figura. 

125.  Molecularum  autem  integrantium  regularem  semper 
figuram  esse,  id  primo  ex  observatione  deducitur.  Pulvis 
enim  eorum  quoque  mineralium,  quae  amorpha  sunt,  si  mi- 
croscopio  inspiciatur,  regulares  ut  plurimum  figuras  exhibet. 
Unde  concludere  possumus,  ultimas  moleculas  regulares 
semper  esse. 

Hoc  idem  a priori  ostenditur.  Nam  integrantes  moleculae 
vel  compositae  sunt,  vel  incompositae. Si  integrantes  moleculae 
compositae  sunt,  demonstrat  mathesis,  regularem  earum  figu- 
ram necessarium  effectum  esse  aequilibrii  inter  attractivas 
repulsivasque  vires  atomorum  easdem  moleculas  constituen- 
tium. Si  enim  constituentes  atomi  non  se  symmetrice  dispo- 
nerent in  molecula,  vires  attractivae  ac  repulsivae  se  mutuo 
elidere  non  possent;  id  quod  ad  aequilibrium  requiritur  (s). 
Si  vero  integrantes  moleculae  sunt  incompositae,  cujusmodi 
sunt  in  substantiis  simplicibus,  facile  erit  demonstrare,  has 
quoque,  imo  has  in  primis  regulari  figura  circumscribi, 

(1)  Confer  Belli.  Rifle&sioni  sulla  legge  d'elVazione  molecolare.  Milano  ISIS, 
p.  26  et  alibi.  — Canioni.  Relazioni  tra  alcune  proprieta  termiche  ed  altrc  pro • 
prieta  fisiche  de'  corpi . Pavia  1862,  p.  5,  45.  — Poneelet.  Mecanique  industrielle , 
p.  1,§157. 

(2)  Cf.  Amedei  Avograde  opus,  cui  titulus : Fisica  de'  corpi  ponderabili . T.  I, 
Lib.ll,  sex.  II,  c.  IV. 

cum  sint  immediatum  sapientissimi  Creatoris  opus,  ut  alia 
omittam.  Putant  multi  Wollastonum  sequentes,  primitivas 
atomos  globularis  esse  figurae. 

Quod  si  non  raro  corpora  irregularem  figuram  sortiuntur, 
id  mirum  esse  non  debet.  Si  enim  adjuncta  non  sinunt,  ut 
attractio  molecularis  libere  ac  pacate  exerceatur,  et  gravitatis 
vis  praevalet,  necesse  est  ut  moleculae  altera  super  alteram 
temere  ac  festinanter  ruant ; ex  quae  confusa  commixtione 
regularis  figura  oriri  nequit. 

ARTICULUS  II. 

De  crystallorum  genesi  qucestio. 

126.  Haec  quae  communis  habet  sententia,  satis  clara  sunt, 
et  cuique  se  probant.  Objicitur  tamen,  ad  crystallorum  gene- 
sim explicandam  aliquod  aliud  principium,  seu  vim,  seu 
formam,  necessarium  videri,  quo  principio  vires  moleculares 
regantur,  eleventur,  et  ad  hunc  determinatum  etfectum  ordi- 
nentur. Aiunt  enim  : 

1°  Attractio  cum  sit  eadem  in  omnibus  corporibus,  non 
explicat  diversos  crystallorum  typos,  ad  quas  unaquaeque 
substantia  pro  sua  natura  tendit ; cumque  sit  infinite  varia 
pro  adjunctorum  diversitate,  constantium  typorum  causa 
esse  nequit. 

2°  Quaedam  substantiae  possunt  duas  diversas  figuras 
induere  et  ad  diversos  typos  pertinentes.  Quae  aptitudo 
(dymorphismus)  non  potest  a sola  attractione  repeti. 

3«  Quaedam  substantiae  fusibiles  maxime  ac  vaporabiles, 
sub  globuli  forma  coagulari  incipiunt  antequam  polyedricam 
figuram  assumant;  id  quod  aliquam  cum  viventium  genesi 
analogiam  praefert. 

4°  Nonnulla  afferunt  quae  observantur  in  genesi  crystallo- 
rum, si  unus  aut  plures  anguli  detruncentur;  iliudque  prae- 
sertim, quod  si  regulare  aluminis  octahedrum  uno  angulo 
mulctetur,  ac  dein  in  liquido  collocetur  ita,  ut  faciei  quam 
caesura  effecit,  incumbat,  crescente  crystallo  formatur  in 
opposito  angulo  facies  illi  similis,  caeteris  angulis  manenti- 
bus acutis. 

Ex  quibus  concludunt,  necesse  esse  ut  vim  aliquam  supe- 
rioris ordinis  in  corporeis  substantiis  agnoscamus,  quae  in- 
feriores vires  attractivas  sibi  subordinet,  et  ad  effectum  suae 
propriae  naturae  consentaneum  coordinet. 

127.  Respondebimus  primo  ad  haec  quae  objiciuntur;  ac 
dein  de  proposita  hypothesi  judicabimus. 

Resp.  itaque  ad  lm  molecularem  in  primis  attractionem  in 
omnibus  corporibus  eamdem  profecto  non  esse  : major  est 
enim  in  quibusdam,  minor  in  aliis,  ut  physici  demonstrant. 
Sed  hoc  omisso,  certe  integrantium  molecularum  figura  in 
diversis  corporibus  eadem  non  est.  Haec  enim  ex  figura,  nu- 
mero, ac  dispositione  constituentium  atomorum  dependet  ; 
quae  omnia  in  diversis  substantiis  diversa  sunt,  ut  chimia 
docet.  Posita  autem  diversa  figura  in  diversis  moleculis  inte- 
grantibus, varii  crystallorum  typi  illico  explicantur. 

Variatur  item  attractio, seu  potius  attractionis  effectus,  pro 
adjunctorum  diversitate  : at  variantur  etiam  in  eadem  sub- 
stantia figurae  crystallinae,  ut  aiunt,  secundariae.  Quae  nihilo- 
minus omnes  si  dymorphas  substantias  excipias,  de  quibus 
mox,  ad  eumdem  semper  typum  reducuntur;  quia  molecula- 
rum integrantium  forma  eadem  semper  manet.  Haec  omnia 
matheseos  subsidiis  a priori  demonstrantur  ; ac  vere  nulla 
est  in  iis  difficultas. 

128.  Ad  2“  Resp.  1*  inversione  argumenti.  Si  substantia- 
rum moleculae  conjunguntur  vi  superioris  principii,  quod 
juxta  propriam  naturam  eas  ordinat,  cur  manente  hoc  prin- 
cipio, moleculae  non  semper  eodem  modo  disponuntur? 
Manere  autem  hoc  principium  dicendum  est,  quousque  ea- 
dem manet  substantia;  maxime  si  principio  illi  nomen  tri- 
buatur ac  munus  substantialis  formae.  Patet  igitur,  in  adver- 
sariorum hypothesi  dymorphismum  inexplicabilem  esse  : 
aut  certe  quidquid  ipsi  respondebunt,  et  nos  potiori  jure 
respondebimus. 

Resp.  2°  Negando  dymorphismum  a sola  attractione  repeti 
non  posse,  posita  molecularum  integrantium  regulari  figura. 
Sufficit  enim,  si  moleculae  integrantes  unius  ejusdemque 
substantiae  diversis  temporibus  diversas  figuras  accipere 


267 


LIBER  PRIMUS,  CAPUT  iV. 

possint.  Quis  porro  negaverit,  atomos  unius  ejusdemque 
moleculae  constituentes  sub  diversis  adjunctis  diversimode 
disponi  posse?  Variata  siquidem  una  aut  altera  virium,  quae 
atomos  sollicitant,  mirum  non  est,  variari  quoque  ordinem 
quo  atomi  se  petunt  atque  invicem  adhaerescunt  (i).  Est  autem 
certum,  dymorphismum  non  habere  locum,  nisi  in  magna 
adjunctorum  varietate,  temperiei  praesertim. 

129.  Ad  3™  Neg.  consequentiam.  Hoc  ipso  enim  quod  sub- 
stantiae illae  valde  pronae  sunt  ad  liquescendum,  aut  evapo- 
randum, fit  ut  in  exiguis  crystallis  moleculae,  quae  angulos 
occupant,  facillime,  evanescant.  Sed  aliis  atque  aliis  molecu- 
lis  accedentibus  tandem  crystallus  polyedricam  formam 
assumit.  Possent  aliae  quoque  hypotheses  afferri,  quas  expo- 
nere non  vacat. 

150.  Ad  4m  Nego  et  hic  consequentiam.  Etenim  ut  alia 
omittam,  idem  in  alumine  contingit,  etiamsi  inferior  angu- 
lus non  sit  dissectus.  Facile  enim  anguli  in  facies  planas 
mutantur,  praesertim  horizontales,  probabiliter  gravitatis 
causa. 

Caetera  facta  quae  adducuntur,  nullam  habent  difficultatem. 

Liquet  ex  dictis,  non  probari,  ad  crystallorum  genesim 
explicandam,  praeter  attracti  vas  vires,  aliquam  aliam  seu  vim 
seu  formam  requiri.  Ut  hoc  melius  intelligatur,  eamdem 
hypothesim  aliquantulum  adhuc  perpendemus. 

431.  Propositio.  Rejicienda  est  opinio,  quae  crystallorum 
genesim  repetit  a vi  quadam  simplici  superioris  ordinis,  seu 
a forma  substantiali  peripatetica,  quce  vires  moleculares  regat, 
ac  sibi  subordinet,  et  ad  determinatum  effectum  concurrere 
faciat. 

Ut  varias  formas  quas  haec  hypothesis  accipere  potest 
complectamur,  ea  tripliciter  potest  intelligi  .* 

1°  quod  unaquaeque  molecula  materia  ac  forma  constet, 
juxta  opinionem,  quam  supra  consideravimus  (80);  quod- 
que praeterea  sit  in  toto  corpore  forma  haec,  de  qua  agimus, 
quae  moleculas  corporis  universas  moderetur  ac  regat,  tota 
existens  in  toto  corpore,  ac  tota  in  singulis  ejus  partibus. 

(1)  Cf.  Aut.  cit.  I.  c. 

institutiones,  etc.  ii. 

2*  quod  in  crystallorum  formatione,  quum  moleculae  con- 
junguntur, unaquaeque  molecula  suam  formam  substantia- 
lem amittat,  ac  singulis  formis  molecularibus  nova  forma 
totius  succedat,  quae  crystalli  figuram  determinet. 

8°  quod  ad  crystallum  efformandam,  eliminata  quacun- 
que nova  forma,  solae  formae  moleculares  sufficere  existi- 
mentur. 

Dico  igitur,  quocunque  modo  haechypothesis  intelligatur, 
non  solum  eam  esse  inutilem,  ut  modo  demonstratum  e9t, 
sed  etiam  intrinsecis  quibusdam,  iisque  non  levibus,  labo- 
rare defectibus. 

432.  Sane  si  4°  modo  intelligatur, 

a)  in  primis  vis  illa  moderatrix  nihil  habet  cum  forma 
materiali  commune;  ac  proinde  immerito  tali  nomine  dona- 
retur. 

b)  Eadem  vis,  si  forma  materialis  dicitur,  non  producitur 
a Deo  per  creationem,  sed  ab  agente  aliquo  naturali  educitur 
ex  materia,  videlicet  ex  atomorum  multitudine.  Atqui  repu- 
gnat e subjecto  extenso  et  multiplici  educi,  eique  inhaerere 
formam  simplicem,  et  quantitate  carentem.  Quod  enim  ex 
multiplici  subjecto  educitur,  et  in  multiplici  subjecto  reci- 
pitur, necessario  multiplex  est. 

e)  Ad  haec:  sumatur  v.  gr.  crystallus  cubica  salis  commu- 
nis: est  in  ea,  juxta  adversarios,  ipsamque  pervadit  vis  haec 
tota  in  tota  existens,  et  tota  in  singulis  partibus.  Dividatur 
jam  cubus  in  partes  duas.  Necessario  dicendum,  vim  hanc, 
et  ipsam,  bifariam  dividi  : nisi  velis  dicere,  divisa  corpora 
unica  forma  unoque  esse  constare.  At  quomodo  fieri  potest, 
ut  quod  quantitate  caret,  bifariam  dividatur? 

d)  Quandonam  haec  vis,  haec  forma  e materia  educitur,  aut 
a quo  agente,  aut  quomodo  educitur?  Quum  moleculae  sunt 
dispersae,  haec  vis  certe  non  existit ; secus  ea  esset  aliquid 
per  se  subsistens.  Educitur  itaque  ex  moleculis,  quum  mole- 
culae conjunguntur.  Ergo  vero  non  dicam,  incredibile  plane 
esse,  ut  contactus  moiecularum  vim  hanc  mirabilem  gignat; 
sed  arripiam  id  unum,  quod  ex  ejusmodi  positione  sponte 
consequitur  : conjungi  moleculas  sine  hujus  vis  influxu;  ac 


LIBER  PRIMUS,  CAPUT  IV.  269 

propterea  ad  crystallorum  genesim,  arcanam  hanc  virtutem 
nullatenus  requiri. 

133.  Si  2°  modo  intelligatur, 

a)  inauditum  est  formas  partium  expelli  a forma  totius, 
quae  ipsis  homogenea  sit.  Formae  enim  expelluntur  a sub- 
jecto, juxta  peripateticos,  ut  locum  dent  formae  alicui  di- 
versae, non  ut  dent  locum  formae  ejusdem  essentiae. 

b)  Haec  forma  erit  simplex  et  sine  quantitate  formali,  quia 
tota  est  in  singulis  crystalli  partibus  et  nihilominus  erit  divi- 
sibilis, ut  supra  dictum  est  (132,  c);  quae  duo  componi  si- 
mul non  possunt. 

c)  Educitur  eadem  ad  molecularum  contactum.  A quo  au- 
tem agente?  Nemo  hoc  edicere  poterit. 

134.  Si  demum  tertius  modus  assumatur,  hoc  caeteris  in- 
credibilior videtur.  Nam 

a)  Forma  atomica  ponitur  dirigere  ac  moderari  attractivas 
vires,  ad  crystallum  una  cum  caeteris  moleculis  efforman- 
dam.  Jam  attractiva  vis,  qua  aliqua  molecula  movetur,  non 
est  vis  moleculae  attractae,  sed  aliarum  molecularum.  Forma 
autem  uniuscujusque  moleculae  moderari  utique  poterit  vim, 
qua  eadem  molecula  alias  trahit,  non  autem  vires  qua  aliae 
moleculae  ipsam  trahunt.  Sed  ego  enimvero  nescio,  in  quo 
moderamen  hoc  propriae  attractionis  consistere  possit.  Forte 
in  eo  erit,  quod  forma,  ut  bonus  auriga,  modo  attractionem 
comprimat,  modo  relaxet,  modo  ad  hanc  partem  convertat, 
modo  ad  illam,  prouti  in  variis  adjunctis  requirit  finis, 
nempe  crystalli  formatio.  Quis  autem  haec  serio  cogitare  po- 
terit? quis  invenietur  qui  formae  materiali  vim  hanc  discre- 
tivam  atque  intelligentem  attribuat  ? 

b)  Etiamsi  unaquaeque  forma  vim  suae  moleculae  hoc  pacto 
moderari  posset,  non  obtineretur  effectus,  nisi  formae  mole- 
cularum omnium  inter  se  conspirarent,  maxime  in  cryslalli- 
zationis  initio,  et  propemodum  ex  condicto  operarentur. 
Hoc  quoque  quis  dabit? 

c)  Formae  istae  vires  attractivas  moderari  dicuntur  ita,  ut 
crystalli  figura  prodeat  earum  naturae  proportionata.  At  si 
praescindas  a figura  molecularum,  et  a conditionibus  requi- 

sitis  ad  virium  aequilibrium  (154 ; 124),  quomodo  exigere 
potest  singularum  molecularum  natura,  ut  ex  pluribus  mole- 
culis  tot  et  non  aliae  consocientur,  et  eo  consocientur  ordine 
qui  requiritur  ad  hanc  potius  quam  aliam  figuram  efforman- 
dam?  Ratio  itaque  quae  assignatur  est  prorsus  insufficiens. 

Ex  his  omnibus  patet  quod  propositum  est.  Concludendum 
proinde  cum  communi  sententia,  crystallos  secundum  neces- 
sarias attractionis  leges  gigni,  neque  ad  hunc  finem  vim 
aliam  quamcunque  necessariam  esse,  aut  admitti  posse. 

CAPUT  V. 

* DR  CORPORUM  PROPRIETATIBUS. 

I •• 

! ARTICULUS  I. 

Enumeratio  ac  divisio. 

135.  Sequitur  ut  de  corporum  proprietatibus  disseramus. 
In  qua  pariter  quaestione,  ut  in  ea  quae  praecessit,  non  pauca 
sunt  veteres  inter  ac  recentiores  dissidia. 

Proprietates  omnes  corporum  ad  quantitatem  et  qualita- 
tem veteres  revocabant.  Duo  haec  accidentia  corporum  ab  iis 
appellabantur,  non  ratione  variabilitatis  et  contingentia;; 
nam  nec  quantitas,  nec  qualitates  multae  corporum  sunt  in  iis 
variabiles;  sed  quia  et  quantitas  et  qualitas  habebantur  ut 
formae  seu  actus  ab  essentia  dimanantes  (0.  171). 

Iidem  veteres  figuram,  seu  formam  externam  utquantitatis 
qualitatem  spectabant  (0.  176)  : cseleras  autem  qualitates  in 
primat  ac  secundas  partiebantur. 

Qualitates  primas  hasce  quatuor  esse  docebant ; calorem, 
frigus , humiditatem,  siccitatem ; quas  idcirco  primas  nuncu- 
pabant, quia  eas  rerum  elementis  naturaliter  deberi,  nullam- 
que  aliam  qualitatem  praesupponere  opinabantur. 

Caeteras  corporum  qualitates  secundas  vocabant,  quia  eas 
a primis  dimanare  censebant,  vel  mixtione,  vel  accidentali 
productione.  In  his  verodistinguebant  qualitates  sensibiles  ab 
occultis  seu  specificis.  Sensibiles  nuncupabant  eas  quae  sensu 
percipiuntur,  cujusmodi  sunt  colores,  sapores,  gravitas,  ra- 
ritas ac  densitas,  aliaeque  hujusmodi.  Occultas  vero  nomina- 

bant  varias  illas  virtutes,  quibus  res  instructae  sunt  ad  diver- 
sos effectus  producendos,  ut  vis  qua  magnes  ferrum  attrahit, 
viresque  propriae  alimentorum,  medicaminum  ac  veneno- 
rum, aliaeque  id  genus. 

136.  Cartesius,  Lockius,  eorumque  asseclae  qualitates  pri- 
mas appellarunt  eas  solum,  quae  a geometrica  extensione  ne- 
cessario dimanant ; cujusmodi  sunt  figura,  mobilitas,  situs 
ac  textura  partium,  et  similes;  secundas  vero,  qualitates  sen- 
sibiles; quanquam  hae  juxta  eorum  sententiam  proprie  non 
sint  corporum  qualitates  a primis  distinctae,  sed  animi  tan 
tummodo  modificationes,  ortae  ex  motibus  atque  impulsibus, 
quibus  materiales  particulae  organa  nostra  percellunt.  His 
additLockiusqualitates  tertias , nempe  potentias,  quibus  cor- 
pora in  aliis  corporibus  mutationes  quasdam  producunt: 
quae  pariter  potentiae  a primis  qualitatibus  reipsa  non  di- 
stinguuntur. 

137.  Ex  principiis  supra  constitutis  (59;  98  1°)  manife 
stum  est,  non  extensionem  solum  geometricam  proprietatem 
corporum  essentialem  esse,  sed  etiam  resistendi  vim.  Hinc 
corporum  proprietates  caeterae  tam  ex  hac,  quam  ex  illa  de- 
sumendae sunt;  aliae  enim  ab  hac,  aliae  ab  illa,  aliae  ab  utra- 
que dependent.  Proprietates  item  hujusmodi  aliae  generales 
sunt  omnium  corporum,  aliae  speciales  et  non  ad  omnia  per- 
tinentes. Demum  a proprietatibus  immutabilibus  qualitates 
mutabiles  et  contingentes  distinguendae  sunt. 

138.  Proprietates  porro  corporum  generales  ex  omnium 
consensu  sunt:  1°  figurabilitas,  quia  cum  extensio  infinita 
esse  nequeat,  certis  quibusdam  limitibus  contineatur  opor- 
tet ; 2°  mobilitas , quae  proprietas  est  corporis  prouti  aliis 
coexistit,  quatenus  relationes  loci  quas  ad  illa  habet  mutare 
potest ; 3°  divisibilitas ; 4°  porositas ; 5°  impenetrabilitas , qua  fit 
ut  locus  a corpore  occupatus  ab  alio  simul  corpore  occupari 
nequeat;  6°  facultas  movendi  alia  corpora  per  impulsum; 
7°  virtutes  altractivce  ac  repulsivce,  ac  potentiae  passivae  iis 
respondentes  : ad  has  revocatur  gravitas:  8°  inertia , i.  e.  ca- 
rentia principii  intrinseci  determinantis  ad  agendum;  qua  fit 
ut  vires  omnes  corporum  determinatione  extrinsecus  accepta 

indigeant,  nec  per  se  statum  quem  corpus  obtinet,  mutare 
possint;  9°  vis,  ut  aiunt,  inertice,  (0,  180.4°)  qua  corpus 
unumquodque,  quantum  in  se  est,  in  statu  quietis  vel  motus 
perseverat ; ex  quo  fit  ut  vi  externae,  quae  ipsum  ad  statum 
alterum  determinare  aggrediatur,  resistentiam  atque  obicem 
opponat. 

139.  Speciales  diversorum  corporum  proprietates,  quam- 
vis et  ipsae  in  essentialibus  ac  generalibus  materiae  proprie- 
tatibus radicem  habeant,  non  tamen  ab  iis  tantummodo 
dimanant,  sed  insuper  ab  integrantium  molecularum  magni- 
tudine, figura,  situ,  positione.  Secus  in  omnibus  corporibus 
essent  eaedem. 

Sunt  autem  speciales  proprietates:  1°  pondus  specificum ; 
2°  durities,  elasticitas,  ductilitas,  aliaeque  corporum  disposi- 
tiones istis  affines,  nec  non  earum  oppositae : 3°  chimicce  affini- 
tates ; 4°  varia  ad  caloricum  capacitas ; 5°  dispositiones  ad  hos 
vel  illos  colores  sub  lucis  actione  diversimode  recipiendos; 
6°  vires  denique  omnes  quibus  vel  in  nostros  sensus,  vel  in 
caetera  corpora  agere  possunt,  quarum  quidem  effectus  sunt 
prorsus  innumerabiles.  Sed  de  his  uberius  physicaedisciplinae. 

140.  Generales  porro  corporum  proprietates  merito  primce 
vocantur,  quia  ab  essentialibus  immediate  dimanant.  Quod 
si  cognitionis  ordo  consideretur  non  hae  generales  sed  speci- 
ficae potius,  saltem  quaedam,  primae  dicendae  sunt.  Usus  ta- 
men obtinet  apud  recentiores,  ut  generales  primae,  speci- 
ficae vero  secundae  dicantur. 

141.  Hae  sunt  corporum  proprietates,  seu  necessario  inhae- 
rentes qualitates.  Qualitates  autem  mutabiles  sunt  modi  di- 
versi, quibus  necessariae  istae  proprietates  actu  determi- 
nantur, ac  praeter  essentiam.  Hae  sunt  figura  regularis  vel 
irregularis;  coheesionis  diversa  ratio;  motus  vel  quies;  diapha- 
neitas  vel  opacitas ; actualis  coloratio ; variationes  ponderis  et 
capacitatis  ad  caloricum;  varius  electricus  status;  caloris  gra- 
dus; status  separationis  aut  combinationis  cum  aliis;  actuale 
potentiarum  exercitium,  ad  quod  reducuntur  actiones  omnes 
quas  corpora  sive  in  nostris  sensibus,  sive  in  aliis  corporibus 
exercent. 

Peculiaris  de  his  omnibus  ac  plena  disputatio  ad  physicam 
pertinet.  Nos,  pro  instituti  nostri  ratione,  aliquid  solum- 
modo disseremus  de  essentialibus  materiae  proprietatibus  et 
de  qualitatum  sensibilium  habitudine  ad  substantiam  cor- 
poream. 

articulus  n. 

De  extensione  corporum. 

142.  Quantitas  seu  extensio,  ut  alibi  innuimus  (L.  45.  2°), 
alia  continua  est,  alia  discreta.  Vera  porro  quantitatis  ratio 
in  quantitate  continua  proprie  reperitur:  discreta  enim 
quantitas  solum  est  plurium  quantitatum,  aut  etiam,  si  la- 
tius intelligatur,  plurium  entium  multitudo  (0.  103,  o*). 

143.  Extensum  dicimus:  quod  partes  extra  partes  habet. 
Quid  vero  sit  partes  extra  partes  habere,  id  varie  a variis 
explicatur. 

1°  Multi  opinati  sunt,  hanc  partium  extensionem  esse 
ipsam  partium  secundum  suas  et  entitas  distinctionem,  ita 
ut  una  pars  substanti»  extra  aliam  dicatur,  quia  una  non  est 
altera;  quemadmodumv.gr.  in  homine  caput  non  est  cervix 
aut  thorax.  Hanc  vocant  extensionem  entilativam. 

2°  Juxta  alios  partes  extra  partes  in  extenso  esse  dicuntur, 
non  solum  quia  distinet»  sunt,  sed  etiam  ratione  situs, 
quem  obtinent  in  toto,  quatenus  ita  aifect»  sunt  ut  ordinem 
aliquem  inter  se  servent,  priorque  sit  ista,  posterior  illa;  et 
unaqu»que  cum  una  aut  altera  immediate,  cum  c»teris  me- 
diate conjungatur.  H»c  est  extensio  situalis  per  ordinem  ad 
totum  extensum. 

3°  Explicant  alii  propriam  extensi  rationem  per  ordinem 
quem  ejus  partes  habent  ad  locum,  quod  videlicet  altera  sit 
extra  alterius  locum.  Hi  existimant,  propriam  extensionis 
corpore»  rationem  esse,  quod  extensi  partibus  sibi  mutuo 
resistentibus,  altera  alteram  repellat  a loco  in  quo  est;  quo 
(it  ut  naturaliter  repugnet  alteram  cum  altera  in  eodem  spa- 
tio simul  manere.  H»c  dici  solet  extensio  localis. 

144.  Hanc  autem  localem  extensionem  distinguunt  in  apti - 
tudinalem  et  actualem.  Illam  constituunt  in  ipsa  naturali  exi- 

gentia,vi  cujus  extensi  partes  diversas  spatii  partes  occupare 
debeant:  hanc  vero  in  actuali  hac  diversorum  locorum  occu- 
patione. Illam  censent  esse  propriam  corporum  extensionem, 
et  ab  iis  inseparabilem,  hanc  autem,  quae  primae  effectus  est, 
ita  esse  in  corporibus,  ut  ea  possint  divinitus  privari. 

145.  Porro  ut  decernamus  quid  vero  similius  habendum 
sit,  notandum  est  : 

1°  Extensionis  notionem  primitivam  esse,  ut  quae  et  sen- 
sationum omnium  basis  estatque  elementum,  et  sensibilium 
omnium  repraesentationum  conditio  (L.  457,  461).  Hinc  pro- 
prie definiri  non  posse,  aut  clarius  explicari  quam  ab  uno- 
quoque percipiatur. 

2°  Quum  in  intimam  extensionis  realitatem  ejusque  radi- 
cem inquirimus,  necessario  nos  tenebras  offendere  debere: 
non  enim  intueri  possumus  ipsam  corporum  essentiam,  cum 
qua  extensio  intime  connectitur. 

5°  Aliter  loquendum  de  exteosionecorporum,  quae  ex  par- 
tibus actualibus  consurgit,  aliter  de  extensione  continui,  in 
quo  partes  actuales  nullae  sunt. 

Hisce  praejactis,  quid  de  corporum  extensione  sentiendum 
videatur,  his  quae  sequuntur  propositionibus  complectimur. 

146.  Propositio  I.  Extensio  corporum  propria  sita  non  est 
in  mera  partium  distinctione. 

Nam  in  primis  hujus  sententiae  auctores  non  modo  peripa- 
teticis de  materia  prima  doctrinis  innituntur, sed  etiam  sup- 
ponunt eamdem  materiam  primam  ante  formae  receptionem 
nullam  ex  se  entitatem  habere,  adeoque  distinctionis  inca- 
pacem esse;  id  quod  a multis  scholasticorum  negabatur. 
Quare  admissis  quoque  peripateticis  principiis,  refutari 
potest. 

Multo  vero  magis  rejicienda  est,  atomicae  doctrinae  dogma- 
tibus receptis.  Patet  enim,  sola  atomorum  distinctione 
nec  corpora  effici,  nec  corporum  extensionem,  nisi  atomi 
inter  se  copulentur. 

147.  Propositio  II.  Merito  veteres  docent , extensionem  loca- 
lem actualem  nec  propriam  corporum  extensionem  esse,  nec  a 
corporibus  inseparabilem. 

Id  enim  quicunque  catholici  sumus, ex  venerabili  altarium 
nostrorum  mysterio  deducamus  oportet.  Christi  enim  corpus 
verum  corpus  est,  et  quantitatem  quae  corporis  propria  est  et 
a corpore  inseparabilis,  continenter  retinet;  nihilominus  in 
sancta  Eucharistia  partes  corporis  Christi  non  extenduntur 
in  loco,  nec  diversas  loci  partes  occupant,  cum  Christi  corpus 
non  sil  in  loco  secundum  commensurationem  propriae  quanti- 
tatis, sed  secundum  dimensiones  specierum  panis  ac  vini, 
totusque  sit  sub  tota  harum  specierum  extensione,  ac  totus 
sub  qualibet  ejus  parte.  Est  igitur  certum  ex  Christianae  fidei 
dogmatibus,  extensionem  localem  actualem  propriam  cor- 
porum extensionem  non  esse. 

148.  Nec  tamen  hoc  ita  fide  tenemus,  ut  scientiae  quoque 
principiis  ostendi  non  possit,  talem  corporis  statum  nihil 
habere  repugnantiae,  ac  proinde  divina  virtute  possibilem 
esse.  De  hoc  alibi. 

149.  Propositio  III.  Neque  in  extensione  locali  quam  apti- 
tudinalem  dicunt , propria  extensionis  corporece  ratio  sita  est . 

Etenim  extensio  corporum  propria  reperiri  debet  in  cor- 
pore secundum  se  et  absolute  sumpto,  non  autem  in  corpore 
relative  spectato.  Ergo  extensio  corporum  propria  non  est 
in  iis  per  ordinem  ad  locum.  Extensio  enim  quae  est  in  or- 
dine ad  locum,  reducitur  ad  relationes  aliquas  ad  alia  cor- 
pora, queis  corpus  naturaliter  fundamentum  praebet. 

Ad  haec:  qui  docent  extensionem  localem  propriam  cor 
porum  extensionem  esse,  confundunt  partium  impenetrabi- 
litatem  cum  corporis  extensione:  quae  tamen  duo  saltem 
ratione  distinguuntur;  quia  extensio  separari  mente  potest 
ab  impenetrabilitate,  ut  fit  a geometris. 

Igitur  extensio  localis  aplitudinalis  dimanat  quidem  ab 
extensione  qua3  propria  est  corporum ; sed  non  est  extensio 
qua3  corporibus  primo  ac  per  se  convenit. 

150.  Haec  de  corporibus.  Si  vero  sermo  sit  de  atomis, 
multo  magis  negandum  est  extensionem  earum  propriam  si- 
tam esse  in  partium  mutua  resistentia.  Nullae  enim  sunt  in 
atomo  paries  actuales  quae  si b mutuo  resistere,  atque  alia 
aliam  a loco  in  quo  sunt  repellere  possint. 

151.  Propositio  IV.  Extensio  corporum  propria  continuata 
partium  serie,  videlicet  atomorum  ordine  et  connexione  conti- 
netur. 

i Probatur  primo  exclusionis  argumento.  Quum  enim  di- 
cimus, in  extenso  partes  extra  partes  esse,  id  tribus  modis 
intelligi  potest,  ut  supra  dictum  est  (145) ; nempe  aut  quod 
una  pars  non  sit  alia ; aut  quod  una  pars  non  possit  occu- 
pare locum  quem  alia  occupat;  aut  quod  partes  sint  et  di- 
stinctae, et  ordine  quodam  connexae.  Sed  neque  primus, 
neque  alter  extensionis  modus  extensionem  corporum  con- 
stituit. Restat  ergo  tertius  modus. 

Praeterea  hujusmodi  extensio  est  in  corpore  absolute  spe- 
ctato et  secundum  se,  et  extensionem,  quae  est  per  ordinem 
ad  locum,  necessario  praecedit.  Ideo  enim  substantiae  corpo- 
reae partes  partibus  loci  quodam  ordine  respondere  debent, 
quia  certo  quodam  modo  inter  se  ordinatae  sunt. 

Demum  hac  una  posita,  corpus  est  et  divisibile  et  mensu- 
rabile  et  aequalitatis  cum  altero  vel  inaequalitatis  capax : quae 
quidem  sunt  primae  quantitatis  proprietates. 

152.  Dices:  sine  vi  resistendi,  seu  impenetrabilitate, 
quae  atomorum  propria  est,  non  haberetur  in  corpore  ordo 
et  connexio  partium ; partes  enim  sine  illa  se  mutuo  pene- 
trarent, eumdemque  occuparent  locum. 

Respondeo.  Hinc  sequitur  vim  resistendi  quae  est  in  atomis, 
esse  causam  ultimam  quae  connexionem  ipsarum  efficit,  quia 
attractiones  omnes  tandem  aliquando  in  impenetrabilitate 
fundantur  (123) ; itemque  esse  causam  quae  perenniter  con- 
nexionem conservat  ac  stabilem  facit,  ut  ratio  adducta  pro- 
bat. Non  vero  sequitur,  vim  resistendi,  multoque  minus  im- 
penetrabilitatem  in  ordine  ad  locum,  esse  rationem  formalem 
extensionis  corporeae,  quemadmodum  eorum  quos  supra 
refutavimus  (149),  tenet  opinio. 

ARTICULUS  III. 

( 

De  extensione  continui. 

6 

153.  Duplici  connexionis  genere  extensi  partes  copulatas 
concipere  possumus;  nempe  vel  ita  ut  inter  connexarum 

extremitates  aliquid  medium  sit,  vel  ita  ut  inter  easdem 
mediet  nihil.  Extensum  in  quo  prima  viget  connexionis 
ratio,  dicitur  interruptum;  illudque  in  quo  viget  altera, 
continuum . Potest  autem  quod  reipsa  interruptum  est,  con- 
tinuum ad  sensum  videri:  hujusmodi  sunt  corpora. 

Partes  quae  in  continuo  immediate  copulantur,  vel  copu- 
lantur contactu  extremitatum  distinctarum,  vel  quia  extre- 
mitates proprie  non  habent,  sed  finis  unius  est  initium 
alterius.  Si  primum,  partes  sunt  actu  distinctae,  ut  sunt  atomi 
corporum;  si  alterum,  partes  actu  distinctae  non  sunt,  sed 
solum  distinguibiles,  ut  in  linea  geometrica.  Atque  haec  vere 
ac  proprie  continuitas  nominatur ; illa  autem  prior  dicitur 
contiguitas . 

154.  Ex  his  hasce  definitiones  erues.  Continuitas  est:  con- 
nexio partium  quarum  extrema  sunt  unum . 

Contiguitas  : connexio  partium  quarum  extrema  sunt  simul; 
i.  e.  se  contingunt. 

Continuum : extensum  in  quo  partium  extrema  sunt  unum; 

Compositum  ex  contiguis : extensum  in  quo  partium  extrema 
sunt  simul . 

155.  Continuum  aliud  est  permanens,  aliud  successivum. 

Permanens  est  illud  cujus  partes  sibi  coexistunt , et  dividi- 
tur in  lineam,  superficiem,  solidum. 

Successivum  est  illud  cujus  partes  sibi  non  coexistunt:  Hu- 
jusmodi est  motus  localis,  et  omnis  mutatio  quae  fit  in  tem- 
pore. 

156.  Partes  item  in  quas  continuum  divisibile  est,  aliae 
dicuntur  aliquotce,  aliae  aliquantae , aliae  proportionales. 

Aliquota  pars  est,  quae  aliquoties  sumpta  totum  adaequat;  ut 
sunt  palmi  in  ulna,  et  quadrantes  in  hora. 

Aliquanta,  qua3  non  est  commensurabilis  cum  toto , seu  quae 
repetita  pluries  vel  totum  excedit,  vel  ab  eo  deficit , adaequat  nun- 
quam; ut  v.  gr.  quadratum  in  area  circulari. 

Proportionales  denique  partes  sunt,  quae  fiunt  subdividendo 
partes  semel  habitas  eadem  proportione  qua  prior  divisio  facta 
est.  Ut  quum  v.  gr.  rectangulum  bifariam  dividis  in  duo  re- 

ctangula  minora,  et  unumquodque  ex  his  in  duo  adhuc  mi- 
nora secas,  et  ita  porro. 

157.  De  continu*  extensionis  constitutione  ac  divisibili- 
tate  magna  fuit  a vetustissimis  usque  temporibus  inter  sum- 
mos philosophos  controversia.  Zeno  Stoicorum  ille  princeps, 
pluresque  cum  illo  veteres  docuerunt,  continuum  ex  indi- 
visibilibus ordine  dispositis  componi,  lineam  nempe  ex 
punctis,  superficiem  ex  lineis,  solidum  ex  superficiebus. 
Hinc  continuum  non  esse  ex  se  in  infinitum  divisibile;  sed 
elementis  constare  finitis,  quanquam  nec  humanae  vires 
divisiones  omnes,  quarum  continuum  capax  est,  explere, 
nec  humani  sensus  ultima  continui  puncta  attingere  pos- 
sunt. E contrario  summi  illi  Plato  et  Aristoteles,  cum 
mathematicis  omnibus,  hanc  continui  compositionem  negant 
ac  pro  certo  habent,  continuum  in  partes  proportionales 
semper  minores  sine  fine  divisibile  esse.  Quorum  senten- 
tiam sine  dubio  amplectendam  censemus.  Et  quoniam  in 
atomis  primitivis  continuam  extensionem  realem  esse  arbi- 
tramur, nec  desunt  inter  recentiores  qui  indefinitam  con- 
tinui divisibilitatem  absurdam  appellare  non  dubitent  (i), 
idcirco  sententiae  hujus  fundamenta  exponere  opportunum 
ducimus. 

158.  Propositio  I.  Continua  extensio  non  componitur  ex  in- 
divisibilibus, sed  integrum  quoddam  est  in  partes  semper  conti- 
nuas sine  fine  divisibile. 

Probatur  prima  pars:  1°  argumento  superius  allato  contra 
Leibnitzium  (48).  Ut  ex.  gr.  ex  punctis  exsurgat  linea, puncta 
se  tangant  oportet.  Non  possunt  autem  se  tangere  secundum 
sui  partem,  quia  partes  non  habent.  Ergo  si  se  tangunt,  secun- 
dum se  tota  se  tangunt.  Quae  autem  secundum  se  tota  se  tan- 
gunt sunt  simul  tota,  nempe  se  penetrant,  ac  proinde  conti- 
nuitatem non  efiiciunt. 

2°  Sed  fiat  sane  linea  ex  punctis.  Certe  quo  plura  sunt 
puncta  ordine  disposita,  eo  longior  erit  linea.  Linea  ergo 

(1)  Ex.  gr.  flu me  Essay  XII.  — Galuppi  Lez.  LXXXIV.  Jac.  quoque  Balmes 
( Fil.fond lib.  III, c.  XXI,  seq.)  licet  sententiam  hanc  non  dicat  absurdam,  oppo- 
sitam tamen  amplectitur. 

quatuor  punctis  constans,  longior  erit  linea  punctorum 
trium ; eritque  longior  ratione  unius  puncti  quo  superat  al- 
teram. Hoc  pacto  id  quod  nullam  longitudinem  habet,  lon- 
gitudini alterius  incrementum  affert. 

3°  Sint  duo  mobilia,  quorum  primum  moveatur  duplo 
velocius  altero;  percurrant  autem  ambo  longitudinem  tribus 
punctis  constantem.  Adversarii  profecto  negare  nequeunt 
hujusmodi  hypothesim  possibilem  esse.  Sed  facta  hac  hypo- 
thesi,  quid  consequitur?  Cum  eo  tempore  quo  mobile  pri- 
mum datam  longitudinem  percurrit,  mobile  alterum  ejus- 
dem dimidium  percurrat,  consequitur,  quo  tempore  mobile 
primum  tria  puncta  transit,  mobile  alterum  transire  unum 
punctum  cum  puncti  dimidio  ; quare  punctum  indivisibile 
dividetur,  id  quod  prorsus  repugnat. 

4°  Ex  duobus  circulis  concentricis  alter  altero  necessario 
est  major.  Nihilominus,  si  vera  est  sententia  Zenonis,  cir- 
culi concentrici  sequales  dicendi  sunt.  Si  enim  punctis  cir- 
culi constant,  ii  circuli  sunt  aequales,  qui  eodem  constant 
punctorum  numero.  In  sententia  vero  hac,  circulus  interior 
eodem. numero  punctorum  constare  dicendus  est,  quo  constat 
exterior.  Cum  enim  a quolibet  peripheriae  puncto  duci  pos- 
sit radius  ad  centrum,  possum  sane  concipere  a singulis 
circuli  exterioris  punctis  radios  deductos.  Sed  hi  radii  om- 
nes in  suo  ad  centrum  itinere  per  aliquod  interioris  circuli 
punctum  transeant  necesse  est.  Non  possunt  autem  bini 
radii  per  idem  punctum  minoris  circuli  transire;  binae  enim 
rectae  quae  duo  puncta  communia  habent,  non  sunt  binae 
rectae,  sed  una.  Ergo  tot  erunt  puncta  in  interiori  circulo 
quot  radii  ab  exteriori  ducuntur;  tot  nempe  erunt  puncta  in 
uno  circulo,  quot  sunt  in  altero. 

Hinc  facile  probatur,  in  hac  hypothesi  motum  circularem 
impossibilem  esse.  In  motu  enim  circulari  singula  quaeque 
radii  puncta  todidem  circulos  concentricos  describunt.  Mul- 
taque alia  possent  afferri,  quibusostenditur,  omnes  feregeo- 
metrarum  positiones  hac  hypothesi  subrui.  Y.  Benedictum 
Pererium  Lib.  X.  De  rerum  principiis  (i). 

(1)  C.  XIII. 

159.  Pars  altera  propositionis  ex  prima  immediate  fluit. 
Si  enim  continuum  ex  indivisibilibus  tanquam  ex  elementis 
non  coalescit,  repugnat  ipsum  in  indivisibilia  resolvi.  Ergo 
quantumvis  divisum  concipiatur, partes  quae  divisione  fiunt, 
nunquam  indivisibiles  erunt,  sed  semper  ulterius  divisi- 
biles. 

160.  Placet  adhuc  conclusionem  hanc  sequenti  confirmare 
argumento,  quod  eo  vel  maxime  e multis  eligo,  quia  a qui 
busdam  recentioribus  immerito  parvipenditur. 

Sint  binae  parallelae  AD,  CN , quas  si- 
mul connectat  perpendicularis  CD.  Ex 
puncto  A,  quod  est  in  parte  superiori 
lineae  AD,  duci  potest  recta  ad  quodvis 
punctum  partis  inferioris  lineae  CN : nam 
inter  duo  quaevis  puncta  recta  duci  potest. 
Unaquaeque  autem  ex  hisce  rectis  transi- 
bit per  aliquod  punctum  lineae  finitae  CD. 

Jam  linea  CN  potest  sine  fine  protrahi; 
non  quod  unquam  evadere  possit  infinita, 
sed  certe  post  quodvis  incrementum  po- 
test adhuc  longius  protrahi.  Sed  rectae 
omnes,  quae  a puncto  A procedunt  ad  CN, 
secant  necessario  CD.  Ergo  indefinitus 
rectarum  numerus  transibit  per  CD,  et 
quidem  ita  ut  semper  omnes  contineamur  inter  puncta  C et 
D;  lineas  enim  quae  ab  A pergunt  ad  CN,  nunquam  pervenire 
possunt  ad  punctum  D:  secus  linea  AN  coiret  cum  AD,  ac 
proinde  binae  parallelae  AD,  CN  in  aliquo  communi  puncto 
N convenirent  ; id  quod  absurdum  est.  Ergo  rectae  numero 
indefinitae  secantes  CD  eam  semper  ita  secabunt,  ut  pars  ejus 
quae  post  divisionem  superest,  ulterius  secari  possit,  quin 
unquam  ad  dividendi  finem  perveniant. 

Argumentum  igitur  habes  hujusmodi.  Eousque  potestsub- 
dividi  CD,  quousque  potest  protrahi  CN.  Sed  CiV  potest  sine 
fine  protrahi.  Ergo  CD  potest  sine  fine  subdividi. 

161.  Duo  ad  haec  regerit  Galluppius.  1°  In  hoc  argumento 
supponitur  recta  infinita.  Hoc  autem  est  in  quaestione  ; agi- 

mus  enim  de  possibilitate  infiniti,  compositi,  quae  inclu- 
ditur in  divisibilitate  infinita  materiae. 

2°  Supponitur  quoque  extensionem  non  phaenomenon  esse 
sed  aliquid  reale.  Hoc  autem  in  quaestione  est  (i). 

162.  Sed  facilis  erit  ad  haec  responsio.  Ad  lm  Neg.  omnia 
et  singula  quae  asseruntur.  Falsum  est  enim,  supponi  in  ar- 
gumento rectam  infinitam  actu  ; tantum  enim  supponitur 
nullam  esse  determinatam  rectae  per  se  longitudinem,  sed 
posse  rectam  semper  augeri  ; id  quod  et  quantitatis  omnis 
discretae  et  omnium  dimensionum  continui  essentialis  pro- 
prietas est.  Falsum  quoque,  agi  in  quaestione  hac  de  exten- 
sione infinita,  aut  de  numero  infinito  : aliud  est  enim  tueri 
indefinitam  materiae  divisibilitatem,  aliud  partes  materiae 
existimare  numero  infinitas. 

Ad  2m  Neg.  quoque  hoc  alterum  supponi,  aut  in  quae- 
stione versari.  Non  enim  supponitur  ab  atomistis,  atomos 
esse  quantitate  continuas,  sed  probatur.  In  praesenti  vero 
controversia  non  agitur  de  extensionis  realitate,  sed  de  ex- 
tensionis divisibilitate,  supposita  ejus  realitate,  seu  potius 
praescindendo  ab  ejus  realitate. 

165.  Difficiliora  multo  sunt  quae  ab  antiquis  zenonistis  op- 
ponebantur, ex  quibus  praecipua  mox  afferemus.  Interim  ex 
dictis  haec  colligemus  : 

1°  Si  continuum  constare  nequit  finito  punctorum  nu- 
mero, multo  minus  ex  infinitis  punctis  coalescere  posse. 

2°  Partes  in  continuo  esse  solum  in  potentia,  non  vero 
actu,  ut  supra  innuimus  (155),  et  infra  melius  declarabitur. 

5°  Quemadmodum  essentia  extensionis  corporeae  in  par- 
tium actualium  ordine  et  connexione  sita  est  (181),  ita  essen- 
tiam extensionis  continui  ordine  et  connexione  partium  pos- 
sibilium contineri. 

4°  Pleniorem  continui  definitionem  (154)  esse : quod  est 
divisibile  in  partes  semper  divisibiles,  quarum  extrema  sunt 

unum. 

5®  Haec  autem  indefinita  divisibilitas  te  minime  terrebit, 
si  cogites  magnitudinem  omnem  relativam  esse.  Propterea 

(1)  Lez.  cit. 

quum  divisio  partes  dabit  quas  tu  minimas  dices,  partes  illae 
revera  minimae  non  erunt,  sed  solum  admodum  parvae  spe- 
ctato certo  quodam  termino  comparationis,  et  certa  quadam 
facultate  perceptiva.  Sed  si  alium  terminum  comparationis 
assumas,  aliamque  perceptivam  facultatem,  portiones  illae 
erunt  magnae,  atque  adeo  maximae,  et  commode  divisibiles. 
Et  ita  deinceps  in  infinitum.  Unde  perspicis  hanc  proposi- 
tionem : continuum  e$l  in  infinitum  divisibile,  congruere  fere 
cum  illa  : magnitudo  omnis  relativa  est quam  propositionem 
nemo  negat. 

ARTICULUS  iv. 

Difficultates. 

164.  Praecipua  argumenta  quibus  Zenonis  sectatores  sen- 
tentiam nobis  probatam  impugnabant,  haec  sunt  quae  se- 
quuntur. 

Obj.  I.  Si  in  linea  sunt  ubique  puncta,  linea  ex  punctis 
componitur.  Sed  in  linea  ubique  puncta  sunt.  Etenim  linea 
est  ubique  divisibilis.  Divisio  autem  fit  in  puncto. 

Resp.  Dist.  maj.:  Si  in  linea  sunt  ubique  puncta  quae  im- 
mediate sequantur  alia  puncta,  linea  expunctis  componitur, 
conc.  ; secus,  neg.  £l  contradist.  min. 

Ad  rationem  additam,  dist.  maj.:  Linea  est  ubique  divisi- 
bilis, ita  tamen  ut  nullae  sint  possibiles  divisiones  in  puncto 
aliquo  quod  immediate  cohaereat  ultimo,  conc.;  secus,  nego. 

Et  dist.  min. : Divisio  fit  in  puncto  ; nempe  ipsa  divisio 
signat  punctum  ut  terminum  binas  partes  effectas  copulan- 
tem, conc.;  fit  divisio  in  puncto  praeexistente  in  linea,  nego. 

Cum  ubique  linea  dividi  possit,  manifestum  quoque  est, 
posse  ubique  signari  terminum,  qui  sit  unius  partis  finis  et 
alterius  initium  : atque  hic  terminus  est  punctum. Sic  igitur 
in  linea  inveniuntur  puncta.  Punctum  tamen  post  punctum 
invenire  non  possumus,  quia  linea  semper  est  divisibilis  iu 
lineas,  nunquam  autem  in  puncta. 

165.  Obj.  II.  Corpus  perfecte  sphaericum  in  unico  solum 
puncto  planum  tangit ; si  vero  super  planum  moveatur,  li- 
neam describit.  Ex  bis  argumentum  : 

Corpus  sphaericum  dum  in  plano  movetur,  semper 
planum  tangit  in  unico  puncto.  Sed  successivis  hisce  tacti- 
bus linea  describitur.  Ergo  lineo  successivis  constat  pun- 
ctis. 

Eodem  pacto  probari  potest  motu  cylindri,  planum  con- 
stare lineis,  et  motu  plani  super  planum,  solidum  planis 
coalescere. 

166.  Resp.  ad  argum.  List,  maj.:  Ita  ut  tacto  plane  in  uno 
puncto,  dein  distincte  tangat  in  altero,  neg.;  tactu  qui  est 
unus  numero  et  continuus,  conc.  Omissa  min.  dis t.  cons.:  Li- 
nea constat  successivis  punctis,  si  describitur  tactibus  suc- 
cessive distinctis,  conc . ; si  describitur  tactu  qui  est  unus  nu- 
mero et  continuus,  nego . 

Ad  rem  Pererius  supra  laudatus.  « Verum  est,  corpus 
» sphaericum,  quum  tangit  planum,  tangere  in  puncta,  et 
» ideo  si  discrete  et  disjuncte  tangeret  planum  quum  move- 
to tur  super  ipsum,  semper  tangeret  in  punctis;  sed  quia 
» movetur  continue,  tactus  illius  est  unus  numero  et  con- 
to tinuus,  idem  plane  cum  motu  ipsius  : quare  tali  tactui 
» et  motui  qui  fit  in  longum,  debet  respondere  in  plano  ali- 
» quid  etiam  longum  et  continuum  et  indivisibile  secundum 
» latitudinem.  Hoc  autem  non  est  punctum  quia  non  est 
» longum  : neque  puncta  quia  haec  et  sunt  multa,  et  non 
» sunt  continua  : respondet  igitur  linea.  Quare  tale  sphaeri- 
» cum  non  movetur  per  puncta  sed  per  lineam  (i).  » 

Ratione  simili  solves  quae  addita  sunt  de  cylindro  et 
plano. 

167.  Obj.  III.  1°  Quo  pacto  se  habet  unitas  ad  numerum, 
ita  indivisibile  ad  continuum.  Sed  numerus  componitur  uni- 
tatibus. Ergo  continuum  constat  ex  indivisibilibus. 

2°  Secus, si  omnis  continui  pars  est  semper  in  alias  partes 
divisibilis,  unaquaeque  pars  est  multitudo  partium.  Hinc 
continuum  foret  multitudo  multitudinum,  quin  unquam  ad 
unitatem  deveniri  posset. 

168.  Resp.  ad  lm.  List,  maj.:  In  ratione  initii, conc. ; in  ra- 
tione componentis,  neg . et  concessa  min . neg . cons.  Numerus 

(1)  Op.  cii.  Lib.  X,  c.  XIV. 

quippe,  cum  quantitas  discreta  sit,  ex  rebus  indivisis,  i.  e. 
unitatibus  collectis  componi  potest.  Continuum  vero  ex  indi- 
visibilibus componi  nequit,  quia  indivisibilia  non  possunt 
immediate  continuari.  Tamen  indivisibile,  cum  limes  sit, 
initium  est  ac  finis  continui,  et  in  hoc  cum  unitate  con- 
venit. 

Ad  2m.  Dist.  ant.:  Unaquaeque  continui  pars  est  multitudo 
partium  actualium,  neg.  ; partium  possibilium,  conc.  Hinc 
neg.  cons.  Etenim  continuum  ipsum  actu  est  unitas,  ac  mul- 
titudo solum  in  potentia. 

169.  Obj.  IV,  Si  continuum  esset  in  infinitum  divisibile, 
pertransiri  non  posset.  Ad  hoc  enim  ut  mobile  continuam 
extensionem  totam  pertranseat,  hujus  dimidium  transeat 
oportet.  Sed  etiam  dimidium  hoc  in  medietates  duas  divisi- 
bile est.  Ergo  antequam  dimidium  hoc  pertranseat,  dimidii 
dimidium  transire  debet,  et  sic  in  infinitum.  Ast  infinita  di- 
midia pertransiri  nequeunt.  Ergo. 

110.  R sp.  Neg.  ant.  Ad  prob.  Dist.  Ut.  mobile  extensio- 
nem continuam  pertranseat,  hujus  dimidium  transeat  opor- 
tet nempe  dimidium  potentia  solummodo  discretum  ab 
altero  dimidio, conc.;  dimidium  actu  discretum,su6d.;si  mo- 
tus non  sit  continuus,  et  dimidium  a dimidio  discernat, 
conc. ; secus,  nego. 

Trans,  min.  et  dist.  cons.  Antequam  mobile  dimidium  per- 
transeat, dimidii  dimidium  transire  debet  in  infinitum, quin 
necesse  sit  dimidia  hiec  actu  distinguere,  conc.;  ea  distin- 
guendo, subd. ; distinguendo  quot  distingui  possunt  neg.;  di- 
stinguendo quaedam  interruptione  ipsa  motus,  conc. 

Assumptum  quoque  alterum  dist. : Infinita  dimidia  per- 
transiri nequeunt,  si  distingui  actu  debeant,  conc.;  si  non 
debeant  actu  distingui,  nego. 

Haec  brevi  est  celeberrimae  hujus  objectionis  ab  Aristotele 
tradita  solutio  (l).  Esset  impossibilis  motus,  si  mobile  motu 
suo  dimidiaomnia  signaredeberet.Tunc  enim  non  inveniret 
profecto  dimidium  primo  signandum.  At  longe  aliter  se  res 
habet.  Nam  si  motus  sit  continuus,  pertransit  quidem  partes 

(1)  Vll  Phys.  texte  67. 

potentia  infinitas,  seu  potius  infinite  divisibiles,  sed  non 
pertransit  partes  infinitas  actu,  et  actu  distinctas.  Non  est 
autem  absurdum  pertransiri  id  quod  actu  finitum  est,  licet 
dividi  sine  fine  possit.  Si  vero  mobile  motu  suo  partes  actu 
designet,  eo  ipso  motus  continuus  non  est;  non  enim  fit  per 
continuum  ut  continuum.  Atque  hic  certe  motus  pertransit 
partes  actu  distinctas,  sed  non  partes  infinitas,  nec  infinite 
distinctas. 

Plura  si  cupis,  apud  citatem  auctorem  reperies  (i): 

ARTICULUS  V.  \ 

De  continui  partibus  et  terminis. 

171.  Binae  supersunt  adhuc  de  continuo  quaestiones,  in 
quibus  valde  se  veterum  omnium  exercuit  subtilitas  ; altera 
de  continui  partibus,  altera  de  indivisibilium  termino- 
rum in  continuo  realitate.  Subjicimus  breviter  aliquid  de 
utraque. 

Propositio  II.  Dici  nequit  continuum  constare  partibus  actu 
distinctis , licet  non  divisis;  sive  hce  partes  numero  infinitce 
ponantur,  sive  finitae. 

Manifesta  est  in  primis  hujus  opinionis  repugnantia,  si 
paries  numero  infinitae  ponantur.  Nam 

1°  Repugnat  multitudo  quaevis  actu  infinita. 

2°  Cum  sit  aut  esse  possit  unum  continuum  altero  majus, 
existeret  infinitum  infinito  majus. 

3°  In  hac  hypothesi  vere  haberetur  multitudo  multitudi- 
num, quin  unquam  perveniretur  ad  unitatem,  quae  multi- 
tudo multitudinum  non  esset  (167,  168). 

172.  Quod  si  partes  dicantur  esse  finitae  non  idcirco  mi- 
nor erit  in  assertione,  quam  refutamus,  absurditas. 

Etenim  1°  partes  continui,  si  ex  ipsius  continui  natura 
actu  distinctae  sunt,  finitae  esse  nequeunt. Si  enim  in  continuo 
partes  distinctas  esse  oportet,  tot  erunt  in  continuo  partes  di- 
stinctae, quot  essent  partes  divisae,  si  divisio  fieret.  Atqui  si 
divisio  fieret  ea  nunquam  finem  haberet.  Igitur  multitudo  par- 
tium distinctarum  in  continuo  tanta  esset, quanta  nullis  suc- 
(t)Op.ciLc.  XII  et  XIV. 

cessivis  acceptionibus  exhauriri  posset;  id  quod  infinitae  mul  - 
titudinis  proprium, si  eaexistere  posset, existimare  oporteret 
(0.  349).  Ergo  si  continuum  natura  sua  partibus  actualibus 
constat,  hae  partes  non  possunt  infinitae  non  esse. 

2°  Praeterea  quid  est  quod  has  partes  designat  in  continuo? 
Ac  si  hae  partes  finitae  sunt,  quid  earum  numerum  praefinit? 
qua  mensura  illae  continentur?  qua  figura  constant?  Profecto 
si  partes  in  continuo  actuales  existunt,  eas  et  quoad  nume- 
rum, et  quoad  mensuram,  et  quoad  figuram  determinatas 
esse  oportet.  Sed  haec  partium  determinatio  ex  continui 
natura  non  fluit;  proindeque  sine  ulla  ratione  sufficiente 
supponenda  est. 

5U  Denique  hae  continui  partes  suntne  continuae  an  non? 
Si  continuae  non  sunt,  puncta  sunt,  ac  recidimus  in  Zenonis 
sententiam.  Si  continuae  sunt,  jam  et  ipsae  partibus  constant. 
Ergo  non  sunt  ultimae  continui  partes.  Quaenam  autem  erunt 
ultimae?  Nullae  profecto  inveniri  poterunt.  Dicendum  igitur 
aut  continuum  constare  punctis,  aut  nullas  ex  se  actuales 
partes  habere. 

173.  Dices  fortasse,  continui  partes  neque  finitas  numero, 
neque  infinitas  esse;  nam  licet  actu  distinctae  sint,  non  sunt 
tamen  divisae. 

Respondeo  : si  partes  in  continuo  actuales  nullae  ponan- 
tur, eas  esse  indefinitas,  seu  potentia  infinitas  : at  si  partes 
actuales  ponantur,  hae  necessario  vel  infinitae  actu  ve!  finitae, 
etiam  ante  divisionem  dicendae  sunt.  Etenim  si  partes  sunt 
actu  distinctae,  profecto  una  non  est  altera,  hoc  ipso  actua- 
lem multitudinem  constituunt.  Multitudo  autem  actualis  vel 
finita  est  vel  infinita. 

174.  Neque  obest  illud:  multitudinem  unitatibus  constare: 
unum  autem  esse  quod  indivisum  in  se  est  et  divisum  ab 
aliis.  Nam  in  primis,  ut  in  ontologia  notavimus  (0.  93),  id 
quod  unitatem  constituit,  non  est  divisio  ab  aliis,  sed  indi- 
visio  in  se.  Deinde  divisio  vel  indivisio,  quae  in  unitatis 
conceptu  reperitur  non  separationem,  sed  actualem  di- 
stinctionem significat  (0.  93,  225).  Itaque  ubi  habetur  di- 
stinctio unius  ab  altero,  ibi  habetur  unitatum  pluralitas. 

seu  multitudo;  etiamsi  quae  distincta  sunt,  unita  sint,  atque 
adeo  communi  termino  copulentur,  ut  in  continui  partibus 
contingit. 

<75.  Concludendum  es  dictis,  continuum  non  constare 
partibus  actu  distinctis.  Hoe  ipsum  tamen  difficultatem  non 
levem  habet. 

Etenim  1°  Quae  actu  non  distinguuntur,  distingui  nun- 
quam actu  possunt.  Nam  quae  actu  non  distinguuntur,  sunt 
actu  idem:  idem  autem  a seipso  distinctionem  acquirere 
non  potest.  At  continui  partes  certe  possunt  actu  distingui. 
Ergo. 

2°  Ea  quibus  attributiones  contradictoriae  vel  contrariae 
actu  conveniunt,  actu  distinguuntur : hae  namque  attribu- 
tiones in  uno  eodemqUe  subjecto  simul  reperiri  nequeunt. 
Jam  in  continui  partibus  oppositas  attributiones  hujusmodi 
saepe  reperies.  Omitto  quae  veteres  hanc  in  rem  proferebant 
ex  corporum  consideratione  : corpora  enim  vere  continua 
non  sunt;  sed  certe  ipsis  atomorum  partibus  oppositae  affe- 
ctiones conveniunt,  ut  v.  gr.  alia  pars  tangatur,  puta,  ab  alia 
atomo,  alia  non  tangatur,  in  una  sit  polus  positivae  electri - 
citatis,  in  alia  polus  negativae,  et  similia. 

3°  Si  vero  aliquae  partes  actu  distinguuntur  in  continuo, 
jam  omnes  ita  distingui  dicendae  sunt;  nulla  enim  est  ratio 
cur  aliquae  partes  actu,  aliquae  solum  potentia  distinguan- 
tur. 

Sit  nihilominus 

176.  Propositio  III.  In  continuo  per  se  partes  non  distin- 
guuntur nisi  potentia;  actu  vero  distingui  possunt  solummodo 
ex  causis  extrinsecis. 

Ratio  primae  partis  est  manifesta  ex  dictis.  Cum  enim  con- 
tinuum sit  in  infinitum  divisibile,  si  continui  partes  ex  ipsa 
ejus  natura  distinctae  actu  essent,  has  partes  infinitas  esse 
oporteret.  Id  quod  absurdum  est,  ut  modo  diximus.  Super- 
est  igitur  ut  sint  solum  potentia  distinctae.  Quae  distinctio 
huc  redit,  quod  quaecunque  continui  portio  designetur,  ea 
pluribus  minoribus  portionibus  aequivalet,  quae  in  ipsa  or- 
dine quodam  designari  possent. 

177.  Actu  vero  hae  portiones  designantur  per  aliquam  cau- 
sam extrinsecam  ipsi  extensioni:  1°  per  divisionem,  si  ea 
possibilis  est,  de  quo  modo  non  quaero;  vel  certe  per  par- 
tium designationem  utcunque  factam,  saltem  mente;  2°  per 
aliquod  accidens,  extensioni  seu  substantiae  extensae  super- 
additum; quum  nempe  in  continuo  ponitur  aliqua  opposi- 
tarum affectionum  seu  relationum  diversitas,  quae  in  infi- 
nitum divisibilis  non  sit,  sed  in  indivisibili  consistat.  Ut 
exemplo  rem  explicem,  quando  una  atomi  pars,  prouti  in 
2*  difficultate  objiciebatur,  polum  habet  electricitatis  posi- 
tivae, altera  polum  negativae,  vel  una  pars  tangitur,  altera  non 
tangitur,  hae  partes  actu  distinguuntur,  quia  harum  affectio- 
num limites  certos  terminos  cuique  parti  attribuunt.  Simili 
modo  si  paralielipipedum  v.  gr.  motu  oscillatorio  circa  pro- 
prium gravitatis  centrum  moveatur,  hic  ipse  motus  binas 
partes  ineo  distinguit:  pariterque  si  mobile  aliquod  ita 
super  continuum  moveatur,  ut  non  totum  emetiatur,  et  in 
eo  quiescat,  quiete  hac  designat,  terminum  quemdam  et  ex- 
tensionis, quam  percurrit,  et  extensionis,  quam  non  per- 
currit, atque  hoc  pacto  distinctionem  actualem  binarum 
partium  efficit,  idem  dicito  de  similibus. 

178.  Dixi  vero  hanc  partium  distinctionem  non  effici, 
quando  affectionum  quarumcunque  diversitas  est  in  infini- 
tum divisibilis.  Tunc  enim  affectio  haec  ipsa  continui  natu- 
ram participat,  nullasque  habet  actuales  partes.  V.  gr.  in 
atomo  pyramidali  quaecunque  partes  assumantur,  heteroge- 
neitatem  habent  magnitudinis;  quia  quo  propius  accedunt 
ad  basim  latiores  sunt,  et  quo  propius  accedunt  ad  verticem 
sunt  arctiores.  Atque  idcirco  haec  heterogeneitas  distinctio- 
nem determinatarum  partium  nullam  facit.  Idemque  dicen- 
dum de  continuo  sphaerae  motu  circa  suum  axem,  deque 
aliis  hujusmodi. 

Patet  itaque,  quomodo  partes  in  continuo  actuales  nullae 
sint  ex  ipsa  continui  natura;  aliunde  vero  fieri  in  ipso  aut 
designari  queant. 

179.  Ad  lm  quod  in  contrarium  objicitur,  sic  respondere 
possumus.  Quae  actu  non  distinguuntur,  nunquam  distingui 

actu  possunt:  dist.  ant.  : per  se,  etsi  eamdem  actualitatem 
retineant,  conc. ; aliquo  alio  accedente,  quo  actualitatem 
mutent,  nego. 

Ad  probat.  Quae  actu  non  distinguuntur  sunt  actu  idem : 
dist.:  Ita  tamen  ut  quandoque  potentia  sint  plura,  ut  est  con- 
tinuum ex  ipsa  sui  natura,  conc.;  secus,  nego. 

Simili  modo  dist.  rat.  add. : Idem  a seipso  distinctionem 
acquirere  non  potest,  nempe  si  sit  idem  actu  et  non  aequiva- 
lens  pluribus  potentia  distinctis,  conc.;  si  idem  sit  actu  et 
aequivalens  pluribus  potentia  distinctis,  nego. 

Minorem  vero:  i.  e.  continui  partes  possunt  actu  distin- 
gui, contradist.  juxta  dist.  antecedentis. 

Continuum  itaque,  ut  diximus,  ita  est  actu  unum,  ut  ta- 
men aequivaleat  pluribus  quae  potentia  continet.  Quamdiu 
autem  hanc  servat  actualitatem  certe  in  plura  non  distingui- 
tur. At  potest  actualitatem  mutare,  ita  nempe  ut  cesset  esse 
unum  actu,  et  vicissim  incipiant  esse  actu  partes,  illi  uni- 
tati aequivalentes.  Tunc  quod  erat  unum,  distinctionem  ac- 
quiret. 

Quid  ad  2m  ac  S®  reponendum  sit,  patet  ex  modo  dictis. 

180.  Objicitur  adhuc,  actuales  in  continuo  partes  a causis 
solum  extrinsecis  effici  non  posse. 

Nam  1°  si  hanc  distinctionem  efficere  debent  tangendo 
unam  partem,  alteram  non  tangendo,  quomodo  tangere  pote- 
runt id  quod  actu  non  est? 

2°  Dicendum  esset,  partem  tangendam  ipso  contactu  pro- 
duci ; id  quod  absurdum  est. 

3°  Si  unicum  existeret  corpus  continuum,  et  prorsus  homo- 
geneum,  juxta  nostram  sententiam,  nullae  essent  in  ipso  ac- 
tuales partes.  Grgone  vertex  hujus  corporis  idem  erit  ac  ba- 
sis, et  superficies  idem  ac  centrum? 

4°  Si  continuum  ex  se  partes  non  habet,  dici  nequit  ex- 
tensum. Nam  in  extenso  sunt  partes  extra  partes. 

181.  Resp.  Nego.  ant. 

Ad  lmDist.:  Tangi  nequit  id  quod  actu  non  est  aliqua  rea- 
litas,  sed  est  realitas  solum  in  potentia,  conc.;  id  quod  actu 
est  aliqua  realitas,  et  non  est  actu  distinctum  in  toto  ad 

quod  pertinet,  nego.  In  nostra  doctrina  pars  tangenda  habe* 
ret  actu  suam  realitatem  in  realitate  continui ; non  tamen 
esset  actu  pars,  quia  continui  realitas  ex  se  nullis  distingui- 
tur partitionibus. 

Ad  2'”  Dist. : Dicendum  esset  ipso  contactu  produci  reali- 
tatem partis  tangendae,  nego;  produci  ejus  distinctionem  ab 
alia  comparte,  conc.  Est  eadem  aequivocatio  ac  supra. 

Ad  3 mConc.ant.;  Neg.  cons.  Vertex,  basis  et  superficies 
continui  non  sunt  partes  ipsius,  sed  termini  seu  limites. 
Nemo  autem  negavit  unquam,  continuum  ex  sui  natura  di- 
versis terminis  actualibus  circumscribi.  At  ex  hoc  non  sequi- 
tur continuum  ex  se  in  partes  actuales  esse  distinctum.  Cen- 
trum vero  non  est  nisi  limes  idealis  intersectionis  radiorum. 
Ac  proinde  signari  actu  centrum  nequit,  nisi  partes  actuales 
designentur  ductu  radiorum. 

Ad  4m  Nego.  ant.  Ad  rat.  add.  Dist. : In  extenso  sunt  partes 
extra  partes;  i.  e.  partes  actuales  vel  possibiles,  conc.;  partes 
necessario  actuales,  nego.  Supra  jam  monuimus  (165,  3°), 
quemadmodum  extensionis  interruptae  seu  discretae  extensio 
in  partium  actualium  ordine  et  connexione  sita  est,  ita  exten- 
sum continuum  ordine  et  connexione  partium  possibilium, 
in  quas  dividi  potest,  contineri. 

182.  Quaestio  altera  est  de  continui  terminis.  Hi  sunt  pun- 
cto»», terminus  lineae ; linea,  terminus  superficiei ; et  super- 
ficies, terminus  solidi.  De  his  autem  tria  quaeri  possunt ; 1°  an 
sint  extra  mentem  in  corporibus ;2°an  sint  in  corporibus  ali- 
quid positivi;  3°  an  inter  se  reaiiter  distinguantur.  De  his 
multa  veteres  : sufficiet  nobis  brevissime  innuere  quid  sen- 
tiendum videatur. 

185.  Quoad  1“  itaque  certum  est,  1°  indivisibilia  esse  ali- 
quid extra  mentem,  non  tamen  ita  ut  continuum  tanquam 
partes  constituant  (158),  sed  ita  ut  ipsum  continuum  termi- 
nent, aut  ejus  partes  designatas  copulent.  Nam  linea  v.  gr. 
vere  terminum  habet  quo  finitur,  et  quo  contingere  aliam 
lineam  possit  : pariterque  sicubi  linea  in  duas  distinguitur, 
hae  partes  vere  adhuc  copulantur.  Id  autem  quo  linea  fini- 
tur, et  quo  lineae  partes  copulantur,  est  punctum.  Eodemque 

pacto  vere  sunt  extra  mentem  tam  lineae,  quam  superficies 
sive  terminantes,  sive  copulantes. 

2°  Certum  est  item,  nisi  cum  idealistis  sentias,  lineam  et 
superficiem  esse  rationes  quasdem  seu  dimensiones  reales 
corporum,  secundum  quas  corpora  inter  se  comparari  so- 
lent. 

184.  Quoad  2m  dicendum  indivisibilia,  quatenus  termini 
sunt  magnitudinis,  non  esse  aliquid  positivi,  sed  meras  pri- 
vationes ; nempe  negationes  in  subjecto  apto  ad  oppositum 
(0.  362).  Quid  enim  aliud  est  v.  gr.  punctum  in  concreto, 
nisi  linea  quatenus  tanta  est,  et  ultra  non  protenditur?  Qui 
vero  punctum  ut  positivum  aliquid  concipiunt,  rem  ponunt 
omnino  superfluam.  Nam  sine  hac  entitatula,  linea  adhuc 
terminata  remanet.  Idem  dicas  de  caeteris  indivisibilibus, 
respectu  eorum  quae  finiunt  aut  copulant:  videlicet  superfi- 
cies non  est  aliud  quam  limes  solidi,  et  linea  non  aliud  quam 
limes  superficiei, 

185.  Quoad  3m  denique,  lineam  et  superficiem,  prouti 
sunt  reales  corporum  dimensiones,  a soliditate  (corporeitatem 
veteres  appellabant)  re  non  distingui. 

» Extra  animam,  (ita  Pererius  hanc  referens  sententiam, 
» quam  dein  amplectitur,)  non  est  alia  res  quae  sit  magni- 
» tudo,  nisi  corporeitas,  quae  habet  in  se  rationem  longitu- 
» d inis,  latitudinis,  et  profunditatis.  Et  quoniam  hae  tres 
» rationes  dimensionum  sic  se  habent,  ut  conceptus  unius 

» non  includat  conceptum  alterius et  quia  nonnullae 

» passiones  demonstrantur  de  corpore  ratione  latitudinis  et 
» profunditatis,  ob  has  causas  intellectus  has  tres  dimen- 
> siones  vel  rationes  corporeae  magnitudinis  distinxit  in  tres 
» species,  easque  nominavit  lineam,  superficiem  et  cor- 
» pus  (i).  » 

articulus  vi. 

De  vi  resistendi  et  impenetrabilitate. 

186.  Resistendi  vis  quae  corporibus  inest,  ab  eorumdem 
extensione,  saltem  ratione,  distinguitur,  ut  supra  dictum  est. 

(1)  Da  prine . Lib.  X,  c.  V. 

INSTITUTIONES.  ETC.  IU 

Et  quoniam  vim  hanc  per  proprium  ejus  effectum  solum- 
modo cognoscimus,  idcirco  eam  ab  hoc  effectu  denominamus 
ac  definimus.  Definiri  autem  potest  haec  vis  et  in  ordine  ad 
corpus  in  quo  est,  et  in  ordine  ad  locum.  In  ordine  ad  corpus 
definitur  : vis  qua  corpus  impedit , ne  propriae  extensioni 
aliud  quodcunque  corpus  suam  extensionem  commisceat.  In 
ordine  ad  locum  : vis  qua  corpus  impedit , ne  locus  quem 
occupat , ab  alio  corpore  occupetur , se  prius  non  expulso. 

187.  Quemadmodum  autem  extensio  corporis  in  ordine  ad 
locum  consequitur  extensionem  in  ordine  ad  se,  ita  vis 
resistendi  altero  modo  considerata  a prima  dimanat.  Utraque 
porro  impenetrabilitatem  producit ; tamen  et  veterum  et 
rccentiorum  usu  receptum  est,  ut  impenetrahilitatis  nomine 
veniat  effectus  vis  resistendi  consideratae  in  ordine  ad  locum ; 
quia  hic  primo  concipitur,  et  praeterea  ab  i mpenetrabilitate  in 
ordine  ad  ipsum  corpus  nunquam  sejungitur,  saltem  natura* 
liter. 

188.  Animadvertendum  est  nihilominus,  impenetrabilita- 
tem  in  ordine  ad  se  solius  corporis  esse  propriam,  quia 
solum  corpus  formalem  extensionem  habet;  impenetrabilita- 
tem  vero  in  ordine  ad  locum  per  se  quidem,  et  ad  modum 
naturalis  proprietatis,  convenire  corporibus;  posse  tamen 
etiam  spiritibus  convenire,  non  quatenus  ipsi  sint  natura 
impenetrabiles,  possunt  enim  spiritus  penetrare  omnia,  ac 
proinde  penetrari;  sed  quatenus  possint,  si  velint,  impedire, 
ne  corpus  aliquod  locum  subeat  quem  ipsi  occupant.  Haec 
proinde  spirituum  impenetrabilitas  non  est  necessaria  pro- 
prietas, sed  contingens  et  libera. 

Virtute  prteterea  divina  fieri  potest  ut  resistendi  vist  quam 
corpora  exercent  in  ordine  ad  locum,  aliquo  in  loco  exera- 
tur,  quin  vel  ullum  corpus,  vel  aliud  agens  quodcunque  re- 
sistat. 

189.  Haec  quae  subdimus,  facile  intelliges. 

1°  Penetrabilitatem  esse  quemdam  modum  se  habendi  in 
loco,  quo  fit  ut  substantia  permittat,  locum  quem  ipsa  occu- 
pat, ab  alia  simul  substantia  occupari. 

2°  Impenetrabilitatem,  ut  de  extensione  locali  dictum  est 

(144),  aliam  esse  aptiludinalem , aliam  actualem.  Illa  proprie 
est  vis  naturalis  resistendi , quce,  quantum  ex  se  est,  penetrationem 
excludit;  haec  estinsuperabilitas  vis  resistendi  respectu  vis  alterius, 
quce  actu  in  locum  a corpore  occupatum  penetrare  aggrediatur. 

3°  fmpenetrabilitatem  ex  sui  natura  mutuam  esse,  penetra- 
bilitatein  vero  posse  esse  non  mutuam.  Videlicet  quidquid 
est  impenetrabile  contra  aliud  impenetrabile  tale  est,  non 
vero  contra  id  quod  est  penetrabile;  hoc  enim  etiam  ab  im- 
penetrabilibus penetrari  potest,  vel  etiam,  si  in  eo  haec  vir- 
tus vigeat,  potest  impenetrabilia  penetrare. 

4°  Impenetrabilitatem  esse  atomorum  propriam;  corpo- 
rum vero  impenetrabilitatem  aliam  non  esse,  quam  impe- 
netrabilitatem atomorum. 

5®  Hanc  atomorum  impenetrabilitatem,  aeque  ac  eorum 
extensionem,  continuam  esse  et  mente  indefinite  divisibilem, 
partesque  ex  se  habentem  solummodo  in  potentia. 

190.  Propositio  IV.  Actualis  impenetrabilitas,  etiam  quoad 
locum,  est  corpori  naturalis. 

Corpora  ita  penetrationi  resistere,  ut  actu  semper  impe- 
netrabilia sint,  id  perpetua  nos  docet  experientia.  Hinc  atomos 
natura  sua  impenetrabiles  esse  existimandum  est(I41,4°).  Ne- 
que ulla  excogitari  potest  ratio,  quae  vel  demonstret,  vel  etiam 
probabiliter  suadeat,  esse  in  corporea  natura  vim  aliquam, 
qua  fiat  ut  atomi  aliquando  se  invicem  penetrent.  Nunquam 
enim  ad  explicandas  chimicas  combinationes  aut  aliud  quod- 
cunque phaenomenum,  hypothesis  isthaec  necessaria  est. 

Ilaec  intra  naturae  ordinem  omnino  certa  sunt.  Quid  vero 
praeter  naturae  ordinem  divina  virtute  fieri  possit,  alibi  doce- 
bimus. 

ARTICULUS  Vll.  v < , V ; 

De  corporum  activitate. 

191.  Quoniam  omnis  corporum  activitas  cum  vi  resistendi 
cohaeret,  admonet  nos  ipse  locus,  ut  de  ea  quaedam  adnote- 
mus.  Et  corpora  quidem  activitate  praedita  esse,  alibi  pro- 
batum est  (0.  281,  seq).  Physicorum  autem  est  ostendere, 
cujusmodi  haec  activitas  sit.  Ex  quorum  placitis  plena  indu- 

ctione  probatis,  colligere  possumus,  primigeniam  corporum 
activitatem  sub  bisce  tribus  formis  exeri : 1°  ut  simplicem 
resistentiam  ad  penetrationem  impediendam ; 2»  ut  impul- 
sum,, quo  unum  corpus  alterum  ad  motum  determinat;  3°  ut 
reactionem  qua  corpus  reluctatur  impulsui  alterius,  ne  e statu 
quem  obtinet  deturbetur.  Porro  de  primo  actionis  modo  jam 
diximus,  itaque  pauca  de  altero  ac  tertio;  ac  dein  aliquid 
de  activitatis  corporeae  effectibus  subjiciemus. 

192.  Propositio  V.  Unum  corpus  alterum  impellere  nequit, 
nisi  ipsum  quoque  ab  alio  sit  impulsum. 

Nam  corpus  non  potest  alterum  impellere,  nisi  ad  ipsum 
accesserit.  Neque  hoc  sufficit;  sed  necesse  est  praeterea,  ut 
corpus  impellens,  in  eo  ipso  quod  ad  alterum  accedit,  ip- 
sumque  tangit,  sit  actu  determinatum,  aut  sollicitatum  ad 
motum.  Secus  nulla  ratio  esset,  cur  corpus  alterum  loco  ex- 
turbaret. Sed  nullum  corpus  seipsum  ad  motum  determinare 
aut  sollicitare  valet.  Ergo  ut  unum  corpus  alterum  impellat, 
necesse  est  ut  aliunde  ad  motum  urgeatur. 

193.  Hinc  sequitur  1°  vim  repulsivam,  quaecunque  illa  sit, 
a vi  resistendi  aliquo  modo  distingui.  Nam  quamvis  conceda- 
mus vim  repulsivam  a vi  resistendi  promanare,  non  tamen 
sola  vi  resistendi  posita,  hoc  ipso  vis  habetur  repulsiva.  Vis 
enim  repulsiva  impulsu  aliquo  activo  exercetur.  Impulsus 
autem  activus,  praeter  resistendi  vim,  impulsum  passivum 
ab  impellente  receptum  supponit. 

2°  Cum  pressio  sit  impulsus  quidam  molecularum  unius 
corporis  in  corporis  alterius  moleculas,  idipsum  de  pres- 
sione dicendum  quod  de  impulsu. 

5°  Motus  corporum  in  nullo  corpore  principium  primum 
habere  potuit.  Hinc  primum  movens  non  est  corpus. 

194.  Objicies,  planetas  attrahi  a sole,  qui  tamen  non  mo- 
vetur : itemque  corpus  elasticum  in  terram  projectum  resi- 
lire : terram  ad  eum  repellendum  ullo  egere  impulsu. 

Resp.  ad  lm  negando  solem  nullatenus  moveri.  Movetur 
enim  motu  duplici,  rotatorio  nempe  circa  proprium  axem, 
atque  etiam  translatitio,  ut  recentioribus  astronomis  com- 
pertum est.  Hic  porro  motus  fluido  impouderabili  commu- 

nicatur,  ac  per  ipsum  corporibus.  Obscurum  certe  adhuc  est 
quomodo  phaenomena  attractionis  producantur.  Sed  si  pro- 
blema non  est  omnino  solutum,  habemus  nihilominus  ea 
quibus  solvi  possit. 

Ad  2m.  In  corporum  elasticorum  collisione  moleculae  cor- 
poris impulsi  primo  quidem  cedunt  pressioni  ab  impellente 
exercitae;  sed  dein  se  in  pristinam  positionem  restituunt,  ac 
tunc  impellens  repellunt.  Cur  autem  moleculae  elastici  cor- 
poris se  in  pristinam  positionem  restituunt?  Profecto  quia 
ipsae  quoque  repelluntur. 

195.  Propositio  VI.  Nulla  exercetur  actio  unius  corporis  in 
alterum,  sine  reactione  aquali  et  contraria. 

1°  Nulla  est  actio  sine  reactione. 

Etenim  corpus,  v.  gr.  A,  agit  in  corpus  B,  ipsum  tan- 
gendo atque  impellendo.  Si  corpus  B penetrari  posset,  pro- 
fecto corpus  A per  ipsum  impune  ac  sine  ulla  resistentia 
trajiceret,  quemadmodum  si  versaretur  in  vacuo;  nullaque 
in  hac  hypothesi  daretur  actio  corporis  A in  B.  At  quoniam 
corpus  B impenetrabile  est,  resistit  adversus  A,  viresque 
exerit  necessarias  ad  hoc, ut  penetratio  impediatur.  Sed  pe- 
netratio impediri  nequit,  nisi  repellendo  ipsum  A.  Haec  vero 
repulsio  est  reactio,  videlicet  actio  patientis  in  agens.  Ergo 
nulla  est  corporum  actio  sine  reactione. 

2°  Readio  est  actioni  aequalis. 

Nam  vis  qua  corpus  in  conflictu  penetrationi  resistit,  tanta 
est  quanta  ad  effectum  requiritur.  Si  igitur  corpus  A urgea- 
tur in  B vi  ut  duo,  B repellet  A vi  ut  duo,  ac  vicissim  ab  A 
eadem  vi  repelletur. 

3°  Reactio  est  actioni  contraria. 

Ratio  est,  quia  directio  vis  penetrationem  impedientis, 
semper  esse  debet  ejusmodi,  ut  corporum  penetratio  quam 
promptissime  arceatur:  secus  aliquantulo  tempore  penetra- 
tio fieret.  Ergo  vis  impedientis  directio  directioni  vis  impel- 
lentis e diametro  opposita  sit  oportet  (t). 

196.  Ex  his  deduces  impenetrabilitati  in  primis  deberi : 

(1)  Cf.  Euleri  opusculum  : Recherches  sur  l’ origine  des  forces.  Exstat  in  Hist.de 
t Acad.  royale . — Berlin,  a.  1750» 

1°  Communicationem  motus.  Nam  si  corpora  penetrabiMa 
essent,  corpus  A v.  gr.  impetens  corpus  B,  per  medium 
ipsum  transiret,  atque  B maneret  imn  olum  Sed  quoniem 
impenetrabilia  sunt,  neutrum  potest  in  alterius  locum  pene- 
trare, nisi  alterutrum  loco  cedat.  Utrumque  porro  corpus 
determinationem  habet  ad  occupandum  locum  eumdem; 
corpus  quidem  B ex  aequilibrio  virium,  quibus  afficitur  in- 
dependenter  ab  A,  et  corpus  A ex  velocitate  qua  fertur  ad 
mutandum  jugiter  in  ea  directione  locum.  Sed  accedente  A 
ad  B,  aequilibrium  tollitur,  et  B determinatur  ad  cedendum 
loco,  videlicet  ad  motum. 

2°  Deberi  quoque  impenetrabilitati  mutationem  omnem, 
quae  in  uno  corpore  vi  alterius  corporis  inducitur.  Nam  omnis 
mutatio  corporum  ad  aliquem  motum  reducitur, sive  admo- 
tum translaticium,  sive  ad  molecularem,  sive  ad  motum  ma- 
teriae ponderabilis,  sive  ad  molum  materiae  imponderabilis. 

197.  PuoposiTio  VII.  Fis  omnis  corporea  nullam  novam  rea - 
Iitatem  producere  potest ; sed  solum  praeexistentium  substantia- 
rum immutare  statum. 

Ratio  in  promptu  est.  Vires  omnes  corporeae  agunt  per 
contactum,  earumque  actio  omnis  ad  resistentiam,  ad  im- 
pulsum, ad  reactionem  reducitur.  Sed  vis  quae  agit  per  con- 
tactum, supponit  praeexistens  subjectum;  ac  rursus  resi- 
stentia, impulsus,  reactio  nihil  aliud  possunt,  nisi  ut  motum 
vel  cieant  vel  destruant.  Motus  autem  vel  quies  nec  sunt 
novae  realitates,  nec  novas  realitates  gignere  queunt,  sed 
sunt  solummodo  status  diversi  substantiarum.  Ergo. 

Nihilominus,  ut  alibi  notatum  est  (41,  3°),  vires  quaedam 
corporeae,  hoc  ipso  quod  motum  molecularum  excitant, 
substantiarum  diversarum  syntheses  atque  analyses  perfi- 
ciunt; atque  hoc  pacto  novas  substantias  compositas  pro- 
ducunt. 

* DE  QUALITATUM  CORPOREARUM  HABITUDINE  AD  SUBSTANTIAM. 

ARTICULUS  1. 

Quomodo  qualitates  sensibiles  sint  in  corporibus. 

198.  Postulat  doctrinae  ordo,  ut  postquam  de  corporibus 
eorumque  affectionibus  egimus,  de  mutua  harum  ad  illa  ha- 
bitudine aliquid  disputemus.  Qua  de  re  haec  quatuor  consi- 
deranda veniunt : 1°  quomodo  qualitates  sensibiles  sint  in 
corporibus;  2°  quomodo  a corporea  substantia  diversae  ejus 
affectiones  dimanent ; 3°  quo  pacto  ab  ea  distinguantur  ; 4° 
quanta  sit  earunadem  dependentia  a substantia. 

199.  Quod  ad  primum  attinet;  nulla  de  hoc  erat,  quaestio 
apud  scholasticos  : hi  enim  idipsum  sentiebant  de  corporeis 
qualitatibus,  quod  vulgus  hominum  semper  existimavit, 
atque  hodie  existimat,  esse  nempe  illas  in  corporibus  abso- 
lute id  quod  sensibus  apparent.  Addebant  peripatetici  qua- 
litates easdem  esse  formas  accidentales  corporum,  quae  sui 
similitudinem  in  sensibus  nostris  imprimerent,  per  species 
quasdam  ad  eosdem  transmissas. 

200.  Opinionem  hanc  impugnavit  primo  Cartesius;  cujus 
haec  sententia  fuit:  nos  clare  percipere  corporum  magnitu- 
dinem, figuram  ac  caeteras  primas  qualitates ; sensationes 
item  nostras  subjective  spectatas  clare  nos  distincteque  per- 
cipere; at  qualitates  sensibiles  objective  spectatas  obscure 
cognoscere,  ita  ut  per  solam  perceptionem  scire  nequeamus, 
quid  sit  quod  coloris  v.  gr.  nomine  significamus.  Porro 
qualitates  istas  reipsa  ad  primas  corporum  qualitates  reduci; 
nihilque  aliud  esse  quam  motus  minimarum  particularum, 
quo  divers®  sensationes  in  nobis  pro  figura?,  magnitudinis 
ac  duritiei,  qua  particulae  ili®  instruet®  sunt,  varietate  ex- 
citantur. Cum  Cartesio  ejusque  asseclis,  Lockius  quoque  et 
Leibnitzius,  quod  ad  rei  summam  attinet,  consensere;  dein- 
ceps fere  omnes. 

201.  Patet  ex  his,  qu®stionem  non  esse  de  sensationibus 
ut  sunt  subjecti  sentientis  affectiones;  nemo  enim  profecto 
qu®rit  an  affectio  subjecti  sentientis  sit  in  objecto.  Sed  ver- 

satur  tota  haec  questio  solum  circa  qualitates  objective  spe- 
ctatas, et  uti  sunt  in  corporibus;  de  his  nempe  quaeritur, 
an  sint  idipsum  quod  in  repraesentatione  sensibili  nobis 
apparent.  Quare  quaestio  haec  et  immerito  contemnitur,  et 
minus  dextere  solvitur  a Buffiero  (l)  et  Reidio  (2);  qui  eam 
in  pura  aequivocatione  sitam  esse,  et  ex  idiomatum  imper- 
fectione ortam  existimant ; quia  nempe  eadem  voce,  puta 
caloris  tam  sensum  quem  nos  experimur,  quam  id  quod 
sensum  hujusmodi  provocat,  significare  solemus. 

202.  Quo  in  judicio  duo  sunt  reprehensione  digna:  1®  igno- 
rantia elenchi:  satis  enim  clare  Cartesius  expresserat  (3), 
qua  de  re  loqueretur;  nec  difficulter  id  perse  intelligi  pote- 
rat ; 2°  vocabulorum  interpretatio  : est  enim  falsum,  voces 
quibus  sensibiles  qualitates  significamus,  v.  gr.  colorem,  so- 
num, dulcedinem,  et  caiteras  ejusmodi,  significare  ex  aequo  et 
subjecti  sensum,  et  objecti  qualitatem.  Nam  revera  objecti 
solummodo  qualitatem  significant.  Sic  dicimus  hunc  vel 
illum  in  corpore  esse  colorem,  ac  in  nobis  esse  coloris  visio- 
nem; tubam  spargere  sonum,  ac  nos  sonum  audire,  mei  esse 
dulce,  ac  nos  dulcedinem  gustare.  Nunquam  vero  dicentem 
audies,  se  habere  sonum  aut  colorem,  quia  sonum  audit 
coloremve  perspicit;  neniinemque  reperies  qui  manum,  qua 
durum  corpus  contrectat,  duram  dicat,  aut  nares  quae  odore 
percelluntur,  odoratas  praedicet.  Quae  tamen  locutiones  om- 
nes usu  perpetuo  tritae  forent,  si  vocibus  de  quibus  agimus, 
utraque  significatio  et  objectiva  et  subjectiva  attributa  fuis- 
set. Quod  si  voces  illas  calorem  et  frigus,  et  quae  cum  his 
conjugatae  sunt,  etiam  subjecto  sentienti  applicamus,  id  sua 
ratione  non  vacat;  revera  enim  calor  ab  uno  corpore  ad 
aliud  communicatur  : quare  uti  calor  est  in  igne,  ita  calor 

(1)  Seconde  logique , art.  XVII. 

(2)  Essay  XII,  c.  XVII. 

(5)  « Utauiem  id  quod  clarum  est  ab  eo  quod  obscurum  distinguamus,  diligen- 
< lissime  est  advertendum,  dolorem  quidem  et  colorem,  et  reliqua  ejusmodi  clare 
« et  distincte  percipi,  quum  tantummodo  ut  sensus  sive  cogitationes  spectantur  : 
« quum  autem  res  quaedam  esse  judicantur  extra  mentem  nostram  existentes, 
« nullo  plane  modo  posse  intelligi  quanam  res  sint.  » Principior . PhiL  p.  II,  §68. 
Cf.  qu*  sequuntur. 

per  membra  serpit,  atque  ego  calorem  recipio,  fio  calidus, 
sum  calidus.  Nihilominus  cum  meo  calore  est  prieterea  con- 
junctus caloris  sensus  ; at  quum  hunc  sensum  ego  directe 
exprimere  intendo,  sola  caloris  voce  non  utor,  sed  dicov.gr. 
me  sentire  calorem,  calore  suffocari  et  similia. 

Patet  igitur,  nullam  esse  aequivocationem  in  his  vocibus, 
nullamquesermonis  imperfectionem, quemadmodum  aucto- 
res citati  asserunt:  ex  quo  deduces  periculose  sempera  phi- 
losopho hoc  suscipi  negotium,  ut  humanum  sermonem  corri- 
gat in  iis  quae  ad  interna  facta  pertinent  (L.  677). 

203.  Caeterum  in  eo  quod  citati  philosophi  Malebranchium 
reprehendunt,  non  omnino  immerito  eum  castigant.  Primo 
quidem  quia  Malebranchius  in  hanc  quaestionem  non  modi- 
cam confusionem  intulit,  quum  de  vulgi  opinione  ita  loquitur 
ac  si  ad  objecta  proprias  sensationes  homines  transferrent  (i). 
Quae  vox  sensatio , ut  notum  est,  tum  subjecti  sentientis 
actum,  tum  etiam  per  analogiam  repraesentationem  sensibilem 
apud  philosophos  significat,  quae  duo  Malebranchius  non 
distinxit.  Secundo  jure  reprehenditur  hic  auctor,  quia,  hac 
doctrina  et  hac  aequivocatione  abusus  est  ad  idealistarum 
dubia  confirmanda.  Ad  quem  refellendum  responsio  Buffieri 
et  Reidii  opportunissima  est,  eaque  ipsa  nos  in  logica  usi 
sumus  (L.  486). 

204.  Jam  ut  ad  rem  ipsam  deveniamus,  non  difficulter, 
puto,  suadebimus  assertiones  sequentes. 

Propositio  1.  Negari  nequit  qualitates  sensibiles  absolute 
spectatas  a sensili  repraesentatione,  qua  eoe  nobis  exhibentur, 
dissimiles  esse. 

Quum  dico  qualitates  sensibiles  absolute  spectatas,  intel- 
ligo  qualitates  easdem  uti  sunt  in  se,  praecisione  facta  ab 
actione,  quam  in  organa  sentientis  exercent,  seu  uti  a puro 
spiritu,  qui  corpora  cognosceret,  intelligerentur.  Hanc  porro 
assertionem  physici  demonstrant.  Ipsi  enim  docent  colores 
esse  motus  vibratorios  aetheris  ; colores  autem  diversorum 
corporum  motus  vibratorios  aetheris  in  corporibus  existentis, 
qui  circumstanti  aetheri  communicantur  ; calorem  quoque 

(t)  Cf.  Opus  matebranchianum.  Recherclte  de  la  verite,  liv.  VI,  p.  II,  ch.  II. 

hoc  ipso  aetheris  vibratorio  motu  contineri ; sonos  in  seesse 
motus  vibratorios  medii,  in  corpore  vero  sonoro  motus  vi- 
bratorios  molecularum  qui  medio  communicantur  ; odores 
esse  particulas  corporum  in  aere  dispersas,  queis  aptitudo 
inest  ad  membranas  sensitivi  corporis  vellicandas;  sapores 
aptitudinem  corporum  ad  organicas  papillas  movendas;  du- 
ritiem, mollitiem,  caeterasque  tactiles  qualitates  sitas  esse  in 
majori  vel  minori  corporis  resistentia  ab  aggregatione  diversa 
molecularum  dependente. 

Jam  haec  omnia  in  sensibili  qualitatum  repraesentatione 
non  exhibentur,  sed  eorum  loco  quaedam  quae  percipi  utique 
possunt,  sed  nullatenus  definiri  aut  declarari.  Ergo. 

205.  Propositio  II.  Est  similitudo  inter  qualitates  sensibiles 
absolute  spectatas , et  materialem  impressionem  quam  in  organis 

causant. 

Id  manifestum  est  in  iis  qualitatibus,  quae  agunt  per  mo- 
tum medii,  sive  imponderabilis,  sive  ponderabilis.  Hic  enim 
motus  ipse  organis  communicatur.  Hoc  pacto  motus  aetheris 
luminosi  retinam  immutat,  ut  apparet  ex  coloribus,  qui  in 
ipsaadamussim  exprimuntur;  ita  caloricum  in  corpore  sensi- 
tivo est  materialiter  idipsum  quod  in  corpore  quocunque  : 
pariterque  motus  vibratorius  aeris  transit  ad  membranas 
tympani  ac  foraminis  ovalis,  dein  ad  humorem  aqueum 
labyrinthi,  ac  tandem  ad  nervos  acusticos. 

Eae  vero  qualitates  quae  motum  non  includunt,  sed  con- 
tactu materiae  ponderabilis  exercentur,  uti  sunt  odores,  sa- 
pores et  qualitates  omnes  tactiles,  calore  excepto  ejusque 
privatione,  quae  frigus  est,  hae  inquam  qualitates  cum  im- 
pressionibus quas  efficiunt  in  organis  eam  certe  similitudi- 
nem habent,  quae  inter  causam  et  effectum  necessario  repe- 
ritur  (0.  265). 

206.  Propositio  III.  Reprecsentatio  sensilis  conformis  est 
qualitatibus  sensibilibus,  non  absolute , sed  relative  spectatis, 
nempe  ut  agunt  in  subjecto  sentiente. 

Hoc  jam  ostendimus  in  logica  contra  scepticos  (L.  500. 

’ i» ; 505) ; nunc  autem  eos  impetimus,  qui  opinati  sunt  arbi- 
trario fere  constitutum  ab  auctore  natur*,  ut  certis  corporum 

qualitatibus  certae  quaedam  responderent  sensiles  repraesen- 
tationes, quin  ulla  inter  has  et  illas  naturalis  connexio  in- 
tercederet. Ita  sensit  Lockius  (i).  Contra  quem  scite  Leibnit- 
zius  animadvertit : non  esse  Deo  tribuendum  quod  sine 
ordine  ac  ratione  agat.  Aliunde  effectum  suae  causae  semper 
respondere  (2).  Caeterum  in  eam  sententiam  incidit  Lockius, 
eo  quod  vires  corporum  actionesque  ab  iis  exercitas  non  sa- 
tis attendit,  sed  motum  in  iis  solummodo  particularum  mi- 
nimarum consideravit.  Repraesentatio  autem  sensilis  secun- 
dum eas  maxime  vires  ac  secundum  earum  impressionem  in 
sensu  exercitam,  objecta  nobis  offert.  Unde  colores  v.  gr. 
non  sunt  simpliciter  repraesentationes  vibrationum  aetheris, 
sed  repraesentationes  earum  vibrationum,  prouti  in  ipsis  ac 
per  ipsas  aether  retinam  percellit. 

207.  In  eo  vero  quod  Lockius  objicit,  dolorem  quem  ex 
punctura  acus  sentimus,  nullam  habere  similitudinem  cum 
motu  acus  carnem  penetrantis,  nujla  prorsus  est  paritas. 
Dolor  enim  non  est  sensatio  repraesentativa  acus  ejusque  mo- 
tus, sed  effectus.  Sensatio  autem  repreesentativaacus  est  sen- 
satio tactus,  qua  figuram  et  acumen  acus,  et  progressivus 
ejus  motus  intra  carnem  exhibentur.  Et  haec  sensatio  suo 
objecto  conformis  est  modo  supradicto. 

articulus  11. 

Quomodo  corporum  qualitates  a substantia  dimanent . 

208.  Venio  ad  quaestionem  alteram  supra  propositam.  Ve- 
terum erat  sententia  accidentia  corporum  physica  et  intrin- 
seca (0.  171,  2°),  quae  sunt  quantitas  et  quaiiias,  vel  dimanare 
a subjecto  per  naturalem  quamdam,  ut  aiebant,  resultantiam, 
quemadmodum  v.  gr.  quantitas,  vel  per  actionem  aliquam 
qua  subjectum  immutetur,  ut  lumen. 

Gartesius,  ut  supra  diximus,  opinatus  est  extensionem 
esse  ipsam  corporum  essentiam  ; Lockius  primariam  quali- 
tatem ; uterque  statuit  qualitates  corporum  omnes  a magni- 
tudine, figura,  motuque  particularum  dependere.  Recentiores 

(1)  Essay  on  the  human  mlnd.  ll.chap.  VIII,  § 13. 

(2)  Nouveaux  essaissur  l'entend.  humain,  tiv,  II,  § 14, 16. 

vero  atomistae  hanc  doctrinam  rejiciunt.  Quis  enim  putet, 
sola  extensione  explicari  posse  impenetrabilitatem  ac  physi- 
cum motum  corporum,  attractionem, caloricum,  eleclricita- 
tem,  magnetismum?  Vide  superius  dicta  (59-62).  Sumo  igitur 
tanquam  certum,  qualitates  omnes  secundarias,  tam  neces- 
sarias quam  variabiles,  a substantia  corporea  procedere, 
mediante  extensione  et  vi  saltem  resistendi  quae  ejusdem 
substantiae  essentialia  attributa  sunt.  Quaestio  est  tantum- 
modo de  modo,  quo  memoratae  qualitates  ab  his  duabus 
procedunt;  itemque  quo  pacto  binae  istae  essentiales  proprie- 
tates a substantia  dimanent. 

209.  Puopositio  IV.  Qualitates  omnes  corporeae , sive  neces- 
saria illae  sint,  sive  variabiles , ab  extensione  ac  vi  resistendi  di- 
manant, vel  absolute  vel  posita  conditione. 

Hoc  loco  dimanationis  nomine  intelligo  consequentiam 
quamdam  essendi,  saltem  secundum  conceptus  nostros,  sive 
absolute  sive  hypothetice  necessariam.  Dimanatio  hujus- 
modi, quod  ad  qualitates  corporeas  attinet,  triplex  est  : 1» 
per  meram  resultantiam  ; 2°  per  resultantiam  posita  aliqua 
actione  ; 3°  per  resultantiam  posito  aliquo  termino. 

210.  1°  Dimanatio  per  meram  resultantiam  habetur,  quum 
ex  duobus  quae  distincte  concipiuntur,  unum  ponitur  in  or- 
dine realitatis  hoc  ipso  quod  ponitur  alterum.  Ita  ab  exten- 
sione dimanant  figurabilitas,  quia  cum  extensio  infinita  esse 
nequeat,  certis  limitibus  contineatur  oportet ; divisibilitas  ei 
inertia  : quod  enim  partes  extra  partes  habet,  nusquam  sibi 
identicum  est,  ac  proinde  seipsum  determinare  ad  actum 
non  potest.  Eodem  modo  a vi  resistendi  dimanant  impene- 
trabilitas,  ac  vis  inertia,  ut  supra  ostensum  est  (187,  195)  ; et 
ab  extensione  simul  ac  vi  resistendi  mobilitas  et  facultas  mo- 
trix  per  impulsum.  Idem  dicendum  de  plerisque  generalibus 
proprietatibus  (138),  viribus  attractivis  ac  repulsivis  exceptis. 

2°  Resultare  dicimus  aliqua  actione  posita  eas  qualitates, 
quas  corpus  possidere  incipit  non  vi  solum  essentialium 
• proprietatum,  sed  prteterea  eo  quod  immutetur  partium  nu- 
' merus,  vel  partium  situs,  vel  status  corporis,  activitate  sive 
interna  corporis  quod  mutatur,  sive  externa. 

Hoc  pacto  figura  corporum  consequitur  dispositionem 
molecularum,  qute  fit  earumdem  molecularum  viribus ; ac 
variatur  per  additionem,  detractionem,  vel  etiam  transposi- 
tionem partium  ab  externa  aliqua  vi  effectam,  aut  per  status 
mutationem,  quum  v.  gr.  solidum  in  liquidum  transit.  Haec 
eadem  statuum  diversitas , seu  cohcesionis  diversa  ratio  actio- 
nem majorem  vel  minorem  calorici  consequitur.  Pariter 
posita  actione,  quae  ponderabiles  moleculas  intra  imponde- 
rabile  fluidum  constituit,  altractivce  ac  repulsivce  virtutes 
emergunt;  positaque  actione,  quae  magnitudinem,  figuram 
ac  situm  molecularum  determinavit,  proprietatis  corporum 
speciales  (139)  illico  resultant.  Combinationis  item  aut  sepa- 
rationis status  affinitatum  chimicarum  exercitio  debetur. 

211.  Huc  quoque  spectat  motus  et  quies  corporum.  Quies 
enim  sequitur  actionem,  qua  totum  corpus  ad  certum  locum 
occupandum  determinatur  ; motus  sequitur  actionem,  qua 
corpus  determinatur  ad  cedendum  loco. 

Lux  porro  et  caloricum,  electricitas  et  magnetismus  juxta 
recentiorum  doctrinam  nihil  aliud  sunt  quam  unius  ejus- 
demque  substantiae  modificationes,  per  motum  diversimode 
transformatum  (t).  Patet  ergo,  phaenomena  haec  omnia  re- 
sultare media  aliqua  actione,  quae  unam  aut  alteram  motus 
speciem  inducat,  aut  unam  in  alteram  transformet. 

212.  Dixi  3®  qualitates  quasdam  resultare  ex  essentialibus 
corporis  proprietatibus, posito  aliquo  termino . Ad  quod  intel- 
ligendum  notare  sedulo  debes  quod  alibi  de  relationibus 
(0  204)  et  de  mutationibus  agentes  (0.  384,  5°)  animadver- 
timus, videlicet  relationes  acquiri  vel  amitti,  quin  ulla  in 
subjecto  mutatio  intrinseca  fiat;  sufficit  enim  tantummodo, 
si  subjectum  suis  ornatum  proprietatibus  terminum  nanci- 
scatur, ad  quem  per  illas  aliquo  modo  referatur. 

Hoc  igitur  pacto  actuales  corporum  actiones  ex  essentiali- 
bus, generalibus  ac  specificis  eorumdem  qualitatibus  resul- 
tant. Nempe  corpora  agere  dicuntur,  quotiescunque  ponitur 
terminus,  qui  per  ejusmodi  qualitates  immutetur.  Ita 

(1)  Cf.  opusculum  ct.  P.  Secchi,  S.  J.  Sulla  correlazione  dellt  forze  fisiche . 
Roma  1838. 

unum  corpus  ad  alterum  accedens,  vel  totum  ipsum  deter- 
minat ad  motum  translatitium,  vel  ejus  moleculas  ad  mo- 
tum intestinum;  ita  lux  opaca  corpora  colorat,  et  qualitates 
sensiles  sensationem  gignunt,  et  unum  corpus  alterius  qua- 
litates, aut  statum  immutat ; quia  nempe  activis  passiva  ap- 
plicantur. 

213.  Propositio  V.  Extensio  corporum  prodit  ab  extensione 
ac  vi  resistendi  atomorum  per  resultanliam. 

Liquet  ex  supra  dictis.  Extensio  localis  resultat  posito  ter- 
mino (212);  extensio  vero  in  ordine  ad  ipsum  corpus,  posita 
actione  virium  cohaesionis  et  affinitatis  (151,  123). 

Utrum  vero  et  quomodo,  extensio  ipsarum  atomorum  ac 
vis  resistendi,  quae  in  ipsis  est,  a substantia  dimanet,  hoc 
pendet  a quaestione  sequenti. 

articulus  ni. 

De  distinctione  accidentis  corporei  a substantia. 

214.  Licet  nunc  ad  arduas  illas  quaestiones  de  accidentium 
a substantia  distinctione  ac  dependentia,  quas  in  ontologia 
proposuimus  (0.  172),  quantum  ad  corpora  inorganica  per- 
tinet, animum  advertere.  Primo  itaque  quaeritur,  an  acci- 
dentia physica  corporum  realiter  a substantia  distinguantur. 

Notabis  autem  1°  sermonem  nunc  esse  de  iis  accidentibus, 
quae  intrinsecus  substantiam  corpoream  afficiunt,  sive,  neces- 
sario eam  afficiant  sive  contingenter.  Haec  enim  accidentia 
physica  dicuntur  (0.  471,  2°,  172  ad  lm). 

2°  Quaestionem  propositam  huc  redire;  utrum  accidens 
corporeum,  secundum  entitatem  quam  actu  in  corpore  habet 
spectatum,  sit  aliqua  realitas  ultra  realitatem  substantiae, 
quae  ex  eadem  substantia  educatur;  an  vero  nullam  realitati 
substantiae  addat  realitatem,  sed  solummodo  respectum  ali- 
quem atque  ordinem,  sive  unius  substantiae  ad  aliquid  aliud 
sive  partium  substantiae  inter  se;  quem  ordinem  dicunt  mo- 
dum essendi  seu  modificationem  substantiae  (0.  448). 

215.  Propositio  VI.  Qualitates  et  affectiones  quae  ab  essen- 
tialibus corporum  attributis  utcunque  dimanant , non  sunt 
realitates  ab  iisdem  distinctae. 

Prob.  1*  Si  hae  qualitates  et  affectiones  ab  essentialibus 
attributis  realiter  distinguerentur,  dicendum  esset,  eas  esse 
formas  quasdam  accidentales,  e corporea  substantia  eductas. 
Atqui  eductio  formarum  accidentalium  e substantia  fere 
iisdem  difficultatibus  obnoxia  est,  quibus  impugnari  solet 
formarum  substantialium  eductio  ex  materia  prima.  Nec 
magis  intelligimus,  cur  eductio  illa  non  sit  ex  nihilo,  ex  eo 
tantummodo  quod  accidentia  ex  potentia  educantur  substan- 
tife,  et  in  substantia  recipiantur.  Merito  igitur  has  entitates 
accidentales  philosophi  recentiores  rejiciunt;  praesertim 
cum  non  desint  hypotheses  multo  clariores  ac  solidiores  ad 
rem  de  qua  agitur  explicandam,  quas  physicae  scientiae  nobis 
suppeditant. 

2°Ifsa  accidentium  communis  notio  ac  definitiones  ari- 
stotelicae  a scholasticis  receptae,  quanquam  ab  iis  propriae 
doctrinae  ingeniose  aptarentur, videntur  tamen  nobis  omnino 
favere.  Accidens  enim  est  ens  in  alio,  ut  in  subjecto.  Ergo 
neque  existentiam  habet  vere  propriam,  neque  physicam 
essentiam  simpliciter,  sed  quodammodo,  nempe  in  substan- 
tia, ut  Aristoteles  notavit  (l) ; unde  per  substantiam  definiri 
eget  (0.  170).  Dicitur  quoque  accidens  esse  ens  alterius,  ens 
entis , ut  idem  dixit  Aristoteles  (2).  Ergo  ejus  entitasad  sub- 
stantiam pertinet  et  est  aliquid  substantiae. 

3°  Clarius  hoc  ipsum  inductione  probatur. 

216.  Sane  qualitates  constantes  affectionesque  variabiles 
aliae  immediate  resultant  ex  proprietatibus  essentialibus,  ut 
in  praecedente  articulo  dictum  est,  aliae  posita  actione,  aliae 
posito  termino. 

Jam  1°  Quae  resultant  immediate  ex  essentialibus  attribu- 
tis, ab  iisdem  non  distinguuntur  nisi  conceptibus  nostris,  ut 
manifestum  est,  et  minime  controversum.  Quis  enim  dicat 
v.  gr.  divisibilitatem  realiter  distingui  ab  extensione,  aut 
impenetrabilitatem  a vi  resistendi?  Ergo  affectiones  istae  a 
substantia  corporea  non  distinguuntur  nisi  ratione. 

217.  2°  Venio  ad  qualitates  et  affectiones  quae  resultant 

(1)  A/el.VII.4. 

(2)  Met.  VII,  2. 

posita  actione  (210, 211). Hae  reducuntur  ad  figuram,  ad  cohae- 
sionis  diversam  rationem,  ad  statum  combinationis  vel  sepa? 
rationis,  ad  proprietates  speciales,  ad  motum  vel  quietem. 

a)  Figuram  ab  extensione  realiter  non  differre  etiam  vete- 
rum sententia  fuit.  Posita  enim  extensione  quibusdam  limi- 
tibus circumscripta,  hoc  ipso  figuram  habes,  nec  ad  eam 
variandam  aliud  requiritur,  nisi  ut  partes  extensas  augeas 
vel  minuas,  aut  diversimode  disponas. 

b)  Ut  corpus  a solido  in  liquidum,  aut  fluidum  aereum 
transeat,  et  vicissim,  nihil  aliud  requiritur,  nisi  causa  effi- 
ciens, quae  est  caloricum  intensius  vel  remissius. 

c)  Combinationem  duorum  corporum  nihil  iis  addere,  et 
separationem  nihil  tollere,  est  ut  puto,  per  se  manifestum. 

d)  Proprietates  quas  diximus  speciales  (139),  nihil  essen- 
tialibus attributis  adjicere,  praeter  respectus  aliquos  compo- 
sitionis ac  situs  particularum,  et  ex  dictis  (210,159)  dedu- 
cere potes,  et  a physicis  plenius  addisces. 

e)  Quies  in  loco  (ubicationem  veteres  appellabant)  nihil 
aliud  perse  est,  quam  relatio  corporis  extrinseca.  At  diffici- 
lior est  motus  eorumque  phaenomenorum,  quae  ad  motum 
reducuntur,  explicatio.  Corpus  enim, quum  ad  motum  deter- 
minatur, aliquid  acquirit  quod  prius  non  habebat,  quodque 
sive  vis  motrix,  sive  velocitas,  sive  impetus  appelletur,  ali- 
quid reale  videtur. 

218.  Dicendum  nihilominus,  in  motus  communicatione 
nullam  mobili  communicari  aut  ex  ipso  educi  realitatem  a 
substantia  distinctam,  sed  corpoream  substantiam  determi- 
nari solummodo  ad  cedendum  loco,  i.  e.  ad  mutandas  rela- 
tiones extrinsecas,  quae  locum  constituunt.  Hujus  vero 
determinationis  ratio,  quum  de  corporibus  inanimis  agitur, 
est  impenetrabilitas  impellentis  et  impulsi,  ut  supra  dictum 
est  (196,  i°).  Ex  hac  enim  fit,  ut  quum  corpus  ab  alio  cor- 
pore impetitur,  quoniam  neutrum  in  alterius  locum  pene- 
trare potest,  nisi  alterutrum  loco  cedat,  illud  quod  vi  minore 
loco  potitur,  loco  exturbetur.  Hac  autem  determinatione  se- 
mel accepta,  quia  iners  est,  nequit  eam  per  se  immutare, 
adeoque  nequit  per  se  in  loco  aliquo  sistere,  sed  loco  sem- 

per  cedere  pergit.  Nec  est  in  ulla  spatii  parte  ratio,  quae 
ipsum  ad  quietem  determinare  possit,  eo  quod  ad  omnes 
spatii  partes  corpus  est  indifferens.  Itaque  loco  jugiter  cedat 
necesse  est.  donec  a vi  aliqua  externa  per  determinationem 
oppositam  in  quiete  constituatur.  Potest  igitur  explicari  mo- 
tus sine  ulla  adventitia  realitate. 

249.  3°  Qualitates  quae  posito  termino  resultant,  esse  tan- 
tummodo substantiae  modos,  non  formas  reales  apud  veteres 
in  confesso  erat.  Nisi  quod  pauci  quidam  e tardioribus  pe- 
ripateticis arbitrati  sunt,  hujusmodi  modos  esse  quiddam  ex 
natura  rei  a subjecto  distinctum,  ipsiusque  subjecti  indiffe- 
rentiam aliquam  atque  indeterminationem  auferens.  Quorum 
accuratam  subtilemque  refutationem  videre  poteris  apud 
Ptolemaeum  (i)  et  Tiphanum  (2). 

Et  de  actuali  quidem  corporum  actione,  de  qua  nunc 
sermo  est  (212),  res  videtur  omnino  manifesta.  Actio  enim, 
ut  alibi  notavimus  (0. 264),  est  ipse  effectus, prouti  fit  depen- 
denter  a causae  activitate.  Haec  vero  dependentia,  quemad- 
modum in  ipsomet  effectu  nihil  aliud  ponit  quod  reale  sit, 
praeter  ipsius  effectus  realitatem,  ita  quoque  causae  activitati 
nihil  superaddit  entitatis,  quod  ab  eadem  activitate  re  di- 
stinguatur. Quare  quidquid  haec  denominatio  : causa  agens 
ultra  activitatem  importat,  hoc  totum  nihil  est  aliud,  nisi 
connotatio  extrinseca  remotionis  impedimentorum,  et  appli- 
cationis idonei  subjecti  (0.  268). 

Patet  ergo,  qualitates  affectionesque  corporum  quae  ab 
essentialibus  eorumdem  attributis  resultant,  non  esse  rea- 
litates  corporeaj  substantiae  adjectas,  sed  modos  solummodo 
quosdam  se  habendi.  Quare  merito  dicuntur  substantiae 
modi  seu  modificationes. 

220.  Propositio  VII.  Per  hcec  quce  diximus  non  aufertur 
distinctio  inter  substantiam  ejusque  modos  contingentes,  quam 
dicunt  realem  modalem. 

Quoniam  aliqua  substantiae  corporeae  ejusque  essentialium 
attributorum  a contingentibus  ejusdem  modificationibus 

(1)  Dissert.  V,  Phys.  Met. 

(2)  De  Hypostasi , c.  XL,  seq* 

admittenda  distinctio  videtur,  quam  alibi  diximus  realem 
modalem  (0.  228,  2°),  quaeritur  in  quo  sita  sit  haec  distin- 
ctio. 

Nota  1°  agi  hic  de  distinctione  datae  modificationis  non  in 
genere  consideratae,  sed  in  individuo;  v.  gr.  hujus  albedinis 
ab  hac  charta,  et  illius  sphaericitatis  ab  illa  cera. 

Nota  2°  aliam  esse  quaestionem,  si  quaeras  : quomodo  sub- 
stantia habens  certum  aliquem  modum , sed  cogitata  sine  illo, 
ab  eodem  modo  distinguatur ; aliam  vero,  si  quaeras:  quo- 
modo substantia  non  habens  cerlum  aliquem  modum  ab  hoc 
ipso  distinguatur. 

221.  Prima  quaestio  solvetur  respondendo  distinctionem 
illam  esse  tantummodo  rationis.  Haec  enim  duo  v.  gr.  rotun- 
dum et  rotunditas  in  hoc  tantum  differunt,  quod  primum  in 
recto  exprimit  substantiam,  in  obliquo  modum  (L.  73,  4°); 
alterum  vero  in  recto  modum,  et  in  obliquo  substantiam 
(0.  474) ; quae  quidem  differentia  distinctionem  solum  ratio- 
nis constituit.  Jam  cera  quae  est  rotunda  et  rotunditas  eadem 
omnino  ratione  inter  se  differunt  ac  rotundum  et  rotundi- 
tas. Ergo. 

222.  Ad  quaestionem  alteram  respondeo,  modos  omnes 
corporeae  substantiae,  ut  ex  dictis  (215,  seq.)  patet,  sitos  esse 
in  aliquo  respectu  vel  ipsius  substantiae  ad  alia,  vel  partium 
ejus  inter  se.  Qui  respectus  quanquam  nullam  realitatem 
substantiae  adjiciant,  possunt  tamen  ab  ea  sejungi,  quia  non 
sunt  in  ipsa  vi  essentiae,  sed  ab  actione  aliqua,  aut  ab  appli- 
catione termini  dependent.  Idcirco  si  actio  posita  non  fuerit, 
vel  cesset,  si  terminus  non  fuerit  appositus  vel  removeatur, 
ii  quoque  respectus  deficiunt. 

Distinctio  itaque  substantiae  a modo  quam  nabere  potest, 
et  quo  actu  caret,  est  distinctio  substantiae  relatione  carentis 
a relatione  hac  ipsa.  Et  quoniam  relatio  hujusmodi  re  idem 
est  ac  substantia  relationem  habens  (121),  sequitur  substan- 
tiam sine  modo  a modo  differre,  ut  substantia  sine  relatione 
ab  eadem  substantia  cum  relatione.  Haec  autem  distinctio  est 
realis  inadcequata  et  negativa  (0.  228, 1°  3°) ; inadaequata  se- 
cundum id  quod  venit  in  recto,  quia  substantia  est  utrobi- 

que  eadem;  negativa  secundum  ea  quae  veniunt  in  obliquo, 
qu«  sunt  relatio,  et  privatio  ejus.  Huc  igitur  redit  distinctio 
realis  modalis. 

225.  Facile  nunc  solves  quae  objici  solent;  v'  Jelicet: 

1°  Videtur  contra  sensum  communen  assertio  haec:  mu- 
tationes fieri  reales,  quin  aliquid  reale  accedat  ad  substan- 
tiam, vel  ab  ea  discedat. 

2°  Quae  separari  possunt,  realiter  distinguuntur.  Modi  au- 
tem a substantia  separari  possunt. 

3e  Corpus  non  est  sua  figura  aut  suus  motus.  Ergo. 

4°  Si  cerae  v.  gr.  rotunditas  nihil  est  praeter  cerae  substan- 
tiam, quandiu  cera  existat,  existet  etiam  haec  rotunditas, 
etiam  quum  cera  complanata  fuerit;  quod  est  absurdum:  si 
vero  rotunditas  aliquid  est  praeter  cerae  substantiam,  est  ali- 
qua realitas  addita  substantiae.  Ergo. 

224.  Ad  1“  Resp.  1°  Hoc  argumentum  probare  nimis. 
Probat  enim,  eas  quoque  mutationes  quae  a plerisque  vete- 
ribus habebantur  ut  modi  (219),  esse  realitates  a substantia 
distinctas.  Id  quod  et  veritati  et  sensui  communi  contrarium 
est.  Quotus  enim  quisque  reperiatur,  qui  existimet,  aliquam 
realitatem  incubuisse  mihi  quia  Romae  sum,  quam  non  ha- 
berem si  alibi  essem? 

Resp.  2°  Dist. : Absurdum  est,  fieri  mutationes  reales,  quin 
vere  accedat  ad  substantiam  vel  discedat  aut  alia  substantia, 
aut  aliqua  relatio,  conc. ; quin  accedat  vel  discedat  aliqua 
realitas  accidentalis,  nego. 

225.  Ad  2m  Dist. : Distinguuntur  distinctione  realitatis  a 
realitate,  vel  distinctione  realitatis  a modo  realitatis,  conc.; 
tantum  priore  distinctione,  nego. 

Ad  3m  Dist. : Corpus  non  est  sua  figura,  quatenus  idea  figu- 
ra} talis  convenit  pluribus  corporibus,  et  non  est  materiae  es- 
sentialis, conc.;  quatenus  realitas  figurae  non  sit  ipsa  rea- 
litas corporis,  nego. 

Ad  4m  Dist.  lm partem:  si  cerae  rotunditas  non  est  ulla 
realitas  praeter  cerae  substantiam,  et  non  est  relatio  inter 
substantiae  partes,  conc. ; si  est  relatio  inter  substantiae  partes, 
auandiu  manet  cera,  manebit,  quoque  rotunditas,  subdist.:  si 


310 


C0SM0L0G1A. 


relatio  haec  dimanaret  ab  essentia  partium  ac  totius,  conc.; 
si  dependet  ab  actione  aliqua  contingenti,  nego. 

Dist.  2*  partem:  si  rotunditas  est  aliquid  praeter  cerae  sub* 
stantiam  quod  non  sit  mera  relatio,  hoc  aliquid  est  realitas 
addita  substantiae,  conc.;  si  est  aliquid  quod  est  mera  rela- 
tio, nego. 

226.  Propositio  VIII.  Nulla  quoque  videtur  esse  realis  di- 
stinctio inter  corpoream  substantiam  ej usque  essentiales  proprie- 
tates, extensionem  videlicet,  ac  resistendi  vim. 

In  hac  assertione  nulla  est  difficultas,  si  de  essentialibus 
hisce  attributis  loquimur,  prouti  sunt  in  toto  corpore.  Nam 
extensio  corporis  nihil  addit  extensioni  atomorum,  nisi 
forte  vacuum  interjectum;  et  resistendi  vis  quae  in  cor- 
pore viget,  nihil  est  aliud,  quam  congeries  virium  quae  sunt 
in  atomis. 

227.  Si  vero  de  his  attributis  loquamur  ut  sunt  in  atomis, 
nulla  est  ratio  quae  nos  cogat,  imo  nullum  est  indicium 
quod  nos  suadeat,  ut  ea  spectemus  tanquam  realites  a sub- 
stantia distinctas.  Inter  ipsos  veteres  quantitatem  a substan- 
tia corporea  distingui  negarunt  nominales,  Melchior  Canus, 
aliique;  distingui  vires  seu  potentias  negavit  Scotus  cum 
aliis  pluribus.  Suaresius  vero  fatetur,  distinctionem  realem 
quantitatis  a substantia  non  posse  ratione  naturali  sufficienter 
demonstrari  (i);  distinctionis  autem  virium  a substantia  ra- 
tionem a priori  difficile  reddi , neque  esse  cur  a prudenti  philo- 
sopho in  re  tam  abdita  expetatur  (2) . 

Revera  experientia  nibil  offert  nobis,  ex  quo  de  hac  di- 
stinctione suspicari  possimus;  a priori  vero  quis  dicat, 
hanc  distinctionem  ab  ipso  corporeae  substantiae  conceptu 
requiri,  cum  substantiae  hujus  realis  essentia,  ut  in  se  est, 
sit  intuitioni  nostrae  impervia  prorsus  et  inexplorabilis?  Imo 
vero  cum  substantia  corporea  per  haec  duo  attributa  se  no- 
bis perpetuo  manifestet,  dicendum  videtur,  ea  ad  substantiae 
corporeae  essentiam  ipsam  pertinere,  ac  propterea  ab  eadem 
substantia  non  distingui. 

(t)  Met.  Disp.  XL.  Secl.  II,  § 8. 

'2)  Ibid.  Disp.  XVIII,  Sect.  III,  § 16. 

ARTICULUS  IV. 

De  dependentia  accidentis  corporei  a substantia. 

228.  Superest  ultimo  loco  quaestio  de  accidentibus  abso- 
lutis (0. 172,  2°);  an  scilicet  sint  quaedam  corporea  acciden- 
tia, quae  divina  saltem  virtute  conservari  possint  a subjecto 
separata.  Scholastici,  ut  in  ontologia  diximus  (1.  c.)  acci- 
dentia dividebant  in  modalia  et  absoluta. 

Modalia  vocabant  ea,  quae  ita  a subjecto  dependent,  ut 
sine  ipso  ne  divinitus  quidem  conservari  possint;  inter  quae 
non  ea  tantummodo  collocabant  quae  eo  quoque  tempore, 
ex  communi  sententia,  ut  modi  habebantur,  cujusmodi  v.  gr. 
sunt  duratio,  figura,  actio,  aliaque  praeterea,  sed  etiam  quae- 
dam alia  quae  inter  formas  physicas  adnumerabantur,  qualia 
sunt  v.  gr.  accidentia,  ut  aiunt,  intentionalia. 

Absoluta  accidentia  vocabantur  formae  accidentales  phy- 
sicae, quae  naturaliter  quidem  exigunt  inesse  subjecto,  non 
tamen  ita  ut  prorsus  repugnet,  ea  sine  subjecto  conservari, 
saltem  divina  virtute.  Haecerantquantitasetqualitas corporea. 

229.  Praemittendum  est,  theoriam  hanc  accidentium  ab- 
solutorum invaluisse  apud  scholasticos  ut  sacrosanctae  Eu- 
charistiae mysterium,  quantum  attinet  ad  panis  vinique 
species  in  eo  permanentes,  explicaretur.  Erat  autem  com- 
munis eo  tempore  sententia,  qualitates  sensibiles  non  virium 
quarumdam  actiones  esse,  sed  formas  quasdam  staticas,  quae 
per  species  ad  sensum  immissas,  facultatem  sensitivam  ad 
actum  determinarent.  Proinde  assumebant  tanquam  certum 
certitudine  sensuum,  has  formas  easdem  numero  manere 
in  altaris  sacramento,  qua}  antea  essent  (r).  Nec  profecto 

' aliud,  ea  posita  doctrina,  rationabiliter  dici  poterat.  Fuit 
tamen  apud  ipsos  quoque  scholasticos  hac  in  re  aliqua  opi- 
nionum diversitas.  Ex  antiquioribus  enim,  quidam  cum 
nominalibus  existimabant,  quantitatem  re  non  distingui  a 
substantia  et  qualitatibus:  adeoque  solas  qualitates  esse 

(1)  « Respondeo  dicendum  quod  sensu  apparet , facta  consecratione,  omnia  ac- 
cidentia panis  et  vini  remanere.  » S.  Th.  th.  p.  III,  q.  LXXV,  art.  V.  « Acciden- 
tia panis  et  vini...  sensu  deprehenduntur  in  hoc  sacramento  remanere  post  conse- 
crationem. » Ibid  q.  LXXVU,  art.  i. 

accidentia  absoluta,  non  vero  quantitatem.  Alii  vero  cum 
s.  Thoma  autumabant,  quantitatem  et  qualitates  inter  se  et 
a substantia  realiter  distingui ; in  Eucharistia  vero  tam  quan- 
titatem quam  qualitates  manere  a substantia  separatas,  sed 
quantitatem  manere  omnino  sine  subjecto,  qualitates  autem 
in  quantitate  recipi  ut  in  subjecto.  Demum  plurimi  ex  philo- 
sophis non  peripateticis  saec.  XVIII,  difficultatibus  physicis 
adacti,  in  eam  venerunt  sententiam,  solam  quantitatem  ac 
cidens  absolutum  esse;  qualitates  autem  non  esse  nisi  quan- 
titatis modificationes. 

230.  Ceeterum  nulla  ex  his  opinionibus  aliqua  fuit  Eccle- 
siae definitione  sancita;  neque  unquam  systema  accidentium 
absolutorum  a suis  assertoribus,  saltem  ab  antiquioribus 
scholasticis,  propositum  vel  ut  fidei  catholicae  dogma,  vel  ut 
ad  fidem  catholicam  tuendam  necessarium  (i) ; nisi  quate- 
nus existimarent,  nullam  aliam  explicationem  iis,  quae  de 
hoc  mysterio  credenda  sunt,  conformem,  praeter  hanc  unam, 
afferri  posse.  At  si  ad  species  eucharisticas  explicandas  alia 
afferri  possunt,  quae  oum  catholica  fide  omnino  cohaereant, 
quisque  videt  quaestionem  de  accidentibus  absolutis  esse 
mere  philosophicam  hominumque  opinionibus  relictam. 
Atque  ita  plerique  recentiores  theologi  sentiunt  (2).  Venia- 
mus jam  ad  generaiem  quaestionem. 

231.  Ut  quaestionis  status  accuratius  determinatur,  notare 
juverit  propositionem  hanc:  accidentia  corporum  conservari 
possunt  a Deo  separata  a substantia,  duplici  modo  iirtei- 
ligi  posse,  videlicet  indeterminate,  et  determinate ; ac 


(1)  Vide  v.gr.  qua  ratione  hac  de  re  loqueretur  antiquus  auctor  opusculi  XLVIII 
inter  Opusc.  S.  Tboniae  : « Licet  Deus  posset  aliquod  accidens  separare  a sub- 
jecto, ut  communiter  tenetur  de  accidentibus  hostice  consecratae  etc.  » (Tract.  1, 
c.  VHI  )Non  dicit  necessario  boc  tenendum  esse,  sed  solum  communiter  teneri. 
S.  Thouias  in  summa  th.  (p.  III,  q.  77,  ari-  1)  memorat  quorumdam  opinionem 
qui  existimabant  accidentia  eucharistica  esse,  sicut  in  subjecto,  in  aere  circum- 
stante , 

(2)  « Fides  nos  docet  credere  realem  Christi  praesentiam,  non  autem  ut  acciden* 
« tia  absoluta  peripateticorum,  aut  aliud  quodlibet  philosophicum  systema.  Fides 
« semper  simplex  est,  hominum  additamenta  ut  plurimum  implexa  sunt  aediili- 
« cilia.  » Ita  cl.  p.  Jo.  Perrone  in  Prcelect.  theol.  vol.  VII.  Tract.  de  Euch.  c.  I, 
1 119.  Cf  «t  notam  subjectam. 

determinate  quidem  multipliciter,  pro  notione  diversa  quas 
subjicitur  voci:  accidens,  ac  pro  ratione  diversa  modi  quo 
accidentia  a I)eo  conservari  dicuntur.  Si  duo  haec  indeter- 
minate accipiantur,  ut  ea  vulgus  accipere  solet,  vix  esse 
poterit  inter  catholicos  quaestio  de  re:  si  vero  determinate 
sumantur  juxta  aliquam  philosophicam  theoriam,  ea  pro- 
positio poterit  esse  philosophice  vera  in  uno  sensu,  falsa  in 
altero,  ldipsum  dicendum  de  hac  ipsa  voce:  accidens  abso- 
lutum. Potest  enim  ea  vox  per  se  explicari  indeterminate 
ita : qualitas  quae  sensu  deprehenditur  (i),  quaeque  sensibus 
offertur  absque  dependentia  a substantia,  cui  naturaliter 
inhaeret  et  potest  v.  gr.  cum  peripatet-cisintelligi  hoc  pacto; 
realitas  quaedam,  seu  forma  accidentalis  physica,  educta  e 
substantia  corporea,  ab  eaque  realiter  distincta,  eadem  nu- 
mero manens  absque  substantia.  Quod  si  ita  explicetur  acci- 
dens absolutum,  est  notio  quae  non  ad  fidei  depositum  per- 
tinet, sed  ad  physicam  quamdam  theoriam,  quae  certe 
difficultatibus  non  caret. 

232.  Advertendum,  quaestionem  hanc,  ex  dictis,  jam  am- 
plius esse  non  posse  de  universis  accidentibus  corporeis: 
nam  qualitates  omnes  quae  ex  essentialibus  corporis  proprie- 
tatibus resultant,  non  sunt  realitates  ab  iis  distinctae,  sed 
duntaxat  earumdein  modi  (216,  seq.).  Quaestio  itaque  solum 
fieri  potest  de  essentialibus  corporis  proprietatibus;  an  vi- 
delicet extensio  ac  resistendi  vis  accidentia  absoluta  appel- 
lari possint  sensu  peripatetico.  Jamvero  extensio  ac  resistendi 
vis  non  videntur  esse  realitates  ejusmodi,  quae,  substantia 
cui  insunt  de  medio  sublata,  permanere  possint. 

233.  Id  quod  suadetur  i®  ex  dictis  (226, 227).  Nullum  enim 
judicium  nobis  suppetit,  quo  suspicari  possimus,  extensio- 
nem ac  resistendi  vim  esse  realitates  a realitate  substantiae 
corporeae  distinctas  ; imo  omnia  suadent  distinctas  non 
esse.  Quod  si  a substantia  non  distinguuntur  secundum  rea- 
litatem,  non  sunt  nisi  essentiales  ejusdem  modi ; ac  proinde 
ipsa  sublata,  persistere  non  possunt  secundum  eam  entita- 

(1)  Vide  notatu  ad  $ ±29« 

tem  quam  in  substantia  habebant:  haec  siquidem  entitas 
nulla  alia  est  quam  entitas  substantiae. 

2“  Etiamsi  a substantia  distinguerentur,  adhuc  tamen  con- 
cipi  nequit,  quo  pacto  haec  duo  a substantia  separata  persi- 
stere possent.  Etenim  extensio  sine  resistendi  vi  mera 
privatio  est,  ac  purum  nihil.  Vis  autem  resistendi  sine 
substantia  consistere  non  posse  videtur.  Vis  enim,  quaecun- 
que illa  sit,  est  facultas  agendi : facultas  autem  agendi  agen- 
tem connotat.  Secus  transeunte  illa  ad  actum,  haberetur 
actus  sine  agente.  Idcirco  etiam  scholastici  vires  seu  poten- 
tias, non  inter  accidentia  absoluta,  sed  inter  accidentia  mo- 
dalia  collocabant.  Qualitates  autem  sensibiles  et  quantitatem 
absoluta  accidentia  esse  censebant,  quia  duo  haec  nec  vires 
nec  virium  actus  esse  existimabant. 

354.  Caeterum  si  quis  resistendi  vim  ita  mente  conciperet, 
ut  eam  conservari  posse  putaret,  sublata  substantia,  secun- 
dum eamdem  illam  entitatem  quam  in  substantia  habet, 
certe  non  is  ego  sum  qui  de  hoc  litem  serere  velim.  Nam  ut 
saepius  dixi,  intimam  bujusce  vis  essentiam  non  cognoscimus; 
falendumqueest,  argumenta  modo  adducta  ut  apodictica  ha- 
beri non  posse. 

235.  Sed  quidquid  sit  de  hoc,  certum  est  nulla  nos  ne- 
cessitate premi,  ut  admittamus  realem  hujus  vis  a substantia 
separabilitatem,  ad  hoc  ut  probemus,  accidentia  corporea 
sine  substantia  cui  inerant,  a Deo  conservari  posse;  id  quod 
philosopho  potissimum  quaerendum  est  in  hac  controversia. 

Etenim  omnibus  indubitatum  esse  debet,  vires  extensio- 
nemque corporeae  cujusvis  substantiae,  hac  deficiente,  posse 
a Deo  conservari  hoc  pacto,  quod  divinae  virtutis  operatio, 
et  extra  sensus  et  in  sensibus  ea  omnia  etficiat,  et  eodem 
modo,  qu»  substantia  suis  viribus,  intraque  suae  extensionis 
limites,  naturaliter  operabatur  atque  adeo  patiebatur. 

256.  Quod  quidem  constat  1®  ex  manifesto  principio,  quo 
sanctus  Thomas  hac  ipsa  quaestione  utitur.  « Divina  virtus, 
» ita  ipse,  potest  producere  effectus  quarumcunque  cau- 
» sarum  secundarum  sine  ipsis  causis  secundis....  quod 
g accidit  propter  infinitatem  virtutis  ejus,  et  quia  omnibus 

> causis  secundis  largitur  virtutem  agendi  (t).  » Ex  hoc 
principio  fluit  sponte  assertio  proposita. 

2°  Ut  in  praecedenti  capite  dictum  est  (188  in  fine),  virtute 
divina  fieri  potest,  ut  resistendi  vis,  seu  impenetrabilitas 
propria  substantiae  corporeae,  aliquo  in  loco  exeratur,  quin 
vel  ullum  corpus  vel  aliud  agens  quodcunque  vi  propria 
resistat.  Hoc  autem  vel  unum  sufficit,  ut  effectus  omnes  ali- 
cujus  corporis  proprii  sine  illo  corpore  producantur. 

237.  Fac  itaque,  sublata  v.  gr.  panis  substantia,  divinam 
virtutem  efficere,  ut  in  loco  ubi  erat  panis,  inlraque  eosdem 
limites,  resistentia  habeatur,  eodem  modo  atque  ordine,  quo 
a panis  illius  atomis  atque  moleculif  exercebatur.  Ex  hoc 
illico  babebis  extensionem,  eamque  mobilem  ac  divisibilem, 
similem  in  omnibus  extensioni  panis ; habebis  eamdem  figu  • 
ram,  cohaesionem,  duritiem  caeterasque  qualitates  generales 
et  speciales  (138,  139),  quas  panis  prae  se  ferebat.  Accedent 
undae  luminosae,  et  in  illa  superficie  eodem  modo  modifica- 
buntur ac  diffundentur,  ac  prius  a superficie  panis;  calori- 
cum eodem  modo  impenetrabilitates  illas  atomicas  commo- 
vebit: atque  undae  sonorae  in  aere  eodem  modo  ac  prius  ab 
extensione  hac  ciebuntur:  gravitas  demum  attractionesque 
omnes  eaedem  erunt.  Hinc  tactus,  visus,  auditus,  gustus  in 
ea  extensione  reperient  eadem,  quae  antea  reperiebant,  neque 
hanc  substantiae  apparentiam  a vera  substantia  intellectus  rei 
ignarus  discernet.  Imo  tlon  solum  humani  sensus,  sed  et 
aether,  et  aer,  et  corpora  caetera,  si  sensus  essent  capacia, 
apparentes  illas  moleculas  apparensque  illus  corpus  a veris 
moleculis  veroque  corpore  non  distinguerent. 

238.  De  odoribus  specialis  quaedam  videtur  vigere  diffi- 
cultas, cum  hi  minutissimorum  corpusculorum  effluviis,  ac 
proinde  substantiarum  quadam  multitudine  constent.  Sed 
revera  difficultas  specialis  in  hoc  nulla  est;  nam  cum  divina 
virtus  suppleat  molecularum  omnium  prius  cohaerentium 
resistentiam,  et  hujusmodi,  ut  si  dicam,  resistentiae  mole- 
culares iisdem  motibus  agitentur  quibus  antea  moleculae 
substantiales  agitabantur;  perfecto  ille  quoque  motus  in  iis 

(1)  Contra  Gent.  Lib.  IV,  c.  LXV. 

vigebit  ex  quo  prius  quaedam  moleculae  segregabantur,  et 
segregatae  hae  illae  volitabant;  cum  hoc  tantum  discrimine, 
quod  nunc  non  erunt  minutissima  corpuscula,  ut  prius,  sed 
minutissimae  resistentiae  ad  instar  corpusculorum.  Simili 
fere  modo  per  accidentia  absoluta  multa  explicat  s.  Tho- 
mas  (i). 

Si  hoc  non  placet,  facile  intelliges,  aliis  quoque  modis 
Deum  odores  corporum  servare  posse;  nempe  vel  servando 
intra  quosdam  limites  particulas  odoras,  quae  prius  a sub- 
stantia diluxere;  vel  etiam  immediate  efficiendo  in  sensu 
impressiones  eas,  quas  hujusmodi  corpuscula  gignerent. 

239.  Facile  colliges,  quo  pacto  juxta  hanc  sententiam  acci- 
dentia corporum  absque  subjecto  manere  dicuntur.  Manent 
videlicet  non  secundum  entitatem  quam  prius  in  substantia 
habebant,  sed  secundum  entitatem  effectuum;  suntque  haec 
accidentia  sine  subjecto  identica  cum  accidentibus,  qua? 
prius  erant  in  subjecto,  non  identitate  numerica  et  absoluta, 
sed  identitate  relativa  et  sensibili. 

240.  Hac  ratione  multi  recentiores  sacrae  Eucharistiae  my- 
sterium, quod  attinet  ad  panis  vinique  species  in  eo  manen- 
tes, explicari  posse  autumant.  Sunt  etiam  qui  contradicant. 
Nobis  satis  erit  hoc  unum  monuisse:  quum  de  mysteriis 
divinis  agitur,  illud  semper  prae  oculis  habendum  esse;  agi 
de  rebus  humanae  menti  inaccessis. 

(l)Sum.  l h.  p.  3,  « LXXVll,  art.  IV.  - VII. 

\ DK  MUNDO -CORPOREO  GENERATIM. 

ARTICULUS  1. 

De  mundi  notione. 

241.  c Quem  ko^uov  graci  nomine  ornamenti  appellave- 
runt, eum  et  nos  a perfecta  absolutaque  elegantia  mun- 
dum (i).  » Mundi  porro  nomine  rerum  creatarum  universi- 
tatem complectimur.  Quoniam  vero  res  creatae  aliae  sunt 
spiritus,  aliae  corpora,  idcirco  mundi  nomine  modo  utrum  - 
que  rerum  ordinem,  modo  unum  tantummodo  significamus : 
unde  mundum  intellectualem  a mundo  corporeo  distingui- 
mus. Platonici  mundum  archetypum , seu  intelligibilem , 
appellabant  mundi  ideam  quae  in  divina  mente  fulget.  Com- 
muniter tamen  mundi  nomine  mundum  intelligimus  corpo- 
reum; quem  etiam  haec  vox  mundus  ex  prima  institutione 
significat.  De  hoc  nobis  est  sermo. 

242.  Describi  solet  mundus  corporeus:  compages  ex  coelo 
terraque  coagmentata , Usque  naturis , quce  his  continentur  (2). 
Nec  dicas,  perperam  sensibilium  rerum  universitatem  m 
coelum  terramque  distribui,  cum  terra  comparata  ad  coele- 
stia corpora  sit  veluti  punctum  cum  sphaera  collatum.  Memi- 
nisse enim  debes  descriptionem  illam  hominibus  proponi, 
qui  terram  incolunt,  quique  proinde  quantum  supra  se 
coelum  patere  vident,  tantum  sub  se  terram  extendi  prospi- 
ciunt: non  incongrue  igitur  ad  ea  quae  supra  sunt  et  quae 
subter,  tota  rerum  compages  revocatur. 

243.  Mundus  porro  absolute  consideratus  est  multitudo 
luminosorum  corporum  atque  opacorum  intra  impondera- 
bilis  materiae  oceanum  natantium.  Luminosa  corpora  sunt 
sol  ac  stellae  fixae;  opaca  planetae  et  cometae.  Omnia  opaca 

(1)  Auclor  libri : de  Mundo . 

(2)  Plinius  Hist.  nat.  II,  4. 


C0SMOLOGIA. 


318 

corpora,  quae  nobis  nota  sunt,  una  cum  sole  systema  quod- 
dam constituunt,  in  quo  sol  medium  occupat,  ipsa  vero  circa 
solem  tanquam  centrum  perenni  circuitu  feruntur.  Est  autem 
maxime  probabile,  stellas  singulas  suo  planetarum  cometa- 
rumque satellitio  stipari,  quemadmodum  sol ; ac  proinde 
systema  solare  nihil  aliud  esse  nisi  unum  e sidereis  systema- 
tibus, ac  fortasse  nec  maximum,  nec  copiosissimum.  Quibus 
vero  relationibus  stellaria  haec  systemata  inter  se  connectan- 
tur,  nemo  cum  probabilitate  determinare  potest.  Compertum 
tamen  in  praesenti  est,  quasdam  stellas  circa  alias  stellas 
moveri,  ipsumque  solem  versus  Herculis  signum  ferri,  ac 
probabiliter  ipsum  quoque  circa  aliquod  attractionis  centrum 
suam  orbitam  habere  praefinitam.  Consule  astronomos : nobis 
ad  scopum  nostrum  sufficit  haec  attigisse. 

ARTICULUS  11. 

De  mundi  unitate. 

244.  Binas  hoc  titulo  quaestiones  comprehendimus : la  est, 
an  in  collectione  hac  corporum,  quam  mundum  dicimus, 
aliqua  sit  unitas:  2a  an  collectio  liaec  sit  unica. 

Propositio  l.  Sua  est  mundo,  eaque  mirabilis  unitas. 

245.  1®  Est  in  mundo  unitas  aggregationis,  ac  materialis 
continuationis.  Etenim  aether  subtilissimus  omnia  mundana 
spatia  replet:  per  hunc  sidera  etiam  remotissima  cum  terra 
communicant,  ac  suos  radios  ad  nos  usque  demittunt ; eoque 
mediante  magna  attractionis  lex  varia  inter  se  corpora  con- 
nectit. 

2°  Est  unitas  logica  similitudinis.  Figura  enim  mundano- 
rum corporum  eadem  est,  eaedem  vires,  eaedemque  leges 
omnium  motus  ac  vicissitudines  temperant:  multoque  plu- 
res  similitudines  hujusmodijperspiceret,  qui  totum  munda- 
num systema  intime  cognoscere  posset;  natura  enim  ubique 
sibi  constat. 

3®  Est  unitas  compositionis  et  ordinis.  Primo  quidem  quia 
omnia  quae  in  mundo  sunt,  ad  Deum  ordinantur  tanquam  ad 
finem  ultimum:  quae  unitas  quam  sit  perfecta  atque  admi- 
ratione digna,  a priori  quidem  argumentari  possumus,  sed 

intellectu  concipere  non  possumus.  Deinde  vero  quia  mun- 
dana corpora  ad  se  invicem  ordinata  sunt,  atque  in  se  invi- 
cem agunt; luminosa  centra  planetis  lucem  et  calorem  affun- 
dunt, eosque  in  suis  orbitis  continent  : varia  siderea 
systemata  se  mutuo  librant;  omnia  mundana  corpora  se 
mutuo  attrahunt;  atque  in  hos  omnes  effectus  tota  aetherea 
massa  influit.  Fatendum  tamen  iterum,  hanc  quoque  unita- 
tem multo  esse  oportere  majorem,  quamhumanus  intellectus 
assequi  possit. 

* 246.  Propositio  II.  Plure s sunt,  atque  adeo  sine  numero, 
mundi  possibiles. 

Nam  1°  et  numerus,  et  positio,  et  motus  mundanorum 
corporum  sine  fine  variata  concipi  possunt;  idemque  dicen- 
dum de  cujusque  systematis,  ac  de  singulorum  globorum 
vicissitudinibus,  deque  variis  corporibus  quae  in  iiscolloeari 
poterant.  Certe  enim  neque  ex  mundi  idea,  neque  ex  mate- 
riae natura,  neque  ex  ultimo  mundi  fine  haec  sunt  ad  unum 
determinata.  Atqui  unaquajqueex  his  variationibus  mundum 
constituit  a praesenti  diversum.  Ergo. 

2°  Si  hic  tantum  mundus  qui  mode  est,  possibilis  esset, 
eo  condito  infinita  Dei  potentia  fuisset  exhausta.  Hoc  autem 
prorsus  repugnat.  Igitur  non  modo  repugnat  nullum  alium 
mundum  possibilem  esse,  sed  quoniam  potentia  Dei  infinita 
exhauriri  nequit,  nec  unquam  exhauriretur  quamvis  nova 
semper  entia  produceret, concludendum,  mundos  possibiles 
nullo  determinato  numero  contineri. 

* 247.  Propositio  III.  Plures  simul  mundos  sejunctos  et  in * 
dependentes  existere  nullatenus  repugnat. 

Dico,  sejunctos  et  independentes ; nam  si  mundana  quae  cun- 
que systemata  communi  fluido  connectantur,  et  influxum 
ad  invicem  exerceant,  jam  non  plures  mundos,  sed  unum 
efficiunt.  Contradicunt  statutse  propositioni  cum  quibusdam 
veteribus  cartesiani,  sed  prorsus  immerito. 

Etenim  inter  mundos  intrinsece  possibiles,  de  quibus 
supra,  plures  certe  sunt  ejusmodi,  in  unius  existentia 
alterius  existentiam  non  excludat.  Hi  ergo  coexistere 
possunt.  Quid  vero  rerum  Creatorem  impediat,  quominus, 

si  velit,  hujusmodi  mundos  simul  ad  existentiam  traducat? 

* 248.  At  enim  si  plures  mundi  existerent,  iique  st  juncti 
atque  independentes  ab  invicem,  dicentium  esset  vacuum  iis 
interjacere.  Hoc  autem  est  quod  cartesiani  pati  non  possunt. 

Resp.  Concedo,  plures  mundos,  si  existerent,  vacuo  dividi 
oportere  : sed  injuria  cartesiani  ab  hoc  vacuo  abhorrent; 
atque  irrationabiliter  agunt,  quum  ex  vacui  horrore  plurium 
mundorum  negant  possibilitatem.  Non  enim  id  quod  evi- 
dens est  negare  licet,  solum  quia  aliquid  inde  sequitur, 
quod  nos  intelligere  nequeamus.  Deinde,  nisi  dicamus  pu- 
ram extensionem  geometricam  esse  corpus,  quomodo  proba- 
bitur vacuum  hujusmodi  repugnare  ? Sed  de  hoc  alibi. 

* 249.  Objicies  adhuc  ; repugnare  mundorum  pluralita- 
tem; mundus  enim,  cum  sitrerum  universitas,  omnia  creata 
complectitur.  Repugnat  autem  esse  aliquid  ultra  omnia 
creata. 

Resp.  Mundum  unum  esse  rerum  universitatem,  facta 
hypothesi  quod  Deus  unum  tantummodo  mundum  condi- 
derit. Quod  si  Deus  plures  mundos  condidisset,  profecto 
mundus  unus  tota  rerum  universitas  non  esset.  Quanquam 
si  caeteri  mundi  essent  a nostro  aspectu  noslraque  co- 
gnitione prorsus  remoti,  adhuc  dici  posset  mundum  hunc 
qui  nobis  obtigit,  totam  rerum  sensibilium  universitatem 
esse. 

*2o0.  Ex  dictis  colliges,  definiri  a nobis  non  posse,  utrum 
unus  sit  a Deo  mundus  conditus,  an  vero  plures.  Non  enim 
id  a priori  constare  potest,  ut  modo  vidimus,  neque  a poste- 
riori, quia  si  praeter  hunc  quem  incolimus,  alii  mundi  exi- 
sterent, ii  forent  experientiae  nostrae  penitus  inaccessi.  So- 
lum igitur  ex  divina  revelatione  quaestio  ha?c  solvi  posset; 
sed  de  hac  re  nihil  Deus  nobis  revelavit. 

*231.  Diversa  prorsus  de  mundorum  pluritate  proposita 
est  quaestio  a quibusdam  aliis  tum  antiquis,  tum  recentiori- 
bus  philosophis.  Qui  mundi  nomine  non  rerum  spectabilium 
universitatem,  sed  globum  ab  animalibus  hominibusque  ha- 
bitabilem intelligebant,  eo  modo  quo  terram  quam  incolimus 
mundum  dicere  solemus.  Inter  veteres  Xenophanes  maxime 

et  Anaxarchus  opinati  sunt,  lunam  ac  planetas  terraquro 
huic  globo  similes  esse,  ac  viventibus  refertos  : idipsum 
inter  recentiores  contendit  Fontenellius  (i).  Imo  non  pauci 
ex  iis  qui  censent  stellas  esse  totidem  soles  suis  planetis  sti- 
patos, hos  quoque  planetas  habitatoribus  homini  similibus 
esse  sedes  attributas  opinantur. 

* 252.  Erraret  profecto  qui  hancopinionem  certam  assere- 
ret; sed  erraret  forte  non  minus  qui  eam  primo  intuitu 
improbabilem  judicaret.  Eam  namque  suadent  1®  analogiie 
plures  inter  terram  et  planetas.  Sane  et  eadem  est  planeta- 
rum ac  terrae  figura,  idem  est  motus,  tam  rotationis  circa 
proprium  axem,  quam  translationis  circa  solem.  Sunt  etiam 
in  planetis  montes,  valles,  ac  maria;  in  nonnullis  athmo- 
sphaerae  quoque  indicia  deprehenduntur:  cumque  terra 
unum  habeat  satellitem  i.  e.  lunam,  quae  noctes  illuminat, 
planetis  a sole  remotioribus  non  unus  tantum,  sed  plures 
satellites  attributi  sunt.  Nonne  ex  his  omnibus  sponte  vide- 
tur emergere  conclusio  : ergo  et  terra  et  planetae  ad  eumdem 
finem  condita  sunt? 

2°  Quem  in  finem  tot  astra  quibus  firmamentum  scintillat, 
ex  nihilo  educta  credamus ; quorum  plurima  vix  a paucis 
astronomis  instrumentorum  validissimorum  ope  deprehendi 
ac  distingui  possunt?  Astra  certe  homini  visibilia  ad  aliquos 
usus  nobis  opportuna  accidunt;  at  quis  credat  nullum  alium 
finem  illis  praestitutum  esse,  nisi  utmenses  annosque  eorum 
ope  distinguere  possemus?  Magna  est  haec  utilitas,  sed  nec 
necessarium  erat  in  hunc  finem  tantamastrorum  multitudi- 
nem condi,  nec  unicus  iste  finis  tantae  molitionis  censeri 
potest.  Non  enim  astra  illa  sunt  aurei  quidam  clavi  coelorum 
fornici  defixi,  sed  immania  corpora,  a terra  remotissima, 
quorum  fortasse  pleraque  solem  ipsum  magnitudine  supe- 
rant. 

5°  Postremo  et  sapientiam  et  bonitatem  divinam  decere 
videbatur,  ut  quoniam  poterat,  mundi  spatia  qua  late  patent, 
intelligentibus  creaturis  repleret,  quae  et  beneficiis  creationis 


(1 ) Entretiem  sur  la  pluralitt  des  nwndes. 

uti  possent,  et  rerum  omnium  Conditori  laudis  et  amoris 
obsequia  rerum  omnium  nomine  deferrent. 

* 253.  Notandam  porro  hypothesim  hanc,  quae  cum  Dei 
notione  apte  cohaeret,  religionis  Christianae  dogmatibus  nullo 
pacto  adversari,  ut  jam  libenter  fatentur  theologi.  Revera 
non  docet  Christiana  fides,  omnes  homines  possibiles,  aut 
omnia  entia  intelligentia  hominibus  similia,  ex  Adamo  ori- 
ginem ducere  oportere,  sed  solum  homines  qui  in  terra  ex 
terrenis  nascuntur.  Quod  si  humilem  hanc  terram,  quaeque 
in  tanta  mundorum  multitudine  vix  aliquid  videri  possit, 
Deus  sic  dilexit , ut  Filium  suum  unigenitum  ipsi  daret , quid 
concludendum  exinde?  Non  profecto  hanc  unam  entium 
intelligentium  sedem  esse,  sed  facta  primum  animadver- 
sione, Deum  in  suis  dispensandis  donis  liberrimum  esse, 
hoc  unum  inde  concludendum  : si  in  coelestibus  orbibus  in- 
colae sunt,  eos  quoque  Deum,  qua  illum  decet  charitate, 
adamasse,  miris  certe,  sed  inexcogitabilibus  modis  : divina 
enim  bonitas  nec  ejus  immensitate  angustior  est,  nec  poten- 
tia minor. 

ARTICULUS  III. 

De  mundi  extensione. 

254.  De  mundi  quoque  extensione  duo  quaeri  possunt: 
1°  sitne  illa  finita,  an  vero  infinita  : 2°  quibus  limitibus,  si 
finita  est,  contineatur.  Cartesius  ejusque  asseclae  opinati  sunt, 
mundi  extensionem  nullis  coerceri  limitibus.  Aiebant  enim 
nullos  mente  cogitari  posse  mundi  limites,  ultra  quos  exten- 
sionem trine  mensurabilem  mens  adhuc  non  concipiat.  Ex- 
tensio autem  est  corpus,  ac  proinde  est  aliquid  ad  mundum 
pertinens.  Ergo  quicunque  modo  fines  praifiniantur,  ultra 
eos  mundus  semper  protenditur.  Hinc  nulli  sunt  mundi 
limites. 

255.  Propositio  IV.  Mundi  extensio  necessario  finita  est. 

Probatur  1°  ex  dictis  in  ontologia  de  infinitae  extensionis 

repugnantia  (0.  351,  3°);  si  ea  mundi  extensioni  applicen- 
tur. 

2°  Ex  falsitate  eorum  quibus  adversarii  ratio  innititur. 

Nam  falsum  est,  ut  in  praecedenti  libro  ostensum  est  (50,  60) 
puram  extensionem  geometricam  corpus  esse ; et  boc  suffi- 
cit ad  argumentum  evertendum.  Sed  falsum  praeterea  est, 
extensionem,  quam  ultra  mundi  fines  concipimus,  esse  ali- 
quid reale,  ut  infra  videbimus. 

256.  Quod  ad  quaestionem  alteram  attinet,  nota  sunt  vete- 
rum opiniones  de  mundi  figura.  Mundum  esse  sphaeram  exi- 
stimabant, primo  quidem  quia  sic  apparet,  deinde  vero 
propter  rationes  quasdam  ex  natura  circularis  figurae  de- 
promptas, quas  in  praesenti  referre  necessarium  non  est. 
Recentiores  astronomi  docent,  mundi  extensionem  humanas 
omnes  mensuras  effugere,  humanaequc  mentiscomprehensio- 
nem  superare.  Cum  his  itaque  concludendum,  mundi  ma- 
gnitudinem, ejusque  figuram  nec  notum  esse  mortalibus,  nec 
forte  unquam  notam  futuram. 

CAPUT  II. 

DE  MUNDI  ORIGINE. 

ARTICULUS  I. 

De  mater  ice  creatione. 

257.  Creatio,  ut  alibi  diximus  (0.  370),  est  effectio  rerum 
ex  nihilo.  Notio  haec  veteribus  philosophis  omnibus  aut 
incomperta  plane  aut  valde  obscura  fuit:  ex  quo  factum  est, 
ut  vel  mundum  e divina  substantia  emanasse  existimaverint, 
vel  saltem  materiam  infectam  Deoque  coaeternam  fecerint. 
Ex  his  duobus  erroribus  alterum  in  theologia  refutabimus  ; 
alter  est  modo  refellendus.  Materiae  porro  nomine  intelligi- 
mus  elementa  primitiva  ex  quibus  corpora  formantur. 

258.  Propositio  I.  Materia  non  est  a se. 

Nam  1°  Ens  a se  essentialiter  est  unicum,  simplex,  immu- 
tabile, infinite  perfectum,  prorsus  independens,  ut  in  theo- 
logia demonstratur.  Materialia  autem  elementa  suntplurima; 
sunt  extensa  ; sunt  mutabilia  quoad  positionem,  actionem, 
conjunctionem  cum  caeteris  ; sunt  limitata  et  perfectionibus 
nobilissimis  carentia  ; dependent  postremo  ab  invicem, 
nam  se  invicem  attrahunt  repelluntque.  Ergo  materiale 

quodvis  elementum  non  est  a se  ; multoque  minus  omnium 
hujusmodi  elementorum  collectio. 

Hoc  argumentum,  ut  vides,  transferri  facile  potest  ad  pro- 
bandum, ipsos  spiritus  et  res  quascunque,  praeter  Deum, 
non  posse  esse  a se. 

2°  Quod  est  essentialiter  indifferens  ad  ea,  sine  quorum 
altero  non  potest  existere,  est  profecto  ad  existendumquoque 
ex  se  indifferens.  Non  enim  fieri  potest,  ut  aliquid  sit  cx  se 
determinatum  ad  existendum,  quin  simul  ex  se  determina- 
tionem habeat  ad  aliquid  eorum  sine  quorum  altero  existere 
nequit. 

Atqui  materia,  ex  physicorum  omnium  consensu,  est  ex 
se  indifferens  ad  motum  et  ad  quietem,  est  insuper  ex  suo 
conceptu  indifferens  ad  hanc  vel  illam  figuram,  ad  hanc  vel 
illam  magnitudinem;  et  tamen  non  potest  existere  nisi  vel  in 
quiete  vel  in  motu  sit,  ac  nisi  determinatam  aliquam  figuram 
ac  magnitudinem  accipiat. 

Ergo  materia  est  indifferens  essentialiter  ad  existendum. 
Existentia  igitur  non  est  illi  essentialis  ; ac  proinde  materia 
non  est  ens  a se. 

5°  Vires  attrahendi  ac  repellendi,  quibus  materiales  atomi 
instructa}  sunt,  vel  essentiales  ipsis  esse  dicuntur,  vel  se- 
cus. 

Si  non  sunt  essentiales,  sequitur  materiam  aliunde  eas 
accepisse,  adeoque  alteri  obnoxiam  esse,eique  plane  subjici, 
a quo  et  modificari  potest,  et  ad  fines  varios  dirigi.  Hoc  au- 
tem destruit  prorsus  conceptum  entis  a se. 

Si  sunt  vires  illae  essentiales  atomis,  sequitur  unamquam- 
que atomum  essentialiter  esse  propter  aliud,  nempe  propter 
formanda  corpora  ; huc  enim  tendunt  attractivae  vires.  Sed 
ens  a se  non  potest  esse  propter  aliud,  sed  unice  propter 
se  ; quod  enim  in  se  sui  esse  rationem  et  independenter  ab 
omni  alio  habet,  cum  sit  sua  sibi  bonitas,  non  potest  ad  aliud 
, tanquam  ad  finem  ordinari.  Et  haec  satis  sint  in  re  mani- 
festa. 

1 259.  Propositio  II.  Materia  produci  debuit  ex  nihilo. 

Cum  enim  non  sit  a se,  ab  alio  produci  debuit.  Hoc  autem 

a quo  materia  producta  est,  non  potuit  esse  materia.  Primo 
quidem  quia  materia  immediate  non  agit  nisi  tangendo, 
mediate  vero  agit  attrahendo  vel  repellendo.  Sed  hi  omnes 
agendi  modi  supponunt  materiam,  ut  actionis  subjectum 
jam  pra3existens  actioni.  Ergo  materia  non  potest  agere  nisi 
in  materiam  praeexistentem.  Non  potest  ergo  materia  mate- 
riam sua  actione  producere. 

Praeterea  redibit  semper  questio  : a quonam  materia  pro- 
ducens fuit  producta  ? Siquidem  materia  nulla  potest  esse 
a se. 

260.  Fuit  ergo  spiritus  qui  materiam  produxit.  Spiritus 
autem  non  potuit  materiam  educere  e sua  substantia  : nam 
spiritus  substantia  est  simplex  et  indivisibilis.  Non  potuit  il- 
lam educere  aliunde : nec  a materia  alia,  quia  non  erat ; nec 
ab  alio  spiritu,  quia  indivisibilis.  Ergo  materia  ita  pro- 
ducta est,  ut  e nulla  re  praeexistente  fuerit  educta.  Fuit  ergo 
ex  nihilo  effecta. 

261.  Corollaria.  1°  Errarunt  ergo  turpissime  Democritus, 
Epicurus,  atque  insequentes  deinde  athei,  qui  atomos  mate- 
riales infectas  reternasque  fecerunt. 

2°  Non  minus  turpiter  errant  pantheistae  illi,  qui  mundi 
materiam  e divina  substantia  expressam  comminiscuntur. 

3°  Mundanae  materiae  creator  est  prima  rerum  causa.  Pri- 
mam autem  rerum  causam  omnes  vocant  Deum.  Deus  ergo 
est  mundi  creator.  Hoc  nunc  innuisse  sit  satis,  quod  suo 
ioco  postea  demonstrabitur. 

Ad  difficultates,  quae  seu  de  creatione  cogitantibus  occur- 
rere possunt,  seu  ab  adversariis  tam  antiquis  quam  recenlio- 
ribus  oggeruntur,  dissipandas,  pauca  haec  sufficient  quae 
subjicimus. 

262.  Creatio,  ut  supra  diximus,  est  effectio  entis  ex  nihilo, 
nempe  ex  nullo  subjecto  praeexistente,  quod  locum  teneat 
causae  materialis  (0.  305).  Et  per  hoc  distinguitur  a cae teris 
actionibus,  quae  e praeexistente  aliquo  subjecto  varias  rerum 
formas  educunt.  In  hocaulem  quod  dicimus  ens  ex  nihilo 
fieri,  nemo  sane,  nisi  desipiat,  existimabit,  ipsum  nihil 
spectari  quasi  materiam  ex  qua  ens  fiat.  Particula  enim  illa 

ex  non  designat  hoc  loco  habitudinem  materialis  causae,  sal- 
tem positive,  sed  ordinem  juxta  quem  nihilo  succedit  ens. 
Nam  propositionem  hanc  : ens  fit  ex  nihilo , dupliciter  potes 
' exponere  ; nempe  vel  : ens  fit  ex  non  ente;  vel : ens  non  fit  ex 
aliquo  ente.  Primo  modo  particula  ex  significat  non-ens  esse 
quasi  terminum  a quo  ; altero  modo  significat  utique  habitu- 
dinem causae  materialis,  sed  negative. 

263.  Ex  hac  creationis  notione  haec  facile  statuuntur. 

1°  Creatio  passiva,  proprie  loquendo,  non  est  mutatio. 
Mutatio  enim  in  eo  est,  quod  idem  subjectum  ab  uno  modo 
se  habendi  ad  alterum  transeat;  ac  propterea  tribus  hisce 
continetur  elementis  : termino  a quo , termino  ad  quem,  et 
eodem  utrobique  subjecto  (0.  379).  Ens  autem  quod  fit  per 
creationem,  non  erat  ullo  modo  ante  creationem.  Unde  in 
creatione  non  habetur  subjectum  commune  termini  a quo 
et  termini  ad  quem,  imo  ipse  terminus  a quo  desideratur. 

Nihilominus  de  creatione  cogitare  et  loqui  solemus,  ut  de 
mutatione  quadam  rei  quae  prius  non  erat,  ac  postea  est : 
atque  hinc  dici  potest,  creationem  mutationem  esse  secun- 
dum modum  intelligendi. 

2°  Creatio  omnem  excludit  successionem,  neque  in  tem- 
pore fit,  sed  in  indivisibili  momento,  quanquam  possit 
unum  post  alterum  successive  creari.  Ratio  est  quia  suc- 
cessio mutatio  est. 

3»  Creatio  activa  proprie  non  est  actio  transiens.  Actio 
enim  hujusmodi  re  idem  est  ac  mutatio  (0.  581),  atque  in 
subjecto  praeexistente  recipitur.  Prajterea  creatio  est  actio 
Rei  propria  : nulla  autem  divina  actio  proprie  transiens  est, 
sed  solummodo  aequivalenter. 

4°  Creatio  relatio  est.  Nam,  ut  ait  s.  Thomas  « cum  actio 
» et  passio  conveniant  in  substantia  motus,  et  differant  so- 

» lum  secundum  habitudines  diversas  (0.581), opor- 

» tet  quod  subtracto  motu,  non  remaneant  nisi  diversae 
» habitudines  in  creante  et  creato  (i).  » Haec  autem  relatio 
i in  Deo  quidem  est  relatio  rationis  ; in  re  autem  creata  est 

(1)  Sum.  th.  o.  1,  q.  XLV.  ari.  11,  ad  2. 

relatio  realis,  quae  continetur  dependentia  esse  creati  a suo 
principio  cum  novitate  essendi. 

5°  Ex  creationis  denique  notione  facile  colligitur,  creari 
substantiarum  proprium  esse.  Quod  enim  creatur  fit  extra 
subjectum;  adeoqueexistit  sine  dependentia  a subjecto.  Talis 
autem  existendi  modus  substantiarum  est  proprius  (0. 151). 

ARTICULUS  II. 

De  mundi  initio. 

264.  Refellendi  modo  sunt  ii  gentiles  philosophi,  qui 
mundum  a Deo  quidem  genitum,  sed  aeternum  esse  arbitrati 
sunt.  Hujusmodi  fuere  Aristoteles  in  primis,  cum  vetustis 
peripateticis,  et  platonici  quidam,  quorum  princeps  est 
Proclus.  Dixi  platonicos  quosdam  ; nam  ad  Platonem  quod 
spectat,  quidam  censent  eum  docuisse  mundum  in  tempore 
conditum  (i).  Ad  defensores  aeternitatis  mundi  pertinet  quo- 
que Averroes,  simulque  fatalistae  omnes,  ac  recentiores  ecle- 
ctiei,  qui  mundum  a Deo  necessario  prodiisse  sentiunt. 

265.  Propositio  III.  Manifeste  errarunt  quicunque  opinati 
sunt,  mundum,  seu  mundi  materiam  necessario  esse  sempiter- 
nam i.  e.  sine  existentiw  initio. 

Etenim  cum  mundus  non  sit  a se,  sed  a Deo,  sempiternae 
existentiae  necessitas  ei  convenire  non  potest  nisi  ex  eo,  quod 
Deus  mundum  condere  non  poterat,  nisi  sempiternum.  Si 
autem  ad  hoc  Deus  astringebatur,  profecto  astringebatur  vel 
ratione  ipsius  mundi,  vel  ex  propria  natura.  Atqui  utrumque 
evidenter  absurdum  est. 

266.  Absurdum  primo,  Deum  astringi  ad  mundum  con- 
dendum aeternum,  ex  ipsius  mundi  natura. 

Nam  1°  mundus  est  contingens,  ut  patet  ex  hoc  ipso, quod 
a Deo  est.  Quod  enim  ab  alio  est,  non  est  a se;  proinde  non 
habet  existentiam  sibi  essentialem ; nec  necessario  existit, 
ac  propterea  possibile  est  ipsum  non  existere,  quod  autem 
possibile  est  non  existere,  contingens  dicitur. 

Mundus  itaque  est  contingens.  Sed  quod  est  contingens, 
non  modo  ex  se  existentiam  non  requirit  aeternam,  sed  nui- 

(1)  Gf,  Pererium,  De  rerum  principiis , lib.  XV,  c.  V. 

lam  prorsus  existentiam  requirit;  quia  spectata  ejus  essentia, 
possibile  est  ipsum  non  esse.  Ergo. 

2°  Dici  nequit,  Deum  quodam  quasi  justitiae  debito  com- 
pulsum fuisse  ad  mundi  productionem.  Etenim  nec  mundus 
possibilis  quidquam  habebat,  quod  suum  esset,  cum  ipse 
non  esset : nec  Deus  aliquid  aliunde  acceperat,  quod  esset 
retribuendum. 

3°  Praeterea  cur  mundus  hic  potius,  quam  mundus  alter 
ipso  melior,  fuisset  necessario  creandus?  Imo  si  aliquid 
creari  postulabat,  cur  aliquid  tantum  ac  non  possibilia 
omnia? 

4®  Demum  existentia  cum  initio  nullam  certe  repugnan- 
tiam continet,  ut  hoc  tantum  in  praesenti  dicam.  Ergo  etiam 
posita  voluntate  divina,  qua  mundi  hujus  existentia  decreta 
est,  non  idcirco  Deus  cogebatur  ad  hoc  ut  mundum  aeternum 
faceret. 

267.  Absurdum  secundo,  Deum  compelli  ex  ipsa  sua  na- 
tura ad  hoc,  ut  mundum  vellet  aeternum.  Nam  Deus  nec 
mundo  eget  nec  ulla  re  quacunque,  ad  suum  esse  aut  ad 
suam  perfectionem;  unde  quoad  rerum  productionem  est 
prorsus  liber.  Ergo  non  solum  Deus  natura  sua  non  deter- 
minatur ad  suam  mundo  aeternitatem  participandam,  sed 
etiam  nullo  modo  determinatur  ad  mundi  productionem. 

Praeterea  omnino  repugnat  mundum  aeternum  esse,  ut  in 
fra  videbimus.  Igitur  repugnat  Deum  natura  sua  compelli 
ad  mundi  productionem  aeternam.  Absurdum  est  enim 
quam  quod  maxime,  Deum  natura  sua  compelii  ad  impossi- 
bile. 

268.  Rationi  accedit  auctoritas.  Ipse  enim  Aristoteles  fate- 
tur, omnes  qui  retro  fuerant  philosophos  mundi  aeternitatem 
negasse  (i).  Plurimi  quoque  post  Aristotelem  idipsum  sen- 
sere. Eademque  generis  humani  universi  constans  sententia 
fuit,  ut  antiquissimae  diversarum  nationum,  et  in  veteri  et 
novo  orbe,  traditiones  testantur  (2). 

(1) D e coelo,  lib.  I. 

(2)  Cf.  Augustinum  Eugubmum : De  perenni  Philosophia , lib.  VII,  el  Aut.  Ge- 
nuensem  Met.  elementa,  t.  V,  disseri.  11. 

ARTICULUS  1)1. 

Refelluntur  objecta. 

269.  Subjicimus  argumenta  praecipua,  quibus  errorem 
hunc  veteres  philosophi  suadere  conabantur.  Praecipua 
dixi  : nam  quaedam  ex  his  totam  vim  suam  nanciscuntur  ex 
falsa  illa  suppositione  : nullam  rem  ex  nihilo  fleri  posse; 
multa  praeterea  solvuntur  iisdem  principiis ; plura  tandem 
memoranda  amplius  non  sunt,  ut  quae  in  obsoletis  circa  cor- 
porum constitutionem  doctrinis  tota  innituntur;  quae  tamen, 
etiam  his  receptis  doctrinis, a doctoribus  scholasticis  funditus 
eversa  sunt. 

270.  Opp.  I.  Deus  est  aeternus  : ergo  mundus,  quoque 
aeternus  sit  oportet.  Nam 

1°  Actio  Dei  est  aeterna.  Ergo  mundus,  qui  est  ejus  effe- 
ctus, est  aeternus. 

2°  Posita  causa  sufficiente,  si  ea  perfecta  sit,  necesse  est 
poni  effectum.  Sed  Deus  est  causa  sufficiens  mundi,  eaque 
perfectissima.  Ergo  posita  aeternitate  divina,  mundus  quoque 
aeternus  est. 

271.  Resp.  Neg.  primi  argumenti  consequentiam. 

Ad  l,n  Cone.  ant.  et  neg.  cons.  Dei  enim  actio  non  est  tran- 
siens,sed  immanens, cum  Deus  solo  suae  voluntatis  nutu  ope- 
retur. Effectus  porro  ejus  qui  per  voluntatem  agit,  sequitur 
secundum  intellectus  determinationem  ipsiusque  voluntatis 
imperium.  Intellectus  autem  quemadmodum  effectus  natu- 
ram ac  modum  omnem  determinat,  ita  et  tempus  quo  fieri 
debeat,  praefinit,  eodemque  pacto  voluntas  utrumque  impe- 
rat. Si  igitur  intellectus  divinus  disposuit  mundum  fieri  non 
aeternum,  et  hoc  voluntas  imperavit,  licet  hic  actus  sit  aeter- 
nus, mundus  aeternus  non  erit,  sed  praefinitum  a Deo  initium 
habebit. 

272.  Ad  2m  Dist.  maj.:  Si  causa  agat  ex  necessitate  naturae, 
conc.;  si  agat  per  liberae  voluntatis  imperium,  subd.:  ponitur 
effectus  secundum  propositum  ipsius  voluntatis,  conc. ; se- 
cundum quod  ipsa  est,  videlicet  posita  ipsa  voluntate,  nego. 

Contrad.  min. : Deus  est  causa  sufficiens  mundi,  agens  per 

liberae  voluntatis  imperium,  conc.;  agens  ex  naturae  necessi- 
tate,  nego. 

Dist. cons.: Posita  Dei  aeternitate,  mundus  quoque  aeternus 
esse  debet,  si  effectus  divinae  voluntatis  poneretur  posita  ipsa 
voluntate,  conc.;  si  poni  debeat  secundum  ipsius  voluntatis 
propositum,  nego. 

273.  Obj.  II.  Ex  immutabilitate  divina. 

1°  Agens  quod  non  semper  agit,  mutatur  quum  agit,  quia 
transit  de  potentia  in  actum.  Sed  Deus  non  potest  mutari. 
Ergo  non  potest  non  semper  agere  quod  agit. 

2°  Alio  modo.  Idem  in  omnibus  manens  idem,  aut  nihil 
facit  aut  facit  semper  idem.  Sed  Deus  est  semper  in  omnibus 
idem.  Ergo  aut  nunquam  mundum  fecit  nec  unquam  faciet, 
aut  semper  fecit  ac  semper  faciet. 

274.  Resp.  ad  lm  Dist.maj.:  Agens  quod  non  semper  agit, 
i.  e.  in  quo  non  est  semper  actus  quo  aliquid  facit,  mutatur, 
conc.;  i.  e.  cujus  effectus  non  semper  existit,  nego.  Etenim 
Dei  actus  idem  est  ac  divina  substantia,  qufe  eadem  manet 
semper,  nec  ullam  in  se  mutationem  recipit  ex  eo,  quod 
effectus  quidam  externi  a Deo  in  tempore  procedant.  Ex  hoc 
relatio  duntaxal  extrinseca  ipsi  acquiritur. 

Conc.  min.  et  dist.  cons.  eodem  pacto. 

273.  Ad  2m  Dist.  maj.:  Si  quod  manet  semper  idem  ex  ne- 
cessitate naturae  operatur,  conc. ; si  operatur  intelleclu  et 
voluntate,  nego.  Conc.  min.  et  dist.  cons.  : Si  Deus  mundum 
efficeret  ex  necessitate  naturae,  conc.  ;si  mundum  efficit  juxta 
praefinitionem  intellectus  per  imperium  voluntatis,  nego. 
Vide  dicta  in  prima  difficultate  (271,  ad  lm). 

276.  Obj.  III.  Ex  bonitate  divina. 

1°  Deus  semper  facit  quod  melius  est.  Sed  melius  est  mun- 
dum esse  ac  semper  esse,  quam  non  semper  esse.  Ergo  Deus 
ab  aeterno  mundum  fecit. 

2°Si  mundus  aeternus  non  est,  Deus  infinito  tempore  nihil 
fecit;  id  quod,  bonitate  ejus  attenta,  inconveniens  videtur. 
Nam  si  potuit  Deus  mundum  aeternum  facere,  at  noluit,  non 
est  summe  bonus  et  invidia  tangitur;  si  vero  voluit,  at  non 
potuit,  limitatae  virtutis  est. 

3°  Saltem  quaeri  seraper  poterit : cur  mundum  ante  non 
fecit? 

277.  Resp.  ad  1“  Dist.  maj. : Deus  semper  facit  quod  me- 
lius est  simpliciter,  neg .;  quod  melius  est  operi  quod  facit, 
subd.,  i.  e.  praefinit  semper  operi  eum  perfectionis  gradum, 
qui  sit  major  aliis  possibilibus,  nego;  providet  operi  media 
quaesunt  aptiora  ad  attingendum  eum  perfectionis  gradum, 
quem  ipse  praefinit,  transeat. 

Contrad.  min Esse  semper  melius  est  simpliciter,  conc. ; 
melius  est  mundo  ;subd.,  nempe  hoc  adderet  mundo  gradum 
perfectionis  majorem,  omitto;  foret  medium  aptius  ad  attin- 
gendum eum  perfectionis  gradum,  quem  ipsi  Deus  praefini- 
vit, nego. 

278.  Ad  haec  intelligenda  sufficiet  haec  pauca  animadver- 
tere : 

1®  Mundi  finem  esse  divinae  bonitatis  manifestationem 
non  absolute,  sed  in  eo  gradu  finito  ac  determinato,  quem 
libere  Creator  decrevit : mundique  perfectionem  sitam  esse 
iu  hujus  finis  assecutione,  ut  in  theologia  fusius  declara- 
bitur. 

2®  Hunc  finem  obtineri  optime,  tanquam  per  medium  om- 
nium aptissimum,  per  mundi  durationem  cum  tali  initio, 
cujusmodi  revera  mundus  habuit. 

3®  Semper  esse  melius  est  simpliciter,  quam  non  semper 
esse,  ea  praecise  ratione  qua  esse  Deum  melius  est,  quam 
esse  creaturam  ; quia  aeternitas  solius  Dei  attributum  est. 
Idcirco  dici  nequit,  melius  esse  mundo  quod  semper  sit ; 
repugnat  enim  mundum  semper  fuisse,  ut  postea  videbimus. 
Sed 

4®  Etiamsi  mundus  aeternus  esse  posset,  hoc  melius  illi 
esset,  quia  perfectionis  gradum  majorem  illi  tribueret,  non 
quia  aptiorem  faceret  ad  finem  sibi  praestitutum  assequen- 
dum. 

3®  Deus  non  tenetur  ad  communicandam  suis  operibus 
omnem  illam  perfectionem,  quam  ipse  communicare  potest. 

279.  Ad  2“  Deus  infinito  tempore  nihil  fecit,  omitto.  Nam 
ante  mundi  initium  non  fuit  tempus  reale,  sed  ideale  dun- 

taxat  tempus  a nobis  concipitur.  Nego  autem,  in  eo  quod 
Deus  per  hoc  tempus  nihil  fecerit,  ulium  inconveniens  fuisse. 

Ad  argumentum  dico,  Deum  nec  potuisse  nec  voluisse 
mundum  aeternum  facere,  quia,  ut  mox  videbimus,  mundus 
adernus  repugnat.  Sed  hoc  omisso,  negari  quoque  potest 
conditionalis  prima,  nempe : si  Deus  potuit  mundum  aeter- 
num facere,  at  noluit,  non  fuit  summe  bonus,  sed  invidus. 
Deus  enim  ex  bonitate  sua  nulla  necessitate  astringitur  ad 
hoc,  ut  aliquid  extra  se  faciat;  multoque  minus  ut  toto  tem- 
pore faciat  quo  facere  potest. 

280.  Ad  3m  Nego  quaeri  semper  posse,  cur  Deus  mundum 
ante  non  fecerit.  Nam  si  quajras,  cur  tali  tempore  fecerit, 
praesto  erit  responsio ; quia  sic  divinus  intellectus  praefinivit, 
sic  divinae  placuit  voluntati.  Stulte  autem  ages  et  arroganter, 
si  quaeras  adhuc,  cur  intellectus  divinus  non  praefinierit 
mundum  ante  creari,  aut  cur  hoc  divinae  non  placuerit  vo- 
luntati. 

281.  Obj.  IV.  Tempus  est  sempiternum.  Sed  tempus  nul- 
lum est  sine  rebus  mutabilibus.  Ergo  res  aliquae  mutabiles 
ab  aeterno  fuere. 

Prob.  major.  Qui  negat  tempus  sempiternum  esse,  hoc  ip- 
sum affirmat.  Nam  qui  hoc  negat,  affirmat  tempusaiiquando 
non  fuisse,  videlicet  prius  non  fuisse,  postea  fuisse.  Sed 
haec : aliquando,  prius,  postea  quotidam  tempus  significant. 
Ergo  erat  tempus  quando  tempus  non  erat;  id  quod  abso- 
num est. 

Ita  Aristoteles,  ac  post  eum  Proclus,  et  post  utrumque 
Kantius. 

282.  Resp.  Dist.maj.:  Tempus  reale  sempiternum  est,  neg.; 
tempus  ideale,  transeat.  Contradist.  min.:  Tempus  reale  nul- 
lum est  sine  rebus  mutabilibus,  conc .;  tempus  ideale  nullum 
est,  videlicet  concipi  nequit,  si  nullas  res  mutabiles  exi- 
stere  intelligamus,  nego.  Sufficit  enim  ad  tempus  ideale  con- 
cipiendum rerum  mutabilium  cogitata  possibilitas,  ut  alibi 
dicetur. 

Haec  eadem  distinctio  argumentum  additum  solvet.  Quum 
enim  dicimus:  tempus  aliquando  non  fuit,  illud  aliquando 

intelligi  potest  tam  de  tempore  reali,  quam  de  ideali,  sed 
diversimode. 

Si  de  tempore  reali  intelligitur,  significat:  non  semper ; 
videlicet  non  semper  successio  rerum  mutabilium  fuit:  suc- 
cessio ha3c  initium  habuit.  Si  vero  de  tempore  ideali,  signi- 
ficat nos  concipere  tempus  possibile  antequam  inciperet  reale 
tempus.  Idem  dicas  de  illis  prius  et  postea. 

Sic  patet,  et  Aristotelem  et  Proclum  et  Kantium  in  mera 
vocis aequivocatione  ludere,  et  imaginationis  ludibrio  decipi. 

283.  Caeteraquaerecentiores  sophiste  objiciunt  argumenta, 
his  solutis  facillime  solves ; sunt  enim  omnia  ex  veterum 
erroribus  deprompta.  Argumenta  omnia  veterum  fuse  relata 
ac  solide  discussa  reperies  apud  s.  Thomam  (i)  et  Benedi- 
ctum Pererium  (a). 

ARTICULUS  IV. 

* De  mundi  celerni  repugnantia . 

284.  Scholastici  fide  christiana  edocti  mundi  durationem 
initium  habuisse,  hac  in  re  ab  Aristotele  penitus  discessere, 
mundique  aeternitatem,  quod  ad  factum  pertinet,  multoque 
magis  quoad  ejus  necessitatem,  respuerunt.  Quidam  etinrn 
negabant  prorsus,  seu  mundum,  seu  creatam  quamlibet  rem 
ab  aeterno  potuisse  fieri.  Sed  alii  non  ita : ast  ut  Aristotelem 
aliquo  modo  protegerent,  contendebant  mundi  aeterni  in- 
trinsecam impossibilitatem  nullam  esse,  ideoque  libertati 
divinae  relictum  aiebant,  ut  mundum  aeternum  faceret  vel 
temporaneum. 

283.  Ad  hos  accessit  sanctus  Thomas,  qui  tamen  quum 
affirmaret  mundum  non  semper  fuisse  sola  fide  teneri , et 
demonstrative  probari  non  posse  (5),  ultro  concessit,  rationes 
quae  suo  tempore  ad  hoc  demonstrandum  afferebantur,  pro- 
babilitatem habere , licet  usquequaque  non  de  necessitate  con- 
cluderent (4).  Ad  quam  sententiam  ferendam  adductus  est  s.  do- 

(1)  Contra  Geni.  Lib.  II,  c.  31-57. 

(2)  [)e  rerum  principiis.  Lib.  XV. 

I U>  Summ.  l/i.  j).  I.  q.  XLVI.  art.  II. 

(4;  Contra  Geni.  Lib.  II,  c.  XXXVIII. 

ctor  zelo  praecipue  Christianae  religionis,  « ne  forte  aliquis, 
» sic  ille,  quod  fidei  est  demonstrare  praesumens,  rationes 
» non  necessarias  inducat,  quae  praebeant  materiam  irridendi 
» infidelibus,  existimantibus  nos  propter  hujusmodi  rationes 
» credere  quae  fidei  sunt  (t).  » Ita  loquebatur  Aquinas  eo 
tempore  quo  averroistarum  impietas  Christianae  fidei  maxime 
minabatur;  illuc  semper  spectans  ut  philosophorum  placita 
cum  fide,  qua  fieri  posset,  amice  conciliaret.  Igitur  qui 
mundi  aeterni  possibilitatem  admittunt,  s.  Thoma  sin  minus 
duce,  at  certe  fautore  gloriantur.  Sed  oppositam  sententiam, 
praeter  Albertum  magnum,  s.  Bonaventuram,  aliosque  magni 
nominis  doctores,  Ecclesiae  patres,  quicunque  de  hac  re  ali- 
quid scripsere,  Basilius  maxime  et  Augustinus,  ac  recen- 
tiores  fere  omnes  amplectuntur; a quibus  minime  disceden- 
dum existimamus. 

286.  Propositio  IV.  Mundus  ab  eeterno  conditus  intrinsece 

repugnat. 

Demonstratur  multipliciter  ex  repugnantia  multitudinis 
infinitas  (0.  560).  Si  enim  mundus  semper  fuisset,  infiniti  v. 
gr.  dies  hodiernum  diem  praecessissent,  aut  certe  infinita 
temporis  intervalla  periodo  diurnae  aequalia.  Hoc  adversarii 
nostri  ultro  concedunt.  Quo  posito,  arguimus: 

1°  Si  mundus  semper  fuit,  exstitit  multitudo  actu  infinita 
dierum.  Sed  omnis  multitudo  actu  infinita  repugnat.  Ergo. 

287.  Confirmatur  argumentum.  Nam  infinitum  non  modo 
esse  nequit  in  multitudine  quae  sit  simul  actu,  sed  neque  in 
successione  praeterita ; quamvis  esse  possit  in  successione 
futura.  Etenim  infinitum  in  successione  futura  est  infinitum 
duntaxat  in  potentia,  nempe  quoad  possibilitatem  incre- 
menti, in  qua  infinitate  nulla  est  repugnantia;  sed  infinitum 
in  successione  praeterita  est  infinitum  quoad  actum  incre- 
menti accepti. 

Revera  a)  omne  infinitum  aut  est  infinitum  potentia,  aut 
actu.  Sed  infinitum  in  successione  praeterita  profecto  non  est 
infinitum  potentia.  Ergo  est  infinitum  actu.  Ergo. 


(1)  Sum,  77*.,  I.  e. 

b)  Infinitum  in  successione  praeterita  est  multitudo  quae 
actu  exstitit,  et  collectionem  ex  parte  objecti  completam 
efficit.  Omnis  autem  hujusmodi  multitudo  est  in  aliqua  spe- 
cie multitudinis,  nempe  in  aliqua  specie  numeri.  Numerus 
autem  infinitus  est  infinitus  actu.  Ergo. 

288.  Confirmatur  adhuc  repugnare  multitudinem  actu  in-  • 
finitam  etiam  successivam.  Etenim  a)  posito  infinito  succes- 
sivo in  successione  praeterita,  potest  illico  haberi  infinitum 
simultaneum.  Nam  certe  unoquoque  die  successionis  illius 
poterat  Deus  unum  spiritum,  unamve  auri  v.  gr.  atomum 
creare,  et  omnia  in  hoc  usque  tempus  conservare.  Spiritus 
autem  vel  atomi  hujusmodi  essent  in  praesenti  multitudo  in- 
finita simul  in  actu. 

Igitur  si  quod  est  infinitum  in  successione  praeterita,  pos- 
sibile est  etiam  infinitum  simultaneum. 

6)  Imo  in  successione  praeterita  infinita  repugnantia 
quaedam  reperitur,  quae  in  infinito  simultaneo  non  exstat. 

Nam  in  omni  successione  omne  consequens  necessario 
suum  habet  antecedens.  Repugnat  ergo,  in  aliqua  successione 
plura  esse  consequentia  quam  antecedentia.  Atqui  in  succes- 
sione infinita  praeterita,  plura  essent  consequentia  quam  an- 
tecedentia. Etenim  omnes  successionis  hujus  termini  essent 
consequentes  alterum;  quia  nullus  est  terminus  primus, 
qui  sit  antecedens  et  non  consequens : ultimus  vero  terminus 
esset  ipse  quoque  consequens,  ut  caeteri,  sed  non  esset  ante- 
cedens, quia  nullus  alius  terminus  ipsum  subsequitur.  Ergo 
revera  in  hac  successione  termini  consequentes  plures  essent 
quam  antecedentes. 

289.  Arguimus  2°  Si  mundus  semper  fuisset,  infiniti  dies 
pertransissent,  infinita  dierum  series  foret  exhausta.  Sed  infi- 
nitum nec  pertransiri  nec  exhauriri  potest  (0.  349,  I,  II). 
Ergo. 

290.  Confirmatur  argumentum,  a)  Concipi  nequit,  quo 
pacto  haec  dierum  series  sicuti  terminum  habet  a parte  post, 
ita  terminum  quoque  non  habeat  a parte  ante.  « Nam,  ita  car- 
» dinalis  Toietus,  istud  tempus  et  dies  a Deo  facta  sunt. 

» Quomodo  autem  potest  comprehendi  quod  sint  dies  a Deo, 

» et  ordine  fluant,  et  non  cognoscat  ipse  quem  primo  pro- 
» duxit  (i)?  » 

b)  « Esto,  prosequitur  idem  auctor,  non  possit  assignari 
» primum:  non  effugitur  difficultas.  Nam  semper  verum  est 
» pertransita  esse  infinita:  dies  inquam,  et  annos,  et  gene- 
» rationes  infinitas,  etsi  non  detur  primum  (2).  » 

c)  Haec  unitas  temporis,  quam  dicemus  diem,  percurrit  ' 
tempus  durationis  mundi.  Nam  toto  hoc  tempore  fuit  dies 
post  diem.  Unde  iterum  sicpossumusargumentari.  Transitus 
fit  ab  uno  extremo  in  alterum.  Atqui  tempus  durationis  • 
mundi  praeteritae  procul  dubio  transiit.  Ergo  in  hoc  tempore 
sunt  duo  extrema.  Ergo  hoc  tempus  finitum  est  utrimque, 
proinde  nullo  modo  aeternum. 

291.  Arguimus  3°  Si  mundus  semper  fuisset,  infinito  fieret 
quotidie  additio.  Nam  dies  praeteriti  in  hac  hypothesi  essent 
infiniti;  et  tamen  iis  quotidie  adderetur  dies.  Repugnat  au- 
tem, infinito  additionem  fieri  (0.  347,  1°).  Ergo. 

292.  Confirmatur,  a)  Demonstravimus  alibi  (0.  349,  IX), 
repugnare  infinitum  actu,  quod  ex  una  parte  finitum  sit.  Id 
ergo  omne  quod  ex  una  parte  limites  habere  cognoscitur, 
infinitatis  est  incapax.  Ergo  dierum  praeterita  successio,  quae 
certe  unum  limitem  habet,  infinita  esse  nequit. 

b)  Negari  nequit,  multitudinem  dierum  qui  hodie  praete- 
riti sunt,  majorem  esse  multitudine  dierum  qui  ante  sex  mil- 
le, puta,  annos  in  praeteritorum  numero  computabantur. 
Quum  de  multitudine  agitur,  parum  refert  ex  qua  parte  ipsi 
incrementum  accesserit;  sed  certe  multitudo  prima  major 
est  secunda.  At  multitudo  quoque  prima  erat  multitudo  infi- 
nita. Ergo  multitudo  infinita  crescere  potuit. 

293.  Postremo  arguimus  3°  Si  mundus  semper  fuisset,  ha- 
beremus infinitum  infinito  majus.  Si  enim  mundus  semper 
fuisset,  annorum  numerus,  quos  mundi  duratio  complecte- 
retur, certe  finitus  esse  non  posset;  aliter  ejusmodi  duratio 
percurri  posset  et  exhauriri  finitis  acceptionibus;  id  quod 

(1)  In  VUI  Pliys.  c.  II.  Text.  X,  q.  II. 

(2) lbtd. 

cum  infiniti  natura  repugnat  (0.  349,  III).  Horum  ergo  an- 
norum numerus  infinitus  esset.  Sed  dies  qui  his  annis  conti- 
nerentur, certe  multo  plures  essent;  imo  infinities  plures. 
Ergo  infinitum  unum  ab  infinito  altero  in  eodem  genere 
multitudinis  infinities  superaretur. 

Jam  a)  infinitum  infinito  majus  esse  non  potest  in  eodem 
genere,  ut  alibi  ostendimus  (0.  349,  III.).  Ergo  mundus  non 
semper  fuit. 

b)  Si  mundus  quot  dies  habet,  tot  haberet  annos,  profecto 
annorum  mundi  numerus  major  esset,  quam  modo  sit.  Quo- 
modo ergo  poterit  annorum  hujusmodi  multitudo  unquam 
esse  infinita? 

294.  II.  Demonstratur  propositio  ex  rerum  creatione.  Cum 
iis  enim  agimus,  qui  nobiscum  tuentur,  Deum  non  modo 
mundi  architectum  et  opificem  esse,  sed  etiam  rerum  om- 
nium mundanarum  materiam  ex  nihilo  eduxisse.  Atque  esse 
creatum  cum  esse  aeterno  componi  nequit. 

Etenim  4°  creatio  vere  ponit  extra  Deum  res  creatas,  quae 
ex  se  esse  non  habent,  et  ex  nihilo  educuntur.  Haec  autem 
positio  passive  considerata,  ex  rei  natura  momentum  ali- 
quod signat,  quod  a sequentibus  mutationibus  distingui- 
tur. 

Atqui  hoc  momentum  suapte  natura  est  ipsum  temporis 
initium.  Nam  tempus  nihil  est  aliud,  quam  mutationum  se- 
ries quae  post  creationem  rebus  creatis  contingunt.  Quum 
igitur  ponuntur  res  creatae,  temporis  initium  ponitur. 

Sed  tempus  quod  initium  habet,  aeternum  esse  non  potest. 
Ergo. 

293.  2°  Dices;  si  mundus  aeternus  est,  nullum  instans 
assignari  potest,  in  quo  primo  a Deo  dimanavit.  « Sicut 
» enim,  inquiunt,  (ita  de  aeternitatis  mundi  assertoribus 
» S.  Augustinus)  si  pes  ex  aeternitate  semper  fuisset  in  pul- 
» vere,  semper  subesset  vestigium,  quod  a calcante  factum 
» nemo  dubitaret;  sic  et  mundus  semper  fuit,  semper  exi- 
» stente  qui  fecit  (l).  » 

At  qui  hoc  dicunt  creationis  conceptum  piane  tollunt. 

(1)  De  Civ.  Dei.  Lib.  X,c.  XXXI. 

a)  Quia,  ut  diximus,  creatio  vere  ponit  res  extra  Deum. 
Hoc  autem  dici  non  potest,  si  nullum  instans  assignari  po- 
test, in  quo  ponantur,  uti  vel  in  allata  similitudine  perspi- 
cies. 

b)  Quia  sic  tolleretur  discrimen  omne  inter  creationem  et 
conservationem.  Nam  et  creationi  et  conservationi  hoc  com- 
mune est,  quod  res  a Deo  dependeant  secundum  esse  quod 
habent.  In  hoc  vero  creatio  a conservatione  differt,  quod 
creatio,  praeter  dependentiam  hanc,  connotat  insuper  novita- 
tem essendi;  conservatio  vero  praecedentem  rei  existenliam 
supponit  (263,  4°).  Si  itaque  res  finitae  nunquam  esse  coepe- 
rnnt,  nunquam  haberunt  essendi  novitatem ; ac  proinde 
semper  conservatae  fuerunt,  nunquam  creatae.  Id  quod  pro- 
fecto mente  concipi  non  potest  (i). 

296.  Corollaria  1°  Ex  argumentis  modo  allatis  intelliges 
vim  rationis  illius,  quam  patres  perpetuo  adhibent,  praeser- 
tim contra  arianos  : aeternitatem  solius  Dei  propriam  esse. 
Nempe  quia  creatura  quaevis  et  produci  eget,  et  existentiam 
habet  tempore  mensurahilem ; quae  duo  cum  aeternitate  pu- 
gnant. Dei  autem  est  et  esse  a se,  et  extra  tempus  esse,  quia 
prorsus  immutabilis  est. 

2°  Respondere  poteris  quaerenti,  unde  repugnantia  mundi 
aeterni  probetur.  Probatur  videlicet  non  ex  parte  virtutis 
divinae,  sed  ex  parte  mundi,  et  nominatim  ex  duabus  mundi 
proprietatibus  omnino  essentialibus,  quae  sunt  esse  contin- 
gentem et  successivum. 

o°  Quanquam  igitur  Deus  ab  aeterno  virtutem  habuerit 
qua  mundum  creare  poterat,  et  ab  aeterno  mundus  possi- 
bilis fuerit,  divina  tamen  virtus  mundum  aeternum  creare 
non  potuit;  quia  mundus  aeternus  possibilis  non  est. 

4“  Si  qua  creatura  concipi  pues«t  in  qua  nulla  esset  suc- 
cessio, haec  quoque  ab  aeterno  creari  non  potuit;  quia  crea- 
tio temporis  initium  importat,  ac  proinde  existentia  cujus 

(t)«  Ponere  mundum  aeternum  esse,  sive  aeternaliter  productum,  ponendo  res 
c omnes  ex  nihilo  productas,  omnino  est  contra  veritatem  et  rationem...  et  adeo 
« contra  rationem  ut  nullum,  philosophorum  quantumcunque  parvi  intellectus 
« crediderim  hoc  posuisse, » £,  Bonaventura.  In  II  unt,  Dist.  I,  q.  II. 

vis  rei  creatae  rerum  aliarum  saltem  possibilium  mutationi- 
bus mensurabitis  est.  Nullum  autem  mensurabile  infini- 
tum. 

5°  Mundus  proprie  loquendo  dici  nequit  creatus  in  tem- 
pore ; quia  ante  creationem,  nullum  erat  reale  tempus ; 
sed  cum  tempore;  quia  temporis  initium  creatio  posuit. 

6°  Si  quis  dicat,  Deum  potuisse  mundum  creare  prius,  hoc 
non  aliter  intelligere  poterit,  quam  de  tempore  ideali  ; 
nempe  creationem  rerumque  vicissitudines  ita  ordinari  po- 
tuisse, ut  post  hanc  creationem,  et  ante  eas  rerum  vicissitu- 
dines quae  creationem  reipsa  consecutae  sunt,  aliae  insuper 
vicissitudines  possibiles  contingerent. 

CAPUT  III.  i . n . 

1 i>X  MUNDI  OPIFICIO.  5 

ARTICULUS  I. 

Unde  sit  rerum  distinctio  atque  ordo. 

297.  Duo  supersunt  quaerenda  : 1°  quis  fuerit  mundi,  ac 
rerum  quae  in  eo  sunt  opifex ; 2°  quo  modoetordine  mundi 
opificium  perfectum  sit.  De  fine  enim  ejus  ac  perfectione 
dicetur  commodius  in  theologia. 

Propositio  I.  Corporum  mundanorum  distinctio  et  ordo  a 
Deo  est  materiae  creatore. 

Videlicet  materiae  distributio  in  coelestes  globos,  ac  terrae 
formatio,  itemque  mira  illa  rerum  varietas  quibus  terra  ex- 
ornatur, non  materiam,  non  casum  fortuitum,  sed  eum- 
dum  qui  materiam,  ex  nihilo  eduxit,  Deum  effectorem  habet. 
Utrum  vero  immediate  aut  mediate  per  alia  agentia  sibi 
subjecta,  Deus  haec  perfecerit,  modo  non  quaerimus.  Est 
‘iterum  haec  propositio  contra  epicureos,  eosque  omnes  qui 
materiae  viribus  essentialibus,  vel  casui  fortuito  mundi  opi- 
ficium attribuunt. 

298.  Probatur  propositio  1°  Deus  cum  sit  intelligens, 
creare  materiam  non  potuit,  nisi  in  aliquem  finem ; operum 
■eutem  Dei  hic  unus  finis  esse  potest,  ut  ejus  perfectionem 
*c  bonitatem  manifestent.  Sed  iners  atomorum  massa,  st 

institutiones,  etc.  ii.  «* 

talis  permansisset  cujusmodi  creata  est,  huic  fini  assequendo, 
saltem  eo  modo  qui  Deo  dignus  esset,  par  non  erat.  Opor- 
tuit ergo,  ut  ex  hac  materia  variae  res  formarentur,  quae 
tum  multiformi  sua  perfectione,  tum  ordine  quem  inter  se 
haberent,  divinam  perfectionem,  quantum  poterant,  reprae- 
sentarent. 

2°  Qui  mundi  opificium  perfecit,  ostenditse  absolutum  do- 
minum esse  et  materiae  et  spirituum.  Nam  materiam  forma- 
vit prouti  voluit, ipsasque atomos  suis  legibus  obligavit;  spi- 
ritus vero  humanos  corporibus  intimo  necessarioque  nexu 
conjunxit.  Sed  nemo  alius  hoc  pacto  dominari  poterat  seu  ma- 
teriae seu  spiritibus,  nisi  et  materiae  etspirituumcreator.Ergo. 

3“  Si  quid  materia  per  se  efficere  poterat,  sane  vi  sibi 
essentiali  hoc  fecisset.  Atque  vis  materiae  essentialis  inepta 
erat  prorsus  ad  mundi  formationem.  Nam  vis  essentialis 
materiae  est  vis  resistendi,  quae  per  se  non  agit  nisi  uni  cor- 
pori aliud  corpus  admoveatur.  Sed  nullum  corpus  admovere 
se  potest  alteri  per  se  ; quia  nullum  corpus  potest  se  deter- 
minare ad  motum.  Ergo  neque  resistendi  vis  transire  ad 
actum  poterat  sine  primo  aliquo  motore,  qui  corpus  esse 
non  potest  (192,  3°).  Sed  praeterea  ad  mundi  constitutionem 
requirebantur  attractionis,  cohaesionis,  affinitatis  vires,  et 
calor,  et  lux,  et  electricitas,  et  magnetismus.  Atqui  hae  omnes 
vires  resultant  quidem  ex  vi  resistendi,  sed  non  ex  illa  sola, 
at  posita  actione  alterius,  qui  ponderabilem  materiam  intra 
imponderabilem  opportune  distribuerit,  ac  motus  varios 
ulriusque  atomis  impresserit.  Haec  autem  distributio  et  ille 
impulsus  sapientissimam  mentem  postulabant ; nam  totum, 
veluti  in  germine,  futurum  hunc  ordinem  continere  debe- 
bant. Ergo. 

4°  Unde  iterum  sic  arguo.  Qui  materiales  atomos  creavit, 
creare  eas  non  potuit,  nisi  aliquo  modo  dispositas,  et  vel  in 
quiete  vel  in  motu  constitutas.  Nefas  autem  existimare,  pri- 
mitivam illam  dispositionem  sine  consilio,  ac  sine  summo 
consilio,  creatorem  constituisse,  aut  singulas  atomos  in 
quiete  vel  motu  incogitantem  posuisse.  Utrumque  ergo  ex  in- 
tentione alicujus  finis  effecit.  Atqui  poterat  atomos  ita  dispo- 

nere,  in  iisque  tales  ciere  motus,  ut  exinde  vires  diversae 
quas  materia  nunc  possidet,  resultarent,  ac  dein  ex  iis  viri- 
bus per  varias  vicissitudines  haec  rerum  universitas  oriretur. 
Cur  ergo  dicemus,  creatorem  atomis  eam  dispositionem  eum- 
que  motum  non  dedisse  ? 

5°  Sed  organica  corpora  ulteriorem  adhuc  creatoris  curam 
expostulabant.  Omnes  enim  quotquot  sunt  materiae  inorga- 
nicae attributae  vires,  prorsus  ineptae  sunt  ad  plantas  ani- 
mantesque effingendas.  Plantae  enim  v.  gr.  ex  seminibus  vel 
ex  aliis  plantis  progerminant  ; semina  autem  in  plantis  so- 
lummodo elaborantur.  Imo  substantia  omnis,  sive  vegetalis, 
sive  animalis,  sive  liquida,  sive  solida,  intra  ipsa  vegetalia 
et  animalia  duntaxat,  ac  mediis  organis,  non  solis  mechanicis 
aut  chimicis  viribus,  conflatur.  Eaedemque  hae  substantiae 
organicae  extra  organa,  et  ab  influxu  vitae  remotae,  tantum 
abest  ut  plantas  aut  animalia  efficere  possint,  ut  imo  ad  mo- 
dum substantiarum  mineralium  crystallinas  formas  assu- 
mant, ac  materiae  inorganicae  leges  in  omnibus  sequantur. 
Sunt  ergo  in  corporibus  organicis  vires  naturales  ad  sibi 
similia  gignenda, sed  nulla  est  vis  hujusmodi  innatura  inor- 
ganica. Peculiaris  illa  molecularum  distributio  et  conjunctio 
quam  organisationem  dicimus,  nec  per  chimicas  attractio- 
nes, nec  per  electricitatem,  nec  per  aliam  hujusmodi  vim 
quamcunque  perfici  primo  potuit. 

299.  Quod  si  essent  in  materia  elementari  virtutes  illae  pha- 
sticae  nescio  quae,  quibus  plantas  et  animantes  primo  forma- 
tas esse  quidam  somniati  sunt ; cur  hae  vires  non  amplius 
operantur  ? Cur  nunquam  videre  licuit  equos  aut  homines  e 
pulvere  erumpentes,  aut  plantas  sine  semine  fruticantes  ? 
Certe  quum  tellus  eas  corporum  organicorum  species  pro- 
duxit, quae  hodiedum  in  ea  vigent,  statum  praesenti  similem 
obtinuisse  putanda  est.  Cur  ergo  quae  prius  tam  foecunda 
parens  fuit,  modo  sterilis  facta  est?  Praesertim  quum  species 
illae  atomorum,  ex  quarum  concursu  corpora  organica  pro- 
diere, in  rerum  natura  adhuc  subsistant. 

300.  Sed  de  animalibus  illud  quoque  notandum  est : ea 
non  solum  organico  corpore  constare,  sed  anima  insuper 

simplici  et  a corpore  distincta  ; quae  certe  per  atomorum 
concursum  effici  non  potuit,  sed  infinitam  creatoris  ex  nihilo 
virtutem  postulabat.  An  ergo  dicemus  creatorem  animas 
fecisse,  corpora  vero  casui  commisisse? 

501.  Objicient  fortasse,  oriri  hodiedum  animalia  aliter 
quam  per  generationem  ; v.  gr.  insecta  quaedam  ex  putri,  et 
ranas  post  imbrem  ex  pulvere.  Sed  in  primis  aniles  fabellas 
recinunt,  quum  haec  in  praesenti  objiciunt.  Nemo  enim  igno- 
rat, utramque  opinionem  esse  rejectam, ac  factum  utrumque 
aliter  modo  ab  omnibus  explicari.  Ast  hoc  omisso,  cur 
caetera  quoque  animalia  hoc  pacto  non  amplius  enascuntur? 
Nonne  omnia  sic  primo  nata  sunt  ? Cur  ergo  primitiva  illa 
ortus  ratio  in  omnibus  fere  speciebus  vigere  desiit  ? 

302.  Addam  et  hoc  : animalia  quum  primum  ex  terra 
emersere,  aut  perfecta  prodiisse  dicuntur,  cujusmodi  sunt 
modo  animalia  adulta,  an  vero  imperfecta,  quemadmodum 
embryones,  catuli,  pulli,  infantes.  Si  primum  dicunt,  rem 
dicunt  plane  incredibilem  et  arbitrariam,  imo  omnibus  quae 
experientia  demonstrat,  plane  contrariam.  Nihil  enim  vide- 
mus oriri  perfectum.  Quis  autem  putet,  plus  potuisse  terram 
vita  carentem,  aut  fortuitum  moiecularum quarumdam  con- 
cursum, quam  modo  possint  animalia,  ex  quibus  animalia 
generantur  solummodo  imperfecta?  Alterum  ergo  dicendum. 
At  quomodo  potuisset  infans  v.  gr.  diu  vivere  sibi  relictus 
ac  solus,  sine  ullo  subsidio,  nutrimento,  defensione? 

Igitur  materia  elementaris,  cum  omnibus  suis  viribus, 
organica  corpora,  multoque  magis  animalia,  perse  effingere 
non  potuit.  Ergo  in  hunc  finem  vis  alia  a materiae  viribus 
diversa  requirebatur.  Hanc  autem  vim  summo  consilio  ac 
divina  sapientia  operatam  fuisse  ejus  opera  evidentissime 
manifestant.  Ergo. 


,V' 


ARTICULUS  II. 

* De  modo  et  ordine  quo  mundus  est  conditus. 


503.  Modum  atque  ordinem  quo  haec  rerum  universitas  a 
summo  opifice  condita  et  perfecta  est,  triplici  methodo  deter- 
minare possumus  ; deductione  ex  principiis  analyticis,  tra- 

ditione,  observatione.  Viam  alteram  persequi  historici  est; 
qui  tertiam  inierunt  peculiarem  de  terrae  formatione  statuere 
scientiam  quam  geoloyiam  dicunt : prima  est  philosophi 
propria.  Fatendum  tamen,  solam  analysim  conjecturas  tan- 
tummodo praebere  posse  philosopho;  quare  ut  aliquid  certi 
definiatur,  traditionis  ac  geologiae  adjumenta  accersere  opor- 
tet. Nos  breviter  exponemus  quid  suppeditare  videatur  ana- 
lvsis,  atque  hoc  deinde  traditionis  et  geologiae  testimonio 
confirmabimus. 

Propositio  II.  Mundi  constitutio  mundanorumque  corpo- 
rum molitio  post  creatam  a Deo  materiam , ipsius  materiee 
viribus  commissa  fuisse  videtur ; ita  tamen  ut  divinus  opifex 
1°  sapientissima  atomorum  materialium  dispositione  ac  motione 
omnem  futurarum  vicissitudinum  seriem  determinaverit  ac  pra‘- 
paraverit,  et  ad  intentum  finem  ordinaverit;  2°  immediate 
operatus  sit  in  plantarum  et  animantium,  multoque  magis  in 
hominis  formatione. 

504.  Duobus  modis  divinum  mundi  opificium  perfici  po- 
tuisse manifestum  est.  Potuit  enim  Deus  uno  momento  om- 
nia efficere  et  perficere,  materiam  creans  simul  et  secundum 
archetypas  ideas  formans.  Potuit  quoque,  materialibus  ato- 
mis creatis,  iisque  opportune  dispositis  ac  motis,  cmtera 
quai  naturalibus  viribus  fieri  poterant,  iis  efficienda  com- 
mittere; ut  variis  modis  attrahentibus  sese  primis  rerum 
elementis  aut  repellentibus,  per  successivas  evolutiones  ac 
motus,  primum  coelestes  orbes  ac  terrestris  globus  consti- 
tuerentur, ac  deinde  in  terra,  et  aer  et  maria  et  montes,  etsi 
quae  alia  naturae  viribus  fieri  poterant,  efficerentur;  tum 
ipse  pro  vario  atmospherae  statu  ac  telluris  temperie,  variis 
terram  convestiret  plantis,  ac  diversas  animantium  classes 
effingeret. 

505.  Primus  effectionis  modus  manifeste  possibilis  est, 
nihilque  habet  quod  Deum  dedeceat.  Modi  quoque  alterius 
possibilitas  non  minus  evidens  est,  si  duo  illa  quai  in  pro- 
positione praestituimus,  in  tuto  collocentur.  Ut  enim  paulo 
ante  diximus,  primitiva  atomorum  dispositio  fortuita  esse 
non  potest  (298,  4°).  Organicorum  quoque  corporum,  ac 

maxime  animalium,  inorganicae  materiae  vires  causa  suffi- 
ciens non  sunt  (298,  5°).  Si  igitur  et  primitiva  atomorum  dis- 
positio et  plantarum  atque  animantium  formatio  immediatae 
Dei  operationi  tribuantur,  evidenter  possibile  est,  caetera 
quae  naturae  viribus  fieri  poterant,  voluisse  Deum  ut  ab  iis 
efficerentur. 

306.  Cum  uterque  modus  possibilis  sitDeoqueconveniens, 
utrum  horum  adhibuisse  Deum  existimemus?  Hic,  ut  dixi, 
nihil  aliud  rationi  licet,  quam  probabilitates  conjecturasque 
sectari.  Dico  igitur,  si  a priori  de  re  hac  decernere  volumus, 
probabilius  esse,  Deum  naturalium  virium  ministerio,  quoad 
eae  poterant  aliquid  efficere,  usum  fuisse.  Haec  est  enim  di- 
vinae providentiae  consueta  agendi  ratio,  ac  tum  in  corporeo 
mundo  tum  in  spiritali,  nec  in  naturali  solum  ordine,  sed 
etiam  in  eo  qui  est  supra  naturam,  perpetuo  notata  lex,  ut 
quaeeunque  creatae  res  acceptis  a creatore  viribus  agere  in 
alicujus  operis  exsecutione  possunt,  ea  omnino  illis  effi- 
cienda committantur;  ac  tum  solum  divinae  potentiae  imme- 
diata adsit  actio,  quum  vel  creata  agentia  nulla  sunt,  vel  si 
quae  sunt,  viribus  ad  opus  idoneis  destituuntur.  Mitto 
exempla  quae  sunt  infinita  et  obvia;  ac  noto  solum,  hanc 
agendi  modum,  ut  alibi  dixi  (0.  288),  divinam  sapientiam, 
bonitatem,  potentiam  multo  magis  commendare,  quam  si 
Deus  omnia  immediate  ageret. 

Jam  in  rerum  exordio  putandum  est,  Deum  usitatum  sibi 
agendi  modum  servasse,  cum  praesertim  tunc  et  providentiae 
futurae  ordo  inciperet,  et  ad  mundi  finem  hic  agendi  modus 
maxime  conduceret.  Concludere  igitur  licet,  divinum  artifi- 
ci m non  omnia  per  se  immediate  perfecisse  quae  ad  mundi 
molitionem  pertinerent ; sed  ea  quae  ipse  solus  facere  pote- 
rat, ipsum  fecisse,  ea  vero  ad  quae  virium  creatarum  opera- 
tio sufficiens  erat,  iisdem  exsequenda  destinasse. 

307.  Quod  si  hoc  fuit  divini  auctoris  consilium,  profecto 
non  poterant  omnia  uno  momento  fieri.  Nam  creatae  vires 
non  agunt  nisi  in  tempore,  ac  per  multos  solummodo  va- 
riosque  motus,  perque  multas  ac  successivas  vicissitudines, 
combinationes,  pugnas,  catastrophes  ad  hunc  rerum  ordi- 

nem  constituendum  pervenire  poterant;  etiamsi  de  solo 
inorganico  regno  loquamur.  Ac  si  iis  legibus  in  rerum  prin- 
cipio materia  regebatur  quibus  nunc  regitur  (de  quo  quis 
dubitet?),  certissimum  est,  tantarum  rerum  molitionem,  nisi 
longo  temporis  decursu,  perfici  non  potuisse.  Ergo  si  divini 
operis  exsecutio  materialibus  viribus  commissa  est,  diu- 
turnum satis  temporis  intervallum  mundi  conditio  postu- 
lavit. 

308.  Haec  ratio  conjectando  ; ejusque  conjecturas  mirifice 
confirmat,  institutis  in  terrestri  cortice  accuratissimis  obser- 
vationibus, geologia.  Illud  enim  in  praesenti  apud  geologos 
om?  es,  vel  certe  apud  nobilissimos  quosque,  ratum  in  hac 
re  fixumque  est,  terreni  globi  strata  atque  involucra  naturae 
viribus  successive  elaborata  multorum  saeculorum  opere 
fuisse.  Id  quod  eorumdem  stratorum  natura,  partitio,  dis- 
positio, elevatio,  inclinatio,  ac  fossilia  corpora  qua*  in 
iis  consepulta  reperiuntur,  vel  invitis  animis  suadere  vi- 
dentur. 

309.  Post  primum  terrestris  globi  corticem,  qui  vegetali, 
ut  aiunt,  terra  fluvialibusque  crassamentis,  aut  vulcanicis 
ejectionibus  constat,  jacet  certa  quaedam  series  stratorum, 
quae  alia  aliis  super  posita  sunt,  et  inter  se  tam  substantia- 
rum quibus  coalescunt,  quam  fossilium  organicorum  quae 
continent,  natura  differunt.  Strata  haec  terrena  vocant  geo  - 
logi. 

Quae  profundissima  sunt,  et  olim  primitiva,  appellabantur, 
igne  elaborata  creduntur.  In  his  eminent  crystallizationis 
opera  plus  minusve  distincta,  plus  minusye  perfecta;  nullae 
vero  sunt  organicorum  corporum  reliquia3. 

His  superinsident  terrena,  quae  quidam  dixere  transitionis. 
Haec  ex  marino  sedimine  genita  se  produnt,  etab  igne  modi- 
ficata. In  his  fossilia  inveniuntur  organica,  nempe  plantae, 
zoophyta  et  quaedam  testacea. 

Succedunt  terrena  secundaria . In  his  pariter  aquarum  se- 
dimenta reperis,  atque  insuper  immania  fossilis  carbonis 
crassamenta;  simul  vegetationis  reliquias  multas,  reptilium 
ingentium  exuvias,  ac  prima  avium  vestigia. 

Editiora  sunt  terrena  tertiaria.  In  quibus  praeter  marinas 
exuvias,  reliquiae  multae  delitescunt  quadrupedum  terre- 
strium ; inter  quas  quae  vetustiores  apparent,  a generibus 
modo  in  terra  degentibus  valde  differunt ; recentiores  non 
ita. 

310.  Ex  horum  omnium  observatione  deducunt  geologi 
1®  Strata  haec  seu  involucra  terrestris  globi  alia  aliis  anti- 
quiora esse,  videlicet  inferiora  superioribus.  2°  Ea  esse  evi- 
denter aquea  sedimenta,  neque  celeris  undarum  transitus, 
aut  cataclysmi  cujusdam  praeceps  ac  perturbatum  opus,  sed 
a tranquillis  ac  diu  permanentibus  aquis  lente  demissa.  Hinc 
5°  terram,  ubicunque  ea  strata  sunt,  marinis  ut  plurimum, 
alicubi  etiam  palustribus  aquis  diu  fuisse  contectam.  4°  Cum 
strata  eadem  concentrica  non  sint,  sed  horizontalia  in  plano, 
ad  latera  vero  montium  elevata,  concludere  necesse  est,  sub- 
stantias quae  in  profundioribus  terrae  visceribus  latebant, 
saepe  in  altum  ejaculatas  e mari  erupisse,  ac  superimpositos 
sedimenti  cortices  extulisse  ac  sinuasse.  5°  Hinc  terram  ha- 
bitabilem e mari  emersisse,  ac  saepe  ubi  mare  fuerat  terram 
fuisse,  et  vicissim  terrae  mare  successisse;  nam  super  elevata 
strata  iterum  horizontalia  cernuntur,  et  sub  marinis  sub- 
sidentiis palustres,  cum  terrestris  vegetationis  reliquiis 
6®  Multes  magnasque  vicissitudines  conversionesque  superfi- 
ciem telluris  passam  esse  ante  hominis  apparitionem;  nullae 
siquidem  hominis  exuviae  aut  monumenta  in  supra  descri- 
ptis terrenis  reperiuntur.  7°  Fuisse  tempus  quum  nec  plantae 
nec  animantia  ulla  in  terra  essent,  plantas  dein  germinasse, 
postremo  animantia  apparuisse,  alia  post  alia;  imperfectiora 
primum,  dein  perfectiora.  Demum  8°  multa  plantarum, 
multa  animantium  genera  late  super  terram  multiplicata 
fuisse,  dein  omnino  deleta,  aliis  in  eorum  locum  succeden- 
tibus. 

311.  Ex  his  omnibus  concludunt,  naturae  vires  secundum 
leges  quibus  nunc  reguntur,  operantes,  gradatim,  successive, 
cum  progressu  ab  imperfectis  ad  perfectiora,  longo  saeculo- 
rum decursu,  multisque  interpositis  terrarum  elevationibus, 
ac  violentarum  eruptionum  vicissitudinibus,  terrestrem  glo- 

bum  ad  eum  statum  ornatumqueadduxisse,  in  quo  erat  quum 
hominis  domicilium  esse  coepit.  Conclusio  igitur  nostra  geo* 
logiae  universae  conclusio  est. 

312.  Eamdem  confirmant  populorum  traditiones.  Quae 
quidem  detractis  fabularum  additamentis  et  allegoriae  invo- 
lucris, huc  redeunt  omnes : mundum  divina  virtute  genitum 
in  tempore;  praecessisse  chaos  seu  elementorum  commixtio 
nem ; deinde  successive  ignem,  mare,  coelum,  terram,  viven- 
tia producta,  atque  ultimo  hominem.  Ita  mosaica  in  primis 
historia,  quam  divina  nobis  commendat  auctoritas;  tum 
iEgyptiorum,  Phoenicum,  Chaldaeorum,  Persarum,  Hetrus- 
corum,  Graecorum,  nec  non  novi  orbis  populorum  traditio. 
Horum  omnium  cosmogoniae  quoad  essentialia  cum  Moysis 
narratione  conveniunt;  hic  autem  consensus  non  aliunde  re* 
peti  potest  quam  a primitiva  revelatione, per  primos  humanae 
stirpis  parentes  ad  posteros  transmissa. 

313.  Quod  vero  spectat  ad  temporis  periodum,  intra  quam 
mundi  conditio  perlecta  est,  ex  profanis  traditionibus  nihil 
certi  hac  de  re  determinari  potest.  Divina  solum  Moysis  hi- 
storia hoc  tempus  determinat. Docet  enim  inspiratus  auctor, 
primo  totam  mundi  aspectabilis  materiam  ex  nihilo  condi- 
tam « In  principio  creavit  Deus  coelum  et  terram  (i);  » 
deinde  sex  dierum  spatio  mundi  molitionem  ornatumque 
perfectum  esse.  Id  quod  prima  fronte  iis  quae  diximus,  quae- 
que geologia  docet,  obstare  videtur.  Quae  apparens  pugna  ut 
removeatur,  sedulo  in  primis  notandum  est,  diesillosmosai- 
cos,  quorum  primi  tres  effluxerunt  antequam  tellus  solis  ra- 
diis illuminaretur,  septimus  vero,  in  quo  Deus  requievit  ab 
universo  opere  quod  patrarat  (2),  adhuc  perdurat,  hujus- 
modi inquam  dies  mirabiles  quosdam  dies  esse,  et  extra 
nostrorum  dierum  ordinem  positos;  nec  mirum  si  ab  iis  om- 
nino differant. 

Certe  cujusmodi  hi  dies  fuerint,  difficile  explicari  posse 
sapientiores  quique  semper  existimarunt ; in  iisque  expli- 
candis nunquam  patrum  ac  theologorum  unanimis  senten- 

(1)  Gen.  1, 1. 

(2)  Gen . II,  2. 

tia  fuit.  Sane  s.  Augustinus  pluresque  alii  cum  illo  opinati 
l sunt,  sex  illos  dies  unicum  fuisse  momentum,  in  quo  causa- 
liter, invisibiliter  et  potentialiter  omnia  facta  fuerint  quae 
, deinde  in  temporum  serie  reipsa  facta  sunt  («).  Quae  opinio 
rationabilior  habita  est  a S.  Thoma  (2),  et  aeque  probabilis  ac 
vulgaris  interpretatio,  quae  dies  illos  vigintiquatuor  horis 
contineri  statuit  (3). 

Recentiores  vero  non  pauci  existimant,  dies  hujusmodi 
diuturnas  temporis  periodos  fuisse.  Atque  hanc  nos  senten- 
tiam amplectendam  censemus,  quae  quoad  rei  substantiam, 
cum  Augustini  sententia  congruit. 

314.  Omittam  igitur  referre  hypotheses  caeteras,  quae  ad 
conciliandam  cum  geologorum  placitis  Moysis  narrationem, 
a piis  doctisque  viris  excogitatae  sunt.  Missa  quoque  faciam 
hermeneutica  argumenta,  quae  ad  hanc  sententiam  confir- 
mandam allata  sunt,  aliaque  ex  ipsa  genesi  deprompta  (4), 
Sufficiet  solum  haec  duo  notasse  : 1°  vocem  dies , etiam  apud 
Hebraeos,  saepe  accipi  pro  tempore,  etiam  longissimo  ; saepe 
pro  lucis  tempore;  2°  vocem  vespera,  significare  tenebrarum 
initium,  aut  totum  tenebrarum  tempus  : vocem  mane  lucis 
initium. 

315.  Potius,  nam  philosophicum  negotium  hoc  est,  expo- 
nam breviter  rationes  praecipuas,  quae  nos  suadent,  ut  vul- 
garem mosaicorum  dierum  interpretationem  seponamus. 

1°  Et  re  quidem  vero  poterat  Deus  omnia  per  se  uno  mo- 
mento facere,  poterat  quoque  per  has,  quas  rebus  a se 
conditis  indidit,  vires  ac  leges  : uno  aut  altero  modo  semper 
Deus  operatur.  Quaenam  igitur  ratio  reddi  poterit, cur  mediam 
quamdam  in  eo  rerum  principio  inierit  viam?  Illa  omni  ex 
parte,  unoque  instanti  perfecta  creatio,  ad  ostendendam 
divinam  potentiam  aptissima  erat:  haec  per  naturales  causas 

(t)  De  Genesi  ad  lit.  Lib.  IV  et  alibi. 

(2)  In  II  seni.  D XII,  art.  II. 

(3 ) Samm.  th.  p.  1.  q.  LXXIV.  art.  II. 

(4)  Eas  hypotheseset  haec  argumenta reperies  in  docto  opusculo  eruditionis  reque 
ac  pietatis  plenissimo  quod  cl.  P.  Jo.  Baptista  Pianeiari  S.  J.  hoc  de  argumento 
edidit,  cui  titulus:  In  historiam  creationis  mosaicam  commentatio.  Neapoh,  1851, 
ci.  § V,  seq.  et  § LI,  seq. 

perque  simplicissimas  leges  elaborata  formatio,  sapientiam 
fortiter  ac  suaviter  omnia  disponentem  mirifice  commen- 
dabat. At  in  tertia  hac  operandi  ratione  nihil  video  quod 
Deum  deceat.  Concipere  enim  nequeo  Deum  ita  operari,  ut 
cum  leges  statuisset  quae  huic  rerum  ordini  constituendo 
pares  essent,  iis  tamen  non  utatur,  imo  eas  violet,  aliasque 
in  earum  locum  ad  naturae  initia  gubernanda  constituat, 
atque  magnorum  ope  miraculorum  urgeat  effectum  quem 
integrum  jam  inde  a principio  praestare  poterat  : cumque 
urgere  sic  vellet,  tamen  uno  solum  instanti  singulis  operetur 
diebus,  subsequenti  die  alteroque  momento  opus  suum 
resumpturus. 

2°  Cum  aliquid  frustra  facere  Deum  suspicari  nefas  sit, 
hic  tamen  Deus  sapientissimus  exhibetur  confusionem 
creans,  cum  ordinem  regnare  vellet,  sequenti  reapse  die 
confusa  separaturus  ordinemque  inducturus. 

Quorsum  triduana  illa  lux  ante  solis  ortum,  cum  sol  post 
tres  dies  apparere  debebat?  Hodie  tantam  aquarum  vim  pro- 
ducit ut  totam  terra  superficiem  contegant,  totaque  aquis 
terra  imbibatur  : cur  hoc,  si  crastina  die  aquas  in  unum 
latus  reducturus  est,  ut  apta  herbis  atque  arboribus  terra 
inveniatur? 

At  quadro,  quomodo  aquae  in  unum  locum  recesserunt, 
qua3  totam  pridie  terram  occupabant?  Vel  erant  maris  cavi, 
tates,  vel  non  erant.  Si  erant,  quid  aquas  impedivit  ne  natu- 
rali motu  in  eas  procurrerent?  Si  non  erant,  ergo  cum  Deus 
paulo  ante  terrae  superficiem  aequabilem  fecisset, postea  opus 
suum  emendavit,  eamque  hiulcam  fecit. 

3°  Quid  fuit  lux  illa  quae  primo  die  refulsit;  aut  ubi  illa 
refulsit?  Non  a sole  fuit,  nam  de  sole  fit  mentio  quarta  die  : 
fuit  ergo  aliquid  aliud  quod  tribus  illis  diebus,  quasi  quod- 
dam solis  supplementum  esset.  Quidquid  fuerit,  si  immota 
mansit  lux  isthaec,  tota  terra  fuit  semper  dies,  aut  si  unum 
tantum  hemispherium  illuminabatur,  fuit  semper  ex  una 
parte  dies,  ex  altera  semper  nox.  Non  fuit  ergo  diebus  illis 
vicissitudo  diei  et  noctis.  Si  vero  lux  haec  gyrum  egit,  primo 
hoc  gratuito  supponitur ; deinde  fecit  illa  diem  in  uno  hemi- 

spherio,  ac  tenebras  reliquit  in  altero.  Semper  proinde  in 
terra  et  dies  fuit  et  fuit  nox. 

4°  Demum  vulgaris  interpretatio  magnum  hoc  habet  in- 
commodum, quod  geologiae  conclusionibus  (310)  contraria 
est;  ac  propterea  si  quis  ei  pertinaciter  inhaerere  velit,  is 
nobilissimae  scientiae  bellum  indicat  oportet.  Id  quod  in 
divinae  scripturae  interpretatione  cavendum  maxime  semper 
patres  censuerunt,  atque  in  primis  Augustinus  (i)  et  Tho- 
m as  (2). 

316.  Si  quis  has  omnes  difficultates  declinare  aut  superare 
se  posse  putat,  asserendo  per  miraculum  esse  factum  id 
omne  quod  intra  sex  illos  dies  naturalibus  viribus  fieri  non 
poterat,  huic  primo  cum  Suaresio  respondebimus : « Opera 
» miraculosa  vel  extraordinaria  absque  necessitate  vel 
» sufficienti  testimonio  audienda,  non  sunt  (3).  » Deinde 
videant  qui  ita  sentiunt,  an  de  Deo  digne  loquantur  quum 
talia  ipsi  miracula  adscribunt;  quae  nimirum  potentissima 
sapientia  in  eum  finem  effecerit,  ut  vel  recens  a se  factum 
opus  corrigeret,  vel  absurdos  effectus  a suis  ipsis  operibus 
dimanantes  impediret,  miracula  quae  legibus  naturae  dero- 
garent in  ipso  naturae  ac  rerum  exortu,  quum  maxime  suum 
cuique  rerum  generi  modum  atque  ordinem  Deus  praescri- 
beret; quaeque  partim  ad  accelerandum  creationis  opifi- 
cium, partim  ad  retardandum  fierent.  Videant  an  haec  agendi 
ratio  digna  sit  Illo,  qui  vel  uno  volontatis  suae  nutu  omnia 
facere  quae  vult,  vel  sapientissime  in  causis  disponere  fa- 
cienda potest. 

347.  Cum  igitur  vulgarem  sex  dierum  interpretationem  tot 
tamque  graves  difficultates  premant,  in  ea  nullo  pacto  con- 

(1) «  Hoc  indubitanter  tenendum  esi,  ul  quidquid  sapientes  hujus  mundi  de 
t natura  rerum  veraciter  demonstrare  potuerint,  ostendamus  nostris  libris  non 
« esse  contrarium.  » De  Gen.  ad  lit . Lib.  I,  c.  XXI.  Idipsum  docet  pluribus  aliis 
locis. 

(2) «  Cum  scriptura  divina  multipliciter  exponi  possit,  nulli  expositioni  aliquis 
« ita  praecise  inhaereat,  ulsi  certa  ratione  constiterit  hoc  esse  falsum  quod  aliquis 
# sensum  scripturae  esse  credebat,  id  nihilominus  asserere  praesumat,  ne  scriptura 
c ex  hoc  ab  infidelibus  derideatur,  et  ne  eis  via  credendi  praecludatur.  » Sum.t/i 
p.  1,  q.  LXVIII'  ari.  I. 

(5)  De  opere  sex  dier • 1, 11,  c.  VII. 

quiescere  possumus.  At  pone  dies  illos  sex  temporis  periodos 
fuisse,  tantae  diuturnitatis  quanta  ad  opus  secundum  Dei 
leges  consummandum  requirebatur:  atque  hoc  ubi  posueris, 
uno  veluti  ictu  difficultates  et  rationis  et  scientiae  profligas, 
omnibus  geologorum  placitis  factum  est  satis  ; et  non  modo 
nulla  est  amplius  geologiam  inter  ac  mosaicam  historiam 
discordia,  sed  est  concordia  tanta,  ut  fateri  quisque  debeat, 
mirabilem  prorsus  eam  esse  ac  divinam  historiam,  quae  omnes 
naturae  indagatores  in  tam  abditis  veritatibus  promulgandis 
praevertit,  et  jam  inde  a vetustissima  aetate  ea  docuit,  quae 
post  multa  sgecula  multorumque  labores,  vix  nostris  tempo- 
ribus, omnibus  adhibitis  adminiculis  scientiarum,  reperire 
tandem  ex  parte  potuit  humanum  ingenium. 

Concludemus  ex  dictis  hucusque,  et  rationem,  et  obser- 
vationem, et  traditionem  omnem  probare,  mundi  molitionem 
naturae  viribus  a divino  opifice  permissam  esse,  ac  in  tem- 
poris successione  perfectam. 

ARTICULUS  III. 

* Brevis  cosmogonice  adumbratio . 

318.  Superest,  ut  quo  ordine  mundi  moles  effecta,  ac  terra 
quam  incolimus  formata  fuerit,  breviter  innuamus.  Inutile 
prorsus  est,  ut  commemorem  arbitrarias  illas  et  obsoletas 
cosmogonias  et  geogonias  quae  in  eum  unice  finem  a profanis 
quibusdam  auctoribusin  medium  prolatas  videntur,  ut  Moysis 
narrationi  contradicerent.  Has  enim  omnes  funditus  jam 
evertit  geologia.  Simul  porro  collatis  hujus  scientiae  conclu- 
sionibus cum  iis  quae  sacra  docet  historia,  haec  eventuum 
series  in  mundi  primordiis  fuisse  videtur  : 

319.  Principio  creavit  Deus  materiam  omnem  tam  pon- 
derabilem  quam  imponderabilem  ; ponderabilem  in  varias 
massas  distributam,  imponderabilem  quaquaversus  diffu- 
sam. Massae  porro  materiae  ponderabiiis  opportunis  secer- 
nebantur intervallis,  ac  tot  erant  numero,  quot  sidera  ac 
planetas  archetypa  mundi  idea  praefiniebat.  In  invisibilibus 
hisce  et  incompositis  atomorum,  ut  ita  dicam,  agminibus 
tota  physicarum  vicissitudinum  series,  totus  futuri  mundi 

ordo  totaque  pulchritudo,  quasi  in  semine  praecontine- 
bantur. 

320.  « Moleculae  elementares  (prosequar  enim  verbis 
» viri  cl.  a quo  haec  didici,  cujus  commentarium  supra 
» citavi),  legi  universalis  gravitatis  obedientes,  alterae  ad 
» alterum  accederent  necesse  erat,  atque  ita  quae  ad  tellu- 
» rem  nostram  efformandam  fuerant  a Creatore  praeordi- 
» natae,  globum  hunc  consociatae  constituerent.  Igitur  dum 
» undecunque  hae  moleculae  sibi  invicem  occurrerent,  post- 
» quam  altera  ad  alteram  satis  accesserant,  chimicae  com- 
» binationes  juxta  chimicas  leges  confici  debebant.  Ita  e 
» simplicibus  seu  elementaribus  moleculis  mixta  efficie- 
» bantur....  Haec...  lucem  aliquam  generabant,  simulque 
» temperiem  elevabant:  qua  ex  re  novae  combinationesoriri 
» debebant,  et  lux  et  calor  magis  ac  magis  augeri.  Inter  has 
» novas  combinationes,  imo  una  ex  praecipuis  putanda  est 
» fuisse  synthesis  aquae,  quae  magnam  vim  caloris  luminosi 
» producit ; cumque  maxima  ibi  adesset  copia  elementorum 
» illorum  ex  quibus  aqua  constat,  in  immensum  calor  etlux 
» augeri,  novaeque  inde  affinitates  excitari  debuere...  Ex  his 
» combinationibus  nova  fiebant  incrementa  caloris  et  lucis. 
» Interea  istae  syntheses  et  combustiones  una  cum  luce  et 
» calore  quorum  et  effectus  erant  et  causae  per  spatium  dif- 
» fundebantur  (i).  » 

Quid  plura  cupis?  Ecce  tibi  post  tenebras  lucis  initium, 
lucem,  diem  primum. 

321.  « Statim  ac,  ita  idem  auctor,  in  tellure  et  in  circum- 
» stante  spatio  primum  illud  incendium  resedit,  descen- 
» dente  infra  gradum  luminosi  caloris  temperie,  obscuritas 
» fortasse  perfecta  terram  rursus  occupavit.  Etsi  enim  valde 
» probabiliter  sol  tunc  erat  radios  evibrans  quibus  lux  pro- 
» pagatur,  tamen...  a densissimo  vapore  opacisque  per 
» spatium  disseminatis  corpusculis,  radiorum  solarium  iter 
» obstruebatur,  nec  ii  ad  tellurem  usque,  nisi  paucissimi  ac 
» debiles  pertingebant.  Et  revera  maxima  illa  aquae  copia  quae 

(1)  ln  hist . mosaicam  creationis  commentatio.  Auct.  Jo.  Baptista  Piaociani,  $.  J. 
% XXXIV. 

» recens  genita  fuerat, quaeque  ob  temperiem  nimis  adhuc  ela- 
» tam,  super  terrae  superficie  consistere  non  poterat,  cingebat 
» undequaque  terram  densissima  nebula  vaporis,  ut  dicunt, 
i>  vesiculosi,  cui  probabiliter  innumerae  aliae  opacae  parti- 
» culae  sive  metallicae,  sive  aliarum  specierum  commisce- 
» bantur....  At  paulatim  opaca  corpuscula  praecipitabant, 

» et  quando  temperies  satis  depressa  id  permisit,  maxima 
» etiam  vis  aqua3  decidebat,  et  giobo  terrestri  superextende- 
» batur...Caligoilla  dissipabatur... magna  illa  corpuscularis 
» sphaera  quae  globum  terrestrem  cingebat,  satis  diaphana 
» evasit.  Vapor  tamen  aqueus  concretus,  et  ille  quidem 
» copiosus,  in  editis  sphaerae  hujus  regionibus  mansit,  ubi 
» major  fuerat  refrigeratio  quam  in  parte  inferiori  ; atque 
» ita  nebulosum  veluti  fornicem  constituit,  qui  per  illam 
» diaphanam  atmosphaeram  ab  aqua  terram  contegente  se- 
» parabatur...  Nebulosus  ille  fornix  astrorum  quidem  vi- 
s>  sum  prohibebat,  at  satis  meare  sinebat  solarem  lucem,  ' 
» quemadmodum  et  modo  fit  quum  nubes  coelum  obdu- 
» eunt  (i).  » 

Habes  iterum  tenebras  in  terra,  ac  deinde  lucem,  diem 

secundum. 

522.  Tum  vi  subterranei  ignis  terrae  ex  undis  elevari  coe- 
perunt, et  in  parato  sibi  loco  vegetalis  regni  primitiae  appa- 
rere. Vegetatio  autem  in  uda  illa  et  calida  et  constanti 
temperie,  intraque  atmosphaeram  acido  carbonico  refertissi- 
mam, mirifica  accipiebat  incrementa,  ac  brevi  omnes,  quae 
emerserant,  terras  occupavit.  Simul  incipiebat  in  aquis  ani- 
malis vita  ab  imperfectissimis  hujus  regni  divisionibus 
radiantium , seu  zoophytorum  et  mollium  testaceorum,  de  qui- 
bus nullam  Moyses  mentionem  facit ; nam  eorum  solummodo 
animalium  originem  commemorat,  quae  per  illud  tempus 
inter  animalia  computabantur. 

325.  Si  vesperam  et  mane  in  die  hac  et  sequentibus  quae- 
ris, audi  auctorem  quem  sequimur  : « Magna  vis  ex  imo  in 
» altum  terrena  satis  extensa  agens,  atque  ad  ea  super  aquas 
» elevanda  idonea,  si  uno  aut  fere  eodem  tempore  in  multis 

(1)  Ibid.  § XXXIX, 

» terne  partibus,  iisque  inter  se  dissitis  operata  est,  potuit 
» materia  ex  imo  in  aerem  ejaculata  obscuritatem  quamdam 
» producere  ut  saepe  fit  in  aliqua  parte  aeris  quum  ignivo- 

> morum  montium  fauces  eructant.  Praeter  ejaculatam  ma- 
» teriam,  magnam  quoque  vaporis  vim  tunc  elevatam,  et 
» cum  vapore  innumeras  heterogeneas  particulas  quae  in 
» aqua  tunc  erant,  aestimare  possumus.... 

» Nec  illud  probabilitate  caret,  ipso  initio  dierum  gene- 

> siacorum  quarti,  quinti  et  sexti  tres  revolutiones  fuisse 
» in  tellure,  et  ab  his  elevationes  novas,  majores  adhuc  iis, 
» quas  tertia  haec  periodus  adduxit,  profectas.  Animadver- 
» terunt  geologi,  has  telluris  perturbationes  ut  minus  anti- 
» quae  sunt,  ita  majores  effectus  produxisse  ; tum  quoque 
» vel  ante  has  perturbationes  accidisse,  vel  ab  eis  fuisse 
» inductas  mutationes  quasdam  in  aqua  et  in  aere  magni 
» momenti,  quibus  factum  est,  ut  haec  media  existentiie  ac 
» nutritioni  novarum  classium  viventium  apta  redderen- 
» tur...Non  absurde  igitur  supponere  possumus  operibus 
» trium  horum  dierum  praecessisse  obscuritatem  a maxima 
* copia  vaporum  concretorum,  arenae  et  aliarum  molecu- 
» larum  ex  imo  erumpentium  effectam...  Dispersio  hujus 
» caliginis  et  restitutio  lucis  mane  dici  potest  (i).  » 

324.  Post  hanc  periodum,  dissipato  vaporum  nebuloso 
fornice,  quo  tellus  hucusque  circumcincta  fuerat,  sol,  luna 
ac  stellae  in  terra  videri  coeperunt.  « Idque  vel  gradatim  oh 
» naturales  causas  lente  et  assidue  operantes,  vel,  quod  for- 
» tasse  probabilius  est,  ob  aliquam  magnam  catastrophem 
» quae  terrestri  atmosphaerae  notabilem  attulit  mutationem, 
» et  continuos  illos  vapores  disperdens,  aerem  radiis  astro- 
» rum  permeabilem  fecit  (2).  » Quem  quidem  eventum  hoc 
tempore  contigisse,  sola  nos  docet  Moysis  narratio  ; neque 
id  profecto  aliunde  colligi  poterat. 

325.  Insequenti  epocha  marinos  reptiles,  testudines,  pi- 
sces, reptilia,  volantia,  alataque  insecta,  aves  demum  rerum 
conditor  effinxit.  « Haec  dies,  ex  geologicis  doctrinis  longis- 

(1) Op.  cit.  gXLVII. 

(2)  Ibid.  § LVI. 

» sima  periodus  fuisse  putanda  est.  Facies  telluris  et  maris 
» pluries  immutata  fuit...  Interim  lutulentae  eruptiones  e 
» maris  fundo  profectae  aquas  late  turbabant,  et  non  modo 
» innumera  individua,  sed  plures  species  fortasse,  imo  et 
» integra  viventium  genera  destruebant : immensa  congeries 
» vegetabilium  substantiarum  in  imo  recondebatur  mari,  et 
» in  futuros  usus  nascituri  generis  humani  reservabatur  : 
» tandem  antiquae  illae  telluris  perturbationes,  et  aquarum 
» nobis  fontes  parabant,  et  metalla  (l).  » 

526.  In  ultima  periodo,  quae  longo  et  ipsa  tempore  com- 
prehensa fuisse  videtur,  animalia  terrestria  condita  sunt; 
primo  multa  quae  amplius  non  exstant,  dein  quae  nostra  ad- 
huc aetate  vigent,  interque  haec  primo  herbivora,  deinde 
ferae  et  quadrumanes.  Quum  vero  omnia  ita  disposita,  tem- 
perata, exornata  sunt,  ut  hominis  aptum  domicilium  terra 
effecta  esset,  tum  demum  hic  universi  princeps,  et  totius 
naturae  nomine  creatoris  sacerdos,  homo  apparuit. 

327.  Ex  his  vides  quam  mirabili  consensione  et  geologia 
sacram  historiam  illustret,  et  sacra  historia  geologiam  com- 
pleat. Mirandum  sane,  disciplinam  hanc  quae  in  hostium,  ut 
ita  dicam,  castris  genita  fuit,  ut  adolevit,  ut  terrae  viscera 
perlustravit,  atque  ad  scientiae  dignitatem  evecta  est,  cum 
ad  maledicendum  divinae  revelationi  ab  incredulis  vocaretur, 
ipsi  e contrario,  in  Balaami  illius  similitudinem  (2),  bene- 
dixisse, ad  ejusque  tuendam  veritatem,  incredulorum  acie 
deserta  transiisse.  Nec  vero  aliter  fieri  poterat.  Quemadmo- 
dum enim  nulla  tenebrarum  cum  luce  cognatio  est,  nulla 
societas;  ita  quoque  nullum  veritatis  contra  veritatem  dissi- 
dium est.  Simile  quiddam  pluribus  aliis  disciplinis  intra 
paucorum  annorum  spatium,  accidisse  vidimus. 

(1)  Ibid.  § LXVI. 

(21  Pium.  XXII,  11. 

DE  SPATIO. 
ARTICULUS  1. 
Queestionis  expositio. 


328.  Quaestiones  aggredimur  satis  obscuras,  et  non  paucis 
difficultatibus  asperas;  quae  difficultates  non  modo  a variis 
philosophorum  opinionibus,  sed  a phantasia  maxime  nostra 
consurgunt,  quae  cum  in  pluribus  aliis  magno  nobis  adju- 
mento est,  hac  in  re  mentem  valde  implicat,  et  in  devia  ab- 
ducit. Exponamus  primo  conceptus  nostros. 

329.  Si  nosmetipsos  consulamus,  quid  nobis  obversetur 
animo,  quum  de  spatio,  loco,  distantia,  vacuo  cogitamus,  haec 
profecto  deprendemus : 

1°  Spatium  nobis  repraesentari  tanquam  extensionem  in 
longum,  latum  et  profundum,  quaquaversus  diffusam;  abso- 
lute vacuam,  in  qua  omnia  locantur,  omnia  insident  ac  mo- 
ventur corpora  quaecunque  sunt,  totusque  jacet  mundus; 
quae  corporum  omnium  antecessit  existentiam,  quaeque 
substitura  foret,  etiamsi  omnia  corpora  in  nihilum  abirent: 
extensionem  hanc  non  mundi  limitibus  definiri,  sed  ultra 
quoscunque  limites  in  immensum , ac  sine  fine  protendi,  ita 
ut  infinita  possit  in  se  corpora  recipere:  enmdemimmobilem, 
geometrice  continuam,  unam,  plane  indivisibilem,  quaqua- 
versus permeabilem,  increatam  demum,  aeternam,  necessariam, 
indestructibilem  esse.  Talem  spatii  repraesentationem  mente 
gerimus:  atque  hoc  est  spatium  quod  absolutum  ac,  purum 
dicimus. 

Exinde  2°  loci  notio  derivatur:  locum  enim  appellamus 
eam  spatii  hujus  partem,  quam  corpus  occupat. 

3°  Distantiam  vocamus  partem  hujus  spatii,  quae  inter  duo 
corpora  interjacet. 

4°  Vacuum  eam  partem  in  qua  nullum  insidet  corpus,  ut 

est  infinitum  spatium  extramundanum. 

330.  Quaeritur  jam,  quaenam  realitas  conceptibus  hisce 
respondeat.  Recenseamus  primo  philosophorum  opiniones. 

Democritus,  Epicurus,  aliique  ex  Graecis,  quibus  dein  ad- 
haesit Gassendus,  putarunt  spatium  extra  mentem  esse  in 
omnibus  idipsum  quod  nos  concipimus,  extensionem  nempe 
vere  existentem,  rerumque  omnium  receptaculum  infinitum 
et  increatum;  quae  nullum  quidem  corpus  sit,  nihilominus 
sit  quaedam  res,  non  substantia  profecto  nec  accidens,  sed 
medium  quiddam  inter  utrumque. 

Gartesius  ex  sua  de  corporibus  sententia  (26)  conclusit, 
spatium  hoc  esse  verum  corpus*  non  imaginarium,  sed  reale 
(255,  2°). 

Newtonus,  Clarckius,  nonullique  alii  ex  Anglia  philoso- 
phi idipsum,  quod  Gassendus,  de  spatio  senserunt,  aflirma- 
runtque  praeterea,  spatium  esse  attributum  divinae  substan- 
tiae, nempe  immensitatem.  Aliquid  simile  dixerat  insigni? 
theologus  Leonardus  Lessius;  qui  tamen  non  de  spatio  reali 
locutus  esse  videtur,  sed  potius  de  origine  possibilitatis  spatii 
realis  (i). 

Contra  hos  Leibnitzius  contendit,  spatium  nil  aliud  essi 
quam  ordinem  simultaneorum  existentium.  Quam  sententiam 
praeformaverat  Scotus,  quum  docuit,  locum  esse  relationem 
continentis  ad  rem  contentam . Juxta  hanc  sententiam  leibnit- 
ziani  spatium  reale  a possibili  distinguentes,  hocdefinire  so- 
lebant : 'possibilitatem  locandorum  corporum . 

Pauloaliter  antiqui  nonnulli  ante  Aristotelem  asseruerunt, 
spatium  ante  corpora  mente  quidem  ccncipiut  extensionem 
aptam  ad  corpora  successive  recipienda:  hanc  vero  aptitudi- 
nem  non  esse  potentiam,  quae  in  ejusmodi  extensione  sit, 
sed  potentiam  quae  est  in  corporibus.  Ejusdem  sententiae 
fuit  cum  quibusdam  aliis  Avi  >enna.  Juxta  quam  Card.  Pto- 
lemaeus^), aliique  recentiores  spatium  absolutum  nihil  aliud 
esse  aiunt,  quam  possibilitatem  corporumy  extensione  sola 
spectata . 

Demum  Kantii  opinio  fuit,  ut  alibi  retulimus  (L.  515,  3°), 

(1)  De  div.  perfect,  Lib.  II,  c.  II,  § 10. 

(2)  Philosophia  mentis  el  sensuum . Diss.  VI,  Phys.  Met.  sect  I,  § XIV 

spatium  esse  formam  subjectivam  facultatis  sentiendi,  qua 
phaenomena  formantur. 

Nunc  quid  de  his  opinionibus  existimandum  sit,  videa- 
mus. 

ARTICULUS  11. 

yt 

Quid  sit  spatium. 

331.  Propositio  I.  Spatium  absolutum,  prouti  a nobis  conci- 
pitur, non  est  aliquid  extra  mentem  existens. 

1°  Spatium  hujusmodi,  fatentibus  hujus  sententiae  aucto- 
ribus, nec  substantia  esset  nec  accidens.  Atqui  repugnat 
reale  esse  aliquid,  quod  nec  substantia  sit  nec  accidens.  Haec 
enim  duo  immediate  opponuntur*  quia  quidquid  est,  vel 
est  per  se,  vel  non  est  per  se.  Si  per  se,  est  substantia;  si 
non  est  perse,  vel  est  nihil,  vel  est  accidens. 

2°  Extensio  actu  infinita  repugnat  (0.  351,  3°).  Hoc  autem 
spatium  actu  infinitum  dicitur,  atque  adeo  dici  debet:  nulli 
enim  in  eo  limites  concipi  possunt.  Quod  si  actu  existit,  non 
potest  esse  infinitum  in  potentia;  necessario  igitur  infinitum 
est  actu. 

3°  Repugnat  aliquid  existere  increatum,  praeter  Deum. 
Quod  enim  increatum  foret,  a Deo  quoque  foret  independens. 
Absurdum  est  autem  esse  aliquid  a Deo  independens.  Prae- 
terea ens  increatum  est  ens  a se.  Ens  autem  a se  est  infinite 
perfectum:  spatium  autem  non  est  certe  hujusmodi.  Ens 
demum  a se  est  unicum  natura  sua,  ut  in  theologia  demon- 
strabitur. Ergo  praeter  Deum  nullum  aliud  potest  esse  ens 
a se. 

332.  Propositio  II.  Spatium  absolutum  non  est  divina  im- 
mensitas. 

Naml0  immensitas  divina,  cum  a divina  substantia  realiter 
non  distinguatur,  simplicissima  est,  atque  a formali  exten- 
sione penitus  abhorrens.  Atqui  spatium  est  formaliter  ex- 
tensum : sunt  enim  in  eo  partes  extra  partes.  Frustra  vero 
reponit  Clarckius,  in  spatio  partes  vere  non  esse,  quia 
nunquam  a toto,  aut  a se  invicem  separari  possunt.  Frustra 
inquam  : non  enim  actualis  separationis  possibilitas  partes 


359 


LIBER  TERTIUS,  CAPUT  I. 

constituit  extensi : at  sufficit,  quod  partes  in  eo  assignari  pos- 
sint ac  mensurari.  Atqui  corpora  quae  in  spatio  sunt,  partes 
in  spatio  distinguunt,  ac  propria  superficie  mensurant.  Ergo. 

Hinc  2°  immensitas  divina,  quae  infinita  est,  ex  partibus 
in  se  finitis  coalesceret,  et  esset  extensio  infinita.  Est  autem 
omnino  absurdum,  infinitum  ex  finitis  consurgere:  est  item 
absurdum,  extensionem  infinitam  esse.  Ergo. 

3°  Non  immerito  opinio  haec  judicatur  viam  ad  panthei- 
smum  sternere.  Si  enim  Deum  formaliter  extensum  dicere 
possumus,  nonne  facilis  inde  erit  deductio:  divinam  sub- 
stantiam ipsam  mundi  substantiam  esse?  Qua  re  nihil  potest 
dici  majus  absurdum. 

333.  Propositio  III.  Est  aliquod  spatium,  quod  merito 
reale  dicitur. 

Hoc  est  spatium  mundanum,  quod  recte  definitur : extensio 
in  longum,  latum  et  profundum , quoe  exsurgit  ex  mundanis 
omnibus  corporibus  in  hac,  in  qua  sunt,  continuata  serie  coexi- 
stentibus.  Revera  cum  spatium  extensio  continua  sit,  in  qua 
corpora  continentur,  spatium  reale  erit  extensio  realis  con- 
tinua, in  qua  corpora  contineantur.  Atqui  spatium  mun- 
danum est  hujusmodi  extensio.  Terram  enim  excipit  aer,  et 
aerem  subtili issimus  aether,  qui  ad  remotissima  usque  sidera 
pertingit.  Mundana  autem  corpora,  in  eo  quod  continuatam 
hanc  seriem  constituunt,  realem  quamdam  extensionem  effi- 
ciunt, in  qua  unumquodque  continetur  ut  pars  in  toto.  Ergo. 

334.  Propositio  IV.  Spatium  absolutum  nihil  aliud  objective 
est,  quam  extensio  possibilis,  quw  ex  corporum  coexistentium 
serie  sine  fine  continuata  constitui  potest : seu  brevius,  possi- 
bilitas extensionis  realis  mox  explicatce. 

Hoc  ut  intelligatur,  distinguendum  in  primis  est  id  quod 
mente  concipitur,  quum  de  spatio  cogitamus,  a phantasmate 
quod  ejusmodi  conceptui  associat  imaginatio.  Conceptus  ille 
est  quem  modo  expressimus ; phantasma  vero  est  repraesen- 
tatio extensionis  actualis  circumquaque  diffusae,  tenuissimae, 
immotae,  obscurae,  quin  ulli  termini  in  ea  designati  appa- 
reant. Phantasma  porro  hujusmodi  imaginatio  haurit  ex 
vacuo  mundano  apparenti,  in  quo  corpora  locari  posse  con- 

spicimus ; illudque  associat  conceptui  spatii  possibilis, 
quemadmodum  semper  aliis  oonceptibus  alia  phantasmata 
associat,  ex  ea  nostrae  naturae  lege  qua  fit,  ut  intellectus  in 
suis  actibus  a phantasmatibus  dependeat,  iisque  propemodum 
innitatur.  Cumque  hoc  phantasma  sit  unum  ex  iis  per  quae 
imaginatio  conatur  mentis  conceptus,  quantum  potest,  sen- 
sibilibus notis  exhibere,  non  est  mirandum,  si  phantasma 
istud  mentis  conceptui  nec  opinantes  substituamus.  Ex  hac 
autem  substitutione  consequitur,  ut  de  extensione  possibili, 
tanquam  de  re  existente,  et  cogitemus  et  loquamur. 

Notandum  deinde,  quum  spatium  dicimus  esse  exten- 
sionem possibilem,  extensionem  solummodo  geometricam  a 
nobis  considerari,  praecisione  facta  a vi  resistendi  et  a caeleris 
corporis  qualitatibus. 

535.  Probatur  propositio  1°  argumento  exclusionis.  Id 
quod  concipimus  quum  spatium  concipimus,  non  est  aliquid 
exislens;  ut  certum  est  ex  modo  demonstratis.  Sed  aliunde 
non  est  purum  nihil,  ut  patet.  Ergo  est  aliquid  possibile.  Est 
autem  extensio.  Ergo  est  extensio  possibilis. 

2°  Intellecta  extensione  possibili  modo  supradicto,  hoc 
ipso  intelligitur  ac  sine  ullo  addito  spatium  absolutum. 
Omnes  enim  notae  quae  in  spatii  absoluti  conceptu  conti- 
nentur, et  in  phantasmate  eidem  adnexo,  sensibilibus  linea- 
mentis utcunque  repraesentantur,  sunt  notae  extensionis 
possibilis,  quae  illi  unice  convenire  possunt. 

Sane  corporum  ccexistentium  series  possibilis  finem 
nullum  habet ; nullus  est  enim  limes  possibilitatis.  Ergo 
extensio  quoque  quae  ex  serie  illa  consurgere  potest,  nullo 
fine  constringitur.  Hinc  apparet  cur  spatium  concipiatur 
extra  mundi  limites  indefinite  diffusum.  Concipitur  idem  in - 
creatum,  atcrnum,  necessarium,  indestructibile ; quia  possi- 
bilitas necessaria  est,  eademquenec  producta  est,  nec  initium 
habuit,  nec  finem  habere  potest.  Immobile  insuper,  continuum 
et  indivisibile;  quia  possibilitas  omnia  comprehendit  qua: 
comprehendere  potest,  nullamque  mutationem  admittit. 
Demum  omnia  corpora  spatio  insidere  cogitamus,  in  eoque 
recipi  quum  creantur;  quia  quod  existit  est  etiam  possibile; 

quia  existentia  possibilitatem  supponit;  quia  ad  existentiam 
traducto  uno  corpore,  tequali  uni  illi,  quaeque  illius  loco  sub- 
stitui possent,  possibilitas  non  deficit. 

Sic  itaque  patet,  spatii  absoluti  Rotas,  quae  insolubile 
aenigma  offerre,  imo  contradictionem  continere  videntur  si 
spatium  ut  res  quaedam  in  statu  existentiae  posita  considere- 
tur, optime  explicari,  nullamque  amplius  objicere  difficulta- 
tem, si  ad  extensionem  possibilem  referantur. 

Ergo  revera  spatium  absolutum  nihil  est  aliud,  quam  ex- 
tensio possibilis  intellecta  et  existentis  extensionis  phanta- 
smati consociata. 

556.  Ex  his  colliges  1°  Spatium  absolutum  merito  vocari 
ideale,  aut  etiam  imaginarium.  Ideale,  quia  nulla  alia  realitas 
in  eo  est,  quam  quae  est  possibilitatis  propria,  nempe  realitas 
melaphysica  et  abstracta,  quae  solum  in  statu  ideali  actualita- 
tem  habet.  Imaginarium  vero,  quia  hic  conceptus  ab  imagi- 
natione extensionis  existentis  divelli  nequit. 

2°  Immensitatem  divinam  dici  posse  aliquo  sensu  spatii 
possibilis  fundamentum.  Quanquam  enim  essentia  divina, 
ut  alibi  ostendimus  (0.  84),  sit  possibilium  omnium  funda- 
mentum, et  omnipotentia  sit  ratio  cur  ad  existentiam  venire 
possint;  tamen  si  praesentialitas  divinae  substantiae  infinita 
non  esset,  jam  extensio  possibilis  limitata  esset:  divina  enim 
potentia,  quae  corpora  creat  et  conservat,  non  potest  latius 
patere  quam  divinae  substantiae  praesentialitas.  Sed  de  his  in 
theologia. 

* 537.  Objici  solet  1°  Sublatis  omnibus  corporibus,  spatium 
quod  superesseintelligimus,  mensurabile  est.  Sed  quod  men- 
surabile  est,  realc  est.  Ergo. 

2°  Si  quis  ad  extremas  mundi  oras  procurreret,  telum 
jaculari,  vel  brachium  attollere  profecto  posset.  Haec  autem 
fieri  in  nihilo,  vel  in  idea  abstracta,  est  absurdum.  Ergo 
spatium  extra  mundi  oras  infinitum,  reale  est. 

* 538.  Resp.  ad  1™  Dist.  : Mensurabile  est  terminis  corpo- 
rum possibilium,  conc.;  terminis  propriis  ac  realibus,  nego. 
Distinctionis  ratio  manifesta  est.  Corpora  possibilia  dimen- 
siones habent,  et  hae  solum  dimensiones  in  spatio  ideali 

concipi  possunt.  Nec  mirum  esse  debet,  mensurabilitatem 
rei  possibili  convenire;  mensurabilitas  enim  nihil  aliud  de- 
nique est,  nisi  quaedam  intelligibilitas  unius  rei  per  compa- 
rationem ad  rem  aliam. 

Ad  2m  Const.  maj. ; dist.  min.  : Absurdum  est  haec  fieri  in 
nihilo;  nempe  cum  prius  ultra  mundi  oras  esset  nihilum, 
nego;  haec  fieri  in  nihilo  tanquam  in  receptaculo,  trans. 
itemque  absurdum  est  haec  fieri  in  idea  abstracta;  videlicet 
cum  prius  ultra  mundi  oras  erat  solum  possibile  aliud  cor- 
pus, quod  caeteris  corporibus  jam  existentibus  adderetur, 
nego;  absurdum  est  haec  fieri  in  idea  abstracta,  tanquam  in 
recipiente  physico  corporis,  conc. 

' 339.  Colliges  3®  ex  dictis  nec  spatii  conceptum,  neque 
adeo  phantasma,  esse  formam  subjectivam  facultatis  sen- 
tiendi. Non  conceptum:  primo  quidem,  quia  conceptus 
ejusmodi  in  solo  intellectu  esse  potest;  solus  enim  intelle- 
ctus possibilitati  percipiendae  par  est:  deinde  vero  quia 
possibilitas  est  aliquid  a subjecto  independens.  Non  phan- 
tasma ; quia  phantasma  hoc  experientia,  ut  dixi  (334),  suppe- 
ditat. 

* 340.  Objicit  Kant.  1«  Ut  possim  meas  sensationes  referre 
ad  aliquid  extra  me  positum,  unamque  rem  extra  alteram 
mihi  repraesentare,  necesse  est  me  jam  habere  spatii  reprae- 
sentationem. Non  ergo  haec  ab  experientia  deducitur,  sed 
potius  experientiam  possibilem  facit. 

2°  Spatium  est  unum  et  indivisum : diversaque  spatia  par- 
ticularia percipi  nequeunt,  nisi  spatium  totale  limitando. 

3°  Possum  quidem  concipere  spatium  sine  ullo  corpore, 
sed  corpus  sine  spatio  nequeo. 

4°  Infinitum  est  spatium:  ejus  igitur  repraesentatio  ab 
empiricis  corporum  repraesentationibus  originem  habere 
nequit. 

* 341.  Resp.  ad  lm  Nego  ant.  consequens.  Falsum  enim, 
repraesentationem  spatii  esse  conditionem  praeviam,  ad  hoc 
ut  possim  res  extra  me  positas  percipere.  Hoc  ipso  namque 
quod  res  extra  me  positas  percipio,  spatium  percipio.  Cur 
autem  percipio  res  extra  me  positas?  Nempe  quia  sentio  im- 

pressionem  receptam  provenire  ab  activitate,  quae  extra 
mei  corporis  ambitum  reperitur.  Cur  item  percipio  rem 
unam  extra  aliam?  Quia  res  ita  se  habent ; nec  oppositum 
affirmari  potest,  nisi  ab  eo  qui  idealismum  gratis  instaurare 
velit. 

Ad  2m  Dist. : Spatium  reale  est  unum  et  indivisum,  nego; 
spatium  ideale,  transeat.  Hinc  nego  spatia  particularia  per- 
cipi non  posse,  nisi  spatium  totale  limitando.  Nam  spatium 
totale  reale  percipitur  ut  totum,  ex  diversorum  corporum 
extensione  compositum  : spatium  vero  ideale  concipitur 
tollendo  limites,  quibus  coercentur  spatia  partialia,  ac  to- 
tum spatium  reale. 

Ad  3m  Non  possum  certe  concipere  corpus  sine  spatio,  si 
sermo  sit  de  intuitione  sensili  ac  de  spatio  reali ; at  possum 
mente  concipere  unicum  corpus  non  existens  in  spatio 
reali.  Quod  si  hoc  quoque  corpus,  quod  unicum  sup- 
pono, in  spatio  ideali  positum  concipio,  ratio  petenda  est 
ex  dictis  (335,  2°). 

Ad  4m  Spatium  infinitum  est  in  potentia,  non  vero  actu 
infinitum.  Falsum  autem,  ejus  repraesentationem  a corporum 
repraesentationibus  oriri  non  posse.  Nam  repraesentato  spa- 
tio reali  una  cum  corporibus,  mens  potest  hujus  spatii  limi- 
tes removere  semper  magis,  quia  intelligit  hoc  reale  spatium 
semper  magis  augeri  posse,  novorum  corporum  extensione 
accedente. 

ARTICULUS  111. 

De  loco. 

342.  Quid  sit  locus  nunc  facile  intelliges.  Locus  a spatio 
indefinito  in  hoc  differt,  quod  spatium  indefinitum  nullis 
continetur  limitibus,  locus  autem  limitibus  continetur:  est 
enim  spatii  pars  quam  corpus  occupat  (329,  2°).  Sicut  igitur 
spatium  indefinitum  est  possibilitas  extensionis,  ita  locus 
est  haec  eadem  possibilitas  certis  limitibus  determinata. 

343.  Hi  autem  limites  sunt  vel  reales,  vel  ideales.  Reales  sunt 
externae  corporum  realium  superficies,  quae  locati  corporis 
superficiem  tangunt  et  quasi  constringunt ; ut  v.  gr.  littora 

INSTITUTIONES.  ETC.  11.  16 


C0SM0L0G1A. 


quae  mare  continent;  ideales  vero  sunt  superficies  corporum 
possibilium,  quae  corpus  aliquod  circum  ambire  concipiun- 
tur ; ut  sunt  v.  gr.  limites  intra  quos  mundus  concipitur 
locatus.  Erit  autem  locus  realis,  vel  idealis,  prouti  limites 
quibus  continetur,  reales  sunt,  vel  solum  possibiles. 

344.  Quae  de  loco  dicimus,  eadem  de  distantia  quoque 
dicenda  sunt;  nisi  quod  locus  a distantia  differt  in  his  duo- 
bus; quod  1°  loci  notio  primario  respicit  extensum  possi- 
bile, secundario  autem  et  in  obliquo  limites  ipsum  definientes: 
distantia  vero  primario  limites  respicit ; est  enim  relatio  quae- 
dam inter  eosdem  limites,  seoundario  autem  et  in  obliquo 
extensum  possibile,  quod  inter  eos  limites  existere  potest; 
per  hoc  enim  determinatur  distantiae  magnitudo  ; 2°  locus 
realis  proprie  ac  presse  dicitur  de  spatio  comprehenso  inter 
limites  saltem  aliquo  modo  immobiles,  ut  sint  limites  do- 
mus, agri,  urbis,  et  per  hoc  locus  differt  a vase  seu  reci- 
piente mobili  ut  est  navis  aut  currus  ; distantia  autem  dici- 
tur de  spatio  comprehenso  tam  inter  limites  mobiles,  quam 
inter  immobiles. 

*345.  Definitio  loci  quam  tradidimus,  memoratur  ab  Ari- 
stotele in  IV  Phys.  (i)  ac  post  ipsum  nacta  est  defensores 
multos,  estque  fere  communis  apud  recentiores.  Aristoteli 
tamen  non  placuit.  At  rationes,  quibus  eam  impugnat,  hoc 
unum  ostendunt,  intervallum  quod  locus  dicitur,  non  esse 
ipsam  vasis  capacitatem  quae  a vase  dependet  et  cum  vase 
transfertur.  Quod  proculdubio  nos  non  negamus. 

* 34*5.  Definivit  locum  Aristoteles : superficiem  continentem , 
immobilem,  primam.  Quae  definitio  explicat  cur  dicamus  ali- 
quid loco  contineri.  Res  enim  continetur  in  loco,  quatenus 
ambientium  corporum  superficiebus  tangitur  atque  conclu- 
ditur, ut  v.  gr.  amnis  inter  ripas.  Addidit  vero  superficiem 
immobilem,  ut  locum  a recipiente  mobili  distingueret;  non 
enim  vasis  parietes  dicuntur  aquae  locus  : addidit  quoque 
primam,  ut  locum  rei  proprium  distingueret  a communi  in 
quo  alia  quoque  corpora  continentur,  ut  est  v.gr.  cubiculum 

respectu  eorum  omnium,  quas  in  ipso  sunt  suis  propriis 
locis. 

*347.  Caeterum  aristotelica  definitio  cum  ea, quae  superius 
allata  est,  non  difficulter  conciliabitur,  si  attendamus,  locum 
dupliciter  intelligi  posse.  Dicimus  enim,  ut  modo  innui,  res 
contineri  loco,  et  dicimus  ex  aequo  res  occupare  atque  im- 
plere locum.  Jam  primae  locutioni  respondet  locus  aristote- 
licus : sunt  enim  superficies  ambientium  corporum,  quae 
rem  locatam  continent:  alteri  vero  respondit  notio  illa  loci 
e spatii  possibilis  conceptu  derivata;  nam  corpus  locatum 
non  occupat  neque  implet  superficies  corporum  ambientium, 
sed  spatium  quod  iis  constringitur.  Primus  est  locus  quem 
vocant  extrinsecum;  alter  intrinsecus  merito  vocari  potest. 

* 348.  Constitutio  seu  mansio  corporis  in  loco,  atque  adeo 
id  quo  corpus  in  loco  constituitur,  et  intra  ipsum  continetur, 
ubicatio  a veteribus  appellabatur,  et  a quibusdam  etiam  loci 
intrinseci  nomine  designabatur.  Opinio  fuit  apud  tardiores 
nonnullos  scholasticos,  ubicationem  esse  modum  re  distin- 
ctum a locato  et  a loco,  ac  nescio  quid  reale  ipsis  superad- 
ditum; quemadmodum  alibi  de  unione  diximus  (0.345).  De 
hac  opinione  mox. 

349.  Dupliciter  autem  substantia  finita  in  loco  contineri 
potest,  videlicet  circumscriptive  et  definitive. 

Circumscriptive,  quum  substantia  tota  est  in  toto  loco,  et 
nullibi  extra  ipsum,  sed  ita  ut  diversis  loci  partibus,  diversae 
partes  ejusdem  respondeant.  Hoc  pacto  aqua  v.  gr.  est  in 
vase. 

Definitive,  quum  substantia  tota  est  in  toto  loco,  et  extra 
ejus  limites  nullibi;  sed  ita  ut  tota  quoque  sit  in  singulis 
loci  partibus.  Ita  anima  humana  est  in  corpore  quod  infor- 
mat. 

* 350.  Propositio  I.  Constitutio  rei  in  loco  non  est  tnodalis 
aliqua  realitas,  sed  mera  relatio  extrinseca. 

Nam  praeterquamquod  nemo  clare  intelligere  aut  explicare 
potest,  quid  sit  haec  modalis  entitas  rei  locatae  superaddita, 
quum  in  loco  constituitur;  hoc  certe  sufficit  ad  eam  exclu- 
dendam : non  esse  admittendum  quod  prorsus  inutile  sit. 

Aqui  haec  entitas  est  prorsus  inutilis  ad  intelligendam  rei 
constitutionem  in  loco;  quia  haec  optime  inleiligitur,  quin 
ds  entitate  hujusmodi  cogitemus.  Etenim,  si  de  corporibus 
loquamur,  primo  non  potest  intelligi  corpus  existens,  quin 
aliqua  pars  spatii  possibilis  eo  velut  impleta  intelligatur. 
Sic  omne  corpus,  hoc  ipso  quod  est,  locum  idealem  necessa- 
rio occupat.  Deinde  posito  hinc  uno  corpore,  inde  aliis  qui- 
busdam ipsum  tangentibus,  nonne  habes  hoc  ipso  omne  id 
quod  requiritur  ad  locum  realem?  Patet  itaque  ubicationem 
non  esse  realem  ullam  entitatem  corpori  superadditam. 

*351.  Est  autem  ex  se  relatio  extrinseca  corporis  locali 
(0.  205) : hujus  enim  relationis  fundamentum  sunt  aliorum 
corporum  reales  superficies,  quae  quidem  sunt  aliquid 
extrinsecum  corpori  quod  locatum  denominatur  ; aut  etiam 
superficies  ideales  spatium  ideale  secantes,  quae  non  modo 
extrinsecae  sunt  corpori  locato,  sed  praeterea  neque  sunt  in 
existentiae  statu. 

Dixi  per  se  : nullum  enim  est  corpus  quod  naturaliter  in 
loco  sit,  quin  praeter  extriusecas  locationis  relationes,  aliquas 
quoque  relationes  intrinsecas  ad  circumstantia  corpora  ha- 
beat. Nam  saltem  ea  contingit,  et  in  hoc  pressionem  quam- 
dam exercet  ac  penetrationi  simul  resistit,  atque  aliis  quoque 
modis  in  illa  agit  pro  suae  naturae  diversitate. 

352.  Propositio  11.  Omnia  corpora  naturaliter  existunt  in 
loco  circumscriptive : spiritus  autem  definitive. 

Ratio  primae  partis  est,  quod  corpus  naturaliter  est  in  loco 
per  hoc,  quod  secundum  suam  extensionem  loco  commensu- 
ratur : ideo  enim  certum  aliquod  spatium  occupat,  quia 
ipsius  volumen  hanc  spatii  portionem  adaequat.  Commensu- 
ratio  autem  unius  ad  alterum  est  et  secundum  totum,  et  secun- 
dum partes;  ita  ut  toti  respondeat  totum,  et  parti  pars.  Ergo. 

Spiritus  vero,  cum  quantitate  formali  careat,  commen- 
surari  loco  non  potest.  Yel  ergo  nullo  modo  in  loco  est,  vel 
in  singulis  loci  partibus  secundum  se  totus  est.  Cujus  modi 
existendi  exemplum  aliquod  habes  in  sono,  qui  ita  est  totus 
intra  certam  aliquam  sphaeram,  ut  sit  etiam  totus  in  singulis 
ejus  punctis,  cum  in  singulis  punctis  totus  audiatur. 

333.  Propositio  III.  Mundana  corpora  in  certo  aliquo  loco 
esse  incipiunt , in  eoque  esse  pergunt , quia  vires  quibus  sollici- 
tantur ad  cequilibrium  deveniunt;  spiritus  vero  quia  corporibus 
in  loco  exis  lentibus  fiunt  aliquo  modo  prcesentes. 

Dico  in  prima  parte  mundana  corpora : si  enim  unicum 
tantummodo  corpus  creatum  fuisset,  hoc  ab  ipso  creante 
seu  ad  motum  seu  ad  quietem  determinare  oportebat. 

Mundana  autem  corpora  in  se  invicem  agunt  sive  imme- 
diate sive  mediate,  nullaque  est  materiae  particula,  quae 
saltem  attractionis  universalis  viribus  non  urgeatur.  Patet 
ergo,  non  posse  ullum  corpus  quiescere  aut  in  quiete 
manere,  nisi  tunc  quum  attractivae  vires  quibus  sollicitatur, 
vel  fiant  aequales  et  contrariae,  ac  se  mutuo  elidant,  vel  ab 
aliqua  alia  vi  pariter  aequali  et  contraria  elidantur. 

Quod  de  toto  corpore  dicimus,  idipsum  de  singulis  cor- 
poris partibus  dicendum  est.  Ideo  nempe  una  pars  corporis 
est  in  una  loci  parte,  et  altera  in  altera,  quia  virium  aequili- 
brium hanc  et  non  aliam  iis  collocationem  dedit. 

* 354.  At  spiritus,  qui  viribus  corporeis  non  urgenter,  per 
has  vires  locum  non  mutant,  nec  per  earum  aequilibrium  in 
loco  quiescunt  saltem  per  se.  Igitur  ex  eo  solum  in  loco  esse 
incipiunt,  quod  vel  agunt  in  aliquo  corpore,  vel  alicui  cor- 
pori physice  conjunguntur,  vel  quopiam  alio  modo,  si  quis 
est  alius,  fiunt  corpori  praesentes  secundum  substantiam.  Ita 
v.  gr.  angelus  in  loco  est,  quia  agit  in  corpore,  et  anima 
rationalis,  quia  physice  corpori  conjungitur. 

* 355.  Propositio  IV.  Omne  corpus  est  per  se  in  loco,  sal- 
tem ideali : spiritus  autem  sunt  in  loco  non  per  se,  sed  per  ac- 
cidens. 

Omne  enim  corpus  extensum  est,  et  pars  seriei  illius  quae 
spatium  physicum  constituit  (333).  Ergo  physici  spatii 
partem  per  se  occupat;  proindeque  per  se  est  in  loco  reali 
(343). 

Quod  si  unicum  corpus  existeret,  hoc  quamvis  in  spatio 
reali  non  esset,  nihilominus  extensione  sua  aliquam  spatii 
possibilis  seu  idealis  partem  adaequaret.  Per  hoc  igitur  esset 
necessario  in  loco  ideali.  Esse  enim  in  loco  ideali  tan- 

tumdem  est,  ac  extensionem  habere,  quae  alicui  parti  exten- 
sionis  possibilis  commensuretur. 

Quoniam  vero  omne  corpus  per  se  extensum  est,  per  se 
quoque  est  in  spatio  saltem  ideali. 

*556.  Quod  de  spiritibus  affirmamus,  ex  dictis  conse- 
quitur. Spiritus  enim  cum  extensione  careant,  nulli  parti 
extensionis  possibilis  commensurantur,  ac  propterea  per  se 
in  loco  non  sunt,  sed  solum  in  immensitate  Dei,  cujus 
virtute  omnia  subsistunt.  Sed  quoniam  possunt  esse  uno 
modo  vel  altero  praesentes  corporibus  secundum  substan- 
tiam, ideo  possunt  quoque  secundum  substantiam  esse  in 
locis  quae  a corporibus  occupantur;  ac  proinde  in  loco 
quoque  ideali  esse  concipiuntur. 

ARTICULUS  IV. 

* De  corporum  compenetratione, 

357.  Duae  hic  occurrunt  vere  arduae  quaestiones,  ad  quas 
philosophi  nunquam  animum  advertissent,  nisi  divinae 
potentiae  miracula  ac  religionis  Christianae  mysteria  aliquid 
nobis  de  supernaturali  statu  quem  corpora  obtinere  possunt, 
revelassent.  Quaestiones  sunt  hujusmodi : 1*  an  possint  duo 
corpora  in  uno  eodemque  loco  proprio  consistere  ; 2a  an 
possit  unum  idemque  corpus  in  pluribus  locis  existere. 
Aliquid  dicemus  de  utraque. 

358.  Propositio  V.  Impenetrabilitas  quoad  locum  non  est 
corpori  essentialis , ita  ut  intrinsece  repugnet  bina  vel  plura  cor- 
pora in  uno  eodemque  loco  simul  coire. 

Quid  sit  impenetrabilitas  quoad  locum,  supra  dictum  est 
(187).  Imaginatione  profecto  comprehendi  nequit  quod  hic 
asseritur;  nihilominus  non  difficulter  intellectui  suadetur. 
Etenim  in  hoc  quod  bina  corpora  eumdem  simul  locum  oc- 
cupent, nulla  est  contradictio,  aut  certe  nulla  ostendi  potest. 
Nam  est  quidem  corporibus  essentiale  ut  resistant  penetra- 
tioni, non  autem  ut  resistentia  haec  superiori  virtute  nun- 
quam vincatur.  Omnes  namque  vires,  nisi  infinitae  sint, 
superiori  virtute  vinci  possunt.  Quis  autem  dicat  resistendi 
vim  infinitam  esse?  Potest  igitur  superiori  virtute  vinci. 

Quanquam  autem  inter  corporeas  vires  nulla  reperiatur  quae 
ad  hoc  idonea  sit,  omnipotens  certe  virtus  nullis  rerum  a se 
conditarum  viribus  potest  esse  inferior. 

359.  Ad  haec  : Deus  relationes  naturales  unius  vel  duorum 
corporum  ad  certum  locum  abrumpere  potest,  ut  manife- 
stum est.  Qui  enim  hoc  negat,  is  negat  corpoream  naturam 
omnipotenti  voluntati  subditam  esse.  Ambigendum  quoque 
non  est,  Deum  duobus  corporibus  relationem  eamdem  ad 
eumdem  locum  posse  tribuere.  Hoc  autem  si  faciat,  corpus 
utrumque  jam  in  eodem  loco  erit  (351). 

Igitur  non  repugnat,  ab  uno  corpore  alterum  corpus,  vel 
ab  una  atomo  alterum  atomum  penetrari ; non  quidem  vir- 
tute ipsorum  corporum  aut  atomorum,  sed  virtute  divina. 

360.  Ex  dictis  colliges. 

1°  Posse  divinitus  unum  corpus  alterum  sibi  impenetrabile 
transmeare,  quin  hoc  loco  cedat. 

2“  Binas  aut  plures  ejusdem  corporis  partes  in  uno  eodem- 
que  loco  divina  pariter  virtute  posse  constitui. 

3°  Totum  proinde  corpus  in  exiguo  spatio  collocari  posse. 
Quod  licet  vehementer  mirum  sit,  minus  tamen  fortasse  mi* 
rabere,  si  recogites  quam  ingentia  corpora,  quantique  loco- 
rum tractus  in  uno  retinae  puncto  distinctissime  expressi  con- 
tineantur. 

4°  Non  tamen  per  hoc  corpus  extensionem  quae  est  in  or- 
dine ad  se,  et  eam  quae  aptitudinalis  dicitur  (143,  2°;  144), 
amissurum.  Amitteretenim  solummodo  extensionem  localem 
actualem  (144,  447). 

3°  Hinc  deduces,  quod  catholica  docet  fides,  Christi  nempe 
corpus  totum  esse  etiam  sub  exigua  sacramentalium  specie- 
rum  particula,  id  nullatenus  rerum  essentiis  repugnare. 

6°  Demum  perspicies  extensionem  localem  actualem,  licet 
corpori  naturalis  sit,  essentialem  non  esse,  nec  a corporibus 
inseparabilem  (147). 

articulus  v. 

De  corporum  multilocatione. 

SJdl.  Multilocatio,  quae  etiam  replicatio  dici  solet,  est  si- 

muUanea  ejusdem  entis  existentia  in  pluribus  locis  adaequatis , 
ut  si  quis  v.  gr.  se  praesentem  exhiberet  eodem  tempore  Ro- 
mae et  Neapoli.  Dicitur  porro  in  loci j adaquatis,  nempe  in 
ejusmodi  locis,  quorum  quisque  sit  enti  sufficiens;  non  vero 
in  pluribus  locis  partialibus,  quae  unum  locum  totalem  at- 
que enti  proportionatum  simul  constituant.  Corpus  enim  se- 
cundum diversas  suas  partes  est  in  diversis  locis  partialibus, 
sed  non  idcirco  multilocatum  existimatur;  quia  omnia  illa 
loca  partialia  locum  ipsi  continendo  idoneum  efficiunt.  Nec 
replicari  dicitur  anima,  eo  quod  sit  tota  in  loco  capitis,  ac 
tota  in  locis  pedum;  quia  loca  haec  singularum  partium 
unum  locum  totalem  totius  humani  corporis  constituunt. 
Et  ex  opposita  ratione  Deus  non  replicatur,  eo  quod  omni  • 
bus  locis  sit  praesens,  hoc  ipso  quod  nullus  est  locus  finitus, 
quantumvis  amplus,  qui  sit  ipsi  proportionatus,  ipsumque 
contineat. 

562.  Pro  diversitate  modi  quo  res  loci  limitibus  continen- 
tur, diversa  quoque  ratio  est  multilocationis.  Si  res  in  plu- 
ribus locis  circumscriptive  existat,  multilocatio  dicitur  ctr- 
cumscriptiva;  si  tantum  definitive,  definitiva;  si  in  uno  loco 
circumscriptive, in  altero  definitive  vel  quasi  definitive. mixta 
multilocatio  appellari  consuevit. 

Quaeritur  jam  an  multilocatio  corporum  sit  possibilis. 

363.  Propositio  VI.  Nulla  multilocatio  est  corpori  natura- 
liter possibilis;  at  certum  ex  aquo  est,  mullilocationem  saltem 
definitivam  vel  mixtam,  nullam  repugnantiam  includere  : id 
quod  etiam  de  circumscriptiva  multilocatione  probabilius  di- 
cendum videtur. 

Prima  pars  multis  probari  non  indiget.  De  rerum  enim 
natura  judicare  debemus  juxta  id  quod  constanter  fieri  per 
spicimus  (L.  306).  Jam  nunquam  profecto  deprehendimus 
corpus  in  dissitis  simul  locis  constitutum;  imo  constanter 
cernimus,  nullum  corpus  novum  sibi  vindicare  locum,  nisi 
permotum;  videlicet  priorem  locum  deserendo. Itaque  con- 
cludamus necesse  est,  naturae  hanc  legem  esse,  ac  naturali 
necessitate  fieri  ut  nullum  corpus  in  pluribus  simui  locis 
existat. 

564.  Pars  altera  catholicum  dogma  est.  Certum  enim 
fide  est,  sacratissimum  Christi  domini  nostri  corpus  existere 
circumscriptive  in  coelo  (extra  terram),  et  simul  in  altaris 
sacramento  quasi  definitive  : dico  autem  quasi  definitive , 
quia  ex  una  parte  non  est  in  altari  aut  alibi,  nisi  ubi  sunt 
species  panis  ac  vini  ; ex  alia  vero  est  in  pluribus  omnino 
altaribus,  ac  sub  speciebus  numero  distinctis.  Fide  igitur 
certum  est,  unum  corpus  replicari  multilocationetam  mixta, 
quam  definitiva  (362).  Ex  facto  autem  facti  non  repugnantia 
necessario  deducitur. 

365.  Revera  in  hujusmodi  multilocationibus  nulla  con- 
tradictio est,  ac  certe  nulla  ostenditur.  Ex  eo  enim  quod 
dicimus  Christi  corpus  esse  in  coelo  simul  et  in  terra,  non 
sequitur  ipsum  esse  in  coelo, et  non  esse  in  coelo;  sed  solum 
ita  esse  in  coelo,  ut  possit  quoque  esse,  ac  reipsa  sitetiam  ali- 
bi, licetdiversimode;  id  quod  saneomnicontradictionevacat. 

366.  Proculdubio  contradictorium  quid  esset  replicatio 
haec  loci,  si  idem  corpus  quod  est  in  se  unum,  efficeret  mul- 
tiplex. Atqui  hoc  nullatenus  efficit  multilocatio  sive  defini- 
tiva, sive  mixta.  Nam  hujusmodi  multilocationes  ad  sum- 
mum multiplicant  externas  aliquas  ejusdem  corporis 
relationes  ; v.  gr.  in  sancta  Eucharistia  corpus  Christi, 
quamvis  non  ineat  eas  relationes  sive  intrinsecas  siveextrin- 
secas  ad  corpora  circumstantia,  quae  cum  extensione  locali 
sociantur  (351),  habet  tamen  vi  transubstantiationis  extrin- 
secam  relationem  ad  species,  sub  quibus  prius  erat  panis 
vinique  substantia.  At  vero  multiplicatio  externarum  rela- 
tionum corpus  non  multiplicat.  Secus  etiam  corpus  quod 
diversis  temporibus,  vel  in  eodem  loco  permanet,  vel  in  di- 
versa loca  transfertur,  multiplicari  dicendum  esset. 

367.  Difficilius  concipitur  possibilitas  circumscriptivae 
multilocationis.  Haec  enim  multiplicat  relationes  locales 
corporis,  easque  relationes  intrinsecas,  quae  cum  iis  socian- 
tur (351).  Nihilominus  illustria  quaedam  facta  ac  prorsus 
indubia,  quae  in  vitis  sanctorum  Antonii  patavini,  Francisci 
Xaverii  aliorumque,  etiam  recentiorum  leguntur,  postulare 
videntur,  ut  hujus  quoque  replicationis  possibilitatem  ad- 

mittamus.  Quamvis  enim  hujusmodi  facta  absolute  loquendo 
explicari  aliter  possint,  v.  gr.  per  visionem  imaginariam  aut 
per  corpus  tantum  apparens,  hae  tamen  explicationes  par- 
ticularibus illis  factis  explicandis  minus  aptae  inveniuntur; 
cum  ea  ipsam  virorum  illorum  praesentiam  atque  operatio- 
nem in  diversis  locis  exigere  videantur. 

368.  Caeterum  haec  relationum  localium  et  operationum 
externarum  multiplicatio  terrere  nos  minime  debet.  Nam 
tandem  aliquando  quis  dicat,  se  in  his  evidentem  reperire 
contradictionem  ? 

Sane  attributa  quae  contraria  sunt  ratione  subjecti,  uni 
eidemque  subjecto  convenire  non  possunt,  v.  gr.  vulnerari 
et  sanum  esse,  vivum  esse  et  mortuum,  bonum  et  malum, 
cogitare  diversa  et  his  similia.  Atque  haec  profecto  in  cor- 
pore multilocato  haberi  simul  nequeunt ; neque  habentur  in 
sanctorum  multilocationibus  neque  supponendae  sunt.  At- 
tributa vero  quae  sunt  contraria  tantummodo  ratione  loci, 
nempe  ratione  respectuum  ad  diversa  corpora,  ut  v.  gr. 
sedere  et  stare,  moveri  et  quiescere,  aliaque  hujusmodi, 
haec,  inquam,  si  in  diversis  locis  corpori  replicato  convenire 
posse  dicantur,  nihil  in  hoc  contradictionis  includi  videtur. 
Relationes  enim  loci  nihil  aliud  sunt,  quam  relationes  ad 
corpora  diversa.  Jam  quare  relationes  ad  corpora  diversa 
diversae  esse  in  eodem  non  possint  ? Hanc  certe  diversitatem 
in  corporibus  quoque  non  multilocatis,  et  juxta  consuetum 
naturae  ordinem  in  loco  se  habentibus  perspicimus,  quum 
v.  gr.  qui  in  navi  sedet,  quiescit  respectu  eorum  quae  in 
navi  sunt,  ac  movetur  respectu  littoris. 

Igitur  neque  circumscriptiva  corporis  multilocatio  con- 
tradictoria dici  potest. 

369.  Contra  muhilocationis  in  genere  possibilitatem. 

Obj.  I.  Principium  certissimum  est  ea  quae  distinctis  locis 

existunt  realiter  distingui : separabit  itas  enim  unius  ab  altero 
unum  est  ex  realis  distinctionis  indiciis. 

Hoc  autem  principium  evertit  replicatio,  si  possibilis  est. 
Nam  per  replicationem  idem  corpus  separaretur  a seipso  ; 
quia  in  distinctis  locis  existeret. 

370.  Resp.  Dist.  maj.  Principium  quod  objicitur  est  cer- 
tissimum physica  certitudine,  conc. ; certitudine  metaphysica, 
nego  (L.  407).  Hinc  exceptionem  pati  potest,  si  divina  vir- 
tute consueto  naturae  ordini  derogatio  fiat. 

Ad  rat.  add.  Dist.  Separabilitas  quoad  realitatem  est  realis 
distinctionis  indicium,  quando  nempe  utrumque  ex  duobus 
potest  esse  sine  altero  (0.  229,  2°),  conc. ; separabilitas 
quoad  locum  tantummodo,  quum  videlicet  quae  sunt  in 
distinctis  locis,  quoad  realitatem  omnino  conveniunt,  subd.; 
hujusmodi  loci  inseparabilitas  est  realis  distinctionis  indi- 
cium secundum  consuetum  naturae  ordinem, conc.;  absolute 
et  sine  exceptione  possibili,  nego. 

Neg.  min.  Ad.  rat.  add.  Nego  lm  partem , quod  nempe  cor- 
pus separaretur  a seipso,  et  causalem  nexum.  Ex  eo  enim 
quod  corpus  existatinlocisseparatis,  non  sequitur  profecto, 
idem  separari  a seipso;  ad  hoc  enim  necesse  foret,  ut  corpus 
non  esset  ubi  est. 

371.  Obj.  II.  Corpus  multilocatum  1°  distaret  a seipso  ; 

2*  esset  unum  et  plura  ; 

3°  circumscriberetur  ioco,  et  non  circumscriberetur; 

4°  moveri  posset  motibus  contrariis. 

Haec  autem  omnia  repugnant. 

572.  Resp.  ad.  lm  Nego . Loca  quidem  diversa  distant,  quia 
ubi  est  unus  locus  non  est  alter  ; at  corpus  multilocatum  ne- 
quaquam,et  quidem  ex  opposita  ratione;  quia  totum  est  ubi-* 
cunque  est. 

Ad  2m  Nego ; sed  esset  unum  in  pluribus  locis  (366). 

Ad  3m  Dist. : Circumscriberetur  loco  uno  positive,  et  non 
circumscriberetur  exclusive,  conc. ;circumscriberetur  et  non 
circumscriberetur  positive,  nego. Videlicet  quum  in  uno  loco 
esset,  contineretur  spatii  debiti  limitibus,  non  tamen  ita  ut 
hoc  impedimento  esset,  quominus  alio  in  loco,  seu  definitive 
seu  circumscriptive  contineretur. 

Ad.  4mDi$t.:  Moveri  posset  motibus  contrariis  ut  a pluribus 
locis,  conc.;  ut  ab  eodem  loco,  nego.  Sane  corpus  in  naturali 
suo  statu  contrariis  motibus  moveri  non  potest,  quia  cum 
unum  locum  occupet,  si  contrariis  motibus  moveretur,  v.gr. 

ad  dexteram  simul  partem  et  ad  sinistram,  consequeretur, 
ipsum  moveri  ad  dexteram,  et  simul  non  moveri.  At  si  per 
multilocationem  bina  loca  occupet,  hoc  amplius  non  conse- 
quitur ; sed  consequitur  solum,  ipsum  moveri  positive  ad 
partem  utramque. 

Caeterum  notandum  est,  in  multilocatione  definitiva  vel 
mixta  corpus  multilocatum  moveri  solum  per  accidens,  quia 
non  est  in  loco  eo  modo,  qui  naturaliter  proprius  est  corpo- 
rum, nempe  per  quantitatis  contactum  (382). 

ARTICULUS  vi. 

* De  vacuo. 

373.  Quaerendum  jam  de  spatio  vacuo  ; an  possibile  sit, 
an  sit. 

Distinguendum  est  in  primis  vacuum  proprie  dictum  a 
vacuo  improprie  dicto.  Vacuum  proprie  dictum  est  spatium 
in  quo  nullum  prorsus  est  corpus,  nec  ponderabile,  nec 
imponderabile.  Vacuum  improprie  dictum  est  extensio,  in 
qua  est  quidem  aliquod  corpus,  sed  invisibile,  quodque  vel 
non  impedit  alterius  corporis  collocationem,  ut  est  aether, vel 
facile  et  sine  sensu  cedit,  ut  aer. 

Vacuum  proprie  dictum  aiiud  est  imaginarium,  aliud 
reaie.  Imaginarium  est  vacuum,  quod  extra  mundi  limites 
concipimus.  Reaie  est  vacuum,  cujus  limites  superficiebus 
realiurn  corporum  definiuntur. 

Rursus,  vacuum  reaie  aliud  dicitur  coacervatum,  aliud 
disseminatum;  quae  nomina  fatendum  est  satis  impropria 
esse.  Vacuum  porro  coacervatum  est  vacuum  magnum  et 
continuatum  ; disseminatum  est  vacuum  insensibile  quod 
inter  atomos  materiae  tam  ponderabilis  quam  impouderabilis 
intercipitur. 

574.  Propositio  VII.  Vacuum  reaie  ac  proprie  dictum 
possibile  est. 

i Nam  4°  nulla  est  repugnantia  in  conceptu  vacui  proprie 
dicti  inter  limites  reales.  Qaid  est  enim  vacuum  ? Est  spatii 
i puri  pars,  est  possibilitas  extensionis.  Possibilitas  vero  ex- 
tensionis, quanquam  ex  se  indefinita  sit,  potest  tamen  vi 

quarumdam  conditionum  limitari  ac  definiri.  Hujusmodi 
autem  conditiones  sunt  reales  corporum  superficies.  Intra 
talis  enim  superficies  non  est  amplius  possibilitas  extensio- 
nis cujuscunque,  sed  possibilitas  tantum  extensionis  certae 
cujusdam  mensurae.  Quid  in  hoc  contradictorii  est?  Vacuum 
in  se  nihil  est,  sed  hoc  non  impedit,  quominus  hoc  nihilum 
limitibus  realibus  definiri  possit.  Imo  aliis  limitibus  definiri 
nequit,  quam  limitibus  realibus.  Quemadmodum  enim  limes 
realitatis  est  negatio  ulterioris  realitatis,  ita  limes  negationis 
est  negatio  ulterioris  negationis;  quae  ulterior  negatio  im- 
pediri nequit,  nisi  ab  aliqua  realitate. 

2°  Impossibile  non  est,  imo  evidenter  possibile  est,  divina 
potentia  annihilari  penitus  et  aerem,  et  aetherem,  et  omnia 
quae  in  hac  aula  sunt,  caeteris  corporibus  in  suis  locis  immo- 
biliter manentibus.  At  si  haec  fieret  annihilatio  inter  aulae 
parietes  haberes  vacuum.  Rursus,  evidenter  possibile  est 
creari  a Deo  bina  tantummodo  corpora,  eaque  sphaerica. 
Fac  itaque  ea  creari ; ac  pone  quomodocunque  placeat,  ea 
se  contingere  vel  secus.  Si  se  contingunt,  cum  in  uno  tantum 
puncto  se  contingere  possint,  necessario  inter  haec  duo  cor- 
pora habebitur  vacuum;  ac  multo  magis  habebitur,  si  se 
non  contingunt. 

375.  Propositio  VIII.  Est  vacuum  proprie  dictum  in  mundo. 

Quisque  novit,  id  quod  vulgus  vacuum  appellat,  esse  va- 
cuum improprie  dictum.  Vacuum  item  improprie  dictum 
est  vacuum  quod  fit  in  barometro,  aut  in  campana  pneuma- 
tica, illudque  quod  inter  extimam  atmosphaerae  superficiem 
et  sidera  extenditur.  Nam  spatia  haec  omnia  aethere  plena 
sunt.  Non  est  itaque  in  rerum  natura  vacuum  quod  dicunt 
coacervatum.  Sed  de  existentia  vacui  quod  dicunt  dissemina- 
tum nullatenus  ambigendum  est. 

Verum  quidem  est ; inter  atomos  ponderabilium  corporum 
aetherem  esse  diffusum ; sed  certe  inter  atomos  aetheris  va- 
cuum aliquod  sit  oportet.  Nam  non  solum  atomi  corporum 
ponderabilium,  sed  etiam  aetheris  atomi  certo  moventur,  ut 
patet  ex  phaenomenis  lucis,  caloris,  electricitatis,  magne- 
tismi.  At  motus  vacuum  supponit.  Quomodo  enim  posset 

una  molecula  aliquam  aliam  impellere  ac  deturbare  loco, 
si  omnia  circumquaque  spatia  plena  essent,  nullo  prorsus 
interjecto  vacuo  ? 

376.  Aristotelici  physicam  vacui  possibilitatem  negabant, 
juxta  tritum  illud ; natura  abhorret  a vacuo : sed  nemo  nescit, 
experimenta  quae  ad  hunc  naturae  horrorem  probandum  ab 
iis  afferebantur,  alia  prorsus  ratione  nunc  explicari,  et  contra 
vacui  existentiam  nullam  amplius  difficultatem  facere. 

377.  Sed  Cartesius  ejusque  asseclae  censuerunt,  absolutam 
vacui  repugnantiam  esse.  Atque  haec  fere  eorum  argumenta 
sunt. 

Dicunt  1®  Si  intra  vas  aliquod  omnia  annihilentur,  vasis 
latera  se  mutuo  contingant  oportet.  Nam  inter  ipsa  nihil 
interjacet.  Non  erit  igitur  vacuum  inter  vasis  latera. 

2°  Distantia  realis  non  potest  esse  nihil.  Nam  distantia 
quae  nihil  est,  distantia  non  est:  sed  distantia  vacua  nihil 
foret. 

3°  Nihili  nulla  esse  potest  extensio  realis.  Sed  vacuum 
foret  nihil  et  simul  realiter  extensum. 

4°  Distantia  haec  vacua  nec  substantia  foret,  nec  accidens. 

378.  Resp.  ad  1“  Nego.  Est  enim  haec  assertio  mira  pror- 
sus, et  etiam  credere  volenti  incredibilis. 

Ad.  rat.add.Dtsi.:Nihil  interjacet,  et  tamen  aliquid  inter- 
jacere potest,  conc. ; nihil  interjacere  potest,  nego.  Non  pro- 
prie quia  aliquid  inter  duo  vasis  latera  interjacet,  ea  sunt 
ab  invicem  distantia,  sed  quia  aliquid  inter  ipsa  potest  in- 
terjacere. Jam  haec  possibilitas  non  tollitur  ex  eo,  quod 
omnia  quae  in  vase  sunt  in  nihilum  redigantur. 

Ad.  2m  Dist.  maj. : Distantia  realis  non  potest  esse  nihil, 
quoad  terminos  ipsam  distantiam  definientes,  conc.;  quate- 
nus nullum  corpus  intra  reales  hosce  terminos  actu  existat, 
nego.  Eodemque  modo  dist.  rat.  add.  et  contradisl.  min. : Di- 
stantia vacua,  quanquam  nihil  non  sit,  spectato  ordine  pos- 
sibilitatis, est  tamen  nihil  spectato  ordine  existentiae.  Sed 
hujus  nihili  etiam  in  ordine  existentiae  termini  sunt  reales, 
et  idcirco  vacuum  hujusmodi  dicitur  reale. 

Ad  5™  Dist.ant.; Nihili  quod  tum  in  ordine  existentiae,  tum 

in  ordine  possibilitatis  nihilum  sit,  nulla  est  extensio  realis, 
conc .;  nihili,  quod  in  ordine  possibilitatis  nihilum  non  sit, 
nulla  est  extensio  realis,  subd. ; si  termini,  quibus  definitur, 
sint  reales,  ncg.;  si  termini  non  sint  reales,  conc.  Umbra 
quoque  nihil  positivi  est.  Tamen  lineae  quae  superficiem 
illuminatam  definiunt,  faciunt  ut  umbra  extensionem  rea* 
iem  habeat. 

Ad  4m  Dist.  In  statu  possibilitatis,  neg.;  in  statu  existentiae, 
subd, ; non  est  substantia,  pariterque  non  est  accidens  intrin- 
secum, conc. ; non  est  accidens  extrinsecum  (0.171, 2°),  nego. 
Est  nempe  actu,  et  realiter  relatio  quaedam  accidentalis  et 
extrinseca  inter  superficies  quae  distantes  dicuntur.  In  statu 
vero  possibilitatis  est  substantia  extensa  possibilis,  cujus 
limites  iisdem  realibus  superficiebus  determinantur. 

379.  Forte  dices:  si  inter  aetheris  atomos  vacuum  interje- 
ctum est,  quomodo  illae  i;»  se  invicem  agunt?  Operatio  enim 
in  distans  repugnat.  Responsio  petenda  ex  dictis  (298,  3°). 
Atomi  aetheris  in  se  invisem  non  agunt,  nisi  aliquae  ex  iis  in 
motu  positae  ad  alias  accedant,  easque  impellant. 

CAPUT  II. 

I)E  TEMPORE. 

ARTICULUS  I. 

De  temporis  notione. 

380.  « Quid  est  tempus?  Si  nemo  ex  me  quaerat,  scio;  si 
« quaerenti  explicare  velim,  nescio.  » Ita  praeclare  s.  Augu- 
stinus (i).  Revera  nemo  est  qui  claram  temporis  notionem 
non  habeat;  ast  hujus  notionis  analysis  omnium  fortasse 
difficillima  est.  Conemur  tamen,  sapientum  vestigia  se- 
quentes. 

1°  Perpendemus  ideam  temporis  quae  in  humana  mente 
viget : 2°  quid  sit  in  se  tempus  censendum,  statuemus. 

381.  Temporis  notio  tria  elementa  continet : prateritum, 
praesens,  futurum ; quae  ita  se  mutuo  excipiunt,  ut  omne 
momentum  a futuro  fiat  praesens,  et  a praesenti  praeteritum. 

(1)  Gonfm.  XI,  14. 

Praeteritum  non  est  praesens,  sed  fuit  praesens,  i.  e.  amisit 
esse  praesens. 

Futurum  pariter  non  est  praesens,  nec  fuit  praesens,  sed 
debet  esse  praesens. 

Praesens  autem  quid  est?  Non  annus,  non  dies,  non  hora, 
non  quaecunque  mora  temporis,  quae  a nobis  dicatur  prae- 
sens, est  revera  praesens.  Si  enim  extensionem  quamcunque 
temporis  cogitas,  licet  brevissimam,  haec  praeterito  constat, 
praesenti,  ac  futuro:  Praesens  igitur  concipi  nequit,  nisi 
ut  punctum  indivisibile,  quod  ita  raptim  a futuro  in  praeteri- 
tum transvolat,  ut  nulla  morali  extendatur  (i). 

* 382.  Non  tamen  indivisibilium  additione  momentorum, 
sed  indivisibilis  momenti  fluxu  non  interrupto  constare 
tempus  concipimus.  Quamadmodum  igitur  linea,  quae  puncti 
motu  generatur,  continua  quantitas  est,  ita  et  tempus. 

Hinc  1“  quemadmodum  quum  linea  describitur,  punctum 
est  terminus  lineae  descriptae,  ac  simul  initium  Hneae  descri- 
bendae; ita  praesens  in  existentia  fluente  est  fluis  existentiae 
praeteritae,  ac  initium  futurae;  sed  prouti  punctum  est  tran- 
situs a parte  lineae  descriptae  in  partem  describendam  sernper 
fluens  ac  variabilis,  ita  quoque  praesens. 

2°  Ut  linea  potest  indefinite  dividi,  et  quaecunque  partes 
in  illa  concipiantur,  hae  semper  sunt  lineolae  divisibiles 
ulterius,  sic  quoque  tempus  indefinite  dividi  potest,  sed 
quaecunque  partes  in  ipso  assumantur,  semper  tempuscula 
sunt. 

3°  Concipere  potes  in  linea  primum  atque  ultimum  pun- 
ctum, ac  punctum  quodcunque  medium  signare;  sed  non 
secundum  aut  penultimum,  nec  duo  puncta  immediate  se 
contingentia.  Eedemque  pacto  in  temporis  continuitate  con- 
cipere potest  primum  aque  ultimum,  indivisibile  momentum, 
sed  non  momentum  secundum  ac  penultimum,  aut  duo 
momenta  immediate  sibi  succedentia. 

4°  In  linea  descripta  pars  anterior  et  pars  posterior  dicun- 
tur semper  relative,  nempe  respectu  habito  puncti  alicujus 
in  linea  designati.  Eodem  modo  in  temporis  fluxu  qujevis  pars 

(1)  Ibid.  c.  15. 

dici  potest  praeterita  vel  futura,  pro  diversitate  praesentis 
quod  consideretur;  quemadmodum  v.  gr.  quum  Christus 
natus  est,  fuerunt  Alexandri  tempora,  ac  futura  erant  Chri- 
stiana saecula,  quae  nobis  praeterita  sunt. 

383.  Si  temporis  absoluti  idea  cum  idea  spatii  absoluti 
conferatur,  in  multis  ambae  conveniunt,  quanquam  in  qui- 
busdam quoque  discrepent. 

Revera  tempus  concipimus  ut  essentialiter  unum,  in  quo, 
et  secundum  quod  omnia  quae  sunt,  durant,  ac  diffluunt; 
idem  cogitamus  praecessisse  rerum  omnium  existentiam,  ac 
substiturum  etiamsi  rerum  omnium  fieret  annihilatio;  tum 
initii  tum  finis  incapax,  ac  proinde  increatum,  neces- 

sarium esse : continuum  insuper  et  indivisibile;  nequeunt  enim 
temporis  partes  separari,  neque  continuatus  ejus  fluxus 
potest  concipi  discerptus;  immobile,  fieri  enim  nequit  ut 
partes  temporis  mutent  ordinem  quem  inter  se  habent,  v.  gr. 
ut  dies  hodiernus  sit  hesternus  vel  crastinus;  ac  tandem 
immutabile,  nam  ut  mutari  nequeunt  geometricae  relationes 
inter  magnitudines,  ita  quoque  mutari  nequeunt  relationes 
inter  varias  temporis  partes.  In  his  omnibus  binae  ideae 
spatii  ac  temporis  mire  conveniunt. 

Discrepant  autem  in  his  duobus;  quod  1®  spatii  partes  si;  i 
coexistunt;  temporis  partes  altera  alteri  sibi  succedunt; 
2®  spatium  res  solummodo  corporeas  amplectitur  et  con- 
tinet, tempus  vero  res  omnes  continere  videtur,  tum  cor- 
poreas tum  incorporeas. 

articulus  ii. 

Quid  sit  tempus. 

384.  Hujusmodi  est  temporis  notio.  At  quid  est  tempus 
in  se?  Profecto  temporis  notio  nobis  suggeritur  tum  ab  in- 
terna tum  ab  externa  experientia,  in  eo  quod  duraiionern 
cum  successione  nobis  offert,  i.  e.  in  subjectis  permanentibus 
mutationes  sibi  succedentes.  Videndum  itaque  quid  sit  in 
rebus  duratio,  quid  successio;  sic  enim  intelligemus  quid 
sit  duratio  successionis,  videlicet  tempus  in  se. 

385.  propositio  I.  Duratio  realis  ab  entis  existentia  non 

distinguitur  re;  distinguitur  tamen  ratione,  quatenus  dicit  per- 
manentiam  existentice. 

Probaturi’ pars.  1°  Fatentur  omnes,  durationem  esse  quasi 
extensionem  quamdam  ac  continuationem  existentiae  : itaque 
ea  se  habet  ad  existentiam  ut  productio  linea?  ad  lineam,  atque 
intensio  qualitatis  ad  qualitatem.  Sed  productip  lineae  realiter 
non  differt  a linea,  nec  intensio  qualitatis  a qualitate.  Ergo. 

2°  Duratio,  cum  sit  res  quaedam,  suam  existentiam  habeat 
oportet.  Vel  itaque  haec  durationisexistentia  a duratione  non 
distinguitur,  vel  secus.  Si  non  distinguitur,  ergo  est  aliqua 
existentia,  quae  a sua  duratione  non  distinguitur.  Cur  autem 
non  omnis?  Si  distinguitur,  quaeram  iterum  : existentia  haec 
durationis  durat,  necne?  Si  non  durat,  habebimus  duratio- 
nem rei  cujus  existentia  non  durat,  quod  est  maximopere 
absurdum;  si  vero  durat,  an  duratio  haec  existentiae  ab  exi- 
stentia distinguitur,  an  non?  Si  primum  dicas,  nullus  erit 
finis  existentiarum  et  durationum;  si  alterum,  concludemus 
ut  prius,  nullam  existentiam  a sua  duratione  distingui. 

3°  Duratio  vel  est  aliquid  additum  existentiae,  vel  non.  Si 
non,  jam  nec  distinguitur  ab  illa  realiter.  Si  est  aliquid  exi- 
stentiae additum,  quid  addit?  Profecto  continuationem  exi- 
stentiae. Krgo  non  distinguitur  a continuatione  existentiae. 

* 386.  Dices,  quum  res  producitur,  in  primo  suae  existen- 
tiae instanti  existit,  et  non  durat.  Ergo  duratio  saltem  distin- 
guitur ab  existentiae  initio.  Respondendum,  existentiae  ini- 
tium esse  quoque  initium  durationis,  quemadmodum  tota 
existentia  est  tota  duratio,  et  unius  finis  alterius  quoque 
finis  est.  Hinc  quantum  existentiae  additur  existentiae  initio, 
tantumdem  durationis  additur  initio  durationis.  Ex  quo 
novum  habes  argumentum  ad  propositum  ostendendum.  Sed 
dicta  sufficiunt. 

*387.  Quod  in  2’  parte  asseritur  a nemine  in  dubium  vo- 
catur : est  enim  per  se  manifestum,  durationis  conceptum 
aliquid  dicere  quod  existentia  non  dicit.  Quid  autem  hoc  sit 
clare  exponit  Suarez  his  verbis  : « existentia  dicit  actualita- 
» tem  rei  extra  suas  causas  absolute,  et  non  connotando 
» praeexistentiam  aliquam  : duratio  vero  dicit  perseveran- 

> tiam  aliquam  in  eadem  existentia;  quae  perseverantia  non 
» est  aliquid  distinctum  ab  ipsa  existentia,  sed  connotat 
» secundum  nostrum  concipiendi  modum  praeexistendam 
» ejusdem  existentiae,  seu  quod  talis  existentia  concipi 
» possit  ut  existens  ante  quodlibet  instans  pro  quo  durare 
» dicitur  (l).  » Ex  quibus  postremis  verbis  deduces,  recte 
quosdam  affirmasse,  duratiouem  dicere  existendam,  con- 
notando  successionem,  cui  vel  coexistat,  vel  possit  coexi- 
stere  res  quae  durare  dicitur. 

* 388.  Propositio  II.  Successio  est  relatio  exclusionis  mu- 
tuw,  quam  habet  existentia  unius  respectu  existentice  alterius. 

Tunc  una  res  alteri  succedere  dicitur,  quum  baec  esse  desi- 
nit, et  illa  esse  incipit.  Si  enim  existentia  unius  rei  permanet 
dum  res  altera  esse  incipit,  hae  res  non  sibi  succedunt,  sed 
coexistunt.  Successio  igitur  est  relatio  quaedam  inter  esse  et 
non-esse,  in  hoc  posita,  quod  esse  unius  importet,  supponat, 
includat  utcunque  non-esse  alterius.  Definiri  igitur  potest 
successio  ut  supra. 

389.  Duratio,  seu  permanentia  essendi  tripliciter  se  habere 
potest  respectu  successionis.  Vel  enim  permanentia  essendi 
talis  est,  ut  cum  nulla  successione  conjungi  possit,  vel  cum 
successione  conjungitur,  vel  est  permanentia  ipsius  succes- 
sionis. 

Primus  durationis  modus  est  aeternitas ; alter  dici  solet 
avum;  tertius  est  tempus. 

ifEternitas  igitur  est  esse  permanens,  cui  nulla  successio 
affectionum  conjuncta  est,  aut  conjungi  potest. 

yEvurn  est  esse  permanens,  cui  successio  affectionum  con- 
juncta est,  au  saltem  conjungi  potest. 

Tempus  est  ipsa  successionis  permanentia. 

i^ternitas  est  duratio,  quae  possidetur  tota  simul  quoad 
omnia;  aevum  est  duratio  quae  possidetur  tota  simul,  sed  non 
quoad  omnia  ; tempus  est  duratio  cujus  partes  se  mutuo 
excludunt. 

390.  Esse  autem  aeternitatem,  adeo  certum  est,  ut  certum 
est  esse  Ens  a se,  et  absolute  immutabile. 

(1)  Disp.  Met.  Disp.  L,  sect.  II,  .§  X. 

Esse  sevum,  demonstrant  substantiae  simplices  et  incom- 
positae, quaesunt  diversarum  affectionum  subjectum, ut  sunt 
puri  spiritus,  animae  rationales  et  atomi  primitivae.  Nam 
licet  in  harum  substantiarum  affectionibus  sit  successio, 
tamen  eorum  esse  substantiale  nulla  distinguitur  successione, 
mutatione  nulla ; nihil  en  imin  eo  praeterit,  nihil  novi  advenit. 

Tandem  esse  tempus,  manifestum  est  ex  mutationibus 
substantiarum  compositarum  ac  corruptibilium,  et  ex  muta- 
tionibus affectionum  tam  spiritalium,  quam  corporearum  ; 
in  qua  serie  permanet  aliud  nisi  mutatio. 

391.  Propositio  III.  Tempus  reale  a rerum  mutationibus 
non  distinguitur. 

Sequitur  ex  dictis.  Omnis  enim  duratio  re  non  distingui- 
tur ab  existentia  ejus  rei  cujus  est  duratio.  Tempus  autem 
est  duratio  successionis,  seu  mutationis  quae  contingit  in 
rebus.  Ergo. 

* 392.  Hinc  1°  tempus  extra  mentem  nihil  aliud  est,  quam 
existentia  rerum  qua:  se  reciproce  utcunque  excludunt. 

2°  Ab  hac  definitione  re  non  discrepat  aristotelica  defini- 
tio, qua  tempus  dicitur  esse  : numerus  motus  secundum  prius 
et  posterius  (i).  Hac  enim  definitione  nihil  aliud  significatur 
quam  hoc  : tempus  esse  mutationem,  quae  licetex  se  sit  con» 
tinua,  est  tamen  aliquo  modo  etiam  discreta,  quatenus  est 
numerabilis  secundum  partes,  quae  certo  quodam  ordine  st 
excipiant,  ita  ut  altera  prior,  altera  posterior  dicatur.  Quae 
definitio  sic  intellecta,  ab  ea  quae  superius  exhibita  est  non 
differt,  nisi  in  hoc,  quod  Aristoteles  considerat  tempus  ut 
mensurae  rationem  habet. 

3°  Ante  mundum  conditum  nullum  erat  tempus  reale. 
Etenim  ante  mundum  conditum  solus  erat  Deus.  In  Deo 
autem  successione  nulla  est.  Tunc  ergo  ccepit  tempus,  quum 
res  mutabiles  esse  coeperunt. 

4°  Intelliges  quoque  ex  dictis,  quid  sit  praesens. praeteritum 
et  futurum. 

Praesens  est  ipsa  rei  existentia,  et  nihil  aliud  : est  conce- 
ptus absolutus  non  relativus. 

(1)  P%?.  IV.  texi.  101. 

Praeteritum  et  futurum  sunt  ideae  relativae  ad  aliquod  prae- 
sens, nempe  ad  aliquod  esse.  Continentur  enim  idea  non- 
esse  unius  relati  ad  esse  alterius,  a quo  primum  illud  esse 
excluditur.  Differunt  autem  in  hoc,  quod  quum  praeteritum 
concipimus,  primo  concipimus  esse  rei,  ac  secundo  ejus  ex- 
clusionem per  aliud  esse : quum  autem  futurum,  primo 
concipimus  esse  rei  exclusum  per  aliud  esse,  ac  secundo 
esse  ejusdem  rei  non  exclusum,  sed  excludens  aliud  esse. 

5°  Patet  autem  has  relationes,  si  sola  spectetur  successio, 
esse  relationes  rationis  ex  extrinsecas. 

6°  Intelliges  postremo  quid  sit  coexistentia.  Tunc  duo 
coexistere  concipimus,  quum  de  utriusque  existentia  cogita- 
mus, quin  de  alterutrius  non  existentia  cogitemus.  Coexi- 
stentia  nimirum  est  simpliciter  existentia  plurium  quce  se  non 
excludunt. 

* 393.  Propositio  IV.  Tempus  reale  continuum  est,  non 
constans  ex  indivisibilibus. 

Nare.  lc  tempus  reale  mutatione  continetur.  Mutatio  autem 
est  ipsum  fieri  rei,  quae  non  totum  simul,  sed  paulatim,  ac 
per  partes  non  interruptas  suum  esse  acquirit.  Hujusmodi 
autem  transitus  continuitatem  quamdam  importat.  Tempus 
igitur  reale  continuum  quoddam  est. 

2°  Mutationes  omnes  corporeae  reducuntur  ad  motum  lo- 
calem, sive  translatitium,  sive  intestinum  corporibus.  Atqui 
motus  localis  constare  nequit  ex  indivisibilibus.  Motus  enim 
localis  fit  ab  uno  loco  ad  alterum.  Fit  ergo  percurrendo 
certam  aliquam  extensionem.  Extensio  autem,  ut  alibi  de- 
monstravimus (138),  non  componitur  ex  indivisibilibus.  Ergo 
etiam  motus.  Ergo  etiam  tempus.  Vide  Aristotelem  in  phy- 
sicis (i). 

* 394.  Quod  si  qua  sit  mutatio  improprie  dicta,  quae  indi- 
visibili memento  fiat,  ut  est  creatio  ex  nihilo,  haec  tempus 
non  constituit,  sed  signat  momentum  in  tempore  (294).  Sic 
quoque  motus  finis  aut  interruptio,  quemadmodum  punctum 
in  extensione,  ita  momentum  indivisibile  in  tempore  signat. 

It)  P hys.  VI,  lext.  4,  et  IV,  lext  99. 

Sed  ex  hoc  inferri  nequit,  aut  extensionem  constare  punctis, 
aut  tempus  momentis,  ut  alibi  declaratum  est  (166). 

* 395.  Propositio  V.  Tempus  absolutum  est  duratio  possi- 
bilis, quoe  ex  rerum  sine  fine  sibi  succedentium  serie  constare 
potest;  seu  brevius,  possibilitas  successionis. 

Quemadmodum  alia  plurima,  ita  quoque  ipsam  successio- 
nis ac  durationis  successivae  rationem  licet  a rebus  abstrahere. 
Si  igitur  abstractione  hac  facta,  cogitemus  de  duratione  suc- 
cessionis, seu  de  ordine  inter  esse  et  non  esse  terminorum, 
quae  indeterminata  sint  et  quoad  naturam  et  quoad  multitu- 
dinem, conceptus  iste  omnes  possibiles  terminos  jam  am- 
plectens,  est  tempus  absolutum,  cujus  characteres  supra 
exposuimus  (383). 

Hoc  jam  facile  intelligitur  1°  quia  tempus  independens 
a rerum  existentia  nihil  aliud  esse  potest,  quam  tempus 
possibile.  Tempus  enim  reale  cum  a realibus  rerum  mu- 
tationibus non  distinguatur,  sine  rebus  existentibus  nullum 
est. 

2°  Quia  temporis  absoluti  characteres  (383)  successioni 
quidem  reali  convenire  non  possunt,  at  optime  conveniunt 
successioni  possibili;  plane  ut  de  spatio  supra  dictum  est. 

Merito  itaque  tempus  absolutum  ulcale  appellatur. 

ARTICULUS  III. 

De  motu  ac  mensura  temporis. 

396.  Mutationem  omnem  corpoream  veteres  cum  Aristo- 
tele motum  vocabant  (0.  379);  id  quod  in  praesenti  potiori 
jure  facere  licet,  cum  revera  mutatio  omnis  corporea  ad 
unicam  motus  localis  rationem,  ut  diximus  (393,  2°),  perti- 
neat. 

Quemadmodum  quies  est  permanentia  corporis  in  aliquo 
loco,  ita  motus  est  continua  loci  mutatio;  videlicet  successio 
positionum  corporis  unius  respectu  corporum  coexistentium 
(351).  Successivae  jam  istae  positiones  et  tempus  constituunt 
(388),  et  spatium  quoddam  determinant,  certis  limitibus 
comprehensum  (344).  Hinc  duobus  istis  elementis,  tempore 
ac  spatio,  motus  continetur  ac  mensuratur. 

Aptitudo  mobilis  ad  datum  spatium  dato  tempore  per- 
currendum dicitur  velocitas:  quae  major  est  vel  minor, 
prouti  eodem  tempore  majus  vel  minus  percurritur  spatium. 

597.  Cum  tempus  mensuram  motus  constituat,  quaeres 
quomodo  possit  vicissim  tempus,  ut  solet,  motu  mensurari. 
Animadverte,  hoc  pacto  res  omnes  mensurari,  nempe  assu- 
mendo unitatis  loco  aliquam  quantitatem,  eamque  quanti- 
tati dimetiendae  iterutn  atque  iterum  applicando.  Quantitas 
vero  illa,  quae  in  mensurae  unitatem  assumitur,  dimetiendae 
quantitati,  intra  quantitatis  genus,  homogenea  esse  debet. 
Sic  linea  lineis,  superficies  superficiebus,  solida  solidis  men- 
surantur. Cum  igitur  tempus  sit  mutationum  series  (588), 
non  aliter  mensurari  poterit  quam  determinata  aliqua  mu- 
tatione in  unitatem  mensurae  assumpta.  Ut  autem  mutatio 
htec  iterato  adhiberi  possit  ad  mensuram,  renovetur  necesse 
est,  et  perpetuo,  et  uniformiter.  Mensura  igitur  omnis  tem- 
poris est  mutatio  aliqua  perpetua  et  uniformis.  Hoc  pacto  mo- 
tus est  temporis  mensura. 

598.  Naturalem  temporis  mensuram  humano  generi  sup- 
peditant coelestium  corporum  motus.  Hi  enim  motus  non 
modo  sunt  constantes  et  ad  sensum  uniformes,  sed  etiam 
spectabiles  omnibus,  ac  propterea  mensuram  praebent  om- 
nibus communem. 

Mensuram  artificialem  suppeditant  instrumenta,  quae  vel 
coelestes  motus  imitantur,  ut  horologia,  quae  indicis  motu 
diurnum  motum  repraesentant;  vel  quae  mutationem  aliquam 
uniformiter  iterabilem  perficiunt,  ut  casum  pulveris  vel 
aquae. 

599.  Si  quis  mensuris  hujusmodi  omnibus  caret,  aut  ad 
illas  non  attendat,  non  aliam  habere  poterit  temporis  men- 
suram, quam  internas  suas  affectiones,  non  quidem  omnes, 
sed  eas  quarum  conscientiam  habuit,  ac  memoriam  saltem 
confuse  servat.  Unde  sequitur,  quod  quo  plures  sunt  affe- 
ctiones hujusmodi,  eo  longius  apparet  datum  temporis  inter- 
vallum, quia  plures  partes  in  eo  notantur.  Atque  hinc  fit,  ut 
idem  temporis  intervallum  a quibusdam  longius  existimetur 
quam  reipsa  fuerit,  a quibusdam  brevius.  Longius  existimatur 

ab  iis,  qui  autvehementioribus  pulsantur  affectibus,  aut  no- 
vis afficiuntur  sensationibus,  aut  otio  languescunt,  aut  curis 
anxium  animum,  aut  desiderio  distentum  gerunt-  Brevius 
e contrario  ab  iis,  qui  in  oppositis  adjunctis  versantur. 
Brevissimum,  imo  nullum,  iis  qui  lethargo  oppressi  vel 
graviori  somno  sepulti  jacent. 

400.  Solvere  jam  per  te  poteris,  ex  dictis  hucusque,  se- 
quentia problemata. 

4°  Si  Deus  unicum  ens  creasset,  utrum  posset  ejus  du- 
ratio  mensurari,  et  quomodo. 

2*  An  si  existeret  unicum  tantummodo  corpus,  hoc  mo- 
veri posset. 

3°  Si  coelestes  motus  omnes  atque  terrestres  tempore 
dimidio  breviori  conficerentur,  an  posset  mutatio  haec  a 
nobis  deprehendi. 

4°  Cur  juvenibus  anni  diuturniores,  senibus  breviores 
videantur j vitaque  sit  misero  longa,  felici  brevis. 


LIBER  QUARTUS. 

CAPUT  1. 

DE  NATUR/E  ORDINE  AC  LECIBUS. 

ARTICULUS  I. 

De  natura. 

401.  Multiplex  hujus  vocis  natura  significatio  est.  Omissis 
porro  iis  interpretationibus,  quae  immediate  ex  vocis  etymo 
derivantur,  praecipua  ejus  significatio,  ut  apposite  animad- 
vertit  Suaresius  (t),  et  ad  quam  caeterae  reducuntur,  ea  est 
qua  substantiarum  essentias  denotamus.  Denotamus  autem 
hac  voce  essentiam  dupliciter  : 1°  per  modum  formae  meta- 
physicae  subjectum  constituentis  in  certa  aliqua  specie  (0. 
507) ; 2°  quae  significatio  est  hujus  vocis  maxime  propria, 
prouti  essentia  est  principium  internum  primum  et  adcequatum 
operationum  passionumque  substantia;.  Secundum  hoc  natura 
describi  solet,  ut  alibi  memoravimus  (0.  72);  entis  ad  certo 
quodam  modo  operandum  dispositio  atque  tendentia. 

402.  Animadverte  porro  1°  naturam  proprie  attribui  sub- 
stantiis, ut  diximus,  non  vero  substantiarum  modis.  Modi 
potius  dicuntur  esse  secundum  naturam,  aut  praeter  vei  con- 
tra naturam. 

2°  Naturam  esse  principium  internum  mutationum  sub- 
stantiae, nempe  ex  ipsis  ejus  constitutivis  resultans,  non 
adscititium  et  ex  accidenti  ipsi  inhaerens,  ut  est  v.gr.  princi- 
pium motus  artificialis  in  horologio.  Per  hoc  tamen  non 
excluditur  principium  externum, seu  determinatio  ab  extrin- 
seco  accepta,  sine  qua  quaedam  substantiae  mutari  non  pos- 
sunt. Sed  haec  quoque  substantiae,  externa  determinatione 
accepta,  diversimode  agunt  ac  patiuntur,  si  diversa  sit  earum 
natura. 

3°  Per  hoc  quod  natura  dicitur  primum  et  adcequatum  prin- 
«ipium,  distinguitur  tum  a suis  potentiis  seu  facultatibus, 

{!)  Disp'  Met.  XV,  secl.  XI,  § IV  VI» 

quae  sunt  principia  secundaria;  tum  a partibus  essentiae 
seu  physicis  seu  metaphysicis,  quae  sunt  principia  inadae- 
quata. 

4°  Semper  tamen  prae  oculis  habendum  est,  nullius  rei 
naturam  nos  posse  cognoscere  aliter  quam  ex  effectibus, 
qui  ab  ejus  potentiis  ac  viribus  procedunt,  ut  saepe  dictum 
est. 

403.  Juxta  haec  definiendum  erit,  quid  naturae  nomine  in- 
telligatur,  quum  rerum  universitatem  naturam  appellamus. 
Videlicet  hac  voce  significamus  1°  mundanorum  corporum  con- 
nexionem et  ordinem  ; 2*  magis  proprie  complexionem  virium , 
quae  simul  harmonice  conspirantes,  mundanarum  vicissitudi- 
num seriem  certo  ordine  ac  lege  efficiunt ; 3°  quoniam  vires 
causarum  secundarum  a prima  causa  sunt,  quae  etiam  cum 
iis  operantibus  omnia  operatur,  non  raro  naturae  nomine 
naturae  auctor  Deus  intelligitur. 

' 404.  Praeter  legitimas  hujus  vocis  acceptiones,  aliae  quae- 
dam memorandae  sunt,  quae  ab  erroneis  et  obsoletis  opinio- 
nibus originem  traxere.  Ac  primo  Democrito,  Epicuro  et 
atheis  natura  genitrix,  detractis  metaphoris  ac  poeticis  or- 
namentis, nihil  est  aliud  quam  materia  aeterna  ac  necessaria 
cum  suis  viribus  brutis  casu  operantibus;  de  cujus  erroris 
absurditate  jam  aliquid  attigimus  (238.  298,  3°  3°),  et  rursus 
in  theologio  fusius  disputabimus. 

Platonici  complures,  forte  quia  quasdam  magistri  sui  me- 
taphoras perperam  interpretati  sunt,  existimarunt  mundum 
immane  quoddam  animal  esse;  cujus  anima  omnes  mundi 
partes  contineret,  motusque  gubernaret,  rerumque  omnium 
genitrix  esset.  Quae  opinio  plurimis  inter  antiquos  philoso- 
phos arrisit,  teste  Plutarcho  (i).  Istis  igitur  omnibus  natura 
est  anima  mundi.  Nemo  autem,  arbitror,  a nobis  exspectat, 
ut  commentum  hoc  serio  refellamus. 

Maxime  omnium  errarunt  stoici,  qui  mundi  animam  Deum 
esse  putaverunt,  qui  corpoream  materiam  tanquam  unitum 
sibi  corpus  pervaderet,  regeret,  divinaque  ratione  omnes 


(I )De  plac.  philos  , 1.  II,  c.  III. 

ejus  motus  temperaret;  atque  hinc  mundum  esse  ac  dici 
Deum. 

*405.  Singularis  fuit  inter  recentiores,  quanquamet  ipsa 
ex  veterum  seu  sententiis  seu  loquendi  modis  expressa,  opi- 
natio Cudworthi  (i).  Hic  existimavit  mundanum  ordinem, 
ac  viventium  praesertim  originem,  explicari  non  posse,  nisi 
haec  fiat  hypothesis  : esse  praeter  Deum  Naturam  quamdam 
genitricem,  divinae  providentiae  subjectam  ejusque  admini- 
stram. Hanc  ipse  putat  substantiam  esse  incorpoream  et  vi- 
ventem,sed  infimo  vitae  genere,  vita  nempe  vtgetativa,  quan- 
quam  aliquem  ei  sensum  et  perceptionem  tribuere  videatur. 
Ea  tamen  consilio  ac  ratione  non  pollet;  et quanquam ordine 
ac  ratione  agat,  ignorat  tamen  suorum  operum  fines,  nec 
suarum  actionum  conscientiam  habet.  Haec  itaque  rebus  om- 
nibus conjuncta  vis  omnia  fingit  ac  format,  in  quibus  artis 
vestigium  aliquod  aspicimus;  divina  vero  providentia  er- 
rores quos  illa  admittit,  emendat,  eamque  perpetuo  mode- 
ratur. 

* 406.  Vanum  hoc  Cudworthi  idolum  facile  evertitur  per 
ea  quae  theologia  docet  de  conservatione  rerum  creatarum, 
et  de  primae  causae  jugi  cooperatione  cum  causis  secundis; 
de  quibus  suo  loco.  Piura  Moshemius  (2);  sed  obvia  iis  qui 
rectis  imbuti  sunt  principiis  : nec  ea  referre  opus  est. 

ARTICULUS  II.  j 

De  naturae  legibus. 

407.  Ut  ex  dictis  in  logica  (L.  308)  colligitur,  naturae  le- 
gem dicimus  modum  constantem  et  uniformem , quem  agentia 
materialia  in  agendo  servant ; qui  agendi  modus  ideo  lex  dici- 
tur, quia  summi  opificis  imperio  rerum  vires  statutae  sunt, 
certisque  normis  subjectae.  Hae  leges,  quoniam  inter  varia 
corpora  relationes  quasdam  constantes  inducunt,  ordinem 
quemdam  constituunt,  qui  ordo  naturae  dicitur.  Eventuum 
vero  secundum  hunc  ordinem  consecutio,  naturae  cursus  , 
appellatur.  j 

(2)  Ia  notis  ad  cit.  opus  Cudworthi, 

408.  Esse  porro  naturae  leges  adeo  manifestum  est,  ut  si 
quis,  intellectis  terminis,  probari  hoc  sibi  vellet,  is  vel  sce- 
pticus  plane,  vel  novus  in  mundo  hospes  existimandus  esset. 
Cum  scepticis  alibi  egimus  (L.  502). 

Profecto  habet  suas  evidentissimas  leges  et  minerale  re- 
gnum et  vegetale  et  animale;  et  in  his  unaquaeque  classis, 
familia,  genus,  species,  imo  singulae  viventium  partes,  sin- 
gula organa  iisdem  invariabiliter  elementis  constant,  eadem 
figura,  eodem  ornatu,  iisdem  qualitatibus  sensibilibus  di- 
stinguuntur, easdemque  ad  caetera  corpora  relationes  ser- 
vant. Generatio  viventium,  eorumque  ortus  et  interitus, 
omnesque  organicae  functiones,  vires  item  et  facultates,  mo- 
res et  instinctus  animantium  talia  a nobis  modo  deprehen- 
duntur, qualia  in  vetustissimorum  temporum  monumentis 
expressa  legimus,  aut  perspicimus. 

Et  haec  omnibus  sunt  in  manifesto.  Physicae  vero  disci- 
plinae in  eo  totae  versantur,  ut  occultiores  naturae  leges  dete- 
gant ac  demonstrent.  Inde  novimus,  nullam  esse  in  rerum 
natura  vim,  nullum  motum,  nullum  eventum,  nullamque 
eventuum  seriem,  quae  certis  atque  invariabiiibus  normis 
non  subjiciatur.  Inutile  est,  ut  singulas  recenseam. 

Liquet  ergo,  esse  naturae  leges,  tam  naturae  universalis, 
quam  particularis. 

*409.  Caeterum  leges  illae,  quas  physicae  scientiae  conside- 
rant, supremae  rerum  leges  proprie  non  sunt.  Mundum  enim 
quum  consideramus,  quasdam  alias  deprehendimus  leges 
superioris  ordinis,  quae  non  naturae,  sed  auctoris  naturae 
constantem  uniformemque  agendi  modum  exhibent.  Haec 
vocari  solent  leges  cosmica,  ac  satius  forte  vocari  possent  le- 
ges providentia  in  physicis  legibus  statuendis,  ac  naturae 
cursu  dirigendo.  Sunt  autem  et  ipsae  adeo  manifestae,  ut  a 
nemine  in  dubium  adduci  possint;  eaeque  partim  experien- 
tia et  inductione,  partim  ex  divinorum  attributorum  con- 
ceptu demonstrantur.  Reduci  possunt  ad  sex. 

’ 410.  Prima  vocari  potest  lex  utilitatis;  eoque  enuntiatur 
axiomate  ••  Natura  nihil  facit  frustra.  Alibi  docuimus,  quo- 
modo sit  hoc  axioma  inteliigendum  (L.  409;  0.  288).  Quod 

vero  nihil  reipsa  sit  in  rerum  natura  inutileaut  superfluum, 
id  obviae  observationes,  multoque  magis  physicorum  studia 
ostendunt ; a priori  vero  facile  idipsum  demonstratur  ex  di- 
vinae sapientiae  conceptu.  Qua  de  re  alibi. 

Secunda  non  incongrue  appellabitur  lex  medii  naturalis; 
atque  ita  enuntiari  potest  : Qua  mediante  operatione  causa- 
rum secundarum  fieri  possunt , Deus  immediata  sua  opera- 
tione non  facit.  De  lege  hac  superius  locuti  sumus  (306),  quo 
in  loco  ejus  quoque  fundamenta  attigimus. 

* 411.  Tertia  est  lex  continuitatis , quae  a Dionysio  his  ver- 
bis jam  fuerat  expressa  : supremum  inferioris  naturce  attingit 
infimum  superioris  (i).  Sed  apud  recentiores  lex  haec  suam 
celebritatem  Leibnitzio  debet,  a quo  sic  exprimitur:  Natura 
nunquam  saltus  facit  (2).  Non  dico  omnes  legis  hujus  appli- 
cationes a Leibnitzio  factas,  veras  esse,  sed  certe  negari  ne- 
quit, nihil  cautius  evitare  naturam,  quam  abruptos  transitus 
ab  uno  extremo  ad  alterum  ; idque  manifestum  est  1°  in 
corporum  compositione  et  formatione  ; nam  corpora  et  ex 
minimis  constant  elementis,  et  lento  processu  effinguntur  ; 
ut  patet  in  crystallorum  formatione,  et  praesertim  in  planta- 
rum et  animantium  genesi;  2°  in  actionibus  et  motibus  cor- 
porum; per  gradus  enim  fere  insensibiles  ac  per  minima 
incrementa  vel  decrementa,  ab  uno  extremo  itur  in  alterum: 
ut  obvia  probant  exempla;  5° in  scala specierum ; quaequan- 
quarn  plus  minusve  differant,  in  ipsa  tamen  varietate  gradus 
quosdam  continuumque  progressum  servant.  In  quo  tamen, 
ut  errandi  occasio  praeludatur,  tria  haec  sedulo  notanda 
sunt : 

* 412.  1°  Haec  quae  dicimus,  longissime  abesse  a falsa  illa 
et  absurda  atheorum  ac  pantheistarum  hypothesi  progressus 
necessarii,  quo  una  rerum  species  in  alteram  reipsa  transiisse 
dicitur,  ut  in  naturali  historia  contendit  Lamarckius.  Conti- 
nuitatis enim  lex  non  in  necessitate  materiae,  aut  unitate 
substantiae,  sed  in  sapientia  ac  libertate  Conditoris  funda- 
mentum habet. 

(1)  De  div.  nom . c..  VII. 

(2)  Cf.  v.  gr.  opus  cui  titulus:  Nouvel  Essaistir  CEntend  hum,  Avaat-propos, 

2°  In  transitu  a materia  bruta  ad  entia  organica,  multoque 
magis  a plantis  ad  animantia,  continuitatis  legem  in  exte- 
riori solum  forma  ac  specie  servari  posse.  Organisatio  enim 
et  vita  organica,  etiamsi  imperfectissima,  ingenti  intervallo 
viventia  a non  viventibus  disterminat,  et  quoad  structuram, 
et  quoad  leges  quibus  subjiciuntur:  animantia  vero,  etiamsi 
sensu  tantummodo  polleant,  praeter  organicum  corpus, 
substantia  insuper  constant  a materia  prorsus  diversa  : 
anima  item  rationalis,  quae  est  in  homine,  ab  anima  sensi- 
tiva brutorum  ipsa  essentia  discrepat. 

3°  Continuitatem  non  servari  in  transitu  a plantis  ad  ani- 
malia; nam  perfectissimae  plantae,  ut  arbores,  sunt  maxime 
dissimiles  ab  imperfectissimis  animalibus.  Transitus  ergo 
haheturamineralibus  ad  plantas  simul  et  ad  animalia, quasi 
ad  duas  series  simultaneas,  semperque  magis  divergentes  ; 
ita  tamen  ut  in  suis  initiis  quam  proximae  sint  quoad  exter 
nam  speciem,  atque  altera  alteri  cohaerere  videatur.  Simil- 
lima enim  vegetalibus  imperfectissimissunt  imperfectissima 
animalia,  ut  zoophyta,  infusoria,  et  alia  quaedam,  quae  utrum 
animalia  sint  an  plantae,  adhuc  dubium  est  (i). 

‘ 415.  Quarta  lex  est  unitatis,  quae  in  legibus  physicis 
praesertim  apparet,  et  in  finium  subordinatione.  De  qua  jam 
aliquid  diximus  (245); 

Quinta  lex  pulchritudinis.  De  hac  alibi  dicemus;  et  satis 
manifesta  per  se  est. 

Sexta  lex  constantiae.  Haec  duo  importat:  1*  quod  ordo  na- 
turae legesque  semel  a Creatore  constitutae  in  alias  non  mu- 
tantur; 2°  quod  his  legibus  exceptiones  non  inducuntur, 
nisi  raro  et  ex  digna  causa.  Ita  autem  fieri  experientia  liquet; 
ita  fieri  oportere,  divinae  sapientiae,  bonitatis  ac  providentiae, 
praesertim  erga  genus  humanum,  consideratio,  ut  moxvide- 
bimus,  facile  demonstratum  dabunt. 

(I)  Cf.  Saggifilosqfici  det  P.  G.  B.  Pianciani  d.  C.  d.  G,  Vol.  II,  appeudice,  Dia- 
logo I. 

ARTICULUS  III. 

De  legum  physicarum  contingentia. 

414.  Ad  duos  oppositos  errores  refellendos  dicendum  ali- 
quid 1°  de  physicarum  legum  contingentia ; 2°  de  earum 
certitudine.  Illa  contra  pantheistas  et  deistas,  haec  contra 
Humium  in  tuto  collocanda  est. 

Propositio  1.  Leges  phy  sicce,  quanquam  hypothetice  neces- 
sarice,  absolute  tamen  contingentes  dicendce  sunt. 

* 415.  Quod  sint  certe  hypothetice  necessariae,  adversa- 
riis, quibuscum  certamus,  probandum  non  est:  caeterum  ex 
dictis  sponte  fluit. 

Nam,  ut  supra  dictum  est,  qualitates  omnes  affectionesque 
corporum  ab  essentialibus  eorumdem  proprietatibus  sponte 
resultant,  si  quaedam  ponantur  conditiones  (209,  seq.) ; a 
qualitatibus  autem  hujusmodi, si  earum  actio  non  impediatur, 
naturales  omnes  effectus  necessario  consequuntur:  nonenim 
sunt  materiae  vires  indifferentes  ad  actum,  sed  ad  unum  de- 
terminatae. Igitur  et  corporum  qualitates  et  naturales  effectus 
cura  essentialibus  corporum  proprietatibus  necessario  con- 
nectuntur,  non  quidem  simpliciter  sed  posita  conditione. 

* 416.  Ad  probandam  itaque  legum  physicarum  contin- 
gentiam  satis  erit  ostendere,  conditiones  hujusmodi  contin- 
genter  poni,  et  a corporum  essentia  nullatenus  consequi.  Id 
autem  non  difficulter  ostenditur. 

Sane  conditiones  de  quibus  sermo  est,  ut  ex  dictis  colliges 
(209,  seq.),  ad  has  reduci  possunt  : 

l°Ut  quaedam  substantiae  simul  componantur,  siveimpon- 
dcrabilis  illa  cum  ponderabilibus,  sive  ponderabiles  inter  se. 

2°  Ut  hoc  aut  illo  modo  elementares  atomi  disponantur, 
et  major  minorve  earum  multitudo  acervetur. 

3°  Ut  motus  vel  translatitius,  vel  molecularis  secundum 
unam  alteramve  directionem,  et  cum  hac  vel  illa  velocitate, 
corpori  communicetur. 

4°  Ut  ex  minerali  materia  organa  quaedam  efformentur, 
certam  quamdam  figuram  et  usum,  certumque  inter  se  ordi- 
nem habentia. 

5°  Denique  ut  organicum  quoddam  corpus  anima  infor- 
metur, sive  sentiente  tantum,  sive  sentiente  et  rationali. 

Jam  quis  est  adeo  vecors,  qui  non  fateatur,  haec  omnia 
a materiae  essentialibus  proprietatibus,  extensione  ac  vi 
resistendi,  tam  parum  consequi,  quam  parum  consequitur 
ex  ligni  essentia  ut  ex  eo  fiat  scamnum,  aut  ex  essentia  ferri 
ut  in  machinam  conformetur? 

417.  Ut  uno  aut  altero  utar  exemplo,  motus  v.  gr.  queis 
terra  ac  planetae  omnes,  sive  circa  suum  axem,  sive  circa 
solem  moventur,  aperte  contingentes  sunt.  Nam  data  materiae 
essentia,  imo  data  quoque  planetae  cujusque,  v.  gr.  terrae, 
figura,  volumine,  densitate,  nihil  in  ea  est  quod  requirat 
hanc  aut  illam  motus  velocitatem,  hanc  aut  illam  directionem, 
quodque  orbitae  locum,  planum,  figuram  determinet.  Haec 
omnia  poterant  in  infinitum  variari.  Ita  quoque  motus  diurnus 
poterat  breviori  tempore  vel  longiore  absolvi,  et  secundum 
oppositam  directionem  ferri. 

Exemplum  alterum  evidentissimum  in  corporibus  orga- 
nicis reperies.  Ultima  enim  eorum  elementa  sunt  substantiae 
simplices  inorganicae  ex  quibus  mineralia  quoque  constant. 

Quis  igitur  dicat,  posita  harum  substantiarum  essentia,  re- 
pugnare  prorsus,  ut  ex  iis  substantiae  organicae  hae  et  non 
aliae  non  componantur, ut  ex  hiscesubstanliis  organa  planta- 
rum etanimantium  tam  varia  et  ad  tam  variosusus  spectantia 
non  exstruantur,  ac  demum  ut  ex  hisce  organis  plantae  et 
animalia  non  consurgant  ? Haec  si  quis  dicat,  cum  eo  sane 
disputandum  non  esset. 

Nulli  ergo  qui  sapiat,  dubia  esse  potest  legum  physicarum 
contingentia. 

ARTICULUS  tV. 

De  legum  physicarum  constantia. 

* 418.  Venio  ad  questionem  alteram  (414).  Existimavit 
Wolfius  conclusiones  quae  inductione  colliguntur,  non  cer- 
tas esse,  sed  solum  probabiles  (i).  Quod  si  verum  esset,  con- 
cludere deberemus,  certitudinem  nobis  nullam  esse  de 

(I)  Log.,  p.  II,  § 674,  seq. 

legibus  naturalibus,  saltem  quod  ad  futuros  eventus  attiru  ! : 
leges  enim  naturales  inductione  deprehenduntur  (fi.  308). 
Idem  sensit  Lockius  cum  omnibus  praeteriti  saculi  sensi- 
stis. 

Humius  vero  qui,  ut  alibi  diximus  (0.  272),  causae  notione 
e medio  dempta,  de  mera  eventuum  successione  certitudi- 
nem nobis  reliquam  fecit,  concessit  utique,  nos  consuetu- 
dine quadam  idearumque  associatione,  minime  dubitare  de 
futurorum  eventuum  similitudine  cum  eventibus  praeteritis; 
negavit  tamen,  persuasionem  hanc  ullum  in  rebus  funda- 
mentum habere,  aut  ratione  probari  posse. 

* 419.  Haec  enim  propositio,  ita  ipse,  futurum  erit  prata 
rito  simile,  non  est  experimentalis;  futurum  namque  expe- 
rientiae objectum  esse  non  potest;  neque  est  a priori,  quia 
in  notione  eventuum  praeteritorum  non  perspicimus  con- 
tentam notionem  similitudinis  cum  futuris.  Non  repugnat 
igitur,  variari  naturae  cursum,  et  res  aliquas  similes  iis,  de 
quibus  experientiam  cepimus,  effectus  dissimiles,  atque 
adeo  contrarios,  in  posterum  nobis  offerre. 

Quare  quum  argumento  inductionis  utimur,  ut  suadea- 
mus a rebus  similibus  similes  anteactis  effectus  in  posterum 
consecuturos,  supponimus  semper  id  quod  in  quaestione 
versatur:  videlicet  futurum  praeterito  fore  simile. 

* 420.  Ad  scepticas  hasce  theorias  refellendas,  necesso 
sane  non  est,  ut  cum  Reidio  aliisque  e scotica  schola  philo- 
sophis, ad  naturae  instinctum  atque  ineluctabile  imperium, 
tanquam  ad  extremam  in  naufragio  tabulam  confugiamus: 
suppetunt  enim  humanae  menti  evidentia  principia  atque  in 
promptu  posita,  quibus  tota  haec  qutestio  facile  dirimitur. 
Dixi  principia;  quod  est  sedulo  notandum.  Radix  enim  erro- 
ris hujus,  ut  et  aliorum  plurimorum,  est  vulgaris  ille  Locl.ti 
empirismus,  qui  omnia  ab  experientia  repetit,  et  totam  in 
sensibus  philosophiam  demergit.  Non  igitur  a sola  experien- 
tia, sed  ab  experientia  simul  et  quibusdam  principiis  a 
priori,  tam  inductiva  argumentatio,  ut  in  logica  ostendimus 
(L.  306),  quam  certitudo  de  legum  naturalium  constantia 
dependet. 

421.  Propositio  II.  Legum  naturalium  constantia , etiam 
quoad  futuros  eventus,  indubiis  innititur  fundamentis. 

Supponimus  ex  alibi  dictis  causae  notionem,  eamque  in 
ipsa  experientia  fundamentum  habere  (0.  273,  seq.) ; prin- 
cipium  item  causalitatis  (0.  318) ; itemque  leges  naturae  esse 
effectus  qualitatum  ac  virium  diversarum,  quae  corporibus 
insunt  (415) ; ac  tandem  naturae  auctorem  et  gubernatorem 
esse  Deum. 

422.  Sic  porro  arguimus.  Naturae  leges,  ut  paulo  ante  di- 
ctum est  (415),  resultant  ex  essentialibus  corporum  proprie- 
tatibus, posita  aliqua  conditione  contingenti.  Igitur  donec 
essentiales  corporum  proprietates  et  caeterae  conditiones  iis 
superadditae  permanent,  et  ab  agendo  non  impediuntur, 
naturae  leges  eaedem  erunt.  Causa  enim  necessaria,  positis 
omnibus  quae  ad  agendum  requiruntur,  necessario  agit,  nisi 
impediatur.  Proinde  ad  hoc  ut  naturae  leges  mutationem 
subeant,  unum  ex  his  contingat  necesse  est,  vel  1°  quod 
essentiales  corporum  proprietates  mutentur ; vel  2°  quod 
mutentur  contingentes  illae  conditiones  quibus  caeterae  cor- 
porum qualitates  affectionesque  constituuntur ; vel  saltem 
3°  quod  naturales  corporum  actiones  Deus  impediat.  V.  gr. 
ut  mutetur  ordinarius  effectus  affinitatis  chimicae,  quam  una 
substantia  habet  ad  alteram,  necesse  est  ut  modificentur  eae 
atomorum  conditiones  ex  quibus  affinitas  determinatur,  vel 
resistendi  vis  a qua  ultimato  ipsa  procedit,  vel  demum  ut 
affinitatis  actionem  divina  virtus  elidat.  Itemque  ut  mutatio- 
nem subeant  leges  mechanicae  coelestis,  necessarium  est,  ut 
vel  novas  a Deo  determinationes  sive  sol  sive  planetae  reci- 
piant, vel  cesset  corporum  inertia  vel  naturales  vires  Deus 
impediat. 

423.  Atqui  nulla  ex  his  suppositionibus  labefactare  potest 
certitudinem  de  legum  physicarum  constantia. 

Non  prima;  nam  essentiae  sunt  immutabiles. 

i Non  secunda ; de  quo  vadem  habemus  Creatoris  sapientiam 

• ac  providentiam.  Etenim  corporea  natura  in  hominis  gra- 

• tiam  condita  est ; pessime  autem  fuisset  homini  provisum, 
si  leges,  quibus  corporea  natura  regitur,  Deus  passim  immu- 

taret.Fac  enim  dubiam  esse  legum  naturalium  constantiam  • 
jam  nulla  foret  experientiae  utilitas,  nulla  providentia  futuri, 
nullus  in  humanis  actibus  ac  relationibus  ordo,  nuilumqufe 
certum  consilium,  sive  parandis  quae  vitae  necessaria  sunt, 
sive  arcendis  quae  noxia,  sive  remediis  adhibendis;  omnia 
plena  dubitationis  essent,  plena  terroris;  bominumque  so- 
cietas consistere  non  posset. 

Non  denique  tertia  suppositio  admitti  potest.  Nam  licet 
fateamur,  non  repugnare  divinae  sapientiae  ac  providentiae, 
imo  maxime  eam  decere,  ut  propter  finis  se  dignos  Deus 
quandoque  naturalium  legum  effectus  impediat,  tamen  id 
passim  fieri  ac  sine  ratione  est  Deo  prorsus  indignum.  H«c 
enim  inconstantia  in  sapientem  non  cadit;  et  ex  illa  eadem, 
quae  modo  notavimus,  in  hominum  vita  sequerentur  incom- 
moda. 

Igitur  certa  est  legum  physicarum  quoad  futuros  eventus 
constantia. 

424.  Hinc  colligemus  1°  duo  esse  principia  a priori,  qui- 
bus legum  physicarum  constantia,  et  futurorum  eventuum 
cum  praeteritis  similitudo  stabilitur. 

Primum:  Causce  necessariae , positis  requisitis  ad  agendum 
necessario  agunt  nisi  impediantur  virtute  divina. 

Alterum:  Divina  sapientia  postulat  ut  constantibus  legibus 
utatur  in  mundi  administratione,  utque  causarum  naturalium 
effectus  vel  nunquam,  vel  rarissime  impediat. 

2°  Generale  hoc  pronunciatum : Leges  naturales  sunt  con- 
stantes, et  quod  ab  ipso  immediate  consequitur : Futuri  even- 
tus in  iisdem  adjunctis  similes  erunt  praeieritis,  esse  principia 
a priori,  quae  ab  inductione  non  pendent. 

3»  Constantiam  nihilominus  legum  physicarum  in  partt- 
culari,  per  se,  physice  certam  esse.  Nam  si  de  certitudine 
objectiva  sermo  est,  haec  supponit  effectum,  de  quo  agitur, 
ex  naturae  lege  fieri ; si  vero  de  certitudine  subjectiva,  haec 
supponit  naturae  ea  de  relegem  experientia  et  inductione 
fuisse  cognitam. 

4»  Certitudinem  demum  de  constantia  legis  alicujus  in 
hoc  aut  illo  futuro  casu  esse  physicam  hypotheticam ; impii* 

citam  enim  habet  conditionem  illam:  nisi  per  divinam  vir- 
tutem legi  fiat  exceptio ; quae  exceptio  in  casibus  peculiaribus, 
ut  diximus,  non  repugnat.  Confer  dicta  in  logica  (L.  408). 

articulus  v. 

* De  ente  naturali  ejusque  oppositis . 

425.  A natura  ejusque  legibus  aliquid  naturale  dicitur. 
Est  itaque  hic  locus,  ut  de  ente  naturali  deque  ejus  opposito 
fiat  sermo.  Dicitur  aliquid  naturale  duobus  modis,  prouti 
et  de  natura  supra  dictum  est  (401,  405) : nempe  1°  respectu 
alicujus  determinatae  naturae;  2°  respectu  naturae  universae. 
Primo  modo  naturale  est : id  omne  cujus  ratio  sufficiens  est 
in  entis  natura , ut  v.  gr.  naturalis  est  in  homine  sanguinis 
circulatio,  Secundo  modo  : quidquid  est  juxta  cursum  aut 
ordinem  naturae  universae.  Est  autem  secundum  naturae  ordi- 
nem, quidquid  naturae  rerum  convenit ; itemque  quidquid  in 
datis  adjunctis  fieri  potest,  aut  debet  viribus  entium  mundanorum 
juxta  leges  physicas , v.  gr.  quod  lapis  sublato  fulcimento 
decidat,  vel  quod  quaedam  corpora  igne  dissolvantur.  Est 
secundum  naturae  cursum  : quidquid  continetur  inter  eos  even- 
tus, quorum  consecutio  natum  cursum  constituit:  ut  quod 
verno  tempore  flores  erumpant,  vel  quod  sol  certa  quadam 
hora  sit  cras  oriturus. 

426.  Naturali,  prouti  dicitur  respectu  alicujus  naturae  par- 
ticularis, opponitur  diversimode  voluntarium > violentum , ar- 
tificiale; et  secundum  hanc  oppositionem  diversimode  spe- 
cificatur  naturalis  significatio.  Versatur  autem  tota  haec 
oppositio  circa  rei  mutationes  et  motus. 

1°  Voluntarium  est,  quod  fit  cum  cognitione  finis,  ac  pro- 
pterea  non  est  per  solam  entis  naturarn  determinatum  ad 
unum.  Naturale  igitur  secundum  oppositionem  ad  volunta- 
rium est  id  omne  quod  ab  entis  natura  determinatur  ad  unum . 
In  bruto  v.  gr.  actus  comedendi  voluntarius  est,  functiones 
digestivae  sunt  naturales. 

2°  Violentum  est  id  omne,  quod  ab  extrmseco  rei  accidit 
contra  naturae  propensionem,  seu  repugnante  natura.  Hinc 
naturale  quatenus  violento  opponitur,  est  id  ad  quod  natura 

insitam  propensionem  habet.  In  hunc  modum  naturale  est 
v.  gr.  uni  substantiae  separari  ab  altera,  cum  qua  chimice 
combinata  est,  si  tertia  accedat  substantia  ad  quam  affinita- 
tem habeat  majorem ; violenta  est  autem  separatio  quae  fit 
per  electricitatem.  Notandum  tamen,  naturale  hoc  sensu  in- 
tellectum et  violentum  proprie  reperiri  in  iis  solum  entibus, 
in  quibus  sunt  verae  ac  proprie  dictae  propensiones;  ut  sunt 
entia  voluntate  praedita. 

3°  Artificiale  est  id  omne  cujus  principium  non  est  naturae 
insitum,  quemadmodum  est  in  marmore  figura  Jovis,  et  in 
horologio  motus  indicis.  Quapropter  naturale,  ut  condistin- 
guitur  ab  artificiali,  est  id  cujus  principium  est  ipsa  natura 
insitum.  Ita  dicitur  homini  naturalis  ratiocinandi  facultas  et. 
loquendi.  Animadverte  porro,  quum  dicimus  artificialium 
principium  non  esse  naturae  insitum,  hoc  intelligi  de  prin- 
cipio adaequato.  Semper  enim  praesupponitur  in  natura 
inadaequatum  aliquod  et  radicale  principium  eorum  om- 
nium, quae  per  artem  fiunt.  Nam  neque  marmori  v.gr.  figura 
aliqua  tribui  posset  per  artem,  nisiesset  in  marmore  cohaesio 
particularum  ac  soliditatis  status;  nec  in  machina  aliquis 
produci  potest  motus,  nisi  viribus  utendo  naturae. 

427.  Hinc  perspicies,  in  quo  praecipue  natura  ab  arte  dif- 
ferat, eique  praecellat.  Nam  1»  natura  effective  operatur;  ars 
solum  direclive.  Natura  namque  viribus  sibi  propriis  opera 
sua  producit;  ars  vero  viribus  naturae.  Nam  et  subjectum 
artis  sunt  potentiae  naturales,  et  opera  artis  ad  hoc  unum 
reducuntur,  ut  naturalia  agentia  passivis  diversimode  conjun- 
gantur, eorumque  actiones  diversimode  modificentur. 

2°  Natura  in  ultimis  quoque  corporum  elementis  agit, 
ipsasque atomos  conjungit,  ac  singillatim  movet  et  ordinat; 
ars  vero  solum  corpora  jam  formata  disponit,  eaque  plerum- 
que in  superficie  tantum  modificat. 

3°  Natura  sua  opera  per  se  conservat,  atque  etiam  artis 
opera.  Ars  vero  propria  opera  per  se  conservare  nequit, 
quanquam  et  ad  propria  opera,  et  quandoque  etiam  adopera 
naturae  conservanda,  suo  modo  concurrat. 

2°  Machinae  quas  natura  construit,  quas  sunt  corpora  orga- 


400 


COSMOLOG1A. 


nica,  machinas  sibi  similes  efficiunt;  ars  autem  machinis 
suis  ad  hoc  pertingere  non  potest. 

428.  Naturali  prouti  dicitur  respectu  naturae  universae, 
opponitur  fortuitum,  et  supernaturale ; sed  fortuitum  oppo- 
nitur naturali,  quatenus  naturale  dicit  id  quod  est  juxta 
cursum  natura;  supernaturale  vero,  quatenus  naturale  signi- 
ficat id  quod  est  juxta  ordinem  natura  (425). 

429.  Fortuitum  enim  est  id  quod  in  cursu  naturae  non  per 
se  continetur,  sed  per  accidens;  quia  provenit  ex  concursu 
causarum,  quae  sunt  quidem  in  naturae  ordine,  sed  quarum 
operationes  non  sunt  a natura  coordinatae  inter  se  aut  subor- 
dinatae.  Hinc  fortuitum  dicimus  raro  contingere. 

Naturale  igitur  per  oppositionem  ad  fortuitum  est  id  quod 
per  se  continetur  in  natura  cursu.  Mors  v.  gr.  ex  senio  vel 
febri  naturalis  est;  ex  fulgure  vel  ruina,  fortuita. 

450.  Supernaturale  est  omne  id  quod  naturam  superat. 
Potest  autem  aliquid  superare  naturae  universae  exigentiam, 
ut  est  v.  gr.  gratia  sanctificans:  vel  vires  universae  naturae, 
ut  est  recuperatio  instantanea  sanitatis.  Illud  est  supernatu- 
rale quoad  ipsam  essentiam , hoc  quoad  effectionem,  et  dicitur 
miraculum;  de  quo  mox. 

Naturale  itaque  per  oppositionem  ad  supernaturale  duo- 
bus modis  dicitur. 

1°  Quidquid  est  secundum  natura  exigentiam.  Est  autem 
secundum  naturae  exigentiam  finis  ultimus,  qui  ejus  facul- 
tates expleat,  et  media  quae  ad  hunc  finem  assequendum 
necessaria  sunt:  Hoc  pacto  dicimus,  beatitudinem  aliquam 
esse  finem  naturalem  naturae  intelligentis,  et  virtutes  mora- 
les esse  virtutes  naturales. 

2°  Quidquid  non  excedit  vires  natura  juxta  leges  physi- 
cas operantium.  Ita  dicimus  miranda  plura,  qua}  a nraesligia- 
toribus  fiunt,  esse  opera  naturalia. 

CAPUT  II. 

PE  MIRACULIS. 

ARTICULUS  I. 

Miraculi  notio . 

431.  De  supernaturali,  ut  exigentiae  naturali  opponitur, 
disputant  theologi.  Ad  nos  pertinetut  de  miraculo,  videlicet 
de  supernaturali,  prouti  ab  operatione  naturali  distinguitur, 
quae  necessaria  scitu  sunt  breviter  exponamus.  Doctrinam 
hanc  omnem  a s.  Thoma  corrivabimus:  nemo  enim  hac  de 
re  melius  scripsit.  Definienda  in  primis  venit  recta  miraculi 
notio. 

432.  Propositio  I.  Miraculum  proprie  est  effectus  qui  totius 
naturce  creatce  ordinem  ac  facultatem  excedit . 

Probatur  ifca,  juxta  doctrinam  quam  s.  Thomas  variis  in 
locis  proponit  (i).  Miraculi  nomen  ab  admiratione  desumptum 
est  : dicitur  enim  aliquid  miraculum  quasi  admiratione 
plenum,  habensque  in  se  vere  ac  simpliciter  admirationis 
causam.  Admirationem  autem  duo  gignunt,  juxta  Aristo- 
telis doctrinam  (2) : primum  est  quod  causa  ejus  rei  quam 
admiramur  sit  occulta  ; alterum  quod  in  re  hac  aliquid 
appareat,  per  quod  videatur  effectus  contrarius  ei,  quem 
miramur,  exspectari  debere.  Ex  hoc  duplici  capite  homines 
v.  gr.  electrica  et  magnetica  phaenomena  mirantur. 

433.  Sed  causa  effectus  mirabilis  potest  esse  occulta  dupli- 
citer, nempe  vel  quoad  nos , vel  secundum  se.  Quoad  nos 
occulta  est,  quum  non  est  natura  sua  et  omnibus  occulta, 
sed  huic  tantum  vel  illi,  quemadmodum  causa  eclypseos 
occulta  est  rudibus,  non  autem  astronomis.  Quod  si  causa 
fuerit  natura  sua  omnibus  occulta,  erit  occulta  secundum 
se.  Talis  est  Deus,  qui  a sensibus  remotissimus  est,  et  cujus 
essentiam  humanus  intellectus  cognoscere  non  potest. 

454.  Pariter  in  re  in  qua  aliquid  miramur,  quandoque  est 
dispositio  ad  oppositum  vere  et  secundum  rei  naturam , ut  si 

(1)  Q.  disp  de  Pot  q.  VI,  ari.  II  Summ.  th . p.  I,  q.  CV,  art.  VII;  cl  q.  CX,  ari, 
IV.  Contra  gentes.  Lib.  IU,  c.  CI, 

(2)  I Met.,  c.  II. 

lapis  sursum  ascenderet;  quandoque  autem  h*c  dispositio 
ad  oppositum  est  tantummodo  in  opinione  admirantis , ut 
quum  puer  primo  videt  ferrum  ad  magnetem  attolli. 

Denique  potest  effectus  naturae  repugnans  vel  esse  praeter 
vires  et  ordinem  alicujus  naturae  particularis,  ut  quum  lapis 
a quopiam  sursum  projicitur;  vel  esse  praeter  vires  et  ordi- 
nem rerum  omnium  creatarum,  ut  si  lapis  nulla  vi  attollente 
aut  projiciente  sursum  ascenderet.  Haec  dicimus  excedere 
ordinem  facultatemque  totius  naturae  creatae. 

435.  Hisce  praestitutis,  sic  conclusio  proposita  demonstra- 
tur. Miraculum  proprie  acceptum,  cum  sit  aliquid  vere  mi 
rabile,  ac  maxime  mirabile,  illud  est  dicendum,  in  quo  duo 
illa,  quae  admirationem  gignunt,  maxima  sunt ; videlicet  in 
quo  causa  est  occultissima,  et  efFeclns  est  ei  qui  contingere 
debere  videretur,  maxime  oppositus.  Sed  causa  occultis- 
sima est  Deus;  effectus  autem  ei  qui  contingere  deberet 
maxime  oppositus  ille  est,  qui  totius  naturae  creatae  ordinem 
ac  facultatem  excedit,  qui  quidem  solummodo  Deum  habere 
potest  auctorem.  Ergo  miraculum  proprie  acceptum  est 
effectus,  qui  totius  naturae  creatae  ordinem  ac  facultatem 
excedit. 

436.  Hinc  intelliges  1°  Non  id  omne  quod  sola  virtute 
divina  fieri  potest,  esse  miraculum  proprie  dictum,  sed  id 
tantummodo,  quod  sola  virtute  divina  fit  in  rebus  illis,  in 
quibus  secundum  naturae  creatae  ordinem  oppositum  contin- 
gere deberet. 

2°  Quapropter  creatio  rerum  ex  nihilo  in  temporis  initio, 
et  creatio  animarum,  quae  fit  in  temporum  serie,  miracula 
proprie  non  sunt.  Nam  creatio  ex  nihilo  non  pertinet  se- 
cundum naturae  ordinem  ad  aliquam  aliam  causam,  praeter 
Deum. 

3°  ftliracula  proprie  dicta  fiunt  solo  Dei  imperio,  et  ex  ejus 
auctoritate  in  vires  legesque  naturae.  Nam  si  fierent  per 
applicationem  alicujus  causae  secunda),  jam  intra  naturalem 
ordinem  continerentur. 

4"  Hinc  patet  discrimen  miraculi  a miro.  Mirum  enim  est 
quidquid  insuetum  est  in  naturae  sensibilis  cursu,  quod 

tamen  aliquando  contingit,  vel  quia  quaedam  activa  quibus- 
dam passivis  ab  homineconjunguntur  par  artem  vulgo  occul- 
tam, ut  quum  potassium  arte  separatum  a suis  naturalibus 
comhinationibus  in  aquam  projicitur  et  comburitur;  vel 
quia  agens  creatum  sed  occultum  res  quasdam  movet,  aut 
naturae  sensibilis  vires  applicat,  impedit,  determinat,  ut 
quum  angeli  Heliodorum  flagellis  ceciderunt,  aut  quum 
maligni  spiritus  mensas  agitant.  Mirum  itaque  nec  ordinem 
naturae  creatae,  nec  facultatem  excedit. 

5»  Patet  quoque  discrimen  miraculi  a prcestigio.  Praesti- 
gium enim  est  mera  illusio  per  immutationem  a vi  aliqua 
intelligente  et  invisibili  effectam  in  organis,  sive  sensuum, 
sive  phantasiae.  Hoc  quoque  naturae  creatae  fines  non  su- 
perat. 

6°  Atque  hinc  ulterius  intelliges  quantum  differat  mira- 
culum ab  opere  magico. 

Magia  enim  est  ars  mira  patrandi,  sive  per  occultas  na- 
turae vires,  sive  per  occultam  industriam,  sive  malorum  dae- 
monum interventu. 

Prima  et  altera  magiae  ratio  dicitur  naturalis,  tertia  dia- 
bolica. 

7°  Postremo  multo  majus  ac  manifestius  est  miraculi  di- 
scrimen ab  eventibus  naturalibus  extraordinariis,  qui  videli- 
cet secundum  naturae  cursum  raro  contingunt;  cujusmodi 
sunt  eclypses,  aurorae  boreales,  apparitiones  cometarum,  et 
similes. 

437.  Venio  ad  miraculi  divisiones.  Omnia  miracula  facul- 
tatem naturae  excedunt;  sed  non  omnia  eodem  modo.  Hinc 
triplex  miraculorum  species. 

Nam  1°  alia  superant  naturae  facultatem  quoad  ipsam  facti 
substantiam,  videlicet  quantum  ad  id  quod  fit.  Huc  spectant 
ea  omnia  quae  naturae  vires  nunquam  facere  possunt,  ut  v. 
gr.  quod  duo  corpora  sint  simul  in  eodem  loco. 

2°  Ai  ia  superant  naturae  facultatem,  non  quantum  ad  id 
quod  fit,  sed  quantum  ad  id  in  quo  fit.  Haec  sunt  quae  natura 
facere  potest  et  facit,  sed  non  in  certis  quibusdam  subjectis. 
Sic  v.  gr.  intra  naturae  ordinem  est,  quod  animal  quum  gene- 

ratur,  vitam  recipiat  et  visum,  sed  non  quod  animal  mor- 
tuum vitam  recipiat,  vel  quod  post  caecitatem  ad  visuin 
redeat. 

3°  Alia  excedunt  naturae  vires  quantum  ad  modum  et  ordi- 
nem faciendi;  suntque  ea  qua  fiunt  a natura  et  fiunt  in  eodem 
subjecto  in  quo  fit  miraculum,  sed  a natura  fiunt  per  cer- 
tas quasdam  causas  et  certo  quodam  processu,  per  miracu- 
lum vero  sine  his;  ut  quum  aliquis  subito  sanatur  a febri, 
sine  curatione  et  sine  remediis,  qua  natura  requirit. 

Hac  est  miraculorum  divisio,  quam  s.  T hornas  proponit 
in  Summa  theologica  (i) : ex  qua  etiam  miraculorum  gradus 
desumuntur. 

438.  Parum  ab  hac  differt  divisio,  quam  idem  alibi  Aqui- 
nas tradit,  miraculorum  supra  naturam,  contra  naturam, 
praeter  naturam  (2). 

1 0 Supra  naturam  dicuntur,  quum  effectum  illum,  quem 
Deus  facit,  natura  nullo  modo  facere  potest,  quatenus  for- 
mam per  miraculum  inductam  natura  vel  nunquam  inducit, 
vel  non  in  ejusmodi  materiam.  Hujusmodi  sunt  corporis  glo- 
rificatio, et  mortui  ressurrectio. 

2°  Contra  naturam,  quando  in  natura  est  dispositio  con- 
traria effectui,  quem  Deus  operatur,  neque  huic  naturali  dis- 
positioni naturale  impedimentum  oppositum  est;  ut  quum 
tres  pueri  in  camino  ignis  non  sunt  combusti,  vel  quum 
aquae  Jordanis  steterunt. 

3°  Prceter  naturam,  quum  Deus  producit  effectum,  quem 
natura  producere  potest,  sed  non  eo  modo  quo  a Deo  fit;  ut 
est  instantanea  curatio. 

ARTICULUS  11. 

De  causa  miraculorum  efficiente. 

439.  Propositio  II.  Solus  Deus  miracula  proprie  dicta  facere 

potest. 

Ita  clare  ac  breviter  probatur  exs.  Tboma: 

I°«  Quod  est  sub  ordine  totaliter  constitutum,  non  potest 

(1)  P.  1.  q.  CV,  ari.  VIII.  Eamdem  aliis  verbis  tradit  io  III.  Contra  gent.,  c.  Cl. 

(2)  De  Pot . q.  VI,  art.  II  ad.  5. 

» praeter  ordinem  illum  operari.  Omnis  autem  creatura  est 
» constituta  sub  ordine,  quem  Deus  in  rebus  statuit.  Nulla 
» ergo  creatura  potest  supra  hunc  ordinem  operari,  quod 
» est  miracula  facere  (i).  » 

2°  « Quando  aliqua  virtus  finita  proprium  effectum  ope- 
» ratur  ad  quem  determinatur,  non  est  miraculum : licet 
» possit  esse  mirum  alicui,  qui  illam  virtutem  non  com- 
» prehendit...  Omnis  autem  creaturae  potentia  est  limitata  ad 
» aliquem  determinatum  effectum,  vel  ad  aliquos.  Quidquid 
» ergo  virtute  cujuscunque  creaturae  fiat,  non  potest  dici 
» miraculum  proprie,  etsi  sit  mirum  creaturae  virtutem 
» illius  non  comprehendenti  (2).  » 

3°  « Omnis  creatura  in  sua  actione  requirit  subjectum 
» aliquod,  in  quod  agat.  Solius  autem  Dei  est,  ex  nihilo  ali- 
» quid  facere...  Nihil  autem  quod  requirit  in  sua  actione 
» subjectum,  potest  agere,  nisi  illa  ad  quae  subjectum  est  in 
» potentia:  hoc  enim  agens  in  subjectum  aliquod  operatur, 
» ut  educat  illud  de  potentia  in  actum.  Nulla  igitur  creatura, 
» sicut  nec  creare  potest,  ita  et  nec  agere  potest  in  aliqua  re, 
» nisi  quod  est  in  potentia  illius  rei.  Fiunt  autem  multa 
» miracula  divinitus,  dum  in  re  aliqua  fit  divina  virtute 
» quod  non  est  in  potentia  illius  rei...  Haec  igitur  miracula 
» nulla  virtute  creata  fieri  possunt  (s).  » 

440.  Propositio  III.  Tam  boni  quam  mali  spiritus  mira- 
bilia quadam  perpetrare  possunt,  non  per  modum  miraculi, 
sed  per  modus  artis. 

Per  modum  miraculi  mirabilia  fiunt  absque  naturalium 
agentium  actionibus,  ut  ex  dictis  in  praecedenti  articulo  ma- 
nifestum est  : per  modum  vero  artis,  quum  mediante 
actione  principiorum  naturalium  agens  intelligentia  praedi- 
tum ea  facit,  quae  natura  producere  non  potest,  vel  saltem 
convenientius,  utilius,  ornatius  ea  facit,  quae  natura  ruditer 
producere  solet. 

441.  Prima  pars  propositionis  quae  negativa  est,  ex  praece- 
denti propositione  immediate  consequitur. 

(1)  Contra  gent.  Lib.  III,  c.ClI.S  1. 

(2)  Ibid.  §2,—  (3)  Ibid.$3. 

Altera  pars  ita  ostenditur  ex  s.  Th.  principiis. 

Spiritus  certe  corpora  loco  movere  possunt:  non  hoc  in 
hominis  quoque  potestate  est,  quod  autem  potest  inferior, 
potest  superior.  Igitur  spiritus  boni  et  mali  t°  possunt  effi- 
cere ea  omnia  quae  ad  motum  localem  reducuntur,  videlicet 
non  modo  transferre  etiam  celerrime  corpora,  eorumque 
partes  conjungere,  vel  dissociare,  sed  etiam  lucis,  caloris, 
electricitatis  ac  magnetismi  phaenomena  ciere,  et  si  quae  sunt 
alia  quae  motu  contineantur;  2°  possunt  applicare  activa 
passivis  ad  varios  producendos  effectus;  3°  demum  commo- 
vere sensuum  et  phantasiae  organa,  quemadmodum  in  reprae- 
sentatione sensili,  in  ejusque  reproductione  contingit; 
ita  ut  sine  externis  objectis,  eorum  repraesentationes  exci- 
tentur. 

442.  Sic  mira  plurima  operari  possunt.  1°  Quia  sunt  invi- 
sibiles. Unde  etiam  motus  consueti  fieri  ab  homine,  vel  ab 
aliis  naturalibus  agentibus,  si  per  ipsos  fiant,  miri  sunt;  ut 
est  v.  gr.  mensarum  agitatio,  aut  corporum  elevatio.  2°  Quia 
activas  passivasque  corporum  virtutes  multo  melius  quam 
homines  cognoscunt,  easque  facilius  ac  celerius  ad  effectum 
applicare  possunt;  tum  etiam  quia  plura  simul  ad  opus  ad- 
movere, et  intensiore  impetu,  et  majores  agitare  corporum 
moles  ipsis  datur,  quam  humanis  viribus  permissum  sit.  3° 
Quia  repraesentationes  phantasticas,  aut  etiam  sensiles  exci- 
tare possunt,  vel  organa  immutando,  vel  medium. 

Igitur  spiritus  tam  boni  quam  mali  naturali  virtute,  qua 
corpora  movent,  mira  plurima  operari  possunt,  non  per  mo- 
dum miraculi,  sed  per  modum  artis;  nempe  ea  solum  quae 
motu  viribusque  corporum  ad  finem  aliquem  adhibitis,  fieri 
queunt  (l). 

443.  Sedulo  tamen  notanda  haec  duo. 

1°  Tam  bonos  quam  malos  angelos  providentiae  divinae  or- 
dinationi subditos  esse,  propterea  malis  angelis  liberum  non 
esse,  ut  quaecunque  volunt  faciant,  imo  plurima  quae  natu- 
raliter facere  possunt,  facienda  ipsis  non  permitti;  quare 
ea  solum  exsequi  ipsis  licet,  quae  Deus  permittit. 

(1)  Cf.  S.  Tb.q.  cit.  art.  IH« 

2®  Si  quando  boni  spiritus  per  organorum  commotionem 
aliquid  homini  repraesentent,  non  idcirco  hominem  ab  ipsis 
in  errorem  induci.  Nam  ex  ipsis  rei  adjunctis,  vel  alio  aliquo 
modo  aut  error  praecavetur,  aut  facile  deprehenditur.  E con- 
trario mali  spiritus  hoc  ipsum  intendere  possunt,  ut  homi- 
nem decipiant  ac  ludibrio  habeant. 

444.  Propositio  IV.  Boni  spiritus  miracula  proprie  dicta 
operari  possunt,  non  tanquam  causce  principales,  sed  tanquam 
Dei  instrumenta  ac  ministri  : id  quod  de  malis  spiritibus  dici 
nequit. 

Mirifice  hanc  propositionem  declarat  s.  Thomas.  Haec 
primo  praemittit.  « Angeli  ad  miracula  facienda  tripliciter 
# operantur.  Uno  modo  precibus  impetrando...  Alius  mo- 
» dus  est,  quod  Angeli  materiam  disponunt  sua  naturali 
» virtute,  ad  hoc  quod  miraculum  fiat...  Tertius  modus  est, 
» quod  operentur  etiam  aliquid  coagendo.  * Postea  subdit 
de  hoc  tertio  modo : 

« Constat  quod  Deus  solo  imperio  miracula  operatur:  vi- 
» demus  autem,  quod  imperium  divinum  ad  inferiores  ratio- 
» nales  spiritus,  scilicet  humanos,  mediantibus  superiori* 
» bus,  scilicet  Angelis,  pervenit,  ut  in  legis  veteris  latione 
» apparet:  et  per  hunc  modum  per  spiritus  angelicos  vel 
» humanos  imperium  divinum  ad  corporales  creaturas  per- 
t>  venire  potest,  ut  per  eos  quodammodo  naturae  praesentetur 
» divinum  praeceptum,  et  sic  agant  quodammodo  spiritus 
» humani  vel  angelici  ut  instrumentum  divinae  virtutis  ad 
» miraculi  perfectionem  : non  quasi  aliqua  virtute  habitua- 
» liter  in  eis  manente,  vel  gratuita  vel  naturali,  in  actum 
» miraculi  possint...  Sed  virtus  ad  cooperandum  Deo  in 
» miraculis,  in  sanctis  intelligi  potest  ad  modum  formarum 
» imperfectarum,  quae  non  permanent  nisi  per  praesentiam 
» agentis  principalis,  sicut  lumen  in  aereae  motus  in  in- 
» strumento  (i).  » 

445.  De  malis  spiritibus  haec  subjicit : 

« Ad  hujusmodi  quae  sunt  supra  facultatem  naturae  ipso- 
rum, eis  a Deo  nulla  datur  potestas  : quia  cum  operatio 

(l)Q.cil.  arl*IV* 

» miraculosa  sit  quoddara  divinum  testimonium  indicativum 
» divinae  virtutis  et  veritatis,  si  daemonibus,  quorum  est  tota 
» voluntas  ad  malum,  aliqua  potestas  daretur  faciendi  mira- 
» cula,  Deus  falsitatis  eorum  testis  existeret  (i).  » 

articulus  in. 

De  causa  miraculorum  finali . 

446.  Propositio  V.  Finalis  miraculi  causa,  non  quidem  in 
ordine  physico,  sed  in  altiori  providentia  ordine  continetur : in 
eoque  est  posita,  ut  miraculo,  tanquam  signo  ac  testimonio  di- 
vino, aliquid  a Deo  hominibus  manifestetur. 

Nota  1®  ordinem  physicum  esse  ordinem  rerum  materia- 
lium ad  certos  quosdam  effectus  : ordinem  vero  providentia 
esse  ordinationem  rerum  omnium,  ac  maxime  entium 
intelligentium,  ad  mundi  finem.  Ordo  igitur  physicus  mi- 
nus patet,  quam  ordo  providentiae ; estque  medium  huic 
subordinatum. 

2®  Quae  Deus  per  miracula  testatur,  tum  ad  aliquam  per- 
sonam, tum  ad  aliquam  doctrinam  pertinere  posse.  Ad  per- 
sonam pertinet  manifestatio  innocentiae,  sanctitatis,  amoris 
Dei  ad  illam,  aut  e converso  criminis  et  nequitiae : ad 
doctrinam  confirmatio  veritatis  ejus,  vel  etiam  divinae  ori- 
ginis. 

447.  Finem  miraculorum  non  contineri  intra  physicum 
ordinem,  manifestum  est.  Nam  in  iis  in  quibus  naturae  ordo 
immediatam  Dei  operationem  constanter  requirit,  ut  dixi- 
mus (456;  1°,2°),  miraculum  non  est.  Supponi  autem  nequit; 
naturae  ordinem  indigere  aliquando  posse  miraculo,  ut 
conservetur  : hoc  enim  ostenderet  in  supremo  opifice  pro- 
visionis defectum, quemadmodum  in  humano  artifice,  quum 
in  machina  a se  exstructa  aliquid  emendare  cogitur,  ne  illa 
dissolvatur  aut  inutilis  fiat. 

Miracula  vero  non  possunt  a Deo  fieri,  nisi  propter  finem. 
Hinc  finem  miracula  habeant  necesse  est ; qui  cum  in  or- 
dine physico  non  contineatur,  ad  ordinem  certe  providen- 
tiae pertineat  oportet.  Per  haec  patet  prima  propositionis  pars. 

(,1)  Q.  cil.  art.  V. 

448.  Pars  altera  propositionis  probatur  1«  ex  omnium 
consensu  populorum,  qui  semper  in  monstris  et  prodigiis 
Divinitatis  sigillum  quoddam  agnoverunt,  et  quaecunque 
miraculo  confirmarentur,  tanquam  ipsius  Dei  testificatione 
firmari,  arbitrati  sunt. 

Probatur  2°  ex  ipsa  rei  natura.  Nam  miraculum  est  ope- 
ratio divina.  Operatio  autem  est  voluntatis  signum : ex 
natura  autem  et  adjunctis  operationis  dignoscitur  voluntatis 
intentio.  Igitur  quum  miraculum  fit  in  alicujus  seu  favorem, 
seu  punitionem,  per  hoc  ipsum  ostenditur  Dei  in  illum 
benevola  voluntas,  vel  ira.  Ac  tum  praesertim  quum  Dei  no- 
men invocatur,  ut  alicujus  hominis  vel  innocentiam  vel 
sanctitatem,  vel  doctrinae  traditae  veritatem  confirmet,  si  re- 
vero  miraculum  fiat,  quis  neget,  velle  Deum,  ut  rei  de  qua 
agitur,  fides  habeatur? 

449.  Nominatim,  ut  apposite  animadvertit  s.  Thomas, 
miracula  sunt  signum  apprime  idoneum  ad  supernaturalem 
doctrinam  confirmandam.  « Naturale  est  homini,  ita  ipse, 
» ut  veritatem  intelligibilem  per  sensibiles  effectus  depre- 
» hendat.  Unde  sicut  ductu  naturalis  rationis  homo  perve- 
» nire  potest  ad  aliquam  Dei  notitiam  per  effectus  naturales, 
» ita  per  aliquos  supernaturales  effectus,  qui  miracula  di- 
» cuntur,  in  aliquam  supernaturalem  cognitionem  creden- 
» dorum  homo  inducitur  (i).  » 

Et  alibi  « Quia  quae  sunt  fidei  humanam  rationem  exce- 
* dunt,  non  possunt  per  rationes  humanas  probari;  sed 
» oportet  quod  probentur  per  argumentum  divinae  virtutis, 
» ut  dum  aliquis  facit  opera,  quae  solus  Deus  facere  potest, 
» credantur  ea  quae  dicuntur  esse  a Deo : sicut  quum  aliquis 
» defert  litteras  annulo  regis  signatas,  creditur  ex  voluntate 
» regis  processisse,  quod  in  illis  continetur  (2).  » 

4o0.  Ex  dictis  sequitur  1®  quaecunque  vel  uno  miraculo 
confirmantur,  indubia  prorsus  esse,  quantumvis  intellectus 
humani  comprehensionem  excedant. 


(1)  Sum.  1 h.  2.  2.  p.  q.  CLXXVIII.  art.  I. 

(2)  Ibid.  p.  III,  q.  XUII,art.l. 

2®  Idem  dicendum,  si  quando  Deus  alicui  homini  concedat 
miraculorum  potestatem  instrumentalem  (444). 

3°  Itemque  si  quaedam  mira  a bonis  spiritibus  patrata  esse 
constet. 

4°  Ad  divinam  pertinere  providentiam  ut  sicubi  permittat, 
a spiritibus  malis  seu  mira,  seu  praestigia  fieri,  id  in  ejus- 
modi permittat  adjunctis,  ut  clara  suppetant  hominibus 
indicia,  quibus  cognoscant,  ea  divina  signa  non  esse:  secus 
Deus  in  errores  invincibiles  homines  adduceret. 

ARTICULUS  IV. 

| * De  quibusdam  falsis  miraculi  notionibus. 

451.  Facile  nunc  erit,  de  quibusdam  falsis  miraculi  notio- 
nibus judicium  ferre.  Sunt  primo  quaedam  miraculi  defini- 
tiones, quae  revera  non  definitiones  sunt,  sed  negationes. 
Hujusmodi  est  illa  Spinosae:  miraculum  esse  opus  naturae, 
cujus  causam  naturalem  exemplo  alterius  rei  solitae  explicare 
non  possumus  (i).  A qua  parum  abludit  Lockii  definitio.  Is 
enim  ait:  miraculum  esse  operationem  sensibilem,  quce  cum 
spectatoris  captum  superet,  ipsiusque  opinione  cursui  natura 
constituto  contraria  sit,  ab  eo  pro  divina  habetur  (2).  Quarum 
prima  totam  miraculi  rationem  in  humana  ignorantia  collo- 
cat, altera  in  praejudicio.  Uterque  una  cum  aliis  quid  ad  eos 
accedunt,  refutabitur,  ostendendo  miraculorum  possibili- 
tatem. 

1°  Glarckius  (3)  hoc  tanquam  principium  assumit,  nullas 
esse  materia;  vires,  nullam  activitatem;  omniaque  a Deo,  vel 
immediate  per  se,  vel  per  creaturas  intelligentes  fieri.  Hinc 
proprie  loquendo,  natura;  vires  esse  Dei  operationes,  natu- 
raeque cursum  nihil  esse  aliud,  quam  voluntatem  Dei,  prouti 
ratione  quadam  continua,  constanti  et  uniformi  agit.  Hinc 
miraculum  definiri  posse  dicit:  effectum  consueto  naturae 
ordini  contrarium,  ab  alicujus  entis  intelligentis,  hominique 
superioris  insueto  interventu  productum. 

(1)  Tract.  theol.  polit,,  c.  TL 

(2)  Tract.  de  mirae. 

{Z)  Tract. on  ihe  exist.  o/  Godt  ch.  XiXc 

-**-  ■ ...V.  . 


411 


LIBER  QUARTUS,  CAPUT  II. 

2°  Bonnetus  (i)  opinatur,  duos  a Deo  constitutos  esse  ordi- 
nes, duasque  causarum  series,  ex  quarum  prima  consuetus 
naturae  cursus  dimanet,  ex  altera  vero  insueti  effectus  ac 
praeter  consuetum  naturae  cursum,  in  certis  quibusdam  lo- 
corum, temporum,  personarum  adjunctisa  Deo  paratis, origi- 
nem habeant.  Miraculi  proinde  notio  juxta  Bonnefcum  huc 
redit,  ut  sit:  effectus  consueto  naturce  cursui  contrarius , ex  oc- 
culto causarum  naturalium  ordine,  Deo  praeparante , promanans . 

3°  Houttevillius  (2)  demum  docet,  unum  tantummodo 
legum  naturalium  systema  a Deo  fuisse  constitutum,  atque 
ita  dispositum,  ut  ex  eo  tam  consueti  effectus,  quos  natu- 
rales dicere  solemus,  quam  insueti  ac  mirabiles,  quos  dici- 
mus miracula,  gignerentur;  illi  constanter  et  per  notas 
leges,  hi  praefinitis  quibusdam  temporibus,  et  per  leges 
occultas.  Proinde  miraculum,  juxta  hanc  doctrinam,  nihil 
est  aliud  quam  : effectus  insuetus  ab  occultis  naturce  legi- 
bus procedens . 

453.  Propositio  VI.  Clarckii , Bonneti  et  Ilouttevillii  theories , 
ad  miracula  facilius  intelligenda  excogitatce , probari  minime 
possunt . 

Nam  1*  in  arbitrariis  hypothesibus  totae  innituntur  ut 
primo  patet  intuitu,  quae  nec  probantur,  nec  probari  pos- 
sunt. Hypotheses  vero,  quibus  Clarckii  theoria  innititur,  non 
arbitrariae  modo,  sed  falsae  sunt.  Quis  enim  Clarckio  dabit, 
nullas  esse  materiae  vires,  nullas  operationes,  nullas  leges, 
omniaque  a causis  intelligentibus  immediate  fieri? 

2°  Dant  omnes  fatalistis  et  incredulis  id  quod  maxime  iis 
negandum  est,  videlicet : si  leges  naturae  sunt,  iis  a Deo  de 
rogari  non  posse.  Idcirco  enim  Clarckius  negat  esse  naturae 
leges,  et  caeteri  duo  concludunt  miracula  secundum  naturae 
leges  esse. 

5°  Hinc  discrimen  omne,  tam  inter  miraculum  et  natura- 
lem effectum,  quam  inter  utriusque  causas,  hisce  theoriis 
prorsus  tollitur.  Miracula  enim  vel  ab  iisdem  agentibus,  a 
quibus  consuetus  naturae  ordo  pendet,  vel  a viribus  natura 

{ i ) Palingenesie  philosophique , p.  17, c,  5,6. 

(2)  De  la  rel.chret !.  I,c.  V. 

INSTITUTIONES.  ETC,  II. 

occultis  fiunt  : nihilque  est  in  iis  quod  divinam  virtutem 
speciali  quadam  ratione  et  immediate  operantem  requirat; 
id  quod  communi  hominum  sensui  contrarium  est. 

Perperam  igitur  communi  de  miraculis  theoriae,  quam 
supra  cum  s.  Thoma  exposuimus,  nova  haec  opinamenta 
suffecta  sunt;  praesertim  cum  nulla  sit  eorum  necessitas; 
quia  miracula,  juxta  communem  sententiam  accepta,  sunt 
evidenter  possibilia,  ut  modo  ostendemus. 

ARTICULUS  V. 

De  miraculorum  possibilitate. 

454.  Propositio  VII.  Eventus  qui  totius  naturae  creatae  ordi- 
nem ac  facultatem  excedant,  et  inlresece  et  exlrinsece  possibiles 
sunt. 

Primo : sunt  possibiles  intrinsece. 

Ex  eo  enim  in  hujusmodi  eventibus  contradictio  reperi- 
retur,  quod  vel  naturae  creatae  ordo  esset  absolute  necessa- 
rius, vel  naturae  creata?  facultas  infinita.  Nam  si  primum 
verum  esset,  ordo  naturae  praeteriri  nunquam  posset,  cum 
iu  iis  quae  absolute  necessaria  sunt,  nulla  unquam  derogatio 
aut  exceptio  sit  possibilis.  Si  verum  esset  alterum,  jam  vis 
nulla  excogitari  posset,  quae  naturae  facultatem  excederet. 

Atqui  1°  falsum  plane  est,  naturae  ordinem  esse  absolute 
necessarium.  Etenim  physicae  omnes  leges,  ut  supra  demon- 
stratum est  (414),  sunt  absolute  contingentes:  proindeque  si 
conditiones  mutentur,  et  idoneae  causae  virtus  accedat,  non 
repugnat  aliquid  fieri,  quod  et  naturae  particularis  leges,  et 
naturae  universae  ordinem  praetergrediatur. 

2°  Falsum  quoque,  naturae  facultatem  infinitamesse.Nihil 
enim  quod  creatum  sit  et  contingens,  infinitum  esse  potest. 
Ergo  inter  agentia  creata  nullum  est,  quod  ad  infinitatem 
virtutis  pertingere  possit. 

455.  Secundo  : sunt  possibiles  exlrinsece. 

Probatur  1°  generali  argumento.  Causa  quae  essentia  et 
virtute  universae  naturae  ordinem  ac  facultatem  excedit,  elli- 
cere  potest  id,  quod  excedit  ordinem  ficultatemque  naturae. 
Sed  certe  Deus  est  ejusmodi  causa.  Ergo. 

Deus  excedit  naturae  ordinem  : « quia,  ut  s.Thomas  dicit, 
» ordini  secundarum  causarum  ipse  non  est  subjectus,  sed 
» talis  ordo  ei  subjicitur,  quasi  ab  eo  procedens,  non  per 
> necessitatem  naturae,  sed  per  arbitrium  voluntatis  : 
» potuisset  enim  et  alium  ordinem  rerum  instituere  (i).  » 

Deus  excedit  naturae  facultatem  ; etenim  naturae  facultas 
finita  est,  virtus  autem  divina  est  infinita,  et  ad  omnia  pos- 
sibilia se  porrigit. 

456.  Probatur  2°  distinctius.  Divina  virtus  efficere  potest 
tum  quae  supra  naturam  sunt,  tum  quae  contra  naturam,  tum 
quae  prester  naturam  (438).  Ergo. 

1°  Efficere  potest  quae  sunt  supra  naturam. 

Nam  virtus  infinita  elficere  potest  ea  omnia,  ad  quae  virtus 
finita  non  pertingit,  tam  sine  praeexistente  subjecto,  quam 
in  quocunque  subjecto  praeexistente. 

2°  Efficere  potest  quae  sunt  contra  naturam.  Et  hoc  dupli- 
citer. 

Primo  causae  creatae  suam  cooperationem  subtrahendo. 
Etenim  causae  secundae  nihil  agere  possunt,  nisi  Deus  cum 
ipsis  ad  effectus  productionem  concurrat.  Si  igitur  Deus 
cooperationem  suam  aliquo  tempore  intermitti  decernat, 
hoc  ipso  causa  secunda,  licet  expedita  ad  agendum,  omni- 
busque  positis  requisitis,  suo  carebit  effectu. 

Secundo,  cohibendo,  atque  adeo  elidendo  vi  majori  vim 
causae  creatae,  sive  immediate  per  se,  sive  mediate  per  aliam 
causam,  aucta  naturali  ejus  activitate. 

Hoc  pacto  v.  gr.  Deus  efficere  potest,  ut  corpus  humanum 
in  igne  positum  non  comburatur,  tam  subtrahendo  igni 
suam  cooperationem,  quam  communicando  corpori  vim 
illam,  quaquaedam  alia  corpora  dissolventem  ignis  actionem 
elidunt. 

3°  Efficere  potest  quae  sunt  preeter  naturam.  Primo  quia 
causa  prima,  a qua  est  omnis  activitas,  operari  potest  quae- 
cunque causae  secundae  operantur,  sine  instrumentis  quibus 
illae  indigent : in  se  enim  praecontinet  et  principalium  cau- 


(i)  Summ.  th.  q CV,  art.  VL 

sarum  virtutem,  et  instrumentalium  ; ac  praeterea  nutu  solo 
voluntatis  operatur. 

Secundo,  quia  naturalium  principiorum  efficaciam  augere 
ac  modificare  potest,  ita  ut  agant  celerius, intensius,  copiosius, 
quam  naturales  eorum  vires  ferant,  aut  aliquid  aliud  agant, 
aut  modo  diverso.  Haec  enim  etiam  a creatis  agentibus  intra 
certos  limites  quotidie  fieri  videmus.  Quidni  ergo  haec  ipsa 
possit,  imo  multo  majora  vis  infinita  ? 

Tertio,  quia  quod  causae  secundae  ex  praeexistente  subjecto 
efficiunt,  ipse  ex  nihilo  potest  educere  in  temporis  momento. 

ARTICULUS  vi. 

Difficultates. 

487.  Quai  Spinosa,  Voltaire,  aliique  miraculorum  osores 
contra  eorumdem  possibilitatem  objiciunt,  ad  pauca  haec 
semper  redeunt,  quae  subjicimus. 

Obj.  I.  sensu  pantheistico.  1°  Leges  naturae  universalis 
mera  sunt  Dei  decreta,  quae  ex  necessitate  et  perfectione  di- 
vinae naturae  sequuntur.  Ergo  nihil  contingere  potest,  quod 
iis  repugnet. 

2°  Si  Deus  aliquid  contra  leges  naturae  ageret,  jam  contra 
suam  naturam  ageret. 

3*  Virtus  et  potentia  naturae  est  ipsa  Dei  virtus  et  potentia. 
Ergo  potentia  naturae  est  infinita,  ejusque  leges  ad  omnia, 
quai  a divino  intellectu  concipiuntur,  se  extendunt. 

458.  Resp.  ad  lm  Dist.  l,n  partem  ani.:  Actus  divinae  volun- 
tatis, quo  naturae  leges  praefiniuntur,  est  merum  Dei  decre- 
tum, conc modus  constans  et  uniformis,  quem  natura  in 
agendo  servat ; id  quod  legis  naturae  nomine  inteiligi  solet, 
nego. 

Dist.  2“  ant.  partem  : leges  naturae  sequuntur  ex  necessi- 
tate divinae  naturae,  neg.;  ex  ejus  perfectione,  subdiv.:  ex  sa- 
pientia, bonitate,  atque  omnipotenti  Dei  voluntate,  conc.; ex 
perfectione  essentiae,  ut  modi  quidam  ipsius,  nego. 

Dist.  tandem  cons.:  Nihil  contingere  potest  quod  his  legi- 
bus repugnet,  sine  Dei  decreto,  conc.;  per  Dei  decretum, 
nego. 


UBER  QUARTUS,  CAPUT  II. 


415 


Ad  2m  Nego, 

Ad  3m  Dist.  ant. : Quia  natura  vires  et  potentiam  a Deo 
creatore  accepit,  conc per  identitatem,  nego,  et  nego  cons. 
utrumque , cujus  negationis  ratio  manifesta  est. 

459.Obj.II.  Saltem  plane  dedecet,  Deum  leges  a se  consti- 
tutas mutare  ac  violare.  Hoc  enim  ostenderet : 

1®  Deum  in  suis  decretis  mutabilem  esse  : 

2°  Neque  satis  ab  initio  omnia  praevidisse  : 

3°  Ejusque  leges  emendatione  egere,  acsi  insufficientes  ad 
finem  essent  et  imperfecta?. 

Haec  vero  omnia  Deo  indigna  sunt.  Ergo. 

460.  Resp.  in  primis  negando,  Deum  quum  miracula  pa- 
trat, leges  a se  statutas  mutare  ac  violare.  Non  enim  mutat 
leges,  sed  iis  derogat,  vel  potius  facit  ipse  per  se  aliquid, 
quod  per  naturae  leges  fieri  non  potest.  Multo  minus  eas  vio- 
lat: ille  enim  solus  legem  violare  proprie  dicitur,  qui  sub 
ditus  cum  sit  legi,  non  agit  juxta  ejus  praescriptum. 

'Ad  lm  N'eg.  Deus  enim  ab  aeterno  et  rebus  leges  praescri- 
psit, et  sibi  quaedam  praeter  has  leges  agenda  reservavit ; 
utrumque  juxta  suae  providentiae  ordinem.  Opera  mutat,  con- 
silium non  mutat. 

Hinc  nego  2m. 

Ad  5mNego  leges  a Deo  constitutas  per  miracula  emendari 
Non  enim  Deus  per  miracula  physicas  leges  emendat,  cum 
illas  non  mutet,  ut  modo  dictum  est,  sed  suspendit,  et 
actione  sua  praetergreditur:  in  quo  nullum  est  inconveniens. 
Cum  enim  leges  physicae  omnes  providentiae  ordini  subordi- 
nentur  (446,  d"),  iis  utitur  Deus,  vel  non  utitur,  prouti  pro- 
videntiae ordo  postulat. 

Hinc  dist.  quod  additur:  leges  per  miracula  ostendi  insuf- 
ficientes ad  finem  et  imperfectas.  Nempe  ostenduntur  insuf- 
ficientesad  finem  non  suum,  non  aulem  insufficientesad  finem 
suum,  qui  est  ut  naturae  ordo  servetur  (447). 

Sunt  vero  imperfectae,  quatenus  vires  naturae  finitae  sunt, 
nec  omnia  possunt;  nullo  autem  pacto  imperfectae  in  ordine 
ad  finem,  quem  per  illas  Deus  intendit. 

461  .Obj.III.  Leges  naturae  derogationem  pati  nequeunt. Nam 

1«  Fluunt  ab  essentiis  rerum.  Hae  autem  sunt  absolute 
immutabiles. 

2*  Deus  contra  naturam  agere  nequit. 

3®  Legibus  honestatis  neque  a Deo  derogari  potest.  Ergo 
«pari. 

462.  Resp.  Neg.  ant. 

Ad  lm  Resp.  i°  Dist.maj. : Leges  naturae  fluunt  ab  essentiis 
rerum  absolute,  neg.;  positis  conditionibus  contingentibus, 
conc.  (416).  Hoc  autem  sufficit  ut  derogationem  pati  possunt 
(454,  1»). 

Praeterea  resp.  2°  Omissa  maj.,  dist.  min. : Essentiae  rerum 
sunt  immutabiles  in  se  et  in  determinatione  ad  certos  effe- 
ctus, tr ita  ut  effectus  earum  impediri  non  possint,  nego. 
Vide  superius  dicta  (456,  2°). 

Hinc  neg.  consequentiam. 

463.  Ad  2m  Dist. : Deus  agere  nequit  contra  naturam,  i.  e. 
contra  ipsas  rerum  essentias,  et  possibilitatem  intrinsecam, 
conc.;  contra  ordinem  a se  inditum  naturae  creatae,  nego. 

Notandum  vero  est,  Deum  proprie  non  agere  contra  natu- 
ram,si  quando  contra  ordinem  rebus  inditum  operatur.Nam 
non  est  proprie  contra  naturam  id,  quod  estab  auctore  naturae. 
Quam  in  rem  ita  praeclare  s.  Augustinus  : « Id  est  cuilibet 
» rei  naturale,  quod  ille  fecerit,  a quo  est  omnis  modus, 
» numerus  et  ordo  naturae  (l).  » Itemque  non  est  contra  rei 
naturam  id,  ad  quod  res  est  in  potentia.  Sed  ut  s.  Thomas 
animadvertit:  « res  est  in  potentia  ad  diversa,  secundum 
» habitudinem  ad  diversos  agentes:  unde  nihil  prohibet, quin 
» natura  creata  sit  in  potentia  ad  aliqua  iienda  per  divinam 
> potentiam,  quae  inferior  potentia  facere  non  potest. Et  ista 
» vocatur  potentia  obedientice  (2).  » 

464.  Ad  3m  Nego  paritatem.  Nam,  ut  idem  s.  Thomas  scri- 
bit. « Deus  potest  tacere  contra  ordinem,  qui  est  unius 
» creaturae  ad  alium....  non  tamen  potest  facere  contra 
» ordinem  creaturae  ad  seipsum...  Unde  contra  ordinem 

(1)  Contra  Faust.  lib.  XXVI,  c.  III. 

(%)bepoi.  q.  VI»  art.  I. 

* justitiae  Deus  facere  non  potest.  Cursus  autem  naturae  est 
» secundum  ordinem  unius  creaturae  ad  alium  (i).  » 

ARTICULUS  VII. 

De  miraculorum  cognitione. 

465.  Ut  miracula  suum  finem  assequantur,  duo  ab  homo- 
nibus  cognoscenda  sunt : 1°  factum  quod  naturae  ordinem 
excedere  dicitur ; 2°  factum  idem  revera  naturae  ordinem 
excedere,  ac  divinum  signum  esse  (446). 

Primum  experientia  sensuum  cognosci  potest,  aut  per 
alienum  testimonium,  ut  reliqua  sensibilia  facta  cognoscun- 
tur; neque  solum  probabiliter,  sed  etiam  cum  certitudine, 
si  ea  quae  critica  requirit,  non  desint.  De  hac  re  in  logica 
satis  dictum  est  (L.  638,  3°;  663,  seq.). 

Nunc  tantummodo  quaedam  subjicienda  sunt  de  cognitione 
altera,  quae  difficilior  est,  et  dubiis  quandoque  non  paucis 
impedita. 

466.  Propositio  VIII.  Ex  consideratione  facti  mirabilis 
una  cum  ejusdem  adjunctis , cognosci  potest , ut  plurimum , 
utrum  illud  sit  signum  divinum , an  non:  quum  vero  hoc  cognosci 
certo  nequit , si  ejusmodi  factum  signum  divinum  non  est , sem- 
per  indicia  suppetunt  ad  dubitandum  de  ejus  origine . 

In  aestimatione  facti  mirabilis  haec  dubia  esse  possunt : 
1°  an  illud  sit  ex  occultis  naturae  corporeae  viribus ; 2°  an  sit 
ex  hominis  arte  vel  fraude;  3°  an  sit  a bono,  vel  malo  spi- 
ritu per  modum  artis,  aut  praestigii;  4°  an  superet  prorsus 
vires  totius  naturae  creata?.  De  singulis  aliquid  : pleniorem 
enim  de  his  notitiam  apud  Christianae  religionis  apologetas 
passim  reperies. 

467.  1°  Potest  cognosci  factum  mirabile  non  esse  opus  occul- 
tarum virium  naturee  corporece. 

In  hunc  finem  considerandus  est  effectus  in  se,  et  subje- 
ctum in  quo  fit,  et  modus  quo  fit.  Deinde  videndum,  an  in 
ipso  subjecto  sint  naturaliter,  aut  possint  esse  vires  idoneae 
ad  ejusmodi  effectum  tali  modo  efficiendum;  tum  etiam  an 
hae  vires  sint  in  corporibus  circumstantibus,  ac  maxime  in 

(l)Ibid.ad5. 

iis  quae  forte  ad  opus  adhibita  fuerint.  Si  in  his  omnibus 
reperiri  non  possit  sufficiens  facti  ratio,  opus  naturae  corporeae 
adscribi  non  poterit. 

468.  Hoc  autem  quandoque  est  per  se  manifestissimum, 
ut  si  v.  gr.  tempore  plenilunii  eclypsis  solaris  accidat,  aut  si 
sola  voce  claudus  sanetur  : saepe  tamen  peritiam  aliquam  in 
re  physica  ac  medica  postulat,  nec  raro  peritiam  summam. 
Nunquam  tamen  requiritur,  ut  omnes  omnino  naturae  corpo- 
reae vires,  earumque  in  variis  adjunctis  efficacia  plene 
cognoscatur,  quae  quidem  cognitio  humani  intellectus  capa- 
citatem excedit;  sed  hoc  tantummodo  exploratum  sit  opor- 
tet, eas  causas,  quae  effectui  interfuerunt,  ei  praestando  pares 
non  esse. 

469.  Denique  hoc  certum  omnibus  esse  debet,  quicunque 
divinam  providentiam  agnoscunt:  non  posse  a Deo  permitti, 
mirum  ex  occultis  naturae  viribus  in  talibus  adjunctis  con- 
tingere, ut  signum  divinum  videatur  ad  aliquid  confirman- 
dum, si  id  de  quo  agitur  falsum  sit,  et  nullum  medium  sup- 
petat, quo  dignosci  possit,  eventum  illum  signum  divinum 
non  esse. 

470.  2°  Potest  cognosci  facta  qucedam  mirabilia  non  esse 
humana  arte , vel  fraude  patrata. 

Quod  spectat  ad  artern,  mirabilia  arte  fiunt,  vel  per  motus 
locales  dexteritate  quadam  contectos,  aut  artificiosa  celeri- 
tate oculis  intuentium  subductos,  vel  per  applicationem 
naturalium  agentium  ad  passiva  proportionala.  Itaque  si 
quid  per  motum  localem,  aut  naturae  viribus  adhibitis  ab 
homine  fieri  nequit,  hoc  certe  non  erit  artis  operatio. 

Fraude  fingi  possunt  quaedam  adjuncta,  ut  opus  quoddam 
miraculosum  simuletur,  v.  gr.  infirmitas,  ut  sanatio  dein 
per  miraculum  effici  videatur.  In  hoc  autem,  quoniam  de 
facto  agitur,  si  quando  ejusmodi  dubium  ex  personarum 
ac  finis  consideratione  inciderit,  consulendae  sunt  criticae 
leges. 

Caeterum  et  in  hoc  idem  notandum  est,  quod  de  miro  na- 
turali notavimus  ex  divinae  providentiae  consideratione  (469). 

471.  3®  Potest  cognosci,  facta  qucedam  mirabilia  nec  malo - 

rutn  spirituum  opus  esse , nec  eorumdem  interventu  effecta  fuisse. 

Hoc  indubitatum  erit,  quotiescunque  certo  constet,  opus 
de  quo  agitur,  vel  simplici  motu  locali,  vel  per  applicationem 
alicujus  agentis  naturalis  effici  non  posse,  ut  v.  gr.  constat  in 
mortui  ad  vitam  reditu. 

472.  Quoniam  autem  de  hoc  raro  constare  poterit,  idcirco 
non  solum  factum  considerandum  est,  sed  maxime  facti 
adjuncta,  ac  nominatim  operans , operandi  modus  ac  finis. 
Semper  enim  ex  horum  consideratione,  mali  spiritus  opera- 
tionem cognoscere  dabitur  (450,  4°). 

a)  Si  thaumaturgus  pius  est,  et  honestis  moribus,  et  ab 
omni  fraude  alienus,  humanaeque  gloriae  non  est  captator, 
sed  demisso  animo  ac  modesto,  hoc  indicio  erit  eum  mali 
spiritus  artibus  non  operari ; si  contra,  suspicio  legitima 
oriri  poterit. 

b)  In  operandi  modo,  quum  quis  Dei  nomine  operatur, 
nihil  est  quod  non  sit  honestum,  grave,  sapiens,  plenum  pie- 
tatis atque  humanitatis.  Ubi  autem  vides  inhonesta,  obscena, 
ridicula,  vana,  superstitiosa,  crudelia,  ibi  certe  nec  Deus  est, 
nec  bonus  angelus. 

c)  Quinam  sint  miraculorum  fines,  supra  dictum  est  <446, 
seq  );  qui  fines  omnes  ad  Dei  gloriam,  tanquam  ad  finem 
ultimum,  reducuntur.  Si  effectus  mirabilis  huc  spectat,  ac 
caetera  non  desint,  non  erit  maligni  spiritus  operatio.  At  si 
quis  effectum  mirabilem  ad  propriam  gloriam,  aut  lucrum, 
aut  ad  humanae  curiositatis  pabulum,  aut  ad  morum  corru- 
ptionem, aut  ad  doctrinas  manifeste  impias,  absurdas,  falsas 
confirmandas  dirigat,  hic  certe  vel  arte  propria  vel  mali 
daemonis  arte  operatur. 

473.  Nec  mirum  videatur,  si  'ad  dignoscendam  miraculi 
originem,  doctrina  in  cujus  confirmationem  illud  fit,  atten- 
denda esse  dicitur,  cum  tamen  miraculum  ad  doctrinam 
confirmandam  adhibeatur.  Aliter  enim  doctrina  miraculi 
criterium  est,  aliter  miraculum  doctrinae.  Quando  doctrina 
inspici  debet,  ad  judicandum  de  miraculo,  non  requiritur  ut 
constet  nobis  de  ejus  veritate,  aut  de  divina  origine,  sed  so- 
lum ut  constet,  eam  posse  esse  veram,  nec  repugnare  ut  sii  a 

Deo ; quem  in  finem  hoc  unum  compertum  esse  debet,  eam 
nulii  certo  principio,  sive  per  rationem,sive  per  revelationem 
jam  cognito  esse  evidenter  contrariam, nec  morum  honestati 
aut  pietati  erga  Deum  infensam.  Quum  vero  miraculum  ut 
doctrinae criterium adhibetur, tunc  de  doctrinae  veritate  atque 
origine  quaeritur. 

474.  4°  Opus  mirabile,  sive  sit  miraculum  proprie  dictum, 
sive  a bonis  spiritibus  vi  sua  naturali  operantibus  procedat  ,sem- 
per  ut  signum  divinum  habendum  erit. 

Hoc  perse  patet,  quum  opus  mirabile  est  miraculum  pro- 
prie dictum.  Miraculum  enim  proprie  dictum  immediate  Dei 
operatio  est.  Si  autem  opus  mirabile  sit  ex  naturali  bonorum 
spirituum  virtute  adhuc  erit  divinae  voluntatis  signum:  boni 
enim  spiritus,  cum  in  omnibus  Deo  sint  subjecti,  nihil  agere 
possunt  quod  Dei  voluntati  repugnet;  proinde  falsitati  favere 
eamque  promovere  ac  suadere  nullatenus  possu"t. 

intellectus  objectum  materiale,  non  vero  seni  per  formale  . 8 

Art.  11  De  ent  s analogia.  Prop.  f.  Ens  non  est  univocum  nomen , 
sed  analogum  analogia  attributionis  Probatur  ex  natura  no- 

Nam  singularia  possunt  diverso  tempore  existere  et  non  exi- 

Art.  II.  De  essentiarum  cognitione  Assertio  I.  Certe  cognoscimus 
rerum  illarum  essentias , quarum  constitutio  ab  intellectu  de- 
pendet humano.  Assertio  II.  Essentias  earum  rerum , quarum 
constitutio  ab  intellectu  humano  non  dependet , imperfecte  ad- 
modum et  exterius , potius  quam  intime  cognoscimus.  Error 
Lockii  Conciliantur  binae  veterum  assertiones.  Quomodo 

essentiarum  cognitio  perfici  possit 22 

Prop.  II.  Omne  ens  suam  habet  essentiam.  Prop.  III.  Nulla  res 

mutatur  essentia,  sed  una  essentia  cessante,  alia  ilii  succe- 
dit. Prop.  \.  Essentice  sunt  ceternce.  Quo  sensu  essentiae  dican- 

trinseca est  absoluta,  extrinseca  est  relativa-de  possibilitate 
physica  et  morali-possibilitatis  moralis  aestimatio.  * . 51 

Art.  IIT.  De  possibilibus.  Prop.  II.  Quod  possibile  est , non  est  omnino 
nihil . Probatur.  Realitas  possibilium  esi  entitas  inetaphysica 
et  abstracia-cujus  esse  est  logicum  seu  ideale.  Prop.  fll. 
Possibilia  non  sunt  ea  solum  quas  in  serie  temporum  exislentiam 
obtinent.  Praeter  ea  quae  existunt,  indefinita  alia  concipi  pos- 
sum. Entitatum  et  perfectionum  gradus  in  entibus  finitis 
sunt  indefiniti.  Impossibile  est  omnia  possibilia  simul  exis- 
tere.  Prop.  IV.  Possibilia  aeterna  sunt.  Nam  ab  aeterno  cognita 

sunt  a Deo 35 

Art.  IV.  De  possibilitatis  origine.  Prop.  V.  Intrinseca  possibilitas 
nec  a rerum  existentia  pendet , nee  ab  humano  intellectu 
Prop.  VI.  Intrinseca  possibilitas  nec  a potentia  nec  a voluntate 
Dei  originem  ducit . Nam  si  primum,  1°  Dei  potentia  coarcta- 
retur-20  nil  dici  jure  posset  impossibile-si  alterum,  1°  Divi- 
nus intellectus  quoad  cognitionem  a sua  voluntate  depende- 
ret-2°  terminus  divinae  virtutis  operantis  esset  nihilum~3° 
omnis  rueret  certitudo.  Prop.  VII.  Intrinseca  possibilitas  et 
impossibilitas  ex  ipsis  rerum  essentiis  emergit . Nam  idearum 
sociabilitas  ab  ipsarum  constitutivis  dependet.  Hinc  possibi- 
litas intrinseca  et  immutabilis-aeterna-necessaria-incrementi 
ac  decrementi  incapax.  Sola  possibilitas  extrinseca  pendet  a 
Dei  potentia.  Non  posse  facere  impossibilia  non  est  potentiae 

defectus 55 

Art.  V.  Unde  sit  possibilium  inlelligibilUas . Prop.  VIII.  Omnis 
possibilium  intelligibilitas  a divina  essentia  dependet , quate- 
nus hwc  divina  intellectus  objectum  csl-quomodo  Deus  possi- 
biles omnes  essentias  cognoscat.  Deus  cognoscit  omnes  mo- 
dos secundum  quos  ejus  essentia  est  imitabilis-nulla  est  alia 
realitas,  quae  possibilia  intelligenda  Deo  ab  aeterno  praeferre 
possit-in  contraria  hypothesi  Deus  in  sua  cognitione  perfice- 
retur a realitate  sibi  extranea.  In  absurda  hypothesi  Dei  non 
existentis,  nihil  esset  possibile,  nihil  impossibile  Ubi  esse 
objectivum  possibilium  respectu  humani  intellectus  funda- 
mentum habeat 40 

Art.  VI.  Difficultates.  De  possibilitate  cogitare  possumus  prae- 
scindendo ab  essentia  et  intellectu  divino.  In  hac  sententia 
1°  essentia  divina  contineret  omnes  essentias-vel  2°  res 
omnes,  quum  fiunt  existentes,  ab  ea  educerentur- 3°  Deus 
cognosceret  per  abstraciionem-40  plures  in  Deo  essent  ideae. 
Solutiones 45 

CAPUT  IV.  De  unitate  entium. 

Art.  1.  De  unitatis  conceptu.  Communes  entis  affectiones  tres, 
unitas,  veritas,  bonitas.  Quid  sil  unum.  Quid  unicum.  Uni- 
tas transcendenlalis  indivisibilitatis  compositionis-artificia- 
lis  aggregationis.  Unitas  per  se  et  per  accidens.  Omne  ens 

est  unum  45 

Akt.  II.  De  conceptu  multitudinis . Notio  mullitudinis-divisio  ante 
unitatem  cognoscitur,  unitas  ante  multitudinem.  Eadem  res 

potest  esse  «na  et  multiplex  secundum  diversam  rationem. 

De  divisione  entis  in  unum  et  multa.  Quomodo  unum  et  multa 

opponantur 48 

Art.  III.  De  numero.  Numeri  notio-trif  lex  elementum  divisio  in 
concretum  et  abstractum.  Quomodo  numerorum  ideas  effor- 
memus.  Numerus  in  rebus  est  fundamentaliter, -unitatem 
suam  habet  a mente-a  sensu  non  percipitur.  Alia  numeri  de- 
finitio. Unitatis  mathematicae  notio.  An  omnis  numerus  sit 
quantitas.  Omnis  multitudo  actualis  sub  aliquo  numero  con- 
tinetur . 49 

Art.  IV.  Quotuplex  sit  unitas  in  rebus  Unitas  realis  et  logica. Uni- 
tas rcalis  est  mathematica,  vel  transcendens  haec  indi  vidualis 
vel  formalis  Prop.  I.  Omne  ens  quod  existit  vel  exister e potest 
est  singulare.  Prop.  II.  Est  in  rebus  omnibus  unitas  formalis . 

Prop.  111.  Unitas  formalis  ab  individuali  distinguitur , nonta 
men  realiter , sed  solumralione.  Corollaria.  Formalis  naturae 
unitas  multiplicatur  una  cum  individuis.  Individua  ejusdem 
naturae  non  habent  unam  et  eamdem  unitatem  formalem  om 
nibus  communem-at  per  suas  unitates  formales  similia  sunt.  51 
Art.  V.  De  principio  individuali onis.  Quid  sit-  * ristotelis  opinio 
de  materia  signata.  Prop  IV  Id  quod  naturam  individuam 
constituit , non  est  aliquid  re  distinctum  a natura  quee  fit  in- 
dividua. Prop.  V.  Natura  omnis  individua  per  suam  ipsam 
realilalem  individua  est.  Nam  omne  ens  unum  est  per  id  ip- 
sum, per  quod  est  ens  actu  ; est  autem  ens  actu  per  suam  rea- 
lilatem.  Corollaria.  Essentia  seu  natura  in  individuis  solum 
ratione  a differentia  individuali  distinguitur.  Differentia  indi- 
vidualis  individuo  essentialis  est,  speciei  accidentalis  Essen- 
tiae individuae,  etiam  ejusdem  speciei,  diversae  sunt  pro  diffe- 
rentiae individualis diversitate. Quomodo  in  intellectu  specierum 
ac  generum  notiones  emergant,  et  archetypas  divinae  mentis 

ideas  referant H 

CAPUT  V.  De  veritate  entium. 

Art,  1.  Quid  sit  veritas  entium.  Veritatis  rerum  notio.  Veritas  per 
se  et  absolute,  et  veritas  per  accidens,  ac  secundum  quid. 

Ratio  harum  appellationum.  Veritas  respectu  idearum  nostra- 
rum. Quid  differat  verum  ab  ente  56 

Art.  II.  De  (alsilate.  Quid  sit  falsitas  per  se  et  per  accidens.  Haec 
dupliciter  dicitur.  Respectu  intellectus  divini  nihil  est  fal- 
sum. Nihil  esi  falsum  simpliciter-neque  secundum  quamcun- 
que ideam  Falsitas  in  rebus  nihil  est  ....  58 

Art.  111.  Theoremata.  Prop.  I.  Est  in  rebus  veritas  independenter 
a nostri  intellectus  cognitione.  Prop. II.  Nulla  res  est  falsa  res- 
pectu intellectus  divini.  Objectioni  satisfit.  Prop.  111.  Omne  ens 
est  verum- tum  veritate  absoluta,  tum  relativa.  Definitio  veri 
a S.  Augustino  proposita.  Quomodo  non-ens  verum  dicatur  . 59 

CAPUT  VI.  De  bonitate. 

Art.  I.  Ponilatis  notio  et  partitio.  Bonitatis  definitio.  Distinctio 
inter  bonitatem  et  realilalem  perfectionemque  entis.  Bonideli- 

nilio  juxta  Aristotelem.  Bonum  verum  et  apparens-secundum 
se  et  alteri-honestum,  delectabile  et  utile  . . . .61 

Ari  II.  Theoremata.  Prop.  I.  Omne  ens  est  bonum-lum  secundum 
se,  tum  alteri.  Prop.  II.  Quidquid  bonum  est,  ens  est.  Quomodo 
negationes  et  privationes  bona  dicantur.  Explicantur  duo  illa 
effata  : Bonum  est  diffusivum  sui.  Deus  est  omnis  boni  bonum . 64 

Art.  HI.  De  malo.  Quid  sit  malum.  Malum  appeti  nequit  nisi  per 
accidens.  Malum  secundum  se  et  malum  alteri.  Malum  physi- 
cum morale  elmetaphysicum  Oppositio  inter  bonum  et  malum  66 
Art  IV  Theoremata  Prop.  {.Malum  non  potest  esse  nisi  in  subjecto 
bono.  Prop.  II.  Causa  mali  efficiens  non  potest  esse  nisi  bona . 

I i inc  effatum : malum  non  agit  nisi  virtute  boni.  Prop.  III.  Bo- 
num non  potest  esse  efficiens  mali  causa  nisi  per  accidens- sive 
causa  sit  necessaria  sive  sit  libera-sive  effectus  causae  pro- 
ptius consideretur-sive  effectus  alter  cum  eo  connexus.  - 69 

UBER  SECUNDUS. 

CAPUT  I.  De  SUBSTANTIA  ET  ACCIDENTE. 

Art.  !.  Divisio  entis  in  substantiam  et  accidens.  Prop. I.  Substant im 
et  accidentis  noti  nes  experientia  cuique  obvia  suppeditat  En- 
i is  divisio  in  substantiam  et  accidens  et  adaequata.  Substantia 
et  accidens  non  sunt  species  propriae  dictae  entis.  Quid  sit 
n odus  entis.  Modi  essentiales  el  aceidentales-illi  communes 
et  proprii.  . . . . . . .71 

Art.  W.De  substantiae  notione.  Prop.  II  .Comparatione  instituta  in- 
ii r subjecti  affectiones  ipsumque  subjectum , subslantice  notio 
perficitur.  Substantiae  notio  perfectior.  Substantia  est  ens  per 
sc  non  a se.  Prop.  III.  Substanlice  idea  clara  est  ac  minime  ar- 
bitraria. Quo  paeto  individuassubsiantias  attingat  intellectus- 
et  sensus.  Quomodo  ideae  substantiarum  sint  intuitivae.  . 74 

Art.  I i I . Lockii  d<  subslantice  conceptu  sententia  refutatur.  Prop.  IV. 

I ocliius , in  iis  qace  disserit  circa  subslantice  conceptum , ludit 
in  ambiguo , sibi  contradicit , et  errat  manifeste.  Probatur  ex 
ipsius  dictis.  Lockii  objectionibus  fit  satis  . . . .76 

Art.  IV.  Subslantice  divisiones  qucedam.  Substantia  prima  et  se- 
cunda-solum  ratione  distinguuntur.  Substantia  simplex  et 
composita.  Essentia  substantiae  compositae-ejus  contingentia- 
ejus  partes  sunt  aliae  substantiae.  Quaedam  de  corporibus  eo 
rumque  partibus.  Substantia  completa  et  incompleta  . . 79 

Art.  V.  De  supposito  et  persona . Notio  suppositi-subsistenliae- 
personae.  Esse  convenit  supposito  primo  ac  per  se.  Supposi- 
tum est  maxime  per  se-habet  naturam  et  quidquid  naturae 
inest.  Est  sui  juris-est  id  quod  agit.  Actiones  sunt  supposito- 
rum Quibus  finitis  subslautiisei  quando  suppositi  ratio  con- 
veniat. Substantia  infinite  perfecta  est  necessario  suppositum 
et  persona.  De  unitione  finitae  substantiae  cum  persona  infi- 
niiae  perfectionis.  Ubi  plures  sunt  naturae,  ibi  plura  sunt  ope- 
rationum genera  Personalitas  nihil  est  aliud  quam  status  qui- 
dam ac  modus  existendi  , g| 

Art.  VI.  De  accidentibus  gcneratim.  Accidentis  notio.  Accidens 
praedicamentale  et  praedicabile-accidens  physicum,  et  deno- 
minatio extrinseca-accidens  accidentis.  Duplex  circa  acci- 
dentia quaestio  proponitur.  Affectionum  entis  generalis  parti- 
tio   85 

CAPUT  II.  De  qualitate. 

Art.  I.  De  qualitatis  notione  ac  partitione . Qualitatis  definitiones- 

el  princeps  partitio  . . 87 

Aut.  II.  De  potentia . Potentiae  notio.  Potentia  activa  et  passiva 
Vis-viva  et  mortua.  Potentiarum  differentiae  ab  actibus  desu- 
rnuntur-actuum  vero  diversitas  ab  objectis  . . . .89 

Art. III.  De  habitu . Habitus  varia  acceptio  habitus  operativus. 
Assertio  I.  Esse  hujusmodi  habitus  experientia  constat  tum 
interna , tum  externa.  Assertio  II.  Subjectum  proximum  ha- 
bituum sunt  entis  potentice.  Assertio  II L Non  omois  potentia 
habituum  est  capax  Quaenam  potentiae  sint  habituum  subje- 
ctum. Assertio  IV.  Habitus  alii  sunt  infusi , alii  acquisiti  : 
sunt  et  qui  naturales  dicuntur . Quid  sil  dispositio  et  quotu- 

plex-in  quo  differat  ab  habitu 92 

Art.  IV.  De  qualitatum  contr  arietate.  Tres  qualitatum  proprieta- 
tes. Contrariorum  definitio.  Contraria  sunt  dum  res  positivae- 
sub  eodem  genere  continentur-inter  se  maxime  distant-se 
mutuo  expellunt  Assertio  I.  Non  omnes  qualitates  contra- 
rium habent.  Assertio  II.  Inter  habitus  maxime  ac  dispositio- 
nes inlerque  qualitates  sensibiles  contr  arietas  exercetur.  As- 
sertio III.  Etiam  termini  latitudinis  qace  percurri  possit , 
contrarii  dicuntur.  Assertio  IV.  Ratione  eorum  quee  contraria 
sunt  etiam  alia  qucedam  contraria  nuncupantur  . . .96 

Art.  V.  De  qualitatum  intensione  ac  remissione . Triplex  genus  in- 
crementi ac  decrementi.  Quaenam  realitates  incrementi  capa- 
ces sint  vel  decrementi.  Assertio  I.  Habitus  et  dispositiones 
tam  secundum  se , quam  secundum  participationem  subjecti , 
crescere  possunt  ac  minui.  Assertio  II  Potentice  naturales  non 
videntur  in  eodem  subjecto  esse  graduum  capaces.  Assertio  III 
Qualitates  quee  ex  pluribus  resultant , itemque  qualitates  om- 
nes sensibiles  incrementa  vel  decrementa  possunt  admittere. 
Graduum  qualitatis  mensura 99 

CAPUT  III.  De  relatione. 

Ari  I.  Quid  sit  relatio.  Delationis  definitio- et  triplex  elementum. 
Prop.  I.  Relatio  a suo  fundamento  non  re,  sed  ratione  duntaxal 
distinquilur . Quae  sil  relatio  essentialis, accidentalis  et  extrin- 

seca. 102 

Art.  II.  Quotuplex  sit  relatio . Relatio  realis  et  logica-mutua,  non 
rnutua,  utrinque  logica-ejusdem  vel  diversae  denominationis. 
Relativa  secundum  esse  et  secundum  dici.  Relatio  transcenden- 
talis  et  praedicamentalis  .......  104 

Aut.  III.  De  relatione  reali . Quatuor  ad  relationem  realem  haben 
dam  requisita.  Si  quam  ex  his  conditionibus  suppleat  intelle- 
ctus, relatio  est  logica.  Prop.  U.Exislunt  in  rerum  natura  re- 

laHones  reales.  Relationum  quae  reales  sunt  et  mutuae.  «D*- 

piex  genus  . 100 

CAPUT  IV.  De  identitate  et  distinctione. 

AfcT.  I.  De  identitatis  notione  Identitas  definitur-differt  ab  unitate. 
Animadvertenda  circa  unitatem  fundamenti  et  identitatis. 
Identitas  realis  essentialis,  eaque  specifica  vel  generica.  Si- 
rniliiudo-aequalitas,  propria  vel  translatitia  . . . . 103 

A st.  II.  De  principio  identitatis  comparatae.  Expositio  hujus  princi- 
pii, quum  sermo  est  de  identitate  reali  et  quum  de  identitate 
logica  Nulla  alia  expositio  est  possibilis.  Animadvertenda 
circa  hujus  principii  applicationem-nominalim  quum  ad  di- 
vinae Trinitatis  mysterium  transfertur.  De  principio  huic  af- 
fini : quaicunquc  sunt  idem  secundum  rem , in  quocunque  est 
unum , est  et  alterum.  . . . . . . .10? 

Apt.  \U  De  distinctione.  Quid  sit-quid  inter  se  differant  distinctio, 
differentia  et  diversitas.  Distinctio  absolute  dicta  et  cum  ad- 
dito-triplex  hujus  species  112 

Akt  iV.  De  distinctione  rcali.  Quid  sit-dividilur  in  adaequatam  et 
inadaequaiam-absolutam  et  modalem-positivam  et  negativam. 

Prop.  1.  Realis  origo  unius  ab  allero  distinctionis  realis  sem- 
per  indicium  est.  Realis  autem  unius  ab  altero  separ  ab  litas 
tunc  est  hujus  distinctionis  indicium  certum , quum  ulrumque 
simul  separatum  ab  allero  exislere  potest.  Quum  duorum  se- 
parabilitas  mutua  non  est,  dubium  est  an  haec  distinguantur. 

A distinctione  reali  nequit  concludi  separabililas,  nec  ab  in- 
separabilitate identitas Ho 

Aut.  V.  De  distinctione  rationis.  Quid  sit.  Alia  est  rationis  ratio- 
cinantis,  alia  rationis  ratiocinata*.  Conceptus  pnecisivi.  Di- 
stinctio formalis  est  distinctio  rationis.  Prop.  II.  Ratio  qua  fit 
ut  una  eademque  res  pluribus  ac  diversis  conceptibus  perci- 
piatur tum  in  intellectus  imperfectione , lum  in  objectorum 

perfectione  sila  est I!5 

Art.  VL  Utrum  aliud  pree  ter  ea  sit  distinctionis  genus.  Prop.  III. 
Praeter  distinctionem  realem  et  rationis  nulla  alia  distinctio , 
quae  media  sit , assignari  potest  Quid  sint  gradus  metaphy- 
sici-quid  distinctio  formalis  ex  natura  rei-quid  formalilates. 

Prop.  IV.  Distinctio  formalis  ex  natura  rei  non  est  adrnit - 
tenda- quia  1°  non  est  necessaria  et  mysteria  divina  transfert 
ad  res  crealas-20  ea  distinctio  esset  realis-3o  admittenda  es- 
set distinctio  naturae  a sua  individuatione-40  haec  opinio  est 
afliuis  errori  damnato  Giiberli  Porretani.  Quid  sit  distinctio 
virlualis-et  virtualis  intrinseca.  Prop.  V.  Distinctio  virtualis 
intrinseca , in  rebus  saltem  creatis , nulla  est-\°  non  est  neces- 
saria-20  contradictionem  importat.  Solvitur  objectio  ducta  a 
Trinitatis  mysterio  3°  absurditalibus  viam  aperit.  Prop.  VI. 
Distinctio  inter  essentialia  praedicata  est  mera  distinctio  ratio 
nis . Nulla  enim  alia  distinctio  iliis  convenit.  Quomodo  fiat  ab 
intellectu  distinctio  per  conceptus  proecisivos  . . • H7 

Ar t.  VII.  Difficultates . Gradus  metaphysici  1°  admittunt  a parte 
rei  attributa  contradictoria-^0  habent  diversas  definitiones- 
3°  sunt  partes  totius  essentiae.  Solutiones  . 124 

CAPUT  V.  De  causis. 

Art.  I.  Notiones  principii  et  causce.  Quid  sit  principium.  Triplex 
connexio  conseculionis-et  triplex  prioritas.  Animadversiones 
de  prioritate  temporis  et  naturae,  tam  in  statu  physico,  quam 
in  ideali.  Principium  est  tempore  prius  principatio  prouti  ens, 
non  prouti  principium.  Quae  dicantur  esse  in  signo  natura? 
priori  vel  posteriori,  in  signo  eodem,  in  signis  disparatis. 

Quid  sit  causa  et  quotuplex 126 

Art.H.  Df:  causa  efficiente.  Causae  efficientes  definitio.  Quid  sit 
activitas-actus  primus  remotus  et  proximus,  actus  secundus- 
actio  transitiva  et  intransitiva  passio-aetus  Causalitas  causae 
finitae  continetur  ipsa  actione  qua»  in  praesupposito  subjecto 
exercet ur-quae  actio  idem  re  est  ac  passio.  Quid  sit  conditio 
et  occasio  Praecipuae  causarum  efficientium  partitiones  . 128 
Abt.  III.  Theoremata . Prop.I  Quidquid  in  effectu  perfectionis  est9 
in  causa  ipsius  adaequata  aliquo  modo  prwcontinetur . Causa 
potest  effectum  praecontinere  formaliter,  eminenter,  virtuali- 
ter.  Nullus  effectus  adaequata  sua  causa  potest  esse  perfectior. 
Omne  agens  agit  sibi  simile.  Discrimen  inter  causam  princi- 
palem et  inslrumentalem.  Prop.  II.  Causa  necessaria , positis 
amnibus  requisitis , lan  um  agit  quantum  potest.  Corollaria. 
Prop.  1 1 1 Effectuum  diversitas  non  sernper  causarum  multipli- 
citatem arguit.  Prop.  IV.  Causa  omnis  quee  in  prceexislente 
subjecto  agit , agere  nequii,  nisi  vel  per  se,  vel  per  aliud  sit  illi 
prxsens.  Quia  nulla  res  potest  agere  ubi  non  est.  Causa  mul- 
timodis potest  ad  subjectum  applicari-tam  immediate,  quam 
mediate.  Duo  illa  pronuntiata  declarantur  : Modus  operandi 
sequitur  modum  essendi.  Causa  causce  est  causa  causati  . 151 
Abt.  IV.  llumii  de  causce  efficientis  conceptu  errores  refutantur . 
Humii  doctrina  circa  causas  efficientes -ejusque  consectaria. 
Prop.V  Certissimum  est  1°  nos  causce  ideam  habere , 2°  causce 
ideam  experientiae  ope  e (formari  Cognoscimus  quid  sit  causa 
in  genere,  non  quid  sit  activitas  causarum  in  specie.  Unde 
oriatur  principium  : futurum  est  preeterito  simile  Idea  causae 
oritur  ab  experientia  cum  intelligentia  conjuncta.  Quomodo 
peculiarium  faetorum  causas  cognoscamus.  Aliud  est  succes- 
sio, aliud  dependentia  factorum,  etiamsi  constans  . .134 

Art.  V.  Refutatur  occasio nalismus.  Occasionalismi  auctores  et 
dogmata.  Prop.  VI.  Causae  secundae  non  sunt  mere  occasiona - 
les  dicendae , sed  vere  efficientes  Status  quaestionis  declaratur. 
Probatur  prop.  1°  quoad  spiritus. -2°  quoad  corpora  , .137 

Art.  VI.  Difficultates.  Deus,  cum  omnia  per  se  agere  possit,  ne- 
quit res  creatas  in  consortium  activitatis  suae  adseiseere. Oppo- 
sita opinio  pagana  est.  Spiritus  creati,  utpote  immateriales  et 
finitae  virtutis,  corpora  movere  nequeunt.  Corpora,  cum  sc 


INDEX. 


429 


movere  nequeant,  nec  alia  movere  possunt.  Communicatio 
motus  nec  possibilis  est,  nec  concipi  potest.  Singulis  objectis 
satisfit  . . . . • . . . • .140 

Art.  VII.  De  causa  finali.  Quid  sit  finisintentio-motivum-medium- 
remedium.  Finis  amatur  propter  se,  medium  propter  aliud. 

Finis  qui,  el  finis  cui-finis  qui  ohjectivus  et  formalis-finis 
efficiendus  et  obtinendus-finis  operis  et  finis  operantis-finis 
proximus  et  remotus.  In  serie  plurium  finium  duplex  spectan- 
dus ordo  : intentionis  et  exsecutionis  Finis  ultimus  simplici- 
ter, et  secundum  quid.  Finis  secundarius  et  principalis-fines 
eoordinati  et  subordinali  14^ 

Aut,  VIII.  Theoremata.  Prop.  I.  Finis  est  vera  ac  proprie  dicta  causa . 
Probatur  ex  modo  agendis  entis  intellectu  praediti.  Solum 
bonum  causae  finalis  rationem  habere  potest.  Causalitas  finis- 
moiio  inlentionalis.  Distinctio  inter  causalitatem  finis  et  cau- 
salitatem  moralem.  Qui  actus  sint  causae  finalis  effectus.  Fi- 
nis est  primus  in  intentione, ultimus  in  exsecutione.  Prop. II. 
Omne  agens  propter  finem  operatur . Duplex  modus  agendi 
propter  finem. Probatur  prop.  1 0 ex  actionis  natura.  2°  ex  sin- 
gularum causarum  natura  Prop.  III.  In  serie  finium  subordi- 
natorum  non  datur  processus  in  infinitum.  Probatur  tum  quoad 
ordinem  intentionis,  tum  quoad  ordinemexseculionis.PROP  IV. 

Qui  vult  finem  velle  debet  et  media.  Secus  nec  finem  vellet  . 147 
Art  IX.  De  causa  materiali , formali  et  exemplari.  Quid  sit  mate- 
ria-triplex  eam  spectanti  ratio.  Subjectum  sustentationis  et 
informationis.  Quid  sit  forma-substantialis  et  accidenlalis- 
physica-meiaphysica-exlrinseca-analogica.  Quid  sit  produci 
ex  nihilo  sui-ex  nihilo  subjecti.  Materia  est  potentia,  forma 
est  actus.  Prop.  I.  Materia  rationem  habet  verce  causce.  Est 
enim  causa  intrinseca  respectu  compositi,  et  extrinseca  res- 
pectu formae  Prop.  II.  Forma  physica  ubicunque  vere  adest , 
propria  causa  est.  Est  enim  causa  intrinseca  compositi  quod 
constituit,  extrinseca  respectu  materiae  in  qua  recipitur. Quid 
sil  exemplar.  Exemplaris  idea  necessaria  est  ageniibus  per 
intellectum- haec  merito  inter  causas  recensetur-eur  dicatur 
causa  formalis  externa-ad  causam  efficientem  moralem  pro- 
prie revocatur  . , i 49 

Art.  X.  De  principiis  rationis  sufficientis  et  causalitalis.  Rationis 
nolio-ejus  discrimen  a principio  Ratio  essentiae,  existentiae 
et  evidentiae  in  quibus  principiis  singillatim  repeiialur.  Ra- 
tio sufficiens  et  insufficiens  F.nuntiatio  principiorum  rationis 
sufficientis  et  causalilatis.  Begueli  ii  circa  ea  error  . . 155 

Art.  XI.  Asseritur  principium  causalitalis.  Prop.  Principium  cau - 
salitatis  est  analyticum  et  absolute  certum.  Probatur  tx  exi- 
stentiae incipientis  notione- et  ex  sensu  communi.  Utrum,  aut 
quo  sensu  casus  lortuitus  sit  possibilis  ....  I5& 
Art.  XII.  Difficultates.  Principium  causalitalis,  cum  supponat  exi- 
sienliam  realern,  valde  obscurum  est.  idea  existentiae  non  in- 

dudit  ideam  causae.  Prine,  rationis  sufficientis  demonstrari 
non  potest  sine  circulo  vitioso.  Si  prine,  causaliiatis  esset 
absolute  certum,  omnes  veritates  contingentes  quae  illi  inni- 
t niMir,  habendae  esset  ut  absolute  necessariae.  Solutiones  . 15? 

UBER  TERTIUS. 

CAPUT  I.  De  entium  perfectione. 

Art.  E Perfectionis  notio.  Quid  sit  perfectum.  Perfectio  totalis  et 
partialis.  Entium  finitorum  perfectio  in  ordine  ad  finem. 
Perfectio  substantiae  et  accidentium.  Perfectio  a bonitate 
loipsa  non  distinguilur-ejus  regula  est  finis  perfectio  par- 
ium   160 

Art  r.  De  perfectionibus  partitionibus  et  gradibus . Perfectio  tota- 
lis absoluta  et  relaliva-duplex  eis  respondens  imperfectio, 
i erfectiones  partiales  simplices  et  mixtae-essentiales  et  acci- 
dentales. Perfectio  absoluta  nullos  admittit  gradus- perfectio 
i dativa  gradus  admittit  tum  extensive,  tum  intensive.  Per- 
fectionum partitio 462 

CAPUT  II.  De  perfectionibus  quoad  realitatem. 

Art.  I.  De  simplici  ct  composito.  Simplicis  et  compositi  notio.  Me- 
dium inter  utrumque.  Simplicitas  in  aliquo  genere,  et  abso- 
luta. Simplex  an  aliquo  modo  sit  divisibile-differt  ab  iriex- 
tenso.  Assertio  1.  Compositi  notionem  experientia  externa 
nobis  suppeditat;  simplicitatis  vero  absolutos  ideam  experien- 
tia solum  interna  gignit.  Assertio  II.  Compositi  perfectio  ex 
certa  certarum  partium  conjunctione  consurgit,  perfectio  autem 
simplicis  sita  est  in  positiva  aliqua  realilale , quas  compositio - 
nem  excludit.  Assertio  III . Simplicis  notio  negativum  non  est. 
Assertio  IV.  Perfectio  quee  ex  compositione  oritur  contingens 
c\t,  qucevcro  cum  simplicitate  sociatur , etiam  cum  essendi  ne- 
cessitate potest  consistere.  Compositio  physica  et  metaphysica.  16 \ 
Art.  11.  De  loto  et  partibus. In  quo  differunt  lotum,  compositum  et 
perfectum.  Totum  ab  omnibus  panibus  conjunctis  minime 
distinguitur.  Oppositae  sententiae  refutatio.  Partium  unitio  in 
toto  non  est  aliquid  a partibus  re  distinctum  . . . 166 

Art.  III.  De  j inito  et  infinito. Quid  sit  finitum-infinitum -limes.  In- 
finitum actu  et  polentia-quantum  inter  se  differunt.  Triplex 
infinitum  considerari  potest,  magnitudine,  multitudine,  per- 
fectione. Infinita  quantitas  formalis  etvirtualis.  Pkop.  1.  Infi- 
nitum actu  finitis  acceptionibus  exhauriri  non  potest . Prop  ii. 
Infinitum  actu pcrlransiri  nequit.  Prop.UI.  Si  plura  in  eodem 
genere  darentur  infinita , unum  allero  majus  esse  non  posset . 

Prop.  IV  Finitum  per  finiti  additionem  non  potest  infinitum  eva- 
dere. Prop.  V Repugnat  finitum  maximum  ei  finitorum  absolute 
optimum  Prop.  VI.  Differentia  finiti  ab  infinito  non  potest  esse 
aliquid  finitum.  Prop.  VII.  ISulla  est  ratio  infiniti  ad  finitum . 
Prop.  VIII  Indefinitum  nunquam  potest  actu  infinitum  fieri. 
Prop.  IX.  Infinitum  actu  non  potest  ulla  ex  parte  terminari.  469 

Art.  IV.  Virum  multitudo  infinita  actu  esse  possit . Piiop  X Multi- 
tudo actu  infinita  repugnat.  Probatur  ex  natura  multitudinis 
et  ex  absurdis.  Hinc  repugnant  multitudo  infinita  etiam  suc- 
cessiva-tempus  infinitum-extensio  infinita.  Omnis  extensio 
figurata  est.  Gradus  infiniti  perfectionis  repugnant.  Infinitum 
est  indivisibile.  Ejus  quantitas  est  virlualis  . . . 172 

Art.  V.  Difficultates.  Materia,  aut  saltem  ultima  ejus  elementa,  in 
infinitum  divisibilia  sunt.  Infinitum  mathematicorum.  Infinita 
possibilia  possum  ad  actum  venire.  Datur  multitudo  infinita 
ut  terminus  divinae  cognitionis.  Solutiones.  Aliquid  innuitur 
de  modo  quo  Deus  tum  possibilia  omnia,  tum  seriem  quam- 
cunque indefinitam  cognoscit  175 

Art.  VI.  De  conceptu  entis  finiti  et  infiniti.  Prop.  I.  Finitum  non 
cognoscitur  per  infiniti  negationem.  Ad  finiti  ideam  habendam 
suflicit  negatio  eujnslibet  perfectionis.  Prop.  II.  Falsa  puta - 
vit  tochius  infiniti  conceptum  hoc  pacto  e (formari , quod  finit ce 
perfectiones  interminabili  incrementorum  serie  aucta)  conci- 
piantur. Idea  sic  cfiormata  absurda  esset.  Entis  infiniti  con- 
ceptus confusus  et  explicitus.  Quomodo  hic  efformetur.  Notio 
infiniti  est  discursiva-ex  parte  positiva  et  ex  parte  negativa- 
habet  objectum  reale.  Potest  intellectus  finitus  infiniti  notio- 
nem habere.  Prop.  III  Idea  entis  infiniti  ab  idea  entis  in  ge- 
nere longissime  distat,- 1°  lnfinilate-20  comprehensione  ideae 
-5°  ideae  extensione-40  objecto.  Qua  diversa  ratione  Deus  et 
ens  commune  dicantur  ens  simpliciter  . . . .176 

CAPUT  III.  De  perfectionibus  quoad  existendi  modum. 

Art.  I.  De  enti  necessario  et  contingenti.  Notiones  necessarii  et  con- 
tingentis. Prop.  I.  Quod  absolute  necessarium  est.  nec  initium 
habet  .nec  finem  habere  potest.  Prop.  i 1 .Omne  id  quod  contingens 
est,  exister  e nequit  nisi  ab  aliqua  causa  producatur.  Prop.  ili. 

Quod  contingens  cst.cxislenliam  amittere  potest.  Productio  en- 
tis, et  creatio  ex  nihilo.  Substantiae  corruptio  et  annibilatio. 
Accidens  quot  modis  esse  amittat  Prop.  IV.  Substantia  com- 
posita cum  ex  aliquo , tum  ex  nihilo  produci  potest.  At  substantia 
simplex  solum  ex  nihilo  absolute.  Prop.  V.  Substantia  compo- 
sita et  partium  dissolutione  periri  potest  el  per  annihilationem . 1 80 
Art. II.  De  enuntia  bilium  circares  contingentes  veritate.  Statusqua? 
bUonteexpoMlUT.Pnop.Enunliabilia  de  futuro  contingente  sunt 
determinate  vera  vel  falsa.  Probatur  1°  ex  natura  emintiabi- 
Uum-2°  ex  paritate  enuutiabilium  de  praeterito  contingente  . 182 
Art.  III.  De  ente  mutabili  et  immutabili.  Mutationis  notio.  An  mu- 
tatio omnis  dici  possit  motus  Aristotelica  motus  definitio 
vindicatur.  Actus  in  fieri  et  in  facio  esse.  Mutatio  idem  est 
secundum  rem  quod  actio  et  passio.  De  pronuntiato  illo  : 
Omne  quod  movetur  ab  alio  movetur.  Multiplex  distinctio  in* 
ter  agens  et  patiens  haberi  potest.  An  liaec  duo  necessario  di- 
stingui debeam.  Modi  quibus  naturales  mutationes  possunt 
accedere.  Identitas  emis  cum  scipso,  absoluta,  relativa  voi 

moralis.  Mutabilitas  et  immutabilitas-intrinseca  vel  extrin- 
seca  ..........  185 

CAPUT  IV.  De  perfectione  ex  relationibus  orta. 

Art.  I.  Ve  ordine . Ordinis  notio  et  definitio.  Ordo  simplex  et  com- 
positus-staticuset  dynamicus  in  spatio,  in  tempore,  in  signis 
naiurae-chronologicus-moralis  symetricus  et  liarmonicus-fi- 
nalis.  Corollaria  . . . * . . . . i 89 

Apt  V.  Theoremata.  Prop.  I.  Non  aliunde  comperimus  ens  aliquod 
inlelligens  esse , quam  ex  eo  quod  ejus  opera  ordinata  sint. 

IV, op.  II.  Opus  ordinatum  est  carnee  intelligentis  effectus  Nam 
causam  sui  proportionatam  aliunde  non  habet  Quid  dicen- 
dum de  operibus  ordinatis,  quae  proveniunt  vel  a causis  pure 
mechanicis  et  chimicis,  vel  a brutis,  vel  a fortuito  irrationa- 
lium causarum  concursu 19 1 

Art.  III.  De  pulchritudine . Quid  sit  pulchrum-diflert  a vero-ab 
ordine-a  bono-non  est  omne  quod  placet.  Pulchritudinis  es- 
sentia et  conslituliva-pulchritudo  physica  ex  dispositione 
symmelrica,  et  harmonica  coaptalione-pulchritudo  intelle- 
ctualis ct  moralis.  Praeter  has  nulla  est  alia  pulchritudinis 
spi  cies.  Pulchritudo  solum  ab  intellectu  cognoscitur.  Pulchri- 
tudinis ratio  ab  hominum  aestimatione  est  independens  Quid 
sit  deformitas-sunl  quaedam  nec  pulchra,  nec  deformia. Quid 
sit  gratia-quid  sublime,  et  in  quo  differat  a pulchro  • . 195 

METAPHYSICA  SPECIALIS. 

COSMOLQGIA. 

Metaphysicae  specialis  partitio.  Cosmologiae  notio  et  partitio.  * 198 
LIBER  PRIMUS. 

CAPUT  I.  De  corporum  natura  systemata  varia. 

Art.  1=  Systema  peripateticum  Quo  reducatur  quaestio  de  corpo- 
rum natura.  Expositio  systematis  peripatetici.  Intrinseca  cor- 
porum principia  materia  prima  ct  forma  substantialis-utrius- 
que  proprietates-formae  accidentales.  Generatio,  corruptio, 
aiteratio.  Materia,  privatio,  forma  sunt  constitutiva  corporum 
in  fieri  : materia  et  forma  constitutiva  in  facto  esse.  Noh  om- 
nia corpora  generationi  et  corruptioni  sunt  obnoxia.  Quatuor 
elementa  subi  unaria,  seu  prima  corpora.  Perperam  aiia  sys- 
temata ad  peripateticum  pertrahuntur.  . . . .599 

Art  II.  Systema  elementorum  simplicium.  Primi  hujus  systematis 
auctores.  Monades  leibnitzianae  earum  proprietates-quomodo 
corpora  constituant.  Wolfii  aliorumque  modificationes.  Quo- 
modo Boscovichius  hoc  systema  perfecerit.  Ratio  fundamen- 
talis hujus  systematis 203 

Aut.  III.  De  dynamismo  recentiorum.  Mechanismus,  dynamismus, 
teleogismus.  Phaenomena  corporum  postulant  ut  duas  vi- 
res in  iis  concipiamus,  attractivam  et  repulsivam-et  prae- 
terea yires  plasticas.  Haec  tamen  omnia  neqm  uul  a nobis 

ad  rorum  naturam  transferri.  Alii  in  his  viribus  ipsam  cor- 
porum essentiam  collocant.  Panlheistae  docent  vires  attracti- 
vas  et  repulsivas  se  invicem  constituere,  et  unurn  idcmque 
esse.  .........  .205 

Akt. IV.  Systema  alomicum . Corpora  omnia  constituuntur  atomis. 
Vari*  veterum  opiniones  circa  atomorum  naturam.  Quaesit, 
juxta  Cartesium,  eorum  natura-quid  materia  prima  corpo- 
rum-quando  creata-et  quomodo  cxea  triplex  elementorum  ge- 
nus effectum  sit.  Gassendi  opinio  circa  corporum  elementa  - 
illorumque  constitutionem.  Newtoni  attractio.  Progressus 
atomicae  doctrinae  207 

Aut.  V De  alomismo  chimico . Materia  ponderabilis  et  impondcra- 
bilis  Corpora  simplicia,  mixta  et  composita.  Moleculae  inte- 
grantes et  constiiutivae-atomi  primitivae.  Corpora  sunt  aggre- 
gata substantiarum.  Corporum  diversitas  oritur  a diversitate 
molecularum  integrantium.  Attractio  molecularis  moleculas 
conjungit,  caloricum  dissociat.  Corpora  solida,  liquida,  aeri- 
formia.  Crystalli.  Chimicae  affinitatis  varietas.  Lex  dualismi 
cbimici-proporlionum  determinatarum-et  multiplorum.  Illa- 
tiones chimicorum  circa  atomorum  existentiam,  naturam  et 
proprietates.  Essentiales  atomorum  proprietates  sunt  exten  * 
sio  et  vis  resistendi  i 210 

CAPUT  II.  Crisis. 

Art.  I.  Refellitur  systema  'peripateticum.  Prop.  I.  Scholasticorum 
theorice  de  corporum  principiis  merita  a recenlioribus  reji- 
ciuntur. 1°  Formae  substantialis  educiio,  maximas  patitur 
diflieuhates.  2°  Theoria  peripatetica  certis  physicae  dogmatis 
opponitur.  3°  Facta  non  explicat,  atomica  autem  theoria  ea 
mirifice  explicat  et  illustrat.  A°  Theoria  formarum  substantia- 
lium non  probatur,  nullique  nititur  solido  fundamento.  Peii- 
pateticorum  veterum  argumenta  expenduntur.  Argumento  ex 
auctoritate  desumpto  respondetur  .....  212 
Art.  II  Refellitur  systema  elementorum  simplicium  Prop.  II.  Leib  - 
nitziana  monadum  theoria  arbitraria  est  ei  absurda.  1°  Nihil 
fere  in  ea  probalur-2°  absurdum  est  monades  cujusque  cor- 
poris esse  numero  infinitas-ac  sese  contingere.  Prop.  Ili. 
Systema  quoque  elementorum  simplicium  a Boscovichio  ador- 
natum nec  gratuiti  assertionibus  caret , nec  inconveniens  omne 
devitat.  Arbitraria  est  attractio  et  repulsio  prouti  in  his  ele- 
mentis supponitur-ponilur  actio  in  distans,  aut  ad  oceasiona- 
lismum  deflectitur-defendilur  hoc  systema  ab  alia  quadam 
imputatione  Non  est  necessarium  ultima  corporum  elementa, 
quia  simplicia  esse  debent,  esse  quoque  inextensa  . . 225 

Art.  III.  Refelluntur  dynamici  Prop. IV.  Dynamismus  transcenden - 
talium  plura  congerit  inepta  atque  absurda;  quid  tamen  corpus 
sit  nullatenus  explicat.  Perperam  supponitur  a Kani  necessa- 
rio concipi  in  corpore  vim  repulsivam,  quam  confundit  cura 
vi  resistendi.  Continuum  nequii  constitui  vi  repulsiva  inter 
ejus  partes  exserta.  Systema  Kantii  corpus  potius  supponit,  d 

quam  explicat.  Absurdum  est  corporis  essentiam  constare  vi- 
ribus oppositis.  Paniheistarum  hypoihesis  de  unitate  contra- 
riarum virium  refellitur  . 227 

Art.  IV.  Alomismus  veterum  rejicitur.  Prop.  V.  Nec  in  sola  exten- 
sione geometrica  corporis  essentia  sita  est , nec  a solo  atomo- 
rum motu  locali  corporum  constitutio  repeti  potest.  Cartesius 
male  delinit  corpus  : rem  extensam  in  longum,  latum  etpro- 
/tmrfwwi-coneeptus  corporis  et  vacui  permiscet-viam  aperit 
occasionalismo.  Cartesii  et  Malebranchii  argumenta  evertun- 
tur. Motus  atomorum  nequit  explicare  ipsarum  cohaesionem- 

chimicamque  affinitatem 229 

Aut.  V.  Statuitur  atomismus  chimicus . Prop.  Vf.  Ut  de  corporum 
constitutione  recte  judicemus  universa  in  primis  atomica  theo - 
ria  fundamenti  loco  statuenda  est.  Hypoihesis  atomismi  chi- 
mici  non  modo  probabilis  est,  sed  physice  certa.  Proinde 
nequii  metaphysieus  eam  rejicere,  aut  aliquod  systema  am- 
plecti, quod  eam  evertat 252 

Art.  VI.  Objecta  diluuntur.  Si  componentia  actu  remanent  in 
composito,  combinatio  chimica  nihil  aliud  est,  quam  mutatio 
accidentalis-nec  differt  ab  operibus  artefactis,  quae  efficiun- 
tur diversarum  partium  conjunctione  essentia  corporum  in 
meris  accidentibus  collocatur  corpora  non  sunt  unum  per 
se,  sed  unum  per  accidens  componentia  a composito  nulla- 
tenus specie  differunt,  sed  solis  accidentibus -proinde  per 
actiones  chimicas  nulla  nova  substantia  producitur,  sed  so- 
lum fiunt  nova  aggregata  accidentalia-quae  omnia  sunt  con- 
traria, communi  hominum  sensui.  Sua  cuique  objecto  adhi- 
betur responsio  Explicatur  nominatim  discrimen  inter  com- 
mixtionem mechanicam  et  chimicam  combinationem-lum 
quid  sit  compositio  substantialis,  et  unum  per  se.  Opponunt 
insuper  : mixtum  manifestat  novas  vires  uovasque  proprieta- 
tes, quibus  componentia  carebant.  Agentia  naturalia,  si  no- 
vum esse  substantiale  non  producum, nihil  agunt.  Ergo  com- 
ponentia non  inanem  actu  in  mixto.  Theoria  materiae  et 
formae  est  fundamentum  universae  doctrinae  S Tbomae  et 
scholasticorum,  quae  et  vera  est  et  omni  veneratione  digna* 
Responsiones 255 

CAPUT  III.  De  atomorum  essentia. 

Art.  I.  Sententice  qucedam  refutantur . Status  quaestionis  definitur. 
Prop.  i.  Atomi  substantiarum  simplicium  neque  coalescunt  e 
substantiis  inextensis , neque  pura  extensione  geome  rica  con- 
stant Probatur  ex  antea  dictis  Prop.  II.  Atomi  non  constant 
ex  materia  prima  ac  forma  substantiali.  Si  forma  cujusque 
atomi  supponitur  immutabilis, ejus  exisientia  nequii  probari. 

Si  mutabilis,  lota  scientia  chimica  et  physicae  universae  fun- 
damenta subruuntur.  Aci  haec  elementi  nomen  est  vox  quae  in 
hac  doctrina  nullum  habet  sensum-nequeum  in  ea  assignari 
singulorum  mixtorum  elementa  et  asseri  nequit  elementa 
manere  in  mixto  secundum  qualitates.  Prop.  iil.  Atomi  non 

$tanl  ex  viribus  attr activis  et  rcpulsicis.  E xjam  dictis  deducitur. 

Prop.  IV.  A'omi  non  constant  extensione  et  vi  resistendi:  neque 
adeo  duabus  realilaiibus  distinctis , quarumalterasitprincipium 
extensionis , altera  radix  vis  resistendi ; quee  secunda  opinio 
mullo  minas  admitti  potest , si  ha?  dux  realitales  dicantur  esse 
materia  ac  forma  peripatetica.  Extensio  et  vis  resistendi  nec 
existuntper  se,  nec  aliquid  per  se  existens  constituere  pos~ 
sunt.  Extensio  prouti  hic  concipitur  nequit  vim  resistendi 
extensam  facere.  Extensio  in  se  vel  nihil  est,  vel  aliquid  ab- 
surdum. Allero  opinio  probari  nullo  pacto  polest-eaque  a 
peripatetica  hypolhesi  in  pluribus  essentialibus  differt.  Pro- 
bari nequit  radicem  extensionis  et  virium  originem  se  habere 
ad  invicem  ut  potentia  se  habet  ad  actum.  Extensio  ac  resis- 
tendi vis  juxta  veteres  sunt  unum  identque.  Juxta  eosdem 
forma  materialis  est  extensa  formaliter.  Pkop.V.  Extensio  ac 
resistendi  vis  duo  diversa  principia  non  exigunt.  Extensio  ac 
resistendi  vis  non  sunt  proprietates  ita  oppositae,  ut  ab  eodem 
principio  procedere  nequeant.  Neque  in  atomi  extensione  ea 
multiplicitas,  neque  in  ejusdem  vi  ea  unitas  habetur,  quales 
objiciuntur.  Si  ab  una  realitate  oriretur  in  atomo  vera  multi- 
plicitas,non  posset  abaltera  oriri  vera  unitas. Ex  eadem  reali- 
tate ex  qua  extensio  dimanat,  dimanare  potest  vis  resistendi.  259 
Art.  II.  Quaestio  de  atomorum  essentia  resolvitur.  Prop.  VI.  Ultima 
corporum  elementa  sunt  atomi , nempe  substanti ce  extensione 
geometrica  et  vi  resistendi  prceditce . Ex  jam  dictis  deducitur. 
Generica  atomi  primitivi  essentia-differentia  specifica.  Atomi 
primitivae  sunt  physice  indivisibiles.  An  variae  atomorum 
species  metaphysice  compositae  dici  queant.  . . . 25t 

Art.  III.  Salis/it  objectis.  Chimia  nil  decernit  de  atomorum  essen- 
tia. Atomorum  unitas,  varietas,  figura  et  mobilitas  postulant 
in  iis  principium  formale  simplex  a principio  materiali  rea- 
liter  distinctum.  Vis  motrixest  per  seinextensa  ; proinde  re- 
cipi directe  debet  in  aliquo  per  se  inextenso.  Sententia  quae 
statuit  atomos  in  composito  actu  manere,  nec  mutationem 
totalem  proprietatum  compositi,  nec  mutationem  substan- 
tiae non  viventis  in  corpus  vivens  explicat-corporum  compe- 
nelrationem  inducit.  Qui  atomos  incompositas  tuentur, 
perimunt  intrinsecum  discrimen  inter  substantiam  corpo- 
ream et  spiritualem-statuunt  materiam  ex  se  activam  esse, 
quod  repugnat-assignant  corpora  ut  corporum  constitutiva-a 
proposita  quaestione  aberrant.  Systema  atomorum  incompo- 
sitarum intimam  corporis  primitivi  essentiam  non  explicat- 
viam  aperit  scepticismo ; imo  universam  diruit  metaphysicam- 
coniraria  omnia  dicenda  sunt  de  doctrina  peripatetica.  Solu- 
tiones   255 

CAPUT  IV.  Quomodo  ex  atomis  corpora  constent. 

Art.  I.  Notanda  qucedam.  Nulla  esse  potest  sive  in  atomis,  sive  in 
corporibus  actio  in  distans.  Quomodo  censendae  sint  fieri  at- 
tractiones et  repulsiones  inter  substantias  quasvis  corporeas. 

Ad  crystallorum  figuram  explicandam  sufficit  regularis  mole- 
cularuin  integrantium  figura-quae  et  ex  observationibus  de- 
ducitur-et  rationibus  a priori  demonstratur.  . . . 263 

Art.  II  De  crystallorum  genesi  quaestio.  An  sit  aliqua  vis  seu  forma 
praeter  attractionis  vires,  ad  crystallorum  genesim  explican- 
dam necessaria.  Diversitas  sive  attractionis  sive  figurae  mole- 
cularum  integrantium  in  diversis  corporibus  satis  explicat 
diversos  crystallorum  typos.  Dymorpbysmus  a sola  attractione 
repeti  potest,  et  in  adversariorum  hypothesi  evadit  inexpli- 
cabilis. Objecta  crystallorum  phaenomena  nullam  aliam  vim 
praeter  attractionem  requirunt.  Prop.  Rejicienda  est  opinio , 
qux  crystallorum  genesim  repetit  a vi  quadam  simplici  supe- 
rioris ordinis , seu  a forma  substantiali  peripatetica , quee  vires 
moleculares  regat  ac  sibi  subordinet , et  ad  determinatum  effe- 
ctum concurrere  faciat.  Triplex  modus  quo  haec  hypothesis 
proponi  potest.  Quocunque  modo  intelligatur.  ea  et  insuffi- 
ciens est  ad  finem-et  multis  intrinsecis  laborat  defectibus  . 263 
CAPUT  V.  De  corporum  proprietatibus. 

Art.  I.  Enumeratio  ac  divisio.  Generalis  proprietatum  corporum 
partitio  juxta  veteres-qualilates  primae  et  secundae-sensibiles 
et  occultae.  Earumdem  partitio  juxta  Cartesium  et  l.ockium. 

Quae  sint  proprietates  corporum  generales  et  speciales-seu 
primae  et  secundae-quae  mutabiles  qualitates  . . . 270 

Art.  11.  De  extensione  corporum.  Quid  sit  exlensio-triplex  exten- 
sionis explicandae  ratio.  Extensio  aptitudinalis  et  actualis. 
Prop.I.  Extensio  corporum  propida  sita  non  est  in  mera  partium 
distinctione. Prop  II. Merito  veteres  docent , extensionem  localem 
actualem  nec  propriam  corporum  extensionem  esse , nec  a corpo- 
ribus inseparabilem.  Id  a fide  docemur,  et  id  possibile  esse 
philosophice  ostenditur.  Prop.I!!.  Neque  in  extensione  locali T 
quam  apliludinalem  dicunt , propria  extensionis  corporea:  ratio 
sita  est  Probatur  tam  de  corporibus, quam  de  atomis.  Prop.  IV. 
Extensio  corporum  propria  continuata  partium  serie , videlicet 
at<  morum  ordine  et  connexione  continetur.  Deducitur  ex  prae- 
cedentium opinionum  exclusione.  Hujusmodi  extensio  est  in 
corpore  absolute  spectato  et  secundum  se,  et  extensionem, 
quae  est  per  ordinem  ad  locum,  necessario  praecedit-eadein  est 
radix  primarum  quantitatis  proprietatum.  Objectioni  fit  satis.  273 
Art.  lil.  De  extensione  continui.  Quid  sit  continuitas-contiguitas- 
continuum-composilum  ex  conliguis-continuum  permanens 
et  successivum.  Paries  continui  aliquotae,  aliquantae,  pro- 
portionales. Duplex  philosophorum  opinio  circa  extensi  con- 
tinui constitutionem  et  divisibililatem.  Prop.  1.  Continua  ex- 
tensio non  componitur  ex  indivisibilibus , sed  integrum  quad  ram 
est  in  partes  semper  continuas  sine  fine  divisibile.  Prior  pars 
probatur  ex  pluribus  absurdis-aliera  ex  priori  dedueitur-et 
confirmatur  argumento  ex  geometria  deprompto -quod  ab 
adversariorum  exceptionibus  defenditur.  Continuum  nequit 
ex  infinitis  punctis  coalescere.  Partes  in  continuo  sunt  solutu 

in  potentia.  Tn  qua  sita  sit  essentia  extensionis  continui. 
Plenior  continui  definitio.  Indefinita  continui  divisibilitas 

redditur  intelligibilis 276 

Art  IV.  Difficultates.  Linea  ubique  habet  puncta-imo  gignitur  a 
corpore  sphaerico,  dum  in  plano  movetur  successivo  diverso- 
rum punctorum  tactu  : constat  ergo  ex  punctis.  Continuum 
ita  se  habet  ad  indivisibile,  ut  unitas  ad  numerum.  Si  conti- 
nuum esset  indefinite  divisibile,  foret  multitudo  multitudi- 
num, quin  unquam  ad  unitatem  deveniri  posset  nec  posset 
totum  percurri.  Singula  diluuntur  .....  282 
Art.  y . De  continui  partibus  ci  terminis.  Vi\ov  II  .Dici  nequit  conti- 
nuum constare  partibus  actu  distinctis , licet  non  divisis;  sive 
hae  paries  numero  infinitae  ponantur , sive  finitae.  In  utraque 
enim  hypothesi  plura  eaque  gravia  habentur  absurda.  Paries 
actuales,  licet  non  divisae,  necessario  sunt  aut  finitae,  aut 
infinitae  Difficultates. nostrae  sententiae:  quae  actu  non  distin- 
guuntur, nunquam  distingui  actu  possunt.  Partes  continui 
saepe  habent  attributiones  oppositas.  Si  aliquae  partes  in  con- 
tinuo actu  distinguuntur,  omnes  ita  distingui  dicendae  sunt. 
Prop.  III./»  continuo  per  se  partes  non  distinguuntur  nisi  poten- 
tia : actu  vero  distingui  possunt  solummodo  ex  causis  extriti - 
secis,  nempe  vel  per  divisionem  saltem  designatam,  vel  eo  quod 
superadditur  continuo  aliqua  affectionum  diversitas,  quae 
non  sit  in  infinitum  divisibilis.  Objectis  supra  positis  satisfit. 
Objicitur  adbuc  : Causa  extrinseca  nequit  tangere  id,  quod 
actu  non  est.  Absurdum  est  partem  contactu  produci.  In 
corpore  continuo  idem  esset  vertex  ac  basis,  superficies  et 
centrum.  Si  continuum  ex  se  partes  nou  habet,  dici  nequit 
extensum.  Subduntur  responsiones.  Termini  continui  sunt 
punctum,  linea,  superficies-sunt  extra  mentem  linea  et  super- 
ficies sunt  dimensiones  reales.  Indivisibilia,  ut  termini  sunt, 
nihil  sunt  positivi.  Linea  et  superficies  sunt  dimensiones,  a 

soliditate  non  distinguuntur 285 

Art  VI.  De  vi  resistendi  et  irnpcnetrabilitate . Notio  vis  resistendi, 
et  impenetrabiiitalis.  An  impenetrabilitas  solius  corporis  sit 
propria.  Quid  sit  penetrabilitas.  Impenetrabilitas  aptitudina- 
lis  et  actualis.  Impenetrabilitas  ex  sui  natura  est  mutua  ; pe- 
netrabilitas  potest  esse  non  mutua.  Impenetrabilitas  primo  et 
per  se  est  atomorum  propria-ac  proinde,  quatenus  est  in  iis, 
continua  est.  Prop.  IV.  Actualis  impenelrabilvas  etiam  quoad 
locum  est  corpori  naturalis.  Probatur  experientia.  . . 201 

Art.  VII.  De  corporum  activitate.  Primigenia  corporum  activitas 
sub  tribus  formis  exeritur.  Prop.  V.  Unum  corpus  alterum  im- 
pellere nequit , nisi  ipsum  quoque  ab  altero  sit  impulsum.  Est 
enim  per  se  iners.  Vis  rcpulsiva  a vi  resistendi  distinguitur. 

De  pressione  Primum  movens  non  est  corpus-satisfit  duabus 
objectionibus.  Prop.  V L Nulla  exercetur  actio  unius  corporis 
in  alterum  sine  reactione  aequali  et  contraria.  Id  enim  fert  re- 
sistentia quam  unum  corpus  alteri  penetrare  conanti  opponit. 

Communicatio  motus,  omnisque  mutatio  quae  in  uno  corpore 
’ inducitur  vi  alterius  corporis,  im penctrahi litati  in  primis  de- 
betur. Prop.  VII.  Vis  omnis  corporea  nullum  novam  rcalita - 
tcm  producere  potes \sed  solum  preeexislcntiam  substantiarum 
immutare  statum.  Non  omnis  corporea  actio  reducitur  ad  mo- 
tum sive  ciendum  sive  destruendum  in  altero  corpore-syu 
theses  et  analyses  per  motum  determinantur  . . . $1)3 

CAPUT  VI.  De  qualitatum  corporearum  habitudine  ad  substantiam. 
4rt.  I.  Quomodo  qualitates  sensibiles  sint  in  corporibus. Opiniones 
veterum  et  recentiorum.  Status  quaestionis  determinatur. 
Carpitur  Buffieriset  Reidius.  Voces  quibus  qualitates  sensibi- 
les significamus,  non  sunt  aequivocae.  Quid  dicendum  de  hac 
voce : calor.  Auctor  confusionis  Malebranchius.  Prop.  I.  Ne- 
gari nequit  qualitates  sensibiles  absolute  spectatas  a sensili 
repraesentatione , qua  eae  nobis  exhibentur , dissimiles  esse . Pr  o- 
batur ex  his  quae  physica  docet  de  natura  qualitatum  sensibi- 
lium. Prop.  II.  Est  similitudo  inter  qualitates  sensibiles  abso 
lute  spectatas , et  materialem  impressionem  quam  in  organis 
causant.  Probatur  tum  de  qualitatibus  quae  agunt  per  motum 
medii,  tum  de  iis  quae  agunt  per  contactum.  Prop.  III.  Re - 
prcesenlali -)  sensilis  conformis  est  qualitatibus  sensibilibus  non 
absolute , sed  relative  spectatis,  nempe  ut  agunt  in  subjecto  sen-  * 
tiente.  Lockius  erravit,  quia  corporum  vires  non  attendit. 

Objectio  hujus  auctoris  dissolvitur 297 

Akt.  II.  Quomodo  corporum  qualitates  a substantia  dimanent. Sta- 
tus quaestionis  proponitur.  Prop.  IV.  Qualitates  omnes  cor - 
porewy  sive  necessariae  illae  sint , sive  variabiles,  ab  extensione 
ac  vi  resistendi  dimanant , vel  absolute , vel  p sita  conditione . 
Triplex  dimunationis  modus  explicatur,  et  singulae  corporum 
qualitates  sive  permanentes,  sive  mutabiles  ad  unum  ali- 
quem ex  iis  reducuntur.  Prop.  V.  Extensio  corporum  prodit 
ab  extensione  ac  vi  resistendi  atomorum  per  rcsullantiam  . 301 
Art.  III.  De  distinctione  accidentis  corporei  a substantia.  Quaestio 
explicatur.  Prop.  VI.  Qualitates  et  affectiones  quee  ab  essentia- 
libus corporum  attributis  utcunque  dimanant , non  sunt  rcali- 
lates  ab  iisdem  distinclcc.V robatur  1°  ex  difficultatibus  doctri- 
nae formarum  accidentalium  2°  ex  accidentium  communi 
notione  el  definitionibus  arisiolelicis-50  ex  inductione  com- 
pieta-speciatiin  motus  phaenomena  explicantur.  Prop. VII  Per 
heee  quee  diximus  non  aufertur  distinctio  inter  substantiam 
ejusque  modos  contingentes , quam  dicunt  realem  modulem. 
Substantia  habens  certum  aliquem  modum,  sed  cogitata  sine 
illo,  ab  eodem  modo  solum  ratione  distinguitur-substantia 
non  habens  certum  aliquem  modum  ab  hoc  ipso  distinguitur 
distinctione  inadaequata  et  negativa,  seu  rea I i modali.  Quibus- 
dam objectionibus  satisfit.  Prop.  VIII.  Nulla  quoque  videtur 
esse  realis  distinctio  inter  corpoream  substantiam  ejusque  essen- 
tiales proprietates , extensionem  videlicet  ac  resiste»  di  vim. 

IN  ulla  ratio,  nullumque  indicium  hanc  distinctionem  suadet . 304 

Art.  IV  De  dependentia  accidentis  corporei  a substantia.  Qua  ra- 
tione, et  apud  quos  theoria  accidentium  absolutorum  invalue- 
rit. Ea  non  est  fidei  dogma.  Sed  juxta  recentiores  plerosque 
theologos,  mera  opinio  philosophica.  Hae  voces  ; accidens , et 
accidens  conservatum  absque  substantia  dupliciter  accipi  pos- 
sunt ; sensu  indeterminato  et  vulgari,  et  sensu  determinato  ex 
hujus  vel  illius  scholae  placitis  deprompto.  An  extensio  et 
resistendi  vis  esse  possint  accidentia  absoluta  sensu  peripate- 
tico. Ad  controversiam  philosophicam  dirimendam  nulla  est 
necessitas  admittendi  realem  separabilitatem  vis  resistendi  a 
substantia.  Explicatur  quomodo  vires  et  extensio  alicujus 
substantiae,  hac  deficiente,  possint  a Deo  conservari.  Quo 
pacto  juxta  hanc  sententiam  accidentia,  quae  absque  subjecto 
manent,  sintidentica  cum  iis  quae  prius  substantiae  inerant. 
Conclusio  quoad  sacram  Eucharistiam.  . 4 . * 5H 

LIBER  SECUNDUS. 

CAPUT  1.  De  mundo  corporeo  generatim. 

Art  1.  De  mundinolionc.  Quid  mundi  nomine  veniat  mundus  in- 
tellectualis et  corporeus-cur  mundus  corporeus  in  coelum  et 
terram  dividi  soleat.  Quae  complectatur  ....  517 
Art  II.  De  mundi  unitate.  Frop.1.  Sua  est  mundo , eaque  mirabilis 
unitas.  Unitas  i°  aggregationis  et  materialis  continuationis- 
2°  unitas  logica  sim$liiudiuis-3°  unitas  compositionis  et  or- 
dinis. Prop.  11.  Piares  sunt , aique  adeo  sine  numero , mundi 
possibiles.  Nam  1°  omnia  mundi  accidentia  variari  sine  fine 
possunt- 2°  infinita  Dei  potentia  nequit  exhauriri.  Prop.  III. 
Piares  simul  mundos  sejunctos  et  indepen  i entes  exislere  nul- 
latenus repugnat.  Piares  enim  inter  mundos  possibiles  se  in- 
vicem non  excludunt.  Satisfit  quibusdam  objectionibus.  Ne- 
quit a nobis  definiri  an  unus  existat  mundus  vei  plures.Quid 
judicandum  sit  de  existentia  animalium  hominumque  in  aliis 
astris.  Haec  hypothesis  certa  non  est;  et  tamen  omnino  pro- 
babilis-nec  Christianis  dogmatibus  ullo  modo  adversatur  . 518 
Art.  HI.  De  mundi  extensione.  Prop.  IV.  Mundi  extensio  necessario 
finita  est.N ain  1°  extensio  infinita  repugnat- 2°  Adversariorum 
argumenta  lalsa  sunt.  Mundi  figura  nec  cognoscitur,  nec  forte 

unquam  cognoscetur 322 

CAPUT  II.  De  MUNDI  ORIGINE. 

Art.  I.  De  materiae  creatione.  Quid  materne  nomine  intelligatur. 

Prop.  I.  Materia  non  est  a se.  Nam  1°  entis  a se  characteres 
non  habei-2o  est  indifferens  ad  ea,  sine  quorum  altero  exi- 
slere non  potest-5°  Unaquaeque  atomus  est  alteri  obnoxia, 
ac  certe  propter  aliud.  Prop.  II.  Materia  produci  debuit  ex 
nihilo . Nam  a materia  produci  non  potuit  : a spiritu  non  po- 
tuit educi  ex  praeexistente  substantia.  Mundi  creatorest  Deus. 
Creationis  notio  illustratur.  Creatio  passiva  non  est  mutatio. 
Creatio  excludit  omnem  successionem.  Creatio  actio  non  est 
activa  transiens.  Creatio  est  relatio.  Creari  substantiarum  est 
proprium.  .........  323 

Art.  H.  De  mundi  initio.  Qui  sint  mundi  aeterni  assertores, 

Prop.  IU.  Manifeste  errarunt  quicunque  opinat i sunl  mundum 
scu  mundi  materiam  necessario  esse  sempiternam , i.  e.  sine 
exi  stcntice  initio*  Necenim  materia  requirit  ut  creetur  aeterna- 
nec  id  divina  natura  postulat.  Maxima  philosophorum  pars 
semper  mundi  aeternitatem  negavit 521 

Art.  Ili.  Refelluntur  objecta.  Actio  Dei  est  aeterna-Deus,  qui  aeter- 
nus est,  est  causa  sufficiens  mundi,  eaque  perfectissima. Re- 
rum creator  Deus  est  semper  idem.  Mundus  non  aeternus 
pugnat  cum  infinita  Dei  bonitate.  Tempus  est  sempiternum  : 
nullum  autem  tempus  sine  rebus  mutabilibus.  Responsiones 
subjiciuntur  3"29 

Art.  IV.  De  mundicclerni  repugnantia.  Hujus  controversiae  origo  et 
auctores.  Prop.IV.  Mundus  ab  cet emo  conditus  intrinsece  repu- 
gnat. Nam  1°  >A  mundus  semper  fuisset,  existeret  multitudo 
actu  infinita-repugnat  autem  multitudo  actu  infinita,  etiam 
successiva.  Ad  haec,  si  mundus  semper  fuisset,  infinitum  ex- 
haurireiur-infinito fieret  quotidie  addilio-haberetur  infinitum 
iilmito  majus- 2°  Creatio,  si  passive  spectatur,  temporis  ini- 
tium ponit.  Si  mundus  aeternus  est,  tollitur  discrimen  omne 
inter  creationem  et  conservationem.  Corollaria  ^ternitas 
solius  Dei  propria  est.  Repugnantia  mundi  aeterni  probatur 
ex  parte  ipsius  mundi.  Mundus  aeternus  non  potuit  esse  ter- 
minus virtutis  divinae  Eliam  creatura,  in  qua  nulla  esset  sue 
cessio,  aeterna  esse  non  posset.  Mundus  proprie  dici  nequit 
creatus  in  tempore,  sed  cum  tempore.  Quo  sensu  dici  possit, 
Deum  potuisse  mundum  create  prius  ....  355 
CAPUT  III.  De  mundi  opificio. 

Art  I.  Unde  sil  rerum  distinctio  atque  ordo.  Prqp.  I.  Corporum 
mundanorum  distinctio  et  ordo  a Deo  est  materice  creatore  Pro 
batur  ex  divinorum  operum  fine-ex  dominio  Dei  ex  conside- 
ratione virium  materialium -ex  necessitate  primitivae  alicujus 
dispositionis-ex  corporum  organicorum  formatione.  Exelu- 
dunturvires  plasticae  materiae  dementaris,  et  generatio  spon- 
tanea ..........  359 

Art.  II.  De  modo  et  ordine  quo  mundus  est  conditus.  Triplex  hujus 
quaestionis  solvendae  methodus  Prop.  II.  Mundi  constitutio 
mundanorumque  corporum  molitio , post  creatam  a Deo  mate- 
ri am , ipsius  materice  viribus  com  missa  fuisse  videtur ita  tamen 
ut  divinus  opifex  \°sapienlissima  atomorum  materialium  dis- 
positione ac  motione  omnem  futurarum  vicissitudinum  seriem 
determinaverit  ac  preeparaverit  et  ad  intentum  finem  ordina- 
verit ; 2°  immediate  operatus  sit  in  plantarum  et  animantium , 
multoque  magis  in  hominis  formatione.  Potuisset  Deus  uno 
momento  mundi  opificium  perficere,  vel  hoc  materiae  viribus 
committere.  Ratio  suadet,  mundi  molitionem  naturae  viribus 
permissam  esse,  ac  longo  temporis  intervallo  perfectam  id 
geologica  scientia  comprobat.  Terrestris  corticis  summaria 
descriptio,  acgeologicae  conclusiones  praecipuae,  ldipsum  om- 

nium  populorum  traditio  confirmat.  Ex  quo  fonte  determinari 
queat  duratio  successivae  mundi  molitionis.  Mosaicidies ; mane 
et  vespera.  Mosaicos  dies  sex  diuturnas  periodos  fuisse  plu- 
ribus rationibus  ostenditur.  Miracula  inutilia  non  sunt  ad- 
mittenda Mirabilis  mosaiese  historiae  cum  scientia  concordia.  3*2 

Aht  IM.  Brevis  cosmogonice  adumbratio.  Ex  collatione  scientiae 
geologicae  cum  sacra  historia  colliditur  series  eventuum  in 
mundi  primordiis.  Creatio  ac  dispositio  elementorum -tene- 
brae, lux-atmosphaera-vegetalium  primitiae  mane  et  vespera- 
sci, luna,  stellae,  reptiles,  pisces,  volatilia,  animalia  terres- 
tria, et  homo.  Sacra  historia  et  geologica  se  mutua  illustrant.  351 

LIBER  TERTIUS. 

CAPUT  L De  spatio. 

Aut.  f.  Qucestionis  expositio . Quomodo  nos  concipiamus  spatium, 
locum,  distantiam,  vacuum.  Variae  philosophorum  opiniones 
circa  horum  conceptuum  realitatem 556 

An  U.  Quid  sil  spatium.  Prop.1.  Spatium  absolutum,  prouti  a no- 
bis concipitur,  non  est  aliquid  extra  mentem  existens.Ndm  hoc 
spatium  1°nec  esset  substantia  nec  accidens-2°  esset  extensio 
actu  infinita- 3°  esset  increatum.  Pkcp.  II.  Spatium  absolutum 
non  est  divina  immensitas.  Haec  opinio  pugnat  cum  simplici- 
tate et  immensitate  divina-et  viam  ad  panlheismum  sternit. 
Prop.  111.  Est  aliquod  spatium  quod  merito  reale  dicitur. Nempe 
extensio  quam  efficit  mundanorum  corporum  continuata  se- 
ries. Prop.  IV.  Spatium  absolutum  nihil  aliud  objeclive  est, 
quam  extensio  possibilis , quee  ex  corporum  cocxistentium  se- 
rie sine  fine  continuata  constitui  potest.  Distinctio  inter  spatii 
conceptum  et  phantasma.  Probatur  propositio  argumento 
exclusionis-et  ex  possibilis  extensionis  proprietatibus.  Spa- 
tium absolutum  jure  vocatur  ideale  et  imaginarium-immen- 
sitas  divina  dici  potest  spatii  possibilis  fundamentum.  Satis- 
fit quibusdam  difficultatibus.  Spatium  absolutum  non  est 
forma  subjeciva.  Kantii  argumenta  refelluntur  . . . 558 

Aut.  111.  De  loco . Loci  definitio,  et  limites.  Locus  realis  et  idealis. 

Quid  sil  distantia  et  in  quo  differat  a loco.  Aristotelica  loci 
definitio  explicatur-et  cum  nostra  conciliatur.  Quid  sit  ubi- 
catio.  Substantia  linita  contineri  potest  in  loco  circumseri - 
ptive  vel  definitive.  Prop.1.  Constitutio  rei  in  loco  non  est  mo 
dalis  aliqua  realilas , sed  mera  relatio  extrinseca.  Hujusmodi 
realitas  intelligi  nequit, el  est  inutilis.  Fundamentum  relatio- 
nis, quam  constitutio  rei  in  loco  importat,  est  in  corporibus 
circumstantibus. Prop.  II. Omnia  corpora  naturaliter  existunt 
in  loco  circumscriplive,  spiritus  autum  definitive.  Corpus  na- 
turaliter loco  mensuratur. spiritus  nequaquam.  Prop.  III.  Mun- 
dana corpora  in  certo  aliquo  loco  esse  incipiunt,  in  eoque  esse 
pergunt,  quia  vires  quibus  sollicitantur,  ad  ecquilibrium  deve- 
niunt; spiritus  vero,  quia  corporibus  in  loco  existentibus  fiunt 
aliquo  modo  praesentes.  Mundana  enim  corpora  eorumque  par- 

tes  ve!  mediate  vel  immediate  in  se  invicem  agunt.  Spiritus 
viribus  corporeis  nullo  urgentur.  Prop  IV,  Omne  corpus  est 
per  se  in  loco ; saltem  ideali;  spiritus  autem  sunt  in  loco  non 
per  se  sed  per  accidens  .......  365 

Art.  IV.  De  corporum  compenetratione . Prop.  V.  Impenetrabili  fas 
quoad  locum  non  est  corpori  essentialis,  ita  ut  intrinsece  repu- 
gnet, bina  vel  plura  corpora  in  uno  eodemque  loco  simul  coire . 

Vis  enim  resistendi  vinci  potest' ei  potest  Deus  duobus  corpo- 
ribus relationem  ea  nui  em  ad  eunidein  locum  tribuere  Possi- 
bilis est  corporis  unius  per  aliud  transmeatio.  Partes  ejusdem 
corporis  in  eodem  loco  constitui  possunt  imo  totum  corpus- 
quid  amitteret  corpus  ita  locatum-Sacramemalis  Christi  prae- 
sentia Extensio  localis  actualis  non  est  corpori  essentialis  . 568 
Art.  V.  De  corporum  multilocatione.Quu 1 sit  multilocatiocircum- 
seripliva,  definitiva  et  mixta. Prop.  VI.  Nulla  multilocatio  est 
corpori  naturaliter  possibilis  : at  certum  ex  ecquo  est  multito - 
cationcm , saltem  definitivam  vel  mixtam , nullam  repugnan- 
tiam includere  ; id  quod  etiam  de  circumscriptiva  mnUiloca- 
tione  dicendum  videtur.  Prior  pars  ab  experientia  colligitur- 
multilocatio  definitiva  et  mixta  nullam  implicant  contradictio- 
nem  nam  externarum  solummodo  relationum  multiplicationem 
impor ta nt-rmil liloealio  quoquecircumseriptiva  factis  indubiis 
suadetur-corpori  circumscriptive  replicato  nequeunt  conve- 
nire attributa  quae  contraria  sunt  ratione  subjecti; at  possum 
quae  contraria  sunt  ratione  loci.  Opponunt  : 1°  quae  distin- 
ctis locis  existunt,  reaiiter  disiinguuntur-20  Corpus  replica- 
tum distaret aseipso-essel  unum  et  plura-circuniseribereiur 
loco  et  non  circumscriberetur-moveri  posset  motibus  contra- 
riis. Singulis  objectionibus  respondetur  . >69 

Art.  VI.  De  vacuo.  Vacuum  proprie  et  improprie  dictum-imagina- 
rium  et  reale-coacervatum  et  disseminatum.  Prop.  VII.  Va- 
cuum rcale  ac  proprie  dictum  possibile  est.  Nullam  enim  eon 
linet  repugnantiam-evidenter  infertur  ex  annihilaiionis  pos- 
sibilitate. i rop.  Vili.  Est  vacuum  proprie  dictum  in  mundo- 
nempe  disseminatum.  Id  postulat  atomorum  imponderabilium 
motus.  Opponunt  : Ea  inter  quae  nihil  existit,  se  mutuo  con- 
tingant oportet.  Distantia  realis  foret  nihil-et  nihilo  in  esset 
extensio  realis.  Vacuum  nec  substantia  foret,  nec  accidens. 

Si  inter  atomos  aetheris  vacuum  est  interjectum,  ese  agere  ad 
invicem  non  possunt.  Respondetur  singulis  ; . . 574 

CAPUT  II.  De  tempore. 

Art.  I.  De  temporis  notione.  Temporis  elementa  : praeteritum, 
praesens,  luturum.  Momenti  fluxus.  Analogiae  temporis  eum 
continuo  pennanenti-et  temporis  absoluti  cum  spatio  abso- 

luio  quae  tamen  in  duobus  discrepant 577 

Art.  II.  Quid  sil  tempus.  Experientia  nobis  offert  durationem  cum 
successione.  Prop.  I.  Duratio  realis  ab  entis  exislenlia  non  di- 
stinguitur re , distinguitur  tamen  ratione , quatenus  dicit  per - 

manentiam  existentia ?.  Probatur  ex  durationis  et  existentiae 
conceptibus.  Prop.II.  Successio  est  relatio  exclusionis  mutua: , 
quam  habet  existentia  unius  r cspcctu cxislenti ce  alter ius.JEier 
nitas,  aevum,  tempus.  Prop.II!.  Tempus  reale  a rerum  muta - 
tionibusnon  distinguitur  Quid  tempus  in  se-Aristolelica  tem- 
poris definitio.  Nullum  tempus  ante  mundum.  Quid  praesens, 
praeteritum,  futurum.  Relationes  temporis  sunt  extrinsecae. 
Coexislenlia.  Prop.  IV.  Tempus  reale  continuum  est, non  con- 
stans ex  indivisibilibus . Deducitur  ex  concepi u mutationis, 
et  motus  localis.  Momentum.  Prop.  V.  Tempus  absolutum  est 
ducatio  possibilis , quee  ex  rerum  sine  fine  sibi  succedentium 
serie  constare  potest  Declaratur,  et  probatur  ex  dictis  . . 371) 

Art.  III.  De  motu  ac  mensura  temporis.  Quid  motus  localis,  quies,  ve- 
locitas.Quo  pacto  motus  sil  mensura  temporis. Mensura  natu- 
ralis et  artificialis. Mensura  temporis  ex  internis  affectionibus. 

Idem  tempus  aliis  breve,  aliis  longum.  Varia  problemata  . 38$ 
LIBER  QUARTUS. 

CAPUT  I.  De  natura  ordine  ac  legibus. 

Art.  I.  De  natura . Quid  significet  natura  quum  vel  peculiaribus 
substantiis  vel  rerum  universitati  tribuitur.  Repudiantur  fal- 
sae quaedam  hujus  vocis  acceptiones.  Materia  Epicuri.  Anima 
mundi.  Natura  genitrix  juxta  Cudworthum.  . . . 587 

Art.  II.  De  n turee  legibus.  Quid  sit  lex  naturae  ordo  naturae  cur- 
sus naturas  Certo  existunt  leges  naturae  tam  universalis  quam 
particularis.  Lex  utilitatis, -medii  naturalis -continuilatis-uni- 
tatis- pulchritudinU-constantix-m\"\\Yjd  declarantur  et  de- 
monstrantur 389 

Art.  HI.  De  legum  physicarum  contingenda . Prop.  I.  Leges  phy- 
sica1 quanquam  hypothetice  necessariae , absolute  tamen  contin- 
gentes dicendae  sunt  Hae  enim  leges  necessario  resultant  ex 
quibusdam  positis  conditionibus  quae  tamen  corporibus  sunt 
omnino  contingentes.  Exempla  ......  395 

Art.  IV.  De  legum  physicarum  constantia.  Erroneae  quaedam  hac 
de  re  opiniones.  Ad  solvendam  hanc  quaestionem  non  ad  in- 
stinctum naturae,  sed  ad  principia  recurrendum  est,  rejecto 
empirismo.  Prop.  II.  Legum  naturalium  constantia  etiam 
quoad  futuros  eventus  indubiis  innititur  fundamentis.  Nam 
essentiae  sunt  immuiabiles-conditiones  vero  ex  quibus  resul- 
tant corporum  vires  immutari,  aut  harum  virium  effectus 
passira  impediri  Deo  attributa  non  sinunt.  Legum  physica- 
rum constantia  duplici  principio  a priori  stabilitur.  Leges 
naturales  esse  constantes  est  principium  a pt  io.  Constantia 
legum  physicarum  in  particulari  per  se  physice  certa  est- 
quumque  agitur  de  casu  aliquo  futuro,  etiam  hypothetica  . 394 
Art.  V.  De  ente  naturali  ejusque  oppositis . Duobus  modis  aliquid 
naturale  dicitur.  Quid  sit  voluntarium,  violentum,  artificiale, 
et  quid  naturale  per  oppositionem  ad  luce  singula.  In  quo 
piieeipue  natura  ab  arte  differat  eique  praecellat.  Naturale 

per  oppositionem  ad  fortuitum  et  supernati»  ale.  Utraque 
haec  notio  illustratur 30S 

CAPUT  II.  De  miraculis. 

Art.  I Miraculi  notio.  Prop.  1.  Miraculam  proprie  esi  effectus  qui 
totius  natura?  creata?  ordinem  ac  facultatem,  excedit.  Miracu- 
lum ab  admiratione  dictum.  Admirationem  duo  gignunt  quae 
in  miraculo  proprie  dicto  excellentiori  quodam  modo  reperiri 
debent-id  postulat  ut  miraculum  totius  naturae  ordinem  et 
facultatem  excedat.  Ilinc  non  omne  id  quod  sola  virtute  di- 
vina lieri  potest  est  miraculum.  Creatio  non  est  miraculum. 
Miracula  fiunt  solo  Dei  imperio,  et  ex  ejus  auctoritate  in  vi- 
res legesque  naturae.  Miraculi  discrimen  a miro  a praesti- 
gio-ab  operibus  magiae  sive  naturalis  sive  diabo!icae-ab  even- 
tibus naturalibus  extraordinariis.  Miraculorum  partitio  pro 
diverso  modo  quo  naturae  facultatem  exceduut.  Miracula  su- 
pra, contra  vel  praeter  naturam  40! 

Art.  II.  De  causa  miraculorum  efficiente.  Prop.  II.  Solus  Deus  mi- 
racula proprie  dicta  facere  potest.  Nam  1°  omnis  creatura  in 
suis  operationibus  ordini  a Deo  statuto  subjicitur-20  Omnis 
creaturae  potentia  est  limitata  ad  aliquem  determinatum  effe- 
cium-5°  Omnis  creatura  nequit  agere,  nisi  ea  ad  quae  subje- 
ctum in  quo  agit,  est  in  potentia.  Prop.  III.  Tam  boni  quam 
mali  spiritus  mirabilia  quadam  perpetrare  possunt,  n-n  per 
modum  miraculi , sed  per  modum  artis.  Spiritus  naturali  vir- 
tute operari  possunt  ca  omnia, quaemoln  viribusque  corporum 
ad  finem  aliquem  adbibitis,  fieri  queuui-inter  quae  plurima 
mira  sunt.  Tam  boni  quam  mali  spiritus  divinae  providentiae 
subsunt.  An  iidem  sini  homini  causa  erroris.  Prop.  IV.  Poni 
spiritus  miracula  proprie  dicta  operari  possunt  non  lanquam 
causa?  principales,  sed  lanquam  Dei  instrumenta  ac  ministri  ; 
id  quod  de  malis  spiritibus  dici  nequit.  Angeli  ad  miracula 
lacienda  tripliciter  operantur.  Spcciaiim  vero  divinum  prae- 
ceptum exsequendum  creaturis  exhibendo.  Si  Deus  miracula 
patrandi  facultatem  malis  spiritibus  daret,  eorum  falsitatis 
testis  existeret 404 

Art.  11 l.  De  causa  miraculorum  finali.  Pnop.  V.  Finalis  miraculi 
causa  non  quidem  in  ordine  physico , sed  in  altiori  providen- 
tia? ordine  continetur,  in  coque  est  posita,  ut  miraculo  lanquam 
signo  ac  testimonio  divino  aliquid  a Deo  hominibus  manifeste- 
tur. Ordo  physicus  mitius  patet  quam  ordo  providentia,  et 
huic  subordinatur.  ()uae  Deus  per  miracula  testatur,  ad  ali- 
quam tum  personam,  tum  doctrinam  perlinere  possunt, Prior 
pars  prop.  probatur  ex  utriusque  ordinis  natura  Altera  t°  ex 
consensu  omnium  popt*iorum-2°  ex  ipsa  miraculi  natura  3° 
ex  veritatum  supeniaturalium  relatione  ad  humanam  iutelli- 
gentiam.  corollaria 408 

Aut.  IV,  Dr  quibusdam  falsis  miraculi  notio-  ibus.  Rejiciuntur  de- 
finitiones Spinosae  ei  Lockii-Th^oriae  Qarckii,  fionneli  et 


INDEX. 


445 


tfonttevillil  de  naturae  legibus.  Prop.  Vf.  Clarckii , Ronncli  et 
Houttcvilln  theoria  ad  miracula  facilius  intelligenda  excogi * 
lata, probari  minime  possunt  Nam  1°  innitant  ur  hypolhesibus 
arbitrariis,  et  aliquando  etiam  falsis-20  dani  fata  listis  et  in- 
credulis id  quod  maxime  iis  negandum  est  o0  tollunt  omne 
discrimen  tam  inter  miraculum  et  naturalem  effectum,  quam 
inter  utriusque  causae  410 

Art.  V.  De  miraculorum  possibilitate.  Prop.  VII.  Eventus,  qui  to- 
tius naturae  crcatce  ordinem  ac  facultatem  excedant,  et  intrin- 
sece et  exlrinsece  possibiles  sunt.  Sunt  intrinsece  possibiles, 
quia  nec  ordo  naturae  creatae  est  absolute  necessarius,  nec 
ejus  facultas  infinita.  Exlrinsece,  quia  1°  Deus  excedit  ordi- 
nem  et  facultatem  naturae  2°Ostenditur  singillatim,  Deum  ef- 
ficere posse  quae  supra,  quae  contra,  quae  praeter  naturam  sunt.  412 
Art.  Vi.  Difficultates.  Leges  naturae  universalis  sunt  mera  Dei  de- 
creta, quae  ex  necessitate  et  perfectione  divinae  naturae  se- 
quuntur. Si  Deus  ageret  contra  leges  naturae,  ageret  contra 
suam  naturam.  Virtus  et  potentia  naturae  est  ipsa  Dei  virtus 
et  potentia.  Si  Deus  leges  a se  constitutas  mutaret  ac  violaret 
sese  ostenderet  mutabilem,  improvidum,  insipientem-Deus 
nequit  derogare  legibus  naturae,  quia  hae  fluunt  a rerum  es- 
senliis-nequit  agere  contra  naturam-ut  legibus  honestatis, 
ita  etiam  physicis  derogare  non  potest.  Solutiones  Deus  nun- 
quam proprie  agit  contra  rerum  naturam,  licet  agat  contra 
naturae  ordinem  ........  414 

Art,  VII.  De  miraculorum  cognitione.  Facta  quae  naturae  ordinem 
excedunt  tum  sensuum  experientia,  tum  per  alienum  testi- 
monium cognosci  cum  certitudine  possunt.  Prop.  VIII.  Ex 
consideratione  facti  mirabilis , una  cum  ejusdem  adjunctis , 
cognosci  potest  ut  plurimum,  utrum  illud  sit  signum  divinum , 
an  non;  quum  vero  hoc  cognosci  certo  nequit,  si  hujusmodi 
facium  signum  divinum  non  est,  semper  indicia  suppetunt  ad 
dubitandum  de  ejus  origine . Ex  adjunctis  facti  mirabilis  con 
stare  potest,  illud  nec  esse  opus  occultarum  virium  naturae* 
nec  humana  arte  aut  fraude  patratum.  Deus  nequit  permittere 
mirum,  quod  ab  ipso  non  sit,  divinum  signum  videri,  quin 
medium  suppetat  ad  errorem  vitandum.  Cogaosci  potest,  an 
facta  quaedam  mirabilia  malorum  spirituum  sint  opus,  vel 
secus.  Quomodo  doctrina  sit  miraculi  criterium,  et  miracu- 
lum doctrinae.  Omne  opus  mirabile,  sive  a Deo,  sive  a bonis 
spiritibus  vi  sua  natura  divi- 

